
INTRODUCERE 


Comentariul  Sf.  Vasile  cel  Mare  la  cartea  profetului  Isaia  s-a 
confruntat  în  trecut  cu  probleme  legate  de  autenticitate.  După  ce 
Erasmus  din  Rotterdam  a  ridicat  unele  obiecţii  plecând  de  la  stilul 
neîngrijit,  editorul  din  1721,  Julien  Garnier,  a  impus  opinia  menţinu¬ 
tă  vreme  de  două  veacuri  conform  căreia  opera  nu  ar  fi  autentică 
basiliană.  Ediţia  lui  J.P.  Migne  reproduce  prefaţa  lui  Garnier1,  tre¬ 
când  opera  printre  cele  nesigure  ( dubia )2. 

Deşi  opinia  majoritară  a  continuat-o  pe  cea  a  lui  J.  Garnier3,  în 
secolul  trecut  au  început  să  apară  şi  susţinători  ai  autenticităţii:  J. 
Wittig4,  A.  Julicher,  P.  Humbertclaude,  R.  Loonbeek5,  iar  mai  nou  R. 
Gryson  /  D.  Szmatula6  şi  N.  Lipatov7.  Mai  ales  acesta  din  urmă  a  do¬ 
vedit  prin  compararea  ideilor  şi  termenilor  cu  cei  folosiţi  în  operele 
sigure  ale  Sf.  Vasile  cel  Mare  că  părintele  capadocian  este  autorul 
comentariului,  idee  care  a  început  să  fie  acceptată  în  mediul 
patrologilor8. 


1 PG  29a  CCXVI-CCXXX. 

2  PG  30 117-668. 

3  Johannes  Quasten,  Patrology,  Christian  Classics,  Allen,  Texas,  voi.  III,  pp.  218-219. 
Berthold  Altaner  /  Alffed  Stuiber,  Patrologie.  Leben,  Schriften  und  Lehre  der 
Kirchenvăter,  Herder,  Freiburg  etc.,  1978,  p.  293. 

4  J.  Wittig,  Des  hi.  Basilius  d.G.  geistliche  Ubungen  auf  der  Bischofskonferenz  von 
dazimon  im  Anschlufe  an  Isaias  1-16,  Breslauer  Studien  zur  historischen  Theologie  1, 
Breslau,  1922. 

5  R.  Loonbeek,  £tude  sur  le  commentaire  d’Isaie  attribue  ă  s.  Basile,  Louvain,  1955  (fac¬ 
simil). 

6  Roger  Gryson  /  Dominique  Szmatula,  „Les  commentaires  patristique  sur  Isaie 
d’Origâne  k  J£rome”,  în:  Revue  des  Etudes  Augustiniennes,  36  (1990),  p.  3-41. 

7  N.A.  Lipatov,  „The  Problem  of  the  Authorship  of  the  Commentary  on  the  Prophet 
Isaiah  Attributed  to  St.  Basil  the  Great”,  în:  Elizabeth  A.  Livinstone  (ed.),  Studia  Patris- 
ticaf  voi.  XXVII,  Peeters  Press,  Leuven,  1993,  pp.  42-48. 

John  McGuckin,  „Patterns  of  Biblical  Exegesis  in  the  Cappadocian  Fathers:  Basil  the 
Great,  Gregory  the  Theologian,  and  Gregory  of  Nyssa”,  în:  S.T.  Kimbrough  (ed.), 

Sf.  Vasile  cel  Mare 


Dintre  comentatorii  antici  ai  cărţii  profetului  Isaia9,  primul 
despre  care  s-au  păstrat  menţiuni  este  Origen.  Acesta  a  scris  un  co¬ 
mentariu  în  30  de  cărţi,  până  la  pericopa  cu  viziunea  fiarelor  (Is. 
XXX,  5),  în  care  s-a  ţinut  cont  de  cele  patru  traduceri  greceşti  din 
Hexapla  (Aquila,  Symmachus,  Septuaginta  şi  Theodotion).  Cele  30 
de  cărţi  ale  comentariului  sunt  menţionate  de  Eusebiu  şi  Fer.  Iero- 
nim,  acesta  din  urmă  adăugând  că  mai  sunt  păstrate  şi  alte  două 
cărţi,  care  continuă  Is.  XXX,  dar  care  sunt  considerate  apocrife.  Du¬ 
pă  R.  Gryson  şi  D.  Szmatula  este  foarte  posibil  însă  ca  Origen  să  fi 
scris  până  la  cap.  XXXV  sau  XXXIX,  capitole  care  corespund  unor 
unităţi  logice10.  Acest  comentariu  din  păcate  nu  s-a  păstrat.  Origen  a 
mai  scris  25  omilii  (sau  32,  după  altă  variantă),  dintre  care  s-au  păs¬ 
trat  doar  9  în  traducere  latină  (după  mărturia  lui  Rufin,  ar  fi  fost 
traduse  de  Fer.  Ieronim)  şi  scolii  (păstrate  doar  în  două  mici  frag¬ 
mente)  . 

Alte  comentarii  au  scris  Eusebiu  de  Cezareea11,  în  10  sau  15 
cărţi,  după  mărturia  Fer.  Ieronim  (păstrat  abreviat  în  PG  şi  în  forma 
cea  mai  completă  în  GCS12);  Didim  cel  Orb,  care  a  comentat  Is.  XL- 
LXVI  în  18  cărţi,  din  care  nu  s-au  păstrat  decât  trei  mici  fragmente  la 
Sf.  Ioan  Damaschinul,  Sacra  parallela13 ;  Apolinarie,  din  al  cărui  co¬ 
mentariu  s-au  mai  păstrat  doar  27  de  fragmente;  Teodor  de 
Heracleea,  de  la  care  s-au  păstrat  254  de  fragmente,  unele  reproduse 
în  PG14. 

Sf.  Ioan  Gură  de  Aur  a  lăsat  un  comentariu  neterminat,  în  care 
se  opreşte  brusc  la  Is.  VIII,  1015.  Restul,  până  la  Is.  LIV  a  fost  păstrat 
într-o  traducere  armeană.  în  plus  s-au  păstrat  şase  omilii  la  Is.  VI, 


Orthodox  and  Wesleyan  Scriptural  Understanding  and  Practice,  St.  Vladimir’s  Seminary 
Press,  New  York,  2005,  p.  44. 

9  Roger  Gryson  /  Dominique  Szmatula,  „Les  commentaires  patristique  sur  Isai'e 
d’Orig&ne  â  Jerome”,  în:  Revue  des  Etudes  Augustiniennes,  36  (1990),  pp.  3-41. 

10  R.  Gryson  /  D.  Szmatula,  „Les  commentaires  patristique  sur  Isaie”,  p.  15. 

11  Michael  J.  Hollerich,  Eusebius  of  Caesarea’s  Commentary  on  Isaiah.  Christian  Exegesis 
in  theAge  of  Constantine,  Clarendon  Press,  Oxford,  1999. 

12  J.  Ziegler  (ed.),  Eusebius  Werke,  voi.  IX:  Der  Jesajakommentar,  Berlin,  1975  (GCS  57) 

13  PG  95  1093B;  1169BC;  96  525A. 

14  PG  18 1307-1378. 

15  J.  Dumortier  (trad.),  Jean  Chrysostome.  Commentaire  sur  Isaie,  Paris,  1983  (SC  304). 

dintre  care  omiliile  II,  III,  V  şi  VI  au  fost  scrise  între  386-387,  iar  I 
după  39516. 

Un  comentariu  complet  are  Sf.  Chirii  al  Alexandriei,  scris  între 
412-429,  în  cinci  cărţi  (I:  cap.  I-X;  II:  cap.  X-XXIV;  III:  cap.  XXV-XLII; 
IV:  cap.  XLII-LI;  V:  LII-LXVI)17,  după  ce  au  fost  scrise  lucrările  în¬ 
chinarea  şi  slujirea  în  Duh  şi  în  adevăr  şi  Glafire.  Comentariul  este 
scris  în  aceeaşi  manieră,  insistând  pe  interpretarea  alegorică18. 

în  apus  au  scris  comentarii  la  Isaia  episcopul  Victorin  de 
Petau,  Sf.  Ambrozie  de  Milan  (pierdută,  păstrată  doar  în  câteva 
fragmente  din  scrierile  antipelagiene  ale  Sf.  Augustin).  De  la  Fer.  Ie- 
ronim  s-au  păstrat  un  scurt  comentariu  la  serafimi  ( Îs .  VI,  1-9),  scris 
în  380,  păstrat  în  ciclul  Epistolelor  (nr.  18B)  şi  un  important  comen¬ 
tariu  în  18  cărţi,  scris  în  407.  Un  alt  comentariu  Ia  Is.  I,  1-6  este  cu 
siguranţă  apocrif. 

O  sinopsă  a  comentariilor  patristice  la  Isaia  în  traducere  en¬ 
gleză  este  oferită  de  volumele  X  şi  XI  din  seria  de  comentarii 
ACCS19. 

Quasten  consideră  că  opera  împrumută  masiv  din  comentarii¬ 
le  lui  Eusebiu  la  Isaia20.  De  altfel,  Sf.  Vasile  îi  menţionează  colectiv 
şi  pe  alţi  comentatori  pe  care  i-a  cunoscut  (paragrafele  134,  140). 
După  M.  Simonetti,  apropieri  cu  comentariul  Fer.  Ieronim  s-ar  ex¬ 
plica  prin  faptul  că  amândoi  au  utilizat  comentariul  lui  Origen21. 

Sf.  Vasile  cel  Mare  îmbină  tradiţiile  celor  două  şcoli  de  inter¬ 
pretare,  cea  alexandrină  şi  cea  antiohiană,  fără  să  abuzeze  de  alego¬ 
rie  ca  Origen.  Urmăreşte  sistematic  fiecare  vers  în  parte,  apoi  expli- 


16  J.  Dumortier  (trad.),  Jean  Chrysostome.  Homdlies  sur  Ozias,  introduction,  texte 
critique,  traduction  et  notes,  Paris,  1981  (SC  277). 

17  PG  70  9-1450. 

18  J.  Quasten,  Patrology,  voi.  III,  pp.  121-122. 

19  Steven  A.  McKinion  (ed.),  Ancient  Christian  Commentary  ori  Scripture.  Old  Testa¬ 
ment,  voi.  10:  Isaiah  1-39,  InterVarsity  Press,  Downers  Grove,  IL,  2004.  Mark  W.  Elliott 
(ed.),  Ancient  Christian  Commentary  on  Scripture.  Old  Testament,  voi.  11:  Isaiah  40-66, 
InterVarsity  Press,  Downers  Grove,  IL,  2007. 

20  J.  Quasten,  Patrology,  voi.  III,  p.  218. 

21  M.  Simonetti,  „Sulle  fonti  del  Commento  a  Isaia  di  Girolamo”,  în :  Augustinianum,  24 
(1984),  pp.  451-469.  R.  Gryson  /  D.  Szmatula,  „Les  commentaires  patristique  sur 
Isa'ie...”,  p.  8. 

Sf.  Vasile  cel  Mare 


că  înţelesul  său  imediat  (Âe^u;)  exprimat  istoric  (koc0’  ioropiav),  lite¬ 
ral,  din  cele  spuse  (kcct<x  to  pr]0ov),  trupeşte  (acopanKCoţ,  npoq  to 
aoopariKOv)  sau  sensibil  (npoc;  to  aia0r]t6v),  după  care  se  îndreaptă 
către  taina  învăluită  acolo  (aîviypa,  emKpuijnc;,  urcovoia,  ăvay<s)yr\, 
TpoicoAoyia)  exprimată  tainic  (puottKCOc;)  prin  alegorie  (tpomKcoc;, 
TpottoAeyoupevoq).  în  paragraful  187  pune  alături  cele  două  tipuri  de 
interpretări  numindu-le  „cea  după  sensul  gramatical”  (npoc;  to 
pr|06v)  şi  „cea  după  sensul  adevărat”  (rcpoţ  tiţv  dArjGeiav). 

Interpretarea  (ekSoxîi)  poate  fi  însă  multiplă,  în  măsura  în  care 
sensul  alegoric  se  dezvoltă  sub  diverse  aspecte.  în  paragraful  176  Sf. 
Vasile  anunţă  o  a  treia  interpretare,  iar  în  alte  locuri  oferă  mai  mul¬ 
te  variante  de  înţelegere  care  însă  nu  se  exclud  reciproc,  ci  îmbogă¬ 
ţesc  sensul  alegoric. 

Alegoria  însă  nu  funcţionează  abuziv,  prin  desfiinţarea  literei, 
ci  prin  transcenderea  acesteia.  Sensul  istoric  nu  este  exclus,  ci  este 
studiat  la  o  primă  înţelegere,  ca  apoi  să  fie  depăşit  prin  contempla¬ 
re.  „Tipurile”  istoriei  trebuie  înţelese  în  adevărul  lor,  accesibil  doar 
celor  care  îşi  pun  credinţa  în  Scripturi.  în  paragraful  197  spune: 
„Trebuie  într-adevăr  să  avem  credinţă  în  Scripturi,  ca  unele  care 
conţin  sensul  dumnezeiesc  şi  astfel  să  pornim  la  înţelegerea  celor 
scrise  în  ele.  Căci  trebuie  să  depăşim  tipurile  şi  astfel  să  înţelegem 
adevărul  celor  arătate  nouă”. 

Este  interesant  că  Sf.  Vasile  nu  are  pretenţia  că  oferă  singura 
interpretare  valabilă.  Ocurenţa  frecventă  a  termenilor  taxa  şi 
prjTtote  „poate”  arată  că  Sfântul  Părinte  formulează  variante  de  tâl- 
cuire,  decelează  aspecte  ale  textului  biblic,  care  de  altfel  rămâne  un 
tezaur  de  taine  şi  interpretări.  Aceeaşi  manieră  discretă  de  sugerare 
a  multiplelor  interpretări  se  va  regăsi  şi  la  Sf.  Maxim  Mărturisitorul. 

Un  principiu  folosit  în  exegeza  textului  biblic  ar  putea  fi  numit 
hristocentric.  Multe  versete,  aparent  neutre  în  expresie,  sunt  rapor¬ 
tate  direct  la  activitatea,  învăţătura  şi  Persoana  Fiului  lui  Dumnezeu 
în  istoria  mântuirii.  Realmente,  Sf.  Vasile  citeşte  Vechiul  Testament 
prin  Noul  Testament.  Cuvinte  obscure  ale  profetului  Isaia  devin  ves¬ 
tiri  ale  evenimentelor  sau  situaţiilor  din  Biserică. 

Se  observă  apoi  şi  o  interpretare  focalizată  pe  instituţii.  Sf.  Va¬ 
sile  raportează  de  multe  ori  textul  Vechiului  Testament  la  proble- 

mele  duhovniceşti  ale  creştinului,  dar  de  cele  mai  multe  ori  la  insti¬ 
tuţii  din  Biserică.  De  exemplu,  se  raportează  la  cinul  preoţesc,  la  cei 
aleşi  din  Biserică,  la  conducători.  Vorbeşte  de  cei  care  administrează 
Tainele  (paragraful  178),  de  Botez,  de  Euharistie,  de  Spovedanie 
(taina  deja  se  săvârşea  exclusiv  în  ascuns,  doar  între  penitent  şi  pre¬ 
ot).  Vorbeşte  de  participarea  la  slujbă,  presupunând  chiar  regulari¬ 
tatea,  ca  în  exemplul  cu  tânărul  căzut  în  desfrânare,  care  se  simte 
ruşinat  să  iasă  din  Biserică  înainte  de  comuniune  şi  trebuie  să  dea 
explicaţii,  scuzându-se. 

Pentru  textul  discutat  Sf.  Vasile  nu  foloseşte  exclusiv 
Septuaginta,  ci  şi  alte  traduceri  în  limba  greacă  (îi  menţionează  no¬ 
minal  pe  Aquila,  Theodotion  şi  pe  Symmachus),  pe  care  le  numeşte 
„ediţii”  (gKSocgiq).  Aceasta  înseamnă  că  Septuaginta  nu  constituie 
singura  normă  de  interpretare,  ci  doar  una  dintre  tradiţii,  chiar  dacă 
cea  mai  importantă,  fiind  de  altfel  numită  „ediţia  comună”  (Koivr) 
ekSogu;).  Este  însă  preţuit  şi  textul  ebraic,  la  care  Sf.  Vasile  nu  are 
acces  direct,  ci  probabil  prin  comentariul  lui  Origen.  Astfel,  sunt 
amintite  etimologii,  pe  care  doar  un  cunoscător  de  ebraică  le-ar  pu¬ 
tea  formula.  De  pildă,  explică  Basan  (în  ebraică  Başan)  prin  verbul 
baş  „s-a  ruşinat”.  Sau  Damascul  este  tâlcuit  ca  cel  care  se  pocăieşte 
pentru  sânge  (în  ebraică  dam  înseamnă  „sânge”,  iar  saq  „acoperă¬ 
mântul  de  pocăinţă”,  „sac”).  La  fel,  când  discută  despre  identitatea 
lui  Amos,  tatăl  lui  Isaia,  ştie  că  în  original  numele  tatălui  lui  Isaia  se 
scrie  altfel  decât  numele  profetului  Amos,  deşi  în  Septuaginta  ele 
apar  identic;  aminteşte  aici  de  literele  care  arată  aspiraţii  diferite 
{'ayin  versus  ’alef).  în  alt  caz,  constatând  diferenţa  faţă  de 
Septuaginta  a  textului  citat  de  Sf.  Apostol  Pavel,  care  consună  însă 
cu  variantele  celorlalţi  traducători,  arată  că  Sf.  Pavel  fiind  evreu  are 
acces  la  textul  ebraic.  Prin  aceasta  Sf.  Vasile  sugerează  un  avantaj  al 
Sf.  Pavel,  explicând  că  „noi  (el  inclusiv)  avem  nevoie  de  diverse  tra¬ 
duceri”.  Probabil  a  folosit  o  ediţie  (prescurtată?)  a  Hexaplei,  pentru 
că  face  referire  şi  la  semnele  critice,  de  exemplu,  la  faptul  că  un  cu¬ 
vânt  era  notat  cu  obelus,  desemnând  o  traducere  fără  sens. 

De  asemenea,  foloseşte  în  interpretare  etimologia  populară, 
adică  jocul  de  cuvinte  făcut  în  limba  ebraică.  Rolul  unei  asemenea 

metode  interpretative  este  unul  teologic.  Numele  personajelor  sau 
ale  localităţilor  devin  simboluri  ale  realităţii  teologice  (de  exemplu 
tâlcuieşte  numele  regilor  Pecah  şi  Reţin  sau  ale  cetăţilor  Sodoma  şi 
Gomora  în  contextul  tratării  despre  provocările  luptei  duhovni¬ 
ceşti). 

Sf.  Vasile  foloseşte  şi  elemente  din  filosofia  greacă.  De  exem¬ 
plu,  vorbeşte  de  împărţirea  sufletului  în  cele  trei  elemente  de  bază, 
ca  la  Platon.  Tinde  să  privească  platonic  sufletul  ca  fiind  sediul  sine¬ 
lui,  iar  trupul  să-l  vadă  ca  pe  un  veşmânt  al  sufletului.  De  asemenea, 
trupul  este  asemănat  cu  o  corabie,  motiv  prezent  la  Aristotel,  dar 
devenit  comun  în  filozofia  greacă.  Pe  de  altă  parte,  Sf.  Vasile  se  ridi¬ 
că  vehement  împotriva  practicilor  păgâne  ale  elenilor,  acuzându-i 
pe  vrăjitorii  celebri  (Pythia  de  exemplu)  de  şarlatanie. 

Mai  degrabă  Sf.  Vasile  este  interesat  de  ştiinţa  vremii.  Foloseş¬ 
te  abundent  explicaţii  la  nivelul  cunoştinţelor  de  atunci  din  dome¬ 
niul  ştiinţelor  naturale,  precum  fizica,  biologia  şi  astronomia.  De 
exemplu,  aminteşte  de  teoria  elementelor  din  natură,  aşa  cum  se 
găseşte  la  Platon  în  Timaios.  Arată  prin  aceasta  aceleaşi  preocupări 
ca  şi  în  Hexaemeron  sau  Cuvântări. 

Sf.  Vasile  manifestă  şi  interes  pentru  gramatică  şi  definiţii.  De¬ 
seori  începe  o  tâlcuire,  arătând  ce  se  înţelege  prin  termenul  folosit. 
Apreciază  dacă  un  cuvânt  este  sau  nu  uzual  în  limba  greacă  obişnui¬ 
tă.  De  asemenea  este  preocupat  de  stabilirea  sensului  gramatical  al 
textului  biblic  (de  exemplu  problema  dacă  o  propoziţie  este  sau  nu 
interogativă) . 

Există  referiri  la  eretici,  dar.  nu  se  foloseşte  o  polemică  virulen¬ 
tă,  ci  sunt  amintiţi  în  trecere.  Sunt  menţionaţi  nominal  anomeii  (a 
căror  erezie  a  apărut  „acum”)  şi  pnevmatomahii,  ceea  ce  confirmă 
autenticitatea  lucrării.  Dacă  ar  fi  fost  compusă  ulterior,  amintirea 
acestora  ar  fi  fost  inutilă. 

Comentariul  Sf.  Vasile  cel  Mare  pare  scris  disproporţionat. 
Unele  capitole,  mai  ales  cele  de  început,  sunt  tratate  pe  larg,  cu 
lungi  digresiuni.  De  pildă,  comentariul  primelor  două  capitole  din 
Isaia  ocupă  aproximativ  o  treime  din  întreaga  lucrare.  Sf.  Vasile  nu 
îşi  finalizează  comentariu  ca  Eusebiu  sau  Sf.  Chirii  al  Alexandriei,  ci 

se  opreşte  la  capitolul  XVI  inclusiv.  Pe  de  altă  parte,  ceea  ce  deja  a 
scris  lasă  impresia  unei  tratări  neterminate:  capitolului  V  îi  lipseşte 
finalul  (v.  27-30),  capitolele  XI  şi  XIV  tratează  doar  unele  versete 
(lipsesc  XI,  1-9  şi  XIV,  3-18).  De  asemenea,  în  capitolul  VI  comenta¬ 
riul  se  repetă  (v.  5-10  sunt  reluate).  Acest  aspect  ar  dovedi  faptul  că 
prezenta  operă  a  rămas  la  stadiul  de  proiect.  Avem  de  a  face  cu  noti¬ 
ţe  ample  exegetice,  pe  care  însă  Sf.  Vasile  nu  a  apucat  să  le  editeze. 
Nu  sunt  omilii  ţinute  public,  ca  în  cazul  tratării  Hexaemeronului 
(cele  şase  zile  ale  creaţiei).  Este  o  operă  de  birou,  la  care  a  lucrat 
consultând  diverse  ediţii  ale  Scripturii  sau  a  folosit  comentarii  care 
le  indicau.  Pe  unele  texte  biblice  le  citează  din  memorie,  dovedind  o 
excelentă  cunoaştere  a  Scripturii,  făcând  paralele  între  versete  care 
au  termeni  comuni  sau  asemănători.  Contextualizarea  aceasta  a 
termenilor  o  foloseşte  adesea  pentru  a  cerceta  mai  aprofundat  cono- 
taţia,  sensul  sau  sfera  de  utilizare.  în  două  cazuri  atribuie  un  citat 
biblic  greşit  unei  alte  cărţi;  totuşi,  trebuie  să  ţinem  cont  de  faptul  că 
întreaga  lucrare  are  peste  1500  de  citate  şi  aluzii  biblice.  Citează  cu 
aceeaşi  uşurinţă  din  Vechiul  şi  din  Noul  Testament  şi  nu  face  nicio 
deosebire  între  acestea  în  ceea  ce  priveşte  autoritatea  dumnezeias¬ 
că.  Scriptura  (ypacprj  sau  Xoyoţ)  este  autoritatea  supremă,  cuvântul 
lui  Dumnezeu  fixat  în  scris  de  aghiografi.  Citează  câteodată  şi  din 
cărţile  anaghinoscomena  (bune  de  citit),  cele  considerate  în  Biserica 
Ortodoxă  necanonice,  mai  ales  din  înţelepciunea  lui  Solomon  şi  în¬ 
ţelepciunea  lui  Iisus  Sirah.  Totuşi,  nu  face  vreo  diferenţă  între  auto¬ 
ritatea  acestora  şi  Scriptura  canonică.  Citează  într-un  singur  caz  un 
text  apocrif  (Apocriful  lui  Iezechiel).  Explicaţia  ar  fi  aceea  că  în  sec. 
IV  Biserica  încă  se  discuta  canonul  Vechiului  Testament.  De  altfel, 
este  posibil  ca  Sf.  Vasile  să  fi  cunoscut  acel  citat  apocrif  prin  inter¬ 
mediul  unui  alt  comentator,  de  la  care  să-l  fi  preluat  sau  ca  apocriful 
respectiv  să  fi  circulat  în  note  marginale  făcute  cărţii  canonice.  De 
remarcat  că  Sf.  Vasile  cel  Mare  acordă  o  importanţă  mare  şi  Tradiţi¬ 
ei,  amintirea  nescrisă  a  Bisericii  (narâ  if|v  aypacpov  pvf|pr|v)  (para¬ 
graful  141).  Sfânta  Scriptură  nu  este  transformată  într-o  autoritate 
izolată,  ci,  dimpotrivă,  aceasta  prinde  viaţă  prin  asumarea  şi  tâlcui- 
rea  ei  în  sânul  comunităţii  poporului  lui  Dumnezeu. 


14 


Sf.  Vasile  cel  Mare 


Stilul  este  familiar,  de  obicei  i  se  adresează  cititorului  la  per¬ 
soana  II  singular  sau  chiar  plural,  iar  autorul  vorbeşte  la  persona  I 
singular  sau  plural  (asemănător  stilului  epistolar).  Tonul  este  afec¬ 
tiv,  didactic.  Uneori  repetă  cuvinte  sau  lasă  construcţii  neterminate 
(anacolutul),  ceea  ce  ar  întări  supoziţia  că  textul  nu  a  fost  corectat 
sau  editat. 

Faptul  că  Sfântul  Părinte  nu  şi-a  încheiat  comentariul  şi  nu  l-a 
editat  ar  explica  şi  circulaţia  redusă  a  acestuia.  Totuşi,  întâlnirea 
unui  pasaj  similar  în  Lexiconul  lui  Hesychius  din  Alexandria  (sec.  V- 
VI  dHr.)  în  legătură  cu  constelaţia  Orion  ar  putea  însemna  citarea 
de  către  lexicon  a  comentariului.  Am  dispune  astfel  de  o  atestare  ex¬ 
ternă  la  un  secol  distanţă  a  răspândirii  pe  care  totuşi  opera  a  cunos¬ 
cut-o. 

Datarea  comentariului  este  dificil  de  precizat,  dar  există  câte¬ 
va  repere.  Pentru  că  în  paragraful  121  vorbeşte  de  „noi,  prezbiterii  şi 
conducătorii  poporului  (oi  npeofivzepoi  kou  oi  apxovteţ  toO  Aaou)”  ar 
rezulta  de  aici  că  Sf.  Vasile  era  cel  puţin  preot  (a  fost  hirotonit  în 
363)  sau  chiar  episcop  (din  370).  Aş  înclina  spre  a  doua  variantă, 
pentru  că  în  paragraful  52  spune:  „noi,  conducătorii  (f|pet<;  oi 
apxovtec;)”.  Ar  rămâne  deci  perioada  probabilă  de  scriere  dintre  anii 
370-379,  când  era  arhiepiscop  al  Neocezareei  Capadociei. 


* 


Comentariul  la  cartea  profetului  Isaia  al  Sf.  Vasile  cel  Mare  s-a 
păstrat  în  aproximativ  70  de  manuscrise  din  sec.  IX-XVTI  dHr. 

Pentru  text  am  folosit  ediţia  lui  P.  Trevistan22,  pe  care  am  ur- 
mat-o  şi  în  împărţirea  pe  paragrafe,  pentru  că  Migne  nu  oferă  o 
asemenea  dispunere.  Trimiterile  la  textul  biblic  le-am  luat  din  ediţia 
Migne,  Patrologia  graeca,  voi.  XXX,  efectuând  tacit  corecturi  acolo 
unde  a  fost  cazul.  Pentru  că  sunt  diferenţe  de  împărţire  pe  capito¬ 
le/versete  între  textul  masoretic,  Septuaginta  şi  traducerea  româ¬ 
nească  a  Bibliei  sinodale,  am  urmat  de  fiecare  dată  Bibliei  sinodale, 


22  P.  Trevistan  (ed.),  San  Basilio.  Commento  al  profeta  Isaia,  2  voi.,  Turin,  1939,  integrat 
în  Tesaurus  Linguae  Graecae. 

punând  în  paranteze  trimiterea  la  Septuaginta,  acolo  unde  diferă.  în 
unele  cazuri,  textul  oferit  de  Sf.  Vasile  este  foarte  diferit  de  Biblia 
sinodală,  de  aceea  în  acele  situaţii  indicaţia  biblică  este  doar  orien¬ 
tativă. 

Ca  ediţii  de  control  am  folosit  prima  (şi  singura  până  acum) 
traducere  în  limba  engleză  a  lui  Nikolai  Lipatov  din  200123,  dar  şi 
traducerea  latină  din  Migne.  Meritul  lui  Nikolai  Lipatov  constă  şi  în 
îmbogăţirea  notelor  cu  trimiteri  biblice,  pe  care  însă  nu  le-am  pre¬ 
luat. 

Pentru  textul  biblic  am  folosit  Biblia  sinodală  din  2008  datori¬ 
tă  limbajului  mai  nou,  dar,  având  în  vedere  că  aceasta  este  o  ediţie 
mixtă  şi  nu  reflectă  doar  Septuaginta,  ci  şi  textul  masoretic,  am  folo¬ 
sit  în  foarte  multe  cazuri,  acolo  unde  aceasta  se  îndepărta  de  textul 
grecesc,  Septuaginta  tradusă  sub  coordonarea  lui  Cristian  Bădiliţă  / 
Francisca  Băltăceanu  /  Monica  Broşteanu  (2001-2009)24  sau  Biblia 
regelui  Carol  I  din  1914,  pe  care  însă  uneori  le-am  adaptat.  Din  păca¬ 
te,  în  cazul  textului  din  cartea  profetului  Isaia  nu  am  putut  utiliza 
traducerea  domnului  Ion  Pătrulescu,  volumul  6/1  care  conţine  car¬ 
tea  Isaia  fiind  singurul  încă  publicat. 

Pentru  versiunile  celorlalţi  traducători  antici  în  limba  greacă 
ai  Vechiului  Testament  (Aquila,  Symmachus  şi  Theodotion)  am  fo¬ 
losit  ediţia  lui  F.  Field  a  fragmentelor  păstrate  din  Hexapla25.  Pentru 
verificarea  sensului  Septuagintei,  am  folosit  vechea  traducere  a  lui 


23  St.  Basil  the  Great,  Commentary  on  the  Prophet  Isaiah,  translated  into  English  by  Ni¬ 
kolai  A.  Lipatov,  Edition  Cicero,  Mandelbachtal-Cambridge,  2001  (Texts  and  Studies  in 
the  History  of  Theology,  7). 

24  Cristian  Bădiliţă  (coord)  et  al.,  Septuaginta,  Ed.  Polirom,  Iaşi,  voi.  1,  2,  3,  4/I,  4/II,  5, 
6/II,  2001-. 

25  Friedericus  Field,  Origenis  Hexaplorum  quae  supersint  sive  veterum  interpretum 
graecorum  in  totum  Vetus  Testamentum  fragmenta,  Georg  Olms/  Kraus  Reprint, 
Hildesheim  /  Vaduz,  1964,  voi.  I  şi  II. 

Brenton26  în  engleză,  dar  şi  excelenta  NETS  din  200727.  în  fine,  pen¬ 
tru  etimologiile  ebraice,  m-am  ghidat  după  HALOT28. 

Nădăjduiesc  ca  lectura  unui  comentariu  patristic  la  o  carte  bi¬ 
blică  să  ne  aducă  prospeţimea  şi  vigoarea  exegetică  pe  care  Sfinţii 
Părinţi  o  aveau,  abordând  textul  dumnezeiesc  ca  pe  ceva  viu  şi  me¬ 
reu  încărcat  de  sensuri  noi. 


Alexandru  Mihăilă 


16  Sir  Lancelor  C.L.  Brenton,  The  English  Translation  of  The  Septuagint  Version  of  the 
Old  Testament ,  Samuel  Bagster  and  Sons,  London,  1844. 

27  Albert  Pietersma  /  Benjamin  G.  Wright,  A  New  English  Translation  of  the  Septuagint, 
OUP,  Oxford,  2007. 

28  Ludwig  Koehler  /  Walter  Baumgartner,  The  Hebrew  Aramaic  Lexicon  of  the  Old  Tes¬ 
tament,  trad.  M.E.J.  Richardson,  Brill,  Leiden,  1994-2000. 

PROLOG 


1.  «Rugaţi-vă  ca  fuga  voastră  să  nu  fie  iarna  sau  de  sabat»29. 
Trebuie  observat  că  Dumnezeu  nu  a  făcut  nici  iarna  nici  saba¬ 
tul  blamabile,  căci  este  scris:  «vara  şi  primăvara,  Tu  le-ai  plăsmu¬ 
it»30.  Suntem  pe  timp  de  iarnă,  când  patimile  trupului  devin  puter¬ 
nice  înlăuntrul  nostru.  De  aceea  cuvântul  evanghelic  trebuie  înţeles 
astfel:  fuga  noastră  să  nu  fie  când  cele  rele  stăpânesc  înlăuntrul  nos¬ 
tru  sau  când  ne  petrecem  viaţa  în  lenevie.  Căci  sugerează  că  aceasta 
se  înţelege  prin  „sabat”,  ca  să  dobândim  acea  binecuvântare:  «Fericit 
este  acel  slujitor,  pe  care  Domnul  când  vine  îl  va  găsi  priveghind »3\ 
«Fiţi  înţelepţi  ca  şerpii»32.  Poate  că  [şarpele]  în  chip  înţelept  şi 
înţelegător  se  dezbracă33  de  bătrâneţe.  Căci  de  câte  ori  trebuie  să  le¬ 
pede  pielea  năpârlită,  [el]  se  lasă  într-un  loc  îngust,  care  îi  strâmtea- 
ză  bine  trupul,  şi  trecând  astfel  se  dezbracă  de  bătrâneţe.  Poate  că 
de  aceea  Scriptura  doreşte  ca  noi  trecând  prin  calea  îngustă  şi 
strâmtorată  să  ne  dezbrăcăm  de  omul  cel  vechi,  ca  să  ne  îmbrăcăm 
cu  cel  nou,  înnoindu-ne  tinereţea  ca  a  vulturului. 

Cea  mai  mare  şi  cea  dintâi  harismă,  care  are  trebuinţă  de  un 
suflet  curăţit,  este  primirea  inspiraţiei  dumnezeieşti  pentru  a  le  pro¬ 
feţi  pe  cele  ale  lui  Dumnezeu.  Iar  a  doua  după  ea,  dar  care  are  nevo¬ 
ie  de  o  purtare  de  grijă  care  să  nu  fie  nici  mică,  nici  întâmplătoare, 
este  de  a  asculta  sensul  celor  spuse  de  către  Duhul  şi  de  a  nu  le  ig¬ 
nora  pe  cele  spuse,  ci  a  fi  călăuzit  direct  la  aceasta  de  către  Duhul 
Care  rânduieşte  ca  profeţia  să  fie  scrisă  şi  Care  călăuzeşte  mintea  ce¬ 
lor  care  primesc  harisma  cunoaşterii.  De  aceea  şi  Domnul  adăuga, 


29  Mt.  XXIV,  20. 

30  Ps.  LXXIII,  17. 

31  Mt.  XXIV,  46. 

32  Mt.  X,  16. 

33  Verbul  omoţuu)  trimite  la  imaginea  năpârlirii  de  piele  a  şarpelui. 

spunând:  «Cine  are  urechi  de  auzit,  să  audă»34.  Iar  profetul  loil:  «Ci¬ 
ne  e  înţelept  să  înţeleagă  aceasta  şi  înţelegător  să  priceapă  aceas¬ 
ta?»33.  Şi  Apostolul,  în  locul  despre  harisme,  spune  că  profeţia  este  o 
harismă,  iar  deosebirea  duhurilor  alta36.  Căci  cine  se  prezintă  pe  si¬ 
ne  instrument  vrednic  de  lucrarea  Duhului  este  profet;  iar  cel  care 
primeşte  cu  înţelegere  puterea  celor  vestite,  acela  are  harisma  deo¬ 
sebirii  duhurilor.  De  aceea  şi  corintenilor  le  rânduieşte:  « Profeţii , 
spune,  să  vorbească  doi  sau  trei,  iar  ceilalţi  să  discearnă»37 . 

2.  Şi  sunt  [harisme]  atât  de  mari,  încât  există  ameninţarea  că 
Domnul  va  îndepărta  din  Iudeea  profetul,  tâlcuitorul,  sfetnicul  mi¬ 
nunat  şi  ascultătorul  priceput38.  Iar  noi  trebuie  să  ne  rugăm  să  pri¬ 
mim  harisma  înţelepciunii,  a  cunoştinţei  şi  a  învăţăturii,  ca  toate 
adunându-se  laolaltă  să  întipărească  în  partea  conducătoare  a  noas¬ 
tră  (minte)  forma  întregului  adevăr  profeţit.  Este  nevoie  de  cuvântul 
cunoştinţei  pentru  contemplarea  celor  tainice  ale  Duhului,  de  cu¬ 
vântul  înţelepciunii  pentru  a  pregăti  şi  a  împlini  cele  predate  pe 
scurt  în  puţine  vorbe.  Căci  îi  este  obişnuit  înţelepciunii  să-şi  împrăş¬ 
tie  cuvintele.  « Căci  mi-am  răspândit,  zice,  cuvintele,  dar  n-aţi  ascul¬ 
tat»39. 

Prin  urmare,  harisma  învăţăturii  este  spre  zidirea  celor  care 
ascultă.  De  aceea,  pentru  sufletul  celui  care  se  pregăteşte  să  prooro¬ 
cească  este  nevoie  de  o  capacitate  care  să  fi  existat  dinainte  în  miş¬ 
carea  cea  dinlăuntrul  nostru,  încât  Cuvântul  cel  din  toate,  Care  ale¬ 
ge  sufletele  mai  armonioase,  în  care  după  măsura  armoniei  dinăun¬ 
tru  nu  este  disonantă  cu  cuvântul  nicio  mişcare  cât  de  mică  a  [păr¬ 
ţii]  pătimitoare  a  sufletului,  să  stârnească  lucrarea  de  la  dumneze¬ 
iescul  Duh.  Dar  nu  numai  potolirea  patimilor  este  necesară  pentru 
pregătirea  primirii  Duhului,  ci  şi  măsura  rânduielii  celor  referitoare 
la  credinţă  şi  folosul  atât  al  celui  care  primeşte  harul,  cât  şi  al  celor 


34  Mt.  XI,  15. 

35  Os.  XIV,  10.  Versetul  este  atribuit  din  greşeală  profetului  loil,  dar  aparţine  în  realitate 
profetului  Osea. 

36  I  Cor.  XII,  10. 

37 1  Cor.  XIV,  29. 

38  Is.  III,  2. 

39  Pr.  I,  24. 

care  ascultă  la  timp  şi  al  celor  care  iau  apoi  parte  la  folosul  de  la 
profeţi.  Căci,  spune,  «este  dată  fiecăruia  arătarea  Duhului  spre  fo¬ 
los»40  şi  iarăşi  «după  măsura  credinţei»41.  Desigur,  este  imposibil 
pentru  firea  omenească  să  ofere  raţiunea  lucrării  felurite  făcute  în 
cei  vrednici  de  dumnezeiescul  Duh,  prin  Care  unul  este  încredinţat 
cu  profeţia,  şi  aceasta  într-o  aşa  de  mare  măsură,  altul  primeşte  da¬ 
rurile  vindecărilor,  şi  pe  acestea  atât  de  mari,  iar  altul  lucrarea  mi¬ 
nunilor,  a  celor  mari  sau  a  celor  mici.  Căci  pe  acestea  singur  le  ştie 
Cel  care  scrutează  vrednicia  fiecărui  suflet  şi  Care  împarte  fiecăruia 
cu  măsurile  nevăzute  ale  dreptăţii  cele  după  vrednicie. 

3.  Cum  profeţeau  sufletele  curate  şi  luminoase?  Făcându-se  ca 
nişte  oglinzi  ale  lucrării41  dumnezeieşti,  arătau  reflecţia  clară  şi  de 
neconfundat  şi  deloc  murdărită  de  patimile  trupului.  Căci  Duhul 
Sfânt  le  stă  alături  tuturor,  celor  curăţiţi  de  patimi  le  imprimă  pute¬ 
rea  Sa  proprie,  dar  celor  care  au  mintea  amestecată  de  petele  păca¬ 
tului,  deloc.  Este  nevoie  ca,  pe  lângă  curăţie,  să  fie  arătată  şi  o  ordi¬ 
ne  statornică  şi  bine  întocmită.  Căci  nu  cel  instabil  în  cumpătate  es¬ 
te  curat,  ci  cel  care  îşi  supune  Duhului  dorinţa  trupului.  După  cum 
reflexiile  feţelor  nu  se  fac  în  toate  materialele,  ci  în  cele  care  prezin¬ 
tă  netezime  şi  transparenţă,  tot  aşa  lucrarea  Duhului  nu  este  în  toa¬ 
te  sufletele,  ci  în  cele  care  nu  au  nimic  strâmb,  nici  sucit.  Zăpada  es¬ 
te  strălucitoare,  dar  chipurile  celor  care  privesc  în  ea  nu  se  văd,  pen¬ 
tru  că  este  aspră,  fiind  compusă  din  spumă  întărită.  Laptele  este  alb, 
dar  nu  primeşte  chipurile,  pentru  că  are  şi  câteva  bule  mici.  în  apă, 
însă,  şi  în  cerneală  forma  se  reflectă  datorită  netezimii. 

De  aceea  dezordinea  vieţii  este  nepotrivită  pentru  dobândirea 
lucrării  dumnezeieşti43.  De  câte  ori  sufletul  dedat  la  întreaga  practi¬ 
că  a  virtuţii  păstrează  necontenit  pomenirea  lui  Dumnezeu  întipări¬ 
tă  în  el  prin  dorul  puternic  de  Acesta  şi  pregăteşte  în  acest  fel  ca 
Dumnezeu  să  fie  în  el  ca  şi  cum  ar  locui,  devenind  teofor  prin  con¬ 
templarea  neclintită  a  lui  Dumnezeu  şi  prin  dorul  nespus,  [atunci] 
se  face  vrednic  de  harisma  profeţiei,  Dumnezeu  conferindu-i  pute- 


40 1  Cor.  XII,  7. 

41  Rom.  XII,  6. 

42  evepveia- 

43  0eia  evepyeia. 


20 


Sf.  Vasile  cel  Mare 


rea  dumnezeiască  şi  deschizându-i  ochii  sufletului  pentru  vederea 
arătărilor  pe  care  El  le  doreşte .  De  aceea  profeţii  erau  numiţi  odini¬ 
oară  „văzători”,  pentru  vederea  de  mai  înainte  a  celor  ce  urmează  să 
se  întâmple  ca  şi  cum  ar  fi  prezente. 

Vom  fi  nevoiţi  să  vedem  mai  degrabă  mişcarea  profetică  [ple¬ 
când]  de  la  arătările  din  vis.  Căci  după  cum,  când  partea  conducă¬ 
toare  a  sufletului  nostru  (mintea)  este  întipărită  cu  vedenii  în  vis,  ne 
facem  spectatorii  unor  oraşe  sau  locuri  felurite  în  măreţie  şi  frumu¬ 
seţe  sau  unor  [lucruri]  mai  presus  de  fire,  sau  reţinem  adeseori 
amintirea  unor  cuvinte  întipărite  în  auz,  iar  când  sunt  asemenea 
vedenii,  ciudăţenii  şi  glasuri  din  jurul  nostru,  în  realitate  nici  nu  am 
văzut  ceva  cu  simţirea  trupească,  nici  nu  am  auzit,  tot  aşa  şi  mintea 
bărbaţilor  dumnezeieşti  şi  fericiţi,  uneori  întipărită  în  vedenie,  alte¬ 
ori  în  vis,  se  umple  de  cuvinte  şi  vedenii  dumnezeieşti,  fără  să-şi  în¬ 
tipărească  prin  ochi  imaginile  celor  văzute,  nici  să  primească  prin 
urechi  lovirea  aerului  care  iese  din  organele  vocale.  Căci  tronul  înalt 
şi  măreţ  nu  era  ceva  din  afară,  nici  Cel  care  stătea  pe  el,  pe  Care  L-a 
văzut  Isaia44,  nici  [nu  era]  asemănător  omului  Cel  care  la  lezechiel 
era  de  la  coapse  în  sus  de  chihlimbar45,  însă  de  la  coapse  în  jos  de 
foc46.  Dar  mintea  lor,  printr-o  putere  mai  mare,  s-a  aflat  în  contem¬ 
plarea  acestora,  Duhul  arătând  firea  dumnezeiască  prin  taine. 

4.  Profeţii  le-au  văzut  nu  numai  pe  cele  viitoare,  ci  şi  pe  cele 
ascunse  ale  celor  prezenţi,  după  cum  spune  Pavel:  «Dacă  aţi  proo¬ 
roci  şi  ar  veni  vreun  necredincios  sau  vreun  neştiutor,  cele  ascunse  ale 
inimii  lui  ar  fi  arătate»47.  Sau  ca  Elisei:  « Oare  inima  mea  nu  a  mers 
alături  de  tine,  când  s-a  întors  omul  [acela]  cu  carul  lui,  în  întâmpi¬ 
narea  ta?»48. 

Este  profeţie  şi  cunoaşterea  dinainte  prin  vise,  precum  se  arăta 
lui  Iosif  în  Egipt  şi  lui  Daniel  în  Babilonia.  Dar  oare  cum  [a  fost  po¬ 
sibilă]  şi  faraonului  sau  lui  Nabucodonosor?  [Aceasta  s-a  întâmplat] 
pentru  că  trebuia  ca  cei  puternici  să  vadă  dinainte  cele  despre  rân- 


44  Is.  VI,  1. 

45  Sau  electrum,  aur  amestecat  cu  argint. 

46  Iez.  VIII,  2. 

47  /  Cor.  XIV,  24-25. 

48  IVReg.  V,  26. 

duielile  lumii,  astfel  încât  [profeţia]  să  fie  crezută.  Aşadar  cum  au 
profeţit  Valaam  şi  Caiafa?  Pentru  că  şi  aceia  aveau  [oameni]  în  as¬ 
cultare,  unul  ca  arhiereu,  celălalt  ca  vrăjitor.  Nu  [rezultă]  de  aici  cu¬ 
răţia  sufletului,  nici  strălucirea  minţii  care  îl  contemplă  pe  Dumne¬ 
zeu  şi  care  dobândeşte  de  aici  puterea,  ci  cuvântul  a  fost  în  ei  după 
iconomie,  nu  după  vrednicie,  ci  pentru  vremea  potrivită.  Dar  întrebi 
dacă  cele  de  la  Isaia  şi  Iezechiel  erau  vedenii,  văzute  prin  arătări  atât 
de  măreţe,  sau  erau  învăţături  dumnezeieşti49,  care  ne  vestesc  nouă 
însuşirile  dumnezeirii  prin  tainele  Duhului. 

5.  Unii  spun  că  au  profeţit  fiind  în  extaz,  mintea  omenească 
fiindu-le  acoperită  de  Duhul.  Este  însă  împotriva  făgăduinţei  pre¬ 
zenţei  dumnezeieşti  ca  cel  inspirat  să  fie  făcut  nesimţitor,  şi,  când  a 
ajuns  plin  de  învăţăturile  dumnezeieşti,  atunci  el  să-şi  fi  ieşit  din 
propria  minte,  iar  alţii  să  aibă  folos  de  la  el,  dar  el  însuşi  să  fie  lipsit 
de  folosul  din  propriile  cuvinte.  Pe  scurt,  ce  sens  potrivit  ar  avea  ca 
prin  Duhul  înţelepciunii  să  devină  asemănător  unui  nebun  şi  prin 
Duhul  cunoaşterii  să-şi  arunce  însoţitorul  (conştiinţa50)?  Nici  lumi¬ 
na  nu  produce  orbire,  ci  trezeşte  puterea  văzătoare  care  subzistă  în 
fire,  nici  Duhul  nu  produce  sufletelor  întunecare,  ci  ridică  mintea 
curăţită  de  petele  păcatului  către  contemplarea  celor  raţionale. 

De  aceea,  nu  este  de  necrezut  că  există  o  putere  răutăcioasă 
care  încurcă  gândirea  şi  [care]  unelteşte  împotriva  firii  omeneşti; 
dar  nu  este  cuvios  să  se  spună  că  prezenţa  Duhului  dumnezeiesc  lu¬ 
crează  aceasta  la  fel.  Cum  bunăoară,  dacă  sfinţii  sunt  înţelepţi,  să  nu 
fi  urmărit  cele  profeţite?  Se  spune:  « înţeleptul  va  înţelege  cele  din 
propria  gură  şi  aduce  pe  buze  înţelegere»51.  Dacă  Isaac  s-a  tulburat  la 
intrarea  fiului  său52,  iar  David  a  grăit  în  tulburarea  sa53,  iar  pentru 
aceasta  [ei]  îi  acuză  în  mod  mincinos  pe  sfinţi  de  nebunie,  să  ştie  că 
se  spune  „tulburare”54  şi  pentru  uimire,  ca  în  [textul]:  «Cerul  s-a  în- 


49  0eoAoyia  ca  învăţătura  divină. 

50  cf.  St.  Basil  the  Great,  Commentary  on  the  Prophet  Isaiah ,  trad.  N.A.  Lipatov,  p.  5,  n. 
8. 

51  Pr.  XVI,  23. 

52  Fac.  XXVII,  33. 

53  Ps.  CXV,  2. 

54  Este  vorba  de  eKOzaou;  „extaz”,  lit.  „ieşire  în  afară”,  tulburare  cauzată  de  emoţie. 

spăimântat  şi  pământul  s-a  cutremurat»55.  Trebuie  ca,  plecând  de  la 
concepţiile  obişnuite,  să  recunoaştem  că  atât  timp  cât  sunt  la  nive¬ 
lul  expresiei,  contradicţiile  referitoare  la  Dumnezeu  nu  au  sens;  la 
fel  trebuie  să  recunoaştem,  după  concepţiile  obişnuite,  că  firea  divi¬ 
nă  este  bună,  nemânioasă  şi  dreaptă. 

6.  Dacă  Scriptura  spune  că  [Dumnezeu  este]  mâniat  sau  întris- 
tat  sau  că  Ii  pare  rău  sau  că  nu  a  răsplătit  cuiva  după  cuviinţă,  se  cu¬ 
vine  să  cercetăm  înţelesul  expresiei  şi  să  ne  îngrijim  în  ce  mod  am 
putea  să-l  reconstituim,  iar  nu  să  răsturnăm  concepţiile  potrivite 
despre  Dumnezeu.  Astfel  să  ne  întâlnim  fără  poticneală  cu  Scriptu¬ 
rile,  slujindu-ne  de  cele  uşor  de  înţeles,  dar  nefiind  vătămaţi  de  cele 
mai  neclare. 

Dacă  ar  acuza  cineva  Sfânta  Scriptura  că  n-ar  fi  pentru  învăţă¬ 
tură,  nici  n-ar  aduce  lucruri  folositoare,  să  cerceteze  acela  toată 
rânduiala  celor  omeneşti,  nu  doar  în  cele  duhovniceşti,  ci  şi  în  cele 
inferioare  şi  în  faptele  obişnuite  ale  vieţii.  Căci  [Dumnezeu]  a  dat 
necuvântătoarelor  mijloace  uşoare  pentru  trai;  Puterea  care  le  rân¬ 
duieşte  pe  toate  le-a  dat  hrană  care  creşte  de  la  sine,  sălaş  natural, 
îmbrăcăminte  din  păr  şi  pene;  pe  om  însă  l-a  adus  gol,  dându-i  în 
schimbul  tuturor  cuvântul  (raţiunea),  prin  care  au  fost  alcătuite 
meşteşugurile  care  le  produc  pe  acestea:  arhitectura,  ţesutul,  agri¬ 
cultura,  olăritul,  sufletul  suplinind  astfel  lipsurile  pentru  trup  prin 
prezenţa  cuvântului  (raţiunii). 

După  cum,  în  această  privinţă,  Creatorul  nostru  nu  a  permis 
ca  toate  să  ne  apară  deodată  ca  la  cele  necuvântătoare,  nu  fiindcă  ne 
invidia  pentru  mijloacele  de  trai,  ci  fiindcă  a  plănuit  lipsa  celor  ne¬ 
cesare  drept  o  şcoală56  pentru  noi  a  raţiunii,  la  fel  a  plănuit  umbri¬ 
rea57  în  Scripturi  spre  folosul  minţii,  determinând  lucrarea  acesteia. 


55  Ier.  II,  12. 

56  yu|avaaiov,  şcoala  unde  tinerii  făceau  exerciţii  fizice  dezbrăcaţi  (yupvoţ;).  Termenul 
este  ales  pentru  a  justifica  de  ce  omul  este  gol,  spre  diferenţă  de  animale,  care  se  nasc 
deja  în  condiţii  propice. 

57  Profeţiile  nu  sunt  clare,  ci  învăluite,  ascunse,  umbrite.  Cf.  Sf.  Ioan  Gură  de  Aur,  „Do¬ 
vedire  că  este  de  folos  să  fie  învăluite  profeţiile  despre  Hristos,  despre  neamuri  şi  des¬ 
pre  căderea  iudeilor”  şi  „Despre  învăluirea  profeţiilor.  încă  despre  umbrirea  Vechiului 
Testament;  despre  iubirea  de  oameni  a  lui  Dumnezeu;  şi  despre  a  nu  ne  vorbi  de  rău 

Mai  întâi,  pentru  ca  ocupată  cu  acestea,  [mintea]  să  fie  retrasă  de  la 
cele  inferioare;  apoi,  pentru  că  cele  dobândite  cu  osteneală  sunt  iu¬ 
bite  mai  mult,  iar  cele  adăugate  în  timp  îndelungat  rămân  mai  du¬ 
rabil.  Nu  este  râvnită  desfătarea  de  cele  a  căror  dobândire  este  uşoa¬ 
ră,  căci  este  lesne  de  dispreţuit  prezenţa  celor  la  îndemână  şi  consi¬ 
derată  nevrednică  de  păstrare  pentru  cei  care  le  posedă. 

Deci  firea  viselor  este  neclară  şi  piezişă,  având  nevoie  nu  de 
puţină  dibăcie  a  minţii;  şi  o  strânsă  apropiere  de  tainele  din  vise  o 
au  cele  exprimate  cu  învăluire  în  Scripturi.  De  aceea,  Iosif  şi  Daniel 
au  recunoscut  visele  prin  harisma  profetică,  cele  din  cugetări 
nefiindu-le  suficiente  pentru  urmărirea  adevărului.  Pentru  aceasta 
este  într-adevăr  nevoie  de  curăţia  vieţii,  încât  ceea  ce  este  acoperit 
în  Scriptură  să  fie  recunoscut  pentru  practicarea  virtuţii  morale.  Es¬ 
te  nevoie  pe  lângă  curăţia  vieţii  şi  de  cercetarea  în  Scriptură,  pentru 
ca  ceea  ce  este  cuviincios  şi  tainic  să  fie  imprimat  în  suflet  prin  stu¬ 
diul  asiduu. 

Că  studiul  cuvintelor  dumnezeieşti  necesită  întreaga  viaţă  o 
confirmă  viaţa  lui  Moise,  care  în  primii  patruzeci  de  ani  a  fost  cres¬ 
cut  în  [învăţăturile]  Egiptenilor,  iar  în  a  doua  perioadă  de  patruzeci 
de  ani,  retrăgându-se  în  pustie  sub  pretextul  păstoritului,  s-a  instru¬ 
it  în  contemplarea  celor  ce  sunt.  Şi  astfel,  după  aceasta,  făcut  vred¬ 
nic  de  descoperirea  lui  Dumnezeu,  după  cea  de-a  doua  perioadă  de 
patruzeci  de  ani,  împotriva  voinţei  sale,  dar  prin  iubirea  de  oameni 
a  lui  Dumnezeu,  s-a  întors  pentru  conducerea  oamenilor.  Şi  nici 
atunci  nu  rămânea  permanent  în  viaţa  practică,  ci  adesea  se  retră¬ 
gea  pentru  cele  tainice.  întreaga  mulţime  [a  israeliţilor]  a  căzut  în 
nebunia  idolească  egipteană,  când  sfântul  bărbat  era  cu  Dumnezeu 
în  munte.  Asemenea  era  şi  Ilie,  care  fugea  de  gloata  oamenilor  şi  pe¬ 
trecea  cu  plăcere  în  pustie58. 

7.  Dacă  deci  căutarea  adevărului  este  trudită  de  către  sfinţi  cu 
toată  fermitatea  părţii  conducătoare  (minţii),  cum  să  nu  fie  un  lucru 
nesăbuit  să  căutăm  roadele  a  nenumărate  eforturi  fără  nicio  cerce- 


unii  pe  alţii",  în:  Sf.  Ioan  Gură  de  Aur,  Omilii  la  Ana.  Omilii  la  David  şi  Saul.  Omilii  la 
Serafimi ,  trad.  D.  Fecioru,  E1BMBOR,  Bucureşti,  2007,  pp.  238-285. 

58  N.  Lipatov  urmează  lui  Migne  prin  faptul  că  pune  această  frază  în  paragraful  7.  Am 
lăsat  însă  fraza  la  finalul  paragrafului  6,  după  P.  Trevisan. 

tare  amănunţită?  Observă-1  şi  pe  Ilie,  după  câte  retrageri  (pustnicii) 
şi  liniştiri  (isihii)  şi  trude  s-a  învrednicit  a-L  vedea  pe  Dumnezeu! 

Subiectul  cărţii  este  evident  şi  se  poate  înţelege  de  la  sine. 
Pentru  că  profetul  trăia  în  vremuri  în  care  răul  se  înmulţise  peste 
măsură,  le-a  descris  mulţimea  relelor  pregătite  pentru  ei  şi  a  arătat 
cauza  mâniei  lui  Dumnezeu,  pentru  a-i  aduce  la  pocăinţă.  Mai  întâi, 
începe  cu  cuvântările  împotriva  Iudeei.  Căci,  după  Petru,  «vremea 
este  să  înceapă  judecata  de  la  casa  lui  Dumnezeu »59,  căci  este  firesc 
să  fim  mult  mai  supăraţi  pe  cei  apropiaţi  nouă,  când  aceştia  greşesc 
împotriva  noastră.  Şi  în  [cartea  lui]  Iezechiel  spune  Domnul,  arătând 
că  cei  păcătoşi  vor  fi  pedepsiţi:  «Să  începeţi  cu  cei  sfinţi  ai  Mei»60. 

De  aceea  începe  cu  ţara  aleasă  a  lui  Dumnezeu  şi  cu  cetatea  în 
care  se  află  sanctuarul,  vestind  cele  ce  urmează  să  vină,  iar  în  al  doi¬ 
lea  rând  cu  Babilonul,  apoi  cu  Moabul,  Damascul,  în  al  cincilea  rând 
Egiptul,  apoi  pustia,  Idumeea,  valea  Sionului,  apoi  Tirul,  apoi  ani¬ 
malele61.  După  acestea  sunt  cele  petrecute  în  anul  al  paisprezecelea 
al  domniei  lui  Iezechia,  după  care  sunt  profeţii  fără  vreun  titlu,  care 
vestesc  suferinţele  Ierusalimului  şi  ale  Iudeei;  şi  cele  despre  cei  din 
diasporă  şi  despre  întoarcerea  acestora,  după  ce  a  fost  ispăşită  pe¬ 
deapsa;  şi  cele  despre  Hristos  răspândite  în  întreaga  profeţie,  fiecare 
din  cele  relatate  după  istorie  fiind  împletit  cu  [sensul]  tainic62. 


59 1  Pt.  IV,  17. 

60  lez.  IX,  6. 

61  Referire  la  Is.  XXX,  6  „proorocie  despre  fiarele  de  la  miazăzi”.  Până  aici  ţinea  comen- 
tariul  Iui  Origen,  aşa  cum  îl  cunoaşte  Fer.  Ieronim. 

62  Ca  principiu  hermeneutic,  Sf.  Vasile  fixează  sensul  dublu  al  Scripturilor:  pe  de  o  par¬ 
te  sensul  literal  (xa0’  ioropfav  Aeyopevov),  iar  pe  de  altă  parte  sensul  duhovnicesc 
(pucmKov). 

8.  « Vedenia  lui  Isaia,fiul  lui  Amos,  pe  care  a  văzut-o  împotriva 
lui  Iuda  şi  a  Ierusalimului,  în  zilele  lui  Ozia,  Ioatam,  Ahaz  şi  Iezechia, 
regii  lui  Iuda»63. 

Cel  mai  eficient  dintre  simţurile  noastre,  care  are  percepţia  ce¬ 
lor  sensibile,  este  vederea.  Căci  nici  cele  înfricoşătoare  nu  pot  fi  per¬ 
cepute  din  auz  ca  din  vedere,  nici  vreo  altă  putere  [a  sufletului]  nu 
reţine  cele  plăcute  precum  vederea.  Din  această  cauză  contemplarea 
celor  adevărate,  fiind  clară  şi  neechivocă,  este  numită  vedere.  De 
aceea  profetului  i  se  spune  şi  „văzător”  şi  „înainte-văzător”.  în  [car¬ 
tea  lui]  Amos  am  învăţat  că  Amasia  a  spus:  « Văzătorule ,  pleacă  şi 
du-te  în  pământul  lui  Iuda  şi  acolo  profeţeşte»64.  Samuel  este  numit 
„înainte-văzător”  în  Regi,  căci  spune:  « Proorocul  se  numea  înainte- 
văzător65»66.  Căci  după  aceasta  cei  care  vedeau  cele  viitoare  erau 
numiţi  „înainte-văzători”,  iar  cei  care  contemplau  voinţa  divină  erau 
chemaţi  „văzători”. 

9.  Lucrarea  noastră  constă  în  a  se  dobândi  atenţia  faţă  de  min¬ 
te,  pentru  ca  aceasta  să  devină  limpede,  desăvârşită  prin  exerciţiile 
potrivite,  iar  darul  lui  Dumnezeu  este  ca  Duhul  să  ne  lumineze  pen¬ 
tru  contemplarea  tainelor  Lui.  Punând  mai  întâi  „viziunea”,  [Isaia]  a 
adăugat  apoi  relatarea  cuvintelor,  pentru  a  arăta  că  nu  a  primit-o 
prin  auz,  ci  că  mărturiseşte  înţelesul  cuvântului  întipărit  în  mintea 
sa.  Noi  avem  nevoie  de  voce  pentru  a  ne  arăta  gândurile,  pe  când 
Dumnezeu,  punând  stăpânire  pe  partea  conducătoare  [a  sufletului] 


63  Is.  I,  1. 

64  Am.  VII,  12. 

65  în  Septuaginta  se  poate  înţelege  că  „înainte-văzător”  era  o  altă  denumire  a  proorocu¬ 
lui.  în  textul  ebraic,  însă,  proorocul  era  numit  „mai  înainte”  (adică  înainte  de  redacta¬ 
rea  relatării  respective)  „văzător”. 

66  IReg.  IX,  9. 

(mintea)  celor  vrednici,  le  întipăreşte  acestora  cunoaşterea  propriei 
Sale  voinţe. 

Pentru  ce  este  adăugarea  [menţionării]  tatălui?  Ca  să  arate  că 
harisma  profeţiei  îi  era  moştenire  de  la  tată.  «...  pe  care  a  văzut-o 
împotriva  Iudeei».  Ce  înseamnă  repetiţia67?  Pentru  că  prin  prima  [se 
arată]  faptul  obişnuit  al  vederii,  pe  când  prin  a  doua  se  arată  de  data 
aceasta  particularul:  care,  ce  fel  de  şi  pentru  cine  a  fost  transmisă 
viziunea.  Cuvintele  sunt  văzute,  adică  cele  pe  care  le-a  văzut  profe¬ 
tul  sunt  contemplate  cu  mintea,  după  cum  s-a  spus  în  Ieşire,  că  «în¬ 
treg  poporul  a  văzut  glasul»68.  Şi  alţi  profeţi  au  o  introducere  ase¬ 
mănătoare.  « Vedenia  lui  Avdie;  aşa  zice  Domnul  Dumnezeu  Idumeii. 
Auzit-am  o  veste  de  la  Domnul  şi  o  solie69  a  fost  trimis  către  popoa¬ 
re»70.  Iar  la  Naum:  « Proorocie  (încredinţare)71  despre  Ninive.  Cartea 
vedeniei  lui  Naum,  al  lui  Elcheseu»72.  Iar  la  Avacum  «Proorocie  (în¬ 
credinţare),  pe  care  a  văzut-o  proorocul  Avacum»73.  Iar  Maleahi  spu¬ 
ne  „proorocie  (încredinţare)”  fără  „vedenie”,  zicând  astfel:  «Prooro- 
cia  (încredinţarea)  cuvântului  Domnului  despre  Israel,  prin  mâna  în¬ 
gerului  Său»74.  Ei  par  să  arate  prin  „proorocie  (încredinţare)”  că  nu 
au  de  la  ei  înşişi  puterea  profeţiei,  ci  au  primit-o75,  încât  „proorocia” 
poate  fi  aceeaşi  cu  darul  de  la  Dumnezeu. 

Aşadar,  aceştia  spun  că  sunt  cărţi  ale  vedeniei,  dar  ceilalţi  pro¬ 
feţi  spun  că  au  auzit  cuvintele  de  la  Dumnezeu.  Căci  spune:  «Cu- 
vântul  Domnului,  care  a  fost  către  Osea,  [fiul]  lui  Beeri,  în  zilele  lui 


67  Substantivul  „vedenie”  şi  verbul  „a  văzut”. 

68  leş.  XX,  18. 

69  Deşi  NETS  traduce  prin  „enclosing”,  l-am  urmat  pe  Brenton  prin  „message”.  Terme¬ 
nul  TTEpioxi'i  înseamnă  într-adevăr  „fortăreaţă”,  „întăritură”,  „îngrăditură”,  dar  în  Noul 
Testament  „pericopă”  scripturistică  (cf.  Fap.  VIII,  32).  în  ebraică  TŞ  fir  înseamnă  „me¬ 
sager”  (cf.  HALOT). 

70  Avd.  1. 

71  NETS  „issue”,  Brenton  „burden”.  Termenul  Âfjppa  înseamnă  „ceva  primit”,  dar  în  spe¬ 
cial  cu  sensul  de  „câştig”,  „profit”.  Aici  Septuaginta  calchiază  din  ebraică  termenul 
massa  '  „sarcină”  (ceva  ridicat),  dar  care  semnifică  şi  „cuvânt  profetic”. 

72  Naum  1, 1. 

73  Avac.  1, 1. 

74  Mal.  1, 1. 

75  Xrjppoc  „proorocie"  şi  AajJovreq  „care  primesc”  vin  de  la  acelaşi  verb,  Xapf)dvu>  „a 
primi". 

Ozia  şi  Ioatam  şi  Ahaz  şi  Iezechia,  regii  Iudei  şi  în  zilele  lui  Ieroboam, 
fiul  lui  îoaş,  regele  Israelului.  începutul  cuvântului  Domnului  către 
Osea»76.  în  [cartea  lui]  Amos:  «Cuvintele  lui  Amos,  care  au  fost  în 
Akkarim77  din  Tekoa,  pe  care  le-a  văzut  despre  Ierusalim  în  zilele  lui 
Ozia,  regele  Iudei,  şi  în  zilele  lui  Ieroboam,  regele  Israelului,  cu  doi 
ani  înainte  de  cutremur»78.  Ordinea  a  fost  aici  schimbată,  ca  la  Isaia; 
acolo  vedenia  este  aşezată  înainte  şi  au  fost  adăugate  cuvintele: 
«Ascultă,  cerule»79;  aici,  însă,  cuvintele  fiind  puse  înainte,  urmează 
vedenia:  « Cuvintele  lui  Amos»,  nu  „vedenia  lui  Amos”;  nu  „pe  care 
le-a  auzit”,  ci  «pe  care  le-a  văzut».  în  [cartea  lui]  Miheia :  «Şi  a  fost 
cuvântul  Domnului  către  Miheia  Moraştitul  în  zilele  lui  Ioatam  şi 
Ahaz  şi  Iezechia,  regii  Iudei,  referitor  la  cele  văzute  despre  Samaria  şi 
Ierusalim»80,  şi  «Cuvântul  Domnului,  care  a  fost  la  Ioil,  [fiul]  lui 
Batuel»81.  Şi:  «A  fost  cuvântul  Domnului  către  Iona»82.  Şi:  «Cuvântul 
Domnului,  care  a  fost  către  Sofonia,  fiul  lui  Huşi,  [fiul]  lui  Godolia, 
[fiul]  lui  Amoria,  [fiul]  lui  Iezechia,  în  zilele  lui  Iosia,  fiul  lui  Amon, 
regii  Iudei»83. 

în  acelaşi  fel  sunt  relatate  arătarea  timpului  şi  primirea  cuvân¬ 
tului  de  către  Agheu,  căci  spune:  «în  al  doilea  an  pe  vremea  regelui 
Darius,  în  luna  a  şasea,  în  prima  zi  a  lunii,  a  fost  cuvântul  Domnului 
în  mâna  lui  Agheu  profetul»84.  Mi  se  pare  că  ceea  ce  a  fost  spus  acolo 
«în  mâna » înseamnă  aceleaşi  lucru  cu  ceea  ce  a  fost  intitulat  de  alţii 
«proorocie  (încredinţare)».  Iar  la  Zaharia:  «în  luna  a  opta  a  celui  de- 


76  Os.  1, 1. 


77  Cuvântul  votKKapiţi  din  Septuaginta  este  scris  greşit,  lipsind  prima  literă,  iar  finalul  fi¬ 
ind  pus  în  diftong  (AKKapeip).  De  fapt  textul  ebraic  are  O'HpS  noqedim  „păstori” 
(Septuaginta  a  citit  greşit  litera  “l  reş  în  loc  de  1  daletf  confuzie  destul  de  frecventă  din 
cauza  asemănării  ca  formă).  Ca  şi  în  alte  cazuri  când  termenii  nu  sunt  familiari  tradu¬ 
cătorilor  Septuagintei,  ei  apar  transliteraţi,  fiind  ulterior  înţeles  ca  toponim.  De  altfel 
noqed  mai  apare  doar  o  singură  dată  în  Biblia  ebraică,  în  IV  Reg.  III,  4,  sensul  lui  fiind 
dedus  din  literatura  ugaritică  („inspector  al  păstorilor”). 

78  Am.  1, 1. 

79  Is.  1,  2. 

80  M/i.  1, 1. 

81  Ioil  1, 1. 

82  Zona  1, 1. 


83 

84 


Sof.  1, 1. 

Ag.  1, 1. 

al  doilea  an,  pe  vremea  lui  Darius,  a  fost  cuvântul  Domnului  către 
Zaharia,  [fiul]  lui  Barachia,  fiul  luiAddo,  profetul»85. 

io.  «în  zilele  lui  Ozia  şi  Ioatam  şi  Ahaz  şi  Iezechia»86. 

Observarea  timpurilor  este  necesară  ca  să  arate  cu  cât  timp 
înainte  au  fost  rostite,  după  cât  timp  s-au  întâmplat,  şi  că,  atunci 
când  slăbiciunea  s-a  înmulţit  peste  măsură,  a  prisosit  grija  din  par¬ 
tea  lui  Dumnezeu.  Căci  cei  mai  mulţi  [profeţi]  se  înşiruie  aproape 
unul  după  celălalt  de-a  lungul  timpului:  Osea,  în  zilele  lui  Ozia  şi  în 
zilele  lui  Ieroboam,  Miheia  în  zilele  lui  Ioatam  şi  Ahaz,  Sofonia  în 
zilele  lui  Iosia  fiul  lui  Amon.  Dintre  ceilalţi,  unii  şi-au  scris  profeţiile 
fără  arătarea  timpului,  alţii  au  notat  împărăţiile  barbarilor,  ca  fiind 
mai  cunoscute  pe  atunci.  Agheu  şi  Zaharia,  Avdie,  Naum  şi  Avacum, 
Iona  şi  Maleahi  nu  pomenesc  timpurile,  dar  nu  toţi  [omit]  şi  părin¬ 
ţii.  Probabil  cei  care  [proveneau]  din  părinţi  renumiţi  puteau  fi  uşor 
primiţi,  căci  cei  mai  cunoscuţi  erau  şi  mai  credibili,  pe  când  cei  din 
neamuri  neînsemnate  erau  trecuţi  sub  tăcere. 

Cu  siguranţă  acest  Amos,  pe  care  îl  avem  trecut  în  rând  cu  cei 
doisprezece  [profeţi],  nu  este  tatăl  lui  Isaia,  căci  nici  pronunţia  nu 
este  aceeaşi,  nici  înţelesul  termenului.  Unul  se  citeşte  cu  un  sunet 
(spirit)  mai  aspru,  celălalt  cu  unul  mai  lin87.  Şi  cele  arătate  sunt  dife¬ 
rite:  căci  numele  tatălui  lui  Isaia  şi  termenul  specific  înseamnă 
„trăinicie”,  „putere”  şi  „forţă”88,  pe  când  al  profetului  desemnează 
„un  cuvânt  greu”89.  Se  pare  că  profeţia  lui  Osea  a  fost  înainte  de  cea 
a  lui  Isaia,  pentru  că  s-a  spus:  «începutul  cuvântului  Domnului  către 
Osea»90.  Este  ştiut  sigur  că  acelaşi  Ozia  este  numit  şi  Azaria,  căci  în 
prima  [carte]  a  Paralipomenelor  este  numit  Ozia,  dar  în  a  doua  a  Re- 


85  Zah.  1, 1. 

86  Is.  I, 1. 

87  Septuaginta  redă  în  aceeaşi  grafie  (Apcac;),  totuşi,  grafia  ebraică  a  numelor  este  total 
diferită:  profetul  Amos  este  DlBS?  amos,  pe  când  tatăl  lui  Isaia  este  pDK  amoţ.  Sf.  Va¬ 
sile  se  referă  prin  comparaţia  cu  lb.  greacă  la  faptul  că  în  ebraică  profetul  Amos  se  scrie 
cu  litera  X?  ain,  guturala  aspră,  pe  când  numele  tatălui  lui  Isaia  cu  litera  K  alef,  gutura¬ 
la  lină. 

88  Verbul  fDK  ’ameţ  înseamnă  „a  fi  puternic”. 

89  Verbul  Olpî?  ‘amas  înseamnă  „a  încărca  (cu  sarcini)”  (de  ex.  animalele),  „a  căra  greu¬ 
tăţi”. 

90  Os.  1, 1. 

gilor91  este  numit  Azaria,  doar  că  tatăl  lui  şi  mama  [sunt  aceiaşi]; 
căci  mama  este  Chalia9*,  iar  tatăl  Amasia93,  şi  timpul  domniei  ace¬ 
laşi:  cincizeci  şi  doi  de  ani.  în  vremea  lui  Ozia  au  proorocit  Isaia, 
Osea  şi  Amos.  Dar  pentru  că  [s-a  spus]  «începutul  cuvântului  către 
Osea»,  oare  nu  a  început  el  primul  să  proorocească?  Şi  pentru  că 
Amos  [a  scris]  cu  doi  ani  înainte  de  cutremur,  oare  nu  [era  acesta] 
înainte  de  viziunea  lui  Isaia,  în  care  spune:  «Şi  s-a  ridicat  pragul  cel 
de  sus  al  uşii»94. 

11.  «Auzi,  cerule,  şi  ascultă,  pământule,  că  Domnul  a  grăit»95. 

Pentru  că  profeţia  a  fost  împotriva  neamului  celui  rău,  nea- 
vând  ascultători  între  oameni,  s-a  adresat  cerului  şi  pământului, 
căci  cu  aceşti  martori  a  fost  dată  Legea,  când  Moise  a  zis:  «Vă  măr¬ 
turisesc  vouă  astăzi  pe  cer  şi  pe  pământ»96  şi  iarăşi  «Ia  aminte,  ceru¬ 
le,  şi  voi  grăi,  şi  auzi,  pământule  graiuri  din  gura  mea»97.  Se  cuvenea 
aşadar  ca  cei  instituiţi  martori  când  Legea  a  fost  dată  să  fie  chemaţi 
la  acuzarea  de  călcare  a  Legii.  Căci  spune:  «Adunaţi  la  mine  pe  mai- 
marii  seminţiilor  voastre  şi  pe  bătrânii  voştri  şi  pe  judecătorii  voştri, 
ca  să  grăiesc  în  auzul  lor  toate  cuvintele  acestea  şi  să  pun  asupra  lor 
mărturie  cerul  şi  pământul»98.  Se  observă  că,  din  contră,  aici  cuvân¬ 
tul  este  altfel  decât  în  cântare.  Căci  acolo  [zice]:  «Ia  aminte,  cerule», 
sau  după  alte  versiuni:  «Ascultă,  cerule  şi  să  asculte  pământul»99,  în- 


9'  Interesant  că  Sfântul  Vasile  numeşte  cartea  a  Il-a  a  Regilor,  după  uzanţa  ebraică,  şi 
nu  a  IV-a  a  Regilor,  după  Septuaginta. 

91  Iecholia  în  textul  ebraic  -  cf.  IV  Reg.  XV,  2;  11  Par.  XXVI,  3. 

93  In  ebraică  Amaţia. 

94  Is.  VI,  4.  Sfântul  Vasile  identifică  aici  descrierea  teofaniei  din  templul  din  Ierusalim, 
în  care  apare  cutremurarea  porţilor  templului,  cu  cutremurul  descris  în  Amos  (Am.  I, 
1).  Deşi  cutremurele  sunt  frecvente  în  Palestina,  totuşi  acel  cutremur  este  menţionat  şi 
după  200  de  ani  de  Zaharia  (cf.  Zah.  XIV,  5).  Oricum,  datarea  lui  Osea  şi  Amos  înainte 
de  Isaia  este  sigură  şi  pentru  că  Isaia  a  avut  viziunea  chemării  profetice  în  anul  morţii 
regelui  Ozia  (cf.  Is.  VI,  1),  adică  în  740,  pe  când  Osea  şi  Amos  au  profeţit  în  vremea  lui 
Ozia. 

95  Is.  I,  2. 

96  Deut.  IV,  26. 

97  Deut.  XXXII,  1. 

98  Deut.  XXXI,  28. 

99  Nu  s-a  păstrat  în  acest  verset  nicio  informaţie.  Versiunile  invocate  sunt  desigur 
Aquila,  Symmachus  şi  Theodotion.  Sf.  Vasile  păstrează  astfel  informaţii  foarte  preţioa¬ 
se  pentru  critica  textuală. 

să  aici:  «Auzi,  cerule  şi  ascultă,  pământule».  Căci  de  câte  ori  poporul 
cugetă  la  cele  înalte  şi  nu  se  îndepărtează  de  Dumnezeu,  cheamă 
cerul  ca  şi  cum  acesta  ar  fi  aproape  şi  îl  îndeamnă  să  asculte100  cu¬ 
vintele;  aceasta  înseamnă:  «ascultă».  Iar  de  câte  ori  se  îndepărtează 
de  cele  cereşti,  vorbeşte  cu  acesta  ca  şi  cum  ar  fi  departe:  «Auzi,  ce¬ 
rule». 

12.  La  fel  şi  pentru  pământ.  De  aceea  Moise  are  cerul  ca  ceva 
aproape,  datorită  urcuşului  [duhovnicesc  al]  poporului.  «Auzi,  ceru¬ 
le »  sau  «ascultă»,  ca  ceilalţi.  Isaia  însă,  pentru  că  poporul  se  găsea  în 
păcate  şi  cugeta  cele  pământeşti,  porunceşte  ca  pământul  să  ascul¬ 
te101  cuvintele  ca  şi  cum  ar  fi  aproape.  Căci  aceasta  înseamnă  „a  as¬ 
culta”.  Sau  prin  metonimie  [numeşte]  cer  pe  locuitorii  din  cer,  după 
cum  noi  numim  „cetate”  pe  cei  care  sunt  în  cetate  şi  „pământ”  pe 
toţi  din  el,  dar  să  nu  fim  rătăciţi  să  credem  de  aici  că  pământul  şi  ce¬ 
rul  ar  fi  [cumva]  vii.  Astfel,  cerul  este  numit  şi  tron  al  lui  Dumnezeu, 
pentru  faptul  că  puterile  cereşti  au  statornicită  în  ele  însele  în  mod 
trainic  cunoaşterea  lui  Dumnezeu.  Iar  pământul  „aşternut  al  picioa¬ 
relor”,  pentru  că  oamenii  de  pe  el  cu  greu  pot  să  cuprindă  [adevăru¬ 
rile]  ultime  despre  Dumnezeu.  De  aceea  se  spune:  «Un  om  destoi¬ 
nic102  este  tron  al  înţelegerii»103,  dar  tron  al  necinstei  este  femeia  care 
le  urăşte  pe  cele  drepte.  Precum  tronul  înţelegerii  [este]  cel  atent  şi 
chibzuit,  astfel  tronul  lui  Dumnezeu  este  cel  care  cuprinde  cele  mai 
înalte  dintre  predaniile  despre  Dumnezeu. 

«Că  Domnul  a  grăit».  Este  cumplit  să  nu  asculţi  de  cuvintele 
lui  Dumnezeu. 

13.  «Fii  am  născut  şi  i-am  crescut,  dar  ei  M-au  îndepărtat»104. 


100  Ut.  „să-şi  pună  în  urechi”.  Expresia  sugerează  o  apropiere  de  ascultător  a  celui  care 
vorbeşte. 

101  lit.  „să  primească  în  urechi”. 

102  Aici  Sf.  Vasile  nu  citează  din  Septuaginta,  care  are  auvetoc;  „înţelept”,  ci  din  altă  ver¬ 
siune,  care  avea  rcavoupyoc;  „destoinic”.  F.  Field  menţionează  cu  această  citire  Siro- 
Hexapla,  dar  nu  atribuie  versiunea  niciunei  traduceri  anume,  deşi  o  cunoaşte  -  cf.  F. 
Field,  Origenis  Hexaplorum ,  voi.  I,  p.  15.  în  nota  de  la  subsol,  Migne  arată  că 
Montfaucon  considera  că  rcavoupyoc;  ar  fi  fost  citirea  din  Aquila  şi  Theodotion,  pentru 
că  aceştia  o  au  şi  în  Fac.  III,  1. 

103  Pr.  XII,  23. 

104  Is.  I,  2. 

O,  iubire  de  oameni!  Stăpânul  Se  justifică  pentru  ca  să  le  adu¬ 
că  pe  cele  meritate  cu  argumente.  «Fii  am  născut  şi  i-am  crescut». 
Omul  este  compus  din  suflet  şi  trup;  carnea  din  pământ,  iar  sufletul 
este  ceresc.  Fiindcă  el  are  înrudire  cu  ambele,  [Dumnezeu]  îl  acuză 
de  păcat  în  prezenţa  celor  care  îi  sunt  Iui  cei  mai  apropiaţi.  «Fii  am 
născut  şi  i-am  crescut ».  Sunt  două  feluri  de  creaţii.  Una,  formarea 
după  [chipul]  lui  Dumnezeu  este  împlinită  prin  fapte  şi  primirea  în¬ 
văţăturilor,  după  cum  Pavel  naşte  prin  Evanghelie,  este  în  durerile 
naşterii  cu  cei  căzuţi105  şi  plăsmuindu-i  îi  formează  în  întregime 
pentru  dreapta  credinţă.  Dar  ce  este  cealaltă?  [Este]  intrarea  în  via¬ 
ţă,  după  [cum  se  spune]:  « Aceasta  este  cartea  obârşiei  cerului  şi  pă¬ 
mântului»106.  De  aceea  le  arată  pe  amândouă  şi  îi  acuză,  pentru  că  fi¬ 
ind  aduşi  la  existenţă  din  ceea  ce  nu  este  şi  fiind  făcuţi  după  chipul 
lui  Dumnezeu  -  căci  aceasta  este  a  fi  născut  şi  a  fi  crescut  -  ,  „nu  aţi 
mulţumit  ca  unui  Creator,  şi  nici  nu  v-aţi  asemănat  ca  unui  Părin¬ 
te”,  ci  prin  aplecarea  spre  cele  mai  rele  L-au  respins  pe  Dumnezeu  şi 
l-au  făcut  tată  pe  diavolul.  Căci  « tot  cel  face  păcatul  este  născut  din 
diavolul»107.  Şi  Domnul  le  spune  celor  înrăiţi:  «Voi  sunteţi  din  tatăl 
vostru,  diavolul»108.  Mare  este  acuza  că  cel  care  e  fiu  şi  a  dobândit 
naşterea  trupească  se  poartă  arogant  faţă  de  cel  ce  l-a  născut.  Dar 
este  vrednic  de  un  dispreţ  covârşitor  şi  cel  înălţat  la  a  fi  părtaş  de  ce¬ 
le  cereşti,  dar  care  nu  se  mai  supune  iubirii  faţă  de  Binefăcător. 

14.  «Boul  îşi  cunoaşte  stăpânul  şi  asinul  ieslea  domnului  său, 
dar  Israel  nu  Mă  cunoaşte  şi  poporul  Meu  nu  Mă  pricepe»109. 

Cel  care  îl  respinge  pe  Dumnezeu  seamănă  cu  boul  şi  asinul. 
Căci  «în  cinste  fiind,  nu  a  priceput,  s-a  alăturat  dobitoacelor  celor  fă¬ 
ră  de  minte  şi  s-a  asemănat  lor»110.  Asemenea  sunt  cei  care  nu  trăiesc 
după  cuvânt,  ci  după  patimă,  care  decad  din  cauza  iraţionalităţii  în 
existenţa  animalică.  Le-a  luat  ca  exemplu  pe  cele  care  trăiesc  îm¬ 
preună  cu  noi  şi  sunt  bine  cunoscute,  ca  să  fim  ruşinaţi  şi  [pentru 


105 

106 

107 

108 

109 

110 


Gal.  IV,  19. 

Fac.  V,  1;  Fac.  II,  4. 

I  In.  III,  8. 
în.  VIII,  44. 

Is.  I,  3. 

Ps.  XLVIII,  12  (Septuaginta  v.  13). 

că]  fiind  mai  iraţionali  decât  acestea,  nu  dobândim  bunăvoirea  de  la 
cele  necuvântătoare,  cea  pe  care  înşine  o  împărtăşim  de  la  creatorul 
nostru.  Căci  boul,  care  ne-a  fost  lăsat  împreună-lucrător  în  agricul¬ 
tură,  ascultă  de  glasul  celui  care  îl  hrăneşte  şi  îl  recunoaşte  pe  cel 
care  îi  aduce  în  mod  obişnuit  hrana,  iar  asinul  se  grăbeşte  de  bună 
voie  către  locurile  obişnuite  de  odihnă.  Dacă  cele  necuvântătoare  au 
o  asemenea  obişnuinţă  cu  îngrijitorul  [lor],  cu  atât  mai  mult  firii  ra¬ 
ţionale  îi  este  cerută  dragostea  faţă  de  Dumnezeu? 

Observă  că  se  afirmă  că  boul  are  o  cunoaştere  mai  cuprinză¬ 
toare  decât  asinul.  Căci  primul  îşi  cunoaşte  stăpânul,  pe  când  al  doi¬ 
lea  doar  ieslea,  cuvântul  arătând  [astfel]  că  animalul  lacom  este  fa¬ 
miliar  doar  cu  locul  de  plăcere,  pe  când  primul  are  o  cunoaştere  şi  a 
celui  care  este  bun  şi  folositor  [faţă  de  el].  De  aceea,  pentru  că  [aces¬ 
te]  animale  sunt  nepotrivite  unul  cu  celălalt,  în  Deuteronom  este  in¬ 
terzis  să  se  are  «cu  taurul  şi  asinul  împreună»111,  adică  se  fie  înjugată 
[partea]  puternică  şi  silitoare  a  sufletului  împreună  cu  cea  iubitoare 
de  plăcere  şi  pătimitoare.  Dar  nu  de  boi  se  îngrijeşte  Dumnezeu112,  ci 
s-a  scris  cu  totul  pentru  noi.  însă  iarăşi  sunt  puse  alături  în  alt  loc: 
«Fericit  este  cel  ce  seamănă  tot  pe  lângă  apă,  unde  boul  şi  asinul  cal¬ 
că »“3,  adică  acela  care  prin  cuvântul  de  învăţătură  îşi  creşte  [partea] 
silitoare  a  sufletului  şi-şi  slujeşte  [partea]  iubitoare  de  plăcere  a 
acestuia.  Ca  un  animal  de  povară,  la  fel  şi  [partea]  afectivă  a  sufletu¬ 
lui  este  greu  încărcată  de  povara  păcatului. 

15.  «Boul  îşi  cunoaşte  stăpânul,  dar  Israel  nu  Mă  cunoaşte,  pe 
Mine,  Creatorul,  şi  asinul  ieslea  domnului  său,  şi  poporul  Meu  nu  Mă 
pricepe»114.  Sunt  multe  iesle,  şi  totuşi  asinul  nu  se  rătăceşte  de  la  ies¬ 
lea  stăpânului  său.  Dumnezeu  este  unul,  dar  poporul  lipsit  de  jude¬ 
cată  a  rătăcit  către  cei  care  nu  sunt  dumnezei.  Pe  Mine  nu  m-au  pri¬ 
ceput,  Cel  ce  sunt  făcut  cunoscut  de  cer,  arătat  de  pământ  şi  mare, 
revelat  de  soare,  lună,  de  stele  şi  de  toată  creaţia.  în  mod  potrivit  Is¬ 
rael  a  fost  redat  după  chipul  unui  bou,  iar  poporul  în  general  după 
cel  al  unui  asin.  Căci  pe  cât  de  mare  este  diferenţa  între  bou  şi  asin, 


m  Deut.  XXII,  10. 
112  /  Cor.  IX,  9. 

U3  Is.  XXXII,  20. 
114  Is.  I,  3. 

pe  atât  de  diferit  este  numit  Israelul,  care  se  tâlcuieşte  „Cel  care  îl 
vede  pe  Dumnezeu”115  de  poporul  în  general. 

16.  «Vai  ţie,  neam  păcătos,  popor  plin  de  păcate,  sămânţă  rea, 
fii  nelegiuiţi»116. 

în  multe  locuri  neamul  şi  poporul  sunt  numite  împreună,  pre¬ 
cum:  «în  popor  mult  [stă]  slava  unui  rege,  dar  în  lipsa  poporului  [stă] 
distrugerea  stăpânului»117.  Şi:  «Pentru  ce  s-au  întărâtat  neamurile  şi 
popoarele  au  cugetat  lucruri  deşarte?»118.  La  început  au  fost  un  neam 
păcătos  şi  au  devenit  prin  creşterea  în  răutate  un  popor  plin  de  ne¬ 
legiuiri,  [au  început]  fiind  o  sămânţă  rea  şi  au  ajuns  fii  nelegiuiţi. 
După  cum  urcuşul  în  virtute  îşi  are  creşterea  de  la  cele  mai  mici  la 
cele  mai  mari,  tot  aşa  şi  şuvoiul  răutăţii  este  purtat  de  la  cele  mă¬ 
runte  de  la  început  până  la  cele  de  nevindecat.  Sămânţa  are  multe 
în  comun  cu  fiii  şi  prin  natura  ei,  căci  se  avansează  de  Ia  sămânţă 
până  la  a  deveni  fii,  nu  numai  prin  naşterea  trupească,  ci  şi  după  ur¬ 
cuşul  din  suflet,  fiindcă  cei  care  primesc  învăţăturile  avansează  de  la 
seminţele  învăţăturii  la  asemănarea  cu  învăţătorii,  de  aceea 
numindu-se  „fii”  sau  de  fapt  „fii  ai  împărăţiei”,  când,  după  ce  pri¬ 
mesc  seminţele  mântuirii  se  desăvârşesc  potrivit  acestora,  sau  [dim¬ 
potrivă]  „fii  ai  gheenei”,  dacă  se  întovărăşesc  cu  pierzarea  din  cauza 
învăţăturilor  rele.  Este  o  mare  acuzaţie  [aceea]  să  numească  un  în¬ 
treg  neam  păcătos,  ca  şi  cum  nimeni  din  el  nu  ar  merge  drept,  şi 
popor  plin  de  păcate,  ca  şi  cum  la  ei  s-ar  practica  orice  fel  de  nele¬ 
giuire,  dar  şi  că  s-ar  găsi  contradicţii  ale  răutăţii  cu  ea  însăşi,  după 
cum  spune:  « plini  de  toată  nedreptatea »”9  şi:  «Căci  încă  nu  se  um- 


115  O  interpretare  de  origine  iudaică  a  numelui  Israel,  care  iniţial  însemna  „El  va  lupta 
[pentru  noi]”,  de  la  rădăcina  rnţ?  însoţit  de  numele  divin  „Dumnezeu”.  Filon  din 
Alexandria  interpretează  însă  numele  împărţindu-1  în  rtKT  ’iş  [aşer]  ra’a  'el  „băr¬ 
batul  care  l-a  văzut  pe  Dumnezeu”.  Interpretarea  lui  Filon  este  reţinută  şi  de  părinţi: 
Clement  Alexandrinul,  Origen,  Sf.  Chirii  al  Ierusalimului  etc. 

“6  îs.  I,  4. 

“7  Pr.  XIV,  28. 

118  Ps.  II,  1. 

"9  Rom.  I,  25. 

pluseră  păcatele  amoreilor»120 ,  iar  de  către  Mântuitorul:  «Şi  voi  aţi 
împlinit  măsura  părinţilor  voştri»121. 

17.  «Sămdnfâ  rea».  Este  neghina  semănată  de  vrăjmaş  peste 
grâul  curat,  care  ajungând  la  maturitate,  s-a  făcut  fiu  nelegiuit,  fiu  al 
pierzării  şi  fiu  al  gheenei.  De  aceea  sunt  vrednici  de  plâns  cei  care, 
în  loc  să  fie  fii  ai  Celui  Preaînalt,  au  ajuns  fii  nelegiuiţi,  şi  în  loc  să 
rămână  cu  naşterea  dumnezeiască,  au  ajuns  sămânţă  rea.  Atât  că 
răutatea  din  comportare  îi  distruge  în  primul  rând  pe  cei  care  o  po¬ 
sedă,  căci  răutatea  ultimă  este  dezbinată  împotriva  ei  înseşi. 

«L-aţi  părăsit  pe  Domnul  şi  L-aţi  mâniat  pe  Sfântul  lui  Isra¬ 
el»122.  Ce  poate  fi  o  mai  mare  dovedire  a  răului  decât  părăsirea  Celui 
bun  şi  un  exces  de  răutate  [mai  mare]  decât  mânierea  Celui  bun  şi 
blând?  Sunt  acuzaţi  de  acelaşi  lucru  şi  de  către  Ieremia:  «Pe  Mine, 
izvorul  apei  celei  vii,  M-au  părăsit»123.  După  cât  de  mare  este  părăsi¬ 
rea,  îşi  agoniseşte  fiecare  ca  răsplată  măsura  mâniei. 

« V-aţi  înstrăinat  înapoi»124.  Aceasta  a  fost  adăugat  de  la 
Theodotion,  ca  o  explicaţie  la  părăsire,  adică  înstrăinarea  de  Dum¬ 
nezeu  prin  căderea  spre  mai  rău.  Căci  după  cum  cel  desăvârşit  nă¬ 
zuieşte  spre  cele  din  faţa  sa,  la  fel  şi  păcătosul  face  un  pas  înapoi, 
îndepărtându-se  de  Domnul,  fiind  prin  aceasta  pierdut.  Căci  spune: 
«Iată,  cei  ce  se  îndepărtează  de  Tine  vor  pieri»125.  Aşa  să  trăim,  ca 
niciodată  cele  trecute  să  nu  fie  mai  bune  decât  cele  viitoare  sau  pre¬ 
zente.  Şi  Ecclesiastul  interzice  aceasta:  «Nu  spune  că  zilele  dintâi 
erau  mai  bune  decât  acestea,  pentru  că  nu  cu  înţelepciune  ai  întrebat 
de  aceasta»126.  Dacă  zilele  de  dinainte  sunt  mai  bune  decât  cele  de 
după,  vi  se  va  zice:  „Aţi  pătimit  atâtea  degeaba,  fiindcă  cele  bune  au 
fost  întunecate  de  nepurtarea  de  grijă  din  [zilele]  din  urmă”.  Căci 


120  Fac.  XV,  16. 

121  Mt.  XXIII,  32. 


122 


îs.  I,  4. 


123  Ier.  II,  13. 

124  îs.  I,  4.  Aceste  cuvinte  lipsesc  în  Septuaginta.  Sf.  Vasile  şi  Teodoret  de  Cir  Ie  atribuie 
lui  Theodotion,  dar  Field  le  atribuie  pe  baza  Syro-hexaplarei  şi  celorlalţi  doi  (Aquila  şi 
Symmachus)  -  cf.  F.  Field,  Origenis  Hexaplorum ,  voi.  II,  p.  432.  Interesant  că  Biblia  de 
Ia  1914  le  păstrează. 

125  Ps.  LXXII,  26  (Septuaginta  v.  27). 

126  Eccl.  VII,  11. 

Iezechiel  spune:  «Iar  când  cel  drept  se  întoarce  de  la  dreptatea  lui  şi 
faptuieşte  nedreptatea,  după  toate  nelegiuirile  pe  care  le-a  făptuit  ne¬ 
legiuitul,  toate  faptele  lui  de  dreptate  pe  care  le-a  făptuit  nu  vor  [mai] 
fi  pomenite.  în  greşeala  lui  pe  care  a  săvârşit-o  şi  în  păcatele  lui  în  ca¬ 
re  a  păcătuit,  în  acelea  va  muri»127. 

18.  «De  ce  vă  loviţi  încă,  adăugând  fărădelege»128?  Ceea  ce  se 
spune  este  aceasta:  „Pentru  păcatele  voastre  v-am  biciuit 
îndreptându-vă.  Nu  v-aţi  pocăit,  ci  iarăşi  aţi  păcătuit,  [iar  Eu]  am 
continuat  mereu  şi  am  adăugat  lovituri,  încât  orice  parte  din  corp  a 
fost  copleşită  de  lovituri  ca  avertisment”.  Scriptura  îi  ameninţă  pe 
cei  care  păcătuiesc,  [dar  pot  fi]  vindecaţi,  că  « sunt  cercetate  cu  varga 
fărădelegile  lor  şi  cu  biciul  nedreptăţile  lor»129.  Dar  celor  incurabili  le 
spune:  «De  ce  vă  loviţi  încă».  „Deşi  aţi  trecut  prin  toate  lovirile,  aţi 
nesocotit  toate  biciuirile  de  pedepsire.  Nimicirea  vă  paşte”.  Glasul 
[este]  al  celui  strâmtorat,  care  renunţă  deznădăjduit  la  îndreptare, 
după  cum  este  la  Iezechiel:  « Gelozia  Mi  se  va  îndepărta  de  la  tine  şi 
nu  Mă  voi  mânia  pe  tine»13°. 

Dintre  cele  petrecute,  unele  sunt  din  cauza  păcatelor,  altele 
pentru  îndreptarea  obiceiurilor  celor  încercaţi,  iar  altele  pentru  a-i 
distruge  pe  cei  lepădaţi  fără  speranţă,  ca  în  cazul  faraonului.  Pe 
aceştia,  lepădaţi  fără  speranţă,  nu  îi  mai  ameninţă  loviturile,  nici  bi¬ 
ciuirile,  ci  pierzania. 

« Tot  capul  spre  durere  şi  toată  inima  spre  întristare»'31.  „De  ce 
să  fiţi  loviţi  încă,  voi  cărora  trupurile  şi  sufletele  v-au  fost  biciuite  şi 
unde  nu  este  îndreptare,  pentru  că  tot  capul  este  în  suferinţă  şi  toa¬ 
tă  inima  este  în  mâhnire”?  Nu  denumeşte  nicidecum  cap  partea 
trupului,  ca  şi  cum  durerea  ar  fi  stabilită  doar  la  aceasta,  ci  prin  « tot 
capul »  [se  înţelege]  omul  în  întregime,  după  obiceiul  Scripturii: 
« Luaţi  prinoasele  întregii  adunări  a  lui  Israel  după  neamul  lor,  după 
seminţiile  lor,  după  casele  rudeniilor  lor,  după  numărul  numelor  lor, 


127 

128 


îez.  XVIII,  24. 
îs.  I,  5. 


129  Ps.  LXXXVIII,  32  (Septuaginta  v.  33). 

130  îez.  XVI,  42.  Textul  nu  coincide  cu  Septuaginta.  Să  fie  un  citat  din  memorie? 

131  îs.  I,  5. 

după  capul  lor»132.  Pentru  că  tot  neamul  era  păcătos  şi  întregul  po¬ 
por  era  plin  de  nelegiuiri,  de  aceea  şi  pedeapsa  i-a  covârşit  pe  toţi  şi 
inima  era  mâhnită,  poporul  fiind  dus  în  exil  din  cauza  păcatelor. 

«De  la  picioare  până  la  cap  nu  este  în  el  nimic  întreg;  nu  [ca] 
rana,  nici  [ca]  vânătaia,  nici  [ca]  plaga  inflamată»133.  A  luat  „capul” 
pentru  omul  întreg.  «De  la  picioare  până  la  cap  nu  este  în  el  nimic  în¬ 
treg;  nu  [ca]  rana,  nici  [ca]  vânătaia,  nici  [ca]  plaga  inflamată»,  din 
cauza  biciuirilor  aplicate  pentru  fiecare  păcat  de  Cel  ce  Se  îngrijeşte 
de  ei.  De  aceea,  fiindcă  rana  este  desfacerea  continuităţii  trupului, 
când  legătura  este  ruptă  într-o  mică  parte,  iar  vânătaia  este  urma 
sângeroasă  a  unei  lovituri,  când  trupul  este  zdrobit  de  rezistenţa  ce¬ 
lui  care  loveşte  şi  [lovitura]  este  aplicată  pe  o  parte,  iar  iritaţia  este  o 
umflătură  inflamată,  când  lichidele  se  adună  în  partea  bolnavă  şi 
aprind  [zona]  care  suferă  cu  o  căldură  peste  fire,  ce  spune  Scriptura 
despre  toţi  care  sunt  cuprinşi  de  boală  în  întregime?  Spune  că  boala 
vă  cuprinde  nu  ca  rană,  nici  ca  vânătaie,  nici  ca  plagă  inflamată,  ci 
răul  este  pus  deplin  în  voi,  ca  şi  cum  sunt  toate  combinate:  şi  rana, 
şi  vânătaia  şi  plaga. 

«Nu  se  poate  pune  leac,  nici  untdelemn,  nici  legături»134.  Fiind¬ 
că  boala  este  mai  mult  decât  rana,  vânătaia  şi  plaga  inflamată,  nu  se 
poate  pune  leac,  ca  pentru  lovitură,  nici  untdelemn,  ca  pentru  răni. 
Spune  că  nu  este  nevoie  de  ajutorul  lor;  căci  semnele  bolii  sunt  prea 
mari  să  cedeze  la  acestea.  Rănile  sunt  dezbinările  din  Biserică,  vână- 
tăile  sunt  inimile  făţarnice,  iar  inflamaţia  este  îngâmfarea  sufletului, 
iscată  de  părerea  iraţională  şi  de  aceea  ridicată  împotriva  cunoaşte¬ 
rii  lui  Hristos.  De  aceea  leacul  este  cuvântul  care  le  smereşte  pe  cele 
deşarte  cu  blândeţe  şi  bunătate,  untdelemnul  este  cel  care  netezeşte 
cu  milă  şi  compasiune  ceea  ce  este  viclean,  ipocrit  şi  aspru  la  cei  ca¬ 
re  mint  cu  făţărnicie.  Iar  legătura  este  cuvântul  care  le  ţine  laolaltă 
pe  cele  care  sunt  duse  spre  dezbinare. 


132  Num.  I,  2. 

133  Is.  I,  6. 

134  Îs.  I,  6. 

19.  «Pământul  vostru  este  pustiu,  oraşele  voastre  sunt  arse,  ţara 
voastră  străinii  o  mănâncă  în  faţa  voastră  şi  este  pustiită,  supusă  de 
către  popoare  străine»135. 

Fiindcă  a  părăsit  ca  fără  speranţă  îndreptarea,  [Dumnezeu] 
ameninţă  cu  distrugerea.  Acesta  însă  nu  s-au  întâmplat  în  timpul  lui 
Isaia,  ci  este  obişnuit  profeţiei  să  vorbească  de  cele  care  urmează  să 
se  întâmple  ca  deja  întâmplate,  precum:  « Mi-au  dat  spre  mâncare 
fiere  şi  pentru  setea  mea  m-au  adăpat  cu  oţet»136.  Căci  pentru  încre¬ 
derea  în  împlinirea  celor  vestite  mai  dinainte,  ca  împlinite  negreşit, 
viitorul  este  legat  de  trecut.  Acestea  s-au  petrecut  la  exilul  în  Babi- 
lon,  când  ţara  a  fost  golită  de  locuitori,  cetăţile  au  fost  incendiate  şi 
ţara  a  fost  mâncată  de  coloniştii  trimişi  din  Media,  în  vreme  ce  [oa¬ 
menii]  rămaşi  se  uitau;  când  întreaga  ţară  a  fost  supusă  de  popoare 
străine. 

Dar  după  sensuri  mai  înalte,  dacă  ne  atribuim  nouă  cele  din 
vechime,  când  ne  îndepărtăm  de  Dumnezeul  nostru  şi  ne  întindem 
mâinile  spre  un  dumnezeu  străin,  ne  predăm  străinilor  care  ne  pus- 
tiesc  şi  ne  supun.  Căci  se  pot  vedea  toate  ameninţările  întâmplându- 
se  celor  păcătoşi. 

« Ţara  voastră  este  pustie».  Scriptura  numeşte  „ţară”  deseori 
sufletul  care  primeşte  seminţele  cuvântului,  precum  suntem  învăţaţi 
în  Evanghelie  prin  pilda  Domnului137  că  unele  au  căzut  în  pământ 
bun,  capabil  să  primească  dumnezeieştile  învăţături  şi  deschis  pen¬ 
tru  rodire.  însă  este  pustiu  cel  care  nu  are  înţelepciunea,  nici  cuvân¬ 
tul,  nici  nu  trăieşte  după  dreptate,  nici  nu  vieţuieşte  în  adevăr. 

«Cetăţile  voastre  sunt  arse».  Cetatea  este  un  sistem  al  oameni¬ 
lor,  organizat  din  diverse  îndeletniciri  pentru  o  viaţă  comună,  care 
pentru  că  are  în  lucrări  multă  zădărnicie,  lemne,  iarbă  şi  paie,  în  zi¬ 
ua  judecăţii  este  ars  complet,  iar  tovărăşiile  celor  necredincioşi  sunt 
arse  cu  foc. 

«Ţara  voastră  străinii  o  mănâncă  în  faţa  voastră»,  de  câte  ori 
îndată  ce  sufletul  s-a  umplut  din  viaţa  de  dinainte  şi  din  traiul  cel 


135  Ia.  1, 7. 

136  Ps.  LXVIII,  25  (Septuaginta  v.  22). 

137  Mt.  XIII,  3  ş.u. 

bun  de  roadele  Duhului,  de  iubire,  bucurie,  pace,  răbdare,  bunăta¬ 
te13®,  gândurile  străine  năvălesc  şi  consumă  cele  dobândite  mai  îna¬ 
inte  cu  trudă.  Dar  şi  dacă  în  practica  celor  obişnuite  vieţii  predăm 
demonilor  necuraţi  partea  lucrătoare  a  sufletului,  ţara  noastră  este 
supusă  de  către  străini.  Căci  «suntem  ogorul  lui  Dumnezeu,  zidirea 
lui  Dumnezeu»139.  Cât  timp  suntem  ramuri,  rămânând  în  viţă, 
aducându-I  lui  Hristos  roadele  care  ne  revin,  suntem  ogorul  lui 
Dumnezeu.  Iar  dacă  ne  separăm  de  rădăcina  de  viaţă  făcătoare,  de 
credinţa  în  Hristos,  suntem  aruncaţi  afară  uscaţi  şi  suntem  arşi.  Zi¬ 
direa  noastră  din  învăţătură,  pentru  că  trăim  în  afara  rânduielii,  este 
distrusă.  Căci  dacă  nu  rămânem  pe  temelia  Apostolilor  şi  nu  zidim 
pe  ea  cele  vrednice,  ne  rupem  ca  şi  cum  nu  am  avea  temelie,  iar  că¬ 
derea  noastră  este  mare,  căci,  ca  să  zicem  aşa,  obrăznicia  devorează 
cumpătarea,  iubirea  de  argint  uşurinţa  de  a  împărţi  milostenie  şi  ar¬ 
ţagul  partea  iubitoare.  Este  jalnic  ca  sufletul  care  prosperă  în  rodirea 
celor  bune  să  ajungă  prada  vrăjmaşilor,  cărora  nu  le  este  suficientă 
pustiirea  noastră,  ci  ne  aduc  [în  plus]  şi  distrugerea.  Căci  distruge¬ 
rea  este  din  învăţăturile  rele,  sufletul  celor  rătăciţi  fiind  făcut,  ca  să 
zicem  aşa,  una  cu  pământul,  iar  pustiirea  este  deposedarea  de  cele 
administrate140  înainte. 


Aceasta  se  întâmplă  uşor  cu  sufletul  omenesc.  Căci  uite-mi  un 
tânăr  crescut  din  pruncie  într-o  viaţă  evlavioasă,  care  merge  sârgui- 
tor  în  casele  de  rugăciune,  care  nu  este  nepăsător  faţă  de  binefacere 
după  puterea  [lui],  care  îşi  aduce  aminte  de  judecata  veşnică  şi  care 
se  ţine  strâns  de  cuvântul  de  învăţătură,  dar  care  apoi  a  alunecat  în 
desfrânare,  cum  după  distrugerea  cumpătării  şi  pustiirea  roadelor,  i- 
a  urmat  apoi  şi  distrugerea  completă.  Conştiinţa  rea  nu  îl  duce  în 


locaşul  de  rugăciune,  pentru  că  nu  a  stat  în  rândul  celor  credincioşi, 
ci  a  căzut.  în  locul  penitenţilor141  nu  stă,  căci  îi  este  ruşine.  De  aici 


ezitarea  pentru  rugăciune,  care  scorneşte  scuze  inventate  pentru  cei 


138  Gal.  V,  22. 

139  /  Cor.  III,  9. 

140  Păstrând  exemplul  cetăţii,  verbul  tioAiteuw  presupune  organizarea  în  cadrul  politic. 

141  Cei  păcătoşi,  care  erau  sub  epitimii,  stăteau  la  intrarea  în  Biserică.  Şi  astăzi  pridvorul 
Bisericii  este  văzut  ca  un  loc  de  penitenţă.  Aici  de  exemplu  se  fac  exorcismele  în  cadrul 
slujbei  Sfântului  Botez. 

care  îl  întreabă.  Spune:  „Cutare  m-a  grăbit  şi  nu  [mai  pot  să]  aştept 
Comuniunea142».  Şi  de  aceea,  iarăşi  se  retrage  înainte  de  rugăciunea 
celor  credincioşi,  scornind  vreo  [scuză].  Apoi  din  obişnuinţa  la  un 
nivel  mic  i  se  naşte  practica  ce  duce  la  apostazie  şi  este  dus  la  pier¬ 
zanie  totală. 

în  general  însă,  este  specific  puterilor  rele  ca,  după  ce  i-a  ară¬ 
tat  pustiiţi  de  roadele  dreptăţii,  să  nu  se  îndepărteze  până  nu  îi  cu¬ 
prind  [pe  aceştia  şi]  în  rătăciri  de  cunoştinţă  (învăţătură). 

20.  «Părăsită  va  fi  fiica  Sionul  ca  un  cort  în  vie  şi  ca  o  colibă  în 
grădina  de  castraveţi »143.  Răsplata  celor  cuvenite  aduce  dovada  drep¬ 
tei  judecăţi  a  Iui  Dumnezeu.  L-a  părăsit  pe  Domnul,  de  aceea  fiica 
Sionului  va  fi  părăsită.  Dar  [Dumnezeu]  îşi  revendică  încă  iubirea  de 
oameni,  o  numeşte  fiică,  strigând-o  cu  numele  de  dinainte  pe  care-1 
avea  până  să  se  înstrăineze. 

« Părăsită  va  fi  ca  un  cort  în  vie».  Corturile  sunt  înfipte  pentru 
păzirea  roadelor  din  vii.  De  aceea,  de  câte  ori  via  abundă  în  roade 
potrivite,  cortul  este  ridicat  degrabă  şi  considerat  vrednic  de  toată 
grija,  ca  din  el  paznicul  să  supravegheze  ca  nu  cumva  cei  care  trec 
pe  drum  să  o  culeagă.  Dar  când  este  fără  roade,  colibele  viei  sunt  de 
bună  seamă  neîngrijite.  De  aceea,  ameninţă  cu  părăsirea  poporul  is- 
raelit,  fiindcă  nu  a  rodit  cele  cuvenite.  Să  ne  temem,  deci,  nu  cumva 
să  fim  fără  roade,  încât  pronia  lui  Dumnezeu  să  ne  părăsească.  Cel 
care  ne  păzeşte  pe  noi  este  Duhul  Sfânt.  Când  sufletul  aduce  roade 
vrednice  de  hambarele  veşnice,  El  stă  lângă  [acesta],  [îl]  păzeşte  şi 
împiedică  urzelile  mistreţului  singuratic144.  Dar  de  câte  ori  [omul] 
cultivă  strugurele  de  fiere  şi  produce  ciorchinele  de  amăreală145, 
[Duhul]  părăseşte  sufletul  fără  roade  şi  atunci  [acesta]  este  călcat  în 
picioare  de  orice  gând  animalic  şi  de  orice  poftă  iraţională. 

Deseori  Scriptura  îl  numeşte  pe  Israel  în  chip  figurat  „vie”, 
precum:  «Ai  mutat  via  din  Egipt»146  şi:  «v/e  s-a  făcut  iubitului»47  şi: 


142  Sf.  Euharistie. 

143  Is.  I,  8. 

,44  Ps.  LXXIX,  14. 

145  Deut.  XXXII,  32. 

146  Ps.  LXXIX,  9. 

147  Is.  V,  1. 

«Eu  te-am  sădit  viţă  roditoare  toată  adevărată»1**.  Dar  dacă  Israel  es¬ 
te  o  vie,  cortul  acestei  vii  este  o  construcţie,  poate  cea  a  Templului, 
căci  este  numit  locaş  al  slavei  şi  «locaş  în  care  [Dumnezeu]  a  locuit 
între  oameni»149.  De  aceea  câtă  vreme  făcea  rod  mult,  şi  Cortul  a  stat 
pentru  păzirea  roadelor.  însă  fiindcă  Cel  care  a  sădit-o  a  aşteptat  să 
facă  struguri,  dar  ea  a  făcut  spinii150  cu  care  Domnul  a  fost  încoro¬ 
nat,  şi  s-a  schimbat  toată  în  amăreală,  căci  a  făcut  strugure  de  fiere 
şi  ciorchine  de  amăreală,  pentru  care  şi  Domnului  i-au  dat  de  mân¬ 
care  fiere151,  de  aceea  a  fost  părăsit  cortul  viei.  Căci  spune:  «Iată  casa 
voastră  vi  se  lasă  pustie»152.  Atunci  s-a  împlinit  ameninţarea  aceasta, 
căci  «a  fost  părăsită  ca  un  cort  în  vie»  şi  de  atunci  în  plus  « a  porun¬ 
cit  norilor  să  nu  plouă  peste  vie»153.  Din  această  cauză  nu  au  mai  fost 
profeţi  la  ei,  nici  har  ceresc,  ci  s-au  făcut  uscat  şi  loc  de  călcat  în  pi¬ 
cioare.  Fiindcă  şi  gardurile  acelui  popor  au  fost  doborâte  -  păzirea 
de  către  puterile  sfinte  -,  şi  chiar  dacă  ar  lucra  ceva  după  Lege,  [ace¬ 
ea]  îi  este  spre  pierzanie. 

21.  De  aceea,  acum  o  culeg  cei  care  trec  pe  drum  şi  o  strică  vie¬ 
rul  din  pădure  şi  o  paşte  mistreţul  singuratic154,  acum  puterile  nevă¬ 
zute155  îi  calcă  în  picioare. 

«Şi  ca  o  colibă  în  grădina  de  castraveţi»156.  Colibele  de  toamnă 
sunt  pregătite  pentru  păzirea  castraveţilor.  Grădina  de  castraveţi  es¬ 
te  locul  care  produce  roade  sezoniere  şi  de  scurtă  durată,  care  pro¬ 
duc  mai  degrabă  plăcere,  decât  folos.  Tot  astfel  este  şi  Legea,  având 
folos  de  scurtă  durată.  Căci  cultul  [iudaic]  era  temporar  şi  a  înflorit 
pentru  puţin  timp,  apoi  a  transmis  autoritatea  hranei  celei  adevăra¬ 
te  şi  mai  tari,  învăţătura  cea  după  Evanghelie.  Sionul  «a  rămas  pără¬ 
sit  şi  ca  o  colibă  care  păzeşte  recolta ».  Recolta  nu  este  hrană  tare  şi 
consistentă,  ci  firavă  şi  temporară.  Tot  aşa  este  şi  Legea,  având  chi- 


148  Ier.  II,  21. 

149  Ps.  LXXVII,  66  (Septuaginta  v.  6o). 

150  Is.  V,  4. 

151  Mt.  XXVII,  54;  Ps.  LXVIII,  25  (Septuaginta  v.  22). 

152  Mt.  XXIII,  38. 

153  Is.  V,  6. 

154  Ps.  LXXVII,  13-14. 

155  Puterile  demonice. 

156  Is.  I,  8. 

pul  cultului,  iar  nu  adevărul  însuşi;  de  aceea  este  model  şi  umbră  al 
celor  mai  presus  de  ceruri. 

Pentru  că  şi  sufletul  în  sine  este  comparat  cu  o  vie,  ca  în 
Psalm :  «Femeia  ta  este  roditoare  ca  o  vie»157  şi  Domnul  spune:  «Eu 
sunt  viţa ,  voi  mlădiţele»158 ,  pentru  ca  ameninţările  să  nu  vină  asupra 
noastră,  când  nu  dăm  roadele  cuvenite  nouă. 

Cortul  este,  probabil,  trupul,  în  care  locuieşte  Duhul  sfânt. 
Căci  «nu  ştiţi  că  trupurile  voastre  sunt  templul  Duhului  Sfânt  Care 
este  în  voi»159?  Viţa  este  sufletul160,  de  la  care  se  cere  rodirea  vredni¬ 
că  de  sădirea  de  la  început  şi  de  cultivarea  de  către  Dumnezeu.  Căci 
a  fost  sădită  adevărată,  făcută  după  chipul  adevăratului  Dumnezeu, 
a  fost  cultivată  puţin  câte  puţin  prin  îngrijirile  Ziditorului,  Care  cu¬ 
răţă  ceea  ce  aduce  rod  ca  să  aducă  şi  mai  mult161.  Căci  dacă  ne  dedi¬ 
căm  curăţiei  vieţii,  Dumnezeu  ne  ajută  pentru  curăţirea  de  patimi, 
desăvârşindu-ne  efortul  şi  zelul  pentru  ceea  ce  este  bun.  După  cum 
via  împiedicată  de  la  rodire  de  [ramurile]  crescute  în  plus  este  tăia¬ 
tă,  aşa  şi  noi  tăiem  zelul  sufletului  pentru  cele  deşarte,  adunând  toa¬ 
tă  puterea  lui  pentru  rodirea  faptelor  bune,  ca  nu  cumva  rătăcind  în 
lumea  făţarnică  să  se  golească  pentru  favoarea  de  la  oameni  de  toată 
puterea  lui,  ocupându-se  de  aparenţa  lumii  ca  de  nişte  frunze  şi  câr¬ 
cei. 

De  asemenea,  sufletul  este  săpat,  asimilând  toate  cele  din  jur 
pentru  hrana  sa,  pregătindu-se  astfel  pentru  primirea  învăţăturilor 
Duhului.  Căci  după  cum  via  nesăpată  nu  este  aerisită  şi  nu  primeşte 
folosul  apei  din  cauza  durităţii  pământului  din  jur,  tot  aşa  sufletul 
care  nu  se  eliberează  de  cele  trupeşti  şi  nu  respiră  uşurat  de  povara 
lor,  rămâne  pustiu,  strivit  de  povara  celor  materiale  şi,  de  aceea,  ne¬ 
primind  ajutorul  de  sus,  rămâne  fără  rod.  Iar  Duhul  Sfânt  Se  ţine 
departe  de  sufletul  neroditor.  Au  căzut  gardurile,  ajutorul  îngerilor. 
Au  năvălit  străinii  care  treceau  asupra  noastră,  puterile  care  lucrea¬ 
ză  păcatele  împotriva  învăţăturii.  Şi  patimile  care  năvălesc  îl  oprimă, 

ca  un  vier  care  ţâşneşte  fără  minte  şi  se  rostogoleşte  în  murdării.  Şi 
atunci  i  se  împlineşte  unui  suflet  ca  acesta  [ceea  ce  s-a  spus] :  «Pără¬ 
sită  va  fi  fiica  Sionul  ca  un  cort  în  vie». 

Dar  şi  «ca  o  colibă  în  grădina  de  castraveţi ».  Cei  care  nu  rodesc 
cele  vrednice  de  jitniţa  dumnezeiască,  ci  se  bucură  de  fructele  efe¬ 
mere  ale  acestei  lumi,  cei  care  se  încred  în  bogăţie,  cei  ridicaţi  în 
slavă,  cei  care  se  laudă  cu  neamul  ales  al  strămoşilor  sau  cu  vigoarea 
trupească,  se  aseamănă  cu  grădina  de  castraveţi,  cultivând  roade  ca¬ 
re  nu  sunt  hrănitoare,  umplându-se  cu  înflorituri  lăudăroase, 
gătindu-şi  sufletul  ca  să  se  umfle  şi  să  se  îngâmfe  cu  slavă  deşartă. 
Poporul  pătimaş  care  tânjea  după  ele  a  fost  îngropat  în  pustie.  Căci 
au  plâns,  spune  [Scriptura]162,  amintindu-şi  de  castraveţi  şi  de  pe¬ 
peni,  de  mâncărurile  egiptene,  pe  care  israelitul  nu  le-ar  mânca, 
hrănit  fiind  cu  pâinea  cerească,  mana;  pe  aceasta,  însă,  cei  de  atunci 
o  dispreţuiau  şi  îşi  doreau  ceapă.  Să  nu  pătimim  şi  noi  după  acestea, 
cinstind  viaţa  de  plăcere  înaintea  celei  raţionale!  Căci  plăcerile  din 
trup  se  aseamănă  de  fapt  cu  ceapa  şi  usturoiul,  dând  mult  [gust] 
acru  şi  înţepător,  dar  aruncând  în  adânc  o  duhoare  grea  şi  persisten¬ 
tă,  dând  o  mulţime  de  lacrimi  celor  care  le  primesc. 

Printre  ameninţări  este  şi  aceea:  « rămasă  ca  o  cetate  asedia¬ 
tă»**.  Duşmanii  ne-au  înconjurat,  aşteptând  destinderea  noastră  ca 
să  ne  atace  prin  surprindere.  După  cum  o  cetate  forţată  să  se  pre¬ 
dea,  când  bogăţia  adunată  în  ea  a  fost  jefuită,  nu  mai  are  porţile  în¬ 
cuiate,  nici  paznici  de  veghe  pe  ziduri,  tot  aşa  sufletul  golit  de  co¬ 
morile  care  se  aflau  în  el  prin  darul  dumnezeiesc  este  dispreţuit  ca 
fiind  nevrednic  de  grija  dumnezeiască.  De  aceea  se  spune:  «Cu  toată 
paza  vegheazâ-ţi  inima»164.  Pentru  că  astfel  priveghind  şi  fiind  treji, 
să  ne  rugăm  ca  şi  prin  vegherea  cu  pază  asupra  noastră  înşine  să  că¬ 
utăm,  ca  «să  nu  dormiteze,  nici  să  adoarmă  Cel  care  îl  păzeşte  pe  Is¬ 
rael»'65.  Căci  «de  n-ar  păzi  Domnul  cetatea,  în  zadar  ar  priveghea  cel 
ce  o  păzeşte»166.  De  câte  ori  din  cauza  lipsei  faptelor  bune  [El]  ne  re- 

trage  păzirea,  suntem  lăsaţi  liberi  spre  prada,  înrobirea  şi  răpirea  de 
către  vrăjmaşi. 

23.  «Şi  de  nu  ne-ar  fi  lăsat  nouă  Domnul  Savaot  sămânţă,  am  fi 
fost  ca  Sodoma  şi  ne~am  fi  asemănat  Gomorei»1&1 . 

Dacă  întreg  neamul  este  păcătos  şi  întreg  poporul  este  plin  de 
păcate  şi  toţi  sunt  fiii  fărădelegii,  ce  fel  de  sămânţă  i-a  rămas  lui  Is¬ 
rael,  care  să  împiedice  să-l  supună  patimilor  Sodomei  şi  Gomorei? 
Căci  sămânţa  care  este  în  Israel  este  o  sămânţă  rea,  care  nu  aduce 
mântuire,  ci  e  vrednică  de  pierzare.  Aşadar  ce  fel  de  sămânţă  este 
acesta?  Oare  nu  despre  ea  se  spune  în  făgăduinţa  către  Avraam:  «Ţie 
îl  voi  da  şi  seminţei  tale»168.  Căci  spune:  «nu  a  zis  şi  seminţelor,  ca  de 
mai  mulţi,  ci  ca  de  unul  singur:  şi  seminţei  tale,  Care  este  Hristos»169. 
Căci  această  Sămânţă  i-a  scăpat  prin  venirea  Ei  pe  cei  care  meritau 
după  vrednicia  celor  trăite  să  sufere  [pedepsele]  Sodomei  şi  să  fie 
nimiciţi  prin  foc  şi  pucioasă  din  cauza  răutăţii  care  a  întrecut  măsu¬ 
ra  Sodomei. 


Şi  totuşi,  chiar  şi  după  păcatul  împotriva  lui  Hristos,  «o  rămă¬ 
şiţă  aleasă  prin  har »17°  a  fost  mântuită;  dar  ceilalţi  s-au  împietrit  şi 
au  fost  daţi  pierzării,  după  cum  spune  Amos:  «Căci  v-am  prăpădit  pe 
voi  cum  a  prăpădit  Domnul  Sodoma  şi  Gomora;  şi  nici  aşa  nu  v-aţi  în¬ 
tors  la  Mine,  zice  Domnul»171.  Cu  toate  acestea,  deşi  a  ameninţat 
adeseori,  adeseori  a  şi  renunţat,  dar  în  cele  din  urmă  a  adus  asupra 
inimii  nepocăite  suferinţele  meritate  de  fapte.  Căci  la  un  profet,  [El] 
Se  porneşte  pentru  răzbunarea  din  cauza  nedreptăţii  poporului,  dar 
Se  opreşte  datorită  iubirii  Sale  de  oameni:  «Cum  mă  voi  purta  cu  ti¬ 
ne,  Efraim?  Ce  îţi  voi  face,  Iuda?  Ca  pe  Adama  te  voi  pune  şi  ca  pe 
Seboim»172.  Acestea  aparţin  pentapolei  Sodomei.  Apoi  cu  preaplinul 


iubirii  de  oameni  adaugă  imediat:  «Inima  s-a  zvârcolit  în  Mine,  s-a 


167  Is.  I,  9. 

168  Fac.  XV,  18. 

169  Gal  III,  16. 

170  Rom.  XI,  5. 

171  Am.  IV,  11. 

172  Os.  XI,  8. 

tulburat  părerea  Mea  de  rău.  Nu  îţi  voi  face  după  iuţimea  mâniei  Me¬ 
le»™. 

Cu  toate  acestea,  când  au  căzut  în  fărădelegea  cea  din  urmă, 
Templul  a  fost  ars,  întreaga  cetate  a  fost  incendiată  şi  au  fost  ucişi 
prin  foamete  şi  boală,  revoltă  şi  uneltirile  [făcute  de]  unii  împotriva 
altora.  Totuşi,  partea  celor  care  au  crezut  în  Hristos  a  fost  păstrată, 
din  întreg  Israelul  alegerea  găsindu-se  la  puţini.  Făcându-se  ca  un 
aluat  pentru  neamuri,  pe  toţi  i-a  tras  către  asemănarea  proprie,  ca  şi 
de  atunci  cel  care  crede  dintre  neamuri  să  fie  socotit  Israel  şi  popor 
al  Domnului  şi  să  fie  iudeu  într-ascuns  şi  moştenitor  al  făgăduinţe¬ 
lor  duhovniceşti. 

Dacă  Sodoma  se  tâlcuieşte  „înclinare”174,  iar  Gomora  „răzvrăti¬ 
re”175,  tâlcuirea  numelor  ne  sugerează  următorul  sens:  Dacă  Sămân¬ 
ţa  care  a  fost  făgăduită  nu  ar  fi  venit,  nimic  nu  ne-ar  fi  oprit  să  că¬ 
dem  în  pieire  totală,  îndepărtându-ne  de  la  Dumnezeu.  Şi  dacă  nu 
ni  s-ar  fi  arătat  pacea,  care  covârşeşte  toată  mintea176,  fiecare  am  fi 
fost  distruşi  de  propria  răzvrătire  şi  de  războiul  dinlăuntrul  lui.  Căci 
patimile  păcatului  şi  toate  impulsurile  fără  raţiune  produc  suflete¬ 
lor,  prin  natura  lor,  tulburări  neîncetate  şi  o  răzvrătire  neîmpăcată. 

23.  înţelegând  folosul  prezenţei  Mântuitorului,  Care  a  intrat 
ca  Sămânţă  mică  în  viaţa  noastră  prin  trup  omenesc,  Biserica  spune 
acestea  sub  forma  mulţumirii:  «Ascultaţi  cuvântul  Domnului,  con¬ 
ducători  ai  Sodomei,  luaţi  aminte  la  legea  lui  Dumnezeu,  popor  al 
Gomorei»177,  pentru  a  arăta  că  prezenţa  seminţei  lăsate  ei  de  către 
Domnul  Savaot  li  s-a  făcut  lor  pricină  de  mântuire.  Fiindcă  erau  du¬ 
pă  ei  înşişi  vinovaţi  de  patimile  Sodomei,  [Scriptura]  îi  numeşte 
conducători  ai  Sodomei  şi  popor  al  Gomorei  care  depăşeşte  răutatea 
conducătorilor,  căci  Sodoma  era,  ca  să  zicem  aşa,  o  metropolă  a  rău¬ 
tăţii,  dar  conducătorii  o  depăşeau  pe  aceasta  în  excesul  de  răutate. 


173  Os.  XI, 8-9. 

174  Probabil  se  face  un  joc  de  cuvinte  între  toponimul  DÎp  Sedom  Sodoma  şi  substanti¬ 
vul  nţJTţf  şedema  „terasă”,  „pantă”,  „teritoriu”. 

175  Este  realizată  o  etimologie  populară  pentru  rnbg  amora  Gomora,  fiind  apropiată  de 
rădăcina  "10U  „a  aduna  în  stive”,  de  unde  IŞfr  omer  „snop  de  grâu”. 

176  Filip.  IV,  7. 

177  Is.  1, 10. 

De  ce  «conducători  ai  SodomeM  Pentru  că  după  cum  aceia  l-au  res¬ 
pins  pe  Lot,  cel  care  judeca  cele  drepte,  când  s-a  grăbit  să-i  salveze 
pe  cei  găzduiţi  la  el,  spunându-i:  «Ai  venit  să  locuieşti,  nu  să  ju¬ 
deci»176,  tot  astfel  aceştia  L-au  respins  pe  Judecătorul  cel  drept,  stri¬ 
gând:  « Răstigneşte-L ,  răstigneşte-L»179,  „Ia  de  pe  pământ  pe  Unul  ca 
Acesta”.  Josnicia  era  cu  mult  mai  mare  aici,  căci  aceia  se  comportau 
indecent  faţă  de  străini,  care  nu  erau  vinovaţi  cu  nimic,  dar  aceştia 
faţă  de  Cel  care  le  arăta  din  preaplin  mari  binefaceri;  aceia  faţă  de 
străini,  dar  aceştia  faţă  de  Cel  ce  a  venit  la  ale  Sale;  aceia  faţă  de  în¬ 
geri,  dar  aceştia  faţă  de  Dumnezeu.  De  aceea,  au  meritat  pe  drept 
denumirea  de  «conducători  ai  Sodomei ». 

Cu  toate  acestea,  Dumnezeu,  Care  le  face  acestora  bine,  îi 
cheamă  la  ascultarea  cuvintelor  Sale  folositoare  şi  îl  întoarce  pe  po¬ 
porul  condus  de  aceştia,  numit  şi  « poporul  Gomorei»  din  cauza  în¬ 
văţăturilor  rele,  la  respectarea  Legii,  celor  pricepuţi  poruncindu-le 
„să  asculte”,  iar  celor  nepricepuţi  „să  ia  aminte”  sau  „să  audă”,  după 
cum  redau  ceilalţi180.  Căci  pe  cât  de  mare  este  diferenţa  dintre  cu¬ 
vânt  şi  Lege  pe  atât  este  cea  dintre  „a  asculta”  şi  „a  auzi”.  Căci  Legea 
este  regula  celor  drepte  şi  a  celor  nedrepte,  poruncind  ceea  ce  tre¬ 
buie  făcut  şi  oprind  ceea  ce  nu  trebuie  făcut;  mulţi  păzesc  aceasta, 
deşi  nu  înţeleg  folosul  din  ea.  Dar  Scriptura  oferă  şi  motivul  pentru 
care  acestea  sunt  poruncite.  Şi,  mai  mult,  cuvântul  pentru  noi,  care 
explică  Legea  în  mod  minunat  şi  duhovniceşte,  este  mai  preţios  de¬ 
cât  observarea  simplă,  după  literă. 

Dar  prin  ce  se  deosebeşte  „a  asculta”  de  a  „auzi”?  „A  asculta” 
ţine  de  gândire,  după  cum  arată  Domnul,  ducând  la  supunerea  cu 
pricepere  faţă  de  sensul  celor  spuse:  « Cine  are  urechi  de  ascultat,  să 
asculte»161.  Pe  când  „a  auzi”  este  a  primi  în  urechi  un  simplu  sunet. 
De  aceea  poporul  spune  în  Ieşire:  «Toate  câte  le  grăieşte  Dumnezeu 
le  vom  face  şi  le  vom  asculta »l82.  Totuşi,  ar  fi  trebuit  să  urmeze  să 
spună:  „vom  asculta  şi  vom  face”.  Dar  „a  face”  înseamnă  o  înţelegere 


178  Fac.  XIX,  9. 

179  Ic.  XXIII,  21. 

'8o  Se  referă  la  ceilalţi  traducători  antici  în  greacă. 

181  Mt.  XI,  15. 

182  leş.  XXIV,  3. 

cu  totul  grosieră,  precum  a  păzi  trupeşte  sabatul,  a  se  abţine  de  la 
mâncăruri,  a  se  circumcide  în  a  opta  zi  şi  a  se  înfăţişa  de  trei  ori  pe 
an  în  Templu.  A  înţelege  raţiunile  (cuvintele)183  acestora  aparţine 
celui  deja  desăvârşit  şi  avansat  cu  mult  în  cunoaştere.  Ei  au  spus  că 
acesta  era  singurul  motiv  care  i-a  dus  atunci  la  uneltirea  împotriva 
profetului. 

Oare  conducătorii  Sodomei  au  fost  numiţi  pentru  că  ei  condu¬ 
ceau  nişte  ticăloşi  sau  din  cauză  că  erau  [ei  înşişi]  ticăloşi?  Căci  ci¬ 
neva  care  conduce  oameni  răi  poate  [totuşi]  să  se  îndepărteze  el  în¬ 
suşi  de  răutatea  celor  conduşi.  Dacă  s-ar  fi  păstrat  tăcerea  despre 
popor,  probabil  că  ar  fi  loc  de  oarecare  ambiguitate.  Dar  pentru  că 
poporul  este  numit  «poporul  Gomorei»,  Scriptura  arată  că  poporul 
este  mai  puţin  vinovat  decât  conducătorii  lui,  pentru  că  Sodoma  stă 
în  fruntea  pentapolei,  ca  şi  când  ar  avea  conducerea  răutăţii  şi  ar 
merita  întâietatea  în  orice  rele.  Relatarea  nu-i  menţionează  pe  con¬ 
ducătorii  Sodomei,  în  afară  de  regii  învinşi.  Totuşi,  din  cauza  mus¬ 
trării  pe  faţă  a  acestor  [oameni]  nedrepţi,  Apostolul  spune  despre 
Isaia:  «îndrăzneşte  şi  spune»184.  Cel  care  petrece  în  învăţăturile  sănă¬ 
toase  şi  în  viaţa  nevinovată  se  va  folosi  câteodată  de  acestea  faţă  de 
conducătorii  Bisericilor  care  trăiesc  nelegiuit  şi  faţă  de  poporul  care 
a  decăzut  şi  este  condus  fără  folos. 

24.  «La  ce  îmi  foloseşte  mulţimea  jertfelor  voastre?,  spune 
Domnul»185. 

Una  dintre  cele  care  trebuie  să  fie  ascultate  de  către  conducă¬ 
tori  şi  păzite  de  popor  este  [problema]:  «La  ce  îmi  foloseşte  mulţi¬ 
mea  jertfelor  voastre?».  « Jertfele  celor  fărădelege  sunt  urâciune  înain¬ 
tea  Domnului»186.  Cum  nădăjduiţi  ca  prin  mulţimea  jertfelor  aduse 
fără  o  pocăinţă  vrednică  de  pomenire  să  găsiţi  cumva  răscumpărare 
pentru  sufletele  voastre?  Căci  Dumnezeu  este  împăcat  nu  prin  sân¬ 
gele  animalelor,  nici  prin  sacrificiile  de  pe  jertfelnic,  ci  prin  inima 
smerită.  Căci  « jertfa  lui  Dumnezeu  duhul  umilit»187.  Este  potrivit  să 


183  Aoyoc;  înseamnă  „cuvânt",  dar  şi  „raţiune”,  „sens”. 

184  Rom.  X,  20. 

185  Is.  1, 11. 

186  Pr.  XV,  8. 

•  187  Ps.  L,  18  (Septuaginta  v.  19). 

se  spună  acelaşi  lucru  şi  pentru  cei  care  risipesc  sume  de  bani  [pen¬ 
tru  jertfe],  fără  să  se  pocăiască  prin  fapte.  De  aceea  Scriptura  nu  re¬ 
fuză  cu  totul  jertfele,  ci  [doar]  pe  cele  iudaice.  «La  ce  îmi  foloseşte, 
zice,  mulţimea  jertfelor  voastre »?  Respinge  mulţimea,  dar  aşteaptă 
Jertfa  cea  una.  Să  se  aducă  fiecare  pe  sine  lui  Dumnezeu, 
înfaţişându-se  jertfa  vie,  bine  plăcută  lui  Dumnezeu,  jertfind  lui 
Dumnezeu,  prin  închinare  duhovnicească188,  jertfa  de  laudă.  De 
vreme  ce  mulţimea  jertfelor  celor  după  Lege  a  fost  respinsă  ca  nefo¬ 
lositoare,  o  singură  Jertfa  a  fost  acceptată,  înălţată  la  sfârşitul  veacu¬ 
rilor  pentru  iertarea  păcatului.  Căci  Mielul  lui  Dumnezeu  a  ridicat 
păcatul  lumii189,  aducându-Se  pe  Sine  prinos  şi  jertfa  întru  miros  de 
bună  mireasmă190. 

25.  « Sunt  sătul  (plin)»191. 

Este  bine  ca  aici  textul  să  fie  delimitat  şi  să  înceapă  în  conti¬ 
nuare  un  alt  pasaj.  Căci  este  potrivit  lui  Dumnezeu  să  fie  plin  de 
propria  fericire  şi  să  nu  aibă  nevoie  de  nimic,  dar  nu  este  potrivit  lui 
Dumnezeu  să  se  spună  că  este  plin  cu  mirosul  arderilor  de  tot  sau 
cu  sângele  celor  jertfite.  Deci  este  plin,  «din  a  Cărui  plinătate  noi  toţi 
am  luat»192  şi  « întru  El  locuieşte  trupeşte  plinătatea  dumnezeirii»193 . 

Căci  jertfele  arse  aduc  ceva  plăcere  şi  folos  demonilor  din  cau¬ 
za  iubirii  de  plăcere  şi  pasiunii  prin  sângele  fumegat  prin  ardere,  ca¬ 
re  astfel  este  asimilat  în  alcătuirea  lor  printr-o  asemenea  sublimare. 
Căci  toţi  se  hrănesc  în  întregime  cu  abur,  nu  prin  mestecare  şi  sto¬ 
mac,  ci  prin  întreaga  lor  fiinţă  precum  părul  animalelor,  unghiile  şi 
cele  asemenea  care  primesc  hrana.  De  aceea  se  agită  cu  lăcomie  în 
jurul  miresmelor  şi  se  desfată  de  fumul  de  la  tămâie  ca  fiind  potrivit 
spre  hrana  lor.194  Şi  poate  că  există  şi  o  oarecare  însuşire  în  animale 
[apropiată]  de  proprietăţile  trupurilor  demonice.  Iar  cei  care  pricep 


188  Rom.  XII,  1. 

189  In.  I,  29. 

190  Ef  V,  2. 

191  Is.  1, 11. 

192  In.  1, 16. 

193  Col.  II,  9. 

194  întâlnim  aici  vechea  idee  că  demonii  se  hrănesc  din  sângele  jertfelor  idolatre. 

voinţele  lor  furnizează  drept  hrană  ceva  anume  fiecăruia  ca  fiind 
mai  potrivit. 

Dar  lui  Dumnezeu  îi  este  proprie  spusa:  «Sunt  plin».  Căci  nu 
tânjesc  nimic,  dar  toate  [tânjesc]  după  Mine.  Binele  este  cel  după 
care  tânjesc  toate.  Sunt  izvorul  plinătăţii.  « Oare  nu  umplu  Eu  cerul 
şi  pământul?,  spune  Domnul»195  şi:  «Al  Domnului  este  cerul  şi  plini¬ 
rea  lui»196.  De  aceea  Eu  nu  am  nevoie  de  nimic  şi  le  dau  plinătate  ce¬ 
lor  la  care  vin.  De  Mine  sunt  plini  sfinţii.  « Ştefan ,  plin  de  har  şi  de 
putere,  făcea  minuni  şi  semne  mari  în  popor»197.  Şi  Pavel,  după  cu¬ 
noaşterea  [lui  Hristos],  s-a  întors  în  Ierusalim  plin  de  Duhul  Sfânt. 
Datorită  acestei  plinătăţi  şi  Avraam  era  mai  bătrân  şi  plin  de  zile198. 
« Când  poporul  se  va  întoarce,  va  găsi  zile  pline»199. 

26.  « Arderile  de  tot  ale  berbecilor,  seul  mieilor  şi  sângele  tauri¬ 
lor  şi  ţapilor  nu  le  voiesc»200. 

Iar  acestea  ţin  de  cuvântul  ascultat  şi  de  Legea  care  trebuie  să 
fie  primită  în  urechi.  Vezi  dacă  nu  le  legiferează  şi  le  porunceşte  pe 
acestea  împotriva  celor  [date]  prin  Moise:  dacă  acolo  le  doreşte,  aici 
le  respinge.  Dar  cum  [atunci]  nu  va  trece  nicio  iotă  şi  nicio  cirtă  din 
Lege201,  până  ce  se  vor  face  toate202?  Sau  poate  nu  arată  Scriptura  că 
include  [partea]  trupească  a  Legii,  dar  permite  să  fie  interpretată  cu 
ridicarea  minţii  duhovniceşte  şi  înalt? 

Căci,  spune,  nu  am  dorit  deloc  berbecul,  un  animal,  ci  doresc 
să-Mi  fie  înălţată  mintea,  partea  conducătoare  a  sufletului,  nefarâ- 
miţată  de  grijile  pământeşti,  întreagă  curăţită  ca  prin  foc  şi  arătată 
[ca  fiind]  încercată.  Nu  seul  mieilor  să  fie  fumegat  prin  foc  în  ceva 
mai  subţire,  ci  simplitatea  purtărilor  dintr-un  suflet  fără  răutate  să- 


195  Ier.  XXIII,  24. 

196  Ps.  XXIII,  1. 

197  Fap.  VI,  8. 

198  Fac.  XXV,  8. 

199  Ps.  LXXII,  10. 

200  Is.  1, 11. 

201  Iota  ( yod )  era  cea  mai  mică  literă  a  alfabetului  pătrat  ebraic  (').  Ceea  ce  în  română 
este  tradus  prin  „cirtă”  în  limba  greacă  este  redat  prin  Kepaia  „corn”.  Este  vorba  de  or¬ 
namente,  sub  forma  unor  mănunchiuri  de  „coarne”  dispuse  deasupra  literelor  ebraice 
(în  ebraică  sunt  numite  „coroane”). 

202  Mt.  V,  18. 

Mi  fie  jertfită.  Şi  nu  sângele  taurilor  şi  ţapilor  să  fie  turnat  la  piciorul 
jertfelnicului,  ci  partea  afectivă  şi  cea  pasională  ale  sufletului  să  fie 
nimicite  prin  rugăciunea  stăruitoare  şi  prin  strădania  către  cele  sfin¬ 
te. 

Fii  atent  că  [Dumnezeu]  nu  spune  că  nu  vrea  niciun  fel  de 
sânge,  ci  un  anume  sânge,  din  anume  animale.  Căci  nu  spune  că  nu 
vrea  sângele  curs  la  sfârşitul  veacurilor  pentru  ştergerea  păcatelor, 
care  «grăieşte  mai  bine  decât  al  Iui  Abel»203,  ci  schimbă  jertfele  în  ce¬ 
va  duhovnicesc,  căci  urmează  să  fie  şi  schimbarea  preoţiei204.  Dacă 
respinge  jertfele  trupeşti,  îl  respinge  în  chip  vădit  şi  pe  arhiereul  cel 
după  Lege.  Căci  cum  îşi  vor  face  arhierii  cei  după  Lege  mâinile  de¬ 
săvârşite,  dacă  mielul  arderii  de  tot,  pe  care  îşi  puneau  mâinile,  nu 
mai  este  adus  jertfa?  Cum  se  vor  curăţi  cei  care  nu  mai  sunt  curăţiţi 
prin  sânge?  Astfel,  amândouă  stau  împreună:  şi  Legea  după  Moise  şi 
aducerea  a  ceva  mai  bun. 

Prin  urmare,  cei  din  sămânţa  lui  Aaron  sunt  îndepărtaţi,  ca  să 
vină  în  locul  lor  Cel  după  rânduiala  lui  Melchisedec205.  Nu  mai  sunt 
jertfele  necontenite206,  nu  mai  sunt  cele  pentru  Ziua  Ispăşirii,  nici 
cenuşa  junincii  care  îi  curăţeşte  pe  cei  care  participă207.  Căci  este  o 
singură  Jertfa,  Hristos,  şi  moartea  după  [măsura]  Lui  a  celor  sfinţi;  o 
singură  stropire,  Baia  naşterii  din  nou208;  o  singură  izbăvire  de  pă¬ 
cat,  sângele  vărsat  pentru  mântuirea  lumii.  De  aceea  le  pune  pe 
primele  la  o  parte,  pentru  a  le  aşeza  pe  celelalte. 

«Nici  să  veniţi  să  vă  arătaţi  Mie»109,  după  obişnuitul  „nu  vo- 
iesc”.  Nu  respinge  doar  legea  despre  jertfe,  ci  şi  pe  cea  după  care 
trebuie  ca  orice  bărbat  să  se  arate  de  trei  ori  pe  an  înaintea  Domnu¬ 
lui.  Dacă  nu  se  schimbă  din  a  fi  ticăloşi  şi  a  avea  gândurile  nedrepte, 
îi  leapădă  de  la  ochii  Lui.  Căci  «ochii  Domnului  asupra  celor 


203  Evr.  XII,  24. 

204  Evr.  VTI,  12. 

205  Evr.  V,  xo. 

206  Dan.  XI,  31. 

207  Evr.  IX,  13. 

208  Sf.  Botez. 

209  Is.  1, 12. 

drepţi»210  şi  «dreptate  priveşte  faţa  Lui»211.  A  opri  îndrăzneala  mijlo¬ 
cirii  lor  indică  mânia  stăpânului  către  slujitori.  Iar  a  extinde  con¬ 
templarea  lui  Dumnezeu  la  Trei  revelează  cunoaşterea  teologiei 
despre  [Sfânta]  Treime.  De  aceea  i-a  preferat  pe  bărbaţi  ca  fiind 
vrednici  de  ochii  dumnezeieşti,  arătând  că  Scriptura  doreşte  suflete 
viguroase,  care  să  împlinească  învăţăturile  în  mod  ferm  şi  solid,  şi 
nu  moi,  pasive  şi  efeminate.  De  aceea  spune:  «de  trei  ori  pe  an  să  se 
arate  fiecare  bărbat  înaintea  Mea»212.  [Dumnezeu]  respinge  chiar 
acest  lucru  săvârşit  trupeşte  de  Israelul  trupesc. 

27.  «Căci  cine  a  cerut  acestea  din  mâinile  voastre?»213. 

A  arătat  ce  fel  sunt  acestea,  cele  trupeşti  ale  Legii,  berbecul  ars 
de  tot  şi  seul  mieilor  şi  sângele  taurilor  şi  al  ţapilor  şi  prezentarea  în 
trup  la  Templu,  ca  şi  când  ochii  dumnezeieşti  ar  avea  nevoie  de 
apropiere  pentru  a  vedea,  şi  nu  i-ar  ajunge  mai  degrabă  de  departe. 
„Cine  le-a  cerut,  spune,  din  mâinile  voastre  pe  acestea  atât  de  umile 
şi  pământeşti”?  Vezi  câtă  putere  şi  constrângere  adaugă  pentru  ca  să 
înţelegem  sensul  Legii  într-un  fel  duhovnicesc?  Căci  dacă  mărturi¬ 
seşti  că  spusele  Legii  au  fost  date  de  Dumnezeu,  dar,  acum  când 
acestea  sunt  făcute,  Dumnezeu  spune  că  nu  le  cere,  [El]  constrânge 
în  chip  vădit  şi  de  netăgăduit  să  ne  înălţăm  mintea  la  contemplarea 
duhovnicească  a  Legii,  strigând  aproape  şi  declarând  solemn:  «Milă 
voiesc,  iar  nu  jertfă;  şi  cunoaştere  de  Dumnezeu,  mai  mult  decât  ar¬ 
deri  de  tot»214.  Şi:  «Ţi  s-a  arătat,  omule,  ceea  ce  este  bun  şi  ceea  ce 
Domnul  cere  de  la  tine:  doar  să  faci  judecată  şi  să  iubeşti  mila  şi  să  fii 
gata  să  mergi  cu  Domnul  Dumnezeul  tău»215.  Şi:  « Jertfeşte  lui  Dum¬ 
nezeu  jertfa  de  laudă»216.  Se  pare  că  întreaga  Scriptură  despre  jertfe 
este  cuprinsă  în  cuvântul  despre  milă  şi  iubire,  de  vreme  ce  întreaga 
Lege  se  recapitulează  în:  « Iubeşte-ţi  aproapele  ca  pe  tine  însuţi»217. 


210  Ps.  XXXIII,  14  (Septuaginta  v.  16). 

211  Ps.  X,  7  (Septuaginta  v.  8). 

212  leş.  XXIII,  17. 

2,3  Is.  1, 12. 

214  Os.  VI,  6. 

215  Mih.  VI,  8. 

216  Ps.  XLIX,  15  (Septuaginta  v.  14). 

217  Mt.  XIX,  19. 

Iar  locul  despre  sărbători  va  fi  supus  aceluiaşi  mod  de  exegeză,  ca 
«să  nu  prăznuim  Paştile  cu  aluatul  răutăţii  şi  al  vicleşugului,  ci  cu 
azimile  neamestecării  şi  ale  adevărului»218.  Fiind  jertfit  către  seară, 
adică  la  sfârşitul  veacului,  Mielul  cel  adevărat,  Hristos,  al  Cărui  Trup 
este  cu  adevărat  mâncare219,  ca  să  locuim  în  corturi  nu  un  număr 
poruncit  de  zile,  ci  în  tot  timpul  locuirii  noastre  vremelnice,  aştep¬ 
tând  adevărata  patrie,  al  cărei  meşter  şi  lucrător  este  Dumnezeu220, 
ca  să  prăznuim  Cincizecimea,  când  s-au  încheiat  şapte  săptămâni, 
adică  renunţând  la  viaţă  ca  şi  cum  am  trăi  în  ultima  zi. 

28.  «Nu  veţi  mai  continua  sâ-Mi  călcaţi  curtea  Mea»221.  O  ame¬ 
ninţare  înfricoşătoare  pentru  cei  care  o  pricep.  Unii  din  Biserică  nu 
înţeleg  această  pedeapsă,  unii  care  pot  să  o  întâlnească  o  iau  cu  uşu¬ 
rătate,  iar  alţii  condamnaţi  din  cauza  păcatelor  sunt  indiferenţi.  Dar 
cuvântul  arată  intrarea  trufaşă  a  celor  acuzaţi  ca  şi  când  ar  călca  în 
picioare  cele  sfinte.  De  aceea  cel  desăvârşit  ajunge  în  Sfânta  Sfinte¬ 
lor  din  interiorul  perdelei  (catapetesmei),  adică  după  ce  trece  dinco¬ 
lo  de  cele  trupeşti,  se  va  ocupa  cu  contemplare  simplă  a  raţiunilor 
dumnezeieşti.  Dar  cel  inferior,  [aflându-se]  în  casa  lui  Dumnezeu, 
dobândeşte  slujirea  cea  după  închinarea  trupească.  Cel  care  tocmai 
este  iniţiat  în  dreapta  credinţă  poate  să  calce  doar  în  curte.  Dar  cel 
care  a  fost  îndepărtat  din  aceasta  este  în  afara  locurilor  dreptei  cre¬ 
dinţe. 

De  aceea,  cât  de  mare  este  pericolul  ca  ceea  ce  i  se  pare  cuiva 
că  are,  şi  acesta  să-i  fie  luat.  Totuşi,  sfântul  care  îl  iubeşte  peste  mă¬ 
sură  pe  Dumnezeu  urmează  peste  măsură  tuturor  simbolurilor  lui 
Dumnezeu,  spunând:  « Doreşte  şi  se  sfârşeşte  sufletul  meu  după  cur¬ 
ţile  Domnului»222.  Căci  ştie  că  altfel  este  imposibil  să  înflorească  şi  să 
aibă  început  de  rodire,  dacă  nu  se  află  în  curţile  Domnului.  Dumne¬ 
zeu  îi  scoate  afară  din  curtea  iudaică,  facându-le  bine,  ca  să  fugă  în 
curtea  oilor  lui  Hristos  şi  să  fie  o  turmă  şi  un  Păstor223. 


218  /  Cor.  V,  8. 

219  In.  VI,  56. 

220  Evr.  XI,  xo. 

221  Is.  1, 12. 

222  Ps.  LXXXIII,  2  (Septuaginta  v.  3). 

223  In.  X,  16. 

29.  «Dacă  îmi  aduceţi  faină  bună  de  grâu,  este  în  zadar.  Tămâ¬ 
ia  îmi  este  urâciune.  Nu  sufăr  lunile  voastre  noi  şi  sabatele  voastre  şi 
ziua  voastră  cea  mare.  Sufletul  Meu  urăşte  postul,  odihna  şi  sărbăto¬ 
rile  voastre»224. 

în  chip  vădit  respinge  interpretarea  trupească,  proclamând 
Legea  lui  Dumnezeu  şi  îndemnându-i  cu  mustrări  mari  pe  conducă¬ 
tori  şi  pe  popor  la  luare  aminte.  Căci  nu  anunţă  nimic  despre  Sine, 
ci  le  şterge  pe  cele  vechi,  spunând  că  aceasta  este  legea  lui  Dumne¬ 
zeu  şi  porunca  lui  Dumnezeu,  ca  nimic  din  cele  săvârşite  acum  să 
nu  mai  fie. 

«Dacă  îmi  aduceţi  faină  bună  de  grâu,  este  în  zadar».  Adesea  se 
foloseşte  la  jertfe  faina  bună  de  grâu:  uneori  turnându-se  doar  ulei 
fără  pregătire,  iar  alteori  fără  ulei,  ca  în  cazul  [jertfei  de]  gelozie225, 
uneori  turte,  alteori  azime,  alteori  doar  aluat,  faina  fiind  pregătită 
cu  ulei.  Acum  făcând  zadarnică  întrebuinţarea  acesteia,  a  îndepărtat 
cea  mai  mare  parte  din  jertfe.  Deci,  ce  este  ceea  ce  spune?  Că  atunci 
când  Scriptura  vorbeşte  prin  enigme  despre  alte  lucruri,  voi,  lăsând 
de  o  parte  voia  Legiuitorului,  arătaţi  întreaga  preocupare  pentru  ză¬ 
dărnicia  celor  trupeşti.  Căci  trebuie  să  luaţi  grâul  drept  cuvânt,  sădit 
în  sufletele  voastre  ca  o  sămânţă  şi,  dezbrăcându-1  de  orice  gând 
lumesc,  să  îl  folosiţi  potrivit  lui  însuşi  la  slujirea  nematerială  şi  cura¬ 
tă  a  lui  Dumnezeu.  Şi  aceasta  este  faina  bună  duhovnicească  -  cu¬ 
vântul  despre  Dumnezeu  separat  de  gândul  trupesc.  De  aceea  făina 
înţeleasă  trupeşte  şi  oferită  după  ritualul  iudaic  este  în  zadar,  iar 
acum  tămâia  este  de  asemenea  urâciune  pentru  Domnul.  Căci  este 
urâcios,  de  fapt,  să  se  creadă  că  Dumnezeu  căutând  plăceri  prin  mi¬ 
ros  a  poruncit  amestecul  de  tămâie,  dar  să  nu  se  înţeleagă  că  tămâia 
pentru  Domnul  este  [de  fapt]  sfinţirea  din  trup,  săvârşită  prin  cum¬ 
pătarea  din  suflet,  când  părţile  sufletului  sunt  în  echilibru  şi  netul¬ 
burate  de  răzvrătire  una  împotriva  celeilalte.  Căci  spune:  «la-ţi  mi¬ 
rodenii:  stacte226,  oniha227,  halvan  mirositor228  şi  tămâie  curată»229. 


224  Is.  1, 13-14. 

225  Num.  V,  15. 

226  în  ebraică  nataf,  răşină  parfumată  din  arborele  Pistacia  Lentiscus. 

Acestea  patru  sunt  asemănătoare  cu  cele  patru  elemente  din  care 
sunt  alcătuite  trupurile:  stacte  cu  apa,  oniha  din  cauză  că  este  usca¬ 
tă  cu  pământul,  halvanul  din  cauza  căldurii  cu  focul,  iar  tămâia  din 
cauza  curăţiei  cu  aerul.  «Din  toate  aceeaşi  măsură»230,  adică  ţinând 
în  limitele  [potrivite]  vei  echilibra  impulsurile  iscate  din  cauza  neîn- 
frânării  spre  poftele  nebuneşti.  «Şi  pisează-o  mărunt»231,  adică  te  vei 
munci  să  o  faci  duhovnicească,  îndepărtând  din  suflet  ceea  ce  este 
gros  şi  material.  «Şi  astfel  o  vei  pune  în  faţa  mărturiei  din  cort,  de 
unde  Mă  voi  face  cunoscut  ţie»232.  Căci  când  [cineva]  ajunge  la  o 
combinaţie  fixă  şi  se  curăţeşte,  atunci  este  vrednic  să  fie  introdus  la 
cele  sfinte  şi  să  se  apropie  de  cunoaşterea  cea  despre  Dumnezeu. 
Căci  spune:  «O  vei  pune  în  faţa  mărturiei  din  cort,  de  unde  Mă  voi  fa¬ 
ce  cunoscut  ţie».  Dar  este  interzis  să-şi  facă  cineva  ceva  asemănător 
pentru  desfătare,  adică  să-şi  asume  realizările,  ci  [trebuie]  să  atribu¬ 
ie  cauza  celor  bune  lui  Dumnezeu.  O  asemenea  tămâie  era  Pavel, 
care  spune:  «suntem  bună  mireasmă  a  lui  Hristos »233  şi  iarăşi:  « Mul¬ 
ţumire  [fie  adusă]  lui  Dumnezeu,  Celui  ce  ne  face  pururea  biruitori  şi 
descoperă  în  noi  mireasma  cunoştinţei  Sa/e»234. 

30.  Tămâia  trupească,  ce  intră  în  porii  din  nări  şi  iscă  senzaţia, 
este  socotită,  pe  cât  se  pare,  o  urâciune  pentru  cel  netrupesc.  Scrip¬ 
tura  vrea  ca  lunile  noi  să  fie  socotite  ca  fiind  asemenea  cu  anii  veş¬ 
nici  de  către  cei  pricepuţi,  nu  ca  revoluţia  Lunii  în  decursul  celor 
treizeci  de  zile,  când  aceasta  depăşeşte  Soarele  şi  iarăşi  se  desprinde. 
Dar  pentru  că  «cel  nesăbuit  se  schimbă  ca  luna»235,  Scriptura  vrea  ca 
cel  cu  iubire  de  frate  şi  compasiune  să  considere  ridicarea  către  lu- 

227  în  ebraică  şehelet  este  hapax  legomenon  (leş.  XXX,  34),  identificat  cu  oniha,  numită 
în  greacă  onyx,  iar  în  latină  unguis  o doratus,  fiind  vârful  unei  cochilii  spiralate,  care 
prin  ardere  degajă  un  miros  puternic. 

228  în  ebraică  heîbena,  numită  în  latină  galbanum ,  răşină  parfumată  obţinută  din  patru 
specii  de  arbuşti  din  familia  Ferula. 

229  leş.  XXX,  34. 

230  leş.  XXX,  34. 

231  leş.  XXX,  36. 

232  leş.  XXX,  36. 

233  II  Cor.  II,  15. 

234 II  Cor.  II,  14. 

235 1 nţ.  Sir.  XXVII,  12. 

mina  pe  care  nesăbuitul  a  părăsit-o  şi  revenirea  prin  pocăinţă  la  cele 
dintru  început  ca  pe  o  sărbătoare,  prăznuind  ca  o  lună  nouă  începu¬ 
tul  vieţii  în  lumină,  pentru  că  [acela]  a  părăsit  lumina  prin  înclina¬ 
rea  spre  mai  rău,  dar  a  revenit  iarăşi  la  ea  prin  întoarcere. 

Apoi  ar  fi  de  spus  şi  despre  sabatele  detestate:  [Dumnezeu  a 
poruncit  omului]  să  nu  ridice  povară  şi  să  nu  iasă  din  locul  lui236  şi 
să  nu  aprindă  focul  în  nicio  aşezare  a  lor237.  Acestea  care  se  arată  de 
Ia  sine  cu  neputinţă  de  respectat  şi  păzit  cu  străşnicie  îl  fac  pe  cel 
care  le  ascultă  trupeşte  pasibil  de  blestem.  Căci  este  imposibil  să  nu 
te  mişti  dintr-un  loc.  Şi  orice  este  purtat,  oricât  de  uşor  ar  fi,  se  so¬ 
coteşte  povară,  fie  haină,  fie  pâine,  fie  ceva  dintre  cele  necesare.  Dar 
[de  fapt  Dumnezeu]  porunceşte  să  nu  fie  aprins  nici  măcar  focul, 
adică  să  nu  fie  aprins  de  patimile  cărnii;  iar  să  nu  ridice  povară  [în¬ 
seamnă]  adică  să  nu  se  încarce  cu  greutatea  păcatului  şi  să  nu  se 
mute  de  la  şederea  în  Dumnezeu,  rămânând  stabil  şi  neschimbat  în 
credinţă.  Dar  de  la  cei  care  prăznuiesc  astfel  sabatele,  nu  în  odihnă 
de  la  cele  rele,  ci  în  reţinere  de  la  cele  potrivite,  după  cât  se  pare  [El] 
îşi  întoarce  spatele  şi  nu  le  suferă,  ca  fiind  mincinoase.  Căci  aşa  sunt 
sabatele  blamate  de  profet:  «Vai  de  cei  care  se  apropie  şi  se  ating  de 
sabatele  cele  mincinoase»238.  Dar  sabatele  adevărate  sunt  odihna  pu¬ 
să  deoparte  poporului  lui  Dumnezeu,  pe  care,  fiind  adevărată, 
Dumnezeu  o  primeşte.  Şi  ajunge  la  aceste  sabate  ale  odihnei  cel 
pentru  care  lumea  s-a  răstignit,  depărtându-se  adică  de  la  cele  lu¬ 
meşti  şi  venind  la  locul  propriu  de  odihnă  duhovnicească,  cel  care 
se  află  în  ele  nemaifiind  mişcat  din  locul  său  propriu,  pentru  că  la 
starea  aceea  se  află  liniştea  şi  netulburarea239.  Iar  foc  nu  va  aprinde 
în  aşezarea  veşnică,  pentru  că  nu-şi  aduce  cu  sine  nicio  materie  care 
se  aprinde  cu  foc,  lemne,  iarbă  [sau]  paie.  Nu  ridică  povară  cel  care 
nu  are  sarcina  grea  a  fărădelegii  care  să-l  apese,  ci  se  odihneşte  cu 
adevărat  în  sabatele  desfătătoare. 

31.  în  loc  de  «ziua  cea  mare»,  ceilalţi  au  redat  «aleasă».  Aşa 
[redă]  Theodotion:  «Nu  suport  pe  cea  aleasă,  cea  chemată »,  iar 


236  leş.  XXXV,  3. 

237  Ier.  XVII,  27. 

238  Am.  VI,  3. 

239  Sunt  folosiţi  aici  doi  termeni  pentru  progresul  duhovnicesc,  f|auxia  şi  ârapa^ia. 

Symmachus:  «Nu  voi  suporta  chemarea  aleasă».  De  unde  deducem 
că  nu  o  singură  zi  aleasă  este  numită  mare,  ci  orice  [zi  care  este] 
proclamată  aleasă.  Căci  despre  azime  spune:  « Prima  să  fie  chemată 
(aleasă),  fiindcă  va  fi  sfântă  pentru  voi»24°,  şi:  « Ziua  a  şaptea  să  fie 
aleasă  sfântă  pentru  voi»241,  şi:  «în  ziua  a  şaptea  a  primiţiilor,  când 
aduceţi  jertfa  săptămânilor,  să  fie  aleasă  sfântă  pentru  voi»242,  şi  ia¬ 
răşi:  «în  ziua  a  zecea  a  acestei  a  şaptea  luni  să  fie  aleasă  sfântă  pen¬ 
tru  voi»243.  Se  pare,  deci,  că  printr-o  singură  denumire  sunt  respinse 
multe  zile,  proclamate  cu  acelaşi  nume,  şi  aproape  toate  sărbătorile 
importante  din  Lege.  Deci  dacă  acestea  sunt  respinse,  ce  fel  de  [săr¬ 
bătoare]  primeşte?  Pe  cea  despre  care  se  spune:  « Ziua  cea  mare  a 
Domnului»244,  pe  care  nu  acest  soare  sensibil  o  va  face,  ci  o  va  lumi¬ 
na  răsărirea  Soarelui  dreptăţii,  care  va  fi  una  singură  şi  nesfârşită, 
nemaifiind  urmată  de  noapte,  care  se  întinde  pe  întregul  veac.  Ziua 
aceea  este  cu  adevărat  şi  la  propriu  mare.  Iudeul  trupesc  caută  [zi¬ 
ua]  cea  mare  în  acestea,  de  care  fericitul  Iacov  spunea  deschis  că 
sunt  mici  şi  viclene245. 

Sunt  patru  diferenţe  între  cele  menţionate.  Unele  sunt  în  za¬ 
dar,  cele  făcute  iudaic;  altele  urâciune;  altele  nu  sunt  suferite;  în  al 
patrulea  rând  sunt  cele  detestate,  între  care  şi  postul  iudeilor.  De 
aceea  după  cum  şi  la  altele  s-a  arătat  că  există  ceva  care  trebuie  res¬ 
pins,  însă  există  şi  ceva  acceptabil  pentru  Dumnezeu,  tot  aşa  şi  refe¬ 
ritor  la  post.  înffânarea  de  la  mâncăruri  făcută  de  faţadă,  având  ca 
ţel  «Nu  lua,  nu  gusta,  nu  te  atinge»246,  o  urăşte  sufletul  Domnului; 
dar  o  iubeşte  pe  cea  asumată  pentru  a  supune  dorinţa  trupului,  pe 
cea  care  împlineşte  sfinţirea  prin  chinuirea  trupului.  Nu  este  sufici¬ 
entă  singură  înfrânarea  de  la  mâncăruri  pentru  a  face  postul  lăuda¬ 
bil,  ci  trebuie  să  fie  adăugată  şi  vieţuirea  cealaltă,  din  cuvinte  şi  pur- 


240  Num.  XXVIII,  18. 

241  Num.  XXVIII,  25. 

242  Num.  XXVIII,  26. 

243  Num.  XXIX,  7. 

244  Ioil  III,  4  (Septuaginta  Ioil  II,  31). 

245  Fac.  XLVII,  9  (o  altă  traducere  posibilă:  „puţine  şi  grele”). 

246  Col.  II,  21. 

ţări  şi  tovărăşia  cu  cei  care  pot  să  aducă  folos,  încât  şi  asceza  să  fie 
împreună  cu  cele  pentru  mâncăruri. 

De  aceea,  fiindcă  cel  silitor  înfăptuieşte  multe  în  ceea  ce  pri¬ 
veşte  mintea  şi  se  îndeletniceşte  cu  urmărirea  adevărului,  rareori  se 
coboară  la  grija  pentru  trup;  şi  astfel  după  ce  împlineşte  cele  nece¬ 
sare  trupului,  hrănindu-1  fără  preocupare  din  cele  întâlnite,  se  retra¬ 
ge  imediat  de  la  îndeletnicirea  cu  [lucrurile]  nefolositoare  şi  aleargă 
la  viaţa  sa  de  dinainte.  O  asemenea  vieţuire  îndepărtează  orice  im¬ 
puls,  prin  care  se  hrăneşte  dorinţa  trupului,  ca  să  nu  mai  domine 
duhul,  iar  trupul  să  nu-şi  mai  facă  faptele  proprii:  desfrânarea,  ne- 
curăţia,  patima,  pofta  cea  rea247.  De  aceea,  omorându-ne  mădularele 
de  pe  pământ,  atât  prin  cuvinte  mustrătoare  care  potolesc  patimile, 
cât  şi  prin  înfrânarea  de  la  mâncăruri,  să  postim  postul  cel  [bine] 
primit  şi  bineplăcut  Domnului.  înfrânarea  de  la  mâncăruri  stăvileşte 
şi  dorinţele  pântecelui  şi  pe  cele  de  sub  pântece.  Iar  cel  silitor  va 
stărui  cu  folos  în  acestea,  având  ca  model  viaţa  lui  Ilie,  a  lui  Moise,  a 
lui  Daniel,  a  lui  Ioan  şi  pe  a  celorlalţi  sfinţi,  «de  care  lumea  nu  era 
vrednică  şi  care  au  pribegit  în  piei  de  oaie,  în  piei  de  capră,  lipsiţi, 
strâmtoraţi,  rău  primiţi»248. 

Dar  stăruirea  în  înfrânarea  de  la  mâncăruri  nu  este  deloc  sufi¬ 
cientă  pentru  desăvârşire,  dacă  sufletul  nu  se  află  în  înfrânare  depli¬ 
nă  de  la  cele  care  hrănesc  răutatea.  Căci  după  cum  omul  este  dublu, 
compus  din  suflet  şi  din  trup,  tot  aşa  şi  hrana  este  de  două  feluri, 
potrivită  alcătuirii  fiecăruia,  făcând  ceea  ce  este  hrănit  mai  ferm 
pentru  lucrările  sale.  După  cum  în  exerciţiile  fizice,  când  mâncăruri¬ 
le  atleţilor  sunt  oferite  trupurilor  împreună  cu  gimnastica  potrivită, 
pe  cât  sunt  [mâncărurile]  controlate  de  puterea  celor  care  sunt  hră¬ 
niţi,  pe  atât  duc  trupul  la  o  vigoare  mai  mare  şi  îi  devin  ajutor  prin 
faptul  că  sunt  asimilate  în  alcătuirea  trupului,  tot  astfel  şi  în  asceza 
dreptei  credinţe,  învăţăturile  de  credinţă  şi  cuvintele  de  îndreptare 
a  purtărilor  oferite  în  permanenţă  sufletului  şi  întărindu-1  prin  aju¬ 
toarele  [date]  puţin  câte  puţin  îl  pregătesc  să  tindă  mai  puternic  şi 
mai  silitor  la  măreţia  şi  desăvârşirea  din  preceptele  învăţăturilor. 


247  Col.  III,  5. 

248  Evr.  XI,  37-38. 

32.  De  aceea,  trebuie  să  ne  păzim  de  postul  în  ascuns,  despre 
care  se  spune  că  după  dreaptă  judecată  este  urât  de  către  Domnul  şi 
pe  care  şi  profetul  îl  respinge,  spunând:  «Nu  va  omorî  Domnul  sufle¬ 
tele  drepţilor  prin  foamete»249.  Căci  nu  vorbeşte  de  foamea  trupeas¬ 
că,  pentru  că  ar  spune  „trupurile  drepţilor”,  ci  de  cea  sufletească. 
«Nu  va  omorî  Domnul  sufletele  drepţilor  prin  foamete».  Ar  fi  astfel  o 
contradicţie  cu  viaţa  fericiţilor,  dacă  Pavel  numără  între  motivele  de 
laudă  « adeseori  în  postiri»250  şi  «în  foame  şi  sete»251,  însă  [Dumne¬ 
zeu]  respinge  foamea  pentru  cei  drepţi.  Dar  este  mai  bine  să  le  as¬ 
cultăm  pe  fiecare  dintre  acestea  după  sensul  lor  mai  înalt  despre  lip¬ 
sire.  Asemenea  este  şi:  «Nu  am  văzut  pe  cel  drept  părăsit,  nici  semin¬ 
ţia  lui  cerând  pâini»252.  Căci  ne  amintim  de  Ilie  care  cerea  pâine  de  la 
sidoniană253;  dar  şi  seminţia  dreptului  Iacov  cerea  pâini  în  Egipt. 
Dacă  fugim  de  cugetarea  de  jos,  se  destramă  şi  absurdul  contradicţi¬ 
ilor. 

De  aceea  iudeii  ţineau  aceste  postiri,  ucigând  prin  înfometare 
omul  dinlăuntru,  pentru  că  i-a  ajuns  ameninţarea  care  spune:  «Iată 
vin  zile,  zice  Domnul,  în  care  voi  trimite  foamete  pe  pământ,  nu  foa¬ 
mete  de  pâine  şi  nu  sete  de  apă,  ci  foamete  de  auzit  cuvântul  Domnu¬ 
lui»254.  [Profetul]  spune  că  Domnul  urăşte  aceste  postiri,  când  ei  îşi 
distrug  raţiunea  prin  nehrănirea  cu  învăţăturile  mântuitoare  şi  de 
viaţă  făcătoare,  dar  îşi  îngraşă  peste  măsură  omul  din  afară  şi  îl  fac 
corpolent.  Căci  după  cum  în  înclinarea  balanţei,  când  unul  [dintre 
talgere]  se  lasă  în  jos,  cel  opus  se  ridică,  tot  aşa  şi  la  om,  după  cum 
oricine  poate  vedea:  căci  când  trupul  sporeşte,  se  întâmplă  că  min¬ 
tea  devine  într-un  fel  mai  slabă,  iar  când  mintea  se  însănătoşeşte  ia¬ 
răşi,  trupul  adeseori  se  subţiază.  Iar  aceasta  este  ceea  ce  spune  apos¬ 
tolul,  că  «pe  cât  se  trece  omul  din  afară,  pe  atât  se  înnoieşte  cel  dină¬ 
untru»255  şi:  «Când  sunt  slab,  atunci  sunt  tare»256. 


249  Pr.  X,  3. 

250  II  Cor.  XI,  27. 

251 II  Cor.  XI,  27. 

252  Ps.  XXXV],  25. 

253  IIIReg.  XVII,  11. 

254  Am.  VIII,  11. 

255 II  Cor.  IV,  16. 


5« 


Sf.  Vasile  cel  Mare 


Căci  aburi  înnegriţi  ca  de  funingine  ridicaţi  din  hrana  abun¬ 
dentă  şi  consistentă  brăzdează  ca  un  nor  gros  iluminările  aduse  de 
Duhul  Sfânt  în  minte.  De  aceea  şi  Moise,  urcându-se  la  contempla¬ 
rea  lui  Dumnezeu  prin  minte,  a  stat  fără  mâncare  şi  fără  băutură 
timp  de  patruzeci  de  zile,  controlându-şi  partea  conducătoare  [a  su¬ 
fletului]  ca  să-i  rămână  netulburată.  La  fel  şi  Ilie,  când  a  dorit  să-L 
caute  pe  Dumnezeu,  aceeaşi  perioadă  a  dispreţuit  mâncărurile  pen¬ 
tru  ca  nicio  întunecare  să  nu-i  fie  minţii  din  pricina  mâncărurilor. 
Domnul  însă  dimpotrivă,  când  a  înviat  din  morţi  şi  S-a  reîntors  la 
ceruri,  S-a  atins  de  hrană,  făcând  vrednică  de  crezare  firea  trupului 
înviat;  dar  când  S-a  coborât  la  oameni,  a  postit,  arătând  că  celui  care 
îşi  doreşte  să  se  pregătească257  pentru  luptele  cu  ispitele  îi  este  nece¬ 
sară  asceza.  Căci  chinuirea  trupului  antrenează  spre  biruinţă.  Nu 
trebuie  să  se  folosească  în  aşa  fel  de  trup  încât  forţa  naturală  să  se 
risipească  prin  lipsă,  nici  mintea  să  fie  forţată  de  către  slăbiciunea 
prea  mare  spre  inactivitate  completă  sau  poate  chiar  spre  neputinţa 
de  a  raţiona. 

33.  Pentru  că  ni  s-a  poruncit,  cât  timp  mirele  este  alături,  să 
nu  postim258  cu  postul  de  la  cuvânt,  când  nu  suntem  hrăniţi  cu  Pâi¬ 
nea  care  cade  din  cer  şi  când  renunţăm  la  mâncarea  Trupului  Dom¬ 
nului,  Care  este  cauza  vieţii,  Domnul  spune  că  urăşte  un  asemenea 
post.  Una  dintre  cele  urâte  de  Domnul  este  şi  odihna,  nelucrarea  ce¬ 
lor  necesare.  Şi  se  pare  că  odihna  este  o  consecinţă  a  oricărei  sărbă¬ 
tori,  pentru  că  în  [zilele]  alese  se  adaugă  [porunca]:  «să  nu  faceţi 
nicio  lucrare  de  slujitor»259.  Şi  pentru  că  fac  ceva  total  absurd  cei  ca¬ 
re  îşi  iau  răgaz  în  sărbători  de  la  cele  ale  traiului,  s-a  spus  pe  drept 
că  îşi  iau  o  odihnă  detestată.  Cum  să  nu  fie  detestată  odihna  care  îl 
face  mai  rău  decât  furnica  şi  albina  pe  om,  cel  care  fiind  la  început 
creat,  a  fost  aşezat  în  paradis  ca  să-l  lucreze  şi  să-l  păzească260?  încât 
primul  lucru  şi  cel  mai  propriu  pentru  om  este  silinţa  pentru  fapte, 
iar  odihna,  pe  care  Domnul  a  spus  că  o  urăşte,  îi  este  ca  ceva  împo- 


256 II  Cor.  XII,  io. 

257  Verbul  dnoSuopai  sugerează  tocmai  dezbrăcarea  trupului  pentru  exerciţiul  atletic. 

258  Mt.  IX,  15. 

259  Lev.  XXIII,  7. 

260  m _ tt  -  _ 

triva  naturii.  Cum  doreşte  [Dumnezeu]  să  ne  odihnim?  Să  nu  ne 
procurăm  hrana  care  piere,  să  nu  ne  ridicăm  ochii  la  cele  zadarnice, 
să  nu  primim  veşti  zadarnice  cu  urechile,  să  ne  scuturăm  mâinile  de 
la  daruri,  să  nu  avem  picioarele  grabnice  să  verse  sânge,  să  nu  ne 
dăm,  într-un  cuvânt,  nicio  silinţă  pentru  trup. 

34.  «Nu  voi  mai  ierta  păcatele  voastre»261. 

Este  vocea  celui  care  renunţă  din  cauza  revenirilor  neîncetate 
la  rău  a  celui  căruia  i-a  fost  făcut  binele.  «Nu  voi  mai  ierta».  „Deseori 
am  chemat  la  pocăinţă;  păreaţi  că  ascultaţi,  apoi  vă  întorceaţi  iarăşi. 
Renunţând  la  speranţă  pentru  inima  voastră  nepocăită,  nu  vă  mai 
iert  de  judecata  meritată  de  voi”.  Căci  nu  cel  care  spune  „am  păcătu¬ 
it”  şi  apoi  rămâne  în  păcat  este  cel  care  îl  mărturiseşte,  ci  cel  care, 
potrivit  Psalmului,  «află  păcatul  său  şi-l  urăşte»262.  La  ce  îi  e  de  folos 
celui  slăbit  îngrijirea  de  la  doctor,  când  bolnavul  se  îndeletniceşte 
cu  cele  care  îi  distrug  viaţa?  Aşadar,  nu  îi  sunt  de  niciun  folos  ne¬ 
dreptăţile  iertate  celui  care  face  iarăşi  o  nedreptate  şi  [nici]  desffâ- 
nările  lăsate  celui  care  iarăşi  desfrânează. 

Dar  cum  sunt  iertate  păcatele  sufletului?  Când  virtutea  stăpâ¬ 
neşte  sufletul  şi  îl  ocupă  în  întregime  cu  cuvintele  sale,  îi  produce  o 
aversiune  pentru  dispoziţia  contrară,  încât  în  momentul  lăcomiei  se 
mişcă  de  bună  voie  spre  cinstea  corectitudinii,  chiar  dacă  este  uşor 
să  facă  nedreptate,  chiar  dacă  nu  este  [de  faţă]  martor,  evitând 
[aceasta]  ca  cel  mai  mare  rău.  Astfel  format  de  deprinderea  din  el, 
se  poate  să-i  fie  iertate  nedreptăţile  de  dinainte.  De  aceea  şi  cumpă¬ 
tarea  care  a  dobândit  în  suflet  deprindere  şi  stabilitate  eliberează 
[sufletul]  de  desfrânări.  Numim,  dar,  cumpătat  nu  pe  cel  în  care  do¬ 
rinţele  desfrânării  s-au  stins  din  cauza  bătrâneţii  sau  bolii  sau  din 
altă  nenorocire,  căci  în  acesta  se  află  răutăţile,  însă  lucrarea  lor  este 
împiedicată  de  slăbiciunea  membrelor;  ci  cumpătarea  este  puterea 
adevărată  conştientă,  care  este  imprimată  sufletului  în  profunzime 
şi  care  nimiceşte  urmele  care  [mai]  sunt  înăuntru  ale  mişcărilor  ru¬ 
şinoase.  Celui  care  se  vindecă  astfel  prin  asumarea  dispoziţiei  con¬ 
trare  celei  păcătoase,  harul  îngăduinţei  îi  este  de  folos. 


261  Is.  1, 14.  Biblia  sinodală  are  o  versiune  diferită,  depinzând  aici  de  textul  ebraic. 

262  Ps.  XXXI,  5. 

Scriptura  ameninţă  aici  că  îi  abandonează  complet  pe  cei  care 
s-au  ridicat  adesea  din  multe  căderi  datorită  pedagogiei  din  iubire 
de  oameni,  dar  în  cele  din  urmă  au  fost  stăpâniţi  de  slăbiciuni.  Aici 
[sintagma]  „nu  mai”  ne  dă  impresia  că  deseori  înainte  au  fost  îngă¬ 
duiţi  deja  pentru  unele  ca  acelea.  Căci  fără  iertarea  de  la  Dumnezeu, 
este  imposibil  ca  cineva  să  se  dedice  vieţii  în  conformitate  cu  virtu¬ 
tea.  De  aceea  Cel  care  ne  chiverniseşte  cu  înţelepciune  viaţa  vrea  ca 
cel  care  a  căzut  în  anumite  păcate,  apoi  făgăduieşte  că  revine  la  via¬ 
ţa  sănătoasă,  să-şi  delimiteze  cu  un  hotar  cele  trecute  şi  să  facă  un 
[nou]  început  după  cele  păcătuite,  ca  şi  cum  prin  pocăinţă  ar  fi  rea¬ 
dus  la  viaţă.  Dar  pe  cel  care  făgăduieşte  acestea  neîncetat  şi  cade  ne¬ 
încetat  de  la  ele,  îl  exclude  de  la  iubirea  de  oameni  ca  fiind  în  între¬ 
gime  fără  speranţă. 

35.  «Când  întindeţi  mâinile,  îmi  voi  întoarce  ochii  de  la  voi»263. 

Cei  care  se  roagă  doar  de  formă  îşi  întind  mâinile,  dar  nu  au 
ochii  dumnezeieşti  care  îi  privesc  la  rugăciune.  Dar  iarăşi,  aceasta 
este  forma  obişnuită  a  rugăciunii  pentru  sfinţi,  după  cum  suntem 
învăţaţi  de  David,  care  spune:  «întins-am  către  Tine  mâinile  me¬ 
le»264,  şi:  « Ridicarea  mâinilor  mele,  jertfa  de  seară»265.  Iar  Moise, 
când  Israel  s-a  luptat  până  la  apusul  soarelui,  ţinea  mâinile  ridica¬ 
te266.  Pentru  acestea  este  şi  [cuvântul]  apostolic,  ca  « bărbaţii  să  se 
roage  în  tot  locul,  ridicând  mâini  sfinte»267.  Poate  că  Scriptura  suge¬ 
rează  şi  ceva  mai  adânc,  fiindcă  despre  cel  care  lucrează  [fapte] 
mari,  cereşti  şi  înalte,  se  spune  că  îşi  ridică  mâinile  ca  şi  cum  ar  avea 
puterea  practică  întinsă  (activă),  iar  cel  care  faptuieşte  [lucruri]  jos¬ 
nice,  pământeşti  şi  supuse  stricăciunii  are  mâinile  înclinate  în  jos  şi 
coborâte. 

Aceasta  arată  în  enigmă  istoria  despre  Moise,  pentru  că  cei 
înaintaţi  nu  îşi  nivelează  faptele,  ci  uneori  vieţuiesc  mai  puternic, 
alteori  se  moleşesc  prin  relaxare  şi  lucrează  mai  slab,  cele  întâmpla¬ 
te  atunci  fiind  simboluri  ale  stării  omeneşti;  căci  dacă  ridica  mâinile, 


263 

264 

265 

266 

267 


Is.  1, 15. 

Ps.  LXXXVII,  10. 
Ps.  CXL,  2. 
leş.  XVII,  12. 

I  Tim.  II,  8. 


Comentariu  la  cartea  profetului  Isaia 


61 


biruia  Israel,  dar  când  cobora  mâinile,  biruia  Amalec.  Adică  atunci 
când  puterea  noastră  activă  cade,  biruie  cele  care  se  luptă  cu  noi, 
dar  când  se  înalţă  şi  se  ridică,  se  face  mai  puternică  partea  cu  vedere 
pătrunzătoare  din  noi,  care  se  numeşte  Israel268. 

Observă  însă  că  aici  nu  se  spune  „când  ridicaţi  mâinile”,  ci 
„când  întindeţi”.  Căci  a  ridicat  cel  care  le  caută  pe  cele  de  sus,  dar  a 
întins  cel  care  are  nevoie  de  ajutor  pentru  cele  trupeşti.  Fiindcă  ade¬ 
sea  întinderea  [mâinilor]  se  face  prin  expresia  feţei  de  către  prunci 
către  cele  care  îi  hrănesc  sau  către  mame,  ca  să  arate  lipsa  de  expre¬ 
sie  a  celor  care  se  roagă,  nu  a  spus:  „când  întindeţi  către  Mine”,  ci 
simplu:  «când  întindeţi,  zice,  mâinile,  îmi  voi  întoarce  ochii  de  la  voi» 
şi  adaugă  motivul:  « căci  mâinile  voastre  sunt  pline  de  sânge». 

36.  «Şi  dacă  vă  înmulţiţi  rugăciunea,  nu  o  voi  asculta»269. 

Să  asculte  aceste  cuvinte  cei  care  nu  reuşesc  nimic  în  viaţă,  dar 
socotesc  că  sunt  îndreptaţi  prin  lungirea  rugăciunii.  Căci  nu  vorbele 
rugăciunii  singure  ajută,  ci  faptul  că  sunt  înălţate  cu  o  dispoziţie 
sinceră.  Şi  fariseul  părea  că-şi  înmulţeşte  rugăciunea,  dar  ce  spune 
Scriptura?  «Stând,  fariseul  se  ruga  acestea  către  sine»270,  nu  către 
Dumnezeu.  Se  întorcea  spre  sine,  de  vreme  ce  a  ajuns  în  păcatul 
mândriei.  De  aceea  şi  Mântuitorul  zice:  « Când  vă  rugaţi,  nu  spuneţi 
multe  ca  neamurile,  căci  ele  cred  că  în  multa  lor  vorbărie  vor  fi  ascul¬ 
tate;  deci  nu  vă  asemănaţi  lor»271,  şi:  « Mulţimea  cuvintelor  nu  scuteş¬ 
te  de  păcătuire»272 .  De  aceea  trebuie  să  fie  cerute  împărăţia  lui 
Dumnezeu  şi  dreptatea,  nu  cele  trupeşti  şi  pământeşti.  De  aceea 
Psalmul  [arată]:  «Una  am  cerut  de  la  Domnul,  pe  aceasta  o  voi  căuta: 
să  locuiesc  în  casa  Domnului»273. 

37.  « Căci  mâinile  voastre  sunt  pline  de  sânge»274. 


268  Aluzie  la  tâlcuirea  populară  a  numelui  Israel.  Sf.  Vasile  numeşte  partea  „pătrunză¬ 
toare”  (5iopatiKov)  a  omului,  intelectul,  Israel  („omul  care  L-a  văzut  pe  Dumnezeu”). 


269  Îs.  1, 15. 

270  Lc.  XVIII,  u. 

271  Mt.  VI,  7-8. 

272  Pr.  X,  19. 

273  Ps.  XXVI,  7  (Septuaginta  v.  4). 

274  Is.  1, 15. 

Aceasta  este  cauza  pentru  care  ochii  sunt  întorşi,  când  ei  îşi 
întind  mâinile,  pentru  că  simbolurile  rugii  sunt  ocazii  de  provocare. 
Dacă  cineva,  după  ce  l-a  ucis  pe  fiul  iubit  al  cuiva,  având  mâinile  în¬ 
că  mânjite  cu  sângele  de  la  ucidere,  le-ar  întinde  spre  tatăl  mâniat, 
cerându-i  mâna  dreaptă  a  prieteniei275  şi  cerându-i  să  aibă  îngăduin¬ 
ţă,  oare  nu  este  evident  că  sângele  copilului  de  pe  mâna  ucigaşului 
de  copii  îl  va  întărâta  pe  nedreptăţit  şi  mai  mult  spre  mânie?  Aşa 
sunt  acum  rugăciunile  iudeilor,  când  întind  mâinile,  amintindu-I  lui 
Dumnezeu  Tatăl  de  păcatul  împotriva  Fiului  Unul-Născut  şi  la  fie¬ 
care  întindere  arătându-şi  mâinile  pline  de  sângele  lui  Hristos.  Căci 
cei  care  rămân  în  învârtoşare  sunt  moştenitori  ai  vinovăţiei  părin¬ 
teşti  capitale.  Căci  «sângele  Lui,  se  spune,  [să  fie]  asupra  noastră  şi 
asupra  copiilor  noştri»276. 

38.  «Spălaţi-vă,  fiţi  curaţi»277. 

Pare  oarecum  că  Scriptura  este  în  contradicţie  cu  cele  spuse  şi, 
ca  să  zicem  aşa,  L-ar  acuza  pe  Dumnezeu  de  vreo  falsitate.  Căci 
spune  că  «nu  voi  mai  ierta  păcatele  voastre »  şi  «dacă  înmulţiţi  rugă¬ 
ciunea,  nu  vă  voi  asculta ».  Acum,  ca  şi  cum  aceia  ar  putea  fi  vinde¬ 
caţi,  spune:  «Spălaţi-vă,  fiţi  curaţi».  Pentru  că  în  cele  de  mai  sus  este 
combătută  neputinţa  Legii  pentru  mântuirea  celor  care  doresc  să 
vieţuiască  după  ea,  dar  în  acestea  este  arătată  cealaltă  cale  pentru 
mântuire.  Aceea  îndepărtează  vieţuirea  sensibilă278  după  Legea  lui 
Moise,  aceasta  arată  începuturile  vieţii  evanghelice.  «Dacă  îmi  adu¬ 
ceţi  faină  bună  de  grâu,  este  în  zadar.  Tămâia  îmi  este  urâciune.  Ar¬ 
derile  de  tot  ale  berbecilor,  seul  mieilor  şi  sângele  taurilor  şi  ţapilor  nu 
le  voiesc ».  Ce  să  facem  atunci?  Ce  să  aducem?  Oare  nu,  respingând 
slujirile  materiale,  trebuie  să  trecem  la  sărbători  şi  prin  acestea  să  ne 
închinăm?  «Nu  sufăr  lunile  voastre  noi,  sabatele  voastre  şi  ziua  voas¬ 
tră  cea  mare».  Să  postim  atunci?  Dar  «sufletul  Meu  urăşte  postirile 
voastre».  Rămâne  atunci  să  ne  rugăm  iudaic  şi  să  facem  rugăciuni 


275  Strângerea  mâinii  drepte  era  folosită  ca  salut,  gest  de  prietenie,  încheierea  unui 
acord. 


276  Mt.  XXVII,  25. 

277  Is.  1, 15. 


278  Sensibil  este  opusul  lui  duhovnicesc,  referindu-se  la  aspectul  văzut,  trupesc,  supus 
simţurilor. 

după  Lege?  Dar  «dacă  vă  înmulţiţi  rugăciunea,  nu  o  voi  asculta»  şi 
dacă  întindeţi  mâinile  nu  voi  fi  înduplecat  de  rugăciune,  ci  voi  fi 
mâniat  din  cauza  sângelui.  Ce  să  facem  atunci?  Cum  să  Te  împă¬ 
căm?  Cum  să  ne  spălăm  de  sânge?  «Spâlaţi-vă,  fiţi  curaţi».  Da,  spu¬ 
ne.  Căci  ne  aducem  aminte  de  Moise  ce  a  zis  despre  spălare:  Căci  cel 
care  se  atinge,  spune,  de  ceva  dintre  cele  necurate  şi  se  spurcă,  să-şi 
clătească  hainele  şi  să-şi  spele  trupul  cu  apă  şi  va  fi  curat. 

Dar  nu  a  spus:  „spălaţi-vă  la  fiecare  întinare,  ci  spălaţi-vă  o 
singură  dată”.  Un  Botez,  o  curăţire.  Acolo:  să-şi  clătească  hainele  şi 
să-şi  spele  trupul  cu  apă279;  aici:  îndepărtaţi  răutăţile,  nu  murdăria 
din  suflete,  nu  de  pe  haine.  Nu-ţi  mai  irosi  strădaniile  pe  tămâie  şi 
halvan  şi  oniha  şi  stacte,  nu  mai  căuta  o  junincă  roşie  complet,  ca  să 
nu  aibă  nicio  altă  culoare;  doar  trei  dintr-acestea  a  adus  întreaga  pe¬ 
rioadă  a  închinării  după  Lege280.  Să  nu  posteşti  iudaic.  Nu-ţi  pune 
oprelişti  în  odihne  (sărbători).  De  un  singur  lucru  ai  nevoie,  simplu 
şi  concis,  căruia  voi  înşivă  îi  sunteţi  stăpâni.  Care  este  aşadar  acesta? 
« învăţaţi  să  faceţi  binele »2&,  despre  care  sunteţi  acum  total  necon¬ 
vinşi  şi  neînvăţaţi. 

De  vreme  ce  binele  poate  fi  învăţat,  dar  Legea  nu  v-a  învăţat, 
căci  învăţăturile  ei  au  fost  respinse  ca  nefiind  bune,  rămâne  necesi¬ 
tatea  de  a  recurge  la  şcoala  evanghelică.  înţelege-mi  metoda  icono- 
miei  Scripturii  dintr-un  exemplu  concret.  [Imaginează-ţi  pe]  cineva 
dintre  cei  bogaţi  şi  avuţi,  care,  pregătindu-i-se  diferite  lucruri  pen¬ 
tru  trai,  nu  este  mulţumit  de  ele,  ci  consideră  potrivit  [doar]  unul 
singur;  după  ce  lucrurile  nedorite  sunt  respinse  de  el  unul  câte  unul, 
slujitorii  sunt  nevoiţi  apoi  să  meargă  la  acel  [lucru]  care  este  în  taină 
dorit  prin  firea  lui.  Aşa  şi  acum,  după  ce  toate  legiuirile  sunt  respin¬ 
se  pe  rând,  este  nevoie  să  fie  pregătită  primirea  Evangheliei.  «Spă¬ 
laţi-vă».  Şi  care  este  câştigul?  «Ca  să  fiţi  curaţi».  La  ce  trebuie  cură¬ 
ţia?  Ca  să-L  vedeţi  pe  Dumnezeu.  Oare  este  suficient  să  mă  odih¬ 
nesc  după  ce  m-am  spălat  şi  am  primit  iertare  pentru  cele  de  dina¬ 
inte?  Sau  este  nevoie  şi  de  altceva? 


279  Num.  XIX,  7. 

280  De  fapt,  după  sursele  iudaice  au  fost  şapte  (Rabi  Meir)  sau  nouă  (majoritatea  rabini¬ 
lor  -  cf.  Mişna,  tratatul  Parah  3,  5),  iar  a  zecea  va  fi  arsă  de  Mesia  (3,  4). 

281  Is.  1, 17. 

39.  «Ştergeţi  răutăţile  din  sufletele  voastre,  dinaintea  ochilor 
Mei»282. 

Căci  curăţirea  prin  spălare  ţine  de  iubirea  de  oameni  a  Stăpâ¬ 
nului,  dar  îndepărtarea  răutăţii  este  lucrarea  propriei  noastre  stră¬ 
danii.  Ca  să  nu  rămânem  inactivi  faţă  de  porunci,  bizuindu-ne  doar 
pe  harul  de  la  spălare283,  de  aceea  ne  întocmeşte  un  întreg  sistem  de 
viaţă.  «Ştergeţi  răutăţile  din  inimile  voastre».  Adică  dezrădăcinaţi 
din  partea  conducătoare  (raţiune)  gândurile  rele,  ca  niciun  cuvânt  şi 
nicio  faptă  din  cele  netrebnice  să  nu  se  nască.  «Dinaintea  ochilor 
Mei».  Pentru  că  multe  dintre  cele  conforme  cu  viaţa  cea  silitoare 
sunt  practicate  şi  de  cei  din  afara  credinţei,  cum  ar  fi  abţinerea  de  la 
relaţiile  trupeşti  şi  de  la  mâncărurile  plăcute,  a  fi  echilibrat  şi  netul¬ 
burat  în  purtare,  [cu  toate  acestea]  nu  era  suficient  să  spună:  « Şter¬ 
geţi  răutăţile»,  ci  a  adăugat:  « dinaintea  ochilor  Mei»,  căci  nicio  faptă 
nu  poate  fi  săvârşită  corespunzător,  dacă  nu  este  cu  dreapta  credin¬ 
ţă  în  Hristos.  Şi  pentru  că  Tatăl  vede  în  ascuns284,  « dinaintea  ochilor 
Mei »  înseamnă  din  locurile  care  sunt  văzute  de  Dumnezeu,  ca  nu 
numai  din  fapte  să  o  îndepărtăm,  ci  şi  din  gânduri.  Aceasta  se  do¬ 
bândeşte  prin  dragoste  desăvârşită,  căci  după  Pavel  « dragostea  nu 
gândeşte  răul»285. 

40.  « învăţaţi  să  faceţi  binele»286. 

Cuvântul  moralizator  nu  este  clar  [pentru  toţi],  nici  nu  este 
expus  de  la  sine  tuturor,  dacă  [într-adevăr]  se  poate  învăţa  să  faci 
[fapte]  bune.  Căci,  spune,  «cu  dreptate  caută  ceea  ce  e  drept»287,  adi¬ 
că  să  săvârşeşti  fapta  dreaptă  prin  cuvintele  despre  dreptate.  Să  faci 
ceva  drept,  dar  nu  într-un  mod  drept  este  ca  atunci  când  faci  ceva 
medical,  dar  nu  în  mod  medical.  Folosirea  unei  plante  este  ceva 
medical,  dar  în  mod  medical  înseamnă  raţiunea  care  administrează 
deopotrivă  puterea  plantei,  caracteristicile  suferinţei,  momentul 
[oportun],  măsura  şi  felul  folosirii. 

[Administrarea]  pricepută  este  deosebită  de  cea  făcută  la  în¬ 
tâmplare,  Căci  cel  care  face  cu  meşteşug  va  face  aceleaşi  [fapte]  în¬ 
totdeauna,  atât  timp  cât  are  raţiunea.  Dar  [cel  care  face]  la  întâm¬ 
plare,  nu  va  obţine  întotdeauna  cele  folositoare,  ci  dacă  astăzi  vin¬ 
decă,  alteori  cu  aceleaşi  vatămă.  La  fel  şi  săvârşirea  binelui  făcută  cu 
pricepere  dă  rezultate  identice,  atât  timp  cât  raţiunea  aceasta  ine¬ 
rentă  supraveghează  fiecare  din  cele  întâmplate.  în  alte  [texte], 
[Scriptura]  arată  însă  că  este  nevoie  de  învăţarea  celor  care  trebuie 
făcute,  zicând:  «Tot  cele  ce  nu  învaţă  dreptatea  pe  pământ  nu  va  face 
adevărul»288.  Iar  David  pune  frica  de  Dumnezeu  în  cei  care  sunt  în¬ 
văţaţi,  spunând:  «Veniţi,  fiilor,  ascultaţi-mă  pe  mine,  frica  Domnului 
vă  voi  învăţa»289. 

41.  « Căutaţi  judecata»290.  Fie  pe  cea  a  lui  Hristos,  după  care 
judecându-ne,  [El]  ne  răsplăteşte  după  merit,  pe  care  dacă  nu  o  cău¬ 
tăm  şi  nu  o  avem  înaintea  ochilor,  nu  putem  să  ne  menţinem  în  să¬ 
vârşirea  celor  bune.  Căci  îndrumător  către  dreapta  credinţă  ne  este 
înţelegerea  celor  anunţate  şi  de  care  ne  temem  la  judecată.  Fie  pen¬ 
tru  că  toate  trebuie  căutate  şi  judecate,  fără  ca  nimic  să  se  petreacă 
în  mod  nedrept,  nici  la  întâmplare.  Căci  se  spune:  «Pe  toate  fă-le  cu 
sfat»291,  şi:  «gândurile  celor  drepţi  sunt  judecăţi»292.  De  aceea  este 
necesar  ca  raţiunea,  ca  un  judecător,  să  ocupe  în  noi  locul  cel  mai  de 
sus,  să  le  judece  şi  să  le  caute  pe  fiecare  dintre  cele  ce  trebuie  spuse 
şi  făcute,  şi  să  se  bizuie  pe  recunoaşterea  realităţilor  şi  impulsurile 
sufletului  cu  o  hotărâre  precisă.  Aceasta  este  despre  care  spune  Pa- 
vel:  «Căci  de  am  fi  judecaţi  noi  înşine,  nu  am  mai  fi  judecaţi»293. 

« Scăpaţi-1  pe  cel  nedreptăţit»294.  Pentru  că  nedreptăţirea  este 
dublă:  fie  unii  sunt  nedreptăţiţi  în  ceea  ce  le  priveşte  pe  cele  tru¬ 
peşti,  precum  averile  şi  celelalte  exterioare,  fie  în  ceea  ce  priveşte 
însuşi  sufletul.  Dar  ni  se  porunceşte  fără  deosebire  să-l  scăpăm  pe 

cel  nedreptăţit.  Trebuie  văzut  că  suntem  datori  cu  o  strădanie  mai 
mare  faţă  de  cei  vătămaţi  în  cele  ce  ţin  de  viaţă:  cu  toată  strădania 
să-i  eliberăm  pe  cei  stăpâniţi  de  diavol  şi  ţinuţi  de  el  captivi  şi  să  le 
conducem  minţile  la  ascultarea  de  Hristos.  Trebuie  încercat  să-i 
scăpăm  de  nedreptăţile  trupeşti  pe  cei  mai  slabi,  când,  fiindcă  că  au 
căzut  pradă  tâlharilor  şi  celor  violenţi,  sunt  târâţi  ca  de  un  şuvoi  de 
violenţa  lor.  Dacă  nu  suntem  capabili  să-i  eliberăm,  să  le  împărtă¬ 
şim  prin  cuvinte  de  mângâiere  răbdarea  nenorocirilor,  fără  să  cru¬ 
ţăm  nimic  din  ce  este  în  puterea  noastră.  Dacă  eşuăm  în  scopul  nos¬ 
tru,  să  arătăm  măcar  simpatia  iubirii  frăţeşti. 

42.  «Judecaţi  în  favoarea  orfanului »295,  din  cauză  că  sunt  uşor 
de  dispreţuit,  din  cauza  vârstei  şi  nici  nu  Ie  este  uşor  orfanilor  să-i 
aducă  la  judecată  pe  cei  care  îi  nedreptăţesc.  De  aceea,  judecaţi  în 
favoarea  orfanilor  lipsiţi  de  avocaţi,  supliniţi-le  de  la  voi  ceea  ce  le 
lipseşte  din  cauza  vârstei,  ca  să  aveţi  lauda  lui  Iov:  « Eram  tatăl  celor 
neputincioşi»296. 

Dar  poate  că  trebuie  discutat  şi  de  un  sens  mai  duhovnicesc  al 
textului.  Pentru  că  Dumnezeu  este  numit  Tată  al  celor  care  au  cre¬ 
zut  în  Hristos  şi  au  îmbrăţişat  vieţuirea  cea  după  Evanghelie,  dacă 
cineva  s-a  înstrăinat  de  Dumnezeu  prin  încălcarea  Legii,  ajungând 
ca  un  orfan  faţă  pronia  Lui,  străduieşte-te  cu  judecată  dreaptă  şi  cu¬ 
getată  să-l  întorci  la  prietenia  (familiaritatea)297  cu  Dumnezeu,  nici 
iertându-1  fără  judecată,  nici  folosindu-te  fără  înţelegere  împotriva 
lui  de  excludere,  ci  judecaţi  în  favoarea  lui  sugerându-i  moduri  folo¬ 
sitoare  de  pocăinţă.  Şi  pentru  că  oricine  face  păcatul  şi  este  născut 
de  la  diavol298,  dacă  cineva  s-a  înstrăinat  în  mod  voit  de  înrudirea 
aceea  cu  tatăl  cel  rău  şi  vine  la  învăţătura  cea  după  dreapta  credinţă, 
ca  să  fie  renăscut  în  Hristos  Iisus  prin  Evanghelie,  ca  un  orfan  în 
chip  fericit,  să  primească  îngrijirea  cuvenită  de  la  cel  care  adminis- 

trează  cele  de  obşte2".  Că  există  şi  o  stare  de  orfan  folositoare,  o 
arată  Psalmul,  care  invocă  pentru  fiii  lui  Iuda  scăparea  de  cel  rău. 
Căci  astfel  de  lucru  binecuvântat  ar  părea  că  are  rugăciunea,  care 
spune:  «Să  ajungă  copiii  lui  orfani»300,  ca  să  nu-1  mai  aibă  învăţător 
rău  al  vieţii,  primind  prin  boala  iubirii  de  arginţi  învinuirea  de  hoţ  şi 
trădător301. 

«Şi  faceţi  dreptate  văduvei»302.  Şi  aceasta  este  o  persoană 
strâmtorată  din  cauza  slăbiciunii  în  multe  lucruri  ale  vieţii.  Căci  vă¬ 
duvia  este  uşor  de  atacat  de  cei  care  doresc  să  facă  nedreptate.  Lu- 
aţi-i  partea  în  toate  chipurile,  dându-i  dreptul  care  i  se  cuvine,  mai 
ales  când  este  văduvă  cu  adevărat,  rămasă  singură  fără  ajutorul  oa¬ 
menilor,  având  toată  nădejdea  în  Dumnezeu,  stăruind  în  rugăciuni, 
încât  se  curăţeşte  prin  asceză  de  orice  pată  din  inimă.  Dar  pentru  că 
Dumnezeu  vorbeşte  despre  sufletul  omului  ca  despre  mireasa  Lui  în 
multe  locuri  din  Scriptură,  este  văduv  şi  [sufletul]  care  prin  aposta¬ 
zia  de  la  Hristos  din  cauza  idolatriei  s-a  desfrânat  în  ce  priveşte 
mintea  şi  a  fost  lipsit  de  unirea  cu  mirele  ei,  Cuvântul,  care  trebuie 
să  fie  îndreptat  fiind  îndrumat  prin  pedepsele  pocăinţei.  Sau  de 
vreme  ce  Israelul  după  trup  este  o  biserică  văduvă,  fiind  eliberată  de 
jugul  slujirii  cea  după  Lege,  [atunci]  ca  să  nu  mai  fie  socotită  adulte¬ 
ră,  fiind  a  altui  bărbat,  Hristos,  Care  Se  uneşte  cu  ea  spre  mântuire, 
este  nevoie  ca  şi  ea  să  fie  îndreptăţită  de  către  noi,  prin  faptul  că  în¬ 
vaţă  dreptatea  lui  Hristos  după  Evanghelie. 

43.  «Şi  veniţi  să  stăm  de  vorbă,  zice  Domnul;  şi  de  vor  fi  păcate¬ 
le  voastre  cum  e  purpura,  ca  zăpada  le  voi  albi,  şi  de  vor  fi  precum 
cârmâzul,  ca  lâna  le  voi  albi»3°3.  în  multe  locuri  ale  Scripturii  avem 
asemenea  termeni,  ca  şi  cum  Dumnezeu  S-ar  coborî  la  nivelul  oa- 

menilor  pentru  judecată.  Căci  astfel  este:  «însuşi  Domnul  va  veni  la 
judecată  cu  bătrânii  poporului  Său  şi  cu  conducătorii  lui»304,  şi  la 
Miheia,  care  are  astfel:  « Ascultaţi  deci  cuvântul  Domnului.  Domnul  a 
spus:  Scoală-te,  fă  judecată  cu  munţii,  căci  Domnul  are  judecată  cu 
poporul  Său  şi  cu  poporul  Său  discută.  Poporul  Meu,  ce  ţi-am  făcut? 
Sau  cu  ce  te-am  întristat?  Sau  cu  ce  te-am  tulburat?  Răspunde- 
Mi»3°5.  Şi  este  cuvenit  ca  judecata  dumnezeiască  să  nu  fie  tiranică,  ci 
mai  degrabă  comună  cu  cea  a  judecătorilor  dintre  oameni,  dându-le 
loc  de  apărare  celor  judecaţi,  pentru  ca  văzând  cineva  dreptatea  că  îi 
este  lămurită,  chiar  şi  la  pedeapsă,  să  fie  de  acord  cu  judecăţile  de 
netăgăduit  ale  lui  Dumnezeu,  încuviinţând  că  sunt  aduse  asupra  lui 
după  toată  dreptatea,  ca  să  vadă  şi  lăsarea  [păcatelor]  iertate  făcută 
cu  raţiune  şi  ordine  în  privinţa  lui. 

Scriptura  le  personifică  pe  acestea  nu  ca  şi  când  Judecătorul  ar 
dori  ca  fiecăruia  dintre  noi  să  pună  întrebări  acuzatului  şi  să  pri¬ 
mească  răspunsuri,  ci  ca  să  producă  în  noi  îngrijorarea  şi  să  nu  ne¬ 
glijăm  apărarea.  Probabil  că  printr-o  putere  nespusă  într-o  clipită 
tot  traiul  vieţii  noastre  va  fi  imprimat  ca  pe  o  tablă  în  memoria  su¬ 
fletului  nostru.  Şi  astfel  vom  auzi  atunci  aceasta:  «I-au  înconjurat  pe 
ei  sfaturile  lor,  înaintea  feţei  Mele  s-a  făcut»306.  Şi  cărţile  menţionate 
în  Daniel  ce  altceva  ar  arăta  decât  că  Domnul  stârneşte  în  memoria 
oamenilor  imaginile  celor  înfăptuite,  încât  fiecare  să  şi  le  aminteas¬ 
că  pe  ale  lui,  ca  să  vedem  pentru  ce  suntem  pedepsiţi? 

44.  De  aceea,  după  spălarea  şi  curăţirea  de  murdăria  păcatelor, 
după  iertarea  răutăţilor  din  suflet  înaintea  ochilor  lui  Dumnezeu, 
încetarea  celor  rele  şi  dobândirea  experienţei  faptelor  bune,  după 
căutarea  judecăţii,  scăparea  celui  nedreptăţit,  judecata  în  favoarea 
orfanului  şi  îndreptăţirea  văduvei,  atunci  [abia]  este  chemat  [popo¬ 
rul]  să  stea  de  vorbă  [cu  Dumnezeu],  primind  făgăduinţa  că  va  fi  al¬ 
bit  ca  zăpada  sau  ca  lâna.  Astfel,  spălarea  singură  nu  este  suficientă 
pentru  a  aduce  pe  cel  spălat  la  albul  zăpezii  sau  al  lânii,  ci  este  nevo¬ 
ie  şi  de  fapte  şi  grijă  care  să  nu  fie  întâmplătoare,  încât  spălarea 

produce  curăţirea  de  murdărie,  dar  judecata  în  favoarea  orfanului  şi 
îndreptăţirea  văduvei  aduc  albirea  ca  zăpada  sau  lâna. 

Căci  ceva  de  culoarea  purpurei  poate  fi  curat,  dar  nu  merită 
albirea.  Purpuriul  este  [o  culoare]  înroşită  mai  diluat,  dar  stacojiul 
este  roşu  mai  închis  şi  mai  intens;  unul  se  socoteşte  că  dobândeşte 
asemănarea  cu  zăpada,  iar  altul  cu  lâna  albă.  Căci  păcatele  noastre 
se  aseamănă  cu  culoarea  roşie,  pentru  că  sunt  ucigaşe307  de  suflete. 
Şi  după  cum  [ţesătura]  înmuiată  în  bazinele  [de  la  vopsitorie]  de 
mai  multe  ori  şi  cu  sârguinţă  capătă  o  vopsea  oarecum  mai  durabilă 
şi  care  nu  iese  prin  spălat,  pe  când  cea  vopsită  la  suprafaţă  şi  din  în¬ 
tâmplare  capătă  o  vopsea  care  se  ia  uşor  şi  se  clăteşte,  la  fel  şi  sufle¬ 
tul  transformat  de  păcat  şi  având  deprinderea  răului  este  greu  de 
spălat  şi  are  imprimată  pata  de  la  păcate  ca  ceva  înfierat  cu  foc.  Dar 
[sufletul]  care  s-a  îndeletnicit  cu  răul  mai  puţin  şi,  ca  să  zicem  aşa, 
de  suprafaţă  a  fost  vopsit  şi  murdărit  mai  diluat  de  către  păcat,  cu¬ 
loarea  prinzându-se  mai  mult  sau  mai  puţin  după  asemănarea  păca¬ 
telor. 

De  ce  zăpada  şi  lâna  sunt  luate  ca  imagine  a  lucrurilor  albe? 
Pentru  că  lâna,  fiind  în  mod  natural  albă,  se  face  şi  mai  albă  prin  în¬ 
grijire.  De  aceea,  viaţa  omului  care  desăvârşeşte  prin  asceză  impul¬ 
surile  naturale  poate  să  înainteze  mult  în  virtute.  Şi  zăpada,  fiind  în 
sine  apă,  se  face  albă  prin  adăugarea  aerului,  când  umiditatea  din 
nori  fiind  respinsă  de  mişcarea  bruscă  din  puterea  vântului  se  umflă 
în  spumă  şi  fiind  solidificată  de  răceala  din  aer,  luându-şi  o  oarecare 
alcătuire  şi  greutate,  este  dusă  în  jos  prin  coborârea  naturală.  La  fel 
şi  sufletul,  sporindu-şi  impulsurile  naturale  prin  asceza  sa  şi  prin 
ajutorul  Duhului,  se  face  vrednic,  după  dreapta  judecată  a  lui  Dum¬ 
nezeu,  de  strălucirea  dată  prin  harul  lui  Dumnezeu  sfinţilor. 

45.  «Iar  dacă  voiţi  şi  Mă  ascultaţi,  veţi  mânca  cele  bune  ale  pă¬ 
mântului,  iar  dacă  nu  voiţi  şi  nu  Mă  ascultaţi,  vă  va  mânca  sabia»308. 

Aici  arată  cel  mai  bine  liberul  arbitru.  Căci  considerăm  că 
această  adăugare  se  potriveşte  cu  toate  cele  anterioare.  „Dacă  re¬ 
nunţaţi,  spune,  la  închinarea  după  litera  care  ucide,  dacă  vă  spălaţi 

şi  deveniţi  curaţi  pentru  ca  apoi  să  oferiţi  vieţuirea  arătată  vouă,  veţi 
veni  la  judecată,  veţi  fi  în  mare  belşug,  vă  veţi  bucura  de  desfătarea 
din  făgăduinţe  şi  nu  veţi  fi  pradă  săbiei  celei  pedepsitoare  şi  distru¬ 
gătoare”.  Celor  care  ascultă  la  nivelul  de  jos,  li  se  dau  ca  răsplată 
pentru  ascultare  făgăduinţele  pământeşti,  dar  celor  care  ascultă  du- 
hovniceşte  intenţia  Scripturii,  li  se  vorbeşte  de  cele  bune  ale  pămân¬ 
tului  duhovnicesc,  pe  care  se  spune  că  cei  fericiţi  [că  sunt]  blânzi  îl 
vor  moşteni309.  La  fel  înseamnă  şi  sabia  cea  vie,  de  care  se  vorbeşte 
că  este  îmbătată  de  sângele  celor  răniţi310  şi  va  mânca  în  cer  carne. 

«Căci  gura  Domnului  a  grăit  acestea»311.  Probabil  Duhul  Sfânt, 
Care  a  lucrat  ca  acestea  să  fie  scrise,  este  numit  acum  gură,  pentru 
că  se  spune  că  a  ieşit312  din  gura  lui  Dumnezeu.  Ca  tu  să  nu  asculţi 
dispreţuitor  ameninţările,  cuvântul  Domnului  ne-a  dat  mărturie 
despre  gura  cea  nemincinoasă,  care  a  grăit  acestea.  Cine  este  atât  de 
josnic  şi  trupesc  în  gândire,  încât  să  creadă  că  cele  acordate  oameni¬ 
lor  de  bunul  Dumnezeu  în  schimbul  ascultării  sunt  mâncăruri,  roa¬ 
de  ale  pământului  date  stricăciunii  prin  consumare.  în  chip  clar, 
după  pilda  Evangheliei,  sămânţa  din  pământ  bun  este  inima  bună  şi 
frumoasă,  care  ascultă  cuvântul,  îl  păstrează  şi  rodeşte  prin  răbda¬ 
re313.  Roadele  inimii  sunt  plăcerea  din  contemplarea  frumuseţii 
dumnezeieşti.  Aceste  roade  sunt  cultivate  din  însămânţarea  în  Du¬ 
hul,  fiind  culese  spre  viaţa  veşnică,  pe  ai  căror  snopi  cel  care  îi 
strânge  cu  bucurie,  în  desfătarea  Domnului,  primeşte  de  la  Acesta 
cele  cerute.  Dar  mai  întâi  trebuie  să  vrea,  apoi  să  asculte,  ca  ceea  ce 
ţine  de  noi  să  fie  neconstrâns.  Şi  iarăşi:  «iar  dacă  nu  voiţi  şi  nu  Mă 
ascultaţi».  Fiindcă  nu  doriţi,  de  aceea  nu  ascultaţi.  Astfel  întreaga 
fericire,  dar  şi  vieţuirea  în  pedeapsa  din  cele  silnice  sunt  pregătite 
prin  ceea  ce  ţine  de  noi. 

46.  «Cum  s-a  făcut  desfrânată  cetatea  cea  credincioasă ,  Sionul, 
cea  plină  de  judecată?  în  ea  era  dreptatea,  acum  însă  ucigaşi »3H.  O 


309  Mt.  V,  4. 

310  Ier.  XLVI,  10. 
3u  Is.  I,  20. 


312  Este  folosit  verbul  npoepxopcu  „a  înainta",  „a  merge  în  faţă”. 

313  Lc.  VIII,  15. 

314  Is .  I,  21. 

întrebare  surprinzătoare,  care  arată  consternarea  faţă  de  paradoxul: 
cum  oare  cetatea  credincioasă  şi  plină  de  judecată,  în  care  se  afla 
dreptatea,  a  ajuns  desfrânată  şi  sălaş  al  ucigaşilor.  Cum  să  nu  fie 
vrednic  de  uimire  dureroasă  ca  o  cetate  să  se  pervertească  de  la  cu¬ 
răţia  în  credinţă  la  necurăţia  din  cauza  desfrânării,  acolo  unde  este 
paradoxal  ca  şi  un  singur  suflet  să  se  întoarcă  de  la  a  crede  cu  tărie 
la  desfrânarea  cea  din  necredinţă?  Când  sunt  aceste  acuze  [rostite], 
dacă  nu  atunci  când  o  generaţie  fiind  rea  şi  adulteră  a  ucis  Drepta¬ 
tea  Care  S-a  coborât  din  cer  şi  S-a  aşezat  în  ea,  pe  Hristos  şi  Domnul 
nostru?  Iar  dacă  atunci  când  dreptatea  era  de  faţă,  nedreptatea  a 
sporit  peste  măsură,  aceasta  sporeşte  uimirea  şi  face  şi  mai  mare  pa¬ 
radoxul.  Şi  a  făcut  acestea,  fără  să  ignore  cuvintele  sănătoase  despre 
judecată.  Căci  aceasta  este  «plină  de  judecată». 

Trebuie  dar  remarcat  că  necredinţa  este  mama  desfrânării. 
Căci  cine  ar  mai  primi  gândul  rău  sau  ar  mai  săvârşi  răul,  dacă  ar 
crede  că  Dumnezeu  este  pretutindeni,  de  faţă  la  cele  petrecute  şi 
asistă  la  fiecare  faptă  şi  vede  dorinţele  inimilor?  Dar  considerând  fie 
că  Dumnezeu  nu  observă,  fie  că  nu  îi  pasă  de  cele  petrecute,  oame¬ 
nii  se  grăbesc  astfel  la  faptele  necuvioase. 

Se  spune  uneori  şi  despre  Biserici  -  aceasta  să  fie  departe  să  se 
spună  şi  despre  a  noastră  «Cum  s-a  făcut  desfrânată  cetatea  cea 
credincioasă,  Sionul?»,  când,  respingând  cuvântul  credinţei,  prin  ca¬ 
re  de  la  început  a  fost  căsătorită  după  tradiţia  Părinţilor,  când  au 
prezentat-o  unui  singur  Bărbat  fecioară  neprihănită,  primeşte  se¬ 
minţele  multe  şi  variate  ale  cuvântului  de  la  cei  care  au  săvârşit  des- 
frânare  faţă  de  sfinţenia  Tainelor  şi  au  împrăştiat  dogmele  necredin¬ 
ţei  spre  stricăciunea  sufletelor.  Se  va  spune  pe  drept  şi  despre  aceas¬ 
ta:  «Cum  s-a  făcut  desfrânată  cetatea  cea  credincioasă,  Sionul?». 
Căci  sfinţii  îngeri,  cărora  li  s-au  încredinţat  conducerile  Bisericilor, 
cunoscând  cele  trecute,  privind  în  întregime  şi  pe  cele  de  acum,  pe 
acestea,  vor  spune  cu  uimire:  «Cum  s-a  făcut  desfrânată  cetatea  cea 
credincioasă?».  Din  această  desfrânare  a  adunat  ucigaşi,  ucigaşi  nu 
ai  trupurilor,  ci  ai  sufletelor,  care  prin  vicleşug  şi  înşelare  iau  viaţa 
de  la  cei  mai  simpli,  cu  cuvântul  precum  cu  o  sabie,  pe  care  îl  ascut 
prin  înţelepciunea  lumii  pentru  convingere  şi  fac  răni  mortale  sufle¬ 
telor. 

[Urmează]  apoi  redarea  cauzei,  pentru  care  s-a  făcut  desfrâna¬ 
tă  cea  mai  înainte  credincioasă. 

47.  « Argintul  vostru  este  fals»315 .  Cuvântul  credinţei,  adică,  es¬ 
te  imprimat  şi  ştampilat  greşit316,  nereţinând  amprenta  exactă  a  chi¬ 
pului  împărătesc.  Faptul  că  spre  aceasta  duce  pilda,  iar  argintul  de¬ 
numeşte  cuvântul  credinţei,  se  arată  din  multe  locuri,  şi  mai  ales 
din  [textul]:  «Cuvintele  Domnului,  cuvinte  curate,  argint  lămurit  în 
foc,  curăţat  de  pământ»317.  De  aceea,  examinaţi-vă  odăile  ascunse  ale 
inimilor!  Cercetaţi-mi-le  pe  toate  din  depozitele  ascunse,  ca  să  nu 
fie  pe  undeva  vreo  drahmă  contrafăcută,  adică  vreo  dogmă  falsifica¬ 
tă,  neştampilată  de  Duhul  cu  amprentele  adevărului  Acestuia,  care 
ne-au  fost  dăruite  prin  Profeţi  şi  Apostoli,  ci  de  oameni  care  doreau 
în  secret  şi  pe  nesimţite  să  bată  monede  false  cu  propriile  lor  inven¬ 
ţii.  Aceştia,  aducând  în  tezaurele  împărăteşti  monede  străine,  care 
poartă  chipul  vrăjmaşului,  au  distrus  marea  bogăţie  şi  au  adus  mul¬ 
tora  îndoiala  în  a  alege.  Căci  puţini  sunt  bancherii  oneşti.  Puţini 
sunt  şi  cei  care  pot  să  le  încerce  pe  toate,  să  le  primească  pe  cele 
bune,  dar  să  se  ţină  departe  de  orice  fel  de  rău. 

48.  « Negustorii  tăi  amestecă  vinul  cu  apă»318. 

Ascultaţi  şi  partea  simplă  a  ceea  ce  s-a  spus,  [voi],  cei  care 
vindeţi  vin  şi  nu  înşelaţi  zidirea!  Căci  lucrul  nu  este  [unul]  copilă¬ 
resc,  ci  un  rău  vrednic  de  cea  mai  mare  acuzare.  Totuşi,  cuvântul  se 
grăbeşte  spre  sensul  duhovnicesc.  Vinul  veseleşte  inima  omului319, 
adică  învăţăturile  Scripturii  [veselesc]  mintea  şi  partea  conducătoa¬ 
re  a  sufletului,  pentru  că  Duhul  ne  scoate  vin  prin  Sfinţii  Apostoli  şi 
Profeţi  spre  bucurie  veşnică.  Pe  acestea  mulţi  vânzându-le,  diluează 
cuvântul,  amestecându-1  cu  raţiunea  lor  în  chip  vătămător  pentru 
cei  care  îi  ascultă.  Căci  urmărind  plăcerile  lor  şi  flatând  prin  vorbi¬ 
rea  meşteşugită,  le  hrănesc  patimile  spre  pieire.  Slăbind  asprimea, 
fermitatea  şi  constrângerea  cu  folos  a  Scripturilor,  permiţând  mul- 


315  Is.  I,  22. 

316  Sufletul  omului,  creat  după  chipul  lui  Dumnezeu,  este  asemenea  unei  monede  care 
reflectă  chipul  împăratului.  Cel  care  păcătuieşte  seamănă  cu  o  monedă  falsificată. 

317  Ps.  XI,  6  (Septuaginta  v.  7). 

318  Is.  I,  22. 

319  Ps.  CUI,  16  (Septuaginta  v.  15). 

tora  unele  acte  de  iubire  de  oameni  ignorantă  şi  de  iertarea  păcate¬ 
lor  fără  discernământ  şi  alte  asemenea  favoruri  spre  căderea  celor 
care  ascultă,  ei  moleşesc  şi  mai  mult  sufletele  iubitorilor  de  plăcere. 

49.  «Conducătorii  voştri  sunt  nesupuşi»320.  „Suntem  negustori, 
dar  suntem  şi  conducători,  noi  cei  dintâi  care  din  cauza  nesupunerii 
şi  necredinţei  facem  cetăţile  credincioase  să  cadă  în  desfrânare”. 
Căci  se  întâmplă  ca  cel  guvernat  să  se  formeze,  în  toate,  după  carac¬ 
terul  celor  puternici,  încât  aşa  cum  sunt  conducătorii,  tot  aşa  trebu¬ 
ie  să  fie  şi  cel  condus.  De  aceea,  de  vreme  ce  pe  atunci  conducătorii 
cetăţii  credincioase  erau  nesupuşi,  şi  cetatea,  pentru  că  s-a  asemă¬ 
nat  lor  şi  n-a  mai  fost  credincioasă,  a  căzut  în  desfrânare.  Să  nu  de¬ 
venim  şi  noi  nesupuşi  şi  să  nu  ne  stăpânească  necredinţa! 

« Conducătorii  voştri  sunt  nesupuşi».  în  mod  vădit  sunt  nesu¬ 
puşi  lui  Dumnezeu,  întorcându-se  de  la  El  şi  nu  ascultă  de  cele  po¬ 
runcite  de  către  El.  între  porunci  era  şi:  să-ţi  scuturi  mâna  de  la  da¬ 
ruri  [şi]  să  nu  te  însoţeşti  cu  hoţii.  Dar  ei  din  iubire  de  argint,  de 
dragul  câştigului  infam,  s-au  făcut  părtaşi  hoţilor. 

50.  Nu  trebuie  deloc  consideraţi  hoţi  doar  aceştia  care  taie  de¬ 
saga  sau  care  fură  haine  de  la  băi,  ci  şi  cei  care,  încredinţându-li-se 
conducerea  legiunilor  sau  primind  conducerea  cetăţilor  şi  popoare¬ 
lor,  pe  unele  le  jefuiesc  în  ascuns,  iar  pe  altele  le  răpesc  în  public. 
Cel  numit  conducător  al  Bisericii,  primind  [ceva]  de  la  aceştia,  fie 
pentru  propriul  său  beneficiu,  sub  pretextul  cinstei  cuvenite  lui  da¬ 
torită  întâietăţii,  fie  pentru  motivul  îngrijirii  celor  nevoiaşi  din  Bise¬ 
rică,  se  face  părtaş  hoţiei.  în  loc  să-i  mustre,  să-i  avertizeze  şi  să-i  în¬ 
toarcă  de  la  nedreptate  pe  hoţi,  el  pune  mâna  degrabă  pe  câştig  şi  îl 
fericeşte  pe  acela,  deşi  trebuia  să-l  urască  pe  atât  mai  mult,  pe  cât 
acela  fura  mai  mult.  El  însă  îl  laudă,  păzindu-1,  însoţindu-1, 
întorcându-se  pe  la  uşi  şi  atingându-i  mâinile,  cu  care  au  fost  furate 
toate,  deopotrivă  pentru  sine  cât  şi  pentru  cele  publice.  De  fapt,  fă¬ 
când  acestea,  suntem  numiţi  părtaşi  hoţilor.  Trebuie  să  călcăm  în 
picioare  nedreptatea  întregii  lumi  şi  a  amăgirilor  din  ea.  Când  ve¬ 
dem  în  tribunale  hoţi  mărunţi  pedepsiţi  de  către  [hoţii]  cei  mari,  îi 
urâm  pe  sclavi  pentru  unele,  pentru  care  îi  admirăm  pe  aceia.  Căci 


320  Is.  I,  23. 

de  unii,  pentru  că  sunt  hoţi,  ne  ferim,  dar  faţă  de  ceilalţi,  pentru  că 
s-au  îmbogăţit  din  hoţie,  suntem  copleşiţi  de  admiraţie. 

De  ce  altceva  mai  sunt  acuzaţi  conducătorii? 

51.  Că  «iubesc  darurile»321. 

Se  spune  foarte  precis:  «iubesc  darurile »,  nu  că  primesc  daruri. 
Căci  aşa  ar  fi  defăimate  şi  cele  primite  în  mod  normal  în  prieteniile 
vieţii;  ci  „cei  care  iubesc  darurile”,  adică  cei  absorbiţi  de  dorinţa  de  a 
primi.  Acuzarea  conducătorilor  este  că  au  făcut  ca  iubirea  sfântă  să 
fie  irosită  pe  cele  pieritoare  şi  pământeşti.  Pentru  că  pe  Domnul 
Dumnezeu  trebuie  să-L  iubim  cu  toată  puterea  de  a  iubi  care  se  află 
în  noi;  [trebuie]  să-l  iubim  şi  pe  aproapele  şi  pe  duşmani,  ca  să  fim 
desăvârşiţi,  imitând  bunătatea  Tatălui  Celui  din  ceruri,  Care  face  ca 
soarele  să  răsară  şi  peste  cei  răi  şi  peste  cei  buni322.  Nu  ne  este  per¬ 
mis  să  ne  irosim  puterea  de  a  iubi  pe  alte  lucruri. 

Dacă  este  rău  să  iubim  şi  altceva  dincolo  de  cele  spuse,  cel  ca¬ 
re  iubeşte  argintul  aşa  cum  e  dator  să-L  iubească  pe  Domnul  Dum¬ 
nezeu,  din  toată  inima  lui  şi  din  tot  sufletul  lui  şi  din  tot  cugetul  lui, 
unul  ca  acesta  în  loc  să-L  slujească  pe  Domnul,  îl  slujeşte  pe 
Mamona323,  mutând  asupra  argintului  măsura  iubirii  cuvenită  lui 
Dumnezeu.  De  aceea  lăcomia  se  face  idolatrie  de  câte  ori  schimbă 
spre  cele  pământeşti  darurile  aduse  Domnului  Dumnezeu. 

De  aceea  ni  se  porunceşte  să  nu  iubim  darurile,  încât  pentru 
ele  să  le  permitem  celor  care  vin  la  noi  multe  dintre  cele  interzise. 
Scriptura  nu  ne  lasă  deloc  nici  să  iubim  astfel  de  daruri,  nici  să  fim 
împătimiţi  pentru  ele,  ci  să  admitem  slujirea  de  ele  ca  ceva  necesar. 
Căci  nu  poate  admite  vreo  împărţire  către  altceva  «din  toată  inima». 
După  cum  într-un  vas  plin  cu  lichid,  pe  cât  dă  pe  dinafară,  pe  atât 
trebuie  să  fie  umplut  mai  puţin,  la  fel  şi  cu  sufletul:  pe  cât  se  goleşte 
prin  dragostea  pentru  cele  necuvenite,  pe  atât  trebuie  să  fi  fost  lipsa 
de  Dumnezeu.  Cel  care  s-a  legat  odată  cu  dragostea  de  argint,  îşi  go¬ 
leşte  toată  dragostea  acolo.  Căci  «cine  iubeşte  argintul,  nu  se  va  să¬ 
tura  de  argint»324. 


321  Is.  I,  23. 

322  Mt.  V,  45. 

323  Mt.  XXII,  37. 

324  Eccl.  V,  9. 

52.  «Urmăresc  răsplata»325. 

Cea  mai  mare  acuză  a  unui  conducător  este  că  ar  fi  gata  să  se 
răzbune  şi  că  s-ar  gândi  în  orice  chip  la  răsplătirea  cu  cele  asemenea 
împotriva  celor  care  l-au  păgubit.  Căci  cum  îl  va  învăţa  pe  altul  să 
nu  răsplătească  nimănui  răul  cu  rău  cel  care  face  totul  pentru  a  se 
răzbuna  şi  a  păgubi  înapoi  pe  cel  care  l-a  afectat?  El  nu  imită  blân¬ 
deţea  lui  David,  care  spune:  «Dacă  am  plătit  la  rândul  meu  celor  care 
mi-au  plătit  cu  rele»326,  nici  nu-şi  aminteşte  de  Ieremia  că:  « Bine  este 
omului,  când  poartă  un  jug  din  tinereţea  lui,  stă  la  o  parte  şi  tace, 
căci  l-a  luat  asupra  sa.  Va  da  obrazul  celui  care  loveşte  şi  se  va  sătura 
de  ocărâri»327.  Ce  trebuie  însă  să  spună  despre  învăţăturile  Domnu¬ 
lui  şi  cum  le  dispreţuiesc  pe  acestea  cei  care  urmăresc  răsplata? 
Când  Domnul  spune:  «cui  te  loveşte  peste  obrazul  drept,  întoarce-i  şi 
pe  celălalt»328.  De  aceea  urmărirea  despăgubirii  este  o  acuză  pentru 
oricine,  mai  ales  când  cel  care  face  aceasta  prin  autoritatea  condu¬ 
cătoare  trebuie  să  fie  prin  faptă  învăţător  pentru  popor  al  bunurilor 
[dobândite]  din  răbdare.  Căci  ce  privelişte,  ce  [fapt]  nobil,  admirabil 
şi  care  depăşeşte  chiar  natura  omenească  este  ca  cel  mult  ocărât,  ca¬ 
re  a  primit  poate  o  lovitură  la  tâmplă,  a  pătimit  alte  mii  [de  lovituri] 
şi  prin  cuvânt  şi  prin  faptă,  [lovituri]  ce  l-au  dus  la  ultima  înjosire, 
nu  fierbe  de  mânie,  nici  nu  se  ridică  la  răzbunare,  ci  stând  blând  şi 
nemâniat,  se  roagă  pentru  cel  brutal,  ca  să-i  fie  iertat  păcatul  de  di¬ 
nainte  şi  în  continuare  să  se  învrednicească  de  grija  potrivită  de  la 
Dumnezeu,  încât  să  înceteze  de  a  se  mai  manifesta  violent.  Acum, 
noi,  conducătorii,  alături  de  celelalte  rele,  păcătuim  mai  ales  în 
aceasta,  că  urmărim  despăgubirea,  fără  să  răsplătim  [măcar]  după 
măsură  egală,  ci  răzbunându-ne  cu  exagerare,  mâniindu-ne  nu  doar 
dacă  am  fost  insultaţi,  ci  şi  dacă  nu  am  fost  onoraţi,  considerându-i 
duşmani  şi  pe  cei  care  ne  cinstesc  mai  puţin  decât  credem  noi  înşi¬ 
ne  că  ni  se  cuvine. 


325  Is.  I,  23. 

326  Ps.  VII,  4  (Septuaginta  v.  5). 

327  Plâng.  Ier .  III,  27-30. 

328  ML  V,  39. 

53.  «Nu  judecă  pentru  orfani  şi  nu  dau  atenţie  judecăţii  vădu¬ 
vei»329. 

Altele  s-au  spus  în  cele  de  mai  sus  despre  orfani  şi  văduve.  Dar 
aici  observă  câtă  aroganţă  a  conducătorului  arată  [textul]  «nu  dau 
atenţie »,  încât  îl  arată  mai  sălbatic  şi  decât  judecătorul  cel  nedrept, 
de  vreme  ce  acela  după  multe  rugăminţi,  deşi  era  de  altfel  nebinevo¬ 
itor,  dar  datorită  stăruinţei  văduvei,  a  dat  atenţie  judecăţii,  evitând 
să  fie  mai  mult  necăjit  de  ea330.  De  aceea  se  spune  că  ei  nu  primesc 
deloc  să  dea  atenţie  judecăţii  văduvei. 

54.  «De  aceea,  acestea  spune  Stăpânul,  Domnul  Savaot:  Vai  de 
cei  puternici  ai  lui  Israel»331. 

Este  o  caracteristică  a  Scripturii  să  formuleze  astfel  stilul.  In 
loc  de  „celor  puternici”,  a  zis  « vai  de  cei  puternici»332,  însemnând  că 
a  adaptat  formula  aceasta  folosită  pentru  suferinţe  de  nerăbdat  ce¬ 
lor  care  se  vor  afla  puţin  după  aceea  într-un  chin  insuportabil,  pu¬ 
ternicilor  lui  Israel.  Şi  aceasta  a  fost  spus  de  către  profet  nu  întâm¬ 
plător,  ci  după  sentinţa  care  a  ieşit  din  gura  cea  nemincinoasă.  Tre¬ 
buie  să-i  înţelegem  pe  cei  puternici  înşişi  drept  conducătorii,  care, 
pe  lângă  faptul  că  nu  cred  în  Dumnezeu,  iubesc  darurile  şi  urmăresc 
despăgubirea  şi  celelalte,  de  care  sunt  acuzaţi. 

« Vai  de  cei  puternici  şi  necredincioşi».  Cei  slabi  au  poate  scuză. 
«Căci  cel  mai  mic  poate  fi  iertat  din  milă,  dar  cei  puternici  vor  fi  în¬ 
cercaţi  cu  străşnicie»333,  şi:  « cui  i  s-a  încredinţat  mult,  mai  mult  i  se 
va  cere »334.  Vai  şi  celor  bogaţi,  căci  fiind  puternici  încât  să-i  mângâie 
pe  cei  săraci,  nu  se  folosesc  de  puterea  bogăţiei  lor  spre  cele  pentru 
care  au  primit-o.  Iar  dacă  cineva  mai  priceput  în  gândire  decât  celă¬ 
lalt  nu  se  foloseşte  de  forţa  firii  pentru  cercetarea  celor  dumneze¬ 
ieşti,  vai  şi  aceluia,  când  i  se  cere  faptă  după  măsura  celor  date.  Şi 


329  Is.  I,  23. 

330  Lc.  XVIII,  5. 

331  Is.  I,  24. 

332  Sf.  Vasile  observă  aici  una  dintre  numeroasele  barbarisme  ale  Septuagintei.  în  mod 
normal  trebuia  ca  după  sintaxa  limbii  greceşti  să  fie  folosită  formula  „vai”  însoţită  de 
dativ,  dar  aici  este  însoţită  de  nominativ. 

333  înţ.  Sol  VI,  6. 

334  Lc.  XII,  48. 

dacă  cei  care  deţin  întâietăţi  bisericeşti  nu  îşi  împodobesc  fapta  cu  o 
vieţuire  potrivită  vocaţiei,  vai  şi  acelora. 

«Nu  va  înceta  mânia  Mea  asupra  celor  potrivnici »335.  Potrivnicii 
lui  Dumnezeu  sunt  cei  care  merg  împotriva  poruncilor  Lui;  cât  timp 
aceştia  sunt  potrivnici,  nu  va  înceta  mânia  despre  care  s-a  spus  a  lui 
Dumnezeu  împotriva  lor.  Căci  dacă  rămânem  în  răutăţi,  aprindem 
asupra  noastră  înşine  mânia  lui  Dumnezeu,  procurând  materie  fo¬ 
cului  păcatele  noastre,  după  cum  s-a  spus:  «că  foc  s-a  aprins  de  la 
mânia  Mea»336.  Când  încetăm  să  păcătuim  -  « judecată  voi  face  din 
vrăjmaşii  Mei»337.  « Cel  ce  crede  în  Mine,  spune,  nu  este  judecat;  iar 
cel  ce  nu  crede,  a  şi  fost  judecat»338.  De  aceea  vrăjmaşii  sunt  respon¬ 
sabili  de  judecată,  după  cum  s-a  spus:  « Pentru  acestea  vine  mânia  lui 
Dumnezeu  peste  fiii  neascultării»339.  Dar  spune  că  «Nu  va  înceta  mâ¬ 
nia  Mea  asupra  celor  potrivnici»,  ca  să  nu  socotim  că  mânia  lui 
Dumnezeu  este  fără  judecată  împotriva  celor  care  îl  provoacă.  Şi 
dacă  Mă  mânii  pe  potrivnici,  totuşi  nu  aduc  asupra  lor  pedepsele  fă¬ 
ră  judecată,  ci  ei  sunt  judecaţi  după  vrednicia  şi  după  măsura  greşe¬ 
lilor.  Adică  « judecată  voi  face  din  vrăjmaşii  Mei».  Vrăjmaşii  lui 
Dumnezeu  sunt  cei  care  înfăptuiesc  nedreptăţi.  Vrăjmaşă  binelui  es¬ 
te  răutatea;  vrăjmaşă  dreptăţii  este  nedreptatea,  sfinţeniei  necurăţia, 
adevărului  minciuna.  Asupra  acestora  nu  va  înceta  mânia,  cât  timp 
sunt  potrivnice,  nici  aducerea  pedepsei  asupra  lor,  spune,  nu  este 
fără  judecată. 

55.  «Voi  aduce  mâna  Mea  asupra  ta  şi  te  voi  arde  (lămuri)  pen¬ 
tru  a  fi  curat»340. 

Vezi  scopul  bun  al  judecăţii  drepte  şi  al  pedepselor  aduse  con¬ 
form  judecăţii:  «Nu  va  înceta  mânia  Mea,  voi  face  judecată;  voi  aduce 
mâna  Mea,  te  voi  arde».  De  ce?  Ca  să  te  arăt  curat.  Aşa  Se  mânie 
Dumnezeu,  ca  să  le  facă  bine  păcătoşilor.  Căci  nu  pedepseşte  pentru 
distrugere,  ci  disciplinează  pentru  îndreptare.  Aduce  acest  foc  ca  să 


335  Is.  I,  24. 

336  Deut.  XXXII,  22. 

337  Is.  I,  24. 

338  In.  III,  18. 

339  Ef.  V,  6. 

340  Is.  I,  25. 

distrugă  ce  a  fost  aruncat  prin  săgeţile  arzătoare  ale  diavolului  în  su¬ 
fletul  care  nu  are  scutul  credinţei,  iar  atunci  când  [focul  de  la  Dum¬ 
nezeu]  cade,  [el]  stinge  săgeţile  celui  rău.  Şi  se  face  foc  dumneze¬ 
iesc,  care  curăţă  de  celălalt  foc,  care  ne  aprinde  spre  dorinţele  iraţi¬ 
onale  şi  vătămătoare.  De  aceea  Domnul  însuşi  spune:  «El  iese  ca  un 
foc  al  cuptorului  de  topit  şi  ca  iarba  înălbitorilor.  Şi  Se  va  aşeza  to¬ 
pind  şi  curăţind,  ca  pe  argint  şi  ca  pe  aur»341.  Şi  care  este  folosul  de 
aici?  «Vor  fi  Domnului,  spune,  aducând  jertfă  întru  dreptate»342. 

«Şi  voi  îi  lepăda  pe  toţi  cei  fără  de  lege  de  la  tine»343.  Este  o  ma¬ 
re  binefacere  pentru  sufletul  care  din  cauza  întâistătătorilor  răi  a 
căzut  în  înstrăinarea  de  Dumnezeu  să  îi  fie  îndepărtaţi  cei  fără  de 
lege.  De  aceea  şi  canoanele  Bisericii  îi  separă  de  restul  trupului  pe 
cei  găsiţi  în  păcate  oprite  [cu  străşnicie],  ca  nu  cumva  « puţin  aluat 
să  dospească  toată  frământătura»344 .  De  aceea  bunul  Dumnezeu  îi 
îndepărtează  pe  cei  fără  de  lege  din  popor.  Căci  cei  fără  de  lege  nu 
vor  intra  la  cele  sfinte  împreună  cu  sfinţii,  de  vreme  ce  «vânturătoa- 
rea  este  în  mâna  Domnului»345.  Dar  cei  care  sunt  separaţi  de  popor 
ca  fiind  fără  de  lege  duc  cu  uşurătate  cele  întâmplate,  fără  să  înţe¬ 
leagă  că  acestea  sunt  o  preînchipuire  a  celor  care  se  vor  petrece  la 
judecăţile  înfricoşătoare  ale  lui  Dumnezeu.  Cât  de  mare  este  vătă¬ 
marea  de  a  nu  fi  îndepărtaţi  cei  fără  de  lege  de  la  legătura  cu  mădu¬ 
larele  sfinte  ale  lui  Hristos,  a  arătat-o  Apostolul,  mustrându-i  pe  co- 
rinteni,  pentru  că  nu  s-au  jelit,  ca  să  fie  îndepărtat  de  la  ei  cel  care 
înfăptuia  răutatea346. 

56.  «Şi  voi  pune  judecătorii  tăi,  ca  mai  prima  dată»347. 

De  ce  trece  peste  regi  şi  îi  pomeneşte  pe  judecători?  Şi  între 
regi  erau  unii  care  au  condus  poporul  lăudabil.  Sau  pentru  că  gu¬ 
vernarea  din  timpul  judecătorilor  era  mai  liberă,  aparţinându-le  du¬ 
pă  fire,  când  poporul  se  conducea  singur  şi  îl  recunoştea  doar  pe 


341  Mai  III,  2-3. 
341  Mal.  III,  3. 

343  Is.  I,  25. 

344  1  Cor.  V,  6. 

345  Mt.  III,  12. 

346  I  Cor.  V,  2. 

347  Is.  I,  26. 

Dumnezeu  drept  rege,  iar  punerea  regilor  a  venit  după  aceea  din 
propria  lor  necugetare.  Trebuia,  deci,  ca  cei  cărora  li  s-a  făcut  bine 
să  revină  la  starea  fericită.  De  aceea  promite  că  va  institui  nu  regi,  ci 
judecători,  dăruindu-le  ceea  ce  este  liber.  «Căci  nu  era  rege  în  Israel, 
ci  fiecare  făcea  ceea  ce  era  drept  în  ochii  lui»346.  Sau  pentru  că  nu  mai 
era  timpul  regilor,  după  aşezarea  adevăratului  rege,  le  făgăduieşte 
că  le  dă  judecători  asemănători  celor  dintâi,  pe  ucenicii  Domnului, 
despre  care  se  spune  că:  «Veţi  şedea  pe  douăsprezece  tronuri,  jude¬ 
când  cele  douăsprezece  seminţii  ale  lui  Israel»349. 

57.  «Şi  pe  sfetnicii  tăi  ca  de  la  început»350. 

Aici  iarăşi,  păstrându-le  autodeterminarea,  spune  că  le  pune 
alături  nu  pe  întâistătător,  ci  pe  sfătuitor.  Căci  este  propriu  regelui 
să  le  poruncească  celor  conduşi,  dar  sfetnicului  să-i  convingă  pentru 
cele  folositoare  pe  cei  sfătuiţi.  Nu  este  capabil  fiecare  să  găsească  de 
la  sine  ceea  ce  îi  trebuie.  De  aceea  Dumnezeu  le  face  bine  cu  sfet¬ 
nici,  dar  nu  le  dă  autorităţi.  Astfel,  fiecare  dintre  noi  să  nu  se  consi¬ 
dere  pe  sine  conducător,  ci  sfetnic  dat  poporului  de  Dumnezeu.  Toţi 
profeţii,  care  au  recomandat  cele  folositoare,  sunt  sfetnici.  Şi  mai 
presus  de  toţi  Moise.  Domnul,  făcând  bine  poporului,  făgăduieşte  să 
pună  sfetnici  asemănători  celor  dintâi.  Apostoli  şi  Evanghelişti;  un 
asemenea  sfetnic  era  Pavel,  slujitorul  Noului  Testament,  care  spune: 
«Vă  dau  sfatul  meu  ca  unul  ce  am  fost  miluit  de  Domnul»351. 

O  mare  binefacere  este  prezenţa  unui  sfetnic  înţelept  şi  bine 
intenţionat,  care  suplineşte  lipsa  de  înţelegere  a  celor  sfătuiţi.  Cât 
de  mare  este  folosul  din  sfătuire  o  arată  mai  ales  [exemplul  lui]  Moi¬ 
se,  care  fusese  crescut  în  toată  înţelepciunea  egiptenilor352,  care 
vorbea  cu  Dumnezeu,  cum  ar  vorbi  cineva  cu  prietenul  său353.  Aces¬ 
ta  a  primit  sfat  de  la  socrul  său,  Ietro,  încât  a  pus  conducători  peste 
o  mie  şi  peste  o  sută  şi  peste  zece  pentru  a  judeca  poporul354.  Şi  Da- 


348  Jud.  XVII,  6;  Jud.  XXI,  24. 

349  Mt.  XIX,  28. 

350  Is.  I,  26. 

351  I  Cor.  VII,  25. 

35i  Fap.  VII,  22. 

353  leş.  XXXIII,  u. 

354  leş.  XVIII,  21-22. 

vid  s-a  folosit  de  sfatul  lui  Huşai,  prin  care  a  respins  sfatul  războinic 
al  lui  Ahitofel355.  Şi  în  general,  sfatul  este  un  lucru  sfânt,  unire  de 
părere,  fruct  al  dragostei,  manifestare  de  smerenie.  Căci  este  o  aro¬ 
ganţă  cumplită  să  se  creadă  că  nu  avem  nevoie  de  nimeni,  ci  să  as¬ 
cultăm  doar  de  sine,  ca  de  singurul  care  ne  poate  da  cele  mai  bune 
sfaturi.  Noi  ezităm  să  ne  lăsăm  de  bunăvoie  în  seama  celor  care  ne 
propun  ceea  ce  este  necesar  şi  ne  ruşinăm  să  mărturisim  că  sunt 
mai  pricepuţi  decât  noi  în  cele  ale  vieţii.  De  aceea,  cel  care  aşteaptă 
sfetnic,  dă  timp  şi  propriilor  gânduri  într-o  vreme  mai  îndelungată 
să  descopere  ceea  ce  este  necesar  cu  încercare  şi  grijă. 

58.  «Şi  după  acestea  vei  fi  numită  cetate  a  dreptăţii ,  metropolă 
credincioasă  Sionul »35<s. 

A  arătat  spre  ce  final  duc  facerile  de  bine  succesive.  Căci  în  loc 
să  fie  cetate  a  ucigaşilor,  este  cetate  a  dreptăţii;  şi  în  loc  să  fie  cetate 
desfrânată,  este  metropolă  (cetate-mamă),  adică  le  învaţă  şi  pe  alte¬ 
le  spre  cumpătare.  Şi  iarăşi  credincioasă,  după  cum  era  înainte  să  se 
întineze  prin  desfrânare.  împodobită,  deci,  cu  podoabele  cuvenite 
ei,  cu  sfetnici  şi  judecători,  Biserica  în  Hristos  este  numită  metropo¬ 
lă,  care  trimite  de  la  sine  colonii  ale  vieţii  conforme  cu  Dumnezeu. 

« Căci  cu  judecată  se  va  mântui  robia  ei,  şi  cu  milostenie»357. 

Nespunând  nimic  în  cele  de  mai  sus  nici  despre  duşmanii  sen¬ 
sibili,  nici  despre  cei  robiţi,  numind  restaurarea  ei  izbăvire  din  ro¬ 
bie,  [Scriptura]  ne  sugerează  să  înţelegem  că  fiecare  dintre  noi 
aflându-ne  sub  păcat,  când  suntem  stăpâniţi  de  vrăjmaş,  devenim, 
ca  să  zicem  aşa,  înlănţuiţi  de  păcat  şi  suntem  duşi  de  cel  rău  ca  să  ne 
arătăm  mădularele  noastre  roabe  ale  fărădelegii  spre  fărădelege358. 
De  aceea  au  adus  izbăvire  judecători  ca  Barac,  Samson,  Ghedeon  şi 
Ieftae,  care  s-au  luptat  pentru  popor  şi  l-au  scăpat  de  duşmani.  De 
aceea  sfetnicii  au  condus  spre  mântuire,  ca  robia  ei  să  fie  vrednică 
de  a  fi  izbăvită.  Căci  aceasta  este  să  fie  mântuită  cu  judecată,  adică 
prin  judecată  şi  cercetare.  Apoi,  fiindcă  dacă  [Dumnezeu]  ar  privi  la 
fărădelegi,  nimeni  nu  ar  rezista,  a  alăturat  judecăţii  milostenia,  pen- 

tru  ca  stricteţea  judecăţii  să  fie  îmblânzită  prin  adăugarea  milei. 
Deci  prin  judecată  a  fost  predată  robiei,  iar  prin  milă  a  fost  reche¬ 
mată. 

59.  «Şi  vor  fi  sfărâmaţi  cei  fard  de  lege  şi  păcătoşii  împreu¬ 
nă»359. 

După  ce  cei  vrednici  de  restaurarea  la  cele  dintru  început  au 
fost  mântuiţi  cu  judecată  şi  cu  milă,  cei  cu  totul  fără  de  lege  şi  ră¬ 
maşi  în  păcat  vor  fi  sfărâmaţi  împreună,  unii  pentru  că  «s-au  rătăcit 
în  gândurile  lor»3,60,  ceilalţi  pentru  că  prin  încălcarea  Legii  l-au  ne¬ 
cinstit  pe  Dumnezeu.  Cei  fără  de  lege  sunt  cei  care  nu  ascultă  deloc 
de  legile  dumnezeieşti,  fie  îndepărtându-se  de  la  ele  fie  nepunând 
nici  început.  Iar  păcătoşii  sunt  cei  care  de  bună  voie  păcătuiesc  du¬ 
pă  ce  au  primit  cunoştinţa  adevărului361. 

Dar  poate  că  şi  în  cei  cărora  Dumnezeu  le  face  bine,  dorind  să 
umble  în  înnoirea  vieţii,  le  sfărâmă  omul  cel  vechi.  De  aceea  « jertfa 
lui  Dumnezeu,  duhul  umilit  (sfărâmat)»362.  Căci  se  sfărâmă  duhul 
lumii,  care  lucrează  păcatul,  ca  [duhul]  drept  să  fie  înnoit  în  cele 
dinlăuntru363.  Şi  se  sfărâmă  braţul  celui  păcătos,  adică  puterea  activă 
a  păcatului,  pentru  ca  păcatului  lui  să  fie  căutat,  dar  să  nu  mai  fie 
găsit364.  Asemenea  este  şi:  «Eu  voi  omorî  şi  voi  face  să  trăiască,  voi 
lovi  şi  voi  tămădui»365.  Căci  îl  va  ucide  pe  cel  care  trăieşte  în  mod 
rău,  ca  după  curăţirea  de  viaţa  cea  rea,  să  i-o  dăruiască  pe  cea  nouă. 

60.  De  aceea  «vor  fi  sfărâmaţi  cei  fără  de  lege  şi  păcătoşii  îm¬ 
preună»,  pentru  ca  să  înceteze  să  mai  fie  nesupuşi  şi  neascultători. 

«Şi  cei  care  L-au  părăsit  pe  Domnul  se  vor  sfârşi»366,  ca  şi  cum 
nu  s-ar  mai  face  păcatul  de  a-L  părăsi  pe  Domnul.  Asemenea  este  şi 
în  Psalm:  «Sfârşească-se  răutatea  păcătoşilor»367.  Ca  şi  cum  cineva  1- 
ar  ruga  pe  doctor  să  sfârşească  boala  celor  slăbiţi  sau  să  oprească 


359  Is.  1, 28. 

360  Rom.  I,  21. 

361  Evr.  X,  26. 

362  Ps.  L,  18  (Septuaginta  v.  19). 

363  Ps.  L,  11  (Septuaginta  v.  12). 

364  Ps.  IX,  35  (Septuaginta  v.  36). 

365  Deut.  XXXII,  39. 

366  Is.  I,  28. 

367  Ps.  VII,  9  (Septuaginta  v.  10). 

prin  arta  lui  răspândirea  cangrenei.  Sfârşitul  nu  înseamnă  deloc  dis¬ 
trugerea  completă,  ci  opreşte  o  asemenea  lucrare  a  celor  care  o  în¬ 
făptuiesc.  Căci  şi  Pavel  spune,  profeţindu-le  tesalonicenilor  despre 
fiul  pierzaniei,  «pe  care  Domnul  Iisus  îl  va  ucide  cu  duhul  gurii  Lui  şi 
îl  va  nimici  cu  strălucirea  venirii  Sale»368.  Căci  dacă  uciderea  ar  fi  dis¬ 
trugere  completă,  cum  ar  mai  fi  nimicit?  Dar  este  clar  că  minciuna 
din  cel  fără  de  lege  este  distrusă  cu  duhul  gurii  adevărului  şi  astfel 
va  fi  nimicit  cu  strălucirea  venirii  lui  Hristos.  Am  observat  de  multe 
ori  că  răutăţile  sunt  distruse,  şi  nu  fiinţele  însele369,  în  care  au  apă¬ 
rut,  ca  în  [textul]:  « calea  păcătoşilor  o  va  pierde»370,  şi:  « calea  necre¬ 
dincioşilor  va  pieri»371. 

61.  « Pentru  că  se  vor  ruşina  de  idolii  lor,  pe  care  i-au  voit»372. 

Este  o  mare  binefacere  să  se  ruşineze  [cineva]  de  lucrul,  cu  ca¬ 
re  înainte  de  aceasta  s-a  lăudat,  pentru  că  din  nepricepere  nu  a  pu¬ 
tut  înţelege  ceea  ce  era  ruşinos  în  acela,  ci  şi-a  avut  slavă  în  ruşinea 
lui.  De  aceea  a  fi  ruşinat  de  idoli  se  înfăptuieşte  spre  binele  celor  ru¬ 
şinaţi.  Aceasta  nu  se  face  altfel,  decât  când  cei  până  acum  idolatri 
ajung  la  înţelegerea  adevăratului  Dumnezeu.  Căci  atunci  îşi  acoperă 
faţa,  ajungând  la  recunoaşterea  absurdului,  cel  care  se  ruga  [înainte] 
celor  neînsufleţite  ca  şi  când  ar  avea  putere  de  mântuire.  Şi  orice  iu¬ 
bitor  de  plăcere,  oricărui  lucru  dintre  cele  interzise  ar  fi  înrobit, 
îndumnezeindu-1  pe  acesta,  îl  are  consacrat  ca  pe  un  idol  în  templul 
necurat,  în  inima  lui,  vizitându-1  întotdeauna  prin  închipuire  şi  pur¬ 
tând  în  el  chipurile  lucrului  dorit.  Iubitorul  de  bogăţie,  care  are  ini¬ 
ma  acolo  unde  este  şi  comoara  lui373,  se  închină  idolului  lăcomiei. 
Iar  gurmandul,  înrobit  de  dorinţele  de  mâncăruri,  îşi  are  drept 
dumnezeu  pântecele  lui.  « Blestemat  să  fie  omul  care  îşi  va  face  [idol] 
cioplit  sau  turnat,  urâciune  pentru  Domnul»374.  Fericiţi  însă  cei  care, 


368  II  Tes.  II,  8. 

369  oucna. 

370  Ps.  CXLV,  9. 

371  Ps.  I,  6. 

372  Is.  I,  29. 

373  Mt.  VI,  21. 

374  Deut.  XXVII,  15. 

după  sfatul  lui  Iacob375,  îşi  îndepărtează  de  la  ei  dumnezeii  străini  şi 
îşi  schimbă  hainele,  urcându-se  la  Betel,  adică  la  Casa  lui  Dumne¬ 
zeu376,  pentru  a  face  acolo  un  altar  pentru  Dumnezeu.  Să  înlăturăm, 
deci,  idolii  străini  de  Dumnezeu  şi  să  ne  schimbăm  hainele, 
dezbrăcându-ne  de  omul  cel  vechi;  şi  încă  mai  întâi  să  înlăturăm 
cerceii  din  urechile  noastre,  adică  învăţăturile  vechi,  cu  care  ne-am 
împodobit.  Aceasta  pentru  [textul]:  «Pentru  că  se  vor  ruşina  de  idolii 
lor,  pe  care  i-au  voit».  Căci  nimeni  nu  are  idolii  pomeniţi  de  noi  mai 
înainte  fără  să  îi  dorească,  pentru  că  dorind  patimile,  aşa  le  trans¬ 
formăm  în  dumnezei. 

62.  «Se  vor  ruşina  pentru  grădinile  lor,  pe  care  le-au  poftit»377. 

Denumirea  de  grădină  o  găsim  luată  în  două  sensuri,  ca  în  Fa¬ 
cerea  după  Aquila:  «Şi  a  sădit  Domnul  Dumnezeu  o  grădină  în 
Eden»378.  Dar  iarăşi  pământul  Egiptului  defăimat  este  numit  grădină 
de  legume.  Iarăşi  [există]  o  menţionare  blamabilă  a  grădinii,  când 
Ahab  a  dorit  să  facă  moştenirea  lui  Nabot  Iezreeliteanul  grădină  de 
legume379.  Dar  Ecclesiastul  o  menţionează  laudativ,  spunând:  « Mi - 
am  făcut  grădini  şi  parcuri»380.  Binecuvântată  este  şi  grădina,  în  care 
era  mormântul,  care  a  primit  iconomia  vremelnică  a  morţii  în  tru¬ 
pul  Domnului.  Aici,  totuşi,  este  defăimată  ca  producând  ruşine  ce¬ 
lor  care  o  doresc.  Şi  se  pare  că  acum  sunt  numite  dumbrăvile381 
plantate  în  jurul  idolilor  pentru  podoabă  de  către  cei  înşelaţi,  care 
trebuie  înţelese  drept  practici  deviate  şi  aparenţe  exterioare,  prin 
care  ne  ascundem  patimile.  Cel  care  se  tăvăleşte  în  plăceri  îşi  ia  ca 
aparenţă  solemnitatea,  iar  cel  înrobit  de  avuţii,  se  preocupă  să  pară 


375  Fac.  XXXV,  3. 

376  în  ebraică,  Betel  este  format  din  IŢ3  bayt  „casă”  şi  'el  „Dumnezeu”,  însemnând 


deci  „casa  lui  Dumnezeu”.  Este  un  vechi  sanctuar,  a  cărei  sfinţenie  a  fost  probată  prin 
relatarea  etiologică  din  Fac.  XXVUI. 

377  Is.  I,  29. 

378  Fac.  II,  8.  în  Septuaginta  termenul  folosit  este  irapâSeiaoţ,  pe  când  Aquila  are  Krjitoţ. 
Cf.  F.  Field,  Origenis  Hexaplorum ,  voi.  I,  p.  13. 

379  III  Reg.  XXI,  2. 

380  Eccl.  II,  5. 

381  Septuaginta  traduce  prin  „dumbravă”  (ăAooţ)  termenul  ebraic  aşera,  care  iniţial  se 
referea  la  zeiţa  fertilităţii,  Aşera. 

că  este  darnic.  De  acestea  cei  care  le  doresc  vor  fi  ruşinaţi,  când  sfa¬ 
turile  inimilor  noastre  vor  fi  descoperite. 

63.  «Căci  vor  fi  ca  un  terebint  căruia  i-au  căzut  frunzele  şi  ca  un 
parc  care  nu  are  apă»382. 

Cât  despre  ceea  ce  este  spus,  se  pare  că  se  referă  la  grădinile 
dorite  de  idolatri,  căci  se  vor  face  mai  neplăcute  decât  terebintul 
desfrunzit  şi  parcul  uscat  de  secetă.  Cât  despre  sensul  moral,  [este] 
că  cei  care  prin  aparenţa  exterioară  vânează  slavă  de  la  oameni,  du¬ 
pă  vădirea  celor  ascunse,  când  toate  vor  fi  goale  şi  descoperite  şi  nu 
va  mai  fi  nicio  făptură  ascunsă3®3,  vor  fi  o  privelişte  dezgustătoare, 
înşelăciunea  despre  ei  fiind  acum  distrusă,  încât  se  vor  asemăna  cele 
despre  ei  cu  stejarul.  Căci  astfel  au  redat  alţii  „terebintul”,  fiindcă 
am  învăţat  că  în  Facere384  stejarul  şi  terebintul  sunt  acelaşi  [co¬ 
pac]3®5.  Vom  fi  deci  asemănători  terebintului,  de  fapt  stejarului,  care 
după  pierderea  coroanei  arată  cele  ce  au  fost  până  atunci  ascunse  de 
frunze.  Căci  este  împodobit  cu  o  coroană  deasă  şi  prin  culoarea 
frumoasă  de  la  acestea  umbreşte  asprimea  ramurilor  sale.  De  aceea, 
spune,  vor  fi  mai  neplăcuţi  decât  acesta,  după  respingerea  faptelor 
din  viaţa  lor. 

«Şi  ca  un  parc  care  nu  are  apă».  Aşa  este  şi  Israelul,  având 
frunze  asemenea  stejarului,  umbra  din  Lege,  pe  care  o  dă  jos  de  pe 
el  la  plinirea  vremilor.  Şi  ca  un  parc  (paradis)  sădit  de  Domnul,  prin 
zidirea  cea  dintru  început,  uscat  însă  prin  pierderea  a  ceea  ce  este 
viu  din  învăţături.  De  aceea  trebuie  să  ne  străduim  să  credem  cu 
adevărat  în  Hristos,  pentru  ca  râuri  duhovniceşti  să  curgă  din  pân¬ 
tecele  nostru3®6,  nelăsând  să  fim  nici  neplăcuţi,  nici  neroditori. 


382  Is.  I,  30. 

383  Evr.  IV,  13. 

384  Fac.  XXXV,  4-9. 

385  De  fapt,  stejarul  ( quercus  ithaburensis )  şi  terebintul  (pistacia  atlantica )  au  în  ebraică 
denumiri  asemănătoare:  p^R  ’allon  sau  p^R  ’elon  „stejar”  şi  n^R  ’ela  şi  îiŞr  ’ala  „tere¬ 
bint”.  Radicalul  este  înrudit  cu  Px  ’el  „Dumnezeu”,  probabil  pentru  că  în  perioada  ve¬ 
che  unii  arbori  erau  adoraţi  de  canaaniţi.  Cf.  Michael  Zohary,  Plants  of  the  Bible,  Cam- 
bridge  University  Press,  Cambridge,  1982,  pp.  108-111. 

386  In.  VII,  38. 

64.  «Şi  va  fi  puterea  lor  ca  o  grămadă  de  căiţi,  iar  faptele  lor  ca 
scânteia  focului»3*7. 

De  aici  este  clar  că  pentru  fiecare  faptele  vor  fi  cauza  suferin¬ 
ţelor  din  pedeapsă,  noi  pregătindu-ne  pe  noi  înşine  [să  fim]  potriviţi 
pentru  ardere  şi  aducându-ne  patimile  sufletului  ca  scânteile  focului 
pentru  aprinderea  flăcării  gheenei,  după  cum  şi  bogatul  pârjolit  în 
flacără  era  fript  de  propriile  plăceri.  Căci  după  măsura  în  care  pri¬ 
mim  săgeţile  de  la  cel  rău,  participăm  mai  mult  sau  mai  puţin  la  ar¬ 
dere. 

«Şi  vor  arde  cei  fără  de  lege  şi  păcătoşii  împreună  şi  nu  va  mai  fi 
cine  să  stingă»3*6. 

Deja  de  două  ori  au  fost  alăturaţi  de  către  profeţie  unii  cu  alţii 
cei  fără  de  lege  şi  cei  păcătoşi.  Mai  sus  [se  spune]:  «Şi  vor  fi  sfărâ¬ 
maţi  cei  fără  de  lege  şi  păcătoşii »,  dar  aici:  «Şi  vor  arde».  Nimeni  să 
nu  se  amăgească  prin  cuvinte  neînvăţate,  că  deşi  este  păcătos,  este 
totuşi  creştin.  „Nu  voi  cădea,  deci,  în  gheenă,  unde  sunt  idolatri.  Mă 
va  ajuta  însuşi  numele  de  creştin,  chiar  dacă  am  călcat  poruncile 
Lui”.  Dar  ascultă:  «Şi  vor  arde  cei  fără  de  lege  şi  păcătoşii  împreună». 
Pentru  ambele  [cete]  există  cauze  de  ardere.  Grămada  de  câlţi  este 
în  ambele,  adică  viaţa  uşor  inflamabilă  şi  care  poate  prinde  flacăra. 
Scânteia  va  aprinde  pe  bună  dreptate  sufletul  şi  într-un  [sens]  şi  în 
celălalt.  Acum  este  ca  ascuns  în  cenuşă,  cât  timp  este  învăluit  în 
acoperămintele  trupului,  dar  va  fi  adus  iarăşi  înainte  de  către  jude¬ 
cata  dumnezeiască,  în  ziua  răzbunării,  aţâţat  şi  aprins  de  mustrări. 


387  ls.  I,  31. 

388  Is.  I,  31. 

CAPITOLUL  II 


65.  «Cuvântul  care  a  fost  către  Isaia,  fiul  lui  Amos,  despre  Iude- 
ea  şi  despre  Ierusalim»389. 

După  delimitarea  primei  viziuni,  a  fost  cuvântul  acesta  către 
Isaia,  fiul  lui  Amos.  De  ce  însă  acolo  era  «vedenie»,  iar  aici  este  «cu¬ 
vânt»?  Pentru  că  puterea  dată  de  Dumnezeu  sfinţilor  Lui  după  harul 
Duhului  este  una.  Căci  este  o  cunoaştere  a  celor  neînţelese,  făcută 
în  inimile  sfinţilor  prin  descoperire  şi  iluminare.  Dar  după  diferenţa 
lucrurilor  cu  privire  la  cunoaştere,  ceea  ce  este  descoperit  se  numeş¬ 
te  fie  vedenie,  fie  cuvânt.  Acolo  au  fost  arătate  cele  trecute:  răutatea 
poporului,  înstrăinarea  de  Dumnezeu,  nerecunoştinţa  faţă  de  bine¬ 
facere.  Aici  însă  este  profeţit  viitorul.  De  aceea  [este]  «cuvânt»,  pen¬ 
tru  că  va  fi  în  zilele  din  urmă.  Totuşi,  nici  acolo  nu  este  o  vedenie  cu 
ajutorul  ochilor,  nici  aici  cunoaşterea  cu  ajutorul  urechilor,  ci  este  o 
iluminare  în  inimă  de  la  Duhul,  Care  fie  arată  cele  trecute,  fie  spune 
de  dinainte  viitorul.  Totuşi,  şi  aici  iarăşi  este  despre  Iudeea  şi  despre 
Ierusalim.  Urmează  să  relateze  ceva  şi  despre  celelalte  neamuri,  căci 
Dumnezeu  nu  este  doar  al  iudeilor,  ci  şi  al  neamurilor.  Dumnezeu 
este  unul,  Care  va  îndreptăţi  tăierea  împrejur  din  credinţă  şi 
netăierea  împrejur  prin  credinţă390,  dar  aminteşte  în  principal  şi  în 
primul  rând  de  partea  Sa. 

Vei  întreba  însă  dacă  pentru  vreo  raţiune  care  necesită  cerce¬ 
tare  într-un  loc  se  adaugă  la  „cuvânt”  „al  Domnului”,  iar  într-altul 
este  fără  adăugarea  [sintagmei]  „al  Domnului”,  precum:  « Cuvântul 
Domnului,  care  a  fost  către  Oseea  al  lui  Beeri »39\  şi  aici:  « Cuvântul 
care  a  fost  către  Isaia».  Şi  despre  vedenia  de  la  Iezechiel:  « S-au  des- 


389  h.  II,  1. 

390  Rom.  III,  29-30. 

391  Os.  II,  1. 

chis  cerurile  şi  am  văzut  vedenia  lui  Dumnezeu»392,  iar  la  Isaia:  «Ve¬ 
denia  pe  care  a  văzut-o  Isaia».  La  Ieremia:  « Cuvântul  care  a  fost  la 
Ieremia »393.  Pentru  că  vorbeau  unui  popor  necredincios,  certăreţ  şi 
îndepărtat  de  la  Dumnezeu,  au  trecut  sub  tăcere  numele  Domnului, 
îngrijindu-se  ca  ei  să  primească  cuvintele  lor.  Fiindcă  ei  credeau  că 
pe  Dumnezeu  îl  preocupă  cele  omeneşti,  îi  batjocoreau  pe  cei  care 
le  vorbeau  ca  de  la  faţa394  Domnului,  cum  arată  Ieremia,  care  spune: 
« Toată  ziua  fără  încetare  sunt  batjocorit»393. 

66.  «Va  fi  în  zilele  din  urmă  că  vor  fi  arătate  muntele  Domnului 
şi  casa  lui  Dumnezeu  peste  vârfurile  munţilor»396. 

Zile  din  urmă  sunt  numite  cele  care  se  apropie  de  sfârşitul 
acestui  timp.  Fiindcă  şi  natura  timpului  trecător  corespunde  cu 
această  lume  pieritoare,  căci  are  afinitate  şi  înrudire  cu  cele  văzute, 
plecând  împreună  cu  cele  care  pier,  subzistând  împreună  cu  cele  ca¬ 
re  sunt,  fiind  aşteptat  şi  nădăjduit  împreună  cu  cele  care  urmează 
încă.  Deci,  pentru  că  zilele  şi  nopţile,  lunile  şi  anii,  perioadele  de 
timp  îşi  au  originea  de  la  soare  şi  lună  şi  mişcarea  firmamentului, 
trebuie  ca  prin  distrugerea  acestora  să  fie  şi  sfârşitul  timpului.  îna¬ 
inte  de  sfârşitul  lumii  acesteia,  «vor  fi  arătate  muntele  Domnului  şi 
casa  lui  Dumnezeu  peste  vârfurile  munţilor».  Iar  cel  care  nu  slujeşte 
doar  expresia  şi  nu  apără  litera  simplă,  va  trebui  să  nu  rămână  la  ce¬ 
le  sensibile.  Cum  se  va  arăta  atunci  muntele  lui  Dumnezeu?  Cum  va 
fi  pe  vârfurile  munţilor  casa  lui  Dumnezeu?  Căci  Israelul  trupesc  nu 
aşteaptă  nici  facerea  altui  munte,  nici  zidirea  unei  a  doua  case  care 
să  fie  pe  alte  vârfuri.  Ci  muntele  Sion  şi  templul  erau  arătate  în  tim¬ 
pul  profeţiei  lui  Isaia.  Ce  se  spune  deci?  Nu  că  în  zilele  din  urmă 
acestea  vor  fi  arătate,  ci  că  în  zilele  din  urmă  pentru  iertarea  păcatu¬ 
lui  se  va  arăta  marea  şi  înalta  iconomie  pentru  mântuirea  oameni¬ 
lor.  Taina  cea  din  veci  ascunsă  a  fost  descoperită  la  sfârşitul  timpuri¬ 
lor397.  Coborârea  Domnului  pe  pământ  a  fost  asemănată  cu  un  mun- 

Ier.  I,  2. 


Sau  „din  postura”,  „în  persoana”,  npoaomov  înseamnă  pentru 
Ier.  XX,  7. 

te,  pentru  că  muntele  este  pământ  înălţat.  Şi  trupul  Domnului,  fiind 
pământ  după  firea  comună,  a  fost  înălţată  prin  unirea398  cu  Dumne¬ 
zeu. 


Şi  casa  lui  Dumnezeu  pe  vârfurile  munţilor  este  Biserica,  după 
expresia  Apostolului.  Căci  spune:  «Trebuie  sd  ştii  cum  să  petreci  în 
casa  Iui  Dumnezeu,  care  este  Biserica  Dumnezeului  celui  viu»399,  ale 
cărei  «temelii  sunt  în  munţii  cei  sfinţi»400,  căci  este  «zidită  pe  temelia 
apostolilor  şi  a  profeţilor»401.  Unul  dintre  munţi  era  şi  Petru,  pe  a  că¬ 
rui  stâncă  Domnul  a  făgăduit  să  zidească  Biserica  Lui402.  Căci  gân¬ 
durile  înalte  şi  ridicate,  care  se  înalţă  deasupra  celor  pământeşti, 
sunt  în  mod  potrivit  numite  „munţi”.  Sufletul  fericitului  Petru  este 
numit  „stâncă  înaltă”403,  pentru  că  este  înrădăcinat  singur  în  credin¬ 
ţă,  fiind  tare  şi  neclintit  faţă  de  loviturile  aduse  de  ispitiri.  Deci  toţi 
cei  care  cuprind  cunoaşterea  Dumnezeirii  prin  măreţia  minţii  şi 
prin  faptele  minţii,  care  sunt  desăvârşiţi  întru  viaţa  sănătoasă,  sunt 
vârfuri  ale  munţilor,  pe  care  este  zidită  casa  lui  Dumnezeu. 

67.  «Şi  se  va  înălţa  deasupra  dealurilor»404. 

Dealurile  sunt  ridicături  având  o  înălţare  de  la  pământ  mode¬ 
rată,  depăşindu-le  pe  cele  joase,  dar  fiind  întrecute  de  cele  mai  înal¬ 
te.  De  aceea  pentru  că  superioritatea  Domnului  în  omenitate  este 
incomparabilă  cu  toţi  [oamenii]  laolaltă,  în  orice  realizări  s-ar  evi¬ 
denţia  ei  la  un  moment  dat,  de  aceea  s-a  spus  că  muntele  Domnului 
va  fi  arătat  deasupra  dealurilor.  «Căci  s-a  învrednicit  de  mai  mare 
slavă  decât  Moise,  după  cum  are  mai  mare  cinste  decât  casa  cel  care 
o  zideşte»403.  Dar  cu  cât  este  mai  mare  faţă  de  Avraam?  Avraam, 
spune,  «s-a  bucurat  să  vadă  ziua »  întrupării406  şi  «a  văzut-o  şi  s-a 
bucurat»407.  Avraam  a  dat  zeciuială  lui  Melchisedec408,  iar 


398  r 

auvacpeia. 

399  I  Tim.  III,  15. 

400  Ps.  LXXXVI,  1. 

401  Ef.  II,  20. 

402  Mt.  XVI,  18. 


403 

404 

405 

406 

407 


Flerpcx;  înseamnă  „piatră”,  iar  îterpa  „stâncă”. 
Is.  II,  2. 

Evr.  III,  3. 
lit.  „înomenirii”. 

In.  VIII,  56. 

Melchisedec  era  tip  al  Domnului.  Acestea  [au  fost  amintite],  ca  să 
dovedim  superioritatea  trupească  [a  Domnului]. 

Să  nu  să  slăvim  divinitatea  datorită  superiorităţii  faţă  de  robi. 
Căci  iconomia  omenităţii  este  deasupra  celor  drepţi  dintre  oameni. 
El  singur  nu  a  făcut  păcat409,  iar  măreţia  dumnezeirii  a  fost  ridicată 
mai  sus  decât  cerurile. 

«Şi  vor  veni  la  El  toate  neamurile»410. 

Cuvântul  continuând  revelează  şi  mai  descoperit  profeţia,  ară¬ 
tând  venirea  viitoare  a  neamurilor  la  cunoaşterea  lui  Hristos.  Căci 
toate  neamurile  sunt  chemate  prin  propovăduire  la  credinţă. 
« Evanghelia  aceasta  va  fi  propovăduită  în  întreaga  lume»411  şi  în  toată 
lumea  a  ieşit  glasul  evanghelic412  al  Apostolilor. 

68.  «Şi  vor  merge,  spune,  multe  neamuri»413. 

Să  nu  treci  [mai  departe]  fără  să  cercetezi  precizia  expresiei. 
Cum  la  «vor  veni»  se  spune  «toate»,  iar  la  «vor  merge »  nu  „toate”,  ci 
«multe»?  Pentru  că  «vor  veni»  se  referă  la  „a  crede”,  iar  «vor  merge» 
la  „a  vieţui”.  Toţi  mărturisim  credinţa,  dar  nu  toţi  vieţuim  după  po¬ 
runci,  de  aceea  «vor  veni »  toate  popoarele,  dar  «vor  merge»  multe. 
Pentru  că  «a  merge »  este  luat  pentru  „a  trăi  după  Lege”.  «Fericiţi, 
spune,  cei  fără  prihană  în  cale,  care  merg  în  Legea  Domnului»414. 
Cum  însă,  dacă  Domnul  zice  că:  « puţini  sunt  cei  care  găsesc  ca¬ 
lea»415,  noi  spunem  că  multe  neamuri  vor  merge?  Toate  neamurile 
sunt  puţine  după  numărul  propriu-zis  al  neamurilor,  dar  oamenii 
din  [aceste]  neamuri  sunt  mulţi. 

Scriptura  spune,  deci,  aici  că  multe  neamuri,  [dar]  nu  toate, 
primesc  vieţuirea  după  Evanghelie,  deşi  toate  se  numesc  cu  numele 
lui  Hristos.  Deşi  multe  neamuri  sunt  numărate,  [totuşi]  oamenii,  ca¬ 
re  sunt  cuprinşi  în  denumirea  comună  a  neamului,  nu  urmează  fie¬ 
care  în  parte  în  întregime  numărului.  Căci  neamurile  pot  fi  număra- 

408  Fac.  XIV,  20. 

409 1  Pt.  II,  22. 

410  Is.  II,  2. 

411  Mt.  XXIV,  14. 

412  Ps.  XVIII,  4  (Septuaginta  v.  5). 

413  Is.  II,  3. 

414  Ps.  CXVIII, 1. 

415  Mt.  VII,  14. 

te,  al  capadocienilor  şi  al  galatenilor  şi  al  armenilor,  sau  al  sirienilor 
sau  al  egiptenilor,  încât  se  spune  cât  de  multe  sunt  neamurile  care 
merg  în  Legea  Domnului.  Dar  neamul,  în  ce  priveşte  oamenii  in¬ 
cluşi,  fiecare  dintre  ei  în  parte,  nu  a  primit  ţinta  vieţuirii  unanim. 
Cât  despre  cele  şaptezeci  şi  două  de  neamuri416,  sau  câte  ar  fi,  numă¬ 
rate  în  întreaga  lume,  multe  sunt  cele  care  merg  pe  calea  vieţii.  Dar 
în  ce  priveşte  întregul  număr  al  oamenilor  de  pe  pământ,  puţini 
sunt  cei  mântuiţi.  Astfel  şi  Evanghelia  spune  adevărul,  dar  nici  pro¬ 
feţia  nu  [o]  contrazice.  «Toate  neamurile  îi  vor  sluji  Lui»417,  dar  I  se 
vor  închina  puţini  dintre  cele  multe.  «Toţi,  spune,  regii  pământu¬ 
lui»4'8.  Şi  Sofonie  [spune]:  «Vor  merge  să-I  slujească  Lui  sub  un  sin¬ 
gur  jug»419. 

69.  «Şi  vor  zice:  Veniţi  să  ne  suim  în  muntele  Domnului  şi  în 
casa  Dumnezeului  lui  Iacob»420.  Cei  avansaţi  în  cunoaştere,  ca  şi 
cum  ar  anticipa  cele  de  sus,  îi  cheamă  la  un  urcuş  asemănător  cu  al 
lor  pe  cei  care  se  mulţumesc  cu  şederea  în  cele  de  jos  şi  se  preocupă 
cu  grijile  umile  ale  vieţii.  Cel  care  a  înviat  împreună  cu  Hristos  şi 
caută  cele  de  sus431  să-i  strige  pe  cei  care  cugetă  cele  pământeşti  şi  să 
le  călăuzească  gândurile  către  cele  de  sus.  Poziţia  trupească  faţă  de 
munte  este  dublă,  o  dată  urcând  de  la  poalele  muntelui  spre  piscuri, 
iar  altă  dată  coborând  din  vârful  muntelui  spre  poale,  după  diferen¬ 
ţa  poziţiei  trupului  şi  a  lucrării  împlinite  de  noi  în  mod  diferit.  Poate 
că  acest  sens  dublu  se  va  potrivi  cu  iconomia  întrupării  [lui  Hristos], 
încât  înţelegem  muntele  ca  întruparea:  o  dată  trupul  urcând  spre 
cer  prin  unirea  cu  Dumnezeu,  altă  dată  dumnezeirea  coborând  în 
cele  de  aici  prin  comuniunea  cu  omenescul. 

70.  « Veniţi  să  ne  suim».  Să  ne  suim  la  înălţimea  teologiei,  în¬ 
cepând  de  la  pătimire.  «Şi  în  casa  Dumnezeului  lui  Iacob».  Mai  sus 
casa  se  numeşte  simplu  «a  lui  Dumnezeu»,  pe  când  aici  « casa  Dum- 


416  în  tabelul  naţiunilor  din  Fac.  X  sunt  numărate  în  textul  ebraic  70  de  persoane,  dar  în 
textul  grecesc  72. 

417  Ps.  LXXI,  11. 

4.8  Ps.  LXXI,  n. 

4.9  Sof  III,  9. 

420  Îs.  II,  3. 

421  Col  III,  1-2. 

nezeului  lui  Iacob».  Care  să  fie  deci  cauza?  Căci  fie  acolo  lipseşte,  fie 
aici  este  adăugat.  Dar  nimic  din  cele  ale  Duhului  nu  fără  lucrare. 
Căci  Scriptura  arată  că  primele  asocieri  se  fac  după  concepţiile  co¬ 
mune  despre  Dumnezeu,  dar  acrivia  credinţei  se  împlineşte  când 
lucrarea422  lui  Dumnezeu  s-a  făcut  deja  clară  în  inimile  celor  care 
avansează  în  cunoaştere.  De  aceea,  pentru  cei  [abia]  introduşi  în 
cunoaştere,  se  spune  simplu  «casa  lui  Dumnezeu»,  pe  când  celor  ca¬ 
re  urmează  [învăţăturii]  continue  [li  se  arată]  şi  al  cărei  Dumnezeu, 
că  este  al  lui  Iacob,  cel  căruia  i-a  dăruit  familiaritatea  cu  El.  Fiindcă 
spune:  «Eu  sunt  Dumnezeul  lui  Avraam  şi  Dumnezeul  lui  Isaac  şi 
Dumnezeul  lui  Iacob.  Acesta  este  numele  Meu  veşnic»423.  Ca  să  facă 
cinstea  pentru  sfinţi  pomenită  veşnic,  a  asociat  cu  El  numele  slujito¬ 
rilor,  ca  ori  de  câte  ori  se  face  pomenirea  lui  Dumnezeu,  de  tot  atâ¬ 
tea  ori  să  fie  adusă  şi  pomenirea  acelora.  De  aceea  celor  care  s-au 
apropiat  deja,  le  adaugă  ca  o  însuşire  a  lui  Dumnezeu,  spunând:  «şi 
în  casa  Dumnezeului  lui  Iacob».  Dar  pentru  că  Iacob  este  de  aseme¬ 
nea  numele  unuia  şiret  şi  luptător  -  căci  Iacob  se  numeşte  şiret424 
datorită  luptei  cu  cele  care  îi  erau  ostile425,  iar  apoi  după  victorie  a 
primit  ca  răsplată  numele  Israel426  -,  cel  care  avansează  până  acum 
învaţă  despre  casa  Dumnezeului  lui  Iacob  ca  despre  cele  inferioare 
şi  accesibile  lui,  dar  cândva  după  aceea  va  fi  învăţat  şi  despre  Dum¬ 
nezeul  lui  Israel,  când  îi  sunt  administrate  cu  cale  şi  rânduială  pre- 
daniile  mai  desăvârşite. 

71.  «Şi  ne  va  vesti  calea  Lui  şi  vom  merge  pe  ea»427. 


422  lit.  „însuşirea”. 

423  leş.  III,  6, 15. 


424  în  ebraică  numele  lui  Iacob,  SjîîP  ya'aqov  este  legat  prin  etimologia  populară  de  3pî? 
‘aqev  „călcâi”  şi  de  verbul  derivat  de  aici  3pJ7  „a  înşela”,  „a  se  furişa  în  spatele  cuiva”.  Ia¬ 
cob  l-a  ţinut  de  călcâi  pe  fratele  său  şi  i-a  luat  chiar  de  la  naştere  dreptul  de  întâi  năs¬ 
cut.  Ulterior,  prin  şiretenie,  va  obţine  dreptul  de  întâi  născut  chiar  şi  legal,  când  fratele 
său  Esav  i  l-a  vândut  pe  un  blid  de  linte  fiartă.  De  asemenea,  tot  prin  şiretenie,  va  lua 
binecuvântarea  tatălui  său  în  locul  lui  Esav.  Iacob  reprezintă  efortul  ascetic  al  omului, 
căci  împărăţia  cerurilor  se  ia  cu  sila  (Mt.  XI,  12). 

425  Fac.  XXV,  26. 

426  Fac.  XXXII,  24-28. 

427  Is.  II,  3. 

Dacă  nu  ne  vom  urca  în  munte,  nu  ne  va  vesti  calea  Lui.  Şi  da¬ 
că  nu  ne  va  vesti,  cum  vom  merge?  Adică,  dacă  nu  primim  Evanghe¬ 
lia,  cum  să  vieţuim  după  ea?  Cei  care  caută  să  înveţe  calea,  în  mod 
evident  nu  au  cunoscut-o.  De  aceea,  cum  ne  vom  urca  în  munte,  fă¬ 
ră  să  cunoaştem  calea?  Sau  «Veniţi  să  ne  suim  în  munte»  arată  sco¬ 
pul  şi  strădania  celor  care  se  grăbesc,  dar  încă  nu  deţin  realizarea 
celor  dorite.  Căci  să  presupunem  că  unii  dintre  cei  care  se  grăbesc 
spre  credinţă  se  adresează  şi  se  îndeamnă  reciproc:  „Veniţi  să  stăm 
departe  de  cei  care  se  târăsc  pe  pământ!  Veniţi  să  cugetăm  cele  ce¬ 
reşti,  să  intrăm  în  casa  lui  Dumnezeu!  Acolo  vom  învăţa  calea,  prin 
care  vom  ajunge  la  ţelul  deopotrivă  înaintea  tuturor”. 

72.  «Căci  din  Sion  va  ieşi  Legea  şi  cuvântul  Domului  din  Ierusa¬ 
lim »428. 

întreabă  un  om  al  tăierii  împrejur,  un  iudeu  după  trup,  despre 
ce  lege  vorbeşte  şi  despre  ce  cuvânt.  Despre  Legea  dată  prin  Moise? 
Dar  [iudeii]  să  arate  cum  este  aceea  din  Sion.  Căci  Moise  nu  a  intrat 
în  pământul  moştenirii,  iar  Sionul  este  în  Iudeea.  De  aceea,  după  ei 
Scriptura  a  greşit,  spunând  în  locul  unui  nume  altul,  căci  în  loc  de 
Sinai  sau  Horeb  a  zis  Sion.  [Scriptura]  vorbeşte  însă  de  Legea  cea 
sfântă.  Care  [anume]?  Când  a  fost  dată?  Când  a  fost  scrisă?  «Şi  cu¬ 
vântul  din  Ierusalim ».  Este  cel  profetic,  spune  [iudeul].  Dar  a  fost  în 
întreaga  Iudee,  nu  numai  în  Ierusalim,  şi  în  Israel,  chiar  şi  în  robie, 
în  Ninive  şi  în  multe  locuri  pe  pământ.  Să  fie  constrânşi  de  adevăr  şi 
să  primească  legiuirea  Domnului,  făcută  din  turnul  de  veghe,  din 
trupul  purtător  de  Dumnezeu429,  din  care  veghea  faptele  oamenilor. 
«Şi  cuvântul  Domnului  din  Ierusalim».  Căci  începând  de  aici,  vesti¬ 
rea  a  fost  însămânţată  în  toată  lumea. 

73.  «Şi  va  judeca  între  neamuri»430. 

« Când  a  stat  Dumnezeu  în  adunarea  dumnezeilor,  i-a  deosebit 
pe  dumnezei»431.  Dar  la  neamuri:  «va  judeca  între  neamuri ».  Căci  se 
cuvine  ca  sfinţii  să  fie  deosebiţi  pentru  recunoaşterea  vredniciei  lui, 


428  Is.  II,  3. 

429  Sf.  Vasile  identifică  deci  Cuvântul  cu  Mântuitorul  Hristos,  iar  ieşirea  din  Ierusalim 
cu  întruparea. 

430  Is.  II,  4. 

431  Ps .  LXXXI,  1. 

iar  cei  care  au  vieţuit  în  zadar  să  fie  judecaţi432.  Dar  poate  că  de  aici 
se  arată  că  pedeapsa  neamurilor  din  afara  dreptei  credinţe  este  dife¬ 
rită,  şi  nu  una  şi  aceeaşi.  Căci  în  măsura  în  care  au  căzut  de  la  cu¬ 
noaşterea  lui  Dumnezeu,  sunt  vrednici  de  chinuri  şi  pedepse.  în 
măsura  în  care  practicile  lor  de  viaţă  sunt  diferite,  în  patimile  necin¬ 
stei  şi  în  răutăţile  faţă  de  aproapele,  este  nevoie  de  judecata  împo¬ 
triva  neamurilor,  care  să  separe  greşelile  faţă  de  aproapele. 

«Şi  va  mustra  popor  mult»433.  Pentru  a  ne  arăta  ceea  ce  este 
drept  şi  de  netăgăduit  în  judecata  cea  dreaptă,  a  adăugat:  « Şi  va 
mustra  popor  mult».  « Mustra-te-voi ,  spune,  şi  voi  pune  înaintea  feţei 
tale  [păcatele]»434.  Aici  acuzatorul  prezintă  martori  pentru  examina¬ 
rea  plângerilor  împotriva  acuzatului,  dar  în  tribunalul  celor  ascunse 
faptele  înseşi  ne  stau  alături  în  înfăţişarea  lor  proprie,  fiecare  păcat 
fiind  prezentat  celor  care  au  păcătuit.  Acolo  examinarea  este  făcută 
pentru  susţinerea  dreptei  judecăţi,  aici  însă  pentru  îndreptarea  celor 
reproşate.  De  aceea  Apostolul  îl  îndeamnă  pe  Timotei435  să  se  folo¬ 
sească  de  aceasta.  Desigur,  orice  reproş  adus  în  chip  vădit  celui  acu¬ 
zat  îl  chinuieşte  pe  acela  puternic,  prezentându-i  ruşinea  păcatului, 
pentru  a-i  face  mult  bine  celui  care  nu  percepe  propriile  greşeli, 
ducându-1  la  recunoaştere  şi  pocăinţă  adevărată.  Căci  ce  rană  tru¬ 
pească  ar  produce  o  durere  aşa  de  ascuţită,  cât  chinul  pe  care  îl  pro¬ 
duce  sufletului  cuvântul  tăios,  care  atinge  conştiinţa  celor  cuprinşi 
de  ruşinea  relelor  făcute? 

74.  «Şi  îşi  vor  bate  săbiile  lor  în  pluguri  şi  suliţele  lor  în  se¬ 
ceri»436. 

Acesta  este  scopul  folositor  al  mustrărilor,  să-i  schimbe  pe  cei 
războinici  şi  agitaţi  într-o  stare  paşnică.  Este  clar  oricui  că  Legea  şi 
cuvântul  lui  Hristos,  care  sunt  liniştite  şi  împăciuitoare,  au  propo¬ 
văduit  pacea  celor  de  departe  şi  celor  de  aproape,  ca  şi  iudeii,  şi  cei 
dintre  neamuri  să  lepede  [lucrurile]  războinice,  atât  cele  pentru 
contactul  de  aproape  din  luptele  desfăşurate  corp  la  corp  -  acestora 


432  Se  face  un  joc  de  cuvinte  între  Kpivco  „a  judeca”  şi  SiaKpivoo  „a  deosebi”,  „a  separa”. 

433  Is.  II,  4. 

434  Ps.  XLIX,  22  (Septuaginta  v.  2t). 

435  II  Tim.  IV,  2. 

436  Is.  II,  4. 

le  zice  „sabie”  cât  şi  cele  pentru  apărarea  de  la  distanţă  -  acestea 
spune  că  sunt  „lăncile”  şi  „suliţele”.  Pe  acestea  Cuvântul  din  Ierusa¬ 
lim  le  transformă  în  unelte  de  agricultură,  încât  sabia  distrugătoare 
oferă  seminţe  dătătoare  de  viaţă,  puse  în  sufletele  raţionale  de  înţe¬ 
lepciune;  devine  plug  care  face  moale  cele  ce  sunt  întărite,  care 
scoate  spinii  şi  le  face  vase  ale  harului  ceresc.  Iar  suliţa  care  loveşte 
şi  respinge  de  la  distanţă  [devine]  ceva  care  le  strânge  pe  cele  de 
aproape  şi  ţine  împreună  legături.  Căci  asemenea  sunt  secerile  care 
le  adună  împreună  pe  cele  împrăştiate  şi  leagă  împreună  spicele  în 
legătura  snopului.  Este  deci  şi  un  seceriş  raţional,  pentru  care  este 
nevoie  de  instrumente  potrivite,  de  care  se  spune:  «Ridicaţi  ochii 
voştri  şi  vedeţi,  că  ţarinile  sunt  bălane»437.  Niciun  războinic  nu  este 
potrivit  pentru  seceriş.  Dar  la  acest  seceriş  [Domnul]  îi  trimite  pe 
proprii  Săi  ucenici,  despre  care  a  şi  spus:  «Secerişul  este  mult,  dar  lu¬ 
crătorii  puţini»438.  De  aceea,  acestor  secerători,  pentru  că  nu  aveau 
vreo  unealtă  de  război  în  inimi,  le-a  dat  puterea  să  aducă  pacea  în 
casele  în  care  intrau439. 

75.  «Şi  nu  va  ridica  neam  împotriva  [altui]  neam  sabie»440. 

Cât  timp  cuvântul  înţelepciunii  acestei  lumi  lucrează  înfocat, 
neamurile  se  ridică  unele  împotriva  celorlalte,  aducându-şi  împotri¬ 
vă  sabia  cuvântului  ascuţită  cumplit  în  exerciţiu  şi  strălucind  de 
[puterea  de]  convingere.  Dar  de  când  a  venit  pacea  noastră441  şi  a 
fost  vestită  « slava  întru  cele  înalte  lui  Dumnezeu  şi  pe  pământ  pa¬ 
ce»442,  atunci  deodată  minciuna  a  fost  redusă  la  tăcere  de  adevăr. 
După  cum  corul  păsărilor  care  ciripesc  se  amuţeşte  deodată,  când 
de  undeva  de  sus  se  arată  un  vultur  deasupra  lor,  [tot  aşa  ei]  nu  îşi 
mai  resping  unul  altuia  cuvintele.  Unul  spunând  că  nu  este  deloc 
pronie,  altul  că  aceasta  ajunge  până  la  lună.  Nici  despre  suflet:  unul 
considerând  că  este  muritor,  altul  că  este  nemuritor.  Cele  despre 
soartă,  unul  că  ea  le  stăpâneşte  pe  toate,  iar  altul  că  ea  nu  există  ab- 


437  In.  IV,  35. 

438  Lc.  X,  2. 

439  Mt.  X,  12. 

440  Is.  II,  4. 

441  Ef.  II,  14. 

442  Lc.  II,  14. 

solut  deloc.  Dar  de  când  a  venit  nebunia  propovăduirii443  şi  Cel  răs¬ 
tignit  este  slăvit,  învierea  este  crezută,  şi  judecata  este  nădăjduită, 
neamurile  au  încetat  războiul  dintre  ei  şi  este  pace.  Dar  mă  tem  să 
nu  devină  apoi  spectatori  al  războiului  nostru...  Dacă  până  atunci 
toată  viaţa  li  s-a  irosit  cu  învăţarea  cuvintelor  zadarnice,  căci  dialo¬ 
gul  este  o  polemică  argumentată,  [Scriptura]  spune:  «Nu  vor  mai  în¬ 
văţa  să  se  războiască»  în  loc  de  „Nu  vor  mai  avea  legătură  cu  învăţă¬ 
torii  disputelor”. 

76.  «Şi  acum,  casă  a  lui  Iacob,  veniţi  să  mergem  în  lumina 
Domnului»444. 

Este  a  doua  invitaţie,  care  îi  cheamă  spre  cele  mai  desăvârşite 
pe  cei  cărora  li  s-a  făcut  bine.  Căci  după  ce  s-a  suit  în  muntele 
Domnului  şi  a  trecut  peste  cele  pământeşti,  fiind  părtaş  la  o  aseme¬ 
nea  strălucire  mai  curată,  [omul]  trebuie  să  ajungă  la  lumina  dum¬ 
nezeiască,  ce  luminează  ochii  sufletului  spre  contemplarea  vederilor 
fericite  şi  raţionale  şi  a  viziunilor  dumnezeieşti.  Asemănător  cu 
aceasta  este  şi  la  Psalmist:  «Apropiaţi-vă  de  El  şi  vă  veţi  lumina  şi  fe¬ 
ţele  voastre  să  nu  se  ruşineze»445.  Căci  nu  vor  fi  ruşinaţi,  cei  asupra 
cărora  s-a  însemnat  lumina  feţei  Domnului446.  Iar  cel  ce  face  [fapte] 
necuviincioase,  urăşte  lumina447. 

Dar  de  vreme  ce  casa  lui  Iacob  a  considerat  în  mod  necinstit 
că  învăţătura  Legii  este  o  lumină  suficientă  şi  o  călăuză  a  orbilor, 
lumină  celor  care  sunt  în  întuneric,  Scriptura  spune,  îndreptându-le 
ignoranţa:  « Veniţi  să  mergem »,  nu  în  lumina  profetică,  nici  în  lumi¬ 
na  Legii,  ci  «în  lumina  Domnului».  Căci  lămpile  sunt  utile,  dar  înain¬ 
te  de  [răsăritul]  soarelui;  stelele  sunt  plăcute,  dar  noaptea.  Dacă  cel 
care  îşi  pune  alături  o  lampă,  când  soarele  străluceşte,  este  ridicol, 
cu  mult  mai  ridicol  este  cel  care  rămâne  în  umbra  Legii,  când  Evan¬ 
ghelia  este  propovăduită. 

77.  «Căci  a  părăsit  pe  poporul  Său ,  casa  lui  Israel»448. 


443  I  Cor.  I,  21. 

444  Is.  II,  5. 

445  Ps.  XXXIII,  5  (Septuaginta  v.  6). 

446  Ps.  IV,  6  (Septuaginta  v.  7). 

447  In.  III,  20. 

448  Is.  II,  6. 

Cea  mai  grea  pierdere  este  părăsirea  de  către  Dumnezeu.  Ca  şi 
cum,  dintr-o  ţinere  puternică  a  mâinilor,  prin  destinderea  degetelor, 
cu  care  până  atunci  cineva  strângea  lucrul  ţinut,  l-a  lăsat  să  cadă  din 
propria  păstrare,  la  fel  Scriptura  arată  că  poporul  nu  mai  este  stăpâ¬ 
nit  de  Dumnezeu.  Din  ce  cauză,  însă,  este  lăsat  cineva  din  mâinile 
lui  Dumnezeu  învaţă  cele  următoare: 

«Pentru  că  s-a  umplut  ca  la  început  ţara  lor  de  ghiciri,  ca  de 
oameni  străini»449. 

Vezi  cât  de  mare  rău  este  să  ghiceşti.  îl  face  pe  cel  care  se  de¬ 
dică  acesteia  să  fie  în  afara  grijii  Iui  Dumnezeu.  Dar  multora  dintre 
creştini  le  este  indiferent  dacă  ascultă  [de  ghiciri],  vânează  oracole 
şi  dau  atenţie  simbolurilor.  A  strănutat  cineva,  se  spune,  în  timpul 
vorbirii,  şi  aceasta  semnifică  [ceva] .  M-a  strigat  cineva  de  la  spate,  şi 
aceasta  încurcă.  [La  fel  dacă]  piciorul  dă  [peste  ceva]  când  sunt  ple¬ 
cat;  [dacă]  haina  se  prinde  [în  ceva]. 

Chiar  şi  unii  dintre  cei  foarte  bine  cunoscuţi  şi  care  aşteaptă 
judecata  din  ceruri,  cad  pradă  în  mod  indiferent  acestor  lucruri  vă¬ 
tămătoare.  Dar  ascultă  că  poporul  care  îşi  iroseşte  puterile  cu  aces¬ 
tea  este  aruncat.  în  vechime  chiar  şi  din  Legea  lui  Moise,  ghicirile, 
prezicerile,  augurii  şi  observările  păsărilor  sunt  defăimate  ca  inven¬ 
ţii  ale  demonilor.  Căci  spune:  «Să  nu  prezici  augurii ,  nici  să  observi 
zborul  păsărilor »45°.  « Căci  neamurile,  spune,  pe  care  Domnul  le  va 
distruge  dinaintea  feţei  Lui,  acelea  vor  asculta  de  ghiciri  şi  prevestiri; 
ţie  însă  nu  ţi-a  dat  aşa  Domnul  Dumnezeu  tău»451. 

Este  absurd  ca  cel  care  are  sfatul  îndreptărilor  lui  Dumnezeu 
să  înţeleagă  ceea  ce  nu  trebuie  făcut  şi  să  Ie  ia  drept  sfetnici  pe  dobi¬ 
toace  (cele  iraţionale),  dar,  mai  mult,  nici  ca  sfetnici,  ci  să  îi  consul¬ 
te  ca  învăţători  şi  legiuitori.  Pasărea  nu  a  văzut  pericolul  care  stătea 
lângă  ea  însăşi  şi  era  în  ochii  [ei],  dar  îţi  vesteşte  ţie  viitorul.  Zbu¬ 
rând  din  cuib  pentru  a  procura  hrană  puilor,  adeseori  se  întoarce  fă¬ 
ră  succes,  dar  pentru  tine  mişcarea  zadarnică  a  păsării  a  devenit  o 
prezicere  nemincinoasă  şi  o  descoperire  a  viitorului.  Dacă  cele  za- 


449  Is.  II,  6. 

darnice  din  lucrarea  demonilor  zboară  în  jur,  să  nu-mi  stai  cu  gura 
căscată  la  înşelăciunile  demonilor,  să  nu  te  laşi  pradă  lucrărilor  dia¬ 
voleşti.  Acela  odată  ce  prinde  un  suflet  uşor  de  dus  la  pierzanie,  nu 
încetează  să  abuzeze  de  el  în  orice  chip. 

78.  Dar  şi  corbii  care  croncănesc  şi  vulturii  care  colindă  din 
lipsa  prăzii,  îngrozesc  inima  superstiţioasă.  Şi  aşa  de  mare  este  ne¬ 
săbuinţa  [adusă]  omului  de  la  vrăjmaş,  că  până  şi  o  nevăstuică  dacă 
se  arată  alături,  un  câine  dacă  se  furişează,  un  om  dacă  se  arată  dis- 
de-dimineaţă,  chiar  şi  dacă  era  dintre  cei  mai  bine-dispuşi,  dacă  era 
lovit  la  ochi  sau  la  piciorul  drept,  [respectivul]  sare  înapoi  şi  se  în¬ 
toarce  şi-şi  acoperă  adeseori  ochii.  Ce  este  mai  vrednic  de  milă  de¬ 
cât  o  asemenea  viaţă,  să  le  suspecteze  pe  toate,  să  fie  împiedicat  de 
toate,  când  trebuie  ca  din  toate  părţile  să-şi  ridice  sufletul  lui  spre 
Dumnezeu? 

Când  vezi  păsări  zburând  prin  aer,  nu-ţi  irosi  puterile  cu  figu¬ 
rile  de  zbor,  dacă  fac  cercuri  deasupra  capului  nostru  sau  vin  direct 
din  faţă,  sau  zboară  deasupra  din  spate,  sau  trec  spre  laturi. 
Părăsindu-le  pe  acestea,  să  fii  uimit  de  înţelepciunea  şi  ordinea  din 
ele  a  Creatorului452.  Cum  este  purtată  o  asemenea  greutate  prin  aer? 
Cum  devine  natura  moale  a  aerului  vehicul  pentru  aripă,  cum  prin 
întinderea  aripilor  plutesc  prin  aer,  iar  prin  coadă  îşi  îndreaptă  zbo¬ 
rul  asemenea  unei  cârme,  cum  cele  care  nu  sunt  adaptate  să  umble, 
suplinesc  prin  aripă  nevoia  de  picioare.  Câte  sunt  înotătoare,  câte 
răpitoare,  au  construcţia  corpului  potrivită  vieţii.  Căci  unele  au  or¬ 
gane  pentru  prindere,  ghearele,  iar  celelalte  au  ca  nişte  vâsle  mem¬ 
branele  picioarelor,  încât  este  mai  uşor  să  împingă  cu  lăţimea  labei 
apa  pentru  mişcare.  Toate  sunt  pline  de  înţelepciunea  lui  Dumne¬ 
zeu. 

«Căci  pe  toate  cu  înţelepciune  le-a  făcut»453 .  Dar  cel  cu  suflet 
mărunt  şi  care  cugetă  cele  de  jos,  care  încearcă  să  pună  în  armonie 
mişcările  dobitoacelor  cu  scopul  său  propriu,  care  II  părăseşte  pe 
Dumnezeu,  s-a  dat  pe  sine  pradă  demonilor  uneltitori,  care  prin 
stăpânirea  asupra  aerului  plănuind  să  întoarcă  păsările  când  aici  şi 


451  Sriiiioupyoq. 
453  Ps.  CUI,  24. 

când  dincolo,  menţin  de  netămăduit  înşelăciunea  celor  fără  minte. 
Acestea  chiar  dacă  au  fost  spuse  ca  o  digresiune,  cuvântul  s-a  folosit 
deloc  fără  folos  de  ocazia  din  cele  spuse  pentru  vindecarea  celor  fără 
minte. 

Trebuie  remarcat  că  Scriptura  consemnează  că  ghicirea  este  o 
îndeletnicire  specifică  filistenilor,  adică  palestinienilor,  pentru  că  pe 
aceştia,  şi  doar  pe  aceştia,  îi  numeşte  în  cuprinsul  ei  „de  alt  neam”. 
Căci  după  cum  caldeii  şi-au  făcut  proprie  astrologia,  egiptenii  folosi¬ 
rea  de  substanţe  magice454  şi  incantaţiile,  cretanii  augurii,  aşa  şi  cei 
de  alt  neam  [şi-au  făcut  proprie]  ghicirea.  De  aceea,  ţara  s-a  întors  la 
relele  proprii  ei,  fiind  ca  la  început. 

79.  «Şi  mulţi  copii  străini  s-au  născut  în  ea »455. 

Când  o  cetate,  care  primeşte  obiceiuri  netrebnice,  a  ales  să 
trăiască  după  ele,  celor  care  se  nasc  apoi  păcatul  părinţilor  li  se  face 
ca  o  lege,  şi  imediat  după  naştere  sunt  copii  străini,  înstrăinaţi  de 
poporul  lui  Dumnezeu  prin  purtarea  cea  rea.  Pentru  că  roadele  su¬ 
fletului  sunt  numite  adesea  „copii”,  cineva  ar  putea  să  spună  că  cel 
care  adună  dincolo  de  înţelesul  dumnezeieştii  Scripturi  cuvinte  ne¬ 
sănătoase  din  cele  de  dinafară  de  credinţa  în  Dumnezeu456  şi  le  ac¬ 
ceptă,  îşi  face  copii  străini. 

80.  «Căci  ţara  lor  s-a  umplut  de  argint  şi  aur  şi  comorile  lor  nu 
au  număr»457. 

Ce  păcat  mare  este  iubirea  de  bogăţie,  că  este  înşirată  în  lista 
unor  asemenea  păcate!  Căci  după  ghicitorie  şi  copii  străini,  care 
probabil  s-au  născut  în  Israel  din  cauza  înmulţirii  desfrânării,  este 
numărat  şi  faptul  că  ţara  s-a  umplut  de  argint  şi  de  aur.  Pentru  su¬ 
fletul  cuvios  bogăţia  devine  este  un  imbold  pentru  facerea  de  bine 
prin  milostenie458,  pe  când  pentru  cel  iubitor  de  plăceri  şi  de  trup, 
devine  mijloc  de  slavă  şi  de  obrăznicie.  Sărăcia  este  un  pedagog  spre 
dreapta  credinţă,  pe  când  bogăţia  este  un  imbold  pentru  nesăbuin¬ 
ţă.  Dacă  întregul  neam  este  acuzat  de  averi  în  exces,  să  ia  seama  cei 


454  cpapţiaKda. 

455  Is.  II,  6.  Biblia  sinodală  diferă  de  Septuaginta,  urmând  textului  ebraic. 

456  0£oc£|teta. 

457  Is .  II,  7. 

458  lit.  „comuniunea  (dărnicia)  împărţită”. 

bogaţi,  cum  se  vor  apăra  pentru  proprietăţile  lor.  Dacă  cineva  ar 
crede  că  nu  ar  păcătui,  îmbogăţindu-se  dintr-o  scuză  oarecare  con¬ 
siderată  rezonabilă,  să-şi  aducă  aminte  de  porunca  evanghelică,  care 
interzice  clar  [ca  omul]  să-şi  adune  comori  pe  pământ459. 

81.  «Şi  pământul  s-a  umplut  de  cai  şi  nu  mai  este  număr  carelor 
/or»46°. 

Peste  tot  observăm  că  sfinţii  refuză  folosirea  cailor  atât  pentru 
trupele  de  război,  cât  şi  în  celelalte  necesităţi  ale  vieţii.  De  aceea  şi 
aici  [folosirea]  cailor  este  înşirată  cu  celelalte  acuze.  Căci  Dumnezeu 
dorind  ca  ei  să  depindă  de  ajutorul  de  la  El,  şi  în  războaie  să  nu  se 
încreadă  în  propriile  pregătiri,  de  aceea  a  interzis:  «să  nu-ţi  înmul¬ 
ţeşti  caii»461.  Atunci  ei  sunt  acuzaţi  că  au  intrat  în  posesia  unei  ase¬ 
menea  mulţimi  de  cai,  încât  depăşeşte  şi  numărul.  Dar  aceasta  fie  o 
înţelegem  la  modul  hiperbolic,  fie  considerăm  că,  în  loc  de:  „să  nu 
fie  numărate  cele  mărunte  şi  altfel  de  necinste”,  se  spune:  „să  nu  fie 
numărul  carelor”.  Observă  că  în  Numeri462  femeia  nu  este  numărată, 
ca  fiind  slabă;  nici  copilul,  ca  uşor  de  dispreţuit,  afară  de  cel  întâi 
născut  şi  de  cel  al  leviţilor;  nici  slujitorul,  pentru  că  este  fără  cinste; 
nici  cel  născut  din  căsătorii  mixte,  pentru  că  este  străin.  De  aceea, 
credem  că  sunt  în  afara  numărului  carele  dobândite  prin  răutate. 

82.  «Şi  s-a  umplut  pământul  de  urâciunile  faptelor  mâinilor 
lor »463. 

Practicile  neamurilor,  luând  început  din  ghiciri,  continuând 
cu  iubirea  de  argint  şi  mania  pentru  cai,  i-au  purtat  spre  idolatrie. 
Pentru  că  s-au  lepădat  de  sfatul  lui  Dumnezeu  şi  i-au  ascultat  pe 
ghicitori,  pentru  că  nu  au  crezut  în  Dumnezeu,  ci  în  întunericul 
averii,  pentru  că  s-au  sprijinit  pe  caii  falşi  pentru  mântuire464,  iar  nu 
pe  Cel  ce  poate  să  zdrobească  războaiele,  drept  urmare  au  ajuns  ca 
pământul  lor  să  fie  umplut  de  urâciuni.  Orice  faptă  deci,  săvârşită 
dincolo  de  cuvântul  cel  drept,  este  o  urâciune  pentru  Dumnezeu. 


459  Mt.  VI,  19. 

460  Is.  II,  7. 

461  Deut.  XVII,  16. 

464  Num.  III,  15,40. 

463  Is.  II,  8. 

464  Ps.  XXXII,  16  (Septuaginta  v.  17). 

După  cum  cei  care  au  un  stomac  sensibil  şi  vomită  uşor  se  întorc  la 
vederea  lucrurilor  mizere,  precum  eliminarea  excrementelor  sau  ul¬ 
ceraţii  urât  mirositoare  şi  [altele]  asemenea,  aşa  şi  cele  înfăptuite 
după  necurăţie  sunt  urâciune  pentru  Cel  Sfânt.  Fiindcă  este  un  obi¬ 
cei  pentru  Scriptură  să  numească  idolii  în  mod  propriu  urâciuni, 
toate  închipuirile  netrebnice  întipărite  în  suflet  prin  reprezentare 
sunt  urâciuni  care  umplu  ţara,  adică  întregul  spaţiu  deschis  al  raţio¬ 
nalului  din  suflet. 

«Şi  s-au  închinat  la  cele  pe  care  le-au  făcut  degetele  lor»465.  O, 
ce  nebunie  extremă,  să  numeşti  Dumnezeu  ceea  ce  este  făcut  de  ti¬ 
ne  însuţi  şi  să  nu  înţelegi  absurdul  a  ce  s-a  făcut.  Căci  dacă  te  minu¬ 
nezi  de  materie,  de  ce  atunci  nu  te  închini  bronzului  fără  formă  sau 
pietrei?  Dacă  [te  minunezi]  datorită  tehnicii,  închină-te  propriilor 
mâini,  care  i-au  dat  forma  sau  uneltelor  prin  care  l-ai  făurit.  Cât  de 
mare  ignoranţă  ai  ca  în  timpul  cât  este  cioplită  sau  turnată  statueta 
să  nu  dobândeşti  înţelegerea  a  ce  s-a  făcut?  Aceasta  arată  [textul]: 
«Şi  s-au  închinat  la  cele  pe  care  le-au  făcut  degetele  lor».  Atunci,  de¬ 
sigur,  [omul]  este  obligat  să  aleagă  una  din  două:  fie  că  nu  avea 
niciun  zeu  până  să  fie  modelat  [unul]  de  el  însuşi,  fie  că  cel  de  dina¬ 
inte  a  îmbătrânit  pentru  că  se  simte  lipsa  altuia.  Dar  « blestemat  tot 
omul  care  îşi  va  face  [idol]  cioplit  sau  turnat,  lucrul  mâinilor  unui 
meşter»466. 

83.  « Omul  s-a  aplecat  şi  bărbatul  s-a  umilit»467. 

Cred  că  acestea  s-au  spus  cu  indignare,  nesuportând  decăde¬ 
rea  oamenilor  de  la  vrednicie.  Omul  s-a  plecat,  spune,  idolului  pen¬ 
tru  închinare,  fiind  cea  mai  de  cinste  dintre  fiinţele  de  pe  pământ, 
fiind  rânduit  după  îngeri  între  cele  raţionale,  [el]  cel  cinstit  cu  chi¬ 
pul  lui  Dumnezeu,  cel  ce  inventează  meşteşuguri  prin  puterea  raţi¬ 
unii.  Cel  care  cunoaşte  [lucrurile]  de  pe  pământ,  puterile  plantelor, 
ale  rădăcinilor  şi  ale  fructelor,  cel  care  avântându-se  pe  mare,  [cu¬ 
noaşte]  firea  aerului,  naşterea  vânturilor,  aşezarea  stelelor,  mişcarea 
lor,  intervalele  [dintre  ele]  şi  constelaţiile  [lor],  rânduiala  de  pe  pă- 

mânt,  cetăţile,  legile,  campaniile  militare,  cele  necesare  dintre  meş¬ 
teşuguri  atât  pentru  trai,  cât  şi  pentru  împodobire  şi  paradă  -  acesta 
s-a  plecat  idolului,  ca  şi  cum  ar  avea  nevoie  de  mântuire  de  la  aces¬ 
ta,  cel  însufleţit  de  la  cel  lipsit  de  suflet,  cel  raţional  de  la  cel  care  nu 
simte.  Cel  care  ţine  sub  mână  animalele,  căruia  toate  dobitoacele  i- 
au  fost  supuse  spre  slujire  -  pentru  că  Dumnezeu  ni  le-a  supus,  Cel 
care  ne-a  dat  să  fim  după  chip,  prin  faptul  că  le  stăpânim  pe  cele  din 
apă  deopotrivă  cu  cele  de  pe  uscat  -,  acesta  nu  îndrăzneşte  să  stea  la 
acelaşi  [nivel]  nu  în  faţa  unuia  dintre  dobitoacele  diferite  de  el  prin 
forţă,  ci  a  imitaţiei  unei  fiinţe  dintre  dobitoace,  sau  a  unei  femei  ne¬ 
cuviincioase  sau  unui  bărbat  foarte  dizgraţios,  şi  se  înfricoşează  şi  se 
pleacă  la  pământ,  nefiind  vrednic  să  se  uite  în  sus  spre  cer  din  cauza 
păcatului  împotriva  Celui  ceresc. 

84.  «Omul  s-a  aplecat  şi  bărbatul  s-a  umilit »468. 

Este  o  sporire  a  răului,  ca  bărbatul,  care  este  mai  potrivit  să  fie 
conducător,  mai  desăvârşit  în  înţelegere,  mai  puternic  în  fapte,  ui¬ 
tând  de  demnitatea  proprie,  să  se  înjosească  în  faţa  idolului.  Fiind 
chipul  şi  slava  Iui  Dumnezeu,  având  cap  al  său  pe  Hristos,  s-a  înjosit 
în  faţa  idolului,  el  care  faţă  de  acestea  este  bărbat.  Acesta  este  lucrul 
cel  mai  grav  în  situaţia  [respectivă] .  Căci  dacă  era  un  copil,  dacă  era 
o  femeie,  cineva  ar  putea  avea  îngăduinţă  faţă  de  unul  din  cauza  ti¬ 
nereţii,  faţă  de  cealaltă  din  cauza  slăbiciunii  din  fire.  Dar  acum  băr¬ 
batul  s-a  umilit,  ceea  ce  depăşeşte  orice  exces  al  ruşinii. 

«Nu  îi  voi  ierta»469.  O,  ce  ameninţări!  Oare  nu  din  cauza  pe¬ 
depsei  veşnice  sunt  acestea:  «nu  îi  voi  ierta»!  Căci  cât  timp  ghicesc, 
cât  timp  îşi  înmulţesc  copiii  străini,  cât  timp  se  agită  pentru  argint, 
cât  timp  îşi  echipează  cavaleria,  exista  [încă]  speranţă  şi  aşteptarea 
iertării.  Dar  pentru  că  au  căzut  în  idolatrie,  cea  din  urmă  dintre  rele, 
şi  înţelegând  propria  lor  demnitate,  îi  acordă  idolului  cinstiri  egale 
cu  ale  lui  Dumnezeu,  [de  aceea  s-a  spus]:  «Nu  îi  voi  ierta».  Cel  Bun 
înfăptuieşte  aceasta  spre  facere  de  bine.  Căci  dacă  iertarea  este  un 
imbold  pentru  neînffânare,  «Nu  îi  voi  ierta »  pentru  ca  necazul  să  le 
aducă  acestora  amintirea  de  Dumnezeu.  încât  a  nu  ierta  nu  este  o 

ameninţare  vătămătoare,  ci  o  pedagogie  mântuitoare.  „Căci  nu  te 
voi  lăsa470,  spune,  nici  nu  te  voi  părăsi471”. 

85.  «Şi  acum  intraţi  în  pietre  şi  ascundeţi-vă  în  pământ  de  Ia  fa¬ 
ţa  fricii  de  Domnul  şi  de  la  slava  tăriei  Lui,  când  Se  va  scula  să  distru¬ 
gă  pământul»472. 

O  altă  invitaţie  este  cea  către  casa  lui  Iacob,  care  cheamă  la 
ceea  ce  este  folositor.  Căci  după  cum  [s-a  spus]:  «Veniţi  să  ne  suim 
în  muntele  Domnului»473,  « veniţi  să  mergem  în  lumina  Domnului»474, 
aşa  şi  acum  [se  spune]:  «Şi  acum  intraţi  în  pietre  şi  ascundeţi-vă  în 
pământ  de  la  faţa  fricii  de  Domnul».  Cine  este  oare  un  aşa  de  [mare] 
calomniator  al  Scripturii  încât  să  creadă  că  îi  sfătuieşte  pe  unii  să 
fugă  de  la  faţa  fricii  de  Domnul  şi  să  se  ascundă  în  crăpăturile  pie¬ 
trelor?  Fiindcă  «unde  să  merg,  spune,  de  la  Duhul  Tău  şi  de  la  faţa  Ta 
unde  să  fug?  Dacă  mă  voi  urca  în  cer,  Tu  acolo  eşti»475.  Şi  iarăşi 
Domnul:  « Dacă  se  ascund  în  Cârmei,  de  acolo  îi  voi  lua.  Dacă  fug  în 
mare,  acolo  voi  porunci  şarpelui  şi  îi  va  muşca»476.  De  aceea  cum  a 
sfătuit  ca  piatra  să  fie  pusă  adăpost  de  la  faţa  fricii  de  Domnul?  Dar 
poate  spune  că  singura  scăpare  de  rele,  care  au  fost  enumerate  mai 
înainte  este  să  fugă  la  adăpostul  pietrei,  adică  trăinicia  credinţei  în 
Hristos477.  Unde  şi  Moise  a  fost  pus,  când  urma  să-L  vadă  pe  Dum¬ 
nezeu478.  « Intraţi  aici,  spune,  şi  ascundeţi-vă  în  pământ»,  adică  în- 
gropaţi-vă.  Pentru  ce?  Pentru  ca  îngropaţi  fiind  cu  El  prin  Botez479  şi 
murind  împreună  cu  El,  să  mergeţi  întru  înnoirea  vieţii,  murind  faţă 
de  păcat. 

Adună  [textele]  despre  piatră  în  Scriptură,  ca  să  ţi  se  clarifice 
locul.  «în  piatră  m-ai  ridicat»480.  Poporul  a  băut  din  piatră481,  dar  şi 


470  Verbul  ctvuipi  înseamnă  „a  lăsa”,  dar  şi  a  „ierta”. 

miere  a  avut  din  piatră482.  Iar  Psalmistul  spune:  «Piatra  scăpare  ie¬ 
purilor»483.  Piatra  tare  a  dat  [apă]  curată  din  belşug  şi  ulei,  cu  care  s- 
au  uns,  după  cântarea  lui  Moise484.  Dacă  deci  intraţi  în  piatră,  veţi 
putea  evita  frica  de  Domnul,  când  Se  va  scula  să  distrugă  pământul, 
când  va  urma  să  nimicească  cele  pământeşti,  să  distrugă  [omul] 
pământesc  pentru  a  da  viaţă  fără  piedică  [omului]  duhovnicesc. 
Trebuie  deci  să  anticipeze  învierea  Lui  cu  slavă  şi  putere,  îngrijindu- 
se  de  ei  înşişi  în  acest  fel. 

86.  «Căci  ochii  Domnului  sunt  înalţi,  iar  omul  este  smerit»483. 

Ca  să  nu  crezi  că  sfătuieşte  o  îndepărtare  trupească  de  Dum¬ 
nezeu,  adaugă:  « Ochii  Domnului  sunt  înalţi,  iar  omul  este  smerit». 
Nimic  din  cele  de  jos  nu  rămâne  ascuns  de  Cel  care  veghează  din 
înalt,  toate  fiind  sub  privirea  [Lui]  şi  nimic  neîntunecându-I  ochii. 
Iar  omul  smerit  este  fie  cel  care  se  consideră  pe  sine  nimic  în  com¬ 
paraţie  cu  măreţia  lui  Dumnezeu,  fie  cel  care  prin  umilinţă  îndepăr¬ 
tează  cugetarea  înfumurată,  fie  cel  care  prin  păcat  se  aruncă  pe  sine 
din  înălţimea  de  dinainte. 

«Şi  se  va  smeri  semeţia  oamenilor»486.  în  cele  de  dinainte  omul 
şi-a  umilit  înălţarea  şi  era  vrednic  de  acuzare.  « Omul  s-a  aplecat  şi 
bărbatul  s-a  umilit».  Aici  însă,  umilinţa  este  folositoare.  Căci  înde¬ 
părtarea  cugetării  zadarnice  şi  ridicarea  din  deşertăciune,  din  seme¬ 
ţia  înfumurată  şi  din  goala  părere  de  sine  spre  vrednicia  proprie, 
[aceasta]  este  smerenia  lăudabilă.  Dacă  se  refugiază  în  piatră  şi  îşi 
pun  trupul  în  pământ  în  nădejdea  învierii  cu  Hristos,  înălţările  din 
cauza  nesăbuinţei  cad,  iar  părerea  lor  despre  sine  [rămâne]  zadarni¬ 
că.  Iar  mărturia  adevărată  a  înălţării  este  atribuită  de  ei  doar  lui 
Dumnezeu. 

87.  «Şi  se  va  înălţa  singur  Domnul  în  ziua  aceea»487. 


481  Num.  XX,  n. 

Scriptura  ne  indică  ziua  ca  fiind  cunoscută  şi  mărturisită  de 
către  toţi.  în  acea  zi,  ultima  dintre  toate  zilele,  pe  care  noaptea  nu  o 
întrerupe,  nici  timpul  nu  o  limitează,  nici  lumina  fizică  nu  îi  dă  în¬ 
ceput  şi  sfârşit,  ci  este  una  singură,  asemenea  cu  ea  însăşi,  nemişca¬ 
tă,  neînserată  şi  neurmată  [de  altele];  în  acea  zi,  «Se  va  înălţa  singur 
Domnul»,  când  orice  cugetare  semeaţă  va  cădea  şi  orice  luminare  a 
fericitelor  puteri  va  dispărea  prin  măreţia  strălucirilor  acelei  slave. 
Fie  că  este  profet,  fie  apostol,  fie  că  sunt  puteri  sfinte  şi  mai  presus 
de  lume,  când  se  va  arăta  măreţia  adevărată,  toate  vor  fi  considerate 
umile. 

închipuie-ţi  ceea  ce  s-a  spus  dintr-un  exemplu  de  viaţă.  Dacă 
ar  fi  o  cetate  de  meşteşugari,  care  abia  îşi  procură  cele  necesare  pen¬ 
tru  trai  din  munca  pe  o  zi;  şi  ar  fi  acolo  unii  cu  mult  mai  înzestraţi 
decât  [acei]  zilieri,  fericiţi  şi  admiraţi  până  atunci  de  către  cei  săr¬ 
mani.  Apoi  ar  veni  în  cetate  un  împărat,  cel  mai  bogat  dintre  toţi 
regii,  având  mult  aur,  mult  argint,  multe  pietre  foarte  preţioase, 
unele  puse  în  [veşmântul]  împărătesc,  altele  expuse  pentru  paradă. 
Frumuseţea  şi  mulţimea  hainelor  erau  imense,  mulţimea  slujitorilor 
şi  paznicilor  depăşea  [orice]  număr,  cheltuiala  negrăită,  cămile  şi 
catâri  nenumăraţi  îi  cărau  bogăţia,  cai  împodobiţi  cu  aur  şi  ţesături 
de  purpură,  unii  slujind,  iar  alţii  mergând  înainte  în  procesiune.  La 
această  privelişte,  ce  impresie  ar  primi  acel  popor  sărac,  care  până 
atunci  se  minuna  de  cei  care  îi  erau  superiori  cu  lucruri  mici?  Nu  se 
ruşinează  de  propria  lor  judecată?  [Nu]  le  dispreţuieşte  pe  toate  în 
comparaţie  cu  cele  superioare?  [Nu]  va  mărturisi  slava  şi  bogăţia 
pentru  singurul  cu  adevărat  bogat?  De  aceea  tot  aşa  cât  timp  măre¬ 
ţia  şi  slava  înţelepciunii  şi  puterii  lui  Dumnezeu  sunt  ascunse,  multe 
par  să  fie  înalte  şi  mari  pentru  cei  care  stau  în  sărăcie  extremă.  Când 
însă  se  arată  ceea  ce  este  prin  fire  înţelept  şi  puternic  cu  adevărat, 
nimeni  nu  mai  este  socotit  nici  înţelept,  nici  puternic.  Astfel  odată 
şi  Moise  a  mărturisit  despre  sine  că  este  cu  vocea  stinsă  şi  limba 
greoaie,  după  ce  l-a  auzit  pe  Dumnezeu  vorbind  cu  el488.  Şi  Avraam, 
când  L-a  văzut  pe  Dumnezeu,  a  mărturisit  despre  sine  că  este  pă- 

mânt  şi  cenuşă4®9.  Nimeni  deci,  învrednicindu-se  să  privească  la  bu¬ 
nătatea  şi  înţelepciunea  lui  Dumnezeu,  nu  poate  să  afirme  înţelep¬ 
ciunea  sau  puterea  nici  a  lui  nici  a  altuia.  Căci  toţi  sfinţii  sunt  ca 
lumina  lămpii  în  amiaza  mare  care  este  depăşită  în  strălucire  de 
soare.  De  aceea  «Se  va  înălţa  singur  Domnul  în  ziua  aceea». 

88.  «Căci  ziua  Domnului  este  peste  orice  nesăbuit  şi  semeţ»490. 

Poate  că  primul  păcat  a  fost  nesăbuinţa  şi  semeţia,  dacă  diavo¬ 
lul,  răzvrătindu-se  din  belşugul  bunurilor  din  jurul  său,  L-a  părăsit 
pe  Dumnezeu  şi  le-a  făcut  şi  pe  puterile  potrivnice  să-L  părăsească 
împreună  cu  sine,  spunând:  « Mai  presus  de  stele  voi  pune  tronul  meu 
şi  voi  şedea  în  muntele  cel  înalt  peste  munţii  cei  înalţi,  dinspre  nord. 
Mă  voi  sui  deasupra  norilor,  voi  fi  asemenea  Celui  Preaînalt»491 .  De 
aceea  a  început  de  aici  şi  pedepsirea.  Şi  dacă  totuşi,  cineva 
pierzându-şi  minţile,  a  căzut  în  judecata  diavolului,  va  fi  condamnat 
împreună  cu  începătorul  şi  făcătorul  semeţiei.  Căci  « Domnul  le  stă 
împotrivă  celor  semeţi»492. 

Oarecum  pare  că  începutul  semeţiei  este  nesăbuinţa.  Cel  care 
îi  dispreţuieşte  pe  alţii  şi  îi  crede  nimicuri,  considerându-i  pe  unii 
săraci,  pe  alţii  de  neam  modest,  pe  alţii  neînvăţaţi,  din  această  nesă¬ 
buinţă  alunecă  spre  a  se  socoti  doar  pe  sine  că  este  înţelept,  price¬ 
put,  nobil,  bogat,  puternic,  făcând  din  dispreţ  începutul  purtării  cu 
semeţie.  Căci  aceasta  este  să  te  porţi  semeţ,  să  te  străduieşti  să  te 
arăţi  deasupra  multora.  Făcând  aceasta,  îl  dispreţuieşte  pe  aproape¬ 
le,  iar  pe  sine  se  slăveşte. 

Nesăbuinţa  este  început  al  semeţiei  şi  semeţia  este  o  odraslă 
rea  a  nesăbuinţei.  De  aceea  pedeapsa  este  asupra  oricărui  nesăbuit 
şi  semeţ.  Căci  păcatele  înrudite  se  pedepsesc  asemănător.  De  aceea 
vestita  zi  a  Domnului  va  aduce  pedeapsă  asupra  oricărui  nesăbuit  şi 
semeţ.  Dar  noi,  demni  de  milă,  toată  ziua  alipiţi  de  aceste  rele,  nu 
înţelegem  cât  de  mari  rele  păcătuim.  «Cei  care  batjocoresc  nu  vor 
moşteni  împărăţia  lui  Dumnezeu»493.  Şi  noi  batjocorim,  dar  batjoco- 

rind  nu  înţelegem  că  aceste  cuvinte  pe  care  eu  le  rostesc,  îmi  vor  sta 
împotrivă  în  ziua  Domnului,  îmi  vor  tăia  calea  şi  se  vor  face  ca  un 
zid,  peste  care  nu  pot  să  trec.  Cine  dintre  noi  nu  se  slăveşte?  Cine 
nu  îl  dispreţuieşte  pe  aproapele?  Dar  nesăbuinţa  este  ceva  mai  mare 
decât  batjocura.  Căci  una  este  doar  necinstirea  de  către  limbă,  dar 
nesăbuinţa  are  şi  intenţia  prin  fapte  de  [a  aduce]  ruşinea  asupra  ce¬ 
lor  nesocotiţi.  Totuşi  astăzi  este  cu  putinţă  celui  semeţ,  dacă  doreş¬ 
te,  să  coboare  la  umilinţa  celor  smeriţi.  Şi  chiar  acum  este  pericol 
pentru  cel  smerit  să  se  schimbe  la  trufia  celor  semeţi.  Căci  însuşi 
faptul  de  a  crede  despre  sine  că  a  ajuns  pe  piscul  smereniei  este  un 
început  al  semeţiei  şi  a  te  purta  arogant  faţă  de  cel  care  pare  a  se 
afla  în  păcate  constituie  o  teribilă  semeţire,  de  care  suferea  şi  farise¬ 
ul  împotriva  vameşului. 

89.  «Şi  peste  orice  trufaş  şi  îngâmfat»494. 

Cel  trufaş  şi  îngâmfat  ţine  de  aceeaşi  răutate,  deosebindu-se 
de  cel  nesăbuit  şi  semeţ  doar  în  purtare.  Căci  unul  se  foloseşte  de 
nesăbuinţă  şi  de  semeţie  împotriva  celorlalţi,  pe  când  celălalt,  şi 
singur  fiind,  se  înalţă  pe  sine,  se  îngâmfă  în  zădărnicia  minţii  [sale] 
şi  se  trufeşte.  Ca  să  ţi-1  închipui  exact  pe  cel  îngâmfat,  aminteşte-ţi 
de  tine  în  zădărnicia  tinereţii  tale,  dacă  vreodată  fiind  de  unul  sin¬ 
gur  te-ai  gândit  la  viaţă  şi  la  îndeletniciri;  cum  uşor  în  fantezia  min¬ 
ţii  urmăreai  demnităţi  după  demnităţi,  oficii  după  oficii,  te  înconju¬ 
rai  de  bogăţie,  construiai  case,  puneai  deoparte  aur  şi  argint,  adunai 
averi,  aduceai  atâţia  şi  atâţia  talanţi  [de  marfă]  pe  an;  aveai  mii  de 
slujitori,  tot  felul  de  meşteşugari,  venituri  de  la  aceştia,  herghelii  de 
cai,  turme  şi  cirezi  şi  bani  din  acestea,  femeie  şi  copii  şi  odraslele 
acestora;  le  făceai  bine  prietenilor,  te  răzbunai  pe  duşmani;  condu¬ 
ceai  cetăţi,  apoi  popoare,  iar  în  cele  din  urmă  ajungeai  şi  împărat! 
Vezi  cum  din  cauza  uşurătăţii  o  asemenea  minte  este  trufaşă  şi  în¬ 
gâmfată?  Nu  este  ţinută  de  nimic  şi  se  duce  dincolo  de  cele  cu  pu¬ 
tinţă,  dincolo  de  fire. 

Pericolele  zilei  [aceleia]  îi  ameninţă  deci  şi  pe  cei  îngâmfaţi. 
Căci  îngâmfarea,  spune,  este  un  păcat.  Ascultă-L  pe  Domnul,  Care 

spune:  «Nu  vă  îngâmfaţi»495.  Şi  fericitul  David  numără  între  realizări 
şi  a  nu  fi  îngâmfat  şi  a  nu  fi  trufaş.  Căci  spune:  «Doamne,  inima  mea 
nu  s-a  îngâmfat,  nici  nu  s-au  trufit  ochii  mei»496.  Este  totuşi  şi  o  înăl¬ 
ţare  de  lăudat,  când  nu  eşti  meschin,  nici  nu  te  îngrijeşti  de  cele  de 
jos,  ci  îţi  înalţi  cugetarea  şi  eşti  împodobit  cu  înălţimea  virtuţii  prin 
măreţia  sufletului  şi  a  minţii.  Acea  înălţare  a  conştiinţei  este  accep¬ 
tabilă,  care  nu  este  umilă  în  necazuri,  care  le  dispreţuieşte  pe  cele 
de  pe  pământ.  Acela  are  cetăţenie  în  cele  cereşti,  a  cărui  inimă  este 
înflăcărată  după  comorile  de  acolo.  Şi  se  pare  că  această  înălţime  a 
cugetului  are  aceeaşi  deosebire  faţă  de  ridicarea  cu  aroganţă  ca  cea 
pe  care  o  are  sănătatea  adevărată  faţă  de  umflarea  cărnii  făcută  din 
cauza  hidropicii.  Căci  trupul  se  umflă,  dar  supurează  pe  dinăuntru 
şi  este  bolnav. 

90.  «Şi  peste  orice  cedru  al  Libanului  dintre  cei  trufaşi  şi  se¬ 
meţi»497. 

Ce  fel  de  rele,  [se  poate]  spune,  are  cedrul,  încât  o  asemenea 
înălţime,  care  îi  aparţine  din  fire,  să  fie  adusă  spre  cercetare?  Şi  de 
ce  Scriptura  îi  ameninţă  în  general  cu  ziua  [aceea]  pe  cedrii  din  Li¬ 
ban?  Căci  nimeni  nu  contestă  că  Scriptura  [vorbeşte]  despre  cele  în¬ 
sufleţite,  care  se  îngâmfa  şi  se  înalţă  cu  neînţelegere.  Dar  de  ce  ce¬ 
drii?  Şi  de  ce  din  Liban?  Cedrii  sunt  plante  care  produc  fructe  nefo¬ 
lositoare,  ating  cea  mai  mare  înălţime  şi  cresc  mereu  cu  trecerea 
timpului,  nici  nu  îmbătrânesc  repede,  nici  nu  devin  lesne  putrezi. 
Iar  Libanul  era  din  vechime  un  munte  al  idolatriei.  Deci,  ca  să  ne 
indice  puterile  nimicitoare  care  există  acolo,  a  numit  cedrii  ai  Liba¬ 
nului  înălţimile  răutăţii,  care  se  ridică  împotriva  cunoaşterii  lui 
Dumnezeu498,  despre  care  şi  Psalmul  spune  că:  « Domnul  va  zdrobi 
cedrii  Libanului»499. 

Dar  se  poate  ca  prin  cedri  să  fie  sugerate  obiceiurile  înfumura¬ 
te  ale  oamenilor  ridicate  spre  îngâmfare  fără  vreun  motiv  pe  măsu¬ 
ră.  Căci  în  îngâmfare  fie  este  vreun  motiv  convingător  care  produce 


495  Lc.  XII,  29. 

496  Ps.  CXXX,  1. 

497  Is.  II,  13. 

498 II  Cor.  X,  5. 
499  Ps.  XXVIII,  5. 

semeţia,  fie  este  complet  iraţională.  Spre  exemplu,  cineva  gândeşte 
[semeţ]  despre  sine  din  cauza  abstinenţei,  gândeşte  din  cauza  cum¬ 
pătării,  gândeşte  din  cauza  perseverenţei  în  rugăciuni.  Face  rău, 
gândind  dincolo  de  ce  trebuie,  atât  că  semeţia  are  o  corespondenţă. 
Unul  ca  acesta  este  o  plantă  semeaţă,  dar  una  roditoare.  Dar  cel  ca¬ 
re,  fără  vreo  faptă  bună,  se  îngâmfă  din  cauza  bogăţiei  sau  a  naşterii 
nobile  sau  a  puterii  trupului  este  un  cedru  care  se  bucură  de  viaţa 
neroditoare  şi  nefolositoare.  Dar  de  ce  şi  al  Libanului?  Pentru  că 
după  cum  plantele  sădite  pe  munţi  se  folosesc  de  o  înălţime  străină, 
tot  aşa  şi  cei  care  îşi  asumă  bogăţia  sau  puterea  sau  slava  strămoşi¬ 
lor,  abuzează  de  cele  care  nu  le  aparţin  ca  ocazie  pentru  propria 
înălţare. 

Există,  totuşi,  şi  cedri  lăudaţi.  «Sătura-se-vor  copacii  Domnu¬ 
lui,  cedrii  Libanului  pe  care  i-ai  sădit»500.  Pomii  roditori  şi  toţi  cedrii 
sunt  invitaţi  la  doxologie501,  ca  să  se  arate  că  nimic  nu  este  rău  prin 
fire,  nici  înstrăinat  de  Dumnezeu,  ci  fiecare  după  propria  motivaţie, 
fie  se  îndepărtează  de  Dumnezeu,  fie  I  se  alătură  Acestuia.  De  aceea 
şi  cedri  finisaţi  pentru  pregătirea  Templului  erau  aduşi  din  Liban,  is¬ 
toria  demonstrând  că  se  poate  să  îi  schimbe  de  la  idolatrie  la  sfinţe¬ 
nie.  De  aceea  cedrul  este  sfărâmat  atunci  când  nu  este  separat  de 
Liban,  iar  atunci  când  le  părăseşte  pe  cele  vechi,  se  face  vrednic  să 
fie  sfinţit.  Totuşi,  în  general,  obiceiurile  animalelor  şi  felurile  plan¬ 
telor  sunt  luate  drept  varietate  a  intenţiilor  oamenilor. 

91.  «Şi  peste  orice  copac  cu  ghindă  din  Basan»502. 

Pomenirea  unei  alte  plante  [se  face]  pentru  a  arăta  că  viaţa 
omenească  este  ameninţată  de  judecată.  Căci  practica  obişnuită 
compară  cu  stejarul  caracterele  tari  şi  nezdruncinate,  care  sunt  în¬ 
căpăţânate  faţă  de  toţi  şi  opuse.  Copacul  acesta  produce  un  fruct, 
dar  ca  hrană  a  porcilor.  De  aceea  este  numit  copacul  ruşinii.  Pentru 
că  schimbă  Basan  cu  „ruşinea”503.  Deci  şi  peste  cei  a  căror  slavă  de  a 
aduce  roade  este  de  ruşine,  şi  peste  aceştia  este  ziua  Domnului.  De 


500  Ps.  CUI,  18  (Septuaginta  v.  16). 

501  Ps.  CXLV1II,  9  (Septuaginta  v.  7). 

502  Is.  II,  13. 

503  în  limba  ebraică  jţi3  başan  seamănă  cu  verbul  012  boş  „a  se  ruşina”. 

fapt,  găsim  şi  idolatria  că  este  numită  ruşine,  după  cum  în  cea  de-a 
treia  [carte]  a  Regilor  Ilie  îi  spune  lui  Ahab:  «Şi  acum  trimite  şi  adu¬ 
nă  înaintea  mea  întreg  Israelul  în  muntele  Cârmei  şi  pe  profeţii  ruşinii 
şi  pe  profeţii  dumbrăvilor,  patru  sute  de  bărbaţi,  care  mâncau  la  masa 
Izabelei»504 .  Deci,  pentru  că  «orice  pom  care  nu  face  roadă  bună  este 
tăiat  şi  aruncat  în  foc»5°5,  ziua  Domnului  îi  ameninţă  ca  înfricoşă¬ 
toare  şi  pe  copacii  ruşinii.  De  aceea  şi  împăratul  Basanului  se  numea 
Og,  iar  Og  se  tâlcuieşte  „stavilă”506,  faptele  de  ruşine  fiind  o  opreliş¬ 
te  pentru  noi  în  calea  mântuirii507.  Căci  desfrânaţii,  adulterii,  efemi¬ 
naţii,  sodomiţii  şi  toţi  cei  ce  fac  [lucruri]  de  ruşine  sunt  sub  Og,  care 
îi  împărăţeşte,  care  lucrează  [pentru  ei]  despărţirea  de  Dumnezeu. 
Pe  acesta  Dumnezeu  îl  zdrobeşte  pentru  eliberarea  celor  pe  care  îi 
stăpâneşte.  « Mărturisiţi-vă  Domnului,  că  este  bun,  Cel  ce  a  bătut  îm¬ 
păraţi  mari  şi  a  omorât  împăraţi  tari,  pe  Sihon  şi  pe  Og»5°8. 

92.  «Şi  peste  orice  munte  şi  peste  orice  deal  şi  peste  orice  turn 
înalt»509. 

După  cum  munţii  sunt  diferiţi  faţă  de  dealuri  după  mărime, 
dar  în  rest  le  seamănă,  tot  aşa  şi  puterile  potrivnice  se  aseamănă 
unele  cu  altele  în  intenţie,  dar  în  mărimea  nedreptăţilor  diferă.  Şi 
împotriva  lor  se  va  ridica  pe  bună  dreptate  ziua  Domnului  Savaot. 

Dar  ce  înseamnă  «şi  peste  orice  turn»?  Turnul  este  un  post  de 
veghe  înalt  pentru  păzirea  cetăţilor  şi  cunoaşterea  potrivită  a  atacu¬ 
rilor  inamice.  Asemenea  ni  s-a  dat  mintea,  care  le  păzeşte  pe  cele 
bune  [şi]  anticipează  uneltirile.  Nu  trebuie  ca  ea  să  se  preocupe  de 
înălţarea  spre  cer  nici  prin  ea  însăşi,  nici  prin  cele  pământeşti.  Căci 
Domnul  Se  coboară  la  ea,  cea  căzută  prin  cugetare  şi  rupe  armonia 
ei  cu  răul  spre  binefacere  şi  mântuire.  Pentru  zidirea  acestuia  Dom¬ 
nul  ne  porunceşte  ca,  şezând,  să  socotim,  dacă  avem  cele  pentru 


504  III  Reg.  XVIII,  19. 

505  Mt.  III,  10. 

506  Probabil  Og  3iS?  este  pus  în  legătură  cu  radicalul  31S?  „a  trasa  un  cerc”  (probabil  şi  cu 
sensul  de  „a  face  o  îngrăditură”). 

507  /  Cor.  VI,  10. 

508  Ps.  CXXXV,  1, 17-20. 

509  Is.  II,  14-15. 

terminare,  după  cum  arată  chiar  şi  sfatul  Evangheliei510.  Scriptura 
doreşte  deci  ca  mintea  care  cugetă  semeţ,  se  îngâmfă,  pe  toate  le 
bârfeşte  şi  pe  sine  se  fericeşte,  să  se  teamă  de  ziua  Domnului. 

«Şi  peste  orice  zid  înalt»5U.  Iarăşi,  zidul  este  un  adăpost  făcut 
pentru  păzirea  cetăţilor  şi  care  respinge  asalturile  inamice.  Aşa  sunt 
şi  învăţăturile  (cuvintele),  unele  ne  înconjoară  cu  adevărul  însuşi, 
păzind  curăţia  învăţăturilor  pentru  mântuire;  altele,  însă,  sunt  prac¬ 
ticate  de  gândirea  din  afară  pentru  întărirea  minciunii  şi  păzirea  ză¬ 
dărniciei.  Căci  puterea  dialecticii  este  un  zid  pentru  învăţături,  care 
nu  permite  ca  ele  să  fie  uşor  de  jefuit  şi  de  cucerit  de  către  cei  care 
vor.  De  aceea  zidurile  Ierusalimului  sunt  scrise  pe  mâinile  Domnu¬ 
lui512,  dar  ale  Ierihonului  sunt  distruse  de  Iisus  [Navi],  fiind  sfărâma¬ 
te  doar  prin  glas5'3.  Deci  mai  sus  au  fost  acuzate  doar  cele  înalte;  aici 
însă,  şi  cele  care  au  pe  lângă  înălţime  şi  ceva  putere,  profetul  nu¬ 
mind  figurat  [puterea  de]  convingere  întărită  şi  înălţată  în  exces 
prin  metodele  doveditoare  (apodictice)  zid  înalt,  ţinând  ferm  că 
acesta  va  fi  distrus  în  ziua  Domnului. 

93.  «Şi  peste  orice  corabie  a  mării»514. 

Sunt  pilde  expuse  pentru  exerciţiul  minţii  noastre,  ca  să  nu  as¬ 
cultăm  Scriptura  cu  lenevie  [şi]  ca  să  nu  ne  aplecăm  mintea  spre 
pământ.  Vorbind  despre  mintea  care  le  cugetă  pe  cele  înalte  şi  nu 
este  îndepărtată  de  cele  umile,  în  continuare  [Scriptura]  discută  în 
acelaşi  chip  al  tăinuirii  despre  trupuri515.  Căci  ziua  Domnului  nu  este 
înfricoşătoare  pentru  corăbiile  neînsufleţite,  ci  pentru  cei  care  sunt 
clătinaţi  în  trup  pe  valul  sărat  al  acestei  vieţi.  Căci  după  cum  corăbi¬ 
ile,  îngreunate  peste  măsură  cu  încărcătură,  sunt  greu  de  condus  şi 
[ajung]  uşor  epave,  tot  aşa  sunt  numite  corăbii  ale  mării  şi  trupurile 
care  s-au  supraîncărcat  până  la  obezitate  prin  multă  şi  abundentă 


510  Lc.  XIV,  28. 

5U  Is.  II,  15. 

5,2  Is.  XLIX,  16. 

513  Ios.  VI,  20. 

5,4  Is.  II,  16. 

515  Compararea  trupului  cu  corabia  este  un  motiv  al  filosofiei  greceşti  -  cf.  Aristotel, 
Despre  suflet ,  2, 1, 4133.8-9. 

ru. 

Totuşi,  sunt  şi  corăbii  lăudabile,  care  slujesc  celor  care  merg 
pe  mare  pentru  a  face  negoţ  în  ape  multe516  şi  despre  care  se  spune 
în  Psalmul  de  laudă  că:  «Acolo  corăbiile  umblă»5'7.  Căci  sunt  lăudate 
corăbiile  care  străbat  marea,  dar  care  nici  nu  rămân  în  ea,  şi  nici  nu 
sunt  scufundate  în  valuri.  Şi  cei  care  trăiesc  în  trup,  dar  nu  se  luptă 
trupeşte,  [ci]  călcând  valurile  vieţii  şi  fiind  mai  înalţi  decât  aceasta, 
fac  negoţ  în  ape  multe.  Aceştia  merg518  în  viaţă  pentru  a-i  câştiga  pe 
vreunii  dintre  cei  afundaţi.  De  aceea,  [ei]  cunosc  faptele  Domnului, 
primind  drept  câştig  al  negoţului  înţelegerea  faptelor  Domnului  şi  a 
minunilor  din  adânc519. 

«Şi  peste  orice  vedere  a  frumuseţii  corăbiilor»520.  Să  asculte  cei 
care  se  ocupă  cu  împodobirea  trupului  şi  cei  care  cu  migală  se  dedi¬ 
că  aspectului  lor.  Căci  nu  vederea  corăbiilor  este  vătămătoare,  ci  ve¬ 
derea  trupului  spre  dorinţă.  Ziua  Domnului  va  fi  deci  şi  peste  orice 
vedere  a  frumuseţii  corăbiilor,  pentru  că  cel  care  se  uită  la  femeie 
poftind-o  a  comis  adulter  în  inima  lui521,  iar  femeia  care  se  împodo¬ 
beşte  ca  să  atragă  asupra  ei  dorinţa  celor  nestăpâniţi  a  comis  deja 
adulterul  în  inima  ei. 

94.  «Şi  se  va  smeri  orice  om»522. 

Din  acestea,  Scriptura  arată  că  toate  cele  prezentate  în  pilde  şi 
în  chip  ascuns  s-au  spus  despre  oameni.  Căci  după  cel  nesăbuit  şi 
semeţ,  după  cel  îngâmfat  şi  trufaş,  după  tot  cedrul  Libanului,  după 
tot  copacul  cu  ghindă  al  Basanului,  după  orice  turn  înalt,  după  orice 
zid  înalt,  după  orice  vedere  a  frumuseţii  corăbiei,  spune  apoi:  «se  va 
smeri  orice  om»,  adică  orice  fel  de  rău  din  oameni  va  cădea. 

[Noi],  oamenii,  suntem  introduşi  în  această  lume  ca  într-o 
şcoală  de  obşte  şi  ni  s-a  poruncit,  primind  minte  şi  având  ochi  pen- 


516  Ps.  CVI,  23. 

517  Ps.  Cili,  27  (Septuaginta  v.  26). 

5,8  în  greacă  se  păstrează  paralela  cu  mersul  (lit.  coborârea )  pe  corabie. 

519  Ps.  CVI,  24. 

520  Is.  II,  16. 

521  Mt.  V,  28. 

522  Is.  II,  17. 

tru  simţire,  să-L  recunoaştem  pe  Dumnezeu  după  iconomia  şi  ad¬ 
ministrarea  tuturor  ca  din  nişte  scrieri,  pentru  ca  cei  care  doresc  să 
se  ocupe  cu  căutarea  adevărului,  luând  din  acestea  imbold,  după  ce 
s-au  pregătit  suficient,  să  se  şi  învrednicească  de  vederea  faţă  către 
faţă  a  celor  pe  care  le-au  căutat  bine  sau  ca  cei  conduşi  foarte  depar¬ 
te  de  adevăr,  prin  adevărul  însuşi  să  fie  ruşinaţi  de  minciună.  Căci 
«cunoscându-L  pe  Dumnezeu,  nu  L-au  slăvit  ca  pe  Dumnezeu,  nici 
nu  I-au  mulţumit»525.  Mintea  sfinţilor  nu  doar  vede,  ci  şi  ascultă  cre¬ 
aţia  care  spune  cele  despre  slava  lui  Dumnezeu.  Căci  zice:  «cerurile 
spun  slava  lui  Dumnezeu»524.  Dar  cei  care  nu  înţeleg  mai  mult  decât 
cele  arătate,  «au  ajuns  deşerţi  şi  s-au  închinat  şi  au  slujit  creaţiei  în 
locul  Creatorului»525. 

95.  «Şi  Se  va  înălţa  Domnul  singur  în  ziua  aceea»526. 

Când  lumina  străluceşte,  întunericul  dispare,  şi  când  sănătatea 
vine,  tulburările  bolii  încetează,  şi  când  adevărul  se  arată,  este  ruşi¬ 
nată  firea  minciunii.  Când  Cel  înalt  cu  adevărat  este  cunoscut  cu  cât 
se  află  deasupra  oricărei  minţi  înalte  şi  trufaşe  şi  când  orice  con¬ 
templare  adevărată  este  înţeleasă,  cele  înalte  şi  trufaşe  de  dinainte 
vor  părea  demne  de  dispreţ.  Deci  înălţimea  şi  mărirea  vor  fi  mărtu¬ 
risite  de  către  orice  fiinţă  raţională,  când  cei  amăgiţi  până  acum  în¬ 
depărtează  învăţăturile  mincinoase  despre  fiecare  [lucru]. 

96.  «Şi  pe  toate  cele  făcute  de  mână  le  vor  ascunde,  băgându-le 
în  peşteri  şi  în  crăpăturile  pietrelor  şi  în  găurile  pământului  de  la  faţa 
fricii  de  Domnul  şi  de  la  slava  tăriei  Lui,  când  Se  va  scula  să  distrugă 
pământul»527. 

Pentru  că  adeseori  Scriptura  vorbeşte  asemănător  şi  despre 
venirea  Domnului  în  trup  şi  despre  cea  pentru  judecată,  iar  uneori 
anunţă  împreună  despre  cele  două  veniri,  credem  că  cele  de  acum 
sunt  spuse  despre  întrupare,  pentru  că  sensul  celor  expuse  nu  se  în¬ 
depărtează  de  cele  care  urmează  şi  sunt  aşteptate.  Căci  după  venirea 
lui  Hristos,  grija  faţă  de  cele  făcute  de  mână  a  fost  aruncată.  Făcăto- 


523  Rom.  I,  21. 

524  Ps.  XVIII,  1. 

525  Rom.  I,  22,  25. 

526  Îs.  II,  17. 

527  Îs.  II,  18-19. 

rii  de  statui  nu  mai  sunt  grăbiţi,  nici  cele  care  erau  slujite  din  ve¬ 
chime  nu  se  mai  bucură  de  aceeaşi  grijă,  ci  sunt  aruncate  în  peşteri, 
în  găuri  şi  în  locurile  cele  mai  obscure.  Căci  au  înţeles,  când  lumina 
a  strălucit,  cele  neobservate  până  acum  din  cauza  întunericului  ne- 
ştiinţei,  lemnul  ca  lemn  şi  piatra  ca  piatră,  nemaifiind  amăgiţi  de 
acestea  prin  înfăţişarea  care  le  înconjura,  ci  cunoscându-le  din  firea 
subzistentă. 

Căci  venirea  mântuitoare  pentru  întreaga  lume  a  lui  Hristos 
este  înfricoşătoare  demonilor.  Acum  [ei]  au  părăsit  locurile  scanda¬ 
loase,  atelierele  înşelăciunii.  Delfi  nu  mai  este,  nici  oracolele,  iar 
profeteasa  tace528;  Castalia529  este  băută,  dar  cei  care  beau  îşi  păs¬ 
trează  minţile.  Amfiaraos530  a  fugit,  Afilohus53'  nu  [mai]  este  niciun¬ 
de,  statuile  [zeilor]  sunt  distruse  şi  puterile  nevăzute  s-au  retras  de 
la  faţa  fricii  de  Domnul  şi  de  la  slava  tăriei  Lui.  De  când  a  fost  numi¬ 
tă  crucea,  idolii  au  fost  surghiuniţi. 

Totuşi,  idoli  sunt  şi  aparenţele  întipărite  în  fiecare  suflet  ale 
celor  care  primesc  minciuni  fie  despre  Dumnezeu,  fie  despre  vreun 
lucru  din  cele  cercetate.  Şi  cât  timp  lucrarea  şi  arătarea  adevărului 
nu  sunt  observate,  fiecare  se  îngrijeşte  de  propriile  născociri.  Dar 
când  înălţimea  şi  măreţia  Celui  care  este  adevărat  în  realitate  se  ara¬ 
tă,  atunci  fiecare,  condamnându-şi  propriile  învăţături,  pentru  că 
sufletul  lui  le-a  închipuit  în  chip  mincinos,  se  grăbeşte  să  nimiceas¬ 
că  înţelesurile  mincinoase,  ca  şi  cum  le-ar  ascunde  în  peşteri  şi  gă¬ 
uri,  văzându-le  apoi  din  lucrarea  însăşi  pe  cele  înfricoşătoare  ale  lui 


528  La  Delfi,  pe  muntele  Parnas,  se  afla  un  sanctuar  renumit  în  antichitate,  dedicat  zeu- 
lui  Apollo.  Preoteasa  de  acolo,  numită  generic  Pythia,  proorocea  stând  pe  un  tripod 
deasupra  unei  crăpături  în  pământ  de  unde  se  ridicau  aburi  pestilenţiali,  iar  Pythia  in¬ 
halând  aburii,  intra  în  extaz,  bolborosind  oracole  pe  care  preoţii  le  scriau  în  hexametri 
(Mark  P.O.  Morford  /  Robert  J.  Lenardon,  Cîassical  Mythology ,  Oxford  University 
Press,  New  York  /  Oxford,  72oo3,  p.  398). 

529  Castalia  era  o  fântână  pe  muntele  Parnas,  lângă  Delfi,  dedicată  muzelor.  Se  credea 
că  cel  care  bea  din  fântâna  aceasta  dobândea  darul  poetic. 

530  Amfiaraos  era  un  erou  grec,  care  participase  la  expediţia  Celor  Şapte  împotriva  Te- 
bei.  A  scăpat  cu  viaţă  fugind  în  carul  de  luptă,  dar  a  fost  înghiţit  de  pământ.  A  devenit 
o  divinitate  chtonică,  al  cărei  sanctuar,  Amfiareum,  era  la  Oropus,  în  Atica  (M.P.O. 
Morford  /  R.J.  Lenardon,  Cîassical  Mythology ,  p.  398). 

531  Amfilohus  era  fiul  lui  Amfiaraos,  de  asemenea  cu  dar  profetic. 

Dumnezeu  şi  că  după  distrugerea  tuturor  celor  materiale,  ca  şi  cum 
cele  pământeşti  s-au  clătinat,  ca  să  se  arate  cele  duhovniceşti,  trebu¬ 
ie  ca  icoana  celui  pământesc  să  fie  distrusă,  ca  să  se  arate  cea  a  celui 
ceresc.  încât  şi  cei  care  au  concepţii  false  despre  Dumnezeu,  slu¬ 
jind532  în  ei  înşişi  o  idolatrie  a  minţii,  considerându-le  pe  cele  care 
nu  există  că  există,  facându-se  pasibili  de  blestemul,  care  spune: 
«Blestemat  este  orice  om  care  îşi  va  face  [idol]  cioplit  sau  turnat,  urâ¬ 
ciune  pentru  Domnul,  lucrarea  mâinilor  unui  meşteşugar  şi  îl  pune  în 
ascuns»533. 

97.  «Căci  în  ziua  aceea  va  lepăda  omul  urâciunile  sale  cele  de 
argint  şi  de  aur,  pe  care  le-a  făcut  ca  să  se  închine  celor  deşarte  şi  lili¬ 
ecilor,  ca  să  intre  în  găuri  de  piatră  tare  şi  în  crăpăturile  pietrelor  de 
la  faţa  fricii  de  Domnul  şi  de  la  slava  puterii  Lui,  când  Se  va  scula  să 
distrugă  pământul»534. 

în  cuvintele  de  dinainte  s-a  spus  că  idolii  sunt  ascunşi,  dar 
acum  că  sunt  aruncaţi,  pentru  că  trebuie  mai  întâi  să  se  ruşineze  de 
minciună,  apoi  să  o  arunce  din  inimă.  Aruncă,  deci,  idolii  de  argint 
cel  care  scapă  de  cuvintele  celor  ascunse  din  el  care  construiesc 
minciuna  cu  toată  convingerea,  iar  pe  cei  de  aur  cel  care  distruge 
imaginile  formate  în  cugetul  său  despre  minciună.  Se  închină  lilieci¬ 
lor  cel  care  divinizează  puterea  demonilor,  care  este  înrudită  cu  în¬ 
tunericul.  Căci  liliacul  este  un  animal  prieten  cu  noaptea  şi  locuitor 
în  întuneric,  care  nu  suportă  strălucirea  soarelui  [şi]  căruia  îi  place 
să  stea  în  pustietăţi. 

Dar  ce  sunt  demonii?  Nu  la  fel?  [Nu  sunt]  pustiitori,  fugind  de 
lumina  adevărată,  care  este  a  întregii  lumi?  Liliacul  are  aripi,  dar  nu 
are  pene,  ci  zboară  prin  aer  cu  o  membrană  de  carne.  La  fel  şi  de¬ 
monii;  sunt  lipsiţi  de  trup,  dar  nu  sunt  înaripaţi535  cu  dorul  dumne¬ 
zeiesc,  ci  ca  şi  cum  ar  avea  trup,  se  lipesc  de  poftele  pentru  cele  ma¬ 
teriale.  Liliacul  este  şi  înaripat  şi  patruped,  dar  nici  nu  este  stabil  pe 
picioare,  nici  nu  are  zborul  ferm.  La  fel  şi  demonii;  nici  îngeri  nu 
sunt,  nici  oameni;  au  căzut  din  vrednicie,  dar  nu  au  nici  firea  [oa- 


532  lit.  „idolatrizând”. 

533  Deut.  XXVII,  15. 

534  Is.  II,  20-21. 

535  lit.  „nu  au  pene". 

menilor],  [Liliecii]  au  dinţi,  ceea  ce  păsările  nu  au.  Şi  demonii  sunt 
răzbunători,  ceea  ce  îngerii  nu  fac.  De  asemenea  [liliecii]  nu  depun 
nici  ouă,  ca  păsările,  ci  nasc  imediat  [pui]  vii.  La  fel  şi  demonii;  ime- 

A 

diat  şi  cu  multă  iuţeală  săvârşesc  răutatea.  încât  cei  care  se  închină 
demonilor  se  spune  în  chip  alegoric  (tropic)  că  se  închină  liliecilor. 

Dar  când  cineva  aruncă  zădărnicia  idolilor  şi  încetează  să  se 
mai  închine  liliecilor,  atunci  caută  să  intre  în  găurile  de  piatră  tare  şi 
în  crăpăturile  pietrelor.  Cred  că  găurile  sunt  sălaşurile  multe  care 
sunt  împărţite  fiecăruia  după  măsura  credinţei  în  Hristos.  Şi  crăpă¬ 
turile  pietrelor  sunt  pătimirea  Lui  cea  după  trup,  la  Care  cei  mântu¬ 
iţi  se  roagă  să  fugă  şi  să  se  ascundă  sub  paza  Lui. 

98.  «Opriţi-vă  de  Ia  omul  căruia  îi  este  răsuflarea  în  nas.  Căci  în 
ce  [lucru]  este  numărat  de  ei?»536. 

Aceasta  nu  se  găseşte  în  copiile  versiunii  comune537,  ci 
aflându-se  în  cea  ebraică,  a  fost  transpusă  de  la  alţii538.  Iar  sensul  es¬ 
te  acesta:  „Abţineţi-vă  de  la  om,  de  la  a  vă  lupta  cu  el  şi  a  mărşălui 
împotriva  lui,  care  este  astfel  cu  o  constituţie  atât  de  slabă,  încât  are 
în  nas  răsuflarea  de  viaţă,  care  după  ce  este  ţinută  puţin,  nu  mai  es¬ 
te”.  De  aceea,  pare  că  porunceşte  acestor  puteri,  pe  care  le-a  numit 
alegoric  (tropic)  lilieci,  să  se  oprească  puţin  de  la  uneltirea  asupra 
oamenilor.  Aceştia  sunt  slabi  după  carne  (trup),  dar  sunt  rânduiţi  de 
Dumnezeu  între  cei  de  cinste,  şi  nimic  din  cele  împotriva  lor  nu  este 
necercetat. 


536  Is.  II,  22. 

537  Se  observă  că  Septuaginta  este  numită  „versiunea  comună”  (koiviî  ekSock;). 

538  Textul  se  găseşte  la  Aquila  -  cf.  F.  Field,  Origenis  Hexaplorum,  voi.  II,  p.  435. 

CAPITOLUL  III 


99.  «Iată,  Stăpânul,  Domnul  Savaot  va  îndepărta  din  Iudeea  şi 
din  Ierusalim  pe  cel  puternic  şi  pe  cea  puternică»539 . 

Poporul  iudeu  a  uneltit  sfat  rău  împotriva  Domnului,  Care  a 
fost  răstignit  de  ei  din  slăbiciune  trupească,  dar  este  viu  prin  pute¬ 
rea  lui  Dumnezeu  Tatăl540,  lăsându-le  acelora  slăbiciunea.  Căci  spu¬ 
ne:  «Veţi  muri  în  păcatele  voastre »54\  dar  nouă  ne-a  dăruit  puterea 
învierii.  Căci:  «Cel  ce  crede  în  Mine,  chiar  dacă  va  muri,  va  trăi»542. 
Necredincioşii  sunt  slabi  din  cauza  necredinţei  în  cruce,  dar  drepţii 
spun  cu  încredere:  « Toate  le  pot  în  Hristos,  Cel  ce  mă  întăreşte»543. 
Deci  cel  care  nu  îl  are  pe  Hristos,  puterea  lui  Dumnezeu,  nu  are  pu¬ 
tere.  De  aceea  « Domnul  va  îndepărta  din  Iudeea  şi  din  Ierusalim  pe 
cel  puternic  şi  pe  cea  puternică »,  aşa  cum  era  Sarra,  fiind  puternică  şi 
conducându-1  pe  atât  de  puternicul  Avraam,  după  porunca  Domnu¬ 
lui,  care  i-a  spus:  «Toate  câte  îţi  va  zice  Sarra,  ascult-o  pe  ea»544.  Aşa 
era  Rebeca,  scoţând  apă  din  iubire  de  străini545  şi  reuşind  prin  virtu¬ 
te,  Debora,  care  a  condus  oastea546,  Iael  fiind  cea  mai  bravă547,  Ana 
fiind  ascultată548  şi  Elisabeta  care  a  profeţit549.  Nu  mai  sunt  puter¬ 
nici  [şi]  nici  puternice. 

Este  adăugată  şi  cauza  slăbiciunii.  Pentru  că  nu  este  la  ei  pute¬ 
rea  pâinii  şi  puterea  apei.  Căci  după  cum  trupurile  noastre  sunt  în- 


539  Is.  III,  1. 

540  II  Cor.  XIII,  4. 

541  In.  VIII,  24. 

542  In.  XI,  25. 

543  Filip.  IV,  13. 

544  Fac.  XXI,  12. 

545  Fac.  XXIV,  19. 

546  Jud.  IV,  9. 

547  Jud.  IV,  17. 

548  I  Reg.  I,  20. 

549  Lc.  1, 42. 


Comentariu  la  cartea  profetului  Isaia 


117 


tărite  prin  mâncăruri  potrivite,  la  fel  este  ceva  care  hrăneşte  sufletul 
şi  îi  oferă  acestuia  vigoarea  pentru  cele  bune.  Ce  este  aceasta?  Ceea 
ce  a  spus  Domnul  că:  «Trupul  Meu  este  adevărată  mâncare  şi  sânge¬ 
le  Meu  adevărată  băutură»550.  Celor  cărora  acestea  nu  le  aparţin,  nu 
au  puterea  pâinii  şi  puterea  apei.  Unde  mâncărurile  sunt  slabe,  aco¬ 
lo  şi  cei  care  se  hrănesc  trebuie  să  fie  tot  aşa. 

100.  Să  nu  fie  ca  Biserica  să  pătimească  de  păcatele  Ierusalimu¬ 
lui,  încât  să-i  fie  îndepărtat  cel  puternic  în  orice  lucrare  bună  şi  în 
cuvânt  pentru  adevăr,  cel  puternic  în  postiri,  cel  puternic  în  rugă¬ 
ciuni,  cel  puternic  în  ispitiri,  cel  puternic  în  răbdare,  în  smerenie,  în 
esenţa  poruncilor,  [adică  în]  iubire;  şi  la  fel  cea  puternică  în 
nestricăciune,  în  cuviinţă,  în  milostenie,  în  perseverenţa  rugăciuni¬ 
lor,  în  suferinţele  privegherii.  Să  nu  fie  îndepărtată  puterea  pâinii  şi 
a  apei,  începutul  pentru  puterea  cea  mai  hrănitoare  a  cuvântului, 
după  cum  puterea  duhului  profetic  i-a  părăsit  pe  iudei  şi  au  ajuns 
însetaţi  de  cuvânt,  dorind  cuvântul  lui  Dumnezeu,  dar  neavându-1. 

« Căci  a  îndepărtat  Domnul  puterea  pâinii  şi  puterea  apei»551.  La 
noi  este  şi  o  hrană  care  nu  ne  aduce  putere,  dar  care  nici  nu  ne  lasă 
să  murim.  Pe  una  ca  aceasta  Pavel  o  pregăteşte  celor  care  erau  încă 
prunci  în  Hristos,  corintenii552.  Sunt  şi  legume,  hrana  celor  slabi. 
Dar  este  şi  hrana  tare  potrivită  pentru  cei  desăvârşiţi,  care  şi-au  an¬ 
trenat  simţurile  prin  deprindere  pentru  discernerea  binelui  şi  răului. 
Şi  dacă  vreodată  Biserica  este  lipsită  de  cei  care  transmit  învăţăturile 
tari  şi  ferme  şi  care  sunt  pline  de  raţiunea553  dumnezeiască,  este  un 
semn  că  i  s-a  îndepărtat  puterea  pâinii.  Dar  şi  în  apă  este  putere  şi 
slăbiciune,  după  cele  pe  care  le-a  spus  Domnul:  «Oricine  bea  din  apa 
aceasta  va  înseta  iarăşi,  dar  cel  care  bea  din  apa  pe  care  i-o  voi  da  Eu, 
nu  va  înseta  în  veac»554.  După  cum  am  primit  hrană  tare  după  cu¬ 
vântul  precedent,  apoi  lichidă  ca  să  fie  ca  un  vehicul  pentru  cea  us¬ 
cată  şi  să  o  conducă  pentru  digestie,  la  fel  este  cu  hrana  sufletului. 


550  In.  VI,  56. 

551  Is.  III,  1. 

552  /  Cor.  III,  2. 

553  vouq. 

554  In.  IV,  13. 

Raţiunea555  este  prima  şi  cea  mai  potrivită  hrană  a  sufletului.  Iar  cu¬ 
vântul,  deschizând  prin  lucrarea  proprie  calea  pentru  învăţături, 
produce  înălţarea.  Trebuie  să  deschidem  ochii,  ca  să  ne  umplem  de 
pâine  şi  de  apă.  Căci,  spune,  « deschide-ţi  ochii  şi  umple-te  de  pâi¬ 
ne»556.  Şi  în  Facere:  «S-au  deschis  ochii  luiAgar  şi  a  văzut  apa»557. 

101.  «Pe  uriaş  şi  pe  cel  puternic  şi  pe  omul  războinic  şi  pe  jude¬ 
cător»558. 

Denumirea  de  uriaş  o  întâlnim  aici  atribuită  [în  sens]  bun,  fi¬ 
ind  rară  în  altă  parte,  precum:  «Se  va  bucura  ca  un  uriaş  care  aleargă 
pe  drum»559.  «îl  va  îndepărta  pe  uriaş».  Pe  cei  care  au  vreun  avantaj 
de  la  fire  şi  se  deosebesc  de  cei  mulţi  prin  alcătuirea  trupului  pentru 
înălţarea  cunoştinţei  sau  pentru  exercitarea  virtuţii,  pe  aceştia  cre¬ 
dem  că  îi  numeşte  uriaşi.  Iar  puternici  pe  cei  care,  cu  propria  îngriji¬ 
re  şi  atenţie,  săvârşesc  binele  cel  din  fire. 

Nu  mai  sunt  războinici  la  iudei,  căci  nu  au  fost  număraţi  în 
registrele  militare.  Nici  judecător,  pentru  că  s-au  predat  judecători¬ 
lor  care  i-au  luat  prizonieri,  pentru  că  a  lipsit  conducător  în  Iuda. 

Totuşi,  toate  dintre  cele  care  îi  ameninţau  din  cauza  necredin¬ 
ţei  în  Domnul  pot  să  fie  şi  asupra  noastră,  dacă  nu  credem.  Căci  ne 
lipsesc  şi  nouă  războinici  care  să  ia  armele  Domnului  şi  să  stea  în 
chip  nobil  în  faţa  meşteşugurilor  diavolului,  când  necredinţa  ne  stă¬ 
pâneşte  şi  suntem  predaţi  vrăjmaşilor.  Dar  să  ne  rugăm  Domnului 
ca  războinicul  să  nu  ne  fie  îndepărtat,  bărbatul  întărit  cu  platoşa 
credinţei,  având  coiful  mântuirii  care  îi  păzeşte  [părţile]  vitale  şi  pi¬ 
cioarele  întărite  în  pregătirea  Evangheliei560,  având  sabia  trasă  şi  ga¬ 
ta  să  pedepsească  orice  neascultare561  şi,  într-un  cuvânt,  ca  bun  mili¬ 
tar  al  lui  Hristos562  care  împreună  suferă  pentru  Evanghelie,  nefiind 
implicat  în  lucrurile  vieţii,  ca  să  placă  Celui  care  l-a  recrutat. 


555  vouţ. 

556  Pr.  XX,  17. 

557  Fac.  XXI,  19. 

558  Is.  III,  2. 

559  Ps.  XVIII,  6. 

560  Ef.  VI,  14. 

561 II  Cor.  X,  6. 
562  II  Tim.  II,  3. 

102.  Şi  Biserica  are  judecători,  care  pot  să-i  aducă  împreună  pe 
frate  cu  frate,  de  care  şi  lumea  este  judecată,  care  şi  pe  îngeri  îi  ju¬ 
decă.  De  aceea,  dacă  vreodată  sunt  cei  mai  mulţi  grăitorii  în  deşert 
şi  înşelătorii563,  învăţând  ceea  ce  nu  trebuie,  şi  răzvrătesc  case  în¬ 
tregi  de  dragul  câştigului  ruşinos564  şi  nu  este  cine  să  le  închidă  gura 
în  Biserică  unora  ca  aceştia  şi  nici  care  să  le  coboare  semeţirile  ridi¬ 
cate  împotriva  cunoaşterii  Iui  Dumnezeu565,  [atunci]  trebuie  să  se 
ştie  că  [Biserica]  a  fost  uitată  din  cauza  înmulţirii  neascultării  ei.  Şi 
dacă  nimeni  nu  este  înţelept,  care  poate  să  judece  între  frate  [şi  fra¬ 
te]566,  ci  se  judecă  înaintea  celor  necredincioşi  din  cauza  lipsei  sfin¬ 
ţilor,  şi  acesta  este  un  semn  al  părăsirii;  căci  Domnul  a  îndepărtat  şi 
pe  judecător. 

«Şi  pe  profet  şi  pe  tâlcuitor»567 .  întreaga  profeţie  a  fost  la  iudei 
până  la  Ioan,  iar  începând  cu  acela  le-a  lipsit.  Şi  tâlcuitor  duhovni¬ 
cesc  al  sensului  Legii  nu  este  între  ei,  din  cauza  învârtoşării  din  Is¬ 
rael.  Dar  şi  în  Biserică  este  darul  profetic,  prin  Cel  care  a  pus  în  Bi¬ 
serică  mai  întâi  apostoli,  apoi  profeţi568.  De  aceea,  dacă  vreodată  in¬ 
tră  necredincioşi  sau  neştiutori  şi  nu  sunt  nici  mustraţi,  nici  jude¬ 
caţi,  şi  aceasta  este  un  semn  al  părăsirii.  Căci  spune:  « Dacă  aţi  pro¬ 
feţi  şi  ar  intra  vreun  necredincios  sau  vreun  neştiutor,  el  este  mustrat 
de  toţi,  el  este  judecat  de  toţi,  cele  ascunse  ale  inimii  lui  sunt  vădi¬ 
te»569.  De  aceea  profetul  este  cel  care,  conform  descoperirii  Duhu¬ 
lui,  vesteşte  ceea  ce  va  urma,  iar  tâlcuitorul  este  cel  care  prin  înţele¬ 
gerea  din  compararea  cu  cele  asemănătoare,  prin  experienţa  celor 
de  dinainte,  anticipează  ceea  ce  urmează;  cel  care  spune:  „dacă  vom 
face  cele  ale  sodomiţilor,  vom  suferi  asemenea  acelora”  sau  „dacă  ne 
pocăim  ca  ninivitenii,  vom  fi  miluiţi  asemenea  acelora”. 

103.  «Şi  pe  bătrân»570. 


563 II  Tim  II,  4. 

564  Tit  1, 10-11. 

565 II  Cor.  X,  5. 

566  /  Cor.  VI,  5. 

567  Is.  III,  2. 

568 1  Cor.  XII,  28. 

569  ICor.  XIV,  24-25. 

570  Is.  III,  2. 

Printre  ameninţări  este  şi  îndepărtarea  bătrânului,  ca  cel  care 
aduce  prin  prezenţa  sa  nu  puţin  folos.  De  aceea  este  oare  bătrân  cel 
care  este  învrednicit  într-un  fel  anume  de  întâietate  şi  numărat  în 
prezbiterat  (preoţie)571?  Sau  cel  care  poartă  ireproşabil  caracterul 
prezbiterului  (bătrânului),  mai  ales  cel  fără  experienţa  unei  femei? 
Dar  dacă  într-adevăr,  după  legea  Domnului,  este  «bărbat  al  unei 
singure  femei,  având  copii  credincioşi,  nu  sub  învinuire  de  desfrânare 
sau  neascultători,  neîngâmfat,  nemânios,  nebeţiv,  nepoftitor  de  câş¬ 
tig  ruşinos,  ci  iubitor  de  străini,  iubitor  de  bine,  înţelept,  cuvios,  drept, 
cumpătat,  ţinându-se  de  cuvântul  cel  credincios  al  învăţăturii,  ca  să 
fie  destoinic  şi  să  îndemne  la  învăţătura  cea  sănătoasă  şi  să-i  mustre 
pe  cei  potrivnici»572,  acesta  este  bătrânul  (prezbiterul,  preotul)  pe  ca¬ 
re  Domnul  îl  îndepărtează  de  la  poporul  cel  păcătos. 

Precum  pe  cel  puternic  şi  pe  cea  puternică,  precum  puterea 
pâinii  şi  puterea  apei,  precum  pe  cel  războinic,  pe  judecător,  la  fel  şi 
pe  bătrân.  Când,  deci,  vezi  pe  unii  care  sunt  vrednici  să  fie  număraţi 
între  prezbiteri  că  sunt  necunoscuţi  sau  neglijaţi,  şi  în  locul  lor  să  fie 
propuşi  cei  nevrednici,  să  ştii  că  din  cauza  unui  asemenea  popor  a 
îndepărtat  Domnul  bătrânul.  De  ce  fel  de  schimbător  de  bani  este 
nevoie  ca  cel  încercat  în  acestea  să  nu  rămână  necunoscut  o  arată 


Dumnezeu  marelui  Său  slujitor,  Moise,  când  i-a  încredinţat  alegerea 
unor  asemenea  [oameni].  Căci,  spune,  « Adună-Mi  şaptezeci  de  băr¬ 
baţi,  dintre  bătrânii  lui  Israel,  pe  care  îi  ştii  tu  câ  sunt  bătrâni 
teri)  ai  poporului  şi  îi  vei  duce  la  cortul  mărturiei  şi  vor  sta  acolo  cu 
tine.  Şi  voi  lua  din  Duhul  care  [este]  peste  tine  şi  voi  pune  peste  ei  şi 
vor  primi  împreună  cu  tine  mânia  acestui  popor  şi  nu  îi  vei  duce  tu 
singur»573. 

104.  Dar  trebuie  ca  aceştia  să  fie  înaintaţi  în  vârstă,  încercaţi 
de  multe  de-a  lungul  timpului,  iar  statornicia  purtărilor  arătând-o 
din  cărunteţea  care  le-a  apărut.  Căci  « slava  bătrânilor  este  cărunte- 
ţ ea»574.  Dar  dacă  undeva  şi  la  vârsta  tânără  este  găsită  o  minte  (cu¬ 
getare)  de  prezbiter,  darul  nu  trebuie  necinstit,  ci  trebuie  crezut  Cel 


571  Prin  „bătrân”  sau  „prezbiter”  Sf.  Vasile  înţelege  preotul. 

572  Tit  I,  6-9. 

573  Num.  XI,  16-17. 

574  Pr.  XX,  20. 

ce  spune:  «Cărunte ţe  este  priceperea  la  oameni»573.  Pentru  cel  care 
este  la  statutul  de  prezbiter  (preot)  mai  mult  decât  albeaţa  din  păr 
[este]  prezbiteratul  din  pricepere.  Poate  aceasta  înseamnă  cuvântul: 
«în  faţa  cărunteţii  să  te  ridici  [în  picioare]  şi  să  cinsteşti  faţa  bătrânu¬ 
lui»376.  Căci  dacă  cineva,  ca  înţeleptul  Daniel,  este  tânăr  la  trup,  dar 
cărunt  la  pricepere,  este  mai  drept  să  fie  preacinstit  decât  cei  care 
arată  cărunteţi  trupeşti  într-o  uneltire  neînfrânată,  ca  bătrânii  aceia 
din  Babilonia,  învechiţi  în  zile  rele.  De  aceea  harisma 
prezbiteratului  a  venit  asupra  lui  Daniel,  care  era  un  copil  şi  un  tâ¬ 
năr  după  vârsta  sensibilă,  dar  avea  cărunteţe  înţelegătoare577  în  pri¬ 
cepere.  Căci  nu  au  minţit  cei  care  au  spus:  «Vino  şi  şezi  în  mijlocul 
nostru,  pentru  că  ţie  ţi-a  dat  Dumnezeu  prezbiteratul»378.  Astfel  se 
poate  ca  uneori,  când  cei  bătrâni  vieţuiesc  cu  uşurătate  şi  nepăsare, 
tinerii  să  fie  găsiţi  mai  de  cinste.  Mai  mult,  bătrânii  dintre  iudei  sunt 
numiţi  [aşa]  în  mod  mincinos.  Căci  Dumnezeu  a  îndepărtat,  ca  pe 
cel  războinic  şi  pe  profet,  tot  aşa  şi  pe  bătrân,  de  la  poporul  său.  Iar 
Biserica  să  se  roage  să  nu-i  fie  îndepărtat  bătrânul  (prezbiterul)  care 
este  vrednic  de  această  denumire.  Cât  de  important  este  acest  lucru 
învăţăm  din  [istoria]  lui  Avraam,  căci  mulţi  care  au  trăit  mai  mult 
decât  el  sunt  listaţi  în  generaţiile  de  dinainte;  Adam  a  trăit  nouă  su¬ 
te  treizeci  de  ani;  şi  Matusalem  nouă  sute  şaptezeci  de  ani579  şi  a 
murit;  şi  Noe  nouă  sute  de  ani580;  şi  niciunul  dintre  aceia  nu  [a  fost] 
bătrân  (prezbiter).  Dar  Avraam  era  bătrân  după  mărturia  Sarrei,  ca¬ 
re  spunea:  «Nu  mi  s-a  întâmplat  aceasta  până  acum,  iar  domnul  meu 
e  bătrân»38'.  Era  bătrân  datorită  virtuţii  care  îi  încărunţea  sufletul. 

105.  «Şi  pe  conducătorul  peste  cincizeci»382. 

Domnul  Savaot  ameninţă  că  îi  îndepărtează  cu  ceilalţi  şi  pe 
conducătorii  peste  cincizeci  ai  iudeilor.  Ce  înseamnă  aceasta?  Că  va 


575  înţ.  Sol.  IV,  9. 

576  Lev.  XIX,  32. 

577  lit.  „raţională”,  „noetică”. 

578  Ist.  Sus.  50  (Septuaginta  Dan.  XIII,  50). 

579  Este  o  aproximare;  de  fapt  a  trăit  969  de  ani  (cf.  Fac.  V,  27). 

580  Este  probabil  tot  o  aproximare;  de  fapt  Noe  a  trăit  950  de  ani  (cf.  Fac.  IX,  29). 

581  Fac.  XVIII,  12. 

582  Is .  III,  3. 

lăsa  să  se  confunde  toată  administrarea  şi  rânduiala  bine  organizată 
de  la  ei,  vorbind  de  întreg  [plecând]  de  la  parte.  Căci  au  fost  puşi  de 
către  Moise  conducători  peste  o  mie  şi  peste  o  sută  şi  peste  cincizeci 
şi  peste  zece,  la  sfatul  lui  Ietro5®3,  ca  aceştia  să  cântărească  poporul 
şi  să  preia  asupra  lor  pricinile  mai  mărunte  ale  celor  care  au  nevoie 
de  judecată;  ameninţarea  către  ei  este  că  această  ordine  va  fi  înde¬ 
părtată.  De  aceea  ameninţă  că  îi  îndepărtează  de  la  ei  şi  pe  conducă¬ 
torul  peste  cincizeci,  şi  pe  războinic  şi  pe  judecător  şi  pe  tâlcuitor  şi 
pe  profet  şi  pe  bătrân. 

106.  «Şi  pe  sfetnicul  minunat »584. 

Mare  este  necesitatea  şi  folosul  din  sfatuire  pentru  viaţa  oa¬ 
menilor,  pentru  că  de  unul  singur  nimeni  nu-şi  este  suficient  sieşi 
pentru  toate,  ci  are  nevoie  de  tovarăşi,  mai  mult  pentru  alegerea  ce¬ 
lor  folositoare,  decât  pentru  lucrările  trupeşti,  încât  omul  nesfatuit 
este  o  corabie  fără  cârmaci,  ca  şi  cum  s-a  întâmplat  să  fie  lăsată  bă¬ 
tăilor  vânturilor.  De  aceea,  dacă  primim  sfetnici  în  înţelegerile  celor 
întâmplate,  când  ne  hotărâm  pentru  suflet  şi  pentru  cele  care  ţin  de 
acesta,  cum  să  nu  trebuiască  să-i  căutăm  pe  sfetnicii  minunaţi?! 

De  aceea,  iudeilor,  de  când  au  făcut  sfatul  cel  rău  cum  să-L 
vândă  pe  Domnul,  le-a  îndepărtat  Domnul  Sfetnicul  minunat,  de  ale 
Cărui  sfaturi  se  minunau.  Căci  «erau  uimiţi  de  învăţătura  Lui »585,  dar 
nu  luau  aminte  la  îndemnuri.  Cum  să  nu  fie  Sfetnic  minunat  Cel  ca¬ 
re  în  loc  de  «ochi  pentru  ochi»586  sfătuieşte  [omul]  ca  celui  care  îl  lo¬ 
veşte  peste  obrazul  drept,  să  i  se  întoarcă  şi  celălalt5®7,  să  nu  se  mâ¬ 
nie,  să  nu  judece,  să  nu  dorească  cele  ruşinoase,  să  nu  considere  [pe 
nimeni]  vrăjmaş,  ci  să-i  iubească  pe  cei  ce  îi  urăsc,  să  nu  se  îngri¬ 
jească  de  cele  pieritoare,  să  nu  se  neliniştească  în  cugetarea  sa,  să  nu 
caute  cele  mărunte  la  Dumnezeu,  să  aibă  în  cer  inima,  acolo 
mutându-şi  comorile,  să  fie  cu  Dumnezeu,  să  fie  iubitor  de  fraţi,  să 
arate  compasiune,  împărtăşind  ceea  ce  are,  nu  în  mâncăruri  crezând 
[că  se  află]  ceea  ce  este  întinat,  ci  în  inimă  şi  în  intenţie?!  Pe  Acesta, 


583  leş.  XVIII,  21. 

584  Is.  III,  3. 

585  Mt.  XXII,  33. 

586  Lev.  XXIV,  20. 

587  Mt.  V,  39. 

Care  sfătuia  asemenea  lucruri,  atât  de  dumnezeieşti  şi  minunate, 
din  cauză  că  nu  a  fost  primit  de  către  ei,  Domnul  L-a  îndepărtat.  De 
aceea  Sfetnicul  minunat  nu  mai  este  cu  ei. 

Să  ne  rugăm  ca  Biserica  aceasta  să  nu  fie  lipsită  de  Sfetnicul 
minunat,  pentru  ca  ori  de  câte  ori  îi  vine  cuiva  timpul  pentru  sfatul 
despre  cele  de  trebuinţă,  înfâţişându-se  în  această  casă  -  locul  co¬ 
mun  de  sfat  al  sufletelor  -,  să  găsească  cuvânt  de  mângâiere,  care 
aduce  sufletelor,  ca  să  zicem  aşa,  o  lumină  pentru  găsirea  celor  de 
trebuinţă.  Iar  cel  care,  deşi  sfatul  bun  îi  este  la  îndemână,  merge 
după  voinţa  inimii  lui  celei  deşarte  este  asemenea  lui  Roboam,  care, 
desconsiderând  părerea  izbăvitoare  a  bătrânilor,  a  urmat  celor  mai 
tineri,  care  fuseseră  crescuţi  împreună  cu  el,  din  cauza  cărora  a  şi 
pierdut  domnia  asupra  celor  zece  triburi5®8. 

107.  «Şi  pe  arhitectul  înţelept»589. 

După  ce  a  fost  îndepărtat  de  la  iudei  ajutorul  Sfetnicului  mi¬ 
nunat,  Care  s-a  arătat  că  este  Domnul  nostru  Iisus  Hristos,  a  fost 
îndepărtat  de  la  ei  şi  arhitectul  înţelept,  şi  a  devenit  Apostolul  nea¬ 
murilor,  evreu  dintre  evrei,  după  lege  fariseu590,  Pavel,  devenit  sluji¬ 
tor  al  lui  Iisus  Hristos,  pe  Care  L-a  prigonit.  Care  este  argumentul 
cunoştinţei  sale  arhitectonice?  El  însuşi  spune:  «Ca  un  înţelept  arhi¬ 
tect  am  pus  temelia»591.  Dar  cred  că  şi  Duhul  Sfânt  este  arhitect  al 
Bisericii  lui  Dumnezeu,  după  cum  spune  însuşi  Pavel:  «Sunteţi  îm¬ 
preună  zidiţi,  spre  a  fi  locaş  al  lui  Dumnezeu  în  Duhul»592  şi  sunteţi 
împreună  zidiţi  cu  ajutorul  Duhului  şi  creşteţi  într-un  templu  sfânt 
în  Domnul.  Deci  pe  cei  care  L-au  lepădat  pe  Sfetnicul  minunat,  pe 
Dumnezeu  Cuvântul,  i-a  făcut  pustii  de  Arhitectul  înţelept,  Duhul 
cel  Sfânt.  De  aceea,  neavându-L  pe  Cel  care  îi  armonizează  şi  îi  în¬ 
tocmeşte  împreună,  sunt  dezlegaţi  şi  dezbinaţi  unii  de  alţii,  nepu¬ 
tând  să  devină  templu  al  lui  Dumnezeu  prin  zidirea  duhovnicească. 

Dar  noi  să  ne  rugăm  ca  Biserica  să  aibă  ajutorul  Duhului,  pen¬ 
tru  ca  să  fie  ridicaţi  pentru  noi  arhitecţi  duhovniceşti,  cum  era 


588  III  Rea.  XII,  10  ş.u. 

589  Is.  III,  3. 

590  Filip.  III,  5. 

591 1  Cor.  III.io. 

591  Ef.  II,  22. 

Beţaleel,  pe  care  Dumnezeu  l-a  umplut  de  Duhul  dumnezeiesc,  de 
Duhul  priceperii  şi  al  cunoştinţei593,  pentru  a  zidi  după  toate  obiec¬ 
tele  de  arhitectură. 

«Şi  pe  ascultătorul  priceput»594. 

Dacă  după  Solomon,  «un  cuvânt  preţios  este  în  urechea  gata  să 
asculte»595,  acolo  unde  cuvântul  nu  se  află,  nu  este  nevoie  nici  de 
ascultare.  Deci,  dacă  Sfetnicul  minunat  a  fost  îndepărtat,  prin  urma¬ 
re  a  fost  îndepărtat  şi  ascultătorul  cel  priceput.  Căci  unde  nu  se  gă¬ 
seşte  argint,  schimbătorii  de  bani  stau  degeaba.  Este  trist  când  cu¬ 
vântul  e  plin  de  sensuri  şi  e  rostit  potrivit  faptelor,  dar  nu  se  găseşte 
cineva  care  să  le  asculte  cu  pricepere,  pentru  că  nu  are  urechile  su¬ 
fletului,  pe  care  Domnul  le  caută  pentru  ascultarea  cuvintelor  Sale, 
spunând:  « Cel  care  are  urechi  de  auzit  să  audă»596. 

108.  «Şi  le  voi  pune  conducători  ai  lor  tineri  şi  batjocoritori  vor 
domni  peste  ei»597. 

Pedeapsa  este  dublă:  cele  bune  sunt  îndepărtate,  iar  [ei]  sunt 
lăsaţi  pradă  celor  mai  rele.  Căci  după  ce  Stăpânul  [şi]  «Domnul  a  în¬ 
depărtat  din  Iudeea  şi  din  Ierusalim  puterea  pâinii  şi  puterea  apei,  pe 
uriaş  şi  pe  cel  puternic,  şi  pe  omul  războinic  şi  pe  judecător,  şi  pe  tâl- 
cuitor,  şi  pe  conducătorul  peste  cincizeci,  şi  pe  sfetnicul  minunat,  şi 
pe  arhitectul  înţelept,  şi  pe  ascultătorul  priceput»598,  atunci  Scriptura 
i-a  ameninţat  că  le  va  trimite  tineri  drept  conducători.  Astfel  a  con¬ 
siderat  cea  mai  grea  pedeapsă  ca  cetatea  să  fie  condusă  şi  adminis¬ 
trată  de  cei  tineri.  Căci  tinereţea  este  uşuratică  şi  uşor  de  mişcat  că¬ 
tre  cele  josnice;  dorinţe  greu  de  ţinut  în  frâu,  nervi  animalici,  nesă¬ 
buinţe,  obrăznicii,  fumuri  şi  impertinenţe  sunt  patimi  obişnuite  ti¬ 
nereţii;  invidii  faţă  de  ceea  ce  îi  este  superior,  suspiciune  faţă  de  cele 
proprii.  Un  roi  de  nenumărate  răutăţi  este  legat  de  tinereţe;  de  aces¬ 
tea  toate  au  parte  cei  conduşi,  pentru  că  răutăţile  conducătorilor 
devin  nenorociri  pentru  cei  conduşi. 

«Şi  le  voi  pune  conducători  ai  lor  tineri»599.  Cele  bune  sunt 
menţionate  la  singular  -  cel  puternic  şi  cea  puternică,  războinicul, 
judecătorul,  profetul,  tâlcuitorul,  conducătorul  peste  cincizeci,  Sfet¬ 
nicul  minunat,  Arhitectul  înţelept,  ascultătorul  priceput  -,  dar 
ameninţarea  cu  cele  rele  creşte  la  o  mulţime:  tineri  drept  conducă¬ 
tori  şi  batjocoritori  vor  domni  peste  voi.  Nu  cel  care  este  tânăr  ca 
vârstă  este  acuzat,  ci  cel  copil  în  purtare.  Căci  nu  cel  mai  mic  în  ani 
este  cumva  blamabil,  ci  cel  care  trăieşte  după  patimă.  Aşa  era 
Roboam,  despre  care  s-a  scris:  «Roboam  era  mai  tânăr  şi  fricos  la 
inimă»600.  De  aceea  şi  Ecclesiastul  spune:  «Vai  ţie,  cetate,  a  cărui  re¬ 
ge  este  mai  tânăr  şi  conducătorii  mănâncă  dimineaţa»601.  Căci  nu  cel 
tânăr  la  vârstă,  ci  cel  nedesăvârşit  la  suflet  este  numit  aici  mai  tânăr, 
într-adevăr  în  privinţa  vârstei,  că  nu  este  un  obstacol  celui  care  do¬ 
reşte  să  trăiască  după  virtute,  a  arătat-o  Domnul  în  cuvintele  către 
Ieremia,  spunând:  «Să  nu  zici:  sunt  mai  tânăr»602.  Căci  nu  a  negat  că 
el  este  tânăr,  dar  a  spus  că  nu  este  un  obstacol  pentru  el  tinereţea 
datorită  desăvârşirii  sufletului.  „Căci  la  toţi,  la  care  te  voi  trimite,  te 
vei  duce.  Căci  te-am  văzut  că  eşti  bătrân  în  cuget,  [Eu]  Cel  ce  văd 
nobleţea  cărunteţii  în  ascuns”. 

109.  « Batjocoritori  vor  domni»603  peste  cei  care  se  înfăţişează 
pe  sine  slujitori  păcatului.  Căci  dacă  vrăjmaşul  comun  devine  domn 
al  lor,  nu  se  foloseşte  ca  de  ai  lui,  ci  îi  abuzează  ca  pe  unii  străini. 
Duşmanul  nostru  comun  se  făleşte  cu  cel  prins  cu  înşelăciune  de 
păcat,  călcându-ne  şi  semeţindu-se  asupra  noastră,  dar  nu  numai 
asupra  noastră,  ci  şi  asupra  Domnului  nostru,  de  la  Care  ne-a  făcut 
să  cădem  şi  arătând  public  diformitatea  noastră,  nu  încetează  să  tri¬ 
umfe  cu  cei  captivi  şi  să-i  batjocorească  pe  cei  supuşi.  Căci  de  vreme 
ce  el  însuşi  a  fost  făcut  ca  să  fie  batjocorit,  căci  aceasta  este,  se  spu¬ 
ne,  « începutul  lucrărilor  Domnului,  făcut  ca  să  fie  batjocorit  de  către 
îngerii  Lui»6oA  şi  Psalmul :  « Şarpele  acesta,  pe  care  l-ai  făcut,  ca  să  fie 


599  Îs.  III,  4. 

600  II  Par.  XIII,  7. 

601  Eccl.  X,  16. 

602  Ier.  I,  7. 

603  Is.  III,  4. 

604  Iov  XL,  19. 

batjocorit»605,  întorcându-ne  nouă  cele  de  care  trebuia  să  sufere  el 
însuşi,  domneşte  asupra  noastră  prin  batjocură.  De  unde  cel  care 
percepe  păcatul  lucrat  în  el  de  la  diavol  spune:  «Coapsele  mele  s-au 
umplut  de  batjocoriri»606.  Şi  aproape  ca  Samson,  devenit  pradă  celor 
de  alt  neam  din  cauza  desffânării,  fiind  orbit  de  către  ei,  a  fost  pre¬ 
zentat  pentru  a  fi  batjocorit607,  la  fel  oricine  pe  care  păcatul  l-a  orbit 
este  batjocorit  de  către  cei  de  alt  neam. 

Dar  pe  aceşti  batjocoritori  Domnul  nu  ameninţă  că  îi  va  ridica 
El  însuşi,  ca  pe  tinerii  care  conduc,  ci  spune  că  vor  domni  de  la  sine, 
de  unde  [reiese  că]  fiecare  se  va  pune  prin  [propriile]  fapte  pe  sine 
să  domnească  la  ei.  Poate  din  cauză  că  cei  care  urmează  să-L  răstig¬ 
nească  îl  vor  batjocori  pe  Domnul  în  faţa  crucii,  au  fost  daţi  în  mâi¬ 
nile  stăpânirii  mai  tinere,  a  romanilor,  iar  batjocoritorii,  care  nu  au 
adevărul  cu  ei,  au  pus  stăpânire  pe  ei.  Dacă  vezi  că  Biserica  este 
condusă  de  cei  care  înrobesc  cu  viclenie  cuvântul  şi  de  mincinoşi  cu 
făţărnicie,  să  ştii  că  batjocoritorii  domnesc  peste  ea,  care  îi  înşală  pe 
cei  mai  nevinovaţi  cu  vorbe  frumoase  şi  convingătoare. 

110.  «Şi  poporul  se  va  năpusti,  om  asupra  unui  om  şi  om  asupra 
aproapelui  său»6°  . 

Profetul  relatează  în  mod  direct  despre  cele  de  dinaintea  cuce¬ 
ririi  Ierusalimului  -  ultima,  după  care  au  fost  lăsaţi  pradă  împrăştie- 
rii  -,  fără  să  mai  prezinte  prin  pilde  profetice,  ci  descriind  întâmplă¬ 
rile  simplu  şi  pe  faţă:  când,  năpustindu-se  unii  asupra  altora,  au 
umplut  cetatea  de  răzvrătire  şi  ucidere,  nu  au  fost  mânaţi  la  înţele¬ 
gerea  necesară  de  duşmanii  care  îi  asediau,  ci,  luptându-se  pentru 
cele  de  pe  urmă,  cetatea  fiind  deja  cucerită,  zidurile  dărâmate,  iar 
vrăjmaşii  năvălind  înăuntru,  se  băteau  între  ei  pentru  setea  de  con¬ 
ducere  şi  de  întâietate.  Şi  au  pătimit  acestea  pentru  că  le-au  fost  în¬ 
depărtaţi  profetul  şi  tâlcuitorul  şi  bătrânul  şi  Sfetnicul  minunat  şi  le- 
au  fost  puşi  tineri  drept  conducători  şi  batjocoritori  au  domnit  peste 
ei. 


605  Ps.  Cili,  27  (Septuaginta  v.  26). 

606  Ps.  XXXVII,  7  (Septuaginta  v.  8). 

607  Jud.  XVI,  25. 

«Şi  copilul  se  va  ridica  împotriva  bătrânului,  cel  fără  cinste  asu¬ 
pra  celui  cu  cinste»609.  Cercetează  însuşirile  încălcării.  Căci  propriu 
răzvrătirii  este  să  nu  se  mai  facă  deosebire,  ci  copilul  să  nu-1  mai  su¬ 
fere  pe  bătrân  şi  să  se  ridice  împotriva  învăţăturilor  acestuia,  iar  cel 
fără  onoare  răzvrătindu-se  în  patima  necinstei,  să  dorească  să  fie  so¬ 
cotit  mai  nobil  decât  cel  cu  cinste. 

Mă  tem  însă  ca  acestea  să  nu  ni  se  aplice  şi  nouă,  iar  profeţiile 
să  nu  fie  pentru  timpul  prezent,  când  copii  tineri  la  vârstă,  mai  ti¬ 
neri  (imaturi)  în  comportament,  se  ridică  împotriva  prezbiterilor 
(preoţilor)  Bisericii,  neadmiţând  nici  slujbele  lor,  nepăstrând  nici 
buna  rânduială  cuvenită  a  Bisericii.  Şi  când  cei  care  vieţuiesc  cu  rău¬ 
tate  pornesc  la  război  împotriva  celor  bine  organizaţi,  cei  fără  cinste 
se  ridică  împotriva  celor  cu  cinste.  Căci  oare  nu  vedem  oameni  care 
în  fiecare  zi  se  ridică  din  beţie  şi  îmbuibare  [şi]  din  bordeluri,  dar 
vorbesc  despre  Dumnezeu  şi  îi  judecă  pe  cei  cinstiţi  ai  poporului? 

111.  « Căci  un  om  îl  va  prinde  pe  fratele  său  şi  pe  aproapele  tată¬ 
lui  său,  spunăndu-i:  Ai  haină,  fii  conducătorul  nostru  şi  hrana  mea  să 
fie  sub  tine»6l°. 

Acestea  se  referă  în  mod  clar  la  timpul  captivităţii  iudeilor, 
când  fiind  epuizaţi  de  foame,  au  căzut  în  a  se  mânca  unul  pe  altul, 
s-au  apropiat  de  cei  care  păreau  că  o  duceau  bine,  cerându-le  con¬ 
ducerea:  «Ai  haină,  fii  conducătorul  nostru ».  Adevăratul  conducător 
nu  este  cunoscut  din  simbolurile  din  exterior,  precum  porfira,  man¬ 
tia  şi  diadema,  ci  din  faptul  că  deţine  virtutea  de  conducător.  Cel  ca¬ 
re  este  condus  de  plăceri  şi  este  purtat  de  diferite  pofte611,  fiind  rob 
al  păcatului,  nu  este  potrivit  să  conducă.  Aici,  totuşi,  mărturia  pen¬ 
tru  putinţa  de  a  conduce  nu  vine  din  împodobirea  sufletului,  ci  din 
acoperământul  hainelor. 

Noi  să  ne  rugăm  ca  cei  care  conduc  Bisericile  şi  învaţă  poporul 
să  aibă  mărturia  nu  din  acoperământul  din  exterior  şi  din  aparenţa 
însuşită,  ci  din  adevărul  însuşi,  ca  să  spunem:  „Nu  pentru  că  exterio¬ 
rul  tău  este  împodobit  şi  pentru  că  închipuirea  dreptei  credinţe  ţi-a 


609  Is.  III,  5. 

6,0  Is.  III,  6. 

6u  II  Tim.  III,  3,  6. 

reuşit  de  ajuns,  ci  pentru  că  Dumnezeu  ţi-a  îmbrăcat  sufletul  cu  ha¬ 
ina  mântuirii  şi  cu  veşmântul  veseliei  şi  te-a  mărit  cu  orice  bogă¬ 
ţie612,  fii  conducătorul  nostru,  pentru  ca  din  plinătatea  în  cuvânt  şi 
în  înţelepciune  şi  în  fapte  bune  să  ne  găsim  îmbelşugarea  bucuriilor 
duhovniceşti  din  slujirea  ta”.  «Şi  hrana  mea  să  fie  sub  tine»,  adică 
partea  de  grâu  să  fie  sub  tine. 

112.  «Şi  răspunzând  în  ziua  aceea,  va  spune:  Nu  voi  fi  conducă¬ 
torul  vostru,  căci  nu  este  pâine  în  casa  mea  şi  nici  haină»613.  Iarăşi, 
Scriptura  vorbeşte  în  enigmă  despre  revoltă,  după  istorie,  relatând 
decăderea  extremă  a  poporului,  când  cei  târâţi  de  ei  spre  conducere 
nu  aveau  nici  măcar  o  haină.  Se  arată  dezbinarea  lucrurilor  din  re¬ 
voltă,  faptul  că  toţi  se  grăbeau  să  pună  pe  cel  care  putea  să-i  condu¬ 
că,  dar  fără  învoială  şi  fără  înţelegere,  ci  fiecare  îl  oprea  pe  primul 
întâlnit  şi  nu-1  alegea  pe  cel  vrednic,  ci  pe  cel  care  îi  era  casnic,  nici 
pe  cel  care  putea  să-i  salveze,  ci  pe  cel  distins  faţă  de  el  după  neam. 
«Căci,  spune,  îl  va  apuca  omul  pe  fratele  său  sau  pe  casnicul  tatălui 
său»614. 

Să  nu  existe  aceasta  la  întâietăţile  din  Biserici,  ca  cel  care  se 
întâmplă  să  deţină  ceva  să  fie  lipsit  de  hainele  de  nuntă  şi  golit  de 
podoaba  cuvenită,  sărăcit  de  mâncărurile  duhovniceşti  şi  să  nu  aibă 
în  casa  lui,  adică  în  ascunsul  inimii  sale,  pâine  adevărată  şi  vie,  care 
poate  să  întărească  inima  omului615.  Acum  însă,  mă  tem  ca  nu  cum¬ 
va  la  revolta  iudaică  să  fi  fost  unii  care  se  considerau  nevrednici  să-i 
conducă  pe  alţii  din  cauza  simţirii  sărăciei  aflate  la  ei.  Iar  despre  ce¬ 
le  de  acum,  chiar  dacă  unii  nu  sunt  îmbrăcaţi  în  Hristos,  nici  în  mi¬ 
lostivirea  îndurării,  după  apostol616,  dacă  cineva  îi  apucă,  nu  îl  refu¬ 
ză,  iar  dacă  nu-i  apucă,  mulţi  năvălesc,  mulţi  auto-hirotoniţi  care  îşi 
fac  propagandă,  care  urmăresc  strălucirea  prezentă,  fără  să  prevadă 
judecata  care  vine. 

Dar  Moise  nu  era  aşa.  Ci  era  în  toate  gata  să  se  supună  şi  să 
asculte,  când  a  fost  trimis  la  popor.  «Rogu-mă,  Doamne,  spune,  ale- 


612  Is.  LXI,  10. 

6,3  Is.  III,  7. 

614  Is.  III,  6. 

615  Ps.  Cili,  17  (Septuaginta  v.  15). 

616  Col.  III,  12. 


Comentariu  la  cartea  profetului  Isaia 


129 


ge  pe  altul  pe  care  să-l  trimiţi»617.  Prin  aceasta  a  făcut  ca  Dumnezeu 
să-l  ţină  mai  aprig,  arătând  prin  însuşi  refuzul  şi  mărturisirea  slăbi¬ 
ciunii  că  este  vrednic  de  a  conduce.  De  aceea  preceptul  este  bun: 
«Nu  căuta  să  fii  judecător,  ca  nu  cumva  să  nu  poţi  ridica  nedreptăţi¬ 
le»616.  Totuşi,  cuvântul  profetic  spune  că  refuzul  celor  târâţi  de  către 
răzvrătiţi  să  conducă  nu  era  întreg.  Căci  nu  a  spus  simplu:  „Nu  voi  fi 
conducător”,  ci  cu  adăugarea:  «Nu  voi  fi  conducătorul  acestui  po¬ 
por»619;  şi  a  adăugat  motivaţia. 

113.  « Pentru  că  Ierusalim  a  fost  pustiit  şi  ludea  a  căzut  împreu¬ 
nă  şi  limbile  lor  cu  nelegiuiri  sunt  necredincioase  faţă  de  Domnul»620. 

Căci  Ierusalimul,  ţinut  până  acum  de  mâna  Domnului  cu  legă¬ 
tura  unităţii,  a  fost  acum  pustiit  şi  aruncat.  Şi  Iudeea  a  căzut  deopo¬ 
trivă,  când  sprijinul  ei  au  fost  luat.  Nu  sunt  oare  acestea  suferinţele? 
Dar  există  oare  grija  de  a  bineplăcea  Domnului  şi  strădania  spre  po¬ 
căinţă,  încât  de  aici  să  vină  nădejdea  că  suferinţele  vor  înceta?  Dar 
« limbile  lor  cu  nedreptăţi  sunt  necredincioase  faţă  de  Domnul»,  şi  nu 
sunt  doar  necredincioase,  ci  cu  nelegiuiri.  Astfel,  prin  faptul  că  ini¬ 
ma  se  înstrăinează  de  Dumnezeu  şi  este  nesupusă  legii  dumneze¬ 
ieşti,  limba  lor,  care  trebuia  să  se  ocupe  ziua  şi  noaptea  de  legea 
Domnului,  este  răzvrătită  şi  nesupusă.  „Ce  să  conduc  deci?,  spune. 
Ierusalimul?  Dar  a  fost  aruncat  şi  pustiit.  Iudeea?  Dar  nu  mai  stă 
drept,  căci  a  căzut.  Pe  cei  care  se  pocăiesc?  Dar  sunt  nesupuşi  cu 
limbile  lor”.  Poate  că  datorită  slavei  de  dinainte  este  demn  să  îi  con¬ 
duci  pe  unii  ca  aceştia.  Dar  spune:  «S-a  smerit  slava  lor  şi  ruşinea  fe¬ 
ţei  lor  a  stat  împotriva  lor»621.  Adică  aceştia  nu  au  îndrăzneala  să  se 
uite  în  sus  spre  Dumnezeu,  din  cauză  că  păcatul  nu  este  întâmplă¬ 
tor,  ci  este  comparabil  ca  nivel  cu  cel  al  sodomiţilor;  nu  era  în  as¬ 
cuns,  nici  nu  l-au  făcut  ruşinaţi,  ci  ca  şi  cum  se  bucurau  de  lucrarea 
celor  rele,  îl  vesteau  tuturor  şi  îl  arătau,  ca  aceia  care,  grăbindu-se  la 
plăcerile  nelegiuite,  nu-şi  acopereau  neruşinarea  cu  cuvinte  frumoa- 


617  leş.  IV,  13. 

618  înţ.  Sir.  VII,  6. 
6,9  Is.  III,  7. 

620  Is.  III,  8. 

621  Is.  III,  8-9. 

se.  «Unde,  se  spune,  sunt  bărbaţii,  care  au  intrat  la  tine?  Scoate-i  la 
noi,  ca  să  ne  împreunăm  cu  ei!»622. 

Au  imitat  acel  păcat.  « Căci  păcatul  lor,  ca  al  Sodomei,  l-au  ves¬ 
tit  şi  l-au  arătat»623.  Cel  care  citeşte  acestea  în  istoria  care  descrie 
suferinţele  de  dinaintea  căderii  Ierusalimului,  va  fi  surprins  de  clari¬ 
tatea  profeţiei.  Totuşi,  erau  două  cauze  ale  refuzului  motivat  al  celor 
târâţi  la  conducerea  poporului:  neputinţa  lor  personală  şi  dificulta¬ 
tea  lucrurilor,  cei  din  popor  fiind  greu  de  îndreptat  din  cauza  şuvo¬ 
iului  mare  al  păcatului.  Cuvântul  de  dinainte  le  conţine  pe  acestea 
amândouă:  despre  neputinţa  proprie,  cel  care  a  refuzat  conducerea 
spunând:  «Nu  este  pâine  în  casa  mea,  nici  haină»,  iar  despre  nepu¬ 
tinţa  poporului  de  a  se  vindeca,  din  faptul  că  zice:  «Nu  voi  fi  condu¬ 
cător  al  acestui  popor,  pentru  că  Ierusalim  a  fost  pustiit  şi  ludea  a 
căzut  împreună  şi  limbile  lor  cu  nelegiuiri  sunt  necredincioase  faţă  de 
Domnul.  Căci  nelegiuirea  lor,  ca  a  Sodomei,  au  vestit-o  şi  au  arătat- 
o».  Căci  nu  putea  unul  singur  să-i  izbăvească  pe  sodomiţi,  ci  era  ne¬ 
voie  de  zece  drepţi  cel  puţin,  care  să  se  roage  pentru  ei. 

114.  «Vai  sufletului  lor,  pentru  că  au  sfătuit  un  sfat  rău  împotri¬ 
va  lor,  spunând:  Sâ-l  legăm  pe  cel  drept,  pentru  că  nu  ne  este  de  nici- 
un  folos.  De  aceea  vor  mânca  roadele  faptelor  lor»624. 

Apoi  profetul,  după  ce  a  văzut  că  poporul  aidoma  Sodomei  nu 
roşeşte  să  păcătuiască,  când  cade  fără  ascundere  sau  acoperire,  ci 
vorbeşte  deschis  fără  ruşine  şi  se  mândreşte  de  cele  ruşinoase,  spu¬ 
ne  plângându-i  pe  aceştia:  «Vai  sufletului  lor,  pentru  că  au  sfătuit  un 
sfat  rău  împotriva  lor,  spunând:  Să-l  legăm  pe  cel  drept,  pentru  că  nu 
ne  este  de  niciun  folos».  Sfaturile  împotriva  drepţilor  se  întorc  asu¬ 
pra  capetelor  celor  care  le-au  sfătuit,  după  cum  săgeţile  aruncate  se 
întorc  de  la  corpurile  tari  şi  rigide  asupra  celor  care  le-au  tras.  De 
aceea  spune:  «Au  sfătuit  un  sfat  rău  împotriva  lor,  spunând:  Să-l  le¬ 
găm  pe  cel  drept,  pentru  că  nu  ne  este  de  niciun  folos». 

Pe  acestea  le-au  făcut  iudeii  la  venirea  Domnului.  Căci  L-au 
legat,  L-au  dus  la  Caiafa625.  Au  legat  mâinile  binefăcătoare,  care  nu 


622  Fac.  XIX,  5. 

623  Is.  III,  9. 

624  Is.  III,  9-10.  Biblia  sinodală  are  o  versiune  puţin  diferită,  urmânt  textului  ebraic. 

625  In.  XVIII,  28. 

purtau  venirea  judecăţii,  pentru  că  [aceasta]  era  distrugătoare  a  rău¬ 
tăţii.  Dreptatea  nu  este  de  niciun  folos  celor  nedrepţi,  după  cum  nu 
este  soarele  celor  care  suferă  de  oftalmie.  De  aceea  spune:  «vor 
mânca  roadele  faptelor  lor».  Acestea  sunt  însă  roadele  acelor  fapte: 
robie,  împrăştiere,  distrugerea  Templului,  căderea  din  slavă,  ruşinea 
feţei  lor,  care  nu  le  permite  să  se  uite  sus  spre  Dumnezeu,  din  cauza 
păcatului  împotriva  Celui  Unul-Născut.  Au  pierdut,  deci,  îndrăznea¬ 
la  de  dinainte,  nemaiavând  profeţi,  nici  cult;  legând  Cuvântul,  le¬ 
gând  adevărul,  legând  lumina,  legând  dreptatea,  legându-L  pe  Mân¬ 
tuitorul,  legând  doctorul,  legând  Izbăvitorul  (Hristos  este  toate 
acestea,  după  înţelegerea  felurită  despre  El),  au  fost  lipsiţi  de  lumi¬ 
nă,  au  fost  lipsiţi  de  cuvânt,  au  fost  lipsiţi  de  adevăr;  trăiau  împreu¬ 
nă  cu  nedreptatea,  sufereau  de  boli  de  nevindecat.  Acestea  sunt 
roadele  faptelor,  pe  care  le  mănâncă. 

115.  «Vai  celui  nedrept  Rele  vor  veni  asupra  lui  după  faptele 
mâinilor  lui»626. 

Spunem  că  acestea  sunt  zise  despre  judecata  dumnezeiască,  ce 
va  răsplăti  fiecăruia  după  vrednicie.  Dar  dacă  [se  spune]  de  aceea: 
« Vai  celui  nedrept,  căci  rele  vor  veni  după  faptele  lui  asupra  lui»,  în 
care  nedreptatea  nu  a  trecut  în  faptă,  ci  s-a  împlinit  în  ascunsul 
inimii,  oare  nu  va  fi  adusă  pedeapsa  [şi  asupra  aceluia],  încât  i  se  po¬ 
triveşte  şi  lui  vai-ul?  Sau  vorbind  de  ceea  ce  este  săvârşit  cu  răutate, 
ţi-a  lăsat  ţie  să  te  gândeşti  prin  analogie  la  restul.  Căci  este  un  rău 
deplin  să  păcătuieşti  în  conştiinţă627  şi  în  faptă628,  dar  o  jumătate  de 
rău  când  păcatul  stă  [doar]  în  pornirea  cugetului.  Cel  care  păcătu¬ 
ieşte  în  cuget  nu  este  deloc  nesusceptibil  de  pedeapsă,  ci  pe  cât  este 
lipsit  de  rău,  pe  atât  i  se  ridică  suferinţele.  Deci,  vai  celui  nedrept, 
căci  rele  vor  veni  asupra  lui  după  fărădelegile  şi  după  faptele  mâini¬ 
lor  lui,  pentru  că  mâinile  sunt  organe  ale  gândului.  De  aceea,  după 
cum  se  mişcă  partea  conducătoare,  astfel  se  mişcă  partea  lucrătoare. 

116.  « Poporul  Meu,  perceptorii  voştri  vă  jefuiesc  şi  cei  ce  vă  si¬ 
lesc  domnesc  asupra  voastră»629. 


020  Is.  III,  11. 

Este  glasul  Celui  care  cheamă  poporul  şi  împărtăşeşte  suferin¬ 
ţa  cu  cei  afectaţi:  «Poporul  Meu».  Până  să-L  legaţi  pe  Cel  drept,  până 
să  respingeţi  folosul  de  la  Acela,  ce  aţi  suferit?  Acum  aţi  devenit  le¬ 
gaţi  cu  multe  datorii.  De  aceea  aţi  fost  predaţi  celor  care  recuperea¬ 
ză  datoria,  care  pentru  că  nu  găsesc  la  voi  grâne,  nici  belşug  de  roa¬ 
de,  vă  jefuiesc  pe  voi,  cei  mici  şi  neînsemnaţi,  adunând  roadele 
zdrobite  ale  sufletului  vostru.  Asemenea  suntem  noi,  când  ne  pocă- 
im  prea  puţin  şi  neînsemnat  şi  fără  roade.  « Căci  ceea  ce  seamănă 
omul,  aceea  va  şi  secera»630.  Cel  care  seamănă  din  belşug  în  Duhul 
cu  pocăinţă  vrednică  de  pomenire  mila,  îndurarea,  rugăciunea, 
dreptatea,  lacrimile  neîncetate,  acela,  semănând  cu  lacrimi,  va  sece¬ 
ra  cu  bucurie,  ridicând  snopii631  pocăinţei,  ca  să  plătească  tot  ceea  ce 
trebuia  perceptorului.  Dar  celui  care,  în  pocăinţa  pentru  păcatele  de 
dinainte,  seamănă  puţin  în  milă,  în  rugăciune,  cultivând  un  pai  golit 
de  roade,  nu  i  se  va  permite  de  către  perceptor  să-l  aibă  nici  pe  aces¬ 
ta. 

Cine  este  acest  perceptor,  învăţăm  din  îndemnul  după  Evan¬ 
ghelie,  când  Domnul  spune:  «Şi  când  mergi  cu  acuzatorul  tău  la 
conducător,  dă-ţi  silinţa  să  scapi  de  el  pe  cale,  ca  nu  cumva  să  te  tâ¬ 
rască  la  judecător,  şi  judecătorul  să  te  predea  perceptorului,  iar  per¬ 
ceptorul  să  te  arunce  în  temniţă»632.  Observă,  dar,  aici  acuzatorul  şi 
calea,  apoi  conducătorul  care  are  întâietate  asupra  acuzatorului  nos¬ 
tru.  Căci  calea  este  viaţa  noastră,  iar  acuzatorul  este  puterea  care  se 
luptă  cu  noi  şi  care  ne  însoţeşte  în  viaţă,  uneltind  prin  orice  metodă 
să  ne  întoarcă  de  la  calea  care  duce  spre  Dumnezeu.  Iar  conducăto¬ 
rul  [este  cel]  despre  care  Domnul  a  spus:  « Acum  a  venit  conducăto¬ 
rul  (stăpânul)  lumii  acesteia  şi  nu  va  găsi  nimic  în  Mine»633.  Nu  a  gă¬ 
sit  nimic  în  Domnul,  pentru  că  «păcat  nu  a  făcut,  nici  vicleşug  nu  s-a 
aflat  în  gura  Lui»634,  Cel  ispitit  întru  toate  după  asemănarea  [noas¬ 
tră]  ,  afară  de  păcat635. 


630  Gal  VI,  7. 

631  Ps.  CXXV,  6. 

632  Lc.  XII,  58. 

633  In.  XIV,  30. 
634 1  Pt.  II,  22. 
635  Evr.  IV,  15. 

117.  De  aceea,  când  găseşte  în  noi  multe,  ne  predă  Judecătoru¬ 
lui  prin  multe  frânghii  ale  păcatului  cu  care  ne  trage  după  sine, 
[frânghii]  cu  care  ne-am  legat  noi  înşine.  Iar  Judecătorul,  Căruia  Ta¬ 
tăl  I-a  dat  toată  judecata636,  primindu-ne  de  la  cel  vrăjmaş  şi  răzbu¬ 
nător  încărcaţi  cu  multe  acuze,  ne  va  preda  preceptorului,  rânduit 
pentru  pedeapsă.  Acesta  ne  va  arunca  în  temniţă,  adică  în  locul  de 
pedeapsă,  silindu-ne  cu  biciuiri  chinuitoare  şi  recuperând  până  şi  de 
la  cel  mai  mic  păcat  [făcut]  de  noi  din  nepurtare  de  grijă.  De  aceea 
Domnul  ne  sfătuieşte  cât  timp  suntem  pe  cale  cu  acuzatorul637,  să 
ne  dăm  silinţa  să  scăpăm  de  el,  adică  să  săvârşim  fapte  pentru  elibe¬ 
rarea  de  vrăjmaş  şi  să  nu  aşteptăm  [până]  când  suntem  duşi,  când 
vine  ceasul  din  urmă,  în  care  conducătorul  stând  ne  va  cerceta.  Da¬ 
că  acesta  găseşte  multe  de  ale  lui  în  viaţa  noastră,  ne  va  preda  Jude¬ 
cătorului,  acuzându-ne  şi  nelăsându-ne  să  negăm,  amintindu-ne 
despre  locul  în  care  am  făcut  păcatul,  ca  unul  care  se  afla  cu  noi  şi 
lucra  împreună  cu  noi  răul,  despre  modul  în  care  l-am  săvârşit,  des¬ 
pre  dispoziţia  cu  care  am  păcătuit.  De  aceea,  câtă  vreme  suntem 
stăpâni  pe  ceea  ce  facem,  să  ne  dăm  silinţa  să  scăpăm  de  acuzator. 

«Şi  cei  ce  vă  silesc  domnesc  asupra  voastră »638.  Cei  care  îi  silesc 
pe  cei  săraci,  care  sunt  supuşi  multor  datorii,  îi  târăsc  în  robie.  De 
aceea  este  bine  să  nu  datoreze  [nimic] ,  iar  în  al  doilea  rând  să  nu  fie 
lipsit  să  îşi  plătească  datoria.  Altfel,  este  neapărată  trebuinţă  să 
ajungă  rob  când  îi  sunt  prezentate  cerinţele.  Aceasta  [se  arată]  prin 
[cuvintele]:  «Şi  cei  ce  vă  silesc  domnesc  asupra  voastră». 

u8.  « Poporul  Meu,  cei  ce  vă  fericesc  vă  înşală  şi  cărarea  picioa¬ 
relor  voastre  o  strică»639. 

Cei  conduşi  de  tineri  şi  stăpâniţi  de  batjocoritori,  cei  jefuiţi  de 
preceptori  şi  duşi  în  robie  din  cauză  că  nu  aveau  [cu  ce]  să  plătească 
şi  care  şi-au  pierdut  libertatea  din  cauza  sărăciei  extreme,  mai  de¬ 
grabă  sunt  vrednici  să  de  milă,  decât  să  fie  fericiţi.  De  aceea,  cel  care 
îi  fericeşte  pe  unii  ca  aceştia,  săvârşeşte  o  faptă  de  linguşitor,  depă¬ 
şind  din  complezenţă  ceea  ce  este  potrivit,  [şi]  vătămând  peste  mă- 

sură  îi  duce  la  rătăcire,  îndepărtându-le  percepţia  asupra  păcatelor, 
iar  cărarea  picioarelor  celor  pe  care  îi  înşală  cu  fericirea  peste  cuvi¬ 
inţă  este  stricată.  De  aceea  necazurile  îndeamnă  la  umilinţă,  iar  feri¬ 
cirea  aduce  îngâmfare. 

A  spus  în  general,  «popor»,  arătând  că  nu  doar  acesta  care  se 
află  în  umilinţă,  găsindu-se  în  suferinţele  enumerate,  ci  orice  popor 
în  general,  fiind  o  adunare  de  oameni,  formată  din  diferite  profesii, 
vârste  şi  vieţi  [aparte],  nu  se  poate  în  întregime  încadra  în  fericire  la 
acelaşi  nivel.  Căci  alte  evenimente  proprii  îl  afectează  diferit  pe  fie¬ 
care:  pe  unul  chinurile  bătrâneţii,  pe  altul  răutăţile  robiei;  pe  altul 
sărăcia,  pe  alţii  pierderea  casnicilor,  pe  alţii  bolile.  De  aceea,  cum  să 
nu  fie  înşelătoare  fericirea  atribuită  întregului  popor? 

Desigur  Domnul,  chiar  şi  când  indică  mulţimea  prin  fericire: 
« Fericiţi  cei  săraci  cu  duhul»640,  şi:  «Fericiţi  cei  ce  flămânzesc»641,  şi: 
« Fericiţi  cei  ce  plâng»642,  adresându-se  celor  prezenţi,  arată  că  ferici¬ 
rile  sunt  uşor  de  numărat.  Căci  este  clar  că  a  făcut  cuvântul  despre 
ucenici,  care  învăţaseră  lăudata  smerenie  a  cugetului  şi  care,  după 
asemănarea  cu  El,  «Care  sărăcise  pentru  noi»643,  îşi  asumaseră  sără¬ 
cia  în  cugetare.  De  aceea  spune:  «A  voastră  este  împărăţia  ceruri¬ 
lor»644,  şi:  « Fericiţi  cei  ce  flămânzesc  acum,  că  aceştia  vor  fi  sătu¬ 
raţi»645.  Dacă  « strâmtă  este  calea  şi  puţini  sunt  cei  care  o  găsesc»646, 
cum  se  poate  ca  mulţi  să  fie  fericiţi?  De  aceea,  cel  care  fericeşte  în¬ 
tregul  popor  duce  cu  totul  la  înşelare  şi  îl  tulbură,  nelăsându-1  să 
meargă  liniştit  pe  cale. 

Este  uşor  ca  cei  care  nu  ascultă  să  fie  prinşi  în  patima  laudelor, 
din  cauza  iubirii  de  sine  fiecare  fiind  supus  cu  uşurinţă  vicleşuguri¬ 
lor  linguşirilor.  Omul  nu  trage  foloase,  nici  dacă  se  umileşte  şi  se  re¬ 
trage  când  cade  sub  acuzaţiile  unora,  nici  dacă  din  ignoranţa  despre 
cele  ale  sale  se  umflă  şi  se  îngâmfă  cu  uşurinţă  prin  laude.  Dar  de 

vreme  ce  cărarea  este  un  drum  bătătorit  mai  înainte  şi  străbătut  de 
cei  care  l-au  apucat  anterior,  cel  care  nu  le  permite  celor  lăsaţi  în 
urmă  de  zelul  celor  care  merg  în  faţă  să  ajungă  la  simţirea  întristării, 
ci  îi  fericeşte  pe  cei  care  păcătuiesc  ca  şi  cum  ar  fi  drepţi,  acela  strică 
[deci]  cărarea  picioarelor  lor. 

119.  «Dar  acum  Domnul  va  sta  la  judecată  şi  va  aduce  la  judeca¬ 
tă  pe  poporul  Său»647. 

Prin  judecata  şi  priceperea  dumnezeiască,  după  nespusa  înţe¬ 
lepciune,  toate  sunt  împărţite  fiecăruia  după  merit,  atât  cele  care  in¬ 
tervin  acum,  cât  şi  cele  din  veacul  viitor.  De  aceea,  spune,  dacă  po¬ 
porul  a  făcut  asemenea  fărădelegi,  Domnul  a  adus  asupra  lui  ase¬ 
menea  [pedepse] .  Pentru  că  era  nevoie  ca  cele  care  ţin  de  dreptatea 
lui  Dumnezeu  să  fie  oarecum  arătate  că  nu  depăşesc  măsura  ne¬ 
dreptăţilor  prin  mulţimea  de  pedepse,  se  spune:  «Dar  acum  Domnul 
va  sta  la  judecată»,  încât  acest  «acum»  să  fie  deosebit  de  veacul  vii¬ 
tor. 

Sau  poate  «acum»  pentru  noi  înseamnă  timpul  scurt  şi  neîm¬ 
părţit,  dar  pentru  Dumnezeu  toate  sunt  prezente  în  percepţia  lui 
«acum».  Căci  nimic  nu  îi  este  trecut,  nimic  nu  urmează,  ci  toate 
sunt  de  faţă;  şi  toate  cele  aşteptate  de  către  noi  de  departe  se  arată 
ca  deja  prezente  sub  ochii  dumnezeieşti,  încât  la  Dumnezeu 
«acum»  include  şi  veacul  viitor.  Pentru  că  timpul  hotărât  pentru  ju¬ 
decată  nu  este  departe  faţă  de  Dumnezeu,  înţelegem  că  «acum»  se 
referă  la  judecata  universală.  Va  sta  la  judecată,  desfăşurând  cuvin¬ 
tele  judecăţii  Sale,  după  care  va  da  pentru  faptele  înseşi  răsplata 
dreaptă  a  unor  asemenea  pedepse,  încât  şi  cei  condamnaţi  vor  as¬ 
culta  judecata  rostită  împotriva  lor  ca  fiind  cea  mai  dreaptă. 

120.  «Şi  va  aduce  la  judecată  pe  poporul  israelit»646 . 

Căci  cei  care  au  păcătuit  sub  Lege,  prin  lege  vor  fi  judecaţi649, 
dar  nu  şi  celelalte  popoare,  căci  cei  care  au  păcătuit  fără  Lege,  fără 
Lege  vor  fi  pierduţi650  şi:  « Cei  necredincioşi  nu  se  vor  ridica  la  judeca- 

tă»6$\  ci  la  osândă.  Pentru  orice  legiuitor,  judecata  faţă  de  cei  jude¬ 
caţi  după  legea  scrisă  de  el  se  face  prin  comparaţia  dintre  faptă  şi  in¬ 
tenţia  legiuitorului.  De  aceea  Domnul  spune:  «Cuvântul  pe  care  l- 
am  spus,  acela  vă  va  judeca»652,  pentru  că  gândurile  se  vor  ridica 
unele  împotriva  celorlalte:  cel  insuflat  de  la  Domnul  şi  cel  care  în¬ 
demna  spre  păcat. 

Căci  după  Osea653,  fiecare  va  fi  înconjurat  de  sfaturile  sale. 
Vom  vedea  deodată  prin  amintire  toate  faptele  ca  şi  cum  ar  sta  îna¬ 
intea  noastră  şi  arătate  faţă  în  faţă  în  mintea  noastră  cu  chipurile 
proprii,  aşa  cum  a  fost  fiecare  făcută  sau  cum  a  fost  spusă.  De  vreme 
ce  Domnul  va  arăta  fără  vreo  lipsă  toate  cele  făcute  de  El  însuşi  pe 
care  le-a  asumat  cu  privire  la  grija  faţă  de  neamuri,  se  spune  că  va 
birui  în  judecata  faţă  de  noi654.  Nu  este  potrivit  să  credem  că  va  tre¬ 
ce  mult  timp  ca  fiecare  să  se  vadă  pe  sine  cu  faptele  sale  şi  pe  Jude¬ 
cător  şi  consecinţele,  căci  în  tribunalul  dumnezeiesc,  mintea,  printr- 
o  putere  de  negrăit,  îşi  va  plăsmui  într-o  clipită,  îşi  va  zugrăvi  toate 
şi  va  vedea  ca  într-o  oglindă  în  partea  conducătoare  (raţiune)  chipu¬ 
rile  celor  săvârşite. 

121.  «Domnul  însuşi  va  veni  la  judecată  cu  bătrânii  poporului  şi 
cu  conducătorii  lui»655. 

Cum  arată  Scriptura  o  mai  mare  tulburare  prin:  « Domnul  în¬ 
suşi  va  veni  la  judecată »!  Căci  despre  popor  se  spune:  «Domnul  va 
sta  la  judecată  şi  va  aduce  la  judecată  pe  poporul  Său»,  dar  despre 
bătrâni  (prezbiteri)  şi  conducători:  «Domnul  însuşi  va  veni  la  jude¬ 
cată».  Mai  întâi,  ca  să  învăţăm  că  fiecare  vom  fi  judecaţi  în  tagma 
proprie:  poporul,  bătrânii  (prezbiterii),  conducătorii.  «Căci  cel  mai 
mic  este  miluit,  dar  cei  puternici  vor  fi  încercaţi  cu  putere»656.  Este 
clar  că  Cel  care  vine  la  judecată,  nu  vine  să  judece,  ci  să  discearnă. 
Căci  nu  este  [potrivit]  celui  care  judecă  să  meargă  la  judecată  cu  cei 
judecaţi,  ci  celor  care  se  judecă  între  ei  să  se  înfăţişeze  înaintea  celui 

care  judecă.  Venind  la  judecată  cu  ei,  îi  va  încrimina  direct  acuzator: 
«De  ce  aţi  pus  foc  asupra  viei  Mele  şi  prada  celui  sărac  de  ce  este  în 
casele  voastre?  De  ce  aţi  nedreptăţit  pe  poporul  Meu?»657. 

Să  cumpănim,  noi,  bătrânii  (prezbiterii)  şi  conducătorii  popo¬ 
rului,  ce  vom  răspunde  Acuzatorului.  Dar  mai  degrabă  să  ne  rugăm 
să  nu  ne  fie  găsite  unele  ca  acestea  vrednice  de  a  fi  incriminate.  Căci 
este  clar  că  Scriptura  se  referă  Ia  noi,  cei  puşi  în  fruntea  poporului, 
atât  în  prezbiterat  (preoţie),  cât  şi  în  vreo  cinste  mai  mare.  „V-am 
încredinţat  o  vie  îmbelşugată,  cu  totul  adevărată,  ca  să  facă  roadele 
necesare  prin  îngrijirea  voastră.  Dar  voi  nu  numai  că  aţi  uscat-o,  dar 
aţi  şi  incendiat-o”.  Aceasta  se  întâmplă,  când  pe  lângă  faptul  că  nu 
învăţăm  cele  de  trebuinţă,  primim  în  vie  încă  şi  incendierea  din  ne¬ 
credinţă,  care  ca  o  flamă  se  întinde  pretutindeni  şi  le  cuprinde  me¬ 
reu  pe  cele  din  continuare. 

Cei  care  arată  uscate,  deformate  şi  fără  roade  ramurile  până 
acum  înflorite  şi  îmbelşugate  şi  cei  care  nu  sting  patimile  care  vin 
din  săgeţile  aprinse  ale  diavolului,  ci  permit  prin  slăbiciunea  vieţii 
lor  ca  ele  să  fie  multe,  [unii  ca  aceştia]  incendiază  via.  Dar  şi  cel  care 
prin  lăcomia  plină  de  plăcere  îi  invită  pe  mulţi  la  dorirea  lucrurilor 
străine,  [şi  acesta]  incendiază  via.  Continuă  oricum:  « prada  celui  să¬ 
rac  de  ce  este  în  casele  voastre ».  încât  şi  cei  care  adună  avere  ne¬ 
dreaptă  din  pradă  şi  violenţă  dau  o  ocazie  de  incendiere  viei,  popo¬ 
rul  întreg  fiind  condus  la  lăcomie  unii  împotriva  altora  prin  exem¬ 
plul  rău  al  celor  care  au  întâietate.  Deci  dacă  suntem  prezbiteri  şi 
conducători  care  nu  cultivă  via  prin  învăţătura  sănătoasă  şi  prin 
exemplele  bune  din  propria  viaţă,  suntem  acuzaţi  de  acestea.  Pe 
bună  dreptate  vom  şi  auzi:  «prada  celui  sărac  este  în  casele  voastre », 
dacă  avem  în  case  [lucrurile]  date  în  scopul  eliberării  celor  săraci, 
jefuindu-i  astfel  pe  cei  nevoiaşi. 

122.  « Pentru  ce  nedreptăţiţi  poporul  Meu  şi  faţa  săracilor  o  ru¬ 
şinaţi»658. 

Este  un  obicei  al  celor  care  nedreptăţesc  şi  jefuiesc,  ca  de  câte 
ori  sunt  acuzaţi  de  cei  nedreptăţiţi,  să-i  ruşineze  cu  obrăznicii  şi 


657  Is.  III,  14-15. 

658  Is.  III,  15. 


13» 


Sf.  Vasile  cel  Mare 


batjocuri,  bârfindu-i,  ameninţându-i  cu  loviri  şi  calomniindu-i  ca  pe 
nişte  pisălogi.  De  aceea  nu  spune  doar:  „nu  nedreptăţiţi  pe  cei  să¬ 
raci”,  care  sunt  uşor  de  jefuit  şi  uşor  de  uneltit  împotriva  lor  din  ca¬ 
uza  izolării,  ci  şi  „ruşinaţi  feţele  celor  săraci”.  Ruşinea  care  vă  vine 
din  nedreptate,  cea  din  tirania  voastră  [cu  care]  întoarceţi  spatele 
săracilor,  influenţaţi  martorii,  angajând  avocaţi,  păcălind  judecăto¬ 
rii,  până  când  pe  lângă  nedreptatea  rămasă  aduceţi  celor  săraci  şi 
ruşinea  calomnierii. 

Acuza  noastră  se  face  şi  altfel  când  îi  ocărâm  cu  străşnicie  pe 
cei  săraci  de  aceleaşi  greşeli,  arătându-le  greşelile  public  şi  necru¬ 
ţând  niciun  reproş,  demonstrând  zelul  lui  Dumnezeu  cu  cei  săraci  şi 
din  aceasta  ruşinându-le  feţele. 

Dacă  sunt  unii  săraci  fericiţi659,  care  prin  credinţa  în  Dumne¬ 
zeu  le-au  dispreţuit  pe  toate  şi  în  nădejdea  bogăţiei  după  Dumnezeu 
au  desconsiderat  belşugul  lumesc,  [atunci]  cei  care  conduc  în  mod 
rău  poporul,  în  loc  să-i  fericească  pe  cei  care  sărăcesc  astfel, 
calomniindu-i,  considerându-i  de  nimic  şi  bârfindu-le  smerenia  lă¬ 
udabilă  a  cugetului,  sunt  pe  bună  dreptate  acuzaţi,  mai  ales  dacă 
sunt  prezbiteri  sau  conducători,  că  ruşinează  feţele  sfinţilor  săraci. 
Aşa  de  sărac  era  Ioan,  neavând  nici  casă,  nici  slujitor,  nici  bou  de 
arat,  nici  lot  de  pământ,  nici  pat,  nici  masă,  nici  pâine.  Aşa  era  Ilie. 
Aşa  era  fiecare  dintre  sfinţi,  care  umblau  «în  piei  de  oi,  în  piei  de  ca¬ 
pră,  lipsiţi,  strâmtoraţi,  rău  primiţi»660. 

123.  « Acestea  zice  Domnul:  Pentru  că  s-au  semeţit  fiicele 
Sionului  şi  umblă  cu  gâtul  semeţ  şi  cu  semne  din  ochi,  trăgându-şi  în 
mersul  picioarelor  hainele  deopotrivă  şi  jucându-se  deopotrivă  cu  pi¬ 
cioarele,  Dumnezeu  le  va  umili  pe  fiicele  conducătoare  ale 
Sionului»661. 

Deşi  Scriptura  arată  în  principal  ceva  mai  important,  totuşi  ce¬ 
le  spuse  conţin  şi  ceva  folositor  şi  moralizator  în  sine  pentru  mul¬ 
ţimi.  Căci  restrânge  viaţa  celor  nestăpânite,  care  arată  prin  înfăţişa¬ 
re,  chip,  mers  şi  haine  uşurinţa  spre  desffânare.  Când  se  îngâmfa  cu 

frumuseţea  trupului,  se  semeţesc  peste  celelalte,  folosindu-se  de 
obrăznicie  zadarnică  şi  falindu-se  cu  un  lucru  care  înfloreşte  şi  trece 
degrabă,  apoi  îşi  poartă  semeţ  gâtul  pentru  ca  faţa  lor  să  fie  vizibilă 
tuturor.  Femeia  demnă  şi  decentă,  plecându-şi  de  ruşine  privirea 
spre  pământ,  îşi  are  faţa  aplecată  în  jos,  dar  cea  care  îşi  propune  să 
prindă  mulţi  în  capcana  frumuseţii  umblă  cu  gâtul  semeţ. 

«Şi  cu  semne  din  ochi»662.  Este  acuzarea  unei  femei  care  duh¬ 
neşte  a  desfrânare,  [aceea]  că  se  uită  curioasă  cu  ochii,  că  îşi  arată 
neruşinarea  sufletului  cu  privirea,  că  zâmbeşte,  că  incită  cu  ochii  în 
mod  desfrânat,  aruncând  prin  ochi  un  venin  mortal.  Ceva  asemănă¬ 
tor  cu  aceasta  are  şi  povestea  despre  vasilisc663,  despre  care  spun  că 
nimiceşte  doar  din  privire  cei  la  care  se  uită.  De  aceea  cuvântul  se 
irită  împotriva  celor  care  umblă  cu  gâtul  semeţ,  adică  [având]  o  faţă 
neruşinată  şi  semne  din  ochi.  Semeţia  gâtului  este  o  dovadă  că  nu  se 
supune  jugului  cumpătării,  că  dându-şi  aere  şi  trăind  în  lux,  păşeşte 
trăgându-şi  hainele  şi  îşi  face  mersul  nenatural,  urmând  lasciv  un 
ritm  fals.  Pentru  acestea  «Dumnezeu  le  va  umili  pe  fiicele  conducă¬ 
toare  ale  Sionului»664 .  Pentru  că  nu  au  ales  de  bună  voie  smerenia,  ci 
au  umblat  cu  gâtul  semeţ,  le  va  umili,  spune,  pe  conducătoarele  lor, 
pe  fiicele  Sionului. 

încă  şi  acum  se  pot  vedea  în  multe  locuri  femei  iudaice  (evrei¬ 
ce)  jucându-se  cu  picioarele  şi  neascultând  de  glasul  profetului.  Vai, 
fiicele  Bisericii  să  nu  fie  acuzate  de  acestea!  Căci  multe,  ca  într-o 
gloată  în  faţa  celor  care  vin  la  cuvântul  dumnezeiesc,  în  zilele  de 
sărbătoare,  necunoscând  bucuria  duhovnicească,  se  dedau  jocurilor 
nedemne,  tăvălindu-se  în  petreceri  şi  în  beţii  şi  nu  păzesc  porunca 
ce  spune:  « Ochii  tăi  să  privească  drept»665.  întorcându-şi  ochii  pieziş 
şi  mutându-i  într-o  parte,  fac  dovada  intenţiei  [lor]  rele.  în  multe 


002  Is.  III,  16. 

locuri  semnele  cu  ochii  sunt  blamate,  ca  în  Pilde,  unde  despre  unul 
rău  se  observă:  «Face  cu  ochiul,  dă  din  picioare»666,  şi  iarăşi:  « Cel  ca¬ 
re  face  cu  ochiul  cu  vicleşug  va  aduna  oamenilor  supărări»667,  şi:  «Cei 
ce  mă  urăsc  fără  motiv  şi  fac  semn  cu  ochiul»668. 

Uneori  aceste  acuze  vin  şi  asupra  bărbaţilor,  care  cu  cuget  lă¬ 
udăros  se  îngâmfă  faţă  de  cei  inferiori,  care  se  poartă  arogant  în  în¬ 
făţişare,  şi  cu  semne  de  sprâncene  îşi  arată  aroganţa,  care  umblă 
ritmat  cu  mers  mândru  şi  înălţat,  coborându-şi  haina  până  la  glez¬ 
ne,  arătând  aroganţă,  care  se  dedică  unor  jocuri  fără  măsură,  dar  pe 
care  îi  aşteaptă  căderea  de  la  semeţie  prin  umilire,  aşa  cum  s-a  ame¬ 
ninţat. 

124.  «Şi  Domnul  va  descoperi  înfăţişarea  lor»669. 

Această  înfăţişare  semeaţă,  făcută  pentru  desfrâu  şi  orice  gând 
nestăpânit,  săvârşită  în  inimile  celor  care  nu  se  păzesc,  Domnul  o  va 
descoperi,  când  la  arătarea  celor  ascunse  acoperămintele  de  carne 
vor  fi  îndepărtate,  iar  sufletul  se  va  expune  gol  şi  în  sine  cu  faptele 
neruşinării670.  Uneori  descoperirea  înfăţişării  se  face  şi  aici  spre  bi¬ 
nele  celor  pentru  care  este  lucrarea,  încât,  fiind  dezgolite  cele  care 
până  atunci  scăpau  din  vedere  multora  şi  neruşinarea  cea  faţă  de 
păcate  venind  la  cunoştinţa  celor  mulţi,  să  se  întoarcă  ruşinaţi  cei 
care  până  atunci  rămâneau  în  rău  din  cauza  ascunderii.  De  aceea, 
este  lucrarea  Domnului  să  descopere  înfăţişarea  mincinoasă  şi  pre¬ 
făcută. 

Dacă  unii  dintre  noi,  cei  puşi  în  cinste,  ascund  sub  aparenţă  o 
viaţă  nedemnă,  să  se  teamă  de  Cel  care  urmează  să  descopere  înfăţi¬ 
şarea  noastră  şi  să  arate  sfaturile  inimilor  noastre,  încât  în  ochii  tu¬ 
turor  vor  fi  prezentate  gândurile  rele  care  sunt  în  fiecare671.  Pe  fieca¬ 
re  dintre  noi  îl  vor  înconjura  sfaturile  lui672  şi  faptele  vor  sta  de  jur 
împrejur  cu  însuşirile  proprii,  aducându-ne  ruşine  şi  ocară  veşnică, 

când  se  vor  dovedi  cele  contrare  Scripturii,  [anume]  că  cel  care  pro- 
povăduieşte  să  nu  se  fure  va  fi  găsit  hoţ,  cel  care  spunea  să  nu  se 
comită  adulter  este  descoperit  că  are  parte  cu  adulterii673,  cel  care  îi 
detestă  pe  idoli  că  nu  se  îndepărtează  de  acest  sacrilegiu.  «Căci  nu 
este  nimic  ascuns  care  să  nu  se  arate  şi  nimic  tainic  care  să  nu  se  des¬ 
copere»674. 

125.  «în  ziua  aceea  va  îndepărta  Domnul  slava  îmbrăcămintei 
lor  şi  podoaba  lor»675. 

Pentru  că  s-au  folosit  necuvenit  de  cele  date  spre  folos,  «va  în¬ 
depărta  Domnul  slava  îmbrăcămintei  lor»,  cu  care  s-au  acoperit  spre 
rău  pe  sine  şi  pe  cei  pe  care  i-au  întâlnit.  De  aceea,  orice  femeie  care 
s-a  folosit  în  mod  rău  de  acoperământul  hainelor  este  ameninţată 
cu  îndepărtarea  [acestora] .  De  vreme  ce  umblă,  se  spune,  trăgându- 
şi  hainele  laolaltă,  nu  folosindu-se  de  îmbrăcăminte,  ci  abuzând  de 
ea,  li  se  porunceşte  să  se  dezbrace  de  slava  îmbrăcămintei.  Totuşi, 
Domnul  va  îndepărta  şi  de  la  noi  slava  îmbrăcămintei,  dacă  suntem 
arătaţi  că  ne  folosim  nevrednic  de  ea,  călcând  pe  ea  şi  umplând-o  de 
necurăţii  trupeşti.  Dar  cine  este  această  îmbrăcăminte,  dacă  nu  hai¬ 
na  sfinţilor,  Domnul  nostru  Iisus  Hristos?  Căci  « câţi  în  Hristos  v-aţi 
botezat,  în  Hristos  v-aţi  îmbrăcat»676,  pe  Care  Domnul  îl  va  îndepăr¬ 
ta  de  cei  care  calcă  prin  păcătuire  Trupul  şi  socotesc  [ceva]  obişnuit 
Sângele  Legământului677.  Simbolurile  acestei  îmbrăcăminţi  erau  ha¬ 
inele  lui  Israel  care  nu  se  uzau,  despre  care  s-a  scris  în  Deuteronom: 
«Hainele  voastre  nu  s-au  uzat  şi  sandalele  din  picioarele  voastre  nu  s- 
au  învechit»678.  Pentru  că  şi  sandalele  sunt  simboluri  ale  pregătirii 
Evangheliei  păcii679. 

Hristos  Iisus  ne-a  dat  un  Legământ  Nou,  care  rămâne  nou  şi 
nu  se  învecheşte  niciodată.  Căci  pe  cât  ne  folosim  de  acesta  şi  de 


673  Ps.  XLIX,  19  (Septuaginta  v.  18). 

674  Lc.  VIII,  17. 

675  îs.  III,  18. 

676  Gal  III,  27. 

677  Evr.  X,  29. 

678  Deut.  XXIX,  5. 

679  Ef.  VI,  15. 

sandale,  pe  atât  [ele]  rămân  şi  mai  noi,  pregătirea  Evangheliei  în  ur¬ 
cuşul  credinţei  în  Hristos  fiindu-ne  şi  nouă  mereu  proaspătă. 

«Şi  franjurile»680. 

Domnul  ameninţă  prin  profet  că  îndepărtează  de  la  femeile 
înfrumuseţate  şi  franjurile.  Termenul  kosymbos  (franj)  nu  este  cu¬ 
rent  în  uzul  limbii  greceşti,  din  care  cauză  înţelesul  lui  nu  este  clar. 
Atât  că,  de  vreme  ce  găsim  în  pregătirea  veşmântului  arhiereşti  o 
haină  cu  franjuri,  având  rodii  mici  şi  clopoţei681,  înţelegem  franjurile 
ca  benzi  de  ciucuri,  suspendaţi  împreună  cu  clopoţei  de  aur  şi  cu 
rodiile  mici  de  poale,  pe  care  în  excesul  de  lux  şi  fiicele  Sionului  le 
imitau  în  acoperământul  propriilor  haine.  Prin  acestea  au  batjocorit 
însemnele  preoţeşti,  purtând  tivuri  albastre  şi  violete  cu  ciucuri 
suspendaţi  de  margine. 

126.  «Şi  semilunile  şi  colierul  şi  podoaba  feţei  lor»682. 

Cercetează  podoaba  feminină,  pe  fiecare  în  parte,  destrămând 
migala  înfrumuseţării.  Căci  Domnul  va  îndepărta  semilunile  şi  coli¬ 
erul.  Altul  redă  mai  clar  „semilunile”,  spunând  „şi  salbele”,  iar  în  loc 
de  „colierul”  spunând  „lănţişoare”683.  Semiluna  este  o  podoabă  de 
aur  purtată  în  jurul  gâtului,  lucrată  în  cerc,  pe  care  o  pun  femeile 
dorind  să-şi  expună  gâtul  nud  şi  să  dezgolească  fără  ruşine  ceea  ce 
mai  decent  este  să  acopere.  Şi  „colierul”  este  o  podoabă,  iar  el  desi¬ 
gur  coboară  şi  descinde  pe  piept,  suspendat  de  lanţuri  largi,  care  ca 
să  fie  văzut,  trebuie  ca  cele  din  jurul  pieptului  să  nu  fie  deloc  acope¬ 
rite  decent. 

«Şi  podoaba  feţei  lor».  Sunt  şi  unele  culori  dorite  de  femei  pen¬ 
tru  podoaba  feţei:  alb  şi  roşu,  iar  altă  [culoare]  este  negru.  Una  falsi¬ 
fică  albeaţa  trupului,  roşul  îmbujorează  obrajii,  iar  negrul  desenează 
sprâncenele  în  semicerc  în  jurul  ochilor.  Pe  aceasta  ameninţă  Dom¬ 
nul  că  o  va  îndepărta,  ca  să  nu  fie  răpită,  spune,  cumpătarea  bărbaţi¬ 
lor,  nici  ochii  vrednici  de  milă  ai  celor  mai  tineri  să  nu  fie  furaţi  prin 
acest  machiaj.  Sau  acestea  vor  fi  îndepărtate  atunci  când  toate  lu¬ 
crurile  vor  sta  goale  în  faţa  Judecătorului,  când  sprâncenele  vor  fi 


680  ls.  III,  18. 

681  leş.  XXVIII,  33-34. 

682  Is.  III,  18-19. 

683  Textul  se  află  la  Symmachus  -  cf.  F.  Field,  Origenis  Hexaplorum,  voi.  II,  p.  436. 

căzute,  obrazul  plecat,  culoarea  palidă  de  teamă.  De  aceea  Domnul 
îndepărtează  şi  podoaba,  dar  şi  alcătuirea  podoabei  de  slavă,  ca  şi 
cum  [ar  respinge]  şi  materia  care  înfrumuseţează,  dar  şi  priceperea 
din  artă.  Şi  de  vreme  ce  cugetul  trufaş  nu  se  poate  semeţi  cu  unul 
singur  [din  acestea],  nici  îngâmfa  [numai]  cu  el,  ci  vine  cu  toate  pu¬ 
se  deodată,  [de  aceea]  Domnul  ameninţă  că  va  îndepărta  şi  alcătui¬ 
rea  podoabei.  în  ce  fel  este  podoaba,  la  fel  este  desigur  şi  slava  pen¬ 
tru  ea.  Dacă  podoaba  este  trupească  şi  zadarnică,  pieritoare  şi  fără 
substanţă  este  şi  slava  pentru  ea. 

127.  «Şi  lanţurile  şi  brâţările  şi  plasele  pentru  păr»6&4. 

Toată  podoaba  enumerată  este  preocuparea  unei  femei  care  îşi 
dă  aere,  adică  [este]  trufaşă  şi  destrăbălată.  în  special  lanţurile, 
având  acelaşi  nume  cu  luxul685,  erau  probabil  purtate  în  jurul  braţe¬ 
lor.  Brăţările  sunt  puse  la  încheieturile  mâinilor  pentru  a  fi  arătate. 
Dar  câteodată  există  şi  brăţări  luate  spre  bine,  ca  atunci  când  pe 
sfânta  Rebeca  bătrânul  (prezbiterul)  casei  o  înfrumuseţează686.  Căci 
trebuia  pentru  cea  care  urma  să  devină  soaţa  patriarhului  ca  partea 
lucrătoare  a  sufletului  să  îi  fie  învăţată  mai  înainte  de  către  cel  care 
o  logodise.  De  aceea  i-a  împodobit  cu  brăţări  de  aur  mâinile687,  adi¬ 
că  prin  fapte  de  cinste.  Zece  galbeni  era  greutatea  lor,  căci  în  zece 
capete  este  rezumată  întreaga  păzire  a  Legii  .  Şi  cercei,  având  gre¬ 
utatea  de  câte  o  drahmă689,  căci  este  potrivit  ca  ascultarea  să  fie  în¬ 
frumuseţată  cu  credinţa  într-un  singur  Dumnezeu. 

Aici,  totuşi,  brăţările  sunt  scoase,  din  cauza  celor  care  se  în¬ 
gâmfa  cu  podoaba  brăţărilor,  când  Scriptura  ne  arată  în  general  că 
cel  care  se  înfumura  că  le  poate  [face  lucruri]  puternice  este  părăsit 
de  grija  [dumnezeiască]  care  îl  cuprindea.  Iar  plasa  pentru  păr  pare 


684  Is.  III,  20. 

685  Un  joc  de  cuvinte  între  xAiSwvec;  „lanţuri”,  „brăţări”  şi  x^Siţ  „lux”. 

686  Fac.  XXIV,  22. 

687  Fac.  XXIV,  22. 

688  Deut.  X,  4. 

689  Deşi  greutatea  drahmei  a  variat  chiar  în  Atena  (între  5,30  g  -  7,30  g  cf.  John  H.  Kroll, 
The  Greek  Coins,  The  American  School  of  Classical  Studies  at  Athens,  Princeton,  New 
Jersey,  1993,  The  Athenian  Agora,  voi.  26,  p.  331),  în  sec.  VI  îdHr.  s-a  impus  standardul 
atic  sau  atenian  de  4,30  g  (cf.  Georges  Le  Rider,  La  naissance  de  la  monnaie.  Pratiques 
monetaire  de  VOrient  ancient,  Presses  Universitaires  de  France,  Paris,  2001,  p.  69). 

a  fi  ceva  împletit  cu  firele  ca  prin  fineţea  ei  proprie  să  evidenţieze 
culoarea  firelor.  Nimeni  să  nu  le  considere  pe  acestea  de  mică  valoa¬ 
re!  Căci  noi  nu  suntem  mai  sfinţi  decât  Duhul,  ca  să  dispreţuim  a 
cerceta  termenii  din  Scriptură.  Am  învăţat  în  [Cântarea]  Cântărilor 
că  plasa  de  păr  a  miresei  cântate  este  slăvită.  «Căci  capul  tău,  spune, 
este  asemeni  Carmelului,  iar  plasa  ta  de  păr690  ca  porfira»691. 

128.  «Şi  cerceii  şi  inelele»692. 

Am  învăţat  o  folosire  lăudată  a  cerceilor  la  logodna  Rebecăi, 
simbol  al  faptului  că  învăţăturile  bune  despre  adevărul  din  cele  inte¬ 
ligibile  urmează  să-i  fie  transmise  când  este  în  casa  lui  Avraam.  Dar 
în  multe  locuri  le-am  observat  pe  acestea  blamate.  în  primul,  când 
urmând  să  ajungă  în  Betel,  femeilor  li  s-a  poruncit  de  către  Iacob  să 
le  îndepărteze  împreună  cu  dumnezeii  străini693,  fiind  un  obstacol 
din  cauza  idolatriei  şi  din  cauza  folosirii  cerceilor  la  intrarea  în  casa 
Domnului.  Căci  Betel  se  tâlcuieşte  „casa  lui  Dumnezeu”694.  Apoi  în 
Ieşire,  Aaron  fiind  nevoit  să  facă  un  idol,  a  ales  cerceii  ca  materie 
potrivită  pentru  pregătirea  celor  interzise.  «Căci  tot  poporul,  spune, 
şi-a  scos  cerceii  de  aur  care  erau  în  urechile  lor  şi  i-au  adus  la  Aaron 
şi  a  făcut  din  ei  un  viţel  turnat»695.  Dar  şi  Ghedeon,  luând  cerceii  de 
la  popor  din  prada  de  la  ismaeliţi,  «a  făcut  din  ei  un  efod  şi  l-a  aşezat 
în  cetate  şi  s-a  desfrânat  tot  Israelul  în  faţa  lui  acolo  şi  a  fost  o  cursă 
pentru  Ghedeon  şi  pentru  casa  lui»696.  Iar  aici  aceşti  cercei  sunt  bla¬ 
maţi  din  cauză  că  au  înălţat  cugetul  fiicelor  Sionului. 

«Şi  cele  cu  margini  de  porfiră  sau  cu  fâşii  de  porfiră»697.  Bla¬ 
mează  ca  nefolositoare  podoaba  din  îmbrăcăminte  a  femeilor  care 
se  înfrumuseţează,  uneori  cosând  porfira  la  margini,  iar  alteori  pu- 


690  în  Septuaginta  se  întâlneşte  termenul  tiâokiov  „cosiţă”,  pe  când  în  textul  Sf.  Vasile 
epnXoKiov,  „plasă  de  păr”. 

691  Cânt.  VII,  6. 

692  Is.  III,  20. 

693  Fac.  XXXV,  4. 

694  în  limba  ebraică,  Sşrrv?  bet-’el  înseamnă  „casa  lui  Dumnezeu". 

695  leş.  XXXII,  3-4. 

696  Jud.  VIII,  27. 

697  Is.  III,  21. 

nând-o  la  mijloc.  Porfira698  este  simbolul  vicleniei,  acoperind  culoa¬ 
rea  după  fire  şi  arătându-şi  propria  strălucire,  ca  cei  care  sunt  stră¬ 
lucitori  în  aparenţă,  dar  în  adânc  îşi  ascund  răul.  Aceasta  trebuie 
evitată  fie  că  este  la  marginile  vieţii,  fie  în  mijloc.  De  aceea  Scriptura 
le  respinge  şi  pe  cele  cu  margini  de  porfiră. 

129.  «Şi  acoperămintele  cele  pentru  casă  şi  pe  cele  transparente 
laconiene»6" . 

Scriptura  arată  excesul  de  risipă  şi  luxul  abundent,  spunând  că 
acoperămintele  pentru  casă  sunt  transparente  din  cauza  subţirimii 
deosebite.  Ceea  ce  este  extravagant  la  înfăţişare  are  ca  scop  preţui¬ 
rea  de  către  oameni.  Dar  [faptul]  că  cel  care  petrece  de  unul  singur 
în  casă  îmbracă  [haine]  transparente,  când  nimeni  nu  îl  vede,  arată 
tot  abuzul  excesiv  faţă  de  ceea  ce  ni  s-a  permis  spre  folosire,  încât 
imită  acoperămintele  laconienelor,  care,  refuzând  ca  necuviincios  să 
se  dezbrace  direct  la  dans,  se  îmbracă  în  haine  de  in  de  o  subţirime 
extremă,  prin  care  arată  cele  pe  care  trebuia  să  le  acopere  de  priviri¬ 
le  bărbaţilor. 

«Şi  pe  cele  de  vizon  şi  pe  cele  violete  şi  pe  cele  de  vizon  cusute  cu 
aur  şi  cu  [fir]  violet»700. 

Deja  imitaţii  ale  îmbrăcămintei  preoţeşti70',  insultând  sfinţii 
prin  viaţa  lor  necuviincioasă  din  cauza  excesului  de  lux,  fiicele 
Sionului  poartă  [veşminte]  de  vizon  şi  violete;  aceia  (preoţii)  îmbră¬ 
când  asemenea  simboluri  ale  stihiilor,  din  care  sunt  alcătuite  toate, 
stăteau  în  cele  sfinte  făcând  prin  ei  ispăşire  în  faţa  lui  Dumnezeu 
pentru  lume.  Căci  vizonul  reprezintă  pământul,  iar  [firul]  violet  ae- 


698  Porfira  sau  purpura  era  denumirea  ţesăturii  colorată  cu  o  varietate  de  culori  de  la 
roşu  la  purpuriu  aprins  şi  chiar  violet  şi  stacojiu.  Culoarea  se  obţinea  prin  diverşi  colo¬ 
ranţi,  dar  nuanţa  cea  mai  scumpă  şi  mai  apreciată,  purpura  marină,  era  obţinută  prin 
scufundarea  ţesăturii  în  bazine  speciale  cu  lichidul  lăsat  în  urma  macerării  moluştelor 
din  specii  precum  Murex  brandaris,  Murex  trunculus  sau  Helix  ianthina  (cf.  Frederick 
W.  Danker,  „Purple”,  în:  Daniel  Noel  Freedman  (ed.),  The  Anchor  Bible  Dictionary, 
Doubleday,  New  York/London  etc.,  1992,  voi.  5,  pp.  557-560). 

699  Is.  III,  22. 

700  Is.  III,  23. 

701  leş.  XXVIII,  5. 

rul,  porfira  apa,  iar  stacojiul  focul702.  Dar  nefiind  mulţumite  cu  po¬ 
doaba  din  ele,  au  cusut  şi  aur  pentru  o  diversitate  şi  o  extravaganţă 
şi  mai  mare. 

«Şi  voaluri  [pentru]  paturi»703. 

Pare  că  voalul  este  un  acoperământ  de  vară704,  care  se  presu¬ 
pune  că  acoperă,  dar  nu  îngreunează  în  [timpul]  caniculei.  După 
cum  şi  în  Facere  am  învăţat  că  Rebeca  la  întâlnirea  cu  Isaac  era  în¬ 
veşmântată  cu  un  voal7°5.  Cele  pe  care  le  blamează  aici  Scriptura  se 
numesc  voaluri,  fiind  puse  pe  paturi  pentru  odihnă  din  cauza  exce¬ 
sului  de  lux.  Şi  totuşi,  ceilalţi  [traducători]  nu  redau  deloc  „paturi”. 
De  aceea  sunt  marcate  cu  un  obelisc706,  ca  neavând  niciun  sens. 

130.  «Şi  va  fi  în  loc  de  miros  plăcut  praf,  în  loc  de  brâu  te  vei  în¬ 
cinge  cu  o  funie  şi  în  loc  de  podoaba  de  aur  a  capului  vei  avea  pleşuvie 
din  cauza  faptelor  tale»707. 

Parte  a  luxului  este  şi  plăcerea  din  parfumuri,  când  înmires¬ 
mează  aerul  cu  vreo  licoare  fumegată  şi  emană  o  prospeţime  plăcu¬ 
tă.  De  aceea  celor  risipiţi  de  plăcere  şi  care  îşi  produc  un  parfum 
plăcut  mirosului  li  se  va  da  în  loc  praf  de  către  Cel  care  [îi]  amenin¬ 
ţă.  Praful  este  pământ  fin,  ridicat  în  aer,  care  produce  dificultate  la 
respiraţie  şi  o  mare  neplăcere  din  cauza  obstrucţiei.  Căci  sufletul  se 
bucură  de  miruri  şi  tămâie,  dar  de  miruri  duhovniceşti,  precum  era 


702  Cf.  Sf.  Grigorie  de  Nyssa,  Despre  viaţa  lui  Moise,  în:  Scrieri.  Partea  întâi,  trad.  pr. 
prof.  D.  Stăniloae  /  pr.  I.  Buga,  EIBMBOR,  Bucureşti,  1982,  p.  82.  Sf.  Grigorie  aminteşte 
de  culoarea  albastră  care  este  pusă  în  legătură  şi  de  alţi  comentatori  anteriori  („zic  unii 
din  cei  ce  au  tâlcuit  acest  cuvânt  înaintea  noastră”)  cu  aerul.  Deja  Filon  din  Alexandria 
considera  că  veşmintele  arhiereului  reprezintă  elementele  (stihiile):  tunica  violetă  -  ae¬ 
rul,  florile  brodate  -  pământul,  rodiile  -  apa,  clopoţeii  -  amestecul  pământului  cu  apa 
(Philon  din  Alexandria,  Viaţa  lui  Moise,  trad.  I.  Acsan,  Ed.  Hasefer,  Bucureşti,  2003,  pp. 
175-176). 

703  Is.  III,  23. 

704  Termenul  pentru  „voal”  Bepiorpov  este  derivat  aici  de  la  Bepoţ  „vară”. 

705  Fac.  XXXVIII,  14. 

706  Sf.  Vasile  a  folosit  probabil  o  ediţie  prescurtată  a  Hexaplei  lui  Origen.  Coloana  a  cin- 
cea,  care  conţinea  textul  Septuagintei,  prezenta  şi  semne  de  critică  textuală:  obelos,  fo¬ 
losit  pentru  a  marca  elementele  existente  în  textul  grec,  dar  nu  şi  în  cel  ebraic,  iar 
asteriskos,  elementele  existente  în  textul  ebraic,  dar  lipsă  în  Septuaginta,  fiind  suplinite 
de  obicei  după  Theodotion  (Emanuel  Tov,  Textual  Criticism  of  the  Hebrew  Bible, 
Fortress  Press,  Minneapolis  /  Royal  Van  Gorcum,  Assen,  2001,  pp.  147-148). 

707  Is.  III,  24. 

cel  care  spune:  «Suntem  bună  mireasmă  a  lui  Hristos»708,  şi:  « Mul¬ 
ţumire  lui  Dumnezeu,  Cel  ce  descoperă  mireasma  cunoştinţei  Sale  în 
orice  loc»709.  O  asemenea  mireasmă  care  emana  din  Iacob  simţea  ta¬ 
tăl  Isaac:  « Iată  mirosul  fiului  meu  este  ca  mirosul  unui  câmp  plin,  pe 
care  l-a  binecuvântat  Domnul»710.  Şi  fetele  în  Cântarea  [Cântărilor], 
simţind  mireasma  cerească  a  Cuvântului,  spuneau:  «Vom  fugi  spre 
mireasma  mirurilor  tale»711.  Ungerea  arhierească  era  un  mir  bun  şi 
plăcut712,  vrednic  să  fie  asemănat  unirii  dintre  fraţi713.  Un  asemenea 
mir  are  nevoie  de  un  meşter  care  să  fi  primit  de  la  Dumnezeu  arta 
unguentelor  pentru  a  face  un  unguent  sfânt,  care  nu  va  fi  pus  pe 
trupul  omului714. 

Totuşi,  când  plăcerea  miresmei  este  dorită  din  nestăpânire, 
calea  simţului  este  blocată  de  praf,  pentru  că  Domnul  binefăcător 
le-a  administrat  lor  acestea.  Poate  pentru  că  în  Templu  erau  mires¬ 
mele  plăcute,  mirul  de  ungere  şi  tămâia  amestecată,  dar  Templul  a 
fost  distrus  şi  este  acum  în  praf,  dărâmat  şi  întins  pe  jos,  în  locul  mi¬ 
resmei  plăcute  de  atunci,  după  cultul  conform  Legii,  acum  este  în 
praf,  din  cauza  sufletelor  care  umblau  cu  semeţie  şi  cu  gât  nesupus, 
despre  care  se  spune:  « Iată  casa  voastră  va  rămâne  pustie»715.  Le  stă 
totuşi  în  putinţă,  dacă  doresc  să-şi  scuture  pulberea,  să  se  umple  de 
buna  miresmă  a  lui  Hristos  după  îndemnul  celui  care  spune:  « Seu - 
tură-ţi  pulberea  şi  ridicâ-te,  Ierusalime,  şi  îmbracă  slava  braţului 
tău»716. 

131.  «în  loc  de  brâu  te  vei  încinge  cu  o  funie»717. 

Cel  care  se  încinge  pentru  Dumnezeu  îşi  încinge  coapsele  în 
adevăr.  Asemenea  era  Petru,  care  şi-a  întins  mâinile  şi  a  fost  încins 
pentru  războiul  lui  Hristos  de  către  cei  care  l-au  chemat  la  mărturi- 


708 II  Cor.  II,  15. 

709  II  Cor.  II,  14. 

710  Fac.  XXVII,  27. 

711  Cânt.  I,  3  (Septuaginta  v.  4). 

712  leş.  XXX,  25. 

713  Ps.  CXXXII,  1-2. 

7,4  leş.  XXX,  32. 

715  Lc.  XII,  35. 

7.6  Is.  LII,  2. 

7.7  Is.  III,  24. 


148 


Sf.  Vasile  cel  Mare 


sirea  adevărului  până  la  moarte.  Astfel,  sfântul  se  încinge  cu  putere. 
Căci,  spune,  Dumnezeu  este  «Cel  ce  mă  încinge  cu  putere»718,  dar  cel 
ce  şi-a  dezlegat  acest  brâu,  se  încinge  cu  legătura  propriilor  păcate, 
căci  «fiecare  se  leagă  cu  funiile  propriilor  păcate»719.  Biciul  din  sfori, 
care  a  alungat  din  sanctuar  pe  cei  care  profanau  cele  sfinte720,  era  un 
simbol  al  acestora,  Domnul  arătând  că  pentru  fiecare  propriile  îm¬ 
pletituri  ale  păcatelor  se  fac  bice  şi  el  este  biciuit  cu  sforile  păcatelor 
împletite  în  jurul  lui. 

«Şi  în  loc  de  podoaba  de  aur  a  capului  vei  avea  pleşuvie  din  cau¬ 
za  faptelor  tale»721. 

După  cum  cele  care  caută  migala  pentru  arome  contra  firii  şi 
le  resping  pe  cele  după  fire,  fiindcă  nu  suportă  să  respire  [doar]  aer 
simplu,  ci  îl  colorează  cu  miruri  şi  cu  tămâie,  în  cele  din  urmă  au  re¬ 
spirat  nu  aer  curat,  ci  amestecat  cu  praf,  tot  aşa,  de  vreme  ce  nu  au 
rămas  la  podoaba  după  fire  a  părului,  care  a  fost  dată  femeilor  ca 
acoperământ722,  ci  şi-au  împletit  părul  în  plase  [şi]  s-au  înfrumuse¬ 
ţat  în  mod  vulgar,  vor  fi  lipsite  şi  de  podoaba  după  fire  şi  vor  fi  un 
spectacol  de  neprivit  din  cauza  pierderii  părului,  care  de  la  firea  în¬ 
săşi  a  fost  pus  femeilor  drept  podoabă  proprie  din  naştere.  Căci  dacă 
este  ruşinos  pentru  femeie  să  se  tundă  scurt  sau  să  se  radă723,  oare 
nu  este  cu  atât  mai  ruşinos  să  aibă  pleşuvie,  purtând  [de  data  aceas¬ 
ta]  urâţenia  cu  folos  pentru  cei  care  îşi  chivernisesc  rău  tinereţea? 

«în  loc  de  haina  cu  fâşii  de  porfiră,  te  vei  încinge  cu  sac»724. 

Şi  lucrând  aceasta  spre  folosul  celor  care  se  înfrumuseţează, 
Domnul  porunceşte  să  fie  această  schimbare.  Pentru  că  haina  de 
porfiră  este  o  ocazie  de  opulenţă  şi  lăudăroşenie,  dar  sacul  este  un 
mijloc  de  zdrobire  şi  smerire.  Cel  îmbrăcat  într-o  tunică  de  purpură 
nu  îndrăzneşte  să  cadă  la  pământ  şi  să  se  închine  lui  Dumnezeu,  din 


718  Ps.  XVII,  35  (Septuaginta  v.  33). 

719  Pr.  V,  22. 

720  In.  II,  15. 

721  Is.  III,  24. 

722  I  Cor.  XI,  15. 

723  /  Cor.  XI,  6. 

724  Is.  III,  24. 

menajarea  podoabei,  ca  să  nu  strice  strălucirea  îmbrăcămintei,  dar 
cel  care  se  îmbracă  în  sac,  îşi  are  potrivit  orice  loc  pentru  închinare. 

132.  «Şi  fiul  tău  cel  preafrumos,  pe  care  îl  iubeşti,  va  cădea  de 
sabie»725. 


Pentru  cei  care  urmează  să  fie  crescuţi  în  obiceiuri  netrebnice 
este  mult  mai  avantajos  să  plece  înainte  de  a  ajunge  în  putere  decât 
să  se  umple  total  de  vieţuirea  rea  a  părinţilor.  De  aceea,  dacă  ai  un 
fiu  foarte  frumos  la  trup  sau  de  arătos  în  ochii  mamei,  acesta  va 
muri  în  putere  şi  în  floarea  vârstei,  iar  ca  sporire  a  răului,  [va  muri] 
nu  de  la  sine,  nici  prin  moartea  firească,  ci  în  chip  violent  printr-o 
mână  inamică,  rănit  de  sabie. 

«Şi  cei  puternici  ai  voştri  vor  cădea  de  sabie»726. 

Suferind  acestea,  nu  va  avea  puterea  să  se  răzbune.  Este  o  con¬ 
solare  în  răutăţi  să  te  răzbuni  pe  cei  ucişi  şi  să-i  covârşeşti  cu  unele 
asemănătoare  pe  cei  care  au  făcut  necazuri.  Nu-ţi  va  sta  în  putere 
nici  aceasta.  Căci  toţi  de  o  vârstă  vor  sfârşi  în  război,  încât  vor  ră¬ 
mâne  cei  de  o  vârstă  nefolositoare,  care,  din  cauză  că  sunt  neajuto¬ 
raţi,  mai  lesne  suferă  toate  cele  care  le-ar  fi  în  intenţia  duşmanilor. 

«Şi  vor  fi  umilite  şi  vor  plânge  cuferele  podoabei  voastre»727. 

Cuferele  de  aur,  de  argint,  cu  îmbrăcăminte  scumpă,  cu  pietre 
preţioase,  cât  timp  conţin  bunurile,  sunt  socotite  vrednice  de  multă 
strădanie  şi  grijă,  fiind  ţinute  în  case  întărite,  în  locuri  înalte,  fiindu- 
le  concepute  zăvoare,  chei,  peceţi,  paznici  şi  toate  cele  pentru  stabi¬ 
litate  şi  pază,  dar  dacă  sunt  arătate  goale  de  bunuri,  vor  sta  deoparte 
neîngrijite  şi  aruncate. 

Acestea  să  ne  fie  şi  nouă  de  folos,  căci  sufletele  care  au  primit 
darul  cuvântului  dumnezeiesc  s-au  făcut  cămări  pentru  cele  de  cin¬ 
ste,  vrednice  să  fie  ţinute  în  comorile  dumnezeieşti,  dar  când  se  ara¬ 
tă  goale  de  podoabele  dumnezeieşti,  vor  fi  umilite,  fiind  aruncate, 
condamnate  ca  inutile.  De  aceea,  spune,  «Iehonia  a  fost  socotit  nefo¬ 
lositor,  ca  un  vas  de  care  nu  mai  este  trebuinţă»728.  De  aceea,  ca  să 


725  Is.  III,  25. 

726  Is.  III,  25. 

727  Is.  III,  26. 

728  Ier.  XXII,  28. 

rămânem  în  cămările  împărăteşti,  să  nu  predăm  hoţilor  mărgărita¬ 
rul  cel  de  mare  preţ,  cu  care  am  fost  încredinţaţi. 

CAPITOLUL  IV 


133.  <KŞi  vor  fine  Şapte  femei  un  singur  om,  spunând:  Pâinea 
noastră  o  vom  mânca  şi  ne  vom  acoperi  cu  hainele  noastre,  atât  doar 
ca  numele  tău  să  fie  chemat  asupra  noastră.  Ridică  ocara  de  la 
noi»729. 

Cât  despre  ceea  ce  s-a  spus,  se  pare  să  Scriptura  indică  puţină¬ 
tatea  bărbaţilor  din  cauza  războaielor  sau  a  bolilor  care  au  venit 
asupra  poporului  după  mânia  lui  Dumnezeu,  încât  pentru  a  nu  fi  fă¬ 
ră  copii,  nici  sterpe  -  ceea  ce  era  considerat  cu  blestem  de  cei 
vechi730  -,  femeile  au  fost  fără  ruşine  şi  multe  au  fost  luate  de  un 
singur  bărbat.  Şi  i-au  încurajat  lupta  [ca  el]  să  aibă  în  conducere  mai 
multe  femei,  spunând:  „Pâinea  noastră  o  vom  mânca  şi  ne  vom  aco¬ 
peri  cu  hainele  noastre.  Deci  lasă  grija  necesară  pentru  mijloacele  de 
trai,  numele  tău  ne  este  de  folos  să  fugim  de  ocara  din  cauza  singu¬ 
rătăţii”.  Aceasta  după  textul  [propriu- zis]731. 

Dar  sensul  mai  adânc732  ne  cheamă  mintea  la  cercetarea  unor 
[lucruri]  mai  mari.  Astfel  ca  într-un  pasaj  greu  de  desluşit  şi  care  es¬ 
te  mult  umbrit  din  cauza  obscurităţii,  ne  vine  în  minte  o  asemenea 
concepţie  despre  cele  şapte  femei,  [anume]  că  în  multe  locuri  atât 
viaţa  aceasta,  cât  şi  Israelul  după  trup  sunt  înţelese  prin  [numărul] 
şapte.  [Acesta  se  referă  deci  la]  timpul  pentru  lucrurile  de  la  facerea 
[lumii],  pentru  că  este  umplut  de  şapte  zile  succesive733,  de  unde  şi 
veacul  de  după  această  ordine  este  numit  [ziua]  a  opta  în  Scriptură 


729  Is.  IV,  1. 

730  Deut.  VII,  14. 

731  Âifo. 

UITOVOKX. 

733  Fac.  II,  2. 

şi  [sunt]  psalmi  pentru  ziua  a  opta734,  în  loc  [să  se  spună]  pentru 
veacul  de  după  timpul  acesta.  în  multe  locuri  şi  cei  care  sunt  iudei 
pe  dinafară735  şi  guvernarea  lor  sunt  înţelese  prin  şapte.  «Dă  o  buca¬ 
tă,  spune,  la  şapte  şi  chiar  la  opt»736,  încât  şi  Vechiul  Testament  tre¬ 
buie  să  ia  mărturie  că  vine  de  la  Dumnezeu  şi  Noul  Testament  [de¬ 
opotrivă]  şi  că  merg  împreună  spre  o  singură  armonie.  De  aceea  cele 
şapte  femei  sunt  Testamentul  cel  vechi.  Vor  ţine  un  singur  Om,  pe 
Hristos,  Care  nu  este  unul  între  mulţi,  ci  Unul  [singur],  spunând: 
«Pâinea  noastră  o  vom  mânca»,  adică  vom  rămâne  la  măsura  exis¬ 
tenţei  noastre.  Căci  suntem  umbră  a  celor  care  vin737  şi  chipuri  ale 
celor  cereşti.  Doar  că  numele  lui  Hristos  [trebuie]  să  fie  chemat  în 
Vechiul  Testament,  pentru  ca  ocara  lipsei  de  trebuinţă  să  fie  înde¬ 
părtată73®.  Şi  adunarea  lui  Israel,  murind  Legea  în  care  era  ţinută, 
poate  fi  liberă  să  se  mărite  cu  cine  voieşte739,  fără  să  fie  numită  adul¬ 
teră740,  când  vine  la  Mirele  Cuvântul  şi  îl  ţine  cu  dragoste,  spunând: 
«Numele  Tău  să  fie  chemat  asupra  noastră». 

134.  Dar  se  spune  de  către  unii741  că  cele  şapte  femei  sunt  cele 
şapte  duhuri,  pe  care  puţin  mai  încolo  profetul  acesta  urmează  să  le 
enumere  ca  odihnind  asupra  Celui  care  Se  va  naşte  din  rădăcina  lui 
lesei:  « Duhul  înţelepciunii  şi  al  înţelegerii,  duhul  sfatului  şi  al  tăriei, 
duhul  cunoştinţei  şi  al  dreptei  credinţe,  duhul  temerii  de  Dumne¬ 
zeu»742,  care,  pentru  că  «toţi  s-au  abătut  şi  s-au  arătat  deopotrivă  ne- 


734  Ps.  VI,  1;  Ps.  XI,  1.  Biblia  Sinodală  a  suprimat  titlurile  Psalmilor,  care  mai  pot  însă  fi 
găsite  în  Psaltire  (cartea  de  cult),  în  Biblia  de  la  1914  şi  în  Biblia  Sinodală  Jubiliară  din 
2001. 

735  Rom.  II,  28. 

736  Eccl.  XI,  2. 

737  Col.  II,  17. 

738  Dacă  nu  este  interpretat  hristologic,  prin  „chemarea  numelui  lui  Hristos”,  Vechiul 
Testament  nu  este  de  folos  Bisericii,  fiind  sub  ocară.  Sf.  Vasile  explică  astfel  principiul 
hermeneutic  al  centralităţii  lui  Hristos  în  alcătuirea  Vechiului  Testament. 

739  /Cor.  VII,  39. 

740  Rom.  VIII,  3. 

741  Unul  dintre  aceşti  comentatori  este  sigur  Eusebiu  de  Cezareea,  care  are  această  in¬ 
terpretare  (cf.  Comentariu  la  profetul  Isaia,  I,  31).  Referirea  aceasta  dovedeşte  că  Sf.  Va¬ 
sile  a  folosit  în  mod  expres  alte  lucrări. 

741  Îs.  XI,  1-3. 

trebnici»743 ,  nu  au  avut  peste  cine  să  odihnească  cu  iubire,  [dar]  au 
împlinit  cele  scrise,  cuprinzându-L  pe  Omul  Domnului. 

Căci  duhul  cunoştinţei  şi  duhul  dreptei  credinţe  nu  lucrează 
în  vremurile  când  «nu  este  cel  ce  pricepe,  nu  este  cel  ce  îl  caută  pe 
Dumnezeu »744  şi  pentru  virtuţi  este,  ca  să  zicem  aşa,  o  ocară  că  ni¬ 
meni  nu  se  află  care  să  se  ţină  de  ele,  ci  ca  şi  cum  sunt  văduvite  de 
lipsa  unui  suflet  care  să  le  primească.  Faptul  că  nu  pot  să  prindă  pe 
nimeni  cu  frumuseţea  proprie,  ci  rămân  în  singurătate,  pare  ca  şi 
cum  ar  ţine  de  virtuţi.  Dar  Cel  care  va  arăta  în  Sine  orice  fel  de  vir¬ 
tute  în  desăvârşirea  ultimă  va  îndepărta  ocara  de  la  ele.  Şi  de  vreme 
ce  cunoaşterea  şi  înţelegerea  şi  sfatul  şi  puterea  şi  înţelepciunea  şi 
dreapta  credinţă  par  să  fie  săvârşite  şi  de  cei  care  nu  îl  cunosc  pe 
Dumnezeu,  se  consideră  vrednici  ca  numele  lui  Hristos  să  fie  che¬ 
mat  asupra  lor. 

135.  «în  ziua  aceea  Domnul  va  străluci  în  sfat  cu  slavă  pe  pă¬ 
mânt,  ca  să  înalţe  şi  să  slăvească  rămăşiţa  Israelului »745. 

Acestea  concordă  cu  cele  redate  mai  înainte,  căci  Cel  pe  care  1- 
au  ţinut  cele  şapte  femei  ca  bărbat,  Acesta  va  străluci  ca  Domn.  Vor 
căuta  ca  numele  Lui  să  fie  chemat  asupra  lor,  iar  Dumnezeu,  pri¬ 
mind  zelul  lor,  «va  străluci  în  sfat  cu  slavă  pe  pământ»,  adică  dând 
răspuns  bun  de  la  judecată  cu  hotărâre  şi  sfat,  şi  nu  nechibzuit  şi  ri¬ 
sipit.  Ziua  aceasta  este  cea  în  care  Dumnezeu  va  străluci  în  sfat  cu 
slavă,  cea  pe  care  însuşi  Soarele  dreptăţii746  o  face,  Domnul  nostru, 
Cel  care  învaţă  despre  Sine  că  atât  timp  cât  este  în  lume,  este  lumi¬ 
na  lumii.  De  aceea  şi  îndeamnă  să  se  lucreze  cât  este  ziuă747. 

Dar  trebuie  observat  că  după  altă  şi  altă  concepţie  şi  viaţa  ac¬ 
tuală  este  numită  „ziuă”  şi  ziua  judecăţii  „noapte”.  Şi  iarăşi,  ordinea 
actuală  [este  numită]  „noapte”,  dar  veacul  cel  aşteptat  „zi”.  [Textul:] 
«Lucraţi  cât  este  zi»  se  referă  clar  la  viaţa  aceasta  luminată  de  cu¬ 
noaşterea  lui  Hristos,  dar  «vine  noaptea»746  se  spune  despre  veacul 


743  Ps.  XIII,  3. 

744  Ps.  XIII,  1  (Septuaginta  v.  2). 

745  Is.  IV,  2. 

746  Mal.  IV,  2. 

747  In.  IX,  4. 

748  In.  IX,  4. 

viitor,  considerat  vrednic  de  această  denumire  pentru  că  este  trist  şi 
chinuitor  pentru  cei  găsiţi  în  păcate.  Pentru  care  şi  profetul  le  spune 
celor  care  sunt  în  fapte  rele,  dar  se  grăbesc  spre  ziua  răsplătirii:  «De 
ce  vă  interesează  ziua  Domnului?  Aceasta  este  întuneric,  şi  nu  lumi¬ 
nă»749.  Dar  invers,  Apostolul  numeşte  viaţa  aceasta  noapte,  din  cau¬ 
za  confuziei  din  ea  şi  întunecării  venite  în  minte,  ca  multe  lucruri 
din  trup  şi  din  gândurile  vieţii  (lumeşti),  iar  zi  timpul  învierii,  când 
spune:  «Noaptea  a  înaintat,  iar  ziua  s-a  apropiat»750.  Deci,  după  ori¬ 
care  interpretare  din  cele  două,  «Domnul  va  străluci  în  sfat  cu  slavă 
pe  pământ ».  De  vreme  ce  va  străluci  cu  sfat,  să  ne  facem  vrednici  să 
primim  luminarea  Lui,  încât  Cel  care  dăruieşte  strălucirea  după  mă¬ 
sura  cuvenită  fiecăruia,  prin  zelul  mai  mare  din  sufletul  nostru  să  ne 
ofere  lucruri  şi  mai  mari  şi  mai  desăvârşite  de  la  El. 

«Şi  va  înălţa  rămăşiţa  Israelului»,  adică  va  face  mai  presus  de 
cele  materiale  şi  va  aduce  la  contemplarea  celor  netrupeşti  restul  lui 
Israel  [făcut]  ales  prin  har751.  Dar  dacă  doreşti  să  înveţi  despre  slava 
cu  care  vor  fi  slăviţi  sfinţii  potrivit  Scripturii,  să-mi  observi  ordinea 
sfinţeniei  în  partea  conducătoare  (minte)  a  celor  care  contemplă  lu¬ 
cruri  mari  şi  dumnezeieşti,  asemenea  celor  care  erau  [văzute]  de 
Moise,  când  s-a  învrednicit  să  ajungă  la  contemplarea  lui  Dumne¬ 
zeu752.  Căci  dacă  Dumnezeu  va  străluci  în  sfat  cu  slavă,  pe  acestea 
două  le  adaugă  la  [alte]  două:  să  înalţe  şi  să  mărească,  ca  şi  cum 
înălţarea  este  concepută  ca  faptă  a  sfatului,  iar  mărirea  a  slavei. 

136.  «Şi  va  fi  rămăşiţa  în  Sion  şi  restul  în  Ierusalim.  Vor  fi  che¬ 
maţi  sfinţi  toţi  cei  scrişi  spre  viaţă  în  Ierusalim»753. 

[Cei  din]  rămăşiţa  lui  Israel  ales  prin  har754  vor  fi  chemaţi  sfinţi 
şi  în  Ierusalim  vor  fi  înscrişi  spre  viaţă  cei  luminaţi  prin  descoperi¬ 
rea  lui  Dumnezeu  şi  înălţaţi  prin  slava  Lui,  pe  care  Dumnezeu  Şi  i-a 


749  Am.  V,  18. 

750  Rom.  XIII,  12. 

751  Rom.  XI,  5. 

752  leş.  XXXIII,  14,  23. 

753  Is.  IV,  3. 

754  Rom.  XI,  5. 

lăsat,  după  imitarea  celor  care  nu  şi-au  plecat  genunchiul  lui755  Ba- 
al756.  Dar  de  ce  [sunt]  unii  în  Sion  şi  alţii  în  Ierusalim?  Pentru  că 
există  deosebire  şi  între  cei  mântuiţi,  fiecare  fiind  părtaş  la  desfăta¬ 
rea  celor  bune  de  la  Dumnezeu  la  propriul  său  nivel757.  Pentru  că  cei 
mântuiţi  sunt  puţini758,  Scriptura  îi  redă  nu  la  plural,  ci  la  singular. 
Căci  nu  a  spus  „cei  rămaşi”,  ci  „ceea  ce  este  rămas”.  Se  pare  că  rămă¬ 
şiţa  din  Sion  este  o  tagmă  inferioară,  ca  şi  cum  ar  fi  lăsat  în  urmă  de 
cei  care  se  grăbesc  în  faţă,  iar  cea  mai  desăvârşită,  prin  vrednicia 
faptelor,  s-a  învrednicit  de  şederea  chiar  în  Ierusalim. 

Şi  istoria  ne  sugerează  o  diferenţă  a  tagmelor  din  faptul  că 
Sionul  este  oraşul  vechi  şi  inferior,  iar  Ierusalimul  era  cel  regal,  în 
care  se  afla  şi  sanctuarul.  într-adevăr,  toţi  aceştia  vor  fi  scrişi  spre 
viaţă  în  Ierusalim  şi  fericit  [va  fi]  cel  învrednicit  de  registrul  din  Ie¬ 
rusalim.  Se  pare  că  în  acel  Ierusalim  este  cartea  celor  vii,  în  care 
sunt  scrişi  ucenicii  lui  Hristos.  Căci  spune:  « Bucuraţi-vă  că  numele 
voastre  au  fost  scrise  în  ceruri»759. 

Dar  pentru  că  la  «cei  scrişi  în  Ierusalim »  se  adaugă  « spre  via¬ 
ţă»,  trebuie  stabilit  dacă  nu  cumva  sunt  unii  scrişi,  dar  nu  spre  via¬ 
ţă,  după  Ieremia,  care  spune:  «Cei  apostaziaţi  pe  pământ  să  fie 
scrişi»760,  încât  după  aceasta  sunt  înţelese  două  registre:  unul  a  celor 
spre  viaţă,  iar  altul  al  celor  spre  pierzanie;  şi  deseori  este  o  schimba¬ 
re  a  înscrierii,  când  cădem  în  răutate  de  la  virtute.  Căci:  «Să  fie  şterşi 
din  cartea  celor  vii  şi  cu  cei  drepţi  să  nu  fie  scrişi»761,  şi:  «Şterge-mă  şi 
pe  mine  din  cartea  Ta»762  sunt  spuse  ca  şi  cum  au  fost  învredniciţi 
deja  de  înregistrarea  în  cartea  lui  Dumnezeu. 


755  Textul  grecesc  ar  presupune  că  Baal  este  o  divinitate  feminină  (cf.  articolul),  deşi  în 
Septuaginta  este  clar  că  este  o  divinitate  masculină,  aşa  cum  şi  este  cazul. 

756  III  Reg.  XIX,  18;  Rom.  XI,  4. 

757  I  Cor.  XV,  23. 

758  Mt.  XX,  16. 

759  Lc.  X,  20. 

760  Ier.  XVII,  13. 

761  Ps.  LXVIII,  32  (Septuaginta  v.  29). 

762  leş.  XXXII,  32. 

137 .  «Căci  Domnul  va  spăla  necurăţia  fiilor  şi  fiicelor  Sionului  şi 
va  curăţi  sângele  Ierusalimului  din  mijlocul  lor  cu  duhul  judecăţii  şi 
cu  duhul  arderii»763. 

în  mod  limpede  Scriptura  vesteşte  dinainte  aceleaşi  cu  Ioan, 
care  spunea  despre  Domnul:  « Acesta  vă  va  boteza  cu  Duh  sfânt  şi  cu 
foc »764,  iar  despre  sine:  «Eu  vă  botez  cu  apă  spre  pocăinţă»765.  De 
vreme  ce  totuşi  Domnul  le  pune  împreună  pe  ambele,  şi  [botezul] 
cu  apă  spre  pocăinţă  şi  pe  cel  cu  Duhul  spre  renaştere,  şi  Scriptura 
vorbeşte  în  enigmă  despre  ambele  botezuri.  Poate  că  sunt  trei  con¬ 
cepţii  despre  botez:  purificarea  de  necurăţie,  renaşterea  prin  Duhul 
şi  chinul  judecăţii  prin  foc,  încât  „a  spăla”  este  înţeles  în  sens  de  în¬ 
depărtare  în  acest  fel  a  păcatului,  iar  „prin  duhul  judecăţii  şi  prin 
duhul  arderii”  în  sens  de  încercarea  prin  foc  în  veacul  viitor. 

Păcatele  din  neştiinţă,  fiind  ca  o  necurăţie,  ascunzând  arătarea 
sufletului  şi  lipsindu-1  de  frumuseţea  lui  naturală,  au  trebuinţă  de 
curăţirea  prin  spălare,  iar  păcatele  de  moarte  ale  celor  care  păcătu¬ 
iesc  de  bună  voie  după  ce  dobândesc  cunoştinţă  sunt  numite  „sân¬ 
ge”,  având  nevoie  de  judecata  prin  ardere.  De  aceea,  dacă  cel  care 
mărturiseşte  merită  să  fie  spălat  şi  curăţat,  spune  că  nelegiuirea  are 
nevoie  de  spălare,  iar  păcatul  de  curăţire,  zicând:  « Mai  vârtos  mă 
spală  de  nelegiuirea  mea  şi  de  păcatul  meu  mă  curăţeşte»766 . 

Cei  care  nu  auziseră  deloc  de  învăţăturile  dumnezeieşti,  păcă- 
tuind  înainte  să  înveţe  cuvântul,  au  nevoie  de  curăţirea  prin  apă  ca 
şi  cum  ar  fi  murdăriţi,  dar  cei  care  după  ce  au  primit  viaţa  au  com¬ 
plotat  împotriva  lor  înşişi,  fiind  vinovaţi  de  sânge,  au  nevoie  de  cu¬ 
răţirea  prin  foc. 

Dar  se  poate  înţelege  şi  mai  simplu,  că  cele  superficiale  dintre 
păcate  se  aseamănă  murdăriei,  pe  când  cele  de  profunzime,  păcătui¬ 
te  din  dispoziţia  către  rău  a  celor  care  au  greşit,  se  aseamănă  sânge¬ 
lui.  De  aceea  se  spune  că  sângele  este  curăţit  din  mijlocul  celor  care 
au  păcătuit  prin  arderea  Duhului. 


763  Is.  IV,  4. 

764  Mt.  III,  11. 

765  Mt.  III,  11. 

766  Ps.  L,  3  (Septuaginta  v.  4). 

138.  «Şi  va  veni  şi  va  fi  orice  loc  al  muntelui  Sion  şi  pe  toate 
dimprejurul  lui  le  va  umbri  norul  ziua  şi  ca  fumul  şi  ca  lumina  care 
arde  noaptea  vor  fi  acoperite  de  toată  slava.  Şi  va  fi  umbră  în  faţa  ar¬ 
şiţei  şi  adăpost  şi  ascunzătoare  în  faţa  furtunii  şi  ploii»767. 

După  curăţirea  prin  baie  şi  purificarea  din  pocăinţă,  va  veni 
timpul  când  orice  loc  va  ajunge  în  moştenirea  muntelui  Sion,  adică 
se  va  învrednici  să  fie  înalt  şi  capabil  de  priveliştea  celor  cereşti. 
După  ce  şapte  femei  vor  ţine  un  Bărbat  şi  Domnul  va  străluci  cu  sla¬ 
vă  în  sfat,  ca  să  înalţe  şi  să  slăvească  rămăşiţa  Israelului,  când  vor  fi 
chemaţi  sfinţi,  datorită  spălării  necurăţiei  fiicelor  Sionului  şi  curăţi¬ 
rii  sângelui  din  mijlocul  lor,  atunci  norul  va  umbri  cele  din  jurul  Ie¬ 
rusalimului  ziua,  ca  să  dea  umbră  în  faţa  arşiţei  şi  adăpost  în  faţa 
furtunii  şi  a  ploii,  iar  noaptea  vor  fi  conduse  de  o  lumină  arzătoare, 
şi  slava  va  fi  ca  un  nor  care  le  cuprinde  pe  toate. 

Credem  că  acestea  sunt  vestite  celor  vrednici  de  odihnă.  Căci, 
fiind  « multe  locaşuri  în  casa  Tatălui»768  şi  diferite  proprietăţi  fiind 
păstrate  în  pământul  moştenirii,  pe  care  le  moştenesc  cei  blânzi769, 
este  clar  că  unii  se  vor  odihni  în  strălucirea  arătării  lui  Dumnezeu, 
unii  sub  acoperământul  puterilor  cereşti,  iar  alţii  vor  fi  acoperiţi  cu 
slava  cea  de  la  lumină  ca  de  un  fum.  Poate  că  lumina  va  străluci  chi¬ 
ar  în  Sion,  dar  ziua  va  străluci  peste  cele  din  jurul  ei  un  nor,  care  nu 
îşi  are  obârşia  din  altă  parte,  decât  din  lumina  însăşi,  după  cum  fu¬ 
mul  din  foc,  tot  aşa  el  avându-şi  alcătuirea  din  lumină,  iar  cei  care 
trăiesc  sub  el  se  vor  bucura  de  o  mare  slavă,  fiind  luminaţi  de  [no¬ 
rul]  însuşi,  care  în  arşiţă  se  extinde  deasupra  capetelor  lor  şi  care 
prin  umbrire  le  oferă  o  adiere  plăcută,  iar  când  furtunile  cumplite  se 
dezlănţuie,  împlineşte  nevoia  de  adăposturi  împotriva  apei  şi  îi  găz¬ 
duieşte  deplin  pe  cei  care  au  trebuinţă  să  se  ascundă,  ferind  de  pri¬ 
viri  prin  grosimea  lui. 

Unul  ca  acesta  era  norul  luminos  care  i-a  cuprins  pe  ucenici  la 
Schimbarea  la  Faţă  a  Domnului770.  Iar  dacă  încremenirea  şi  îndesa- 


767  Is.  IV,  5-6. 

768  In.  XIV,  2. 

769  Mt.  V,  5. 

770  Mt.  XVII,  5. 

rea  norului  sunt  un  simbol  al  acalmiei771,  atunci  neclintirea  ordinii 
se  arată  prin  acoperirea  de  către  nor.  în  plus,  pentru  a  vedea  mai 
clar  ce  înseamnă  să  ajungi  în  ascunzişul  adăpostului,  ne  este  adus 
un  asemenea  exemplu:  când  cineva  căutat  de  duşmani  este  păzit  de 
casnicii  [lui]  într-o  cămăruţă  greu  de  găsit.  De  aceea,  ceva  asemănă¬ 
tor  trebuie  să  gândim  despre  sfânt,  pentru  că  norul  acela  dumneze¬ 
iesc  îl  adăposteşte  ca  să  nu  poată  fi  uşor  de  găsit  de  duşmani.  Aces¬ 
tea  [s-au  spus]  pentru  a  înţelege  mai  clar  ajutorul  venit  celor  din  ju¬ 
rul  Sionului  încât  ziua  îi  umbreşte  norul  ca  să  fie  feriţi  de  arşiţă,  iar 
noaptea  lumina  focului  le  arde,  luminându-i,  în  amândouă  momen¬ 
tele  având  siguranţă  în  faţa  uneltitorilor. 


771  Norii  de  tipul  cumuîus  sunt  specifici  zilelor  însorite. 

CAPITOLUL  V 


139.  «Voi  cânta  iubitului  Meu  cântarea  iubitului  Meu  pentru  via 
Mea»772. 

Se  pare  că  toate  cântările  oferă  o  stare  mai  strălucită  a  lucruri¬ 
lor.  Oda  din  Ieşire  este  o  cântare  de  biruinţă:  « Cânta-vom  Domnu¬ 
lui,  căci  cu  slavă  S-a  preaslăvit»773 .  Cântarea  Cântărilor  este  o  odă  de 
nuntă  compusă  dramatic.  Dar  aici  Scriptura  conţine  o  ameninţare 
adusă  împotriva  viei  după  dreapta  judecată  a  lui  Dumnezeu.  Dar  nu 
este  oare  posibil  ca  şi  cele  înfricoşătoare,  fiind  purtate  către  un  scop 
bun,  să  fie  rânduite  în  cântări  în  chip  potrivit?  Personajul  care  pro¬ 
clamă  oda  este  Duhul  Sfânt,  care  cântă  cântarea  pentru  via  iubită. 
Iar  această  cântare  este  a  Celui  iubit.  Dar  cine  este  Cel  iubit  prin  fi¬ 
re,  dacă  nu  Cel  Unul-Născut,  Cel  bun  prin  Sine,  de  Care  tuturor  le 
este  dor,  a  Cărui  iubire  este  sădită  în  mod  natural  şi  nespus  în  gân¬ 
durile  tuturor  celor  raţionale?  Deci,  pentru  că  după  glasul  Domnu¬ 
lui,  Mângâietorul  le-a  primit  pe  toate  de  la  Unul-Născut  şi  ni  le  ves¬ 
teşte  nouă774,  şi  oda  spune  că  este  a  Celui  iubit,  ca  şi  cum  ar  primi-o 
de  la  El. 

Iar  oda  însăşi  pentru  via  care  s-a  pocăit  şi  era  odată  iubită  este 
o  cântare,  dar  s-a  făcut  pentru  cel  care  a  rămas  în  păcat  plângere  şi 
vai,  după  cum  am  învăţat  în  lezechiel,  că  în  aceeaşi  carte  au  fost 
scrise  un  cântec,  o  plângere  şi  un  vai775.  Şi  cuvântul  Domnului  care 
chema  la  viaţă  veşnică  şi  la  bucuria  de  bunurile  cereşti  era  un  cântec 
care  îndemna  sufletele  la  mişcare  ritmată  şi  armonioasă  şi  la  lucra¬ 
rea  după  virtute,  dar  predica  lui  Ioan,  întorcându-i  la  pocăinţă  pe 
cei  nesupuşi  era  o  plângere,  care  lucra  o  tristeţe  neclintită  spre 


771  Is.  V,  1. 

773  leş.  XV,  1. 

774  In.  XVI,  14. 

775  lez.  ÎI,  9. 

mântuire776.  Iudeii  n-au  fost,  din  cauza  învârtoşării  inimii,  nici  în¬ 
demnaţi  prin  cele  plăcute  la  viaţă,  nici  aduşi  de  cele  mai  detestabile 
la  pocăinţă.  Astfel  şi  cântarea  are  deopotrivă  lauda  vechii  naşteri 
nobile  şi  a  grijii  lui  Dumnezeu  pentru  ei,  dar  şi  condamnarea  răută¬ 
ţii  prezente  şi  ameninţarea  [pedepselor]  teribile  care  vor  fi  aduse 
peste  ei.  Totuşi,  pe  poporul  cel  necredincios  nu  au  putut  nici  acelea 
să-l  cheme  la  propria  vrednicie,  nici  acestea  să-l  smerească  şi  să-l  fa¬ 
că  mai  chibzuit. 

140.  începe  cu  laudele  vechii  naşteri  nobile.  «Vie  a  avut  iubitul 
Meu  pe  un  deal  (corn),  în  loc  mănos  (gras)»777.  Numeşte  „vie”  popo¬ 
rul  lui  Israel.  Căci,  spune,  «ai  mutat  via  din  Egipt»776.  Şi  în  Ieremia 
poporul  este  certat  prin  aceeaşi  imagine:  «Eu  te-am  sădit  vie  rodi¬ 
toare,  adevărată  toată.  Cum  te-ai  schimbat  în  aguridă,  vie  străi¬ 
nă»779? 


«în  corn,  în  loc  mănos».  Vorbeşte  despre  pământul  stăpânit  de 
Israel,  dat  părinţilor  lor  după  făgăduinţa  lui  Dumnezeu780.  «în  corn, 
în  loc  mănos».  Este  pe  scurt  o  mare  laudă.  Cornul  este  mai  înalt  şi 
mai  tare  decât  întregul  trup,  oferind  deopotrivă  podoabă  capului, 
dar  fiind  şi  o  armă  defensivă.  însă  este  uscat  şi  fără  sevă.  De  aceea  şi 
puii  fătaţi  de  animalele  cornute  nu  se  grăbesc  spre  cornul  mamei,  ci 
fără  să  fie  învăţaţi  caută  ugerul,  locul  care  este  umed  şi  gras.  Scrip¬ 
tura  arată  că  ţara  Iudeilor  este  independentă  în  ambele,  şi  în  apăra¬ 
rea  de  duşmani  şi  în  hrănire  şi  [de  aceea]  Ie-a  pus  laolaltă  pe  amân¬ 
două.  «în  corn,  în  loc  mănos»,  adică  în  ceea  ce  este  ferm  şi  în  ceea 
ce  este  hrănitor. 

Unii781  ating  încă  un  sens  şi  mai  adânc  în  exegeza  acestei  spu¬ 
se.  Căci  după  cum  capul  animalelor  cornute  iese  primul  la  naştere, 
dar  se  împlineşte  ultimul  şi  după  mult  timp  îşi  capătă  podoaba  pro¬ 
prie  prin  creşterea  coarnelor,  tot  aşa  şi  Israel  a  fost  chemat  primul 
dintre  toate  popoarele  la  aproprierea  de  Dumnezeu,  căci  spune:  «Js- 


776 II  Cor.  VII,  10. 

777  Is.  V,  î. 

778  Ps.  LXXIX,  9. 

779  Ier.  II,  21. 

780  Fac.  XII,  7. 

781  De  data  aceasta  tâlcuirea  nu  se  mai  regăseşte  la  Eusebiu. 

rael  s-a  făcut  poporul  Domnului,  partea  Lui,  lotul  moştenirii  Lui»782, 
[dar]  se  va  învrednici  de  desăvârşire  Ia  urma  tuturor.  Căci,  când  va 
intra  tot  numărul  neamurilor,  atunci  întreg  Israelul  se  va  mân¬ 
tui»783. 

141.  Un  asemenea  cuvânt  este  păstrat  după  pomenirea  nescrisă 
în  Biserică,  că  Iudeea  l-a  avut  ca  prim  locuitor  pe  Adam,  care  s-a 
aşezat  în  aceasta  după  ce  a  fost  îndepărtat  din  paradis7®4,  drept  con¬ 
solare  pentru  cea  de  care  a  fost  lipsit.  De  aceea  a  fost  prima  care  l-a 
primit  pe  om  mort,  Adam  împlinindu-şi  condamnarea  acolo.  Se  pa¬ 
re  că  osul  capului  (craniul),  cu  carnea  putrezită  de  jur  împrejur,  era 
o  privelişte  nouă  pentru  cei  de  atunci  şi  punând  craniul  într-un  loc, 
l-au  numit  „locul  craniului”.  Se  pare  că  Noe,  strămoşul  tuturor  oa¬ 
menilor,  nu  era  necunoscător  al  mormântului,  căci  după  cataclism 
(potop)  legenda  a  fost  transmisă  de  la  el.  De  aceea  Domnul  căutând 
începuturile  morţii  omeneşti,  a  primit  Patimile  în  locul  menţionat 
al  craniului7®5,  pentru  ca  din  locul  în  care  stricăciunea  oamenilor  şi- 
a  luat  începutul,  de  acolo  să  înceapă  viaţa  împărăţiei.  Şi  după  cum 
moartea  s-a  făcut  puternică  în  Adam,  tot  aşa  să  slăbească  în  moar¬ 
tea  lui  Hristos7®6.  De  aceea  [s-a  spus]  «în  corn»,  având  ca  apărătoare 
de  duşman  crucea  lui  Hristos  şi  «în  [loc]  mănos»,  ca  învrednicit  du¬ 
pă  paradis  [al  doilea]  dintre  toate  [locurile]  de  întâietate  de  sub  soa¬ 
re. 

142.  «Şi  gard  am  pus  în  jurul  ei  şi  am  pus  pari  şi  am  sădit  vie 
sorech  şi  am  ridicat  turn  în  mijlocul  ei  şi  am  săpat  un  vas  de  teasc  în 

ea»787. 

Ordinea  relatării  nu  urmează  firii  lucrurilor.  Căci  plantarea  es¬ 
te  înaintea  înfigerii  parilor,  dacă  parii  sunt  ajutorul  viei  pentru  a-şi 
înălţa  roadele  faţă  de  pământ.  Sau  poate  că  agricultorul  grijuliu  la 
pregătirea  dintâi  le  pregăteşte  pe  toate,  începe  apoi  cu  plantarea? 
De  aceea,  întâi  înconjoară  cu  gard,  apoi  pune  pari,  apoi  plantează 


782  Deut.  XXXII,  9- 

783  Rom.  XI,  25-26. 

784  Fac.  III,  23. 

785  Mt.  XXVII,  33. 

786  I  Cor.  XV,  22. 

787  Is.  V,  2. 

via,  nu  una  obişnuită,  ci  sorech788,  pe  care  Symmachus  îl  traduce 
„aleasă”789.  Deci,  ce  este  „gardul”,  dacă  nu  în  mod  vădit  poruncile, 
pe  care  le-a  dat  poporului790  înainte  de  a-1  conduce  în  pământul 
moştenirii?  Apoi  le-a  fost  dată  putere  de  la  Dumnezeu  să-şi  stăpâ¬ 
nească  duşmanii  şi  să  le  nimicească  pe  popoarele  care  locuiau  înain¬ 
te791,  pe  care  le  numeşte  „pari”,  pentru  că  s-au  făcut  semeţe  şi  în  vă¬ 
zul  tuturor,  ridicându-şi  fructele  ca  să  nu  cadă  şi  să  nu  fie  deloc  uşor 
de  cules.  După  aceasta  este  plantarea  [butucilor]  celor  aleşi,  pentru 
că  sunt  din  sămânţa  lui  Avraam  şi  Isaac  şi  Iacob,  aleşii  lui  Dumne¬ 
zeu.  Iar  turnul,  zidit  în  mijlocul  viei,  în  mod  clar  este  Templul  con¬ 
struit  în  mijlocul  Iudeei.  Vasul  de  teasc  este  chiar  sinagoga  iudeilor, 
pentru  că  teascul  este  sigur  Biserica  lui  Dumnezeu792,  înfrumuseţată 
din  adunarea  de  pretutindeni,  pentru  care  şi  cântările  de  teasc  sunt 
cântate  de  psalmist.  Vasul  de  teasc793  este  şi  pregătirea  dinainte  prin 
Lege  şi  dobândirea  deprinderii  spre  dreapta  credinţă.  în  măsura  în 
care  duce  la  unitate,  este  teasc,  dar  în  măsura  în  care  este  dobândi¬ 
rea  deprinderii  celor  mai  desăvârşite  este  vas  de  teasc. 

«Am  aşteptat  să  facă  struguri,  dar  ea  a  făcut  spini»794. 

Urmarea  plantării  alese  şi  îngrijirii  asemenea  este  să  dea  roade 
dulci.  Căci  sunt  cerute  copiilor  lui  Avraam  faptele  lui  Avraam795.  Dar 
în  loc  de  strugurii  aşteptaţi,  a  făcut  spini,  adică  în  loc  să  bucure  şi  să 
odihnească  [gustul],  era  gata  să  înţepe  şi  să  rupă  şi  să-i  facă  să  sân¬ 
gereze  pe  cei  care  se  apropiau.  Pe  care  dintre  profeţi  nu  l-au  ucis, 
după  pilda  din  Evanghelie796?  Căci  mi  se  pare  că  sunt  acuzaţi  că  fac 


788  Sorech  (ebr.  pntfr)  este  un  soi  de  viţă  nobilă,  cu  struguri  roşii,  menţionată  şi  de  Ier. 
II,  21. 

789  Cf.  F.  Field,  Origenis  Hexaplorum,  voi.  II,  p.  438. 

790  leş.  XX  ş.u. 

791  Num.  XXI,  23. 

792  Joc  de  cuvinte  între  itpoArjviov  „vasul  de  teasc”  şi  Arivoţ  „teascul”.  Particula  irpo  „îna¬ 
inte”  din  TtpoAiţviov  arată  că  sinagoga  precede  Biserica. 

793  Ps.  VIII,  1;  Ps.  LXXX,  1.  Enigmatica  sintagmă  n'rarr^Şî  ‘al  haggitit  din  titlul  acestor 


psalmi  a  fost  înţeleasă  de  traducătorii  Septuagintei  ca  referindu-se  la  n?  gat  „teasc”  şi  a 
fost  tradusă  prin  uitep  twv  Ar)vwv  „despre  teascuri”. 

794  Is.  V,  2. 

795  In.  VIII,  39. 

796  Mt.  XXIII,  37. 

spini  nu  numai  fiind  înclinaţi  să  ucidă,  ci  pentru  că  încetând  să  mai 
fie  iubitori  de  Dumnezeu,  se  fac  mai  degrabă  iubitori  de  plăceri  şi 
şi-au  sufocat  mintea  cu  grijile  vieţii  precum  cu  nişte  spini797.  După 
cum  spinii  nu  produc  struguri,  coarda  de  vie  [nu  produce]  spini.  De 
aceea  Domnul  spune:  «Nu  adună  struguri  din  spini»798  şi  la  fel  iudeii 
fac,  în  loc  de  struguri,  spini. 

143.  «Şi  acum,  omule  din  Iuda  şi  locuitori  ai  Ierusalimului,  jude¬ 
caţi  între  mine  şi  via  Mea»799. 

Dacă  via  Domnului  este  casa  lui  Israel  şi  Omul  din  Iuda  este 
Mlădiţa  iubită,  cum  să  se  judece  în  faţa  viei  [deopotrivă]  împotriva 
viei?  Sau  Scriptura  doreşte  ca  prin  acuzele  de  netăgăduit  să-i  folo¬ 
sească  pe  ei  ca  judecători  împotriva  lor  înşişi?  Aceasta  a  făcut  şi 
Natan  cu  David,  punându-1  judecător  al  propriei  nedreptăţi800.  Fap¬ 
tul  că  Dumnezeu  coboară  împreună  la  judecată  la  acelaşi  nivel  cu 
casnicii  Lui  demonstrează  preaplinul  iubirii  [Sale]  de  oameni.  Deo¬ 
potrivă  are  şi  o  dovadă  a  dreptăţii,  când  cei  condamnaţi  nu  au  nimic 
cu  ce  să  tăgăduiască  evidenţa  dreptăţii.  « Judecaţi ,  spune,  între  Mine 
şi  via  Mea».  Şi  spuneţi,  care  dintre  [lucrările]  ce  duc  la  rodnicia  ei 
nu  s-a  făcut?  «Căci,  spune,  ce  să  fac  viei  Mele  şi  nu  am  făcut?»801  Ca¬ 
re  dintre  cele  care  îmi  reveneau  Mie  pentru  îngrijirea  ei  nu  am  fă¬ 
cut?  Oare  nu  este  locul  mănos  şi  chiar  întărit?  Nu  este  gard?  Nu 
sunt  pari?  Nu  este  cea  mai  nobilă  plantă?  Nu  este  turn?  Nu  este  vas 
de  teasc?  Nu  este  orice  ar  spune  cineva? 

Totuşi,  trebuie  observat  că  acestea  sunt  spuse  de  către  Scrip¬ 
tură  şi  pentru  noi,  cei  care,  chemaţi  să  facem  roade  ale  dreptăţii802, 
«am  căzut  din  cauza  iubirii  de  bogăţie  în  ispită  şi  în  cursă  şi  în  pofte 
nebuneşti  şi  vătămătoare,  care  îi  cufundă  pe  oameni  în  ruină  şi  în 

803 

pierzare »  . 


797  Lc.  VIII,  14. 

798  Mt.  VII,  16. 

799  Is.  V,  3. 

800  II  Reg.  XII,  5. 

801  Is.  V,  4. 

802  Iacob  III,  18. 

803  I  Tim.  VI,  9. 

«Am  aşteptat  să  facă  struguri,  dar  ea  a  făcut  spini»s°4.  Repeti¬ 
ţia  este  de  trebuinţă,  căci  în  cele  de  mai  sus  cel  care  proclama  cânta¬ 
rea  spunea:  «Am  aşteptat  să  facă  struguri»,  dar  aici  adresează  cuvin¬ 
tele  către  cei  în  faţa  cărora  se  judecă:  « Judecaţi  între  Mine  şi  via  Mea. 
Am  aşteptat  să  facă  struguri,  dar  a  făcut  spini»805. 

144.  « Acum  vă  voi  vesti  ce  voi  face  viei  Mele»8°6. 

Este  propriu  iubirii  de  oameni  a  Iui  Dumnezeu  să  nu  aducă 
pedepsele  în  tăcere,  ci  să  vestească  dinainte  prin  ameninţări 
chemându-i  la  pocăinţă  pe  cei  care  au  păcătuit.  Aşa  a  făcut 
ninivitenilor  prin  Iona8°7.  Nici  Israelului  care  a  păcătuit  nu  i-a  adus 
distrugerea  în  tăcere,  ci  mişcându-Şi  slujitorul  [să  facă]  rugăciune 
de  cerere  pentru  popor,  a  vestit  dinainte,  spunând:  «Şi  acum,  lasă- 
Mă  şi  voi  şterge  poporul  acesta»808.  Am  învăţat  ceva  asemănător  şi  în 
Evanghelie  despre  parabola  împotriva  smochinului,  stăpânul  lui 
spunând  cultivatorului:  «Iată,  de  trei  ani  vin  la  smochin,  căutând  rod 
în  el,  şi  nu  găsesc.  Taie-l.  De  ce  să  ocupe  pământ  în  zadar ?»8°9  Dar  a 
spus  aceasta  provocându-1  pe  cultivator  Ia  îngrijirea  lui,  stârnind  şi 
sufletul  neroditor  să  facă  roadele  care  îi  reveneau. 

Ce  am  spus  se  poate  găsi  mai  clar  la  Ieremia:  «Căci,  spune,  ia¬ 
tă  ca  lutul  olarului,  aşa  sunteţi  voi  în  mâinile  Mele,  casa  lui  Israel.  în 
sfârşit  dacă  voi  spune  despre  un  neam  sau  un  regat,  că-l  voi  dezrădă¬ 
cina  şi-l  voi  pierde,  şi  neamul  acela  se  va  întoarce  de  la  răutăţile  lor, 
Mă  voi  căi810  pentru  răutăţile,  pe  care  voiam  să  le  fac  lor.  Şi  în  sfârşit 
voi  spune  despre  un  neam  şi  un  regat  că  îl  voi  ridica  şi  îl  voi  sădi  şi  vor 
face  rele  înaintea  Mea,  neascultând  glasul  Meu,  Mă  voi  căi  pentru  ce¬ 
le  bune,  pe  care  am  spus  că  le  voi  face  lor»8u.  Astfel  şi  aici  primim 
profeţia,  nu  ca  o  hotărâre  a  celor  care  vor  veni  cu  siguranţă,  ci  ca  o 


804  Is.  V,  4. 

805  Ia.  V,  3-4. 

806  Is.  V,  5. 

807  Iona  III,  4. 

808  leş.  XXXII,  10. 

809  Lc.  XIII,  6. 

810 


8ll 


Verbul  folosit  este  chiar  |ietavoeto  „a  se  pocăi”,  „a  se  căi”,  „a-şi  schimba  gândul”. 
Ier.  XVIII,  6-10. 

ameninţare  ce  aduce  întoarcerea  de  la  păcat.  Care  sunt  ameninţări¬ 
le? 

145.  «Voi  îndepărta  gardul  ei  şi  va  fi  de  jaf.  Şi  voi  dărâma  zidul  ei 
şi  va  fi  spre  călcare.  Şi  voi  lăsa  via  Mea  şi  nu  va  fi  tăiată,  nici  săpată  şi 
vor  creşte  spini  în  ea  ca  într-un  pământ  uscat.  Şi  norilor  le  voi  po¬ 
runci  să  nu  o  ude  cu  ploaie.  Căci  via  Domnului  este  casa  lui  Israel  şi 
Omul  din  Iuda  este  Mlădiţa  iubită.  Am  aşteptat  să  facă  judecată,  dar 
a  făcut  nelegiuire,  şi  nu  dreptate,  ci  ţipăt»812. 

Acum  luându-le  la  rând  şi  cercetându-le  pe  fiecare  din  ame¬ 
ninţări  şi  examinând  sensul  lor,  să  căutăm  dacă  nu  ne  privesc  şi  pe 
noi  cele  spuse.  «Voi  dărâma,  spune,  gardul  ei »813.  Este  potrivit  ca 
gardul  să  fie  înţeles  drept  poruncile  din  Lege,  sau  chiar  Israelul,  din 
Epistola  către  efeseni  a  lui  Pavel,  care  spune:  «El  este  Cel  care  a  sur¬ 
pat  peretele  din  mijloc  al  despărţiturii  (gardului)  şi  a  desfiinţat  Legea 
poruncilor  prin  învăţături»814.  Căci  acelaşi  lucru  părea  că  este  şi  o 
pază  a  lui  Israel  şi  o  prevenire  a  amestecului  şi  unirii  cu  popoarele, 
care  din  cauza  jugului  greu  al  Legii  se  abţineau  de  la  primirea  cu¬ 
vântului  dreptei  credinţe.  Deci,  Cel  care  a  desfiinţat  prin  învăţături, 
adică  prin  contemplările  înalte,  păzirea  literei  trupeşti  şi  umile  a 
Legii,  Acela  a  dărâmat  peretele  din  mijloc  al  gardului,  fără  să-Şi  lase 
poporul  neîngrădit,  ci  cuprinzându-1  într-o  singură  curte,  ca  să  fie  o 
singură  turmă  şi  un  singur  Păstor815. 

Acum  Scriptura  ameninţă  să  dărâme  gardul,  adică  să  îndepăr¬ 
teze  întreaga  pază  a  lui  Israel.  Şi,  pentru  că  prin  îngeri  a  fost  dată 
Legea  în  mâna  mijlocitorului816,  se  spune,  poate  în  pildă,  că  va  înde¬ 
părta  paza  îngerilor,  care  veghează  hotarele  Israelului.  Dar  poate  şi 
fiecare  dintre  noi,  având  un  sfânt  înger  pus  în  jurul  celor  care  se  tem 
de  Domnul,  fiind  văzut  cu  păcate,  se  face  pasibil  de  nenorocirea  cu 
care  s-a  ameninţat  şi  a  fost  lipsit  de  zidul  siguranţei  sfintelor  puteri, 
care,  cât  timp  sunt  de  faţă,  îi  păstrează  nezdruncinaţi  pe  cei  ve¬ 
gheaţi  de  ei.  Iar  lipsit  de  această  siguranţă,  orice  suflet  este  lăsat 


812  Is.  V,  5-7- 

813  Is.  V,  5. 

814  Ef  II,  14-15. 

815  Irt.  X,  16. 

816  Gal  III,  19. 

pentru  jaf  duşmanilor,  adică  lucrărilor  potrivnice,  şi  spre  călcarea 
celui  care  se  laudă  şi  spune:  «Am  dat  ocol  lumii  şi  iată-mă»8l7\ 

Asemenea  şi  Psalmul  despre  vie  spune:  «De  ce  ai  dărâmat  gar¬ 
dul  ei?»8l8t  şi:  «a  ruinat-o  vierul  din  pădure»819.  Căci  cei  care  nu  sunt 
îngrădiţi  de  cuvântul  şi  puterea  îngerească  sunt  predaţi  mişcărilor 
iraţionale  şi,  din  cauza  miasmei  păcatului  sporită  în  ei,  merită  atacul 
de  către  porci,  care  tot  mai  mult  stârnesc  mizeria  păcatului  şi  se  tă¬ 
vălesc  în  ea.  Asemenea  spune  şi  Apostolul:  «Şi  precum  n-au  încercat 
să  aibă  pe  Dumnezeu  în  conştiinţă ,  Dumnezeu  i-a  lăsat  în  patimi  de 
ocară,  să  facă  cele  ce  nu  se  cuvin»820.  Adică  cei  care  resping  paza  cu¬ 
vântului,  sunt  predaţi  gândurilor  animalice  şi  demonilor  răi  care  fac 
necurăţii.  Totuşi  ameninţarea  a  ajuns  asupra  Israelului,  când  din 
cauza  păcatului  împotriva  Domnului  au  fost  predaţi  şi  lăsaţi  neamu¬ 
rilor,  facându-se  de  jaf  şi  spre  călcare  duşmanilor. 

146.  Apoi  spune:  «Şi  voi  dărâma  zidul  ei  şi  va  fi  spre  călcare»821. 

în  cele  care  relatează  mai  sus  binefacerile  Lui  către  popor, 
spune:  «gard  am  pus  în  jurul  ei  şi  am  ridicat  turn»,  dar  aici:  «Voi  în¬ 
depărta  gardul  ei  şi  voi  dărâma  zidul  ei»,  spunând,  pe  cât  mi  se  pare, 
„zid”  în  loc  de  „turn”.  Şi  turnul  este  însă  [compus  din]  patru  ziduri 
legate  între  ele  la  colţuri,  încât  şi  acolo  prin  turn  se  înţelege  incinta 
înaltă  de  ziduri  a  viei,  pentru  a  fi  inaccesibilă  şi  intangibilă  pentru 
duşmani.  Zidul  nostru  este  dărâmat  când  ne  facem  nevrednici  prin 
uşurătate  de  paza  învăţăturilor  dumnezeieşti.  Căci  pentru  cel  drept 
Dumnezeu  este  turn  în  faţa  duşmanului822,  dar  întreaga  siguranţă  şi 
paza  întregii  fortăreţe  a  celui  păcătos  sunt  îndepărtate  din  cauza  pă- 
răşini. 

«Şi  voi  lăsa  via  Mea  şi  nu  va  fi  tăiată,  nici  săpată »823.  De  aici  es¬ 
te  clar  că  lăsarea  păcătoşilor  se  face  prin  părăsire.  Căci  despre  cei  de 
care  se  îngrijeşte,  Scriptura  spune:  «Nu  te  voi  lăsa,  nici  nu  te  voi  pă- 


817  Iov  I,  7. 

818  Ps.  LXXIX,  13. 

8,9  Ps.  LXXIX,  14. 

820  Rom.  I,  28. 

821  Is.  V,  5. 

822  Ps.  LX,  3  (Septuaginta  v.  4). 

823  Is.  V,  6. 

rdsi»824,  dar  despre  cei  la  care  renunţă  complet,  pe  aceştia  îi  lasă  li¬ 
beri  să  facă  voile  trupului  şi  ale  gândurilor  lor825,  încât  disciplina  Lui 
le  este  inutilă.  De  aceea  spune:  «voi  lăsa  via».  Şi  ce  i  se  va  întâmpla 
de  aici?  „Nu  va  fi  tăiată,  zice,  nici  nu  va  mai  fi  săpată”.  Căci  după 
cum  cei  care  taie  via  îi  adună  puterea,  încât  să  o  dea  cu  economie  şi 
chibzuinţă  prin  rodirea  necesară,  tot  astfel  şi  sufletul  îndoit  sub  ne¬ 
voi  se  abţine  şi  se  smereşte  cu  folos  şi  se  întoarce  la  propria  lui  în¬ 
grijire,  alegând  ceea  ce  este  necesar  şi  folositor  din  lucruri.  Dar  cel 
lăsat  liber,  ca  o  vie  nebăgată  în  seamă,  este  năpădit  de  vegetaţie  şi  se 
risipeşte  în  cele  inutile  şi  nefolositoare,  făcând  întreaga  paradă  a 
faptelor  pentru  înşelarea  multora.  Căci  cel  care  săvârşeşte  făptuirea 
celor  pieritoare,  se  asemănă  viei,  care  îşi  dezvoltă  lemne  (corzi)  şi 
frunze  şi  cârcei,  dar  nu  face  vinul  dătător  de  bucurie,  care  poate  fi 
ţinut  în  cămările  împărăteşti. 

147.  De  aceea  via  lăsată  suferă  de  două  lucruri  groaznice:  „nici 
nu  este  tăiată,  spune,  nici  nu  este  săpată”.  Se  spune  ce  înseamnă  a 
nu  fi  tăiată,  adică  a  nu  fi  constrânsă  de  împrejurările  care  sunt  ad¬ 
ministrate  spre  folosul  celor  năpăstuiţi.  Este  săpat  cel  care  e  învăţat 
să  primească  întreaga  materie  din  jurul  lui  spre  folosul  propriu. 
Nesăpat  este  cel  bogat,  care  îşi  apasă  sufletul  cu  greutatea  celor  pă¬ 
mânteşti,  la  care  nici  ploaia  cerească  nu  coboară.  Căci  nu  ajunge  la 
rădăcină,  multă  zădărnicie  fiind  adunată  peste  ea.  Totuşi,  cel  care 
este  învăţat  de  cuvântul  pătrunzător  să-şi  îndepărteze  mulţimea  de 
lucruri  pământeşti  şi  pieritoare  şi  să  respire  după  strâmtorare,  să  le 
dezgroape  pe  cele  ascunse  în  el,  să  răstoarne  rădăcinile  amare  şi,  ca 
să  zicem  aşa,  să  le  usuce  prin  pocăinţă,  acela  este  cel  „săpat”.  De 
aceea  şi  răspândirea  spinilor  este  împiedicată,  adică  grijile  vieţii 
acesteia  nu  vor  mai  avea  niciun  loc  prin  răsturnarea  celor  pămân¬ 
teşti. 

Pentru  a  nu  fi  tăiat  mai  trebuie  primit  şi  ceea  ce  s-a  spus  în 
Evanghelia  după  Ioan:  «Eu  sunt  via  cea  adevărată,  iar  Tatăl  Meu  este 
lucrătorul.  Orice  ramură  care  nu  aduce  roadă  întru  Mine,  El  o  înde¬ 
părtează,  iar  orice  ramură  care  aduce  roadă,  El  o  curăţeşte  ca  mai 


824  Ios.  I,  5. 

825  Rom.  XIII,  14. 

multă  roadă  să  aducă»826.  De  aceea,  iconomul  cel  rău  spune:  «Să  sap 
nu  pot»827,  dar  iconomul  cel  bun  şi  priceput  sapă  de  jur  împrejur  cu 
chibzuinţă,  adică  le  va  pune  în  mişcare  pe  toate  cele  care  îi  sunt  la 
dispoziţie  şi  le  va  adapta  la  viaţa  care  îi  stă  înainte.  Se  arată  că  după 
cum  pământul,  desprins  de  rădăcină,  se  face  hrană  pentru  plantă, 
dar  rămas  pe  aceasta,  o  apasă  şi  o  îngreunează,  la  fel  şi  cu  deţinerea 
de  avuţii,  dacă  [acestea]  rămân  celor  bogaţi,  le  îngreunează  suflete¬ 
le,  dar  dacă  sunt  înstrăinate  de  cei  care  le  au,  ca  să  fie  împărţite  ce¬ 
lor  lipsiţi,  atunci  se  fac  proprietatea  lor. 

Dar  dacă  nu  este  tăiată,  nici  săpată,  urmează  ca  spinii  să 
crească  [în  ea]  ca  într-un  pământ  uscat.  Mântuitorul  nostru  spune 
că  cei  cuprinşi  de  grijile  vieţii  sunt  pământ  care  a  scos  spini,  care 
primeşte  rodul  cuvântului,  dar  este  sufocat  de  spini828.  în  sufletul 
necultivat  sunt  adesea  mulţime  de  griji.  De  aceea  spune:  «Vor  creşte 
spini  în  ea  ca  într-un  pământ  uscat»829. 

148.  Observă  că  mai  sus  a  spus:  «Am  aşteptat  să  facă  struguri, 
dar  a  făcut  spini»,  aici  însă  adaugă:  «şi  vor  creşte».  Căci  Scriptura 
arată  mărimea  răutăţii  şi  răspândirea  peste  măsură  prin  creşterea 
spinilor.  Apoi,  pentru  că  lăstarii  viei  sunt  răi,  se  îndepărtează  de  ea 
şi  ploaia,  de  vreme  ce  s-a  folosit  de  ajutorul  de  la  ea  pentru  ceea  ce 
nu  trebuie.  încât  şi  noi,  când  nu  ne  folosim  de  mijloacele  date  nouă 
de  Dumnezeu  spre  bine,  ni  se  îndepărtează  ajutorul  cel  din  cer.  Da¬ 
că  via  este  Israel,  ea  rămâne  necultivată  pentru  că  nu  a  întors  Stă¬ 
pânului  roadele  cuvenite,  ci  pentru  că  i-a  bătut  şi  i-a  lovit  cu  pietre 
şi  i-a  ucis  pe  slujitorii  trimişi  mai  înainte,  iar  în  cele  din  urmă  şi-au 
întins  mâinile  spre  ucidere  şi  asupra  Fiului  însuşi  al  Stăpânului830. 
Toate  aceste  fapte  rele  şi  nedrepte  sunt  numite  spini831,  din  cauză  că 
sunt  lăstarii  pământului  blestemat,  iar  norii  au  primit  la  fel  porunci 
să  nu  plouă  peste  via  care  a  produs  aşa  ceva. 


In.  XV,  1-2. 

827  Lc.  XVI,  3. 

828  Lc.  VIII,  14. 

829  Is.  V,  6. 

830  Mt.  XXI,  35-39. 

831  Fac.  III,  18. 

De  aceea,  cine  sunt  norii  şi  cine  furtuna?  Să  încercăm  să  ajun¬ 
gem  la  sensul  celor  spuse  [plecând]  de  la  alcătuirea  norilor.  Acum 
norul  este  aer  dens,  compus  alcătuit  din  evaporarea  umedă  de  pe 
pământ,  ridicat  apoi  de  vânturi,  iar  când  şi-a  primit  consistenţa  co¬ 
respunzătoare  de  la  ele  şi  când  dobândeşte  suficientă  greutate  de  la 
umezeala  răspândită  în  el,  atunci  lasă  picăturile  spre  pământ.  Şi  fi¬ 
rea  furtunilor  este  aceasta,  având  început  din  pământ  şi  fiind  purta¬ 
te  prin  aer  iarăşi  pe  pământ. 

Asemenea  erau  şi  profeţii,  care  îşi  aveau  începutul  cu  firea 
obişnuită,  dar  prin  curăţia  sufletului  erau  înălţaţi  de  puterea  Duhu¬ 
lui  şi  picurau  în  sufletele  celor  drepţi  şi  roditori  picăturile  cuvintelor 
roditoare.  Asemenea  era  Moise  care  spunea:  «Ca  ploaia  să  curgă  în¬ 
văţătura  mea»832,  şi  iarăşi:  «ca  furtuna  pe  iarbă  şi  ca  viforul  pe  ver¬ 
deaţă»833.  De  aceea,  aceste  puteri  cereşti  primesc  poruncă  să  nu  plo¬ 
uă  pe  via  care  a  scos  spini,  care  cu  proprii  spini  L-a  încoronat  pe 
Stăpânul  meu.  Acum  este  linişte  în  sinagoga  aceea  de  cuvântul  lui 
Dumnezeu  şi  nu  mai  este  profet,  nici  conducător,  nici  întâistătă- 
tor®34,  ci  acalmie  groaznică  şi  neînnorată,  vechiul  blestem  venind 
asupra  ei:  «Deasupra  capului  cerul  îţi  va  fi  bronz  şi  jos  pământul  îţi 
va  fi  de  fier»835,  şi  iarăşi:  «Să  dea  Domnul  ca  ploaie  a  pământului  tău 
praf  şi  pulbere  din  cer  să  cadă  asupra  ta,  să  te  piardă»836.  Căci  nu  mai 
sunt  norii  duhovniceşti  şi  nici  profet,  fiind  păzită  straşnica  poruncă 
a  Domnului.  Chiar  dacă  se  spune  că  norii  plouă,  nu  este  altceva  de¬ 
cât  Domnul  Cel  care  plouă.  Căci,  spune  profetul,  «nu  este  Cel  ce 
plouă  ca  Tine»837.  Şi  iarăşi  se  spune  pentru  Domnul:  «Şi  voi  revărsa 
ploaia  peste  o  cetate,  iar  peste  altă  cetate  nu  voi  revărsa  ploaia.  Peste 
o  parte  va  ploua  şi  partea,  peste  care  nu  voi  lăsa  ploaia,  se  va  us¬ 
ca»838,  bunul  Dumnezeu  rânduind  ca  partea  păcătoşilor  să  nu  fie 
plouată,  ca  să  se  usuce  în  ea  lăstarii  răutăţii.  Se  arată  clar  sensul  cu- 


832  Deut.  XXXII,  2. 

833  Deut.  XXXII,  2. 

834  Dan.  III,  38. 

835  Deut.  XXVIII,  23. 

836  Deut.  XXVIII,  24. 

837  Ier.  XIV,  21  (Septuaginta  v.  22). 

838  Am.  IV,  7. 

vântului,  pentru  că  numeşte  Israelul  vie,  despre  care  se  ameninţă  că 
vor  fi  cele  vestite  şi  spuse  mai  dinainte. 

149.  «Şi  Omul  din  Iuda ,  M/ădiţa  iubită»839. 

Denumirea  lui  Iacob  a  fost  împărţită  la  Israel  şi  Iuda,  mai  întâi 
în  vremea  lui  David,  după  sfârşitul  lui  Saul,  când  poporul  a  fost  îm¬ 
părţit  la  fiul  lui  Saul  şi  la  David®40,  dar  în  cele  din  urmă  în  vremea  lui 
Roboam,  când  Ieroboam,  fiul  lui  Nabat,  cel  care  a  dus  în  păcat  Israe¬ 
lul,  a  luat  cele  zece  triburi841.  De  aceea,  şi  acum  se  întâlneşte  o  dublă 
denumire.  Căci  din  [cartea]  a  patra  a  Regilor  se  arată  că  Israelul  a 
păcătuit  mai  mult  şi  de  aceea  a  fost  mai  repede  în  captivitate.  Şi  în 
Iezechiel  nouăzeci  şi  trei  de  zile  sunt  numărate  pentru  păcatele  Isra¬ 
elului,  dar  patruzeci  pentru  ale  lui  Iuda842.  De  aceea  şi  aici,  via  care  a 
scos  spini  se  face  casa  lui  Israel,  dar  Omul  din  Iuda  nu  mai  este  vie, 
ci  Mlădiţă,  nu  mai  este  uscat,  ci  iubit.  Dar  Cine  este  Omul  ridicat 
din  Iuda,  Care  a  înflorit  în  viaţă  şi  cu  adevărat  a  fost  iubit,  nu  este 
greu  de  văzut  pentru  cel  pus  să  contemple  acestea843. 

«Am  aşteptat  să  facă  judecată,  dar  a  făcut  nelegiuire,  şi  nu 
dreptate,  ci  ţipăt»844.  De  vreme  ce  după  Solomon,  «gândurile  drepţi¬ 
lor  sunt  judecăţi»845,  ni  se  cere  să  le  facem  pe  toate  cu  judecată  şi 
nimic  în  mod  nedrept.  Desigur,  fărădelegile  urmează  unei  vieţi  ne¬ 
drepte  şi  necercetate.  Căci  cel  care  nu  urmează  cuvântului  drept, 
nici  nu  judecă  ceea  ce  trebuie  făcut  şi  nici  [nu  se  conduce]  după  ce¬ 
ea  ce  este  dat  în  canoanele  legii,  face  nelegiuire  şi  nu  este  lucrător  al 
dreptăţii,  ci  este  pricinuitor  de  ţipăt  şi  zgomot  şi  confuzie.  De  aceea, 
judecăţilor  drepte  le  urmează  liniştirea  celor  judecaţi,  [aceia]  pri¬ 
mind  cu  fermitate  cele  hotărâte;  dar  celor  nedrepte  [le  urmează]  ţi¬ 
pătul  şi  zgomotul  de  răzvrătire,  [aceia]  fiind  revoltaţi  de  nedreptate. 


839  Is.  V,  7. 

840 II  Reg.  II,  10. 

841  III  Reg.  XII,  20. 

842  Ie z.  IV,  5-6. 

843  Omul  din  Iuda  este  identificat  de  Sf.  Vasile  în  sens  duhovnicesc  cu  Mântuitorul 
Hristos,  mai  ales  că  „Mlădiţă”  devine  în  scrierile  profetice  un  termen  tehnic  mesianic. 

844  Is.  V,  7. 

845  Pr.  XII,  5. 

Iar  referitor  la  acest  ţipăt,  şi  Apostolul  îndeamnă,  spunând:  « Orice 
ţipăt  şi  orice  zgomot  să  piară  de  la  voi,  împreună  cu  orice  răutate»846. 

Dar  este  şi  un  ţipăt  onorabil,  pe  care  l-a  scos  Domnul  când  a 
stat  în  sanctuar847,  pe  care  şi  David  l-a  folosit,  spunând:  «Cu  glasul 
meu  către  Domnul  am  strigat»848.  Şi  nu  este  nimic  uimitor  ca  acelaşi 
nume  să  fie  rânduit  pentru  [lucruri]  opuse  şi  să  însemne  aici  ceea  ce 
este  tulburat  şi  agitat,  dar  dincolo  ceea  ce  este  vestit  şi  nobil  din  în¬ 
văţăturile  cereşti.  Totuşi  în  textul  de  faţă,  ţipătul  este  înrudit  cu  cel 
care  se  ridica  din  Sodoma  şi  Gomora849. 

150.  « Vai  celor  care  lipesc  casă  lângă  casă  şi  apropie  ţarină  [de 
ţarină]  ca  să  ia  ceva  de  la  vecin.  Oare  veţi  locui  voi  singuri  pe  pă¬ 
mânt?  Căci  s-au  auzit  acestea  în  urechile  Domnului  Savaot.  Căci  da¬ 
că  se  vor  face  case  multe,  spre  pustiire  vor  fi;  mari  şi  frumoase,  şi  nu 
vor  fi  locuitori  în  ele.  Căci  unde  lucrează  zece  perechi  de  boi,  se  va  fa¬ 
ce  un  ulcior  [de  grâne].  Şi  cel  ce  seamănă  şase  artabe850  va  face  trei 
măsuri851»852. 

Acum  sunt  numiţi  nefericiţi  cei  care  din  cauza  dorinţei  de  mai 
mult  taie  din  cele  ale  aproapelui  şi  nu  se  mulţumesc  cu  averile  pro¬ 
prii  din  ţarini,  nici  cu  cele  ale  lor  din  case,  ci  trec  dincolo  de  hotare¬ 
le  de  lângă  [ei]  în  [ţarina]  cultivată  şi-şi  adaugă  casele  vecinilor  şi  fi¬ 
ind  apăsaţi  de  propria  lăcomie,  nu  suportă  să  rămână  în  propriile 


846  Ef  IV,  31. 

847  In.  VII,  37. 

848  Ps.  CXLI,  1  (Septuaginta  v.  2). 

849  Fac.  XIX,  13. 

850  Arta  ba  este  o  măsură  de  capacitate  persană.  Herodot,  Istorii,  1, 192,  spune  că  artaba 
măsoară  cât  53  de  choinice  atice  (mai  exact  cât  un  medimnos,  compus  din  48  de 
choinice,  plus  încă  trei  choinice)  (cf.  Herodotus,  Books  I  and  II,  trad.  A.D.  Godley,  Har- 
vard  University  Press,  Cambridge,  Massachusetts  /  William  Heinemann  ltd,  London, 
1975,  pp.  240-242).  Artaba  ar  avea  în  jur  de  53  de  litri  (cf.  David  Asheri  /  Alan  Lloyd  / 
Aldo  Corcella,  A  Commentary  o n  Herodotus  Books  I-IV,  Oxford  University  Press,  Ox¬ 
ford  /  New  York,  2007,  p.  209).  Ar  fi  deci  vorba  în  total  de  aproximativ  300  de  litri,  ceea 
ce  corespunde  cu  măsura  de  capacitate  din  ebraică.  Acolo  apare  homer- ul,  care  măsura 
394  de  litri  (cf.  HALOT). 

5’  Probabil  „măsura”  (petpov)  se  referă  la  choinix  (aproximativ  un  litru).  Rata  de  pier¬ 
dere  ar  fi  în  acest  caz  de  3  litri  la  300.  în  ebraică  apare  ’efa,  a  zecea  parte  dintr-un 
homer,  deci  39,4  litri. 

852  Is.  V,  8-10. 

hotare,  ci  se  folosesc  pentru  iubirea  de  avere  nemăsurată  de  pretex¬ 
tul  credibil,  că  pare-se  sunt  apropiate  şi  lipite  de  cele  ale  vecinilor. 

Scriptura  îi  întâmpină  pe  aceştia  cel  mai  acuzator,  spunând: 
«Oare  veţi  locui  voi  singuri  pe  pământ »853?  Căci  dacă  [pare]  drept  ca 
vecinul  care  îşi  cultivă  pământul  deţinut  să  fie  îndepărtat,  este  clar, 
că  după  ce  acela  a  fost  aruncat,  iarăşi  altul  se  va  arăta  vecin  ţie.  Şi 
inima  lacomă  îţi  va  insinua  să  spui  iarăşi  acelaşi  lucru  către  acela, 
arătând  credibil  [motivul]  ca  să  faci  ca  cele  alăturate  să  fie  ale  tale. 
Dar  când  şi  acela  va  pleca  despuiat  de  cele  proprii  şi  al  treilea  câmp 
va  face  parte  din  averea  ta,  iarăşi  [va  fi]  alt  vecin,  alte  strădanii  să-l 
alungi  [şi]  pe  acela  de  pe  proprietăţi  şi  să-ţi  faci  ale  tale  [şi  lucrurile] 
celui  de-al  treilea  vecin.  Care  îţi  va  fi  limita  poftirii  a  tot  mai  mult? 
Căci  inima  lacomă  se  aseamănă  focului,  care  pătrunde  în  materia 
arsă,  distrugându-le  pe  unele,  apoi  mergând  la  altele.  Sau  poate  du¬ 
pă  cum  lipsa  materiei  se  face  stingerea  incendiului,  tot  aşa  şi  singu¬ 
rul  care  opreşte  inima  lacomă  şi  ochiul  nepotolit  este  [faptul]  că  nu 
mai  are  pe  nimeni  să  se  învecineze  cu  averile.  De  aceea,  vindecând 
patima  de  departe,  ca  şi  cum  ar  alina  sufletul  iubitor  de  avuţii, 
Scriptura  spune:  «Oare  veţi  locui  voi  singuri  pe  pământ»? 

151.  Dacă  pofteşti  cele  ale  vecinului,  iar  vecin  nu  îţi  va  lipsi 
niciodată,  trebuie  în  mod  clar  să  ajungi  la  marginile  lumii  locuite  de 
noi.  Dar  dacă  aceasta  este  imposibil,  opreşte-ţi,  omule,  de  la  primul 
gând  impulsul  către  rău,  fiind  mulţumit  cu  cele  pe  care  le-ai  primit, 
rămânând  cu  cele  pe  care  le  ai,  ştiind  că  şi  cea  [mai]  măreaţă  dintre 
case,  fiind  clădită  din  nedreptate,  este  goală  de  locatari,  iar  mulţi¬ 
mea  câmpurilor  adunată  din  lăcomie,  adeseori  se  arată  lipsită  de 
roade.  Căci  adesea  dreptatea  dumnezeiască  anticipează  judecata  vii¬ 
toare  şi  transformă  casele  dobândite  nedrept  în  ceva  nefolositor, 
după  o  locuire  cu  mulţi  oameni  şi  o  bunăstare  strălucită,  fâcându-le 
pustii  de  locatari. 

Bunăoară,  adesea  am  cunoscut  neamuri  întregi  distruse  com¬ 
plet,  încât  din  lipsă  de  urmaşi  construcţiile  caselor  nobile  şi  semeţe 
s-au  prăbuşit  la  pământ.  Dar  şi  cei  care  îşi  întind  peste  măsură  hota¬ 
rele  averilor  proprii  prin  încălcarea  [câmpurilor]  aproapelui,  prin 


853 

faptul  că  averile  au  fost  dobândite  din  geamătul  celor  nedreptăţiţi, 
s-au  arătat  complet  străini  de  binecuvântarea  dumnezeiască,  încât 
acolo  unde  au  lucrat  zece  perechi  de  boi,  abia  se  adună  un  ulcior  şi 
acolo  unde  sunt  însămânţate  şase  artabe  sunt  adunate  trei  măsuri 
de  roade,  ceea  ce  este  un  număr  mult  prea  mic  de  seminţe. 

152.  De  aceea,  chiar  textul  are  un  folos  mare  şi  direct;  dar  pen¬ 
tru  cel  muncitor  se  poate  aduce  un  folos  mai  mult  din  profeţie  după 
anagogie854.  Căci  se  poate  ca  prin  case  să  se  înţeleagă  învăţăturile  şi 
faptele  fiecăruia,  din  cauza  densităţii  şi  unităţii  construcţiei  din  sen¬ 
suri  despre  fiecare  dintre  învăţături.  De  aceea,  după  cum  într-o  casă 
temelia  stă  la  baza  construcţiei,  la  fel  şi  la  învăţături  sunt  unele  ipo¬ 
teze  şi  prime  principii,  pe  care  bazându-se  dogmatizează,  ţesându- 
le  laolaltă  pe  cele  din  continuare  care  sunt  consecvente  şi  conectate 
cu  principiile  prime.  De  aceea,  cei  care  leagă  învăţătura  de  credinţă, 
care  îl  are  ca  temelie  şi  principiu  pe  Domnul  nostru  Iisus  Hristos,  cu 
învăţăturile  înstrăinate  şi  străine  de  credinţa  în  Dumnezeu,  aceştia 
sunt  cei  pe  care  Scriptura  îi  deplânge  ca  făcând  contrariul  a  ceea  ce 
este  cuvenit,  lipind  casă  de  casă. 

Că  învăţăturile  despre  credinţa  în  Dumnezeu  sunt  numite  ca¬ 
se  ne-a  învăţat  chiar  Domnul  printr-o  pildă,  spunând:  «Oricine  aude 
aceste  cuvinte  ale  Mele  şi  le  face,  se  va  asemăna  cu  bărbatului  înţe¬ 
lept  care  şi-a  clădit  casa  pe  stâncă»855.  Dar  se  pare  că  şi  Pavel,  în 
prima  [Epistolă]  către  corinteni,  ne  învaţă  că  fiecare  dintre  cei  care 
au  crezut  în  Hristos  îşi  zideşte  o  casă.  «Căci,  spune,  nimeni  nu  poate 
pune  altă  temelie,  decât  cea  pusă,  care  este  Iisus  Hristos.  Iar  de  zideş¬ 
te  cineva  pe  această  temelie  aur,  argint,  pietre  scumpe,  lemne,  fân, 
trestie...»856.  Pentru  că  între  cei  care  construiesc  învăţături,  unii 
gândesc  [învăţături]  vrednice  de  râs  şi  glumă,  ca  şi  cum  ar  construi 
„râs”,  iar  cei  mai  de  cinste  construiesc  [învăţături]  serioase,  Miheia, 
nimicind  casele  celor  ridicoli,  spune:  «Cei  din  Gat  să  nu  vă  măriţi  şi 


854  Anagogia  este  unul  dintre  aspectele  interpretării  duhovniceşti,  înălţând  mintea  de  la 
sensul  simplu  către  realităţile  împărăţiei  lui  Dumnezeu.  Ea  are  astfel  un  pronunţat  ca¬ 
racter  eshatologic. 

cei  din  Akkarim  nu  construiţi  din  casă  după  râsul  vostru»857.  Şi  iarăşi 
acelaşi,  mustrându-i  pe  învăţătorii  netrebnici,  spune:  «Ascultaţi 
acestea,  conducători  ai  casei  lui  Iacob  şi  ceilalţi  ai  casei  lui  Israel,  cei 
ce  urâţi  judecata  şi  toate  cele  drepte  le  strâmbaţi,  care  zidiţi  Sionul  cu 
sânge  şi  Ierusalimul  în  nedreptăţi...»858.  Căci  oricine  construieşte  în¬ 
văţături  străine,  zideşte  Sionul,  adică  turnul  de  veghere,  în  sânge, 
iar  cel  care  adună  biserica  celor  răi,  zideşte  Ierusalimul  în  nedrep¬ 
tăţi. 

De  aceea,  dacă  sunt  două  feluri  de  zidire,  una  bună,  pe  stâncă 
şi  pe  temelia  lui  Hristos,  iar  alta  umilă  (josnică),  ce  este  de  râs  şi 
pricinuitoare  de  nimicire,  la  fel  Scriptura  îi  numeşte  nefericiţi  pe  cei 
care  lipesc  casa  bună  de  [casa]  mai  umilă,  ca  şi  cum  ar  amesteca  cele 
neamestecate.  Fii  atent  dacă  nu  cumva  toţi  oamenii  care  dogmati¬ 
zează  ceva  despre  adevăr,  având  o  casă  bună  prin  cele  sănătoase  şi 
adevărate  primite  înainte  după  concepţiile  obişnuite  şi  prin  cele 
semănate  în  ei  de  Creator859,  când  cad  de  la  adevăr,  introducând 
[lucruri]  străine  de  învăţătura  dumnezeiască  din  vicleşugul  înşelării 
din  afară,  alipesc,  ca  să  zicem  aşa,  de  o  casă  bună  o  casă  mai  rea. 
Acestea  [sunt  de  ajuns]  la  cuvântul  despre  „casă”. 

153.  Dar  pentru  că  sfântul  nu  este  numai  construcţia  lui  Dum¬ 
nezeu,  ci  şi  ţarina  lui  Dumnezeu,  după  cum  spune  fericitul  Pavel86° 
şi  sufletul  însuşi  a  fost  întemeiat  ca  o  casă  şi  înrădăcinat  ca  o  plantă, 
căci  spune:  «în  iubire  înrădăcinaţi  şi  întemeiaţi»861,  vino  să  tratăm  şi 
despre  apropierea  în  ceea  ce  priveşte  ţarina,  pe  care  facând-o  în 
mod  josnic  şi  decăzut,  [aceia]  se  fac  vrednici  de  osânda  din  aceasta. 
Să  cercetăm,  astfel,  cele  care  s-au  spus  despre  agricultură,  ca  fiind 
înrudite  de  cele  de  dinainte.  Este,  deci,  o  sădire  nobilă,  după  Solo- 
mon,  cel  care  spune:  «Mi-am  sădit  o  vie,  mi-am  făcut  grădini  şi  livezi 
şi  am  sădit  în  ele  orice  pom  roditor»862.  Dar  este  şi  o  sădire,  pe  care 
nu  a  sădit-o  Tatăl  ceresc,  care  va  fi  şi  dezrădăcinată  după  ameninţa- 

rea  Domnului863.  Această  sădire  are  o  vie  din  planta  Sodomei  şi  din 
coarda  de  vie  a  Gomorei,  rodeşte  struguri  de  fiere  şi  produce  cior¬ 
chini  de  amărăciune  proprietarilor.  «Mânia  şerpilor  este  vinul  lor  şi 
mânia  aspidelor  de  nevindecat»864. 

Cel  care  şi-a  sădit  partea  conducătoare  (mintea)  cu  orice 
[plantă]  roditoare  duhovnicească  şi  pune  peste  cele  sădite  din  fire  în 
el  de  Creator  pentru  arătarea  roadelor  dreptăţii  cele  de  la  cultivato¬ 
rul  cel  rău,  acesta  este  cel  [numit]  nefericit  de  Scriptură  din  cauza 
apropierii  condamnate  a  ţarinii  de  ţarină.  De  aceea  îl  şi  ameninţă  cu 
nerodire,  pentru  că  nu  a  produs  felurile  de  roade  corespunzătoare 
învăţăturii  din  jurul  lui.  Căci  «unde  lucrează  zece  perechi  de  boi,  se 
va  face  un  ulcior  [de  grâne]».  Textul  vorbeşte  despre  obiceiul  local¬ 
nic  al  celor  care  după  [metoda]  feniciană  ară  via  cu  boii.  Scriptura 
arată  despre  cei  şovăielnici  şi  cei  care  hotărăsc  învăţături  duşmă¬ 
noase  şi  le  leagă  unele  de  altele,  ale  căror  suflete  sunt  neroditoare. 

154.  « Vai  de  cei  care  se  scoală  de  dimineaţă  şi  umblă  după 
sicheră,  aşteptând  până  seara.  Căci  vinul  îi  arde.  Cu  chitare,  cu 
psaltirioane,  cu  timpane  şi  cu  fluiere  beau  vinul;  dar  spre  lucrurile 
Domnului  nu  caută  şi  lucrurile  mâinilor  Lui  nu  le  socotesc»865. 

Partea  aceasta  de  faţă  a  profeţiei  oferă  exegeza  textului  apos¬ 
tolic,  căci  acolo  spune:  « Beţivii  nu  vor  moşteni  împărăţia  lui  Dumne¬ 
zeu»866,  iar  aici:  «Vai  de  cei  care  se  scoală  de  dimineaţă  şi  umblă  după 
sicheră ».  Căci  la  evrei  este  obiceiul  să  se  numească  sicheră  orice  bă¬ 
utură  care  poate  produce  beţia.  Deci,  cei  care  imediat  cum  începe 
ziua,  după  Pilde867,  îşi  mişcă  ochii  după  potire  şi  cupe  şi  se  uită  în 
jur  unde  sunt  petreceri,  cercetează  de  jur  împrejur  vinăriile  şi  taver¬ 
nele,  se  primesc  unii  pe  alţii  la  banchete  şi-şi  irosesc  orice  grijă  a  su¬ 
fletului  pe  gândurile  despre  acestea,  aceştia  sunt  jeliţi  de  profet. 

Ei  nu-şi  acordă  niciun  timp  pentru  contemplarea  minunilor 
lui  Dumnezeu,  nici  nu-şi  dau  răgaz  ochilor  să  privească  în  sus  la  cer 
şi  la  frumuseţea  din  el,  încât  din  această  punere  în  ordine  să-L  cuge- 


863  Mt.  XV,  13. 

864  Deut.  XXXII,  33. 

865  Is.  V,  11-12. 

866  I  Cor.  VI,  10. 

867  Pr.  XXIII,  31. 


176 


Sf.  Vasile  cel  Mare 


Q/'n 

te  pe  Făcătorul  existenţei  ,  ci  îşi  înfrumuseţează  banchetul  cu  di¬ 
verse  covoare  şi  cu  draperii  înflorate,  arătând  o  neobişnuită  râvnă  şi 
îngrijire  pentru  pregătirea  vaselor  de  băut,  inventând  frapiere 
(psyktere)  şi  ritoane  şi  cupe  (phyale)  şi  pocale  (kissybioane)  şi  cupe 
pentru  amestec  (kratere)  şi  alte  asemenea  nume  şi  forme  pentru 
pregătirea  beţiei,  ca  şi  cum  diversitatea  veselei  le-ar  tăinui  mahmu¬ 
reala,  iar  schimbarea  şi  predarea  necontenită  a  vaselor  le-ar  aduce 
un  amuzament  suficient  pentru  băut.  Apoi  toastând  pe  rând  unii 
pentru  alţii  şi  intrând  în  întrecere  pentru  băut,  câtă  ruşine  au  lăsat 
deoparte?!  Şi  cei  învinşi  şi  cei  învingători,  toţi  sunt  beţi. 

155.  Iar  unii  sunt  conducătorii  banchetului,  paharnici  şefi  şi 
şefi  ai  meselor  -  ordine  în  dezordine  şi  aranjare  într-un  lucru  neo¬ 
rânduit.  Stăpânii  sunt  beţi,  slujitorii  sunt  beţi.  Toate  sunt  pline  de 
[oameni]  care  râd  şi  sunt  beţi:  o  privelişte  jalnică  pentru  ochii  creş¬ 
tinilor.  Apoi,  totuşi,  după  cum  solemnitatea  paznicilor  le  sporeşte 
cu  mult  autoritatea  conducătorilor  din  afară,  la  fel  şi  cei  care  încon¬ 
joară  beţia  ca  pe  o  regină  cu  o  asemenea  slujire,  înveşmântează  ceea 
ce  este  condamnabil  cu  excesul  de  strădanie.  Coroane  peste  aceştia 
şi  flori  împrăştiate  la  banchet,  miruri  şi  miresme  şi  mii  de  plăceri  ex¬ 
terioare  născocite  oferă  celor  pierduţi  o  şi  mai  multă  preocupare, 
aducându-le  pedeapsa  veşnică  pe  măsura  strălucirii  actuale. 

Apoi  petrecerea  mergând  mai  departe,  cu  fluiere  şi  chitare  şi 
timpane,  în  adevăr  jelindu-i  pe  cei  pierduţi,  dar  după  practica  celor 
beţi  [cântând]  ca  să  le  stârnească  prin  melodie  toate  plăcerile  sufle¬ 
tului,  încât  vinul  nu  mai  este  suficient  [doar]  ca  prin  căldura  din  el 
să  ridice  roiul  de  pofte  în  sufletul  mizerabil  al  celor  care  beau,  ci 
pentru  ca  toate  simţurile  să  le  fie  posedate  de  plăcerea  încântătoare: 
auzul  să  [le]  fie  fermecat  cu  fluierele,  mirosul  să  [li]  se  umple  de 
arome,  gura  să  slujească  trecerii  vinului,  ochii  să  vadă  cele  petrecute 
-  deşi  mai  degrabă  să  privească  pe  lângă,  pentru  că  [aceştia]  şi-au 
pierdut  claritatea  simţirii  din  cauza  beţiei. 

De  aceea  se  spune:  «Vai  de  cei  care  se  scoală  de  dimineaţă  şi 
umblă  după  sicheră,  cei  care  aşteaptă  până  seara  şi-şi  petrec  ziua  în 
acestea,  încât  nu-şi  mai  oferă  niciun  timp  să  caute  spre  lucrurile 

Domnului  şi  lucrurile  mâinilor  Lui  să  le  socotească»869.  Când  să  le 
înveţe  pe  cele  despre  Dumnezeu?  Dimineaţa?  Dar  imediat  după  ce 
se  scoală  din  somn,  caută  sicheră.  La  amiază?  Dar  atunci  petrecerea 
este  pentru  ei  în  creştere  şi  în  toi.  Seara?  Dar  încă  beau.  Şi  ziua  le-a 
trecut,  dar  beţia  nu  le-a  trecut,  ci  chiar  mai  mult  continuă  noaptea, 
care  în  special  le  aparţine. 

156.  «Vai  de  cei  care  se  scoală  de  dimineaţă  şi  umblă  după 
sicheră,  aşteptând  până  seara»870.  Apoi  profetul  spune  cauza  pentru 
care  ei  pot  continua  în  petrecere:  «Căci  vinul  îi  arde»,  arătând  cauza 
pentru  care  pofta  de  a  bea  le  este  nesăturată.  Pentru  că,  spune,  cu 
cât  [vinul]  neamestecat  [le]  intră  [pe  gât]  mai  mult,  pe  atât  îi  produ¬ 
ce  corpului  o  mai  multă  căldură,  uscând  umezeala  firească  a  celui 
care  bea.  Apoi  cred  că  vinul  însuşi  facându-se  pentru  sine  combus¬ 
tibil871,  cel  de  dinainte  îi  pregăteşte  loc  liber  pentru  cel  care  intră. 
După  cum  râpele,  când  apa  curge  în  ele,  [devin]  prea  pline,  dar  când 
[apa]  trece,  rămân  uscate,  pietroase  şi  lipsite  de  umezeală,  tot  aşa  şi 
trupurile  celor  beţi  brăzdate  de  excesul  de  vin  înlătură  umezeala 
după  fire. 

« Aşteptând  până  seara».  De  aceea  aşteaptă,  spune,  până  seara. 
Pentru  că  vinul  îi  arde.  Focul  din  vin,  introdus  în  trup,  devine  flamă 
a  săgeţilor  arzătoare  ale  vrăjmaşului872.  Căci  vinul  scufundă  gândirea 
şi  mintea,  dar  aprinde  poftele  şi  plăcerile,  ca  un  ulei  flăcările.  De 
aceea,  înţelegem  ceea  ce  s-a  spus,  că  «Vinul  îi  arde»,  nu  doar  despre 
pofta  de  a  bea,  ci  şi  despre  cealaltă  încălzire  a  trupului.  Apoi  cuvân¬ 
tul  continuă,  sporindu-se  anormalitatea.  «Cu  chitare,  spune,  cu 
psaltirioane,  cu  timpane  şi  cu  fluiere  beau  vinul»873.  Căci  chitarişti  ti¬ 
neri,  care  înşală  în  mod  viclean  ochii  beţi,  şi  cântăreţe  la  fluier  şi 
psaltirion  (harpă),  care  îşi  petrec  rău  tinereţea,  şi  coruri  şi  cântări  de 
[lucruri  rele]  care  incită  trupurile  spre  voluptate  şi  prin  muzica  vul- 

gară  frâng  sufletele,  îi  provoacă  pe  cei  [aflaţi]  în  beţie  la  orice  plăce¬ 
re  ruşinoasă  şi  nelegiuită. 

Ce  reiese  din  aceasta?  «Spre  lucrurile  Domnului  nu  caută  şi  lu¬ 
crurile  mâinilor  Lui  nu  le  socotesc»874.  „A  căuta”  (a  privi)  arată  per¬ 
cepţia  prin  ochi  a  celor  văzute,  iar  „a  socoti”  înfăţişează  contempla¬ 
rea  prin  minte  a  celor  nevăzute.  De  aceea,  «cele  nevăzute  ale  lui 
Dumnezeu  se  văd,  înţelegându-se  din  cele  făcute,  de  la  crearea  lu¬ 
mii»875]  cel  care  nu  caută  spre  lucrări,  nu  este  condus  nici  spre  con¬ 
templarea  cu  mintea. 

157.  Ce  înseamnă  ceea  ce  s-a  spus?  Că  beţia  este  început  al  lip¬ 
sei  de  Dumnezeu,  fiind  întunecare  a  minţii,  prin  care  mai  ales 
Dumnezeu  face  să  fie  cunoscut.  Lucrarea  mâinilor  şi  răsplata  aştep¬ 
tată  [sunt]  acel  foc  şi  pedeapsa  din  iad8?6,  limba  uscată  care  îşi  do¬ 
reşte  o  mică  picătură  [de  apă]  drept  consolare,  flama  de  pretutin¬ 
deni,  care  nu  permite  inspirarea  aerului  pentru  a  răcori  arşiţa  din 
măruntaie877.  în  loc  de  cântăreţi  din  fluier,  geamătul;  în  loc  de  beţia 
nemăsurată,  dorinţa  după  o  picătură  [de  apă],  trupul  celor  beţivi  fi¬ 
ind  fript  în  cuptor;  în  loc  de  privelişti  neruşinate,  întunericul  cel 
adânc;  în  loc  de  pofta  neadormită,  viermele  neadormit878.  Deci,  cei 
care  îşi  cufundă  mintea  în  beţie  nu  pot  să  contemple  aceste  lucrări 
ale  mâinilor  şi  pentru  că  nu  prevăd  ce  îi  aşteaptă,  Scriptura  îi  jeleşte 
ca  fiind  deja  în  acele  [chinuri]  teribile. 

Să  asculte  acestea  cei  care  în  loc  de  Evanghelie  ţin  în  case  chi¬ 
tare  şi  lire,  pentru  că  profetul  îi  cheamă  ca  fiind  deja  pierduţi,  plân¬ 
gând  din  milă  şi  iubire  pierirea  lor. 

158.  «Vai,  spune,  celor  care  cu  chitare,  cu  fluiere,  cu  timpane  şi 
cu  psalmi  beau  vinul»879. 

Lira  lucrată  cu  aur  şi  fildeş  îţi  stă  înălţată  pe  un  soclu  ca  o  sta¬ 
tuie  sau  un  idol  al  demonilor.  Iar  o  femeie  nefericită,  în  loc  să  înveţe 
să-şi  plece  mâinile  pe  fus,  din  obligaţia  robiei  a  fost  învăţată  de  tine 


874  Is.  V,  12. 

să  şi  le  întindă  pe  liră;  la  fel  ai  plătit  taxe,  dând-o  probabil  unei  fe¬ 
mei  instructoare,  care  după  ce  a  trecut  cu  propriu  său  trup  prin  ori¬ 
ce  destrăbălare,  stă  [acum]  în  faţa  tinerelor  ca  învăţătoare  pentru 
unele  asemănătoare.  Pentru  ea  în  ziua  judecăţii  ţi  se  va  întâmpla  un 
rău  îndoit:  pentru  cele  pe  care  tu  însuţi  le  faci  în  mod  ruşinos  şi 
pentru  cele  cu  care  înstrăinezi  de  Dumnezeu  sufletul  nefericit  prin 
învăţături  rele. 

Apoi  [ea]  vine  cu  lira  şi  îşi  petrece  mâinile  în  sunete  [melodi¬ 
oase];  braţul  este  gol,  faţa  neruşinată.  întregul  banchet  se  întoarce  şi 
ochii  tuturor  se  îndreaptă  acolo  şi  urechile  ascultă  în  linişte  acordu¬ 
rile.  Atunci  zgomotul  se  potoleşte,  încetează  râsul  şi  întrecerea  vor¬ 
belor  necuviincioase.  Se  liniştesc  toţi  din  casă  fermecaţi  de  melodia 
nestăpânită.  Cel  care  tace  acolo  nu  se  linişteşte  în  Biserica  lui  Dum¬ 
nezeu,  nici  nu  ascultă  în  linişte  glasul  Evangheliei.  Fireşte!  Pentru  că 
vrăjmaşul  care  acolo  porunceşte  linişte,  aici  [în  Biserică]  el  sugerea¬ 
ză  zgomot.  Este  o  privelişte  jalnică  pentru  ochii  înţelepţi  ca  o  femeie 
să  nu  ţeasă,  ci  să  cânte  la  liră,  să  nu  fie  cunoscută  de  propriul  băr¬ 
bat,  ci  să  fie  privită  de  toţi,  să  fie  [o  femeie]  comună  [tuturor],  să  nu 
intoneze  un  psalm  de  mărturisire  [a  păcatelor],  ci  cântece  de  des¬ 
frânată;  să  nu-L  roage  stăruitor  pe  Dumnezeu,  ci  să  fi  condusă  spre 
gheenă;  să  nu  se  grăbească  spre  Biserica  lui  Dumnezeu,  ci  să  alunge 
cu  sine  şi  pe  alţii.  Câlţii  de  lână  simt  detestaţi  de  aceasta;  nici  nu 
ştie,  nici  nu  vrea  să  aşeze  urzeala,  nici  să  întoarcă  firul  [în  suveică] . 
Fiind  împreună  cu  beţivii,  se  îndeletniceşte  cu  ale  acelora. 

De  fapt,  ţes  o  pânză  de  păianjen,  îşi  petrec  mâinile  pe  corzile 
întinse  ca  pe  nişte  urzeli,  purtându-şi  pana  [de  cântat]  ca  pe  o  su¬ 
veică  încoace  şi  încolo,  [dar]  nu  arată  niciun  final  al  lucrării.  Căci  ţe¬ 
lul  artelor  care  sunt  de  trebuinţă  pentru  viaţă  este  expus  ochilor, 
precum  în  tâmplărie  tribuna,  în  arhitectură  casa,  în  construcţia  de 
corăbii  barca,  în  ţesătorie  haina,  în  fierărie  sabia,  dar  al  artelor  za¬ 
darnice,  precum  cântatul  la  chitară,  dansul,  cântatul  la  fluier  sau  al¬ 
te  asemenea,  când  încetează  lucrarea,  dispare  şi  obiectul  lucrat.  Şi 
cu  adevărat,  după  glasul  apostolic,  sfârşitul  lui  este  pieirea880. 

Trebuie  să  cercetăm  acestea  pentru  cei  care  din  multă  relaxare 
pentru  lux  se  folosesc  la  cină,  fie  în  permanenţă,  fie  în  momente 
considerate  de  bucurie,  nunţi  sau  petreceri,  de  fluiere  şi  chitare  şi 
coruri,  încât,  învăţând  acuzaţia  din  cuvântul  dumnezeiesc  pentru 
asemenea  îndeletniciri,  de  frica  [ameninţărilor]  cumplite  care  atâr¬ 
nă  deasupra,  în  continuare  să  vă  schimbaţi  obiceiul  cel  rău  al  vieţii 
într-unul  mai  bun.  Dacă  cercetăm  sensul  celor  spuse  după  altă  in¬ 
terpretare,  putem  găsi  şi  altceva  folositor  pentru  sufletele  noastre. 

159.  «Vai  de  cei  care  se  scoală  de  dimineaţă  şi  umblă  după 
sicheră»881. 

Adică  imediat  ce  întunericul  cel  din  necunoaştere  este  dezle¬ 
gat  pentru  ei  prin  introducerea  în  cunoaşterea  de  Dumnezeu,  când 
le  răsare  Soarele  dreptăţii,  fiind  numiţi  credincioşi  în  Dumnezeu  în 
loc  de  nelegiuiţi  şi  necredincioşi  ca  mai  înainte  şi  fiind  integraţi  în 
Biserica  lui  Dumnezeu,  tot  aşa  fiind  supuşi  de  patimile  trupului,  în¬ 
cât  îşi  ies  din  minţi  şi  sunt  răvăşiţi,  sunt  la  fel  cu  cei  întunecaţi  de 
beţie.  De  aceea,  Scriptura  îi  nefericeşte  pe  unii  ca  aceştia,  care  [ime¬ 
diat]  după  învăţătura  lui  Dumnezeu  se  dedau  la  beţia  patimilor. 
Căci  îi  ştie  pe  cei  care  adesea  se  îmbată  şi  fără  vin  Cel  care  spune: 
«Vai  de  cei  care  se  îmbată  fără  vin»882. 

După  cum  vinul,  turnat  mai  mult  decât  este  trebuinţa  sau  pu¬ 
terea  celui  care  bea,  se  întâmplă  să  aducă  întunecare  raţiunii,  la  fel 
şi  patimile  dorinţei,  sau  necazului,  sau  mâniei,  punând  stăpânire  pe 
minte,  îi  face  nebuni  pe  cei  cuprinşi  de  ele.  Deci,  foarte  nefericiţi883 
sunt  cei  care  se  cufundă  în  beţie  când  viaţa  începe,  dar  şi  cei  care 
rămân  până  seara,  adică  cei  care  până  la  apusul  vieţii  se  predau  pa¬ 
timilor.  După  un  mod  [de  interpretare],  lumina  care  vine  în  inimi 
din  cunoaşterea  lui  Dumnezeu  se  numeşte  „dimineaţă”,  iar  după  al¬ 
tul  începem  viaţa  raţională,  când  cuvântul  (raţiunea)  se  desăvârşeş¬ 
te.  După  amândouă,  întunecimea  şi  noaptea  sunt  viaţa  de  dinainte, 
fie  pentru  că  raţiunea  (cuvântul)  nu  era  desăvârşită,  fie  pentru  că 

sufletul  era  cufundat  în  naţionalitate,  fie  pentru  că,  din  cauza  în¬ 
străinării  de  Dumnezeu,  sufletul  era  acoperit  de  întuneric  adânc. 

160.  «Vai  de  cei  care  se  scoală  de  dimineaţă »,  adică  cei  care 
imediat  ce  au  lăsat  deoparte  nechibzuinţa  tinereţii,  în  loc  să  răs¬ 
toarne  cu  hotărâre  patimile  prin  puterea  raţiunii  (cuvântului),  sunt 
răsturnaţi  de  ele  şi  urmează  îndeaproape  patimile  ca  o  beţie.  Căci 
cei  mai  nefericiţi  sunt  cei  care,  [fie]  că  viaţa  începe  sau  încetează,  nu 
se  dezbară  de  această  beţie.  Sunt  multe  feluri  de  beţivi.  Unii  imediat 
după  zori  se  opresc  din  beţie,  alţii  încetează  cu  puţin  înainte  să  ple¬ 
ce,  iar  alţii  se  întind  şi  mai  mult.  De  aceea,  este  bine  ca  imediat  ce 
ne  sculăm,  să  căutăm  să  trăim  fără  băutură  şi  preoţeşte,  ca  să  fim 
vrednici  de  intrarea  în  cele  sfinte,  fără  să  bem  vin  şi  sicheră.  Căci  s-a 
scris:  «Şi  a  grăit  Domnul  către  Aaron,  zicând:  Vin  şi  sicheră  să  nu 
beţi,  nici  tu  nici  fii  tăi  împreună  cu  tine,  de  câte  ori  intraţi  în  cortul 
mărturiei »884.  Dar  pentru  că  este  dificil  să  te  ridici  cu  firea  omului  la 
nepăcătuire,  a  doua  cale,  spune,  este  ca  imediat  de  dimineaţă  să  te 
scoli  din  beţie.  Dar  petrecând  în  vinuri  şi  căutând  unde  sunt  petre¬ 
ceri,  gândirea  este  preocupată  cu  cercetarea  acestora,  încât  nu  pot 
căuta  la  lucrurile  Domnului,  nici  socoti  lucrurile  mâinilor  Lui.  Ci 
chitara  şi  psalterionul  le  prelungesc  beţia,  invenţiile  lui  Iubal,  cel  ca¬ 
re  vine  din  genealogia  lui  Cain.  Căci,  spune,  « Lameh  şi-a  luat  două 
femei:  numele  uneia  era  Ada,  şi  numele  celei  de-a  doua,  Sela.  Şi  a  năs¬ 
cut  Ada  pe  Iobel.  Acesta  era  tatăl  celor  care  locuiesc  în  corturi  [şi] 
cresc  vite.  Şi  numele  fratelui  său  era  Iubal  Acesta  era  cel  care  a  des¬ 
coperit  psaltirionul  şi  chitara»865.  Laban  era  obişnuit  cu  o  asemenea 
chitară  şi  muzică  şi  dorea  cu  acestea  să-l  însoţească  pe  Iacob.  «Dacă 
m-ai  fi  anunţat,  te-aş  fi  trimis  cu  bucurie  şi  timpane  muzicale  şi  chi¬ 
tare»886.  Dar  patriarhul  a  fugit  [de  ele]  ca  fiind  oprelişte  în  a  căuta 
spre  lucrurile  Domnului  şi  a  socoti  lucrurile  mâinilor  Lui. 

161.  Dar  şi  în  timpul  lui  Nabucodonosor,  la  inaugurarea  chipu¬ 
lui  [turnat],  când  răsunau  împreună  trompeta,  flautul,  chitara, 
sambuca,  acordul  psaltirionului  şi  orice  fel  de  muzică,  popoarele  şi 

seminţiile  şi  limbile  cădeau  la  pământ.  Dar  cei  care  de  dinainte  nu 
suportau  să  bea  vinul  babilonian  şi  detestau  luxul  mesei  împărăteşti 
nu  s-au  închinat  căzând,  au  dispreţuit  orice  putere  omenească  şi  au 
stins  chiar  şi  puterea  focului887.  Iar  dacă  este  păcat  să  nu  vezi  lucru¬ 
rile  Domnului  şi  lucrurile  mâinilor  Lui  să  nu  le  socoteşti,  să  ne  înăl¬ 
ţăm  ochii  cugetului  nostru  şi  să  vedem  raţiunile  creatoare888  ale  fap¬ 
telor  Domnului,  şi  [plecând]  de  la  măreţia  frumuseţii  creaturilor,  să- 
L  observăm  pe  Făcătorul  făpturilor  în  acord  cu  cele  create889.  Şi  dacă 
«cele  nevăzute  ale  lui  Dumnezeu  se  văd,  înţelegându-se  din  cele  făcu¬ 
te,  de  la  crearea  lumii»890,  observarea  sensibilă  a  făpturilor  se  nu¬ 
meşte  probabil  „vedere”,  iar  percepţia  duhovnicească891  a  celor  mai 
presus  de  ceruri  se  numeşte  „contemplare”892.  De  aceea,  «spre  lucru¬ 
rile  Domnului  nu  caută»,  adică  nu  privesc  spre  cele  sensibile  cu 
ochii,  «şi  lucrurile  mâinilor  Lui  nu  le  socotesc »,  adică  prin  lucrarea 
minţii  nu  caută  percepţia  celor  nevăzute. 

Pentru  ca  termenul  „dimineaţă”  să  ni  se  clarifice  încă  şi  mai 
mult,  ca  revenire  de  la  întuneric,  fie  de  la  naţionalitatea  din  tinere¬ 
ţe,  fie  de  la  necunoaşterea  lui  Dumnezeu  care  este  în  suflete,  intra¬ 
rea  de  dinainte  în  adevăr  se  numeşte  „dimineaţă”.  Adună  din  multe 
locuri  de  la  profeţi  cele  despre  „dimineaţă”  sau  despre  „zori”,  pentru 
ca  problema  să  fie  expusă  prin  alăturarea  mai  multora,  precum: 
« Trimiteam  profeţii  în  zori»893,  şi:  «Dimineaţa  vei  auzi  glasul 
meu »894,  şi:  « Dimineaţa  voi  sta  înaintea  Ta  şi  voi  privi»895,  şi:  « Din 
noapte  sculând  în  zori  duhul  meu  către  Tine,  Dumnezeule»896,  şi: 
« Dumnezeule ,  Dumnezeul  meu,  la  Tine  mă  scol  în  zori»897,  şi:  «în 

dimineţi  i-am  ucis  pe  toţi  păcătoşii  pământului»898,  şi:  «Seara  plânsul 
se  va  culca,  şi  dimineaţa  veselia»8". 

Cum  deci,  fiind  devotaţi  binefacerii  lui  Dumnezeu  făcute  pen¬ 
tru  oameni,  profeţii  au  fost  trimişi  dimineaţa?  Pentru  că  orice  cu¬ 
vânt  care  vine  de  la  Dumnezeu,  vine  la  noi,  care  putem  să  ascultăm 
de  voinţa  dumnezeiască,  adresându-se  nu  celor  care  se  află  în  ne- 
chibzuinţă  copilărească,  ci  celor  care  îşi  au  deja  gândurile  naturale 
către  discernerea  şi  a  binelui  şi  a  răului.  Despre  acestea  este  Scriptu¬ 
ra,  căci  imediat  ce  aceştia  se  îndreaptă  spre  contemplaţie900  şi,  ca  să 
zicem  aşa,  îşi  ridică  ochii  sufletului  de  la  această  necunoaştere  şi 
primesc  o  strălucire  în  ochii  inimii,  cuvântul  lui  Dumnezeu  li  se 
grăbeşte  alături,  distingând  cele  ce  trebuie  făcute  şi  cele  de  cinste. 
[Aceasta]  are  acelaşi  sens  cu  [textul]  Psalmului:  « Dimineaţa  vei  auzi 
glasul  meu,  dimineaţa  voi  sta  înaintea  Ta»"1. 

162.  Căci  cât  timp  este  noapte  în  jurul  sufletului  nostru  şi  răsa¬ 
re  încă  soarele,  nu  putem  fi  ascultaţi  de  Dumnezeu,  dar  de  câte  ori 
sufletul  curăţit  de  necunoaşterea  de  Dumnezeu  aduce  rugăciuni,  fi¬ 
ind  în  strălucirea  zilei  raţionale  şi  duhovniceşti,  îl  are  pe  Dumnezeu 
ascultător  al  glasului  său.  De  aceea  spune:  «Dimineaţa  voi  sta  înain¬ 
tea  Ta  şi  voi  privi»"2.  Dacă  urmează  să  stai  în  faţa  lui  Dumnezeu,  să 
nu  stai  cu  niciun  lucru  rău,  ci  fă  cele  poruncite  lui  Moise903:  tu,  însă, 
stai  înaintea  Mea  ferm,  neclintit  şi  nestrămutat,  înfăţişându-te  îna¬ 
intea  Mea  cu  credinţă,  ca  să  fii  vrednic  să  vezi  priveliştile  adevăru¬ 
lui. 

«Voi  sta,  spune,  înaintea  Ta  şi  voi  privi».  Căci  cât  timp  cineva 
este  contemplator  al  frumuseţii  arătate  în  cele  văzute,  este  numit 
„firesc”904  şi  „vorbitor  despre  cele  fireşti”905,  dar  când  cineva,  depă¬ 
şind  acestea,  stă  înaintea  lui  Dumnezeu  însuşi,  după  ce  a  cunoscut 

în  ce  fel  sunt  toate  foarte  bune  şi  urcând  de  la  frumuseţea  acestora 
către  ceea  ce  este  cu  adevărat  frumos  şi  plăcut,  a  cărui  vedere  se  în¬ 
tâmplă  să  se  arate  doar  sufletelor  curate,  atunci  continuând  cu  cele 
mai  presus  de  fizică,  numite  de  unii  „metafizică",  poate  să  fie  un  vă¬ 
zător906.  „Deci,  spune  [acesta],  când  voi  sta  înaintea  Ta  şi  mă  voi 
apropia  prin  minte  de  contemplarea  Ta,  atunci  voi  primi  lucrarea 
văzătoare  prin  luminarea  din  cunoaştere”.  Ceea  ce  s-a  zis:  «Cerurile 
spun  slava  lui  Dumnezeu»907  este  în  acord  cu  aceasta,  nu  pentru  că 
[ele]  scot  un  glas  perceptibil  de  auzul  nostru,  ci  pentru  că  cel  care  se 
exersează  în  raţiunile  (cuvintele)  alcătuirii  lumii  şi  cunoaşte  rându- 
iala  tuturor  din  cer  va  fi  învăţat  prin  acestea  care  scot  ca  un  fel  de 
glas  mărirea  slavei  Celui  care  le-a  făcut  pe  ele.  La  aceasta  ne  ridică  şi 
profetul,  spunând:  «Priviţi  cu  ochii  voştri  şi  vedeţi  Cine  le-a  făcut  cu¬ 
noscute  pe  toate  acestea »9°8.  Căci  „a  privi”  este  a  contempla  în  mod 
înalt  şi  a  fi  condus  prin  cele  văzute  spre  cugetarea  Celui  care  le-a  fă¬ 
cut.  Iar  „din  noapte  sculându-se  de  dimineaţă  către  Dumnezeu”  este 
aceasta:  când  noaptea  a  trecut,  iar  ziua  se  apropie,  să  începem  să 
umblăm  cuviincios  ca  ziua,  lepădând  lucrurile  întunericului,  ospeţe 
şi  beţii,  desfrânări  şi  necuviinţe909,  ca  atunci  să  putem  spune:  « Din 
noapte  sculând  în  zori  duhul  meu  către  Tine,  Dumnezeule»910.  Apoi  şi 
arată  prin  ceea  ce  este  adăugat  ce  înseamnă  „a  face  în  sine  diminea¬ 
ţă”.  «Căci,  spune,  lumină  sunt  poruncile  Tale  pe  pământ»911.  Porunci¬ 
le  sunt  lumină,  risipind  întunericul  necunoştinţei.  De  aceea,  şi  « po¬ 
runca  Domnului  este  strălucitoare,  luminând  ochii»912. 

163.  Cât  despre  ceea  ce  se  spune  în  Psalmul  C:  «în  dimineţi  i- 
am  ucis  pe  toţi  păcătoşii  pământului»,  este  clar  oricui  că  se  vorbeşte 
în  enigmă,  în  mod  acoperit.  Nu  Ispune]  că  în  fiecare  început  de  zi 
îmi  mânjesc  mâinile  cu  sângele  oamenilor;  nu  aceasta  spune  Scrip¬ 
tura.  Căci  aceasta  mai  este  şi  greu  de  crezut,  pe  lângă  [faptul  că  este 


906  âitoitriKOt;,  având  şi  sensul  de  „iniţiat”. 

907  Ps.  XVIII,  1  (Septuaginta  v.  2). 

908  Is.  XL,  26. 

909  Rom.  XIII,  12-13. 

910  Is.  XXVI,  9. 


911  Is.  XXVI,  6. 


911  Ps.  XVIII,  9. 

un  lucru]  blestemat.  Cum  putea  fi  în  fiecare  dimineaţă  ucigaşul  tu¬ 
turor  păcătoşilor  pământului?  Fiindcă  nu  poate  unul  singur  să  le  fie 
superior  tuturor,  mulţi  fiind  păcătoşi,  după  cum  se  pare.  Şi  chiar  da¬ 
că  i-ar  hirui  pe  toţi  în  război,  nu  ar  fi  în  fiecare  dimineaţă  ucigaşul 
lor.  De  aceea,  ce  este:  «în  dimineţi  i-am  ucis  pe  toţi  păcătoşii  pămân¬ 
tului,  nimicindu-i  din  cetatea  Domnului  pe  toţi  cei  care  lucrează  ne¬ 
dreptatea»?  Să  ascultăm  mai  chibzuit  cele  spuse,  ca  să  nu  acuzăm 
cuvintele  profetice,  ceea  ce  nu  este  drept.  Cetate  a  Domnului  este 
alcătuirea  trupului  omenesc.  Păcătoşii  pământului  nu  sunt  alţii  de¬ 
cât  cei  despre  care  Mântuitorul  spune  că  dinăuntru,  «din  inimă  ies 
gândurile  rele,  invidiile,  uciderile,  adulterele,  furturile,  mărturiile 
mincinoase  şi  cele  asemenea  lor»913.  Cel  care  se  curăţă  pe  sine  îi  ni¬ 
miceşte  din  propria  alcătuire  pe  aceşti  păcătoşi  ai  pământului,  care 
ies  din  trupul  pământesc  prin  fiecare  gând  despre  Dumnezeu.  De 
aceea  „dimineaţa”  şi  „zorile”  se  fac  în  suflet  la  fiecare  răsărire  a  învă¬ 
ţăturii  mântuitoare;  în  ele  trebuie  distruse  toate  gândurile  care  lu¬ 
crează  nedreptatea.  Căci,  dacă  primele  mişcări  către  rău  ale  sufletu¬ 
lui  nu  sunt  tăiate,  concepţiile  înaintează  în  mod  necesar  spre  faptă. 
Un  asemenea  păcătos  al  pământului  este  gândul  care  sugerează 
adulterul,  să  priveşti  femeia  poftind-0914.  Deci,  dacă  nu  este  ucis  din 
suflet,  ca  şi  cu  o  sabie  -  cuvântul  care  taie  şi  nimiceşte  patimile  -,  şi 
aceasta  dimineaţa,  adică  la  ieşirea  la  iveală,  [altfel]  după  [aceea] 
adulterul  din  inimă  îl  va  duce  pe  om  la  un  păcat  şi  mai  mare  decât 
acesta,  chemându-1  la  lucrarea  prin  trup. 

164.  Considerăm  că  ceea  ce  a  fost  spus  de  către  Ieremia  este  în 
acord  cu  aceasta:  « Blestemat  este  cel  care  face  lucrurile  Domnului  cu 
nebăgare  de  seamă  şi  ce-l  care-şi  opreşte  sabia  lui  de  la  sânge»915. 
Căci  cel  care  urmează  să  fugă  de  greutatea  blestemului  trebuie  ca 
niciodată  să  nu-şi  oprească  sabia  de  la  sângele  unor  asemenea  păcă¬ 
toşi.  Asemenea  este  şi  ceea  ce  se  spune  acum  despre  dimineaţă.  Vai 
celui  care,  [ieşind]  din  întunericul  şi  din  necunoaşterea  nopţii,  după 


913  Mt.  XV,  19. 

914  Mt.  V,  28. 

915  Ier.  XLVIII,  io. 

prima  vârstă,  când  raţiunea  (cuvântul)  răsare  în  el,  caută  sicheră 
deopotrivă  cu  scularea  din  somn. 

Iar  dintre  cei  biruiţi  de  patimi,  unii  au  rămas  în  beţia  patimi¬ 
lor,  dar  alţii  curăţindu-şi  mintea  caută  la  lumea  celor  văzute  şi  soco¬ 
tesc  ipostazele  şi  firile916  celor  raţionale.  Căci  cele  văzute  au  nevoie 
de  o  privire  atentă,  de  aceea  „caută  spre”  (privesc).  Iar  cele  raţionale 
au  nevoie  de  o  raţiune  (cuvânt)  detaliată,  de  aceea  „socotesc”.  Doar 
că  trebuie  mai  întâi  să  cauţi  spre  lucrările  Domnului  şi  atunci  [abia] 
înaintezi  spre  contemplarea  lor.  Asemenea  era  şi  Cel  care  spune 
despre  Sine:  «El  Mi-a  dat  cunoştinţa  cea  adevărată  despre  cele  ce 
sunt,  ca  să  ştiu  întocmirea  lumii  şi  lucrarea  stihiilor,  începutul  şi 
sfârşitul  şi  mijlocul  vremurilor,  întoarcerile  solstiţiilor  şi  schimbările 
timpurilor,  cursurile  anotimpurilor  şi  rânduiala  astrelor,  firile  anima¬ 
lelor  şi  pornirile  fiarelor,  forţa  duhurilor  şi  gândurile  oamenilor,  felu¬ 
ritele  neamuri  şi  puterile  rădăcinilor»917. 

165.  «De  aceea  poporul  Meu  a  ajuns  robit,  pentru  că  nu  L-au 
cunoscut  pe  Domnul,  şi  a  ajuns  o  mulţime  de  morţi  din  cauza  foamei 
de  pâine  şi  a  setei  de  apă»9lS. 

Acestea,  după  istorie,  pot  corespunde  cu  relatarea  momente¬ 
lor  ultimului  asediu  al  iudeilor,  când  unii  au  fost  luaţi  în  robie,  iar 
alţii  au  pierit  de  foame  şi  sete919.  Şi  cauza,  pentru  care  au  suferit 
acestea,  este  clară:  că  nu  L-au  cunoscut  pe  Domnul,  Care  venea  la 
ei.  încât  şi  nouă  ni  se  potriveşte  îndemnul  din  cuvântare.  Spunem 
acestea,  pentru  că  cei  care  urmăresc  băutura  şi  beau  vinul  cu  muzi¬ 
că  neîngăduită  şi  îşi  ocupă  privirile  cu  vederi  necuviincioase  şi  nu 
suportă  să  caute  la  lucrurile  Domnului,  pentru  că  sunt  mai  degrabă 
iubitori  de  plăceri  decât  de  Dumnezeu,  [aceştia]  devin  înrobiţi  şi 
supuşi  vrăjmaşilor. 

Dar  s-au  întâmplat  şi  o  mulţime  de  morţi  între  ei  din  cauza 
foamei  şi  a  lipsei  de  apă.  Căci  cei  care  nu  acceptă  hrana  cuvenită  su- 


9,6  Cele  două  concepte  cheie  din  învăţătura  ortodoxă:  unootaoK;  „ipostasul”  şi  ouoia  „fi¬ 
rea”. 

917  înţ.  Sol.  VII,  17-20. 

9,8  Is.  V,  13. 

919  Distrugerea  Ierusalimului  în  urma  celui  de-al  doilea  război  dintre  iudei  şi  romani, 
când  răscoala  lui  Bar  Kochba  a  fost  înfrântă. 

fletelor  se  fac  morţi  greşelilor.  Şi  cei  care  nu  sunt  crescuţi  cu  apa 
odihnei920,  nici  nu  caută  să  bea  din  acea  apă,  despre  care  Domnul  a 
spus  samaritencei:  «Cel  care  bea  din  apa  pe  care  i-o  voi  da  Eu  nu  va 
mai  înseta  în  veac»921,  aceştia  se  fac  morţi.  Căci,  auzi,  s-au  întâmplat 
o  mulţime  de  morţi  nu  numai  din  cauza  foamei,  ci  şi  din  cauza  setei 
de  apă.  Pentru  că  ei  beau  din  acea  apă,  din  care  [bea]  şi 
samariteanca.  Căci,  spune,  oricine  bea  din  apa  aceea,  va  înseta  ia¬ 
răşi922.  Nu  beau  din  apa  curgătoare  spre  viaţa  veşnică923.  Iar  aceasta 
este  un  îndemn  spre  cunoaştere.  Căci  dacă  necunoscându-L  pe 
Domnul  ajung  robi,  trebuie  să  ne  străduim  pentru  harisma  cunoaş¬ 
terii.  Dar  poate  că  adevărata  moarte  nu  din  cauza  foamei  de  pâine, 
nici  a  setei  de  apa  aceasta  sensibilă,  ci  din  cauza  foamei  de  a  asculta 
cuvântul  Domnului924  li  se  întâmplă  sufletelor  care  nu  ascultă.  Căci: 
«Nu  numai  cu  pâine  va  trăi  omul,  ci  cu  orice  cuvânt  care  iese  din  gura 
lui  Dumnezeu»925.  De  aceea  «Domnul  nu  lasă  să  moară  de  foame  su¬ 
fletele  drepţilor»926,  şi:  «Mai  tânăr  am  fost  şi  am  îmbătrânit  şi  nu  l- 
am  văzut  pe  cel  drept  părăsit  şi  nici  seminţia  lui  cerând  pâini»927.  Şi: 
«Fiii  cămării  de  nuntă,  cât  timp  mirele  este  cu  ei,  nu  pot  posti»928. 
Dar  oriunde  este  foame  şi  sete,  acolo  este  şi  moarte.  Deci,  ca  să  nu 
murim  de  foame,  să  căutăm  pâinea  cerească  şi  ca  să  nu  fim  pârjoliţi 
de  sete,  să  căutăm  apa,  despre  care  Domnul  a  spus:  « Dacă  bea  cine¬ 
va  din  apa  pe  care  i-o  voi  da  Eu,  nu  va  mai  înseta  în  veac»929. 

166.  « Iar  iadul  şi-a  lărgit  sufletul  şi  şi-a  deschis  gura  sa  fără  în¬ 
cetare.  Şi  se  vor  coborî  cei  slăviţi  şi  cei  mari  şi  cei  bogaţi  şi  cei  netreb¬ 
nici  ai  lui  şi  cel  care  se  bucură  de  el.  Şi  omul  se  va  smeri  şi  bărbatul  se 
va  necinsti  şi  ochii  semeţi  se  vor  smeri»930. 


920  Ps.  XXII,  2. 

921  In.  IV,  14. 

922  In.  IV,  13. 

923  In.  IV,  14. 

924  Am.  VIII,  11. 

925  Mt.  IV,  4. 

926  Pr.  X,  3. 

927  Ps.  XXXVI,  25. 

928  Mc.  II,  19. 

929  In.  IV,  14. 

930  Is.  V,  14-15. 

Pentru  ca  Scriptura  să  ne  înfăţişeze  mulţimea  celor  pierduţi, 
spune  că  iadul  şi-a  lărgit  gura.  Ca  la  animale,  [care]  din  multa  nevo¬ 
ie  sfâşie  cu  furie  hrana  şi  îşi  lărgesc  gura  cuprinzând  hrana,  la  fel  şi 
iadul  se  spune  că  şi-a  făcut  gura  mai  încăpătoare.  Dar  poate  că 
Scriptura  ne  arată  că  locaşul  iadului  este  un  loc  obişnuit  în  cele  mai 
de  jos  ale  pământului,  umbrit  din  toate  părţile  şi  neluminat  şi  [că 
există]  o  intrare  care  duce  spre  caverne,  prin  care  se  face  coborârea 
sufletelor  osândite  pentru  rău,  care  din  cauza  mulţimii  celor  pier¬ 
duţi  spune  că  a  devenit  mai  încăpătoare,  ca  să-i  primească  pe  toţi. 
Căci  iadul  nu  este  vreo  fiinţă,  nici  vreo  putere  impusă  celor  care  au 
murit,  după  mitologia931  celor  din  afară932. 

De  aceea,  cei  care  pentru  că  nu-L  cunosc  pe  Domnul  ajung 
robi  şi  se  topesc  de  foamea  şi  de  setea  hranei  duhovniceşti,  se  co¬ 
boară  în  iad  împreună  cu  cei  slăviţi,  cu  cei  mari,  cu  bogaţii  şi  ne¬ 
trebnicii.  Trei  sunt  ameninţările  pentru  păcătoşi:  robia,  moartea  şi 
coborârea  în  iad.  Căci  robia  este  căderea  de  la  viaţa  de  dinainte,  prin 
vicleşugul  vrăjmaşului,  care  ne-a  scos  afară  din  fericirea  din  rai, 
moartea  este  înstrăinarea  de  porunca  făcătoare  de  viaţă,  iar  coborâ¬ 
rea  la  iad  este  îndepărtarea  de  Dumnezeu  prin  multa  răspândire  a 
păcatului  şi  prin  dispoziţia  contrară  binelui.  După  cum  dreptul  a  în¬ 
viat  deja  împreună  cu  Hristos  şi  a  şezut  împreună  în  ceruri,  la  fel 
nedreptul  este  numit  deja  rob  şi  mort  şi  coborât  în  iad  din  cauza 
păcatelor  de  moarte. 

Scriptura  enumeră  diferite  tagme  ale  celor  care  coboară  în  iad. 
Mai  întâi  cei  slăviţi;  aceştia  ar  fi  cei  cu  o  reputaţie  dreaptă  care  nu 
au  deloc  mărturia  corespunzătoare  din  partea  vieţii  pentru  aparenţa 
afişată;  apoi  cei  mari,  care  printr-o  putere  şi  autoritate  oarecare  îi 
depăşesc  pe  cei  mulţi;  şi  bogaţii,  care  s-au  înconjurat  în  mod  ne¬ 
drept  de  o  mare  mulţime  de  averi  sau  cei  care  au  o  dorinţă  nepotoli¬ 
tă  de  mai  mult;  iar  cei  netrebnici  ai  lui,  cei  care,  ca  o  boală  nimici¬ 
toare  răspândită  prin  contagiere,  îi  strică  pe  cei  care  vin  la  ei  fie  prin 
învăţătura  netrebnică,  fie  prin  provocarea  la  păcat,  fiind  numiţi  pe 


931  (iuGonoua  „scornirea  de  mituri”. 

932  Păgânii. 


Comentariu  la  cartea  profetului  Isaia 


189 


drept  „plăgi”933.  Unii  ca  aceştia  coboară  în  iad.  «Şi  cel  care  se  bucură, 
spune,  de  el».  Acesta  ar  fi  un  iudeu  după  trup,  care  se  bucură  de  Ie¬ 
rusalimul  pământesc,  dar  care  nu  caută  spre  fericirea  păstrată  sfinţi¬ 
lor  lui  Dumnezeu.  Observă  însă  că  «de  el»  se  spune  după  uzul  limbii 
vorbite,  după  cum  este  obiceiul  despre  casele  particulare  ca  acestea 
să  fie  numite  mărite  datorită  locuitorilor  [din  ele].  Asemenea  este  şi: 
« temeliile  lui  [Sionului]  în  munţii  cei  sfinţi »934.  Şi  cel  care  se  bucură 
de  aceea  de  el935  se  va  coborî  în  iad. 

167.  «Şi  omul  se  va  smeri,  spune,  şi  bărbatul  se  va  necinsti»936. 

Nu  trebuie  să  sufere  umilinţa  într-un  loc,  ci  în  voia  [interioa¬ 
ră].  Căci  dreptul  este  ridicat  prin  dorinţa  cerească,  dar  cel  neevlavi- 
os  este  umilit  prin  afinitatea  cu  cele  de  jos.  Omul  obişnuit,  ridicat 
doar  prin  foloasele  comune  din  fire,  care  nu  trăieşte  după  puterea 
prezentă  în  el  de  la  prima  alcătuire,  va  fi  umilit.  Dar  cel  care  se  află 
în  urcuş  şi  este  deja  vrednic  să  fie  numit  „bărbat”,  dacă  devenind 
slab  se  predă  patimilor,  va  fi  necinstit.  De  aceea,  «o mul  se  va  smeri 
şi  bărbatul  se  va  necinsti »,  pentru  că  unul  nu  şi-a  păzit  ceea  ce  este 
comun,  iar  celălalt  a  pierdut  şi  bunul  dobândit  de  el  din  exerciţiu 
(asceză)  prin  întoarcerea  către  ceea  ce  este  mai  rău. 

« Căci  omul  se  va  smeri».  «Căci  ochii  Domnului  sunt  înalţi,  iar 
omul  este  smerit»937.  Bărbatul  va  fi  necinstit,  nesocotindu-L  pe 
Dumnezeu  prin  încălcarea  poruncilor.  Căci  cei  care  fi  nesocotesc 
vor  fi  necinstiţi,  după  cum  îl  auzim  pe  Domnul  în  Prima  [carte]  a 
Regilor,  spunând:  «Pe  cei  ce  Mă  slăvesc  îi  slăvesc,  iar  pe  cei  ce  Mă  ne¬ 
socotesc  îi  necinstesc»938.  Deci,  bărbatul  va  fi  necinstit  de  propriul 
păcat,  căci  păcatul  face  necinste.  «Căci,  spune,  vor  învia  unii  spre  vi¬ 
aţa  veşnică,  iar  alţii  spre  ocară  şi  ruşine  veşnică»939.  Dacă  cinstea  es¬ 
te  acordarea  întâietăţii,  iar  întâietatea  este  răsplata  virtuţii,  sfinţilor 


933  Aoiţioc;  înseamnă  „plagă”,  „boală”,  dar  metaforic  are  şi  sensul  de  „netrebnic”. 

934  Ps.  LXXXVI,  1. 

935  De  Ierusalim. 

936  /s.  V,  15. 

937  Is.  II,  11. 

938  I  Reg.  II,  30. 

939  Dan.  XII,  2.  După  cum  observă  N.  Lipatov,  Sf.  Vasile  combină  aici  Septuaginta  cu 
Theodotion  -  cf.  St.  Basil  the  Great,  Commentary  on  the  Prophet  Isaiah,  trad.  N.A. 
Lipatov,  p.  193,  n.  7. 

li  se  acordă  şi  cinste  şi  întâietate,  iar  celor  neevlavioşi  cele  opuse. 
Dumnezeu  îi  cinsteşte  pe  cei  vrednici.  Căci  El  însuşi  este  Cel  cu 
adevărat  cinstit  şi  care  îndeamnă  la  cinstire.  De  aceea,  cel  ce  s-a  ne¬ 
cinstit  nu  îşi  poate  dobândi  cinstea.  Pe  fiecare  îl  necinstesc  patimile 
de  ruşine,  descoperite  întregii  creaţii. 

«Şi  ochii  semeţi,  spune,  se  vor  smeri»940.  Cei  care  îşi  ridică  spre 
înălţime  cugetul  îl  văd  pe  Cel  care  le  descoperă  pe  toate  acestea, 
aceştia  având  ochii  semeţi  pentru  că  şi-au  condus  cugetul  mai  pre¬ 
sus  de  toate  trupurile;  apoi,  din  cauza  concepţiei  greşite  şi  a  ataşa¬ 
mentului  puternic  faţă  de  cele  materiale,  nu  se  mai  ţin  de  vederea 
celor  măreţe,  ci  ajungând  plini  de  desfătarea  trupească,  se  spune  pe 
drept  că  vor  fi  umiliţi. 

168.  «Şi  Domnul  Savaot  Se  va  înălţa  în  judecată»941. 

Adică  după  răsplătirea  dreaptă  la  cele  spuse  mai  înainte, 
Domnul  Dumnezeu  Se  va  înălţa  la  judecată,  fiindcă  una  dintre  cele 
care  îndeamnă  spre  slava  lui  Dumnezeu  este  judecata  făcută  de  ju¬ 
decător  asupra  celor  necuvioşi  după  vrednicia  faptelor,  încât  şi  în 
judecată  să  fie  contemplată  înălţimea  priceperii  şi  puterii  lui  Dum¬ 
nezeu.  Căci  după  cum  cei  care  contemplă  înţelepciunea  orânduirii 
celor  cereşti,  conform  poziţiei  astrelor,  mişcării  şi  relaţiei  pe  care  o 
au  între  ele,  socotesc  măreţia  priceperii  Lui,  încât  pot  să  spună  că: 
«nu  este  număr  priceperii  Lui»942,  tot  aşa  cei  care  văd  raţiunile  (cu¬ 
vintele)  judecăţii,  nu  se  minunează  mai  puţin  de  înţelepciunea  şi 
priceperea  judecăţii  şi  de  răsplătirea  fiecăruia  după  vrednicie  până 
la  cele  mai  mici  lucruri943.  De  aceea  poate  că  îl  înălţăm  pe  Dumne¬ 
zeu  prin  fiecare  realizare,  încât  El  este  înălţat  în  cumpătarea  noastră 
şi  este  înălţat  în  dreptatea  noastră.  Iar  pentru  că  acestea  sunt  reali¬ 
zate  prin  conlucrarea  lui  Dumnezeu,  când  susţinându-ne  ne  în¬ 
dreaptă  iarăşi,  sprijinindu-ne  şi  întărindu-ne  prin  conlucrarea  Lui, 
atunci  spunem:  «Te  voi  înălţa,  Doamne,  că  m-ai  ridicat»944. 


940  Is.  V,  15. 

941  Is.  V,  16. 

942  Ps.  CXLVI,  5. 

943  Mt.  XVI,  27. 

944  Ps.  XXIX,  1  (Septuaginta  v.  2). 

înălţările  (preamăririle)  lui  Dumnezeu  sunt  multe:  prin  cu¬ 
noaştere  şi  pricepere,  prin  pomenirea  măreţiilor  Lui  şi  contemplarea 
judecăţilor  Lui.  De  aceea  se  spune  despre  cel  drept:  «Laudele  lui 
Dumnezeu  [sunt]  în  gâtlejul  lui»945.  Apoi,  pentru  că  puterea  lucrării 
este  orânduită  prin  statornicia  contemplării,  spune:  « săbii  cu  două 
tăişuri  în  mâinile  lor»946,  adică  sunt  cuvintele  sufletului  care  taie  şi 
dezrădăcinează  patimile.  Iar  dacă  Domnul  Savaot  înseamnă  „Dom¬ 
nul  oştirilor”947,  atunci  oştirile  care  îi  slujesc  la  vremea  judecăţii  îl 
vor  înălţa  şi  îl  vor  slăvi  pentru  judecata  cea  dreaptă  şi  nesupusă  gre¬ 
şelii.  Asemenea  considerăm  că,  judecându-Se  Domnul  cu  oamenii, 
căci  « Domnul  însuşi  va  veni  la  judecată  cu  poporul»946,  doar  Domnul 
va  fi  înălţat949,  nimeni  nefiind  îndreptăţit  înaintea  Lui.  Căci  cine, 
cercetând  binefacerile  noastre  de  la  Creator  şi  iconomiile  atât  de  fe¬ 
luritele  care  vin  deopotrivă  la  întregul  neam  omenesc,  va  putea  răs¬ 
plăti  cu  unele  la  fel  şi  vrednice  cele  venite  la  el  din  darul  Domnului? 
De  aceea  sfinţii  sunt  uimiţi,  spunând:  «Ce  voi  răsplăti  Domnului 
pentru  toate  câte  mi-a  dat  mie»95° ? 

169.  «Şi  Dumnezeu,  Cel  sfânt,  va  fi  slăvit  în  dreptate»951. 

Slăvirea  Celui  sfânt  în  dreptate  urmează  înălţării  în  judecată. 
Cei  care  L-au  contemplat  înălţat  în  judecăţi,  aceştia  înţeleg  slava 
dreptăţii  Lui. 

«Şi  vor  paşte  cei  jefuiţi  ca  taurii  şi  mieii  vor  mânca  pustiurile  ce¬ 
lor  duşi  departe»952.  Poporul  ajuns  rob,  din  cauză  că  nu  îl  cunoştea 
pe  Domnul  şi  pentru  că  a  păcătuit  cu  băutura,  va  fi  păscut  ca  o  tur¬ 
mă.  Aceştia  sunt  aceiaşi  cu  cei  jefuiţi,  în  vremea  cât  au  fost  înrobiţi. 
Este  clar  că,  de  câte  ori  suntem  slăbiţi  în  război  de  puterile  potrivni¬ 
ce,  robiţi  de  ele,  suntem  jefuiţi  ca  o  pradă  după  victorie.  Iar  jefuiţi, 


945  Ps.  CXLIX,  6. 

946  Ps.  CXLIX,  6. 

947  în  ebraică  RŞŞ  ( ava’  „oştire”.  Forma  Iahve  Ţevaot  (Savaot)  înseamnă  „Iahve  (Dom¬ 
nul)  oştirilor”.  Se  referă  în  primul  rând  la  oştirile  îngereşti,  dar,  prin  extensie,  şi  la  oşti- 
rile  lui  Israel. 

948  Is.  III,  14. 

949  Is.  II,  11. 

950  Ps.  CXV,  3. 

951  Is.  V,  16. 

952  Is.  V,  17. 

nu  mai  primim  cele  proprii  lucrurilor  raţionale  spre  hrană  noastră, 
ci  purtaţi  la  întâmplare  de  mişcările  iraţionale,  petrecem  în  felul  ta¬ 
urilor  în  pustiul  acestei  vieţi.  De  aceea  nu  a  spus  „vaci”,  ci  „tauri”, 
căci  vacile  se  adună  în  turmă,  dar  taurii  din  cauza  părţii  pasionale  [a 
sufletului]  sunt  irascibili  unii  cu  alţii,  sunt  păscuţi  risipiţi  unii  de  al¬ 
ţii.  Iar  pentru  că  după  robie  multe  [locuri]  se  pare  că  au  fost  pustii¬ 
te,  pentru  că  locuitorii  au  fost  luaţi  de  duşmani,  de  aceea  spune:  «şi 
meii  vor  mânca  pustiurile  celor  duşi  departe».  Căci  după  istorie  cei 
ajunşi  refugiaţi  din  Iudeea  în  campania  lui  Nabucodonosor,  au  fost 
captivi,  fiind  duşi  în  Babilonia953.  De  aceea,  spune,  mieii  vor  paşte 
ţara  care  aparţinea  celor  duşi  şi  captivi  din  cauza  războiului  [şi]  care 
a  ajuns  păşune  prin  pustia  multă,  pentru  că  nu  mai  poartă  nicio  ră¬ 
măşiţă  a  vechii  populaţii,  ci  face  să  crească  din  pustia  oamenilor  iar¬ 
bă  înaltă  şi  moale.  Dar  poate  că  Scriptura  spune  în  enigmă  profetic 
că  fiind  aruncaţi  afară  din  petrecerea  cu  sfinţii  cei  care  au  călcat  po¬ 
runcile  divine,  noi,  cei  cărora  li  s-a  acordat  prin  căderea  acestora  ce¬ 
le  pentru  a  fi  mântuiţi,  numiţi  miei  din  cauză  că  suntem  nou  născuţi 
în  credinţă,  suntem  păscuţi  în  locurile  celor  luaţi,  bucurându-ne  de 
hrana  duhovnicească  şi  raţională  a  cuvintelor  lui  Dumnezeu  ca  de  o 
iarbă  moale.  Şi  Domnul  i-a  numit  pe  cei  nou  născuţi  după  credinţă 
„miei”,  când  i-a  spus  lui  Petru:  «Simon  Bar  lona,  mă  iubeşti?  Paşte 
mieluşeii  Mei»934. 

170.  « Vai  de  cei  care  îşi  trag  păcatele  ca  şi  cu  o  funie  mare  şi  ca 
şi  cu  o  curea  de  jug  a  unei  viţea  nelegiuirile,  de  cei  care  spun:  Să  se 
apropie  repede  cele  pe  care  le  va  face,  ca  să  vedem  şi  să  vină  voia 
Sfântului  lui  Israel,  ca  să  cunoaştem»933. 

Păcătuind  ne  pregătim  lanţuri  şi  funii,  cu  care  suntem  legaţi 
după  măsura  mulţimii  sau  mărimii  păcatelor,  împletindu-ne  legă¬ 
turi  ale  sufletelor  fie  mai  mari,  fie  mai  mici,  cu  care,  după  Iere- 
mia956,  ajungem  prinşi.  Deci  cei  stăpâniţi  de  dorinţa  trupului  sunt 
cuprinşi  de  lanţuri  pământeşti,  cu  care,  după  hotărârea  dreaptă  a 
Judecătorului,  fiind  legaţi  de  mâini  şi  de  picioare,  cei  condamnaţi 


953  II  Par.  XXXVI,  20;  IVReg.  XXV,  11. 

954  In.  XXI,  15. 

955  Is.  V,  18-19. 

956  Plâng.  Ier.  III,  34. 

sunt  aruncaţi  în  întunericul  cel  din  afară957;  de  mâini,  pentru  că 
[sunt]  cele  care  lucrează,  iar  de  picioare,  pentru  că  [sunt]  cele  care 
merg.  Căci  de  fapt  fiecare  este  legat  cu  frânghiile  propriilor  păcate, 
încât  fiecare  dintre  mădularele  care  lucrează  păcatul  să  fie  legat  fi¬ 
ind  pedepsit  cu  propriul  lanţ. 

«Vai,  spune,  de  cei  care  îşi  trag  păcatele  ca  şi  cu  o  funie  ma¬ 
re»958,  adică  cei  care  leagă  cu  greşeala  dintâi  o  a  doua  şi  o  a  treia  una 
după  alta,  necuviinţe  şi  nedreptăţi  şi  neînfrânări.  Căci  trebuie  ca  cei 
cuprinşi  de  păcate,  în  loc  să  acumuleze  şi  să  adune  la  răutăţi  altele, 
imediat  după  prima  încolăcire  a  relelor  să  se  lepede  de  păcate.  Este 
imposibil  ca  firea  umană  să  nu  păcătuiască,  pentru  că  nu  este  drept 
pe  pământ  care  să  facă  binele  şi  să  nu  păcătuiască959.  După  păcătui- 
rea  din  grabă  sau  din  înşelarea  celui  care  unelteşte  împotriva  noas¬ 
tră,  este  posibil  ca  schimbându-ne  să  ne  pocăim  şi  să  nu  mai  stivuim 
rele  peste  rele. 

Căci  după  cum  cei  care  împletesc  rogojini,  când  [funia]  răsuci¬ 
tă  urmează  în  scurt  timp  să  se  termine,  introduc  alta,  lungind-o  şi 
mărind-o,  la  fel  şi  cei  care  sunt  scufundaţi  în  rele.  Până  să  se  termi¬ 
ne  primul  păcat,  îl  încep  pe  al  doilea,  şi  aceluia  îi  adaugă  iarăşi  un 
altul.  Şi  astfel  întreaga  viaţă  care  li  se  continuă  cu  păcate  seamănă 
cu  o  funie  mare  împletită,  având  şi  ceea  ce  este  anterior  împreună 
legat,  dar  şi  ceea  ce  este  mereu  prezent  este  lipit  în  asemănarea  cu 
ceea  ce  a  fost  adus  înainte.  De  aceea,  spune:  « Vai  de  cei  care  îşi  trag 
păcatele  ca  şi  cu  o  funie  mare»96°. 

Să  înţelegem  ceea  ce  s-a  spus  şi  dintr-un  exemplu.  Dacă  ar  fi 
cineva  stimulat  de  păcatul  nestăpânirii,  priveşte  prin  câte  mijloace 
îşi  atrage  păcatul  necuviinţei.  Mai  întâi  îşi  aranjează  într-un  anume 
fel  trupul,  îşi  tunde  într-un  anume  fel  părul,  se  îmbracă  într-un 
anume  fel  cu  veşmântul,  şi  acesta  deloc  întâmplător,  ci  meşteşugit 
ca  împodobire,  arătând  o  migală  pentru  iubirea  de  frumos  faţă  de  el, 
până  la  [detalii  precum]  brâul  [şi]  sandalele.  Apoi  îşi  procură  averi 
ca  să  cumpere  cu  ele  tinereţea  celei  iubite.  Apoi  îşi  ticluieşte  peţi- 


957  Mt.  XXII,  13. 

958  Is.  V,  18. 

959  Ps.  XIII,  3. 

960  Is.  V,  18. 

toare  care  să  îi  aducă  [femeia  iubită],  ţine  cuvântări  care  provoacă 
pierzania,  îşi  pregăteşte  ocazii  pentru  întâlniri  întâmplătoare,  petre¬ 
ceri  şi  banchete,  întrevederi  lungi.  Prin  atâtea  mijloace  aducându-şi 
răul  desffânării,  acesta  este  cel  care  îşi  trage  păcatul  ca  şi  cu  o  funie 
mare.  Şi,  pe  scurt,  orice  rău  împotriva  aproapelui,  săvârşit  nu  din  în¬ 
tâmplare,  ci  săvârşit  din  voie  şi  cu  premeditare  cu  multe  pregătiri, 
este  o  funie  mare,  cu  care  oamenii  îşi  trag  păcatele  aflate  chiar  şi  la 
depărtare.  Aşa  de  mari  fiind  aceste  funii,  sunt  greu  de  dezlegat,  din 
cauza  forţei  păcătoşilor  în  rele  şi  pentru  că  ei  îşi  împletesc  puternic 
şi  strâns  păcatele. 

171.  De  aceea  spune:  «şi  ca  şi  cu  o  curea  de  jug  a  unei  viţea»96\ 

Căci  legăturile  de  la  jug  nu  sunt  rupte  uşor  nici  de  animalele 
de  jug  cele  mai  puternice  şi  care  trag  cu  forţă  greutăţile.  Scriptura 
insistă  pe  forţă,  spunând  că  este  cureaua  de  la  jugul  unei  viţele,  adi¬ 
că  de  la  animalul  cel  mai  puternic,  care  nu  este  slăbit  nici  prin  po¬ 
veri,  nici  prin  timp.  Vai,  deci,  de  cei  care  îşi  fac  pregătiri  mari  pentru 
a  păcătui,  şi  acestea  cu  forţă  şi  putere.  Totuşi  este  posibil  ca  cel 
ajuns  captiv  al  păcatului  să  îl  urmeze  pe  Hristos,  «Ce/  care  Ie  spune 
celor  prinşi:  Ieşiţi,  şi  celor  din  întuneric:  Descoperiţi-vă»962 .  Cei  prinşi 
ieşind  din  închisoare  şi  din  întuneric,  privind  spre  lumina  adevăra¬ 
tă,  îi  urmează  lui  Hristos  mărturisind,  legaţi  cu  cătuşe,  până  când 
datorită  schimbării  pentru  cele  bune  se  fac  vrednici  să  fie  dezlegaţi 
de  Acesta  din  lanţurile  din  care  socoteau  până  atunci  că  nu  se  poate 
scăpa.  Dar  aceştia  care  îşi  trag  păcatele  şi  nesocotesc  judecata  dum¬ 
nezeiască,  grăbesc  adesea  prin  cuvânt  cele  cu  care  au  fost  amenin¬ 
ţaţi,  pentru  că  nu  sunt  convinşi  de  ele  şi  spun:  «Să  se  apropie  repede 
cele  pe  care  le  va  face,  ca  să  vedem  şi  să  vină  voia  Sfântului  lui  Israel, 
ca  să  cunoaştem»963. 

Dar  aceasta  este  funia  mare  care  trage  păcatul  aflat  departe. 
Căci  este  clar  că  spun  unele  ca  acestea  necrezând  în  veacul  viitor  şi 
dispreţuind  cele  cu  care  sunt  ameninţaţi.  Cel  înfricoşat  de  judecata 
(tribunalul)  lui  Hristos  şi  cel  care  îşi  aduce  în  memorie  păcatele  din 

tinereţe  nu  va  îndrăzni  să  grăbească  judecata.  Dimpotrivă,  îşi  caută 
o  perioadă  mai  mare,  ca  să  poată  într-un  timp  mai  mult  să-şi  cureţe 
sufletul  său  de  murdăria  păcatului.  Exemple  pentru  graba  fără  raţi¬ 
une  către  cele  viitoare  sunt  Ahitofel964  şi  Iuda965,  care  din  cauza  fap¬ 
tului  că  le-au  considerat  mai  grele  pe  cele  prezente  decât  pe  cele  de 
după  acestea  şi  reproşul  de  la  oameni  [mai  greu]  decât  pedeapsa 
gheenei,  au  preferat  moartea  prin  spânzurare  celei  de  la  sine.  Căci 
cei  care  cred  în  veacul  viitor  nu  s-ar  fi  spânzurat,  ci  chiar  dacă  de¬ 
testă  viaţa,  continuă  în  cele  de  aici,  considerându-le  pe  cele  viitoare 
mai  înfricoşătoare  decât  cele  prezente.  Asemenea  era  Iov,  care  zi¬ 
cea:  „De-aş  avea  un  folos  să  mă  omor  sau  să-l  rog  pe  altul  şi  să  facă 
aceasta  pentru  mine”.  Căci  din  acestea  se  arată  cât  de  greu  de  supor¬ 
tat  este  nenorocirea  şi  că  îşi  păstra  prudenţa  în  legătură  cu  planul 
împotriva  lui  însuşi. 

Asupra  acelora  care  se  scapă  pe  ei  înşişi  cu  violenţă  (se  sinu¬ 
cid)  stă  condamnarea  de  ucidere.  Şi  pentru  că  la  Pavel  am  găsit  ca 
fiind  spus  de  către  unii:  «Să  facem  rele,  ca  să  vină  cele  bune»966,  con¬ 
siderăm  că  şi  acea  îndeletnicire  este  o  funie  care  duce  la  un  păcat 
mare.  Căci  se  spune  că  o  asemenea  părere  la  iudei  s-a  făcut  din  mul¬ 
ta  strâmbătate:  „Dacă  se  aşteaptă  să  fie  distrugerea  din  cauza  mul¬ 
ţimii  păcatului,  haide  să  facem  rele  şi  să  săvârşim  măsura  ultimă  a 
nedreptăţii,  ca  să  vină  schimbarea  celor  prezente  şi  toate  să  ajungă 
într-o  stare  mai  bună”. 

172.  «Vai  celor  care  spun  răului  bine  şi  binelui  rău,  celor  care 
consideră  întunericul  lumină  şi  lumina  întuneric,  celor  care  consideră 
dulcele  amar  şi  amarul  dulce»967. 

Dar  cel  desăvârşit  care  are  prin  deprindere  simţurile  antrena¬ 
te,  trebuie  să  poată  discerne  între  firea  cea  bună  şi  cea  rea968.  Şi 
schimbătorul  de  bani  destoinic  trebuie  să  ţină  binele  şi  să  se  fereas¬ 
că  de  orice  fel  de  rău969.  Dar  cel  care  are  discernământul  sufletului 

nimicit  oferă  mărturii  schimbate  despre  orice  valoare.  Şi  se  pare  că 
este  o  multă  indiferenţă  în  firea  umană  să  ia  în  considerare  [exact] 
opusul  despre  fiecare  adevăr.  Şi,  o,  de  ar  ajunge  acest  dezacord  doar 
la  cei  din  afara  credinţei  după  Scripturi,  care  spun  că  toate  raţiona¬ 
mentele  (cuvintele)  despre  fiecare  lucru  sunt  echivalente  şi  orice 
claritate,  pe  cât  ţine  de  ei,  o  transformă  în  ambiguitate,  care  spun  că 
argintul  este  negru,  din  cauza  otrăvii  care  iese  din  el,  că  soarele  este 
negru  pentru  că  înnegreşte  trupurile  cu  care  este  mai  mult  în  con¬ 
tact!  Şi  din  unele  ca  acestea  construiesc  învăţătura  despre  suspenda¬ 
rea  judecăţii,  fiindcă  simţirea  are  înşelări  şi  nu  percepe  ceea  ce  lu¬ 
crurile  sunt  prin  fire,  ci  ochii  sunt  înşelaţi  de  colorit,  pe  gâtul  po¬ 
rumbelului  observând  alte  culori  în  momente  diferite  schimbându- 
se  vederea  în  funcţie  de  răsucirile  animalului  şi  de  poziţiile  faţă  de 
raze. 

De  aceea  sprijinindu-se  pe  percepţia  cu  ajutorul  ochilor,  nici 
nu  sunt  de  acord  [că  este]  zi,  nici  nu  mărturisesc  [că  este]  noapte. 
Drept  urmare,  cad  şi  în  necredinţa  în  Dumnezeu,  concluzionând  că 
nici  toată  [lumea]  nu  este  administrată  de  pronia  lui  Dumnezeu, 
nici  nu  este  purtată  de  la  sine. 

Dar  ai  putea  vedea  pe  mulţi  şi  dintre  cei  care  au  crezut  în  scri¬ 
erile  legiuitoare  şi  profetice,  care  se  luptă  cu  convingere  prin  obiec¬ 
ţie  la  fiecare  [lucru]  împotriva  clarităţii,  ca  să  slăbească  şi  să  tulbure 
adevărul  din  învăţături.  Unii  mărturisesc  că  cred  în  Hristos  Iisus, 
dar  nu  sunt  aflaţi  «uniţi  în  acelaşi  cuget  şi  în  aceeaşi  înţelegere»970,  ci 
despărţiţi  în  dezbinările  cele  mai  mari.  Unii  din  simplitate,  dar  nu 
puţini  din  setea  de  conducere  şi  din  vanitate,  doresc,  de  aceea,  să  fie 
arătaţi  multora  ca  fiind  înţelepţi  şi  având  cunoştinţă  peste  ceilalţi. 

Toate  [locurile]  s-au  umplut  de  cei  care  se  confruntă  unii  cu 
alţii  şi  se  contrazic  în  învăţătură,  fiecare  susţinându-şi  certăreţ  pro¬ 
pria  învăţătură  şi  cu  cea  mai  înverşunată  încordare  forţându-se  să  le 
răstoarne  şi  să  le  respingă  pe  ale  celuilalt.  Dar  cei  care  se  laudă  că  au 
păzit  învăţătura  apostolică  şi,  prin  succesiune  de  la  aceia,  că  au  pri¬ 
mit  predica  Evangheliei,  trebuie  să  arate  prin  consensul  despre  în¬ 
văţături  că  sunt  părţi  ale  Bisericii  lui  Hristos  celei  una. 


970 


I  Cor.  1, 10. 

173.  Această  tulburare  ajunge  nu  numai  la  cunoştinţă,  ci  şi  la 
fapte.  «Sunt  căi  ale  omului  care  par  să  fie  drepte,  dar  capetele  ei  dau 
în  fundul  iadului»971.  Şi:  « există  drept  care  piere  în  dreptatea  lui  şi  ne- 
cuvios  care  rămâne  în  răutatea  lui»972. 

Dacă  este  ceva  greu  de  văzut,  [atunci]  şi  dreptatea  adevărată 
aparţine  acestei  categorii.  De  aceea  şi  Solomon  numără  împreună 
acestea  ca  deopotrivă  de  cinstite,  spunând:  «sd  înţelegi  parabolele  şi 
cuvântul  întunecat  (tainic),  spusele  înţelepţilor  şi  pildele»973;  «să  înţe¬ 
legi  dreptatea  adevărată  şi  faci  dreaptă  judecata »974.  De  aceea,  mulţi 
aduc  din  grabă  judecăţi  contradictorii,  înainte  de  observaţia  dobân¬ 
dită  prin  raţionamentul  (cuvântul)  suficient  şi  cercetat  foarte  amă¬ 
nunţit,  din  nesăbuinţă  dându-şi  încuviinţarea  faţă  de  învăţătura  fie¬ 
căruia  fără  cercetare. 

Disciplina  dialectică  este  crezută  mai  degrabă  că  poate  să  le 
ofere  pe  acestea:  să  împartă  distinct  naturile  lucrurilor,  să  le  recu¬ 
noască  pe  cele  de  acelaşi  fel  şi  să  le  separe  pe  cele  opuse.  De  aceea, 
ştiindu-se  pe  sine  că  are  dialectica  dumnezeiască,  a  spus:  «Să-ţi  fie 
plăcută  vorba  mea»973,  căci  dialectica  celor  certăreţi  şi  a  celor  care 
tratează  lucrurile  în  mod  înverşunat  nu  este  plăcută,  ci  este  ceva  re¬ 
voltător.  Dar  fiind  cele  trei  perechi,  lumină  şi  întuneric,  bun  şi  rău, 
amar  şi  dulce,  sunt  ele  o  singură  [problemă]  în  subiect  sau  se  dife¬ 
renţiază  între  ele  după  gen?  Deci  după  [sensul]  mai  simplu,  este 
evident  că  răul  este  atribuit  decăderii  moravurilor,  bunul  (frumosul) 
este  definit  ca  un  bun  lăudabil,  întunericul  ca  aer  lipsit  de  lumină, 
iar  lumina  este  substanţa976  care  destramă  întunericul.  Dulcele  este 
delicateţea  savoarei  sau  seva  plăcută  simţului  gustului.  Iar  amarul 
este  ceea  ce,  fiind  gustat,  se  face  aspru  la  gust.  Deci,  după  sensul 
mai  simplu,  acestea  se  deosebesc  foarte  mult  unele  de  altele. 

Cine  este  deci  atât  de  nebun  încât,  fiind  în  miezul  nopţii,  să 
numească  întunericul  lumină,  iar  ochii  fiindu-i  în  confuzie  în  întu- 


971  Pr.  XVI,  25. 

971  Eccl.  VII,  16. 

973  Pr.  I,  6. 

974  Pr.  I,  3. 

975  Ps.  CUI,  35  (Septuaginta  v.  34). 
ouoia. 

neric,  să  se  poarte  ca  şi  cum  ar  fi  în  lumină  strălucitoare?  Cine,  fiind 
necăjit  de  gustul  celor  amare,  se  poartă  ca  faţă  de  plăcerea  cea  mai 
dulce?  Cui  dintre  cei  care  au  ochi  binele  (frumosul)  sensibil  nu  este 
uşor  de  recunoscut?  Căci  în  simetria  dintre  ele  a  părţilor,  [binele]  îi 
uneşte  prin  fineţea  arătată  pe  cei  întâlniţi  cu  o  atragere  oarecum  au¬ 
tomată  şi  naturală,  iar  urâtul  produce  de  la  sine  o  aversiune  celor 
care  privesc. 

174.  Dar  se  pare  că  nu  despre  cele  binecunoscute  prin  simţire 
este  Scriptura,  căci  dacă  «porunca  Domnului  este  strălucitoare,  lu¬ 
minând  ochii»977  şi  « sfeşnic  pentru  picioarele  dreptului  este  cuvântul 
lui  Dumnezeu»978,  cel  care  nu  trăieşte  după  virtute,  ci  este  înfăşurat 
de  patimile  materiale,  acela  este  cel  care  se  bucură  de  o  viaţă  în  rău¬ 
tate  ca  fiind  vreo  lumină,  dar  o  evită  pe  cea  după  porunca  Domnului 
ca  fiind  întuneric.  Şi  cel  care  evită  din  cauza  greutăţii  poruncilor  cu¬ 
vintele  lui  Dumnezeu  dulci  gâtlejului  celui  drept,  fiind  mai  presus 
decât  mierea979  pentru  gustul  lui  raţional,  acesta  spune  amarului 
dulce  şi  dulcelui  amar.  Despre  acestea  trebuie  gândit  şi  despre  bine 
(frumos),  căci  frumosul  cu  adevărat  din  suflet  este  bine  proporţio- 
nat  prin  virtutea  deprinsă;  căci  virtutea  este  centrul  şi  simetria,  iar 
cele  care  încalcă  virtutea  pe  ambele  părţi,  excesele  şi  lipsurile,  sunt 
disproporţia  şi  urâţenia.  Asemenea,  bărbăţia  este  centrul,  excesul  fa¬ 
ţă  de  aceasta  este  cutezanţa,  iar  lipsa  acesteia  timiditatea.  De  aceea 
binele  (frumosul)  sufletului  este  bine  proporţionat  prin  virtute,  iar 
urâţenia  [înseamnă]  disproporţii  venite  din  răutate.  Scriptura  îi  ne¬ 
fericeşte  pe  cei  care  aleg  răul  ca  bine  şi  fug  de  virtute  ca  de  ceva  rău. 

Dar  trebuie  cercetată  şi  cauza  pentru  care  se  zice  despre  bine 
(frumos)  „cei  care  spun”,  iar  despre  lumină  şi  dulce  nu  „cei  care 
spun,  ci  „cei  care  consideră  (ţin)”.  «Vai  celor  care  spun  răului  bine  şi 
binelui  rău,  celor  care  consideră  întunericul  lumină  şi  lumina  întune¬ 
ric,  celor  care  consideră  dulcele  amar  şi  amarul  dulce»980.  Poate  că 
Scriptura  arată  că  la  primele  alegeri  ale  vieţii  greşim  doar  prin  raţi¬ 
une  (cuvânt),  dar  ajunşi  la  fapte  şi  nedetaşaţi  prin  experienţă  de  rău, 


977  Ps.  XVIII,  9. 

978  Ps.  CXVIII,  105. 

979  Ps.  CXVIII,  103. 

980  Is.  V,  20. 

ne  punem,  ca  să  zicem  aşa,  hotarele  faptelor,  făcând  lucrările  răută¬ 
ţii  de  neclintit.  Căci  cel  care  nu  se  schimbă  de  la  nestăpânire  şi  iubi¬ 
re  de  plăcere  la  cumpătare,  îşi  face  amarul  dulce.  Şi  cel  care  fuge  de 
viaţa  după  Evanghelie,  dar  alege  viaţa  de  animal  şi  iraţională,  îşi  face 
întunericul  lumină.  Totuşi  cel  care  le  apără  pe  acestea  şi  vorbeşte 
obraznic  despre  fapte  necuviincioase,  acela  este  cel  care  spune  bine¬ 
lui  rău,  după  Apostol,  care  îi  acuză  nu  numai  pe  cei  care  fac  acestea, 
ci  şi  pe  cei  care  sunt  de  acord  cei  care  fac98'.  Consideră  (îşi  face)  în¬ 
tunericul  lumină  cel  care  pune  lampa  sub  obroc  sau  o  ascunde  în 
vas  şi  nu  o  pune  pe  sfeşnic982.  Deci  „a  spune  răului  bine”  este  înţeles 
ca  referindu-se  la  a  dogmatiza,  iar  „a  considera”  întunericul  lumină 
[ca]  referindu-se  la  comportamentul  din  fapte. 

175.  «Vai  de  cei  care  sunt  înţelepţi  pentru  ei  şi  învăţaţi  în  faţa 
lor  înşişi»983. 

Acestea  îi  cuprind  nu  numai  pe  cei  care  cad  în  fapte,  ci  şi  pe 
cei  care  sunt  ţinuţi  de  necredinţa  şi  de  necunoaşterea  faţă  de  Dom¬ 
nul  nostru  Iisus  Hristos.  Căci  cel  care  nu  crede  în  lumina  cea  adevă¬ 
rată984,  ci  se  face  fiu  al  diavolului985,  acela  spune  întunericului  lumi¬ 
nă  şi  luminii  întuneric.  După  cum  Domnul  este  lumină986,  tot  aşa 
este  dulceaţă  pentru  cei  care  gustă  din  El  cu  înţelegere,  aducând 
bucurie  plăcută  şi  plină  de  orice  desfătare.  De  aceea  cel  care  ÎI  gustă 
şi  ajunge  la  experienţa  bucuriei  celei  mai  plăcute  şi  delicate,  spune: 
« Gustaţi  şi  vedeţi  că  bun  este  Domnul»987 .  De  aceea,  cel  care  nu  cre¬ 
de  în  Domnul  îi  spune  amarului  dulce.  Dar  cel  care  nu  crede  în 
Domnul,  nici  nu  înţelege  firea  frumuseţii  adevărate,  nici  nu  primeş¬ 
te  vederea  ei  -  căci  nu  în  armonia  membrelor,  nici  în  vreo  culoare 
care  să  strălucească  pe  trup  se  află  plăcerea,  ci  doar  în  cugetul  cură¬ 
ţat  cu  prisosinţă  este  cunoscut  cu  siguranţă  binele  (frumosul)  din  fi¬ 
rea  dumnezeiască,  după  Psalmul,  care  spune:  «în  strălucirea  şi  în 


981  Rom.  I,  32. 

982  Mt.  V,  15. 

983  Is.  V,  21. 

984  In.  I,  9. 

985  I  In.  III,  10. 

986  In.  VIII,  12. 

987  Ps.  XXXIII,  8  (Septuaginta  v.  9). 

frumuseţea  Ta»9*8  -  deci  cel  care  nu  primeşte  prin  proprii  ochi  stră¬ 
lucirile  frumuseţii  dumnezeieşti,  acela  spune  răului  bine  (frumos). 
Iar  prin  negarea  acesteia,  în  mod  clar  este  de  acord  cu  opusul. 

Căci  dacă  Domnul  este  lumină,  cel  opus  Lui  este  desigur  întu¬ 
neric.  Dacă  firea  adevărului  este  dulceaţă,  minciuna  este  desigur 
amară.  Deci  prin  negarea  lui  Dumnezeu  se  face  confirmarea  vrăjma¬ 
şului.  Dacă  nu  este  părtăşia  dreptăţii  cu  nedreptatea,  nici  comuniu¬ 
nea  luminii  cu  întunericul,  nici  armonie  între  Hristos  şi  Veliar9®9, 
acestea  trebuie  separate.  Este  nevoie  de  atenţie  mare  şi  precisă  ca  să 
nu-1  confundăm  pe  cel  care  se  transformă  în  înger  de  lumină990, 
considerându-1  lumină,  nici  bucurându-ne  de  amâreala  răutăţii,  să 
atribuim  vieţii  iubitoare  de  plăcere  slava  dulceţii;  nici  înrobindu-ne 
sufletul  faţă  de  frumuseţea  trupurilor,  să  considerăm  că  firea  frumu¬ 
seţii  adevărate  este  în  aceasta. 

176.  Deci  « Vai  de  cei  care  sunt  înţelegători  pentru  ei  şi  învăţaţi 
în  faţa  lor  înşişi»991. 

Acestea  se  pot  spune  despre  cei  care  cred  despre  ei  înşişi  că 
sunt  înţelegători  şi  învăţaţi,  deşi  nu  sunt  astfel.  Dar  se  pot  [spune]  şi 
despre  cei  care  au  într-adevăr  harisma  înţelegerii  şi  a  cunoaşterii, 
dar  nu  o  împărtăşesc  şi  celorlalţi.  «Căci  înţelepciune  ascunsă  şi  co¬ 
moară  nearătată,  care  este  folosul  din  amândouă»"2?  Deci  unii  ca 
aceştia  sunt  învăţaţi  în  faţa  lor  înşişi,  dar  nu  şi  în  faţa  celorlalţi,  ca  şi 
cel  care  şi-a  ascuns  talantul  la  sine993.  Nu  este  învăţat  nici  înaintea 
lui  Dumnezeu  cel  care  nu  s-a  folosit  de  cunoaştere  spre  slava  lui 
Dumnezeu. 

Se  pare  că  este  şi  o  a  treia  asemenea  interpretare  a  „celor  înţe¬ 
legători”  şi  a  „celor  învăţaţi”.  Cei  care  sunt  astfel  de  la  Dumnezeu, 
care  primesc  darul  de  la  El,  dar  care  nu  îi  atribuie  lui  Dumnezeu  ca¬ 
uza  înţelegerii,  ci  pun  realizările  pe  seama  lor,  [aceştia]  sunt  înţele¬ 
gători  pentru  ei  şi  învăţaţi  în  faţa  lor  înşişi.  Către  ei  este  potrivit  să 


988  Ps.  XLIV,  5. 

989 II  Cor.  VI,  14-15. 

990 II  Cor.  II,  14. 

991  Is.  V,  21. 

992  fnţ.  Sir.  XX,  31  (Septuaginta  v.  30). 

993  Mt.  XXV,  25. 

se  spună:  «Ce  ai  pe  care  să  nu  fi  primit?  Iar  dacă  ai  primit,  de  ce  te 
lauzi,  ca  şi  cum  n-ai  fi  primit »994?  Şi:  «Dacă  n-ar  zidi  Domnul  casa,  în 
zadar  s-ar  trudi  ziditorii»995. 

De  aceea  se  spune  că  înţelegerea  este  ca  o  disponibilitate  a  su¬ 
fletului  de  a  urmări,  adunând  imediat  într-unul  gândurile  despre  lu¬ 
cruri,  [disponibilitate]  care  a  fost  formată  prin  desăvârşirea  în  noi  a 
seminţelor  raţionale"6.  Sau  înţelegerea  este  capacitatea  cugetului 
de  a  găsi  cu  perspicacitate  ceea  ce  este  propriu  şi  cuvenit  fiecărui  lu¬ 
cru.  Iar  cunoaşterea  [este]  deprinderea  care  are  în  sine  ceea  ce  este 
statornic,  nefiind  schimbată  de  cuvânt  (raţiune).  Cel  care  cunoaşte 
este  cel  care  îşi  asumă  contemplările  necesare  pentru  fericire,  care 
deja  cuprinde  în  sine  [aceasta]  ca  pe  un  obicei  şi  cu  statornicie.  Se 
spune  că  înţelepciunea  este  cunoaşterea  lucrurilor  dumnezeieşti  şi 
omeneşti  şi  a  cauzelor  lor.  Dar  dacă  înţelepciunea  de  la  sine  este 
Hristos997,  spunem  că  înţeleptul  este  cel  desăvârşit  prin  participarea 
la  Hristos,  Care  este  înţelepciunea. 

Cel  înţelegător  este  considerat  după  desăvârşirea  seminţelor 
de  înţelegere  din  noi.  Cel  care  cunoaşte  [este  considerat]  după  asu¬ 
marea  contemplărilor  necesare  pentru  fericire,  după  ce  deja  a  cu¬ 
prins  în  sine  [aceasta]  ca  pe  un  obicei  şi  cu  statornicie.  Am  găsit  în 
Ieşire  un  răspuns  dumnezeiesc,  care  spune  despre  constructorii  şefi: 
«îi  voi  umple  de  Duhul  dumnezeiesc  al  înţelegerii  şi  al  cunoştinţei »"8. 
De  aceea,  vai  celui  care  nu  îi  atribuie  lui  Dumnezeu  cauza  înţelege¬ 
rii  şi  cunoaşterii  lui.  Nimeni  să  nu-şi  asume  unele  ca  acestea,  spu¬ 
nând  despre  sine  nici  că  este  cunoscător,  nici  înţelegător,  nici  înţe¬ 
lept.  Pentru  că  înţelepciunea  este  cunoaşterea  lucrurilor  dumneze¬ 
ieşti  şi  omeneşti,  să-i  fie  atribuită  Duhului  Sfânt  cauza  acestora! 
Căci  «un  toiag  va  ieşi  din  rădăcina  lui  lesei  şi  o  floare  din  rădăcină  se 


994  /  Cor.  IV,  7. 

995  Ps.  CXXVI,  1. 


996  Un  concept  de  origine  stoică,  raţiunile  seminale  sunt  reflecţii  ale  Minţii  supreme, 
identificată  în  creştinism  cu  Mântuitorul  Iisus  Hristos,  în  natură.  Prin  contemplarea 
lor,  omul  poate  ajunge  la  contemplarea  Minţii  supreme. 

997  1  Cor.  I,  24. 

998  leş.  XXXI,  3. 

va  înălţa.  Şi  se  va  odihni  pe  el  Duhul  lui  Dumnezeu,  Duhul  înţelep¬ 
ciunii  şi  al  înţelegerii...»  şi  celelalte999. 

177.  «Vai  de  cei  puternici  ai  voştri  şi  de  cei  care  beau  vin  şi  de  cei 
tari  care  îşi  amestecă  sichera»1000 . 

Şi  preoţilor  care  intră  la  cele  sfinte  Legea  le  interzice  să  ames¬ 
tece  vinul  şi  sichera1001,  şi  celor  numiţi  nazirei,  după  cum  se  spune  în 
acest  fel  în  Numeri:  « Căci  Domnul  a  grăit  către  Moise,  zicând:  Gră¬ 
ieşte  fiilor  lui  Israel  şi  spune-le:  Bărbatul  sau  femeia  care  va  jura  cu 
mare  jurământ1002  să  trăiască  în  curăţie  pentru  Domnul,  fără  vin  şi 
sicheră»1003 .  Şi  în  Pilde  Solomon  spune:  « Cei  puternici  (principii)  au 
fire  mânioasă,  aşadar  să  nu  bea  vin,  pentru  ca  nu  cumva  bând  să  uite 
de  înţelepciune»100*.  Căci  se  cuvine  celor  care  slujesc  cuvântul  dum¬ 
nezeiesc  şi  celor  cărora  li  s-a  încredinţat  grija  faţă  de  oameni  să  se 
ferească  deplin  de  cele  care  fac  tulburare  părţii  conducătoare  (min¬ 
ţii).  De  câte  ori  se  bea  mult  [vin]  neamestecat,  [acesta],  ca  un  tiran 
care  urcă  spre  acropole,  din  cel  mai  înalt  vârf  aduce  sufletului  zgo¬ 
mote  neîncetate,  necruţând  niciun  dispoziţie  nelegiuită,  ci  supu¬ 
nând  mai  întâi  chiar  raţiunea,  confundând  şi  spărgând  întreaga 
rânduire  existentă  din  educaţie,  stârnind  râsete  indecente,  glas 
zgomotos,  porniri  decăzute,  dorinţe  nestăpânite,  frenezie  şi  nebunie 
pentru  orice  plăcere  nelegiuită. 

De  aceea  cei  tari  să  nu  bea  vin,  nici  cei  încredinţaţi  cu  vreo 
conducere  şi  cu  administrarea  treburilor  publice,  nici  cei  care,  fiind 
în  floarea  vârstei,  sunt  în  putere  trupească.  Căci  unii  ca  aceştia, 
aflându-se  prin  fire  uşor  de  provocat  către  porniri,  de  câte  ori  pri¬ 
mesc  văpaia  vinului,  prin  abundenţa  din  plin  a  materiei  arzătoare 
stârnesc  ca  o  flacără  cu  putere.  Dar  pentru  că  «cel  mai  mic  poate  fi 
iertat  de  milă,  dar  cei  puternici  vor  fi  cercetaţi  puternic»1005.  De  aceea 

vai  celor  puternici  din  cauza  vătămării  de  către  vin  şi  sicheră.  Căci 
de  la  cel  căruia  i  s-a  dat  mult,  mai  mult  i  se  va  cere1006. 

178.  Deci  dacă  ţi  s-a  încredinţat  administrarea  Tainelor,  cuvân¬ 
tul  de  înţelepciune,  puterea  cunoaşterii,  dar  ai  sufletul  scufundat  în 
vin,  cum  nu  este  drept  să  te  jelească  profetul?  Căci  având  putere 
duhovnicească,  o  faci  slabă  prin  nemăsurarea  vinului.  Şi  cel  stăpânit 
vreodată  de  oricare  patimă  a  sufletului,  ca  şi  cum  ar  fi  dus  în  beţie 
prin  extazul  născut  în  el  de  la  patimă,  se  spune  că  bea  vin  şi  îşi 
amestecă  sicheră,  pe  care  o  ştim  tâlcuită  ca  „băutură”.  Căci  neputin¬ 
ţa  de  a  urmări  cu  mintea  îi  apare  sufletului  la  fel  şi  din  necaz,  din 
teamă,  din  plăcere  şi  din  dorinţă,  raţiunea  fiind  stăpânită  de  patimă, 
încât  noi,  cei  puternici,  cei  încredinţaţi  cu  întâietatea  în  popor,  chi¬ 
ar  dacă  am  fi  stăpâniţi  de  patimă  doar  în  mică  măsură  şi  am  crede 
că  amestecând-o  cu  raţiunea  o  strunim  prin  cuvânt  şi  o  ţinem,  nu 
suntem  scutiţi  să  [ne  numim]  nefericiţi  pentru  acestea.  O  beţie 
cumplită  [sunt]  setea  de  slavă  şi  setea  de  putere,  o  băutură  cumplită 
este  invidia,  cumplită  este  făţărnicia  şi  bârfirea  aproapelui,  de  care 
sufletul  fiind  îmbătat  uită  de  înţelepciune. 

Nimic  nu  tulbură  contemplările  din  înţelepciune  ca  aceasta 
patima  şi  [de  altfel]  orice  păcat.  Dar  cum  este  mânios  cel  care  are 
înţelepciunea?  Căci  nu  spune  încă  „cel  nepătimitor”,  ci  vorbeşte 
despre  cel  moderat.  Astfel  şi  în  alte  [texte]  spune:  «Smintitul  îşi 
mărturiseşte  imediat  mânia»1007,  dar  «înţeleptul  o  drămuieşte  cu  mă¬ 
sură»1008.  De  aceea  zice  că  cel  care  îşi  controlează  patima  prin  raţiu¬ 
ne  îşi  arată  în  mod  drămuit  mânia,  după  cum  se  spune:  «Mâniaţi-vă, 
dar  nu  păcătuiţi»1009.  Dar  Domnul  poruncindu-le  pe  cele  mai  desă¬ 
vârşite1010  spune  să  tăiem  complet  patima,  nu  ne  îndeamnă  [doar]  să 
o  limităm. 

179.  « Vai  de  cei  care  fac  dreptate  celor  necuvioşi  pentru  daruri 
şi  dreptatea  dreptului  o  îndepărtează »I0U. 


1006  Lc.  XII,  48. 

1007  Pr.  XII,  16. 

1008  Pr.  XIX,  u. 

1009  Ps.  IV,  4  (Septuaginta  v. 

1010  Mt.  V,  29. 

1011  Is.  V,  23. 


204 


Sf.  Vasile  cel  Mare 


Cuvântul  este  clar,  condamnându-i  pe  cei  care  la  judecată  (în 
tribunale),  din  iubire  faţă  de  mamona  nimicesc  dreptatea  judecăţii, 
fiind  dispuşi  la  mituire1012,  numindu-1  pe  necuvios  drept,  iar  pe  drept 
condamnându-1  pentru  nedreptate.  Căci  raţiunea  cuprinsă  de  iubi¬ 
rea  de  argint  este  o  balanţă  care  îşi  înclină  acul  spre  o  greutate.  Să 
fim  atenţi  la  noi  înşine  cu  mai  multă  grijă,  ca  să  nu  dăm  dreptate 
nici  vreunui  om,  nici  vreunui  cuvânt  necuvios,  fiind  determinaţi  la 
încuviinţarea  acestora  prin  bunăvoinţa  [arătată  de  ele]  către  noi,  ca 
să  nu  cădem  sub  nefericirea  adusă  [prin  acestea] . 

«De  aceea  în  ce  fel  va  fi  arsă  trestia  de  tăciunele  din  foc  şi  se  va 
aprinde  cuprinsă  de  flacără,  rădăcina  lor  va  fi  ca  ţărâna,  şi  floarea  lor 
ca  praful  se  va  înălţa.  Căci  nu  au  dorit  Legea  Domnului  Savaot,  ci  cu¬ 
vântul  Sfântului  lui  Israel  l-au  mâniat»1013. 

Scriptura  ameninţă  că  rădăcinile  păcătoşilor  vor  fi  arse  şi  fă¬ 
râmiţate  în  ţărână  şi  că  floarea  lor  ca  praful  se  va  înălţa.  Să  obser¬ 
văm  cele  adăugate  ca  urmare  a  celor  redate  înainte.  Căci  după  ce 
discută  în  cele  de  dinainte  despre  cei  care  se  folosesc  nemăsurat  de 
vin  şi  îi  blamează  pe  cei  care  primesc  daruri  în  judecăţi,  acum  spune 
că  rădăcinile  lor  vor  fi  arse  ca  trestia  de  tăciunele  din  foc. 

Trestia  este  o  plantă,  care  şi-a  fixat  rădăcina  pe  cele  slabe,  ne¬ 
tedă  la  înfăţişarea  din  afară,  dar  goală  pe  dinăuntru,  neregulată  în 
creştere,  divizată  de  noduri  dese,  din  cauza  puterii  slabe  cu  care 
creşte,  planta  neputând  să  crească  drept,  ci  având  trebuinţă  de  câte 
o  oprire  în  creştere.  De  aceea  şi  nodul  se  constituie  când  i  se  opreşte 
puterea.  Căci  de  câte  ori  i  se  iveşte  puţin,  se  opreşte  apoi,  şi  astfel 
prin  zăbovirea  prea  multă  se  constituie  nodul.  Apoi  iarăşi  folosindu- 
se  de  nod  ca  de  un  piedestal  şi  de  o  temelie,  puterea  se  iveşte  iarăşi 
şi  astfel  planta  se  formează,  oprindu-se  [însă]  mereu.  Asemenea 
sunt  cei  binecunoscuţi  din  lucrurile  acestei  lumi,  fixaţi  pe  o  bază  ne¬ 
sănătoasă,  goi  în  omul  dinăuntru,  trăind  în  inconsistenţa  lucrurilor 
lumii  acesteia.  De  aceea  în  felul  în  care  trestia  va  arde  de  cărbunele 
focului,  la  fel,  spune,  vor  fi  cuprinse  rădăcinile  lor  de  flacăra  arză¬ 
toare. 


lou  I  Reg.  VIII,  3. 
1013  Is.  V,  24. 

180.  Iar  tăciunele  (cărbunele)  este  foc  pământean,  rămas  după 
trecerea  flăcării  în  materia  mai  densă.  Deci  dacă  cei  care  trăiesc  îm¬ 
pătimit  îşi  au  ca  propriu  focul  patimilor,  după  cum  bogatul  are  înă¬ 
untru  cauza  care  îl  arde  de  sete,  de  aceea  îi  ameninţă  pe  cei  care 
beau  vin  ca  nişte  beţivi  cu  nimicirea  prin  ardere.  Iar  dacă  din  cauza 
darurilor  [primite]  încurcă  ceea  ce  este  drept,  spune  că  şi  rădăcina 
lor  va  fi  arsă  de  flacăra  arzătoare,  numind  în  mod  clar  „rădăcină”  iu¬ 
birea  de  argint,  despre  care  şi  Apostolul  declara:  «iubirea  de  argint 
este  rădăcina  tuturor  relelor»1014.  Ce  fel  de  floare  se  poate  ivi  din 
asemenea  rădăcină,  dacă  nu  una  asemănătoare  prafului,  cu  o  fire  in¬ 
stabilă  şi  împrăştiată  în  aer?!  Sau  poate,  după  cum  praful  împiedi¬ 
când  respiraţia  ne  dăunează  vieţii,  la  fel  şi  florile  iubirii  de  argint: 
lăcomiile,  nedreptăţile,  minciuna,  calomnia,  celelalte  asemenea  care 
sunt  vlăstare  ale  rădăcinii  celei  rele,  sunt  nimicitoare  vieţii  noastre, 
împiedicând  curăţia  duhului. 

Cu  foarte  [multă]  grijă  nu  a  spus  „şi  fructul  lor”,  ci  „şi  floarea 
lor”.  Căci  vlăstarele  răutăţii  sunt  nedesăvârşite,  fiind  nimicite  chiar 
la  înmugurire  şi  la  prima  floare.  Căci  «l-am  văzut  pe  cel  necredincios 
falindu-se  şi  am  trecut  şi  iată  nu  mai  era»1015.  Deci  dreptul  este  ca 
pomul  sădit  lângă  izvoarele  apelor1016,  udat  continuu  de  un  şuvoi  de 
viaţă,  dar  rădăcina  păcătoşilor  va  fi  arsă.  Şi  floarea  se  va  înălţa  ca 
praful.  De  aceea  nu  au  dorit  Legea  Domnului  Savaot,  ci  au  mâniat 
Cuvântul  Sfântului  lui  Israel.  Spune  Lege  şi  Cuvânt  ca  diferite  de¬ 
numiri  ale  Domnului.  De  aceea  profetul  vorbeşte  despre  Cuvânt  ca 
fiind  însufleţit:  « cuvântul  Domnului  l-au  mâniat».  Căci  Legea  vie  şi 
Cuvântul  lui  Dumnezeu  este  Fiul  Cel  Unul-Născut,  prin  Care  sunt 
toate1017. 

181.  «Şi  S-a  aprins  Domnul  Savaot  cu  mânie  asupra  poporului 
Său  şi  Şi-a  pus  mâna  Sa  peste  ei  şi  i-a  bătut.  Şi  s-au  mâniat  munţii  şi 
s-au  făcut  leşurile  lor  ca  gunoiul  în  mijlocul  drumului.  Şi  în  toate 
acestea,  nu  Şi-a  întors  iuţimea  Lui,  ci  mâna  Lui  este  încă  ridicată»1018. 


1014 1  Tim.  VI.  10. 

Păcatul  celor  puternici  şi  tari  a  făcut  cale  mâniei  mişcată  de 
Dumnezeu  împotriva  poporului.  De  aceea  mai  întâi  [spune]:  «Vai  de 
cei  puternici  ai  voştri  şi  de  cei  tari»,  apoi:  «Şi  S-a  aprins  Domnul  cu 
mânie  asupra  poporului  Său»,  acesta  însuşi  fiind  în  mod  vădit  în  pă¬ 
cate,  după  imitarea  întâistătătorilor,  şi  fiind  vrednic  să  pătimească 
cele  de  la  iuţimea  şi  mânia  Domnului.  Iuţimea  este  fierberea  sânge¬ 
lui  din  jurul  inimii,  numită  [aşa]  de  la  umflarea  constituită  în  jurul 
inimii  ca  de  la  o  evaporare  a  lichidelor,  iar  mânia  este  dorinţa  de 
răzbunare.  încât  una  are  mişcare  patimii  acută,  iar  cealaltă  prezintă 
o  umplere  cu  supărare  mai  puternică  şi  mai  mare. 

Totuşi  despre  Dumnezeu  niciuna  dintre  ele  nu  este  cuviincios 
să  se  afirme  că  sunt  spuse  exact,  ci  sunt  exprimări  alegorice.  Căci  nu 
[există]  patima  lui  Dumnezeu,  nici  ceva  pe  potriva  Lui  în  firea  în¬ 
săşi,  ci  asemenea  lucrări  faţă  de  noi  sunt  denumite  „iuţime”.  Şi  poa¬ 
te  mânia  este  o  disciplinare  istovitoare,  iar  iuţimea  denumeşte  o 
mustrare  care  produce  cugetelor  noastre  tulburare.  Căci  Dumnezeu 
tulbură  prin  iuţime,  fără  să-i  învrednicească  însă  de  niciun  cuvânt 
pe  cei  pe  care  Se  aprinde,  după  cum  este  spus  că:  «In  iuţimea  Sa  îi  va 
tulbura  pe  ei»1019,  dar  cei  pedepsiţi  se  învrednicesc  în  mânie  de  învă¬ 
ţătură,  după  cum  este  spus:  « Atunci  va  grăi  cu  ei  în  mânia  Lui »1010. 
Căci  cel  mustrat  pentru  păcate  nu  a  fost  încă  pedepsit.  Dar  cel  pe¬ 
depsit  arată  deja  o  apropiere  de  cunoaştere.  Dacă  mânia  discipli¬ 
nează,  iar  iuţimea  mustră,  mânia  este  mai  eficientă  decât  iuţimea. 
De  aceea  şi  Ieremia  [spune] :  « Pedepseşte-ne ,  Doamne,  dar  în  judeca¬ 
tă  şi  nu  în  iuţime»1021.  Căci  nu  a  spus  „nu  în  mânie”,  fiindcă  doar  pe¬ 
deapsa  (disciplinarea)  din  judecată  este  mai  bună  decât  cea  din  iu¬ 
ţime  şi  din  mânie.  Căci  cel  pedepsit  în  judecată,  luminat  de  cuvânt, 
se  va  folosi  de  judecăţile  lui  Dumnezeu  ca  să  nu  lucreze  nimic  con¬ 
fuz,  ci  să  le  săvârşească  pe  toate  cu  judecată  sănătoasă,  ca  să  aibă 
chiar  şi  gândurile  încercate,  după  cum  s-a  spus:  « Gândurile  drepţilor 
[sunt]  judecăţi»1022. 

într-adevăr,  după  timpul  judecăţii,  când  îşi  pune  mâna  Sa  pes¬ 
te  popor,  se  spune  că  şi  munţii  s-au  mâniat,  Scriptura  arătând  că  în¬ 
treaga  creaţie  ajută  la  impunerea  răzbunării  faţă  de  cei  păcătoşi1023. 
Căci,  după  cum  la  plăgile  egiptene,  războiul  le-a  fost  de  peste  tot, 
din  aer,  de  pe  pământ,  din  apă,  la  fel  şi  acum  când  Domnul  îşi  pune 
mâna  Sa  peste  popor  ca  să-l  bată.  Şi  munţii  se  mânie,  iar  leşurile 
poporului,  ca  gunoiul  aşezat  cu  necinste  în  mijlocul  drumului,  vor  fi 
călcate  în  picioare.  Observă-mi  pe  cei  ajunşi  în  păcate  rămânând  în 
treburile  vieţii  acesteia  şi  călcaţi  în  picioare  de  puterile  potrivnice, 
faţă  de  care  din  cauza  inimii  nepocăite  Scriptura  Domnului  spune 
că  iuţimea  nu  va  fi  întoarsă,  ci  rămâne  încă  mâna  ridicată,  adică 
înălţată  pentru  răzbunare,  numind  „mână”  puterea  pedepsitoare, 
după  Iov:  «Căci  mâna  Domnului  este  cea  care  s-a  atins  de  mine»1024. 
Şi  în  această  [carte]  vorbeşte  despre  mâna  diavolului  în  timpul  pe¬ 
depsei:  « Dar  nu,  ci  întinde-Ţi  mâna  şi  atinge-te  de  oasele  lui»1025. 

182.  «De  aceea  va  ridica  semn  între  neamurile  de  departe  şi  de 
aproape  şi  îi  va  fluiera  de  la  capătul  pământului.  Şi  iată,  ei  vin  degra¬ 
bă  [şi]  uşor»1026. 


După  ceea  ce  s-a  spus,  se  pare  că  Scriptura  profeţeşte  puterea 
romană  care  a  venit  asupra  Ierusalimului  în  ultimul  asediu.  Căci  în 
acela  listele  militare  erau  pline  de  neamuri  de  departe  dar  şi  de 
aproape,  din  Siria  şi  Arabia,  şi  alte  neamuri,  care  fiind  aşezate  lângă 
Iudeea  au  fost  recrutate  de  romani.  De  aceea  semnul  a  fost  ridicat 
între  neamuri,  adică  semnul  crucii  arătate.  Şi  neamurile  au  fost 
chemate  la  credinţă,  dar  Ierusalimul  a  fost  predat  distrugerii.  Iar 
astfel  au  venit  degrabă  şi  uşor,  având  o  asemenea  dorinţă  să  se  răz¬ 
boiască  încât  au  uitat  şi  de  hrană,  nici  n-au  aşteptat  solda,  nici  n-au 
avut  trebuinţă  de  odihnă,  nici  nu  şi-au  scos  echipamentul  de  mili¬ 
tari.  Aceştia  au  fost  socotiţi  ca  stânca  tare  şi  carele  lor  ca  uraganele, 
[erau]  asemenea  leilor  în  forţă  şi  puilor  de  lei  în  atac,  al  căror  muget 
[era]  ca  al  mării  agitate,  când  nimic  altceva  nu  vedea  poporul  atacat 
în  război  decât  întuneric  beznă  pe  pământ. 


1023  înţ.  Sol.  V,  20  ş.u. 

1024  Iov.  XIX,  21. 

182'.  «Şi  a  fost  în  anul  când  a  murit  Ozia  regele,  L-am  văzut  pe 
Domnul.  Şi  a  fost  trimis  către  mine  unul  dintre  serafimi»1027. 

întotdeauna  de  la  zidirea  şi  întemeierea  lumii  puterile  dum¬ 
nezeieşti  au  fost  trimise  către  sfinţi,  pentru  a  îndrepta  iarăşi  nesănă- 
tatea  firii  omeneşti.  Acum  a  fost  trimis  şi  la  Isaia,  pentru  a-i  înde¬ 
părta  păcatele  şi  a-1  curăţa.  A  fost  trimis  când  l-a  auzit  jelindu-şi 
propriile  suferinţe  şi  mărturisindu-şi  păcatul  din  gândurile  lui.  Căci 
a  spus:  «O,  ticălosul  de  mine!  că  sunt  străpuns  de  durere,  căci  om  fi¬ 
ind  şi  având  buze  necurate,  locuiesc  în  mijlocul  unui  popor  care  are 
buze  necurate»1028.  Şi  Pavel  spunea  acestea:  «Om  nenorocit  ce  sunt, 
cine  mă  va  izbăvi  de  trupul  morţii  acesteia»1029?  Şi  apoi  el  însuşi,  ca  şi 
cum  ar  fi  întâlnit  o  descoperire  dumnezeiască,  adaugă:  «îi  mulţu¬ 
mesc  lui  Dumnezeu  prin  Iisus  Hristos»1030 . 

Dar  a  spus:  «O,  ticălosul  de  mine!»,  ajungând  cu  vederea  lim¬ 
pede  la  cugetarea  împărăţiei  lui  Dumnezeu,  Care  era  aşezat  pe  tro¬ 
nul  înalt  şi  măreţ  şi  umplea  cu  slava  Lui  lumea  atât  de  mare.  Căci 
înainte  să-L  înţeleagă  pe  Dumnezeu,  nu  mărturisea  spunând:  «O,  ti¬ 
călosul  de  mine!»  Pentru  că  şi  Avraam,  când  Dumnezeu  i  s-a  arătat, 
atunci  s-a  scris  că  a  spus:  « Dar  eu  sunt  pământ  şi  cenuşă»1031.  La  fel 
şi  Moise,  crescut  fiind  în  toată  înţelepciunea  egiptenilor1032  şi,  după 
cum  se  pare,  depăşindu-i  pe  toţi  aceştia  în  bunătate  şi  în  înţelegere, 
nu  a  simţit  despre  sine  că  este  cu  vocea  slabă  şi  greoaie,  dar  când  L- 

a  auzit  pe  Cel  care  îi  vestea,  atunci  a  simţit  lipsa  graiului  şi  greutatea 
limbii1033. 

183.  «Şi  în  mâna  lui  avea  un  cărbune,  pe  care  l-a  luat  cu  cleştele 
de  pe  altar  şi  s-a  atins  de  gura  mea»1034. 

Cel  care  interpretează  iudaic  ceea  ce  s-a  zis,  va  spune  că,  după 
cât  se  pare,  Domnul  a  fost  văzut  într-un  loc  din  Ierusalim,  aşezat  pe 
tron  înalt  şi  măreţ  şi  serafimii  stând  de  jur  împrejurul  Lui.  Şi  focul 
luat  de  serafim  de  pe  jertfelnicul  arderilor  de  tot  a  fost  pus  pe  gura 
profetului,  spre  curăţarea  buzelor  lui.  Dar  noi,  care  am  crezut  că  ce¬ 
le  după  Lege  sunt  un  exemplu  şi  umbră  al  celor  cereşti,  numim  „ca¬ 
să”  întreaga  alcătuire  a  creaţiei  raţionale  şi  sensibile,  iar  „tron  înalt” 
conducerea  şi  stăpânirea  lui  Dumnezeu  peste  toţi,  iar  „serafim”  pu¬ 
terile  mai  presus  de  lume.  Căci  dacă,  după  cum  şi-au  închipui  unii, 
[serafimul  înseamnă]  cele  două  emisfere  ale  cerului,  care  se  arată  pe 
rând  deasupra  pământului,  cu  câte  şase  părţi  ale  fiecăreia  ca  nişte 
aripi  întrebuinţate  pentru  mişcarea  rapidă,  cum  a  fost  trimis  unul 
dintre  ele  sau  cum  a  fost  rupt  de  celălalt,  când  natura  cerului  este 
legată  laolaltă?  Dar,  după  cum  am  spus,  [reprezintă]  puterile  mai 
presus  de  lume,  învrednicite  cu  aşezarea  cea  mai  apropiată  datorită 
culmii  lor  în  sfinţenie,  dintre  care  una  a  venit  la  profet.  Căci  după 
cum  Dumnezeu  Cel  peste  toţi  nu  dispreţuieşte  să  Se  uite  din  cer 
pentru  grija  faţă  de  oameni,  nici  puterile  individuale  nu  neagă  sluji¬ 
rea  pentru  binefacerea  oamenilor. 

Deci  Serafimul  a  luat  de  pe  altar  cu  cleştele.  Cugetă  cât  de  ma¬ 
re  este  altarul,  cât  de  inaccesibil,  încât  serafimul  nu  îndrăzneşte  să 
se  atingă  cu  mâna  de  el,  ci  ia  în  mână  focul  cu  cleştele.  Şi  a  luat  un 
cărbune.  Ia  focul  în  mână.  De  unde  este  acest  foc,  care  curăţă  păca¬ 
tul?  Sau  poate  este  înrudit  cu  acela,  despre  care  s-a  spus:  «Acesta  vă 
va  boteza  cu  Duh  Sfânt  şi  cufoc»°i5.  De  vreme  ce  cărbunele  este  foc, 
rămas  în  materia  deja  mai  densă  şi  mai  pământeană,  căci  după  ce 
izbucnirea  flăcării  a  trecut,  sunt  numiţi  „cărbuni”  asocierea  focului 
cu  materia  densă,  de  aceea  poate  semnifica  venirea  Domnului  în 


1033  leş.  IV,  10. 

1034  Is.  VI,  6-7. 

1035  Mt.  III,  11. 

trup.  Căci  spune:  «Cuvântul  trup  (carne)  S-a  făcut»1036,  iar  carnea 
primind  luminarea  de  Ia  dumnezeire,  [este]  sensibilă  după  partea 
trupească,  dar  după  unirea  cu  Dumnezeu  [este]  transparentă  şi  stră¬ 
lucitoare.  Iar  acest  trup  a  ridicat  păcatele  lumii1037  şi  a  curăţit  nele¬ 
giuirile  noastre1038;  pe  aceasta  profeţia  ne-o  înfăţişează  prin  pildă. 
Căci  Nadab  şi  Abiud  au  fost  arşi  complet,  folosindu-se  de  foc  stră¬ 
in1039.  Dar  serafimul  a  luat  cărbunele  din  focul  sfânt  de  pe  altarul  ra¬ 
ţional  al  arderilor  de  tot  adevărate,  nu  singur,  ci  cu  cleştele.  Ca  să 
arate  că  focul  ceresc  nu  arde,  ci  curăţeşte,  luându-1  în  mână,  astfel  1- 
a  atins  de  buze.  Cu  acest  foc  era  înrudit  şi  cel  din  rug,  pe  care  Moise 
l-a  văzut  aprins  în  plantă,  dar  nearzând  rugul1040.  Poate  cleştele  este 
capacitatea  aflată  în  fiecare  de  a  primi  bunurile  date  de  Dumnezeu, 
după  măsura  aproprierii  găsită  în  fiecare  a  binelui  (frumosului). 

184.  «Şi  am  auzit  vocea  Domnului,  spunând:  Pe  cine  voi  trimite? 
Şi  cine  va  merge1041»? 

Pe  Moise  [Dumnezeu]  nu  îl  întreabă,  ci  îi  spune  ca  şi  cum  ar  fi 
pregătit:  «Şi  acum  vino,  te  voi  trimite  la  faraon,  regele  Egiptului»1042 . 
Dar  către  Isaia  spune:  «Pe  cine  voi  trimite?  Şi  cine  va  merge»?  Care 
este  cauza?  Pentru  că  acolo  Moise  a  fost  trimis  spre  binele  şi  binefa¬ 
cerea  poporului,  aici  însă  este  expusă  slujirea  pentru  unele  lucruri 
dureroase.  De  aceea  era  o  poruncă  pentru  acela,  dar  pentru  acesta 
misiunea  este  lăsată  în  puterea  lui,  pentru  că  [noi]  oamenii  suntem 
făcuţi  să  le  primim  pe  cele  pe  care  le  alegem  de  bună  voie,  chiar  da¬ 
că  sunt  chinuitoare.  De  aceea,  Domnul  îl  vrea  să  primească  de  bună 
voie  trimiterea.  Şi  a  arătat  că  este  nevoie  de  trimitere,  dar  vrea  ca 
persoana  potrivită  pentru  slujire  să  se  prezinte  din  proprie  iniţiaţi- 

V 

va. 

Moise  fiind  chemat  la  mărirea  vieţii  [sale]  şi  întâietatea  asupra 
unui  asemenea  popor,  se  ruga:  «Cine  sunt  ca  să  merg  la  faraon,  rege- 

le  Egiptului  şi  să  scot  poporul  din  Egipt?»1043,  şi  iarăşi:  «Rogu-te, 
Doamne,  nu  am  fost  pregătit  nici  alaltăieri,  nici  în  urmă  cu  trei  zile, 
nici  de  când  ai  început  să  vorbeşti  slujitorului  Tău »1044,  şi  iarăşi: 
«Rogu-te,  Doamne,  alege  pe  altul  destoinic,  pe  care  să-l  trimiţi»1045. 
Dar  Isaia,  neascultând  nimic  asemenea,  ci  învăţând  doar  nevoia  de 
trimitere,  s-a  oferit  pe  sine  de  bună  voie  şi  a  intrat  din  preaplinul 
iubirii  în  mijlocul  [lucrurilor]  cumplite,  fără  să  se  gândească  la  nici- 
unul  din  cele  care  vor  fi  aduse  asupra  lui  de  către  popor. 

Observă  acrivia  şi  precauţia  profetului.  Căci  la  două  cuvinte  a 
dat  un  singur  răspuns.  «Pe  cine  voi  trimite?  Şi  cine  va  merge».  «Iată, 
eu  sunt.  Trimite-mă  pe  mine»1046]  Nu  a  adăugat:  „şi  voi  merge”.  Căci 
[ţine]  de  noi  să  acceptăm  trimiterea,  dar  a  fi  puternic  pentru  par¬ 
curs,  de  Cel  care  dă  harul  de  la  Cel  care  face  puternic,  Dumnezeu. 
De  aceea  spune  la  ceea  ţine  de  alegere:  «Iată,  eu  sunt.  Trimite-mă  pe 
mine»]  Dar  ce  ţine  de  har,  i-a  lăsat  Domnului.  Căci  nu  a  făgăduit  că 
va  merge,  din  cauza  observării  propriei  slăbiciuni.  Şi  cel  căruia  nu  i 
se  transmite  prin  auzul  trupesc1047  ascultă  vocea  Domnului,  pentru 
că  celor  cărora  Dumnezeu  a  dorit  să  le  manifeste  voinţa  [Sa]  le  este 
imprimată  de  Dumnezeu  partea  conducătoare  (mintea), 
închipuindu-şi  în  minte  printr-o  putere  nespusă,  cei  care  sunt  nea¬ 
bătuţi  şi  curaţi  au  cuvântul  lui  Dumnezeu  ca  şi  cum  ar  răsuna  în  ei 
înşişi,  deşi  aerul  nu  primeşte  lovituri,  nici  nu  trimite  [ceva]  auzului. 
Căci  ca  într-o  carte  Dumnezeu  îşi  scrie  voia  Sa  în  sufletul  profetului 
şi  se  spune  că  cel  care  primeşte  în  suflet  sensurile  dumnezeieşti  „as¬ 
cultă”.  De  aceea  profetul,  spunând  «Iată,  eu  sunt.  Trimite-mă  pe  mi¬ 
ne»],  trece  sub  tăcere  ceea  ce  este  după.  Nu  a  spus  „eu  voi  merge”, 
pentru  că  făgăduinţa  este  mai  mare  şi  mai  presus  de  el.  Ceea  ce  nu  a 
luat  asupra  sa,  aceasta  i-a  dăruit  Domnul.  Căci  i-a  spus:  « Mergi  şi 
spune  acestui  popor»l°4S.  Totuşi  spunând:  «Iată,  eu  sunt»,  este  deja 


1043  leş.  III,  11. 

1044  leş.  IV,  io. 

1045  leş.  IV,  13. 

1046  Is.  VI,  8. 

cu  îndrăzneală,  ca  şi  cum  fiind  părtaş  la  Cel  ce  este1049,  îndrăzneşte 
să  se  numere  pe  sine  cu  cei  care  sunt.  Aceasta,  însă,  spune  după  ce 
buzele  lui  i-au  fost  curăţite. 

Dar  cel  care  se  găseşte  în  nelegiuiri  şi  nu  s-a  învrednicit  de 
cunoaşterea  Celui  care  este,  nu  poate  mărturisi  despre  sine:  «Iată, 
eu  sunt».  Pentru  că  Dumnezeu  a  pus  mai  întâi  apostoli,  în  al  doilea 
rând  profeţi1050,  de  aceea  şi  Isaia  primeşte  mai  întâi  harisma  trimite¬ 
rii  (apostoliei).  Şi  Moise  este  dintre  cei  trimişi  (apostoli).  Căci,  spu¬ 
ne:  «Vino,  te  voi  trimite  Ia  faraon,  regele  Egiptului»1051.  Şi  Ieremia  au¬ 
de  că:  «La  toţi,  la  care  te  voi  trimite,  te  vei  duce»1052. 

185.  « Mergi  şi  zi  poporului  acestuia:  Cu  auzul  veţi  auzi  şi  nu 
veţi  înţelege  şi  uitându-vă  vă  veţi  uita  şi  nu  veţi  vedea.  Căci  s-a  îngro¬ 
şat  inima  poporului  acestuia  şi  cu  urechile  sale  greu  a  auzit  şi  ochii 
săi  i-a  închis,  ca  să  nu  vadă  cu  ochii  şi  cu  urechile  să  nu  audă  şi  cu 
inima  să  nu  înţeleagă  şi  să  se  întoarcă  şi  să-i  vindec»1053. 

Luca  scrie  în  Fapte  acest  cuvânt1054. 

«Şi  a  fost  trimis  către  mine  unul  dintre  serafimi»1055.  Cele  scrise 
înfăţişează  serafimul  că  este  o  putere  mai  presus  de  lume  ce 
curăţeşte  nelegiuirile,  fiind  încredinţată  cu  slujirea.  Deci  aceste  du¬ 
huri  slujitoare  ne  sunt  trimise  nouă,  celor  ce  vom  fi  chemaţi  la  mân¬ 
tuire1056.  Dar  nu  vin  cu  autoritate,  nici  cu  putere  proprie  să  ne  cerce¬ 
teze.  Căci  viaţa  lor  este  condusă  potrivit  firii  mai  întâi  pentru  a  con¬ 
templa  binele  (frumosul)  lui  Dumnezeu  şi  a-L  slăvi  neîncetat,  iar  în¬ 
toarcerea  şi  grija  către  noi  oamenii  este  [pentru  ei]  o  lucrare  ocazio¬ 
nală.  De  aceea,  spune:  «a  fost  trimis  către  mine  unul  dintre  sera¬ 
fimi». 

Se  pare  că  profetul,  când  a  văzut  lucrarea  serafimilor,  care  nu 
fac  nimic  altceva  decât  să-L  sfinţească  pe  Dumnezeu,  a  ajuns  atunci 


1049  leş.  III,  14. 

1050  /  Cor.  XII,  28. 

1051  leş.  III,  10. 

1052  Ier.  I,  7. 

1053  Is.  VI,  9-10. 

1054  Fap.  XXVIII,  26-27. 

1055  Is.  VI,  6. 

1056  Evr.  1, 14. 


Comentariu  la  cartea  profetului  Isaia 


213 


la  înţelegerea  necurăţiei  din  propriile  lui  buze,  [anume]  că  vorbeşte 
şi  [lucruri]  omeneşti  şi  adesea  îşi  mânjeşte  limba  cu  cuvinte  despre 
deşertăciunea  lumii.  De  aceea  fiind  străpuns  de  comparaţia  cu  aceia, 
fiindcă  aceia  nu  vorbesc  altceva  decât  proclamă  sfinţenia  Dumneze- 
irii,  dar  el  are  glasul  său  ocupat  mai  mult  de  lucrurile  omeneşti,  de 
aceea  spune:  «O,  ticălosul  de  mine!  că  sunt  străpuns  de  durere,  căci 
om  fiind  şi  având  buze  necurate,  locuiesc  în  mijlocul  unui  popor  care 
are  buze  necurate»1057.  La  fel  şi  Moise  pentru  un  timp  nu  a  simţit 
despre  sine  că  este  cu  vocea  slabă  şi  greoaie,  fiind  crescut  în  toată 
înţelepciunea  egiptenilor  şi  i-a  depăşit  pe  toţi  aceştia  în  bunătate  şi 
în  înţelegere1058,  dar  când  L-a  auzit  pe  Cel  care  îi  vestea,  atunci  şi-a 
văzut  slăbiciunea1059.  Şi  Avraam,  când  Dumnezeu  i  s-a  arătat,  atunci 
s-a  numit  pe  sine  pământ  şi  cenuşă1060.  Deci  asemănător  acestora,  şi 
Isaia,  după  ce  L-a  văzut  [pe  Dumnezeu]  aşezat  pe  tron  înalt  şi  măreţ 
şi  a  contemplat  slava  care  umplea  întreaga  casă  a  lumii  şi  serafimii 
din  jurul  Lui  care  înălţau  aceea  voce  cu  frică,  atunci  s-a  numit  pe  si¬ 
ne  nenorocit,  atunci  şi-a  recunoscut  necurăţia  din  buzele  sale,  pen¬ 
tru  care  s-a  şi  învrednicit  de  curăţia  prin  serafimi.  Observă  dar,  că 
greşelile  lui  nu  erau  răspândite  la  întreaga  făptuire  şi  lucrare,  ci  se 
găseau  restrânse  doar  la  buze  şi  cuvinte. 

186.  «Şi  în  mâna  lui  avea  un  cărbune,  pe  care  l-a  luat  cu  cleştele 
de  pe  altar  şi  s-a  atins  de  gura  mea»1061. 

Se  pare  că  după  ceea  ce  s-a  spus,  Scriptura  este  despre  altarul 
din  templu,  de  unde  serafimul  a  luat  în  mână  de  pe  altarul  arderilor 
de  tot  un  cărbune.  Dar  după  adevăr,  pentru  că  slujirea  cultică  iudai¬ 
că  slujeşte  ca  exemplu  şi  umbră  ale  celor  cereşti,  trebuie  să  înţele¬ 
gem  altarul  cel  ceresc,  adică  locul  de  curăţire  a  sufletelor,  de  unde 
focul  curăţitor  este  trimis  puterilor  sfinţite.  De  un  asemenea  foc  ar¬ 
dea  inima  lui  Cleopa  şi  Simonlo6i,  când  Domnul  le-a  deschis  Scriptu- 


1057  Is.  VI,  5. 

rile1063.  Cu  un  asemenea  foc  îşi  încălzesc  inima  cei  fierbinţi  cu  duhul. 
Un  asemenea  foc  a  primit  Ieremia,  pentru  care  a  şi  spus:  «Şi  a  fost 
un  foc  în  măruntaiele  mele  şi  am  slăbit  din  toate  părţile»'064. 

Serafimul  arată  o  mare  cinste  şi  evlavie  faţă  de  altar,  neîn¬ 
drăznind  să  se  atingă  cu  propria  mână,  ci  se  foloseşte  de  cleşte  ca  de 
un  instrument.  Deci  să  înţelegem  prin  „cărbune”  cuvântul  adevărat, 
care  curăţă  arzător  şi  mustrător  minciuna  în  cei  în  care  este  adus  de 
la  puterea  activă.  Căci  mâna  serafimului  trebuie  să  o  înţelegem  ca 
lucrarea  practică  a  celor  bune. 

«Şi  a  spus:  Iată,  acesta  s-a  atins  de  buzele  tale  şi  îţi  va  îndepărta 
nelegiuirile  tale  şi  îţi  va  curăţa  păcatele  tale»1065. 

Trebuie  să  se  înţeleagă  că  a  fost  spus  nu  numai  către  Isaia,  ci  şi 
către  toţi  de  care  cuvântul  arzător  şi  adevărat  se  atinge,  îndepărtând 
cele  săvârşite  în  afara  Legii  dumnezeieşti  şi  curăţind  de  cele  făcute 
în  chip  păcătos.  Să  primim,  dar,  şi  noi  venirea  Cuvântului  dumneze¬ 
iesc,  încât,  aşezându-Se,  ca  să  zicem  aşa,  pe  buzele  noastre  şi  nelă- 
sând  niciun  loc  minciunii,  să  ne  curăţească  buzele  şi  să  ne  îndepăr¬ 
teze  păcatele.  Nu  este  de  neconceput  că  [tocmai]  tăciunele  (cărbu¬ 
nele)  va  fi  considerat  drept  firea  Cuvântului,  după  mărturia  Psalmu¬ 
lui  care  spune:  « Cuvântul  Tău  s-a  aprins  foarte  şi  robul  Tău  l-a  iu¬ 
bit»1066. 

187.  «Şi  am  auzit  vocea  Domnului,  spunând:  Pe  cine  voi  trimite? 
Şi  cine  va  merge?  Şi  am  spus:  Iată,  eu  sunt.  Trimite-mă  pe  mine»lo67\ 

Merită  să  se  cerceteze  de  ce  pe  atunci  Moise  trimis  fiind  refu¬ 
ză  şi  se  împotriveşte  foarte,  refuzând  trimiterea,  dar  Isaia  se  oferă 
atât  de  repede.  Moise  nu  este  întrebat  „Pe  cine  să  trimit?”,  ci  însuşi 
primeşte  porunca  în  faţă:  «Şi  acum,  spune,  vino;  te  trimit  la  faraon  în 
Egipt  şi  îl  vei  scoate  pe  poporul  Meu,  pe  fiii  lui  Israel,  din  Egipt»1068. 
Dar  Isaia  se  supune,  când  cuvântul  căuta  nehotărât  pe  cel  de  care  să 
se  slujească  la  trimitere.  Ce  spunem  deci?  Stările  sfinţilor  nu  se  îm- 


1063  Lc.  XXIV,  32. 

1064  Ier.  XX,  9. 

1065  Is.  VI,  7. 

1066  Ps.  CXVIII,  140. 

1067  Is.  VI,  8. 

1068  leş.  III,  10. 

potrivesc,  atunci  când  sunt  opuse  una  alteia  faţă  de  acelaşi  lucru. 
Pentru  că  Moise  ştia  intenţia  pentru  care  a  fost  trimis,  de  aceea  ezi¬ 
ta,  uitându-se  la  învârtoşarea  inimii  lui  faraon  şi  la  [firea]  greu  de 
convins  şi  de  condus  a  poporului.  Avea  experienţa  nesocotinţei  iu¬ 
deilor,  căci  deşi  li  s-a  făcut  bine,  l-au  surghiunit.  De  aceea,  nesupor¬ 
tând  răutatea  lor,  s-a  retras  pentru  liniştea1069  din  deşert,  sub  pretex¬ 
tul  păstoririi,  fugind  de  zgomotele  cetăţilor  şi  ale  oamenilor  mulţi. 
De  aceea,  spune:  «Cine  sunt  eu  ca  să  merg  la  faraon  şi  să  scot  popo¬ 
rul  din  Egipt?»1070.  Căci  nici  faraon  nu  trimite  poporul  fără  mari  rele 
şi  nici  poporul  nu  se  conduce  uşor,  mergând  mereu  împotriva  celor 
care  se  îngrijeau  de  izbăvirea  lui. 

Dar  şi  următoarele  arată  gândul  lui  Moise.  Căci  după  facerea 
viţelului,  dându-i  Dumnezeu  slujitorului  Său  har  pentru  iertarea  pă¬ 
catului  poporului,  i-a  spus  în  sfârşit:  «Mergi  şi  călăuzeşte  poporul 
acesta  şi  îl  voi  trimite  pe  îngerul  Meu  în  faţa  ta»1071.  Iar  Moise  ce  [a 
zis]?  «Te  rog,  Doamne,  dacă  nu  mergi  Tu  însuţi  în  faţa  noastră,  nu  ne 
trimite  de  aici»1072.  Deci,  care  este  gândul  omului?  Că  poporul  este 
păcătos  şi  are  nevoie  de  Cel  care  iartă  păcatul,  ceea  ce  este  imposibil 
îngerilor.  îngerii  sunt  răzbunătorii  păcatelor,  dar  nu  sunt  nicidecum 
iertătorii  greşelilor  greşite.  De  aceea,  caută  să  vină  El  însuşi,  adică 
Cel  despre  care  spune  acum:  « Alege  pe  Altul,  pe  care  îl  vei  trimi¬ 
te»1073,  adică  să  vină  adevăratul  Legiuitor,  Mântuitorul  cel  puternic, 
Care  singur  are  puterea  să  ierte  păcatele1074.  Dar  pentru  că  nu  a  venit 
încă  plinirea  vremii1075  şi  trebuia  ca  omenirea  să  fie  pregătită  în  ti¬ 
puri1076,  de  aceea  nu  a  fost  ascultată  cererea  profetului. 

Totuşi,  Isaia,  după  ce  păcatele  lui  au  fost  iertate,  pentru  că  a 
spus:  « Locuiesc  în  mijlocul  unui  popor  care  are  buze  necurate »,  a  au¬ 
zit  apoi:  «Cine  va  merge  la  poporul  acesta »?  Socotind  că  cel  trimis 


1069  riauxîa.  Prin  aceasta,  Moise  poate  fi  privit  din  perspectiva  învăţăturii  ortodoxe  un 
precursor  al  isihasmului. 

1070  leş.  III,  u. 

,°7'  leş.  XXXII,  34. 

1072  leş.  XXXIII,  15. 

1073  leş.  IV,  13. 

1074  Mc.  II,  7. 

1075  Gal.  IV,  4. 

1076 1  Cor.  X,  u. 

este  căutat  ca  şi  aceia  să  aibă  binefacerea  de  unele  asemănătoare,  s- 
a  supus  cu  bucurie  mare,  ca  şi  acelora  să  li  se  ierte  păcatele.  « Iată - 
mă,  spune,  trimite-mă  pe  mine».  încât  este  binecuvântat  şi  refuzul 
aceluia  şi  zelul  acestuia.  Totuşi,  răspunsul  sfântului  este  ferm,  fiind 
ajutat  deja  de  curăţirea  [făcută]  prin  cărbuni.  Căci  când  Domnul  a 
spus:  «Pe  cine  să  trimit »  şi  «Cine  va  merge»,  la  «să  trimit»  [a  răs¬ 
puns]:  « iată-mă »,  dar  la  «cine  va  merge»,  nu  a  mai  spus  şi  „voi  mer¬ 
ge”,  căci  ştia  că  este  nevoie  de  Dumnezeu  să  conlucreze  pentru  lu¬ 
crare.  A  oferit,  deci,  ceea  ce  ţinea  de  liberul  arbitru,  dar  a  tăcut  în 
legătură  cu  ceea  ce  avea  nevoie  de  cineva  desăvârşit. 

Cât  despre  cum  [anume]  aude  glasul  Domnului,  s-a  spus  ade¬ 
sea  că  partea  conducătoare  (mintea)  a  celui  învrednicit  de  un  ase¬ 
menea  har  îşi  închipuie  printr-o  putere  nespusă  cuvântul  lui  Dum¬ 
nezeu,  puterea  dumnezeiască  răsunând  în  sfinţi  nu  prin  auzul  tru¬ 
pesc,  ci  întipărind  chiar  partea  conducătoare  a  celor  curăţiţi  cu  gân¬ 
dul  [respectiv]  şi  scriindu-le,  ca  să  zicem  aşa,  în  tăcere  sensurile,  ce¬ 
ea  ce  nouă  auzul,  fiind  lovit  de  glasul  sensibil,  ne  transmite  spre 
percepţia  sufletului.  Deci,  a  auzit  un  glas  duhovnicesc1077  apărut  în 
inimă,  ceea  ce  se  întâmplă  să  fie  şi  în  vise.  Căci  [şi  în  vis]  se  pare  că 
auzim,  deşi  nu  vorbeşte  nimeni,  şi  nici  ceva  sensibil  nu  este  dus  prin 
aer  în  porii  (căile  de  trecere  ale)  auzului.  Astfel  vorbeşte  Dumnezeu 
şi  astfel  aud  sfinţii. 

188.  «Mergi,  zice,  şi  spune  poporului  acestuia:  Cu  auzul  veţi 
auzi  şi  nu  veţi  înţelege  şi  uitându-vă  vă  veţi  uita  şi  nu  veţi  vedea.  Căci 
s-a  îngroşat  inima  poporului  acestuia  şi  cu  urechile  lor  greu  au  auzit 
şi  ochii  lor  i-au  închis,  ca  să  nu  vadă  cu  ochii,  să  audă  cu  urechile,  să 
înţeleagă  cu  inima,  să  se  întoarcă  şi  să-i  vindec»1078. 

Fericitul  Pavel  a  spus  acest  cuvânt  în  Fapte,  discutând  cu  iude¬ 
ii  din  Roma,  referindu-se  clar  şi  fără  tăgadă  la  timpurile  venirii 
Domnului.  «Bine  a  spus  Duhul  Sfânt  prin  Isaia  profetul  către  părinţii 
voştri,  zicând:  Mergi  şi  spune  poporului  acestuia»1079  şi  următoarele. 
Şi  profetul  pregăteşte  acest  cuvânt  ca  fiind  rostit  de  Dumnezeu, 


1077  vontoq. 

1078  Is.  VI,  9-10. 

1079  Fap.  XXVIII,  25-26. 

pentru  că  poporul  a  auzit  cuvântul  lui  Iisus,  nu  l-a  înţeles  şi 
uitându-se  la  [lucrurile]  minunate  făcute  de  El,  nu  le  vedea. 
Referindu-se  la  timpul  viitor,  cuvântul  arată  aplicarea  celor  profeţite 
la  timpurile  din  urmă  şi  prin  aceasta  la  dreptatea  judecăţii  lui  Dum¬ 
nezeu.  Spunând  Isaia:  «Am  buze  necurate»  şi,  adăugând  şi  pentru 
popor:  « Locuiesc  în  mijlocul  unui  popor  care  are  buze  necurate»,  i  s-a 
dat  harul  iertării  şi  curăţirea  printr-unul  dintre  serafimi,  dar  nu  şi 
poporului,  pentru  că  profetul  şi  poporul  nu  au  o  stare  asemănătoa¬ 
re.  Căci  [profetul]  L-a  văzut  pe  Domnul  Savaot,  aşezat  pe  tron,  şi  a 
crezut  celor  pe  care  le  vedea,  dar  ei  vâzându-L  pe  Domnul  venind, 
nu  [L-]au  crezut.  El  ascultându-i  pe  serafimi  le-a  înţeles  doxologia, 
dar  ei  ascultând  cuvintele  Mântuitorului,  nu  le-au  primit.  Inima  lui 
fiind  străpunsă,  şi-a  înţeles  propriul  păcat,  pentru  care  spune:  «O, 
ticălosul  de  mine!  că  sunt  străpuns  de  durere»,  dar  inima  lor  s-a  în¬ 
groşat,  încât  n-au  căpătat  niciun  gând  despre  cele  ce  au  păcătuit  şi 
nici  nu  au  venit  la  Cel  care  putea  să  le  ierte  păcatele.  De  aceea  el  a 
fost  curăţit,  dar  ei  au  fost  lăsaţi  în  păcate,  după  cum  şi  Domnul  le-a 
spus:  «Veţi  muri  în  păcatele  voastre »lt>8°. 

189.  Poate  că  cineva  se  va  opune  cuvântului  vostru,  pentru  că 
s-a  spus:  «Spune  poporului  acestuia »,  neacceptând  că  acestea  au  fost 
profeţite  pentru  timpurile  Mântuitorului.  Căci  dacă  „acestuia”  este 
demonstrativ,  dar  nimeni  din  poporul  arătat  nu  urma  să-L  audă  pe 
Mântuitorul,  nici  să-I  vadă  minunile,  cum  se  potriveşte  [sintagma] 
«poporului  acestuia»  cu  cei  născuţi  atât  de  mult  după  profet?  Dar  să 
concepem  din  alte  cuvinte  profetice  o  dezlegare  simplă  pentru  pro¬ 
blemă.  Căci  se  spune  la  unul  dintre  Cei  doisprezece10®1:  « Poporul 
Meu,  ce  ţi-am  făcut?  Sau  cu  ce  te-am  supărat?  Sau  cu  te  te-am  tulbu¬ 
rat?  Răspunde-Mi.  Te-am  scos  din  pământul  Egiptului  şi  te-am  răs¬ 
cumpărat  din  casa  robiei  şi  i-am  trimis  înaintea  ta  pe  Moise  şi  pe  Aa- 
ron  şi  pe  Miriam»1081.  Căci  după  cum  pe  atunci  poporul  din  vremea 
profetului  nu  a  văzut  Egiptul,  nici  nu  a  fost  călăuzit  de  cei  numiţi 
înainte,  totuşi  este  însuşi  acuzat  ca  nerecunoscând  aceste  fapte,  la 


1080  In.  VIII,  21. 

1081  Cei  doisprezece  profeţi  mici  formau  în  Scriptură  un  corpus  literar  aparte 
(dodekapropheton). 

1082  Mih.  VI,  3-4. 

fel  şi  acum  este  arătată  comunitatea  poporului  cea  din  timpul  profe¬ 
tului,  dar  cele  profeţite  se  vor  întâmpla  în  timpul  generaţiei  de  la 
arătarea  Domnului. 

Şi  limba  vorbită  se  întâmplă  să  se  folosească  de  asemenea  cu¬ 
vânt,  pe  care  unii  obişnuiesc  să-l  numească  „schimbat”.  Să  ne  ima¬ 
ginăm  acelaşi  cor,  alcătuit  din  atâţia  oameni;  plecând  apoi  unul  şi 
altul  luându-i  locul,  corul  se  spune  că  a  rămas  acelaşi.  Şi  dacă  un  al 
doilea  şi  un  al  treilea  ar  pleca,  deşi  ar  însemna  aceasta  foarte  mult, 
şi  altul  s-ar  introduce  în  locul  fiecăruia,  corul  înlocuindu-se  puţin 
câte  puţin  şi  aceia  fiind  schimbaţi  unul  câte  unul,  totuşi  denumirea 
corului  s-a  păstrat  aceeaşi.  Astfel  şi  cetatea  se  spune  că  este  aceeaşi 
şi  legiunea  aceeaşi,  nu  pentru  că  fiecare  a  rămas,  ci  pentru  că  s-a 
păstrat  aceeaşi  denumire  a  comunităţii.  Astfel,  nimic  nu  împiedică 
şi  aici  ca  poporul  considerat  în  mod  manifest  în  timpul  lui  Isaia  să 
fie  acelaşi  cu  cel  din  timpul  Domnului,  nu  pentru  că  fiecare  a  rămas, 
ci  prin  numirea  comună  a  neamului. 

190.  «Şi  am  spus:  Până  când,  Doamne?  Şi  a  zis:  Până  când  vor  fi 
pustiite  oraşele  pentru  că  nu  mai  sunt  locuite  şi  casele  pentru  că  nu 
mai  sunt  oameni  şi  pământul  va  fi  lăsat  pustiu.  Şi  după  aceasta 
Domnul  va  îndepărta  oamenii  şi  cei  rămaşi  se  vor  înmulţi  pe  pământ. 
Şi  va  fi  zeciuială  şi  pe  acesta.  Şi  va  fi  iarăşi  spre  pradă,  ca  terebintul  şi 
ca  ghinda  când  cade  din  găoacea  ei.  Sămânţă  sfântă  este  stâlpul 
lor»lo8\ 

Pentru  că  cele  descrise  de  Domnul  erau  dureroase,  conside¬ 
rând  judecata  inevitabilă,  [profetul]  a  socotit  vrednic  să  fie  învăţat 
cât  durează  timpul  în  care  pedeapsa  aceasta  Ie  este  impusă.  în  chip 
limpede  acestea  se  referă  apoi  la  timpurile  dominaţiei  romane.  Du¬ 
pă  ce  nu  au  ascultat  de  cuvintele  Domnului  şi  nu  au  dorit  să  se  uite 
cu  ochi  recunoscători  la  minunile  Lui  cele  mai  presus  de  om,  au  fost 
pustiite  cetăţile  pentru  că  n-au  mai  fost  locuite  şi  casele  pentru  că 
nu  mai  erau  oameni  şi  pământul  a  fost  lăsat  pustiu,  locuitorii  mu¬ 
rind  din  cauza  foamei,  a  refugierilor  şi  a  robiei. 


1083  Is.  VI,  11-13.  Ultima  parte,  «sămânţă  sfântă  este  stâlpul  lor»  nu  se  regăseşte  în 
Septuaginta,  ci  în  Aquila,  Symmachus  şi  Theodotion  -  cf.  F.  Field,  Origenis 
Hexaplorum ,  voi.  II,  p.  442. 

Iar  adaosul:  «Şi  după  aceasta  Domnul  va  îndepărta  oamenii», 
mi  se  pare  că  se  referă  la  înstrăinarea  iudeilor  de  Dumnezeu,  « căro¬ 
ra  s-a  făcut  împietrire  în  parte,  până  ce  va  intra  tot  numărul  neamu¬ 
rilor»1084.  Dar  «şi  cei  rămaşi,  spune,  se  vor  înmulţi».  Cine  sunt  aceş¬ 
tia?  Sunt  cei  despre  care  Apostolul  a  spus:  «a  fost  o  rămăşiţă  aleasă 
prin  har»1085,  care  «se  vor  înmulţi  pe  pământ»,  când  cei  învăţaţi  în 
Evanghelia  lui  Hristos  sunt  apoi  pe  tot  pământul.  Şi  nu  tot  Israelul  a 
dobândit  ceea  ce  căuta,  ci  doar  cei  aleşi  au  dobândit1086,  despre  care 
Ilie  spune:  « Mi-au  rămas  şapte  mii  de  bărbaţi,  care  nu  şi-au  plecat 
genunchiul  lui  Baal»loS7.  Deci  aceştia  sunt  cei  despre  care  se  spune: 
«Şi  va  fi  zeciuială  şi  pe  acesta». 

Iar  [textul]:  «Şi  va  fi  iarăşi  spre  pradă,  ca  terebintul  şi  ca  ghinda 
când  cade  din  găoacea  ei»lo8S,  mi  se  pare  că  arată  o  schimbare  puţin 
câte  puţin  de  la  obiceiurile  iudaice  la  conducerea  după  Evanghelie. 
Căci  iarăşi,  aceştia  sunt  adunaţi  spre  pradă  cum  se  adună  rodul  te- 
rebintului  şi  ca  ghinda  care  este  deja  crescută  pentru  cules.  Căci 
atunci  se  desprinde  de  legătura  găoacei,  fiind  deja  coaptă  în  timpul 
[ei]  şi  desăvârşită.  Poate  şi  pentru  că  au  fost  izgoniţi  din  ţara  iudei¬ 
lor  şi  au  ajuns  în  diasporă  se  aseamănă  cu  o  ghindă  căzută  din  găoa¬ 
cea  ei. 

«Sămânţă  sfântă  este  stâlpul  lor»,  negăsindu-se  la  cei  Şapte¬ 
zeci,  este  adăugat  de  la  Theodotion10®9,  având  un  sens  important  în 
continuitate  faţă  de  cele  redate  înainte.  Aceştia  sunt  adunaţi  ca  te¬ 
rebintul  şi  ca  ghinda  pentru  a  fi  sămânţă  sfântă  în  starea  şi  statorni¬ 
cia  lor.  Iar  ca  urmare  a  [unor  texte]  găsite  în  Scriptură  în  multe  lo¬ 
curi  şi  de  aici  se  arată  scopul  bun  pentru  cei  pedepsiţi  pentru  bine¬ 
facerea  [lor].  Căci,  spune:  «voi  lovi  şi  tot  Eu  voi  vindeca»1090.  El  face 
să  simtă  durerea  şi  ridică  iarăşi.  Deci,  cei  care  mai  întâi  auzind  cu 
auzul  şi  neînţelegând  şi  făcând  celelalte,  până  într-atât  încât  cetăţile 


1084 

1085 

1086 

1087 

1088 

1089 

1090 


Rom.  XI,  25. 

Rom.  XI,  5. 

Rom.  XI,  7. 

Rom.  XI,  4;  III  Reg .  XIX,  18. 

Is.  VI,  13. 

Şi  Ieronim  notează  că  lecţiunea  a  fost  luată  după  Theodotion, 
Deut.  XXXII,  39. 

nu  mai  erau  locuite  şi  ei  au  ajuns  în  diasporă,  încât  abia  o  zecime 
din  popor  a  fost  salvată,  aceştia  iarăşi  se  vor  înmulţi  şi  iarăşi  vor  fi 
roditori,  asemenea  terebintului  şi  ghindei,  având  sămânţă  sfântă, 
puternici  în  stăruinţă  şi  neschimbaţi  şi  înrădăcinaţi  în  iubire. 

CAPITOLUL  VII 


191.  «Şi  a  fost  în  zilele  lui  Ahaz  [fiul]  lui  Ioatam,  fiul  lui  Ozia, 
regele  Iudei,  că  s-au  sculat  Reţin,  regele  Aramului  şi  Pecah  fiul  lui 
Remalia,  regele  Israelului,  asupra  Ierusalimului  ca  să  se  războiască 
împotriva  lui  şi  nu  au  putut  să-l  cucerească.  Şi  a  fost  vestit  în  casa  lui 
David,  spunând:  S-a  aliat  Aram  cu  Efraim.  Şi  s-a  înspăimântat  sufle¬ 
tul  lui  şi  sufletul  poporului  lui,  cum  se  clatină  copacul  din  pădure  de 
vânt »109\ 

Sensul  textului  este  acesta:  Doi  regi,  unul  al  Siriei  şi  altul  al  Is¬ 
raelului,  s-au  ridicat  împotriva  Ierusalimului  cu  război  şi  nu  au  pu¬ 
tut  să-l  cucerească.  Numele  regelui  Siriei  era  Reţin  şi  al  regelui  Is¬ 
raelului,  Pecah.  Au  venit  [apoi]  soli,  făcând  cunoscut  casei  regale 
alianţa  regilor  Siriei  şi  Israelului1092.  Siria  se  cheamă  Aram  în  dialec¬ 
tul  evreilor.  Iar  Israel  se  numeşte  Efraim,  pentru  că  din  tribul  acela 
s-a  ivit  Ieroboam,  cel  care  a  făcut  de  la  început  apostazie1093.  Deci, 
atât  regele  cât  şi  întregul  popor  erau  îngroziţi  de  veste  şi  astfel  s-au 
cutremurat  şi  s-au  tulburat,  încât  se  asemăna  tulburarea  lor  cu  co¬ 
pacul  din  pădure,  care  se  clatină  de  bătaia  cea  mai  mare  a  vânturi¬ 
lor. 

Aceasta  este,  deci,  relatarea  simplă  a  celor  spuse.  Dacă  cineva 
ar  cerceta  ceea  ce  s-a  spus,  ar  găsi  o  legătură  cu  noi  şi  cu  zidirea  Bi¬ 
sericii  din  cele  istorisite.  Deci,  să  cercetăm  după  putere  cine  sunt 
regii  care  s-au  aliat  unul  cu  celălalt.  Cred  că  raţiunea  (cuvântul)  ri¬ 
dicată  prin  înţelepciunea  veacului  acestuia  împotriva  cunoaşterii  lui 
Dumnezeu  este  arătată  prin  Aram.  Căci  Aram  se  tâlcuieşte  „seme- 
ţit”1094.  Astfel  este  raţiunea  (cuvântul)  celor  care  conduc  veacul  aces- 


1091  Is.  VII,  1-2. 

1092  IVReg.  XIV,  5  ş.u. 

1093  III  Reg.  X,  26;  III  Reg.  XII,  20. 

1094  Joc  de  cuvinte  între  cuvintele  ebraice  □"$  aram  „Aram”,  „Siria”  şi  D"1  ram  „înalt”. 

ta,  luând  aminte  la  astronomie,  la  mişcările  astrelor,  la  conjuncţii  şi 
la  alcătuiri,  spunând  că  motivele  lucrărilor  omeneşti  depind  de 
acestea.  Este  „semeţit”  şi  din  cauza  părerii  [de  sine]  şi  înălţării  sale 
lăudăroase,  pe  care  doar  [omul]  sfânt  ştie  să  o  curăţească  prin  cu¬ 
vintele  adevărului  şi  prin  puterea  Duhului,  surpând  toată  trufia  care 
se  ridică  împotriva  cunoaşterii  lui  Dumnezeu1095. 

Iar  [cunoaşterea]  întocmită  prin  acceptarea  Sfintelor  Scripturi, 
[dar]  întoarsă  de  la  ceea  ce  este  drept  şi  numită  în  mod  fals  cunoaş¬ 
tere,  socotim  că  se  numeşte  Effaim109  .  Pentru  că  din  ea  s-a  ivit 
Ieroboam,  care  primul  rupând  cele  zece  triburi  de  la  sămânţa  lui 
David1097  şi  ajungând  cândva  un  fugar  al  lui  Solomon,  a  mers  în 
Egipt  şi  a  luat  în  căsătorie  pe  sora  lui  Tafhes,  femeia  faraonului1098. 
Acesta  a  făcut  şi  viţeii  de  aur  şi  a  stabilit  sărbători  după  inima  lui1099. 
Deci,  când  raţiunea  neamurilor,  care  se  socoteşte  mare  prin  raţio¬ 
namentele  dialectice,  se  împleteşte  cu  cea  eretică  şi  pervertită,  se 
spune  că  Aram  se  aliază  cu  Efraim,  având  dorinţa  să  distrugă  sălaşu- 
rile  lui  David  şi  să  jefuiască  locul  adevăratului  cult. 

Dar  nu  şi-a  atins  scopul.  Căci  nu  a  putut  să  cucerească  [ceta¬ 
tea]  datorită  Domnului,  Care  a  păzit-o.  Dar  poate  că  nu  ar  fi  putut 
aceia  să  se  alieze,  dacă  nu  s-ar  fi  înmulţit  păcatul  nostru,  de  vreme 
ce  aliindu-se  după  istorie  în  zilele  lui  Ahaz,  şi-au  arătat  alianţa  unul 
faţă  de  celălalt  din  cauza  păcatului  lui  Ahaz,  care  nu  a  făcut  ce  era 
drept  înaintea  Domnului,  ci  şi-a  trecut  fiul  prin  foc  şi  a  tămâiat  pe 
înălţimi1100.  Totuşi,  atacul  regilor  celor  răi  împotriva  bisericilor  a 
tulburat  casa  lui  David  şi  a  înspăimântat  sufletul  poporului,  încât  s- 
au  asemănat  copacului  neroditor  prin  agitaţia  iscată  de  tulburare.  Şi 
totuşi,  Dumnezeu  cel  iubitor  de  oameni,  îngrijindu-le  tulburarea, 
trimite  cuvântul  profetic,  care  alungă  teama  din  inimile  poporului, 


1095  II  Cor.  X,  5. 

1096  III  Reg.  XI,  26. 

1097  III  Reg.  XII,  20;  III  Reg.  XI,  4. 

1098  III  Reg.  XI,  19  (după  Septuaginta,  femeia  faraonului  se  numea  Thekemina). 

1099  III  Reg.  XII,  28. 

1,00  IV Reg.  XVI,  2. 

pentru  că  spune:  «Nu  te  teme,  nici  sufletul  tău  să  nu  slăbească  din 
cauza  acestor  două  lemne  fumegânde»™1. 

192.  Uită-te,  dar,  dacă  poţi  din  tâlcuirea  numelor  să  dobân¬ 
deşti  mijloace  pentru  a  vedea  încă  şi  mai  clar  locul.  Căci  Ahaz  se  tâl- 
cuieşte  „posesie”,  Ioatam  „desăvârşirea  lui  Iahve”,  Ozia  „puterea  lui 
Iahve”,  iar  Aram,  după  cum  am  spus  mai  înainte,  „semeţit”,  Pecah 
„deschidere”,  iar  Remalia  „semeţit  de  circumcidere”1102.  Deci,  raţiu¬ 
nea  (cuvântul)  semeţită  şi  raţiunea  (cuvântul)  proclamată  că  este 
interpretă  a  dumnezeieştilor  Scripturi  se  aliază.  Căci  aceasta  arată 
Pecah,  tâlcuit  „deschidere”,  ca  şi  cum  îşi  asumă  explicarea  mărturii¬ 
lor  închise  ale  Scripturii.  Faptul  că  alianţa  împotriva  Ierusalimului  a 
celor  doi  regi,  unul  încrezându-se  în  înţelepciunea  lumii  şi  altul  ves¬ 
tind  că  le  deschide  pe  cele  ascunse  din  Scriptură,  s-a  făcut  prin  învă¬ 
ţături  şi  cuvinte  potrivnice,  urmărind  ca  cei  învăţaţi  ai  Bisericii  să  fie 
dobândiţi  ca  supuşi,  se  arată  din  cele  următoare. 

«Au  sfătuit  sfat  rău  Aram  şi  fiul  lui  Remalia,  spunând:  Să  ne  su¬ 
im  în  Iudeea  şi  vorbind  cu  ei  să-i  întoarcem  către  noi»uo 3.  Căci  cuvân¬ 
tul  arată  limpede  că  sperau  să  întoarcă  la  ei  prin  convingerea  prin 
dialog  casa  lui  David.  Au  vestit  că  vor  aşeza  rege  pe  fiul  lui  Tabeel, 
iar  Tabeel  se  tâlcuieşte  „Dumnezeu  este  bun”u°4.  Este  însă  propriu 
celor  care  atacă  Biserica  să-şi  atribuie  că  predau  cele  despre  Fiul  lui 
Dumnezeu  şi  printr-o  asemenea  vorbire  frumoasă  să-i  înşele  pe  cei 
nevinovaţi.  Că  acestea  sunt  pilde  (enigme)  care  se  referă  prin  istorie 
la  starea  de  acum  a  bisericilor  o  dezvăluie  în  mod  clar  Scriptura 
continuând  [şi]  spunând:  « Dacă  nu  veţi  crede,  nu  veţi  înţelege»™5. 


1102  Doar  un  cunoscător  de  ebraică  poate  face  asemenea  jocuri  de  cuvinte,  care  nu  sunt 
toate  etimologii  ştiinţifice,  ci  şi  populare.  Ahaz  este  prescurtare  de  la  Ahazia  sau 
Ioahaz,  cu  sensul  de  „Iahve  mă  ţine”.  însă  ca  rădăcină  se  leagă  şi  de  Hjnfcj!  ’ahuzza  „deţi¬ 
nere”,  „posesie  (de  pământ)”.  Ioatam,  în  ebraică  de  fapt  Iotam,  înseamnă,  într-adevăr, 
„Iahve  este  desăvârşit”.  Ozia,  în  ebraică  Uzzia,  înseamnă  „puterea  lui  Iahve”.  Pecah  în¬ 
seamnă,  într-adevăr,  „deschidere”.  Remalia  este  asociat  ca  joc  de  cuvinte  cu  DT  ram 
„înalt”  şi  n^p  mila  „tăiere  împrejur”  (un  termen  care  nu  apare  însă  în  Scriptura  ebrai¬ 
că). 

1103  Is.  VII,  5-6. 

1104  în  ebraică  Tabeel  este  compus  din  2ÎCD  tov  „bun”  şi  ’el  „Dumnezeu”. 

1105  Is.  VII,  9. 

193.  «Şi  a  zis  Domnul  către  Isaia:  Ieşi  în  întâmpinarea  luiAhaz, 
tu  şi  cel  rămas,  Iaşuv,  fiul  tău,  la  fântâna  drumului  de  sus  a  ţarinii 
nălbitorului  şi  să-i  spui:  Păzeşte-te  să  fii  liniştit1'06  şi  nu  te  teme,  nici 
să  slăbească  sufletul  tău  pentru  aceste  două  lemne  arse  care  fumegă. 
Căci  când  va  fi  întărâtarea  mâniei  Mele,  iar  voi  tămădui.  Şi  fiul  lui 
Aram  şi  fiul  lui  Remalia,  pentru  că  au  sfătuit  sfat  rău  împotriva  ta, 
spunând:  Să  ne  suim  în  Iudeea  şi  vorbind  cu  ei  să-i  întoarcem  către 
noi  şi  să-l  punem  rege  peste  ea  pe  fiul  lui  Tabeel.  Acestea  zice  Dom¬ 
nul:  Nu  va  rămâne  sfatul  acesta,  nici  nu  va  fi.  Ci  capul  Aramului  este 
Damascul,  şi  capul  Damascului  este  Reţin.  Dar  încă  şaizeci  şi  cinci  de 
ani  şi  va  înceta  regatul  lui  Efraim  de  [a  fi]  popor.  Şi  capul  lui  Efraim 
este  Somoron  şi  capul  Samariei  este  fiul  lui  Remalia.  Şi  dacă  nu  veţi 
crede,  nu  veţi  înţelege»1107. 

De  aceea,  cred  că  profeţii  au  perceput  cuvântul  lui  Dumnezeu 
nu  cu  auzul  sensibil  prin  aerul  lovit,  ci  pentru  că  sufletul  raţional 
(înţelegător)1108  are  urechi,  înţelesurile  au  venit  la  acelea  lipsite  de 
glas.  Şi  aceasta  li  s-a  întâmplat  când  strălucirea  luminii  adevărate  le- 
a  ajuns  profeţilor  Ia  partea  conducătoare  (raţiune)  şi  a  servit  la  lu¬ 
minare.  De  acest  glas  au  avut  parte  cei  care  au  ajuns  dincolo  de  sim¬ 
ţurile  pieritoare  şi  cei  care  se  grăbeau  pentru  ieşirea  din  trup.  Căci 
când  sufletul  devine  [pregătit]  pentru  contemplarea  celor  dumneze¬ 
ieşti,  dezlegându-se  de  unirea  cu  trupul,  se  spune  că  iese.  Dar  când 
este  [aplecat]  către  cele  omeneşti  fie  din  nevoia  pentru  slujirea  tru¬ 
pului,  fie  neputând  să  se  întindă  şi  mai  mult  către  cele  deosebite, 
vine,  ca  să  zicem  aşa,  din  afară  către  cele  interioare,  întorcându-se 
spre  atracţia  faţă  de  trup  ca  într-o  casă  oarecare  sau  într-o  cetate. 

Deci,  pentru  că  trebuia  ca  profetul  să  audă  cuvintele  lui  Dum¬ 
nezeu,  de  aceea  înainte  de  toate  i  se  spune:  «Ieşi  tu  şi  fiul  tău»1109. 
Dar  ceva  asemenea  este  şi  cum  i  s-a  spus  în  Facere  lui  Avraam  la 
prima  vestire  dumnezeiască:  « Ieşi  din  pământul  tău  şi  din  neamul 
tău  şi  din  casa  tatălui  tâu»luo.  Căci  ieşirea  cea  mai  desăvârşită  este 


1106 


Sau  „să  taci”. 


1107 

1108 

1109 

1110 


Is.  VII,  3-9. 
voriroţ. 

Is .  VII,  3. 
Fac.  XII,  1. 

ridicarea  din  toate  cele  trupeşti,  care  sunt  numite  „pământ”,  şi  fuga 
de  cele  sensibile,  care  sunt  numite  „neam”  şi  întoarcerea  de  la  viaţa 
vinovată,  în  care  a  locuit  mai  înainte  în  îndeletnicirile  potrivnice1111, 
care  sunt  numite  „casa  tatălui”.  Şi,  după  puţin,  despre  acelaşi  Avra- 
am  s-a  scris:  «L-a  scos  pe  el  Dumnezeu  afară»1112.  Căci  dacă  i-a  văzut 
zelul  de  a  ieşi,  însuşi  l-a  condus  de  mână  către  desăvârşirea  lucrării, 
căci  singur  nu  era  atât  de  puternic  să  facă.  De  aceea  şi  la  prima  po¬ 
runcă,  dacă  iese  afară,  primeşte  şi  făgăduinţa  bucuriei.  Iar  când 
Dumnezeu  l-a  scos  afară,  l-a  învăţat  să  le  caute  pe  cele  de  sus,  unde 
este  Hristos. 

194.  Şi  Moise,  când  era  în  afara  celor  omeneşti,  odihnindu-se 
cu  mintea  pentru  contemplarea  celor  rostite,  şi-a  înfipt  cortul  în 
afara  taberei  departe1113.  De  aceea  oricine  îl  căuta  pe  Domnul,  mer¬ 
gea  afară  la  cort.  Cel  care  trece  cu  mult  de  cele  omeneşti  îşi  va  fixa 
cortul  în  afara  lui,  ca  viaţa  să-i  rămână  statornică  şi  să-i  fie  aşezată 
de  nezdruncinat.  De  aceea,  şi  acum  Domnul  dispune  ca  cel  care 
urmează  să  profeţească  şi  să  spună  cele  poruncite  de  Dumnezeu  să 
iasă,  nu  numai  el,  ci  şi  cel  rămas,  laşuv,  fiul  lui.  Se  arată,  însă,  din 
Scriptură  că  i-a  rămas  un  singur  fiu  din  mulţi  şi  însuşi  cuvântul  [lui 
Dumnezeu]  a  dorit  ca  el  să  nu  părăsească  deprinderea  tatălui,  ci  să 
iasă  împreună  cu  tatăl  la  ceea  ce  Dumnezeu  îl  chema.  Dar  de  vreme 
ce  laşuv  se  tâlcuieşte  „cel  care  se  întoarce”,  Scriptura  ne  arată  nouă 
tuturor,  celor  care  dorim  prin  pocăinţă  să  ieşim  din  patimile  trupu¬ 
lui,  că  putem,  fiind  împreună  cu  profetul,  să  ne  împlinim  ieşirea. 

îi  porunceşte  să  se  urce  pe  drumul  de  sus,  care  este  spre  fân¬ 
tâna  ţarinii  nălbitorului.  Acest  loc  este  cunoscut  şi  din  istorie,  căci 
s-a  scris1114  că  regele  asirienilor  I-a  trimis  pe  rabşache1”5  din  Lachiş  în 
Ierusalim  cu  putere  multă  şi  a  stat  la  apeductul  fântânii  de  sus,  pe 


1111  După  Ios.  XXIV,  2  părinţii  Iui  Avraam  slujeau  altor  dumnezei.  Tema  aceasta  este  re¬ 
luată  şi  în  literatura  intertestamentară:  Testamentul  lui  Avraam  şi  Apocalipsa  lui  Avra¬ 


am. 

1112  Fac.  XV,  5. 

1113  leş.  XXXIII,  1. 

1114  IVReg.  XVIII,  17. 

1115  Rabşache  nu  este  nume,  ci  titlul  unui  înalt  oficiu  din  Imperiu  asirian:  „mare  pahar¬ 
nic”.  La  fel  sunt  şi  tartan  şi  rabsaris,  menţionate  în  Scriptură. 

drumul  ţarinii  nălbitorului.  Dar  poate  că  Scriptura  are  şi  ceva  de  în¬ 
văţat  pentru  disciplinarea  moravurilor,  că  trebuie  să  ne  depărtăm  de 
cele  de  jos  şi  care  stau  pe  pământ  şi  să  ne  înălţăm  la  cele  de  sus.  Cei 
care  ajung  acolo  vor  găsi  apă  pentru  curăţire  şi  ţarina  Nălbitorului 
Care  curăţeşte  murdăria,  ceea  ce  ne  este  de  folos  după  preceptul 
Ecclesiastului,  care  spune:  «în  orice  vreme  să-ţi  fie  hainele  străluci¬ 
toare»1116. 

Şi  Cel  care  i-a  vestit  lui  Moise  i-a  poruncit  ca  cel  care  urmează 
să-L  audă  pe  Dumnezeu  să-şi  spele  hainele.  « Coborând ,  mărturiseş¬ 
te  poporului  şi  curăţeşte-l  astăzi  şi  mâine  şi  să-şi  spele  hainele  lor  şi 
să  fie  pregătiţi  în  ziua  a  treia »m7.  Cel  care  vine  acolo  va  avea  pregătit 
veşmântul  de  nuntă,  pentru  a  nu  fi  aruncat  din  cămara  de  nuntă  în 
întunericul  de  afară  legat  de  mâini  şi  de  picioarem8.  Deci,  zice: 
«Spune  lui  Ahaz:  Păzeşte-te  să  fii  liniştit»1119.  Aceasta  este  folositor  şi 
pentru  noi  pentru  a  ne  veghea  inima  noastră  cu  toată  paza1120.  «Căci 
dacă  cel  puternic  îşi  păzeşte  curtea  cu  atenţie,  toate  care  se  află  la  el 
sunt  în  pace»1121  şi  el  este  liniştit,  scuturându-se  de  mulţime  şi  de 
zgomot  şi  neînfricoşându-se  cu  teamă  pătimaşă,  nici  slăbind  cu  su¬ 
fletul,  ci  fiind  înarmat  cu  duhul  puterii. 

195.  «Nu  te  teme  de  aceste  două  lemne  arse  fumeg ânde»1122. 

Este  o  poruncă  pentru  noi,  să  nu  ne  temem  de  [puterea]  de 
convingere  a  elinilor,  nici  de  calomniile  eterodocşilor,  care  sunt  do¬ 
uă  lemne,  mai  degrabă  doi  [tăciuni]  arşi,  care  şi-au  pierdut  vigoarea 
plantei  şi  puterea  lemnului,  dar  nu  au  nici  lumina  focului,  ci  sunt 
tăciuni  fumegânzi,  care  îi  înnegresc  şi  îi  murdăresc  pe  cei  care  îi 
ating  şi  provoacă  lăcrimare  pentru  ochii  celor  care  se  apropie.  Dar 
dacă  vrei  să  înţelegi  vătămarea  tăciunilor  fumegânzi,  făcută  de  fu¬ 
mul  din  ei,  aminteşte-ţi  de  Solomon,  care  spune:  «Precum  sunt 
strugurii  acri  pentru  dinţi  şi  fumul  pentru  ochi,  aşa  este  încălcarea 


1U6 

1117 

Ul8 

1119 

1120 

1121 

1122 


Eccl  IX,  8. 
leş.  XIX,  10-11. 
Mt.  XXII,  13. 
Is.  VII,  4. 

Pr.  IV,  23. 

Lc.  XI,  21. 
îs.  VII,  4. 

legii  celor  care  se  folosesc  de  ea»1123.  Căci  cred  că  spune  „struguri 
acri”  la  păcatul  faptelor  de  răutate,  iar  „fum”  la  vătămarea  cunoaşte¬ 
rii  false,  care  aduce  tulburare  vederii  bune  a  sufletului  nostru. 

«Când  va  fi,  spune,  întărâtarea  mâniei  Mele,  iar  voi  tămă¬ 
dui»"24,  adică  după  loviturile  pedepsitoare,  când  am  văzut  că  în¬ 
dreptarea  este  suficientă,  nu  îi  voi  lăsa  în  tristeţi,  după  cum  ar  spune 
şi  un  doctor  celor  bolnavi:  „când  tai  şi  când  cauterizez,  nu  voi  lăsa 
neîngrijite  nici  tăietura,  nici  rănile  de  la  cauterizare”.  Când  a  avut 
efect  aceasta,  pentru  care  au  fost  administrate  [doctoriile]  chinui¬ 
toare,  atunci  voi  restabili  sănătatea,  adăugând  tratamentul  rămas. 

196.  «Şi  fiul  lui  Aram  şi  fiul  lui  Remalia,  pentru  că  au  sfătuit  sfat 
rău,  spunând:  Să  ne  suim  în  ludeea  şi  vorbind  cu  ei  să-i  întoarcem  că¬ 
tre  noi  şi  să-l  punem  rege  peste  ea  pe  fiul  lui  Tabeel.  Acestea  zice 
Domnul  Savaot:  Nu  va  rămâne  sfatul  acesta,  nici  nu  va  fi»" 2?. 

Deci  pentru  că  două  raţiuni  (cuvinte),  care  sunt  în  afara  ade¬ 
vărului,  se  aliază  împotriva  Bisericii,  când  fiul  lui  Aram,  raţiunea 
semeţită,  care  se  ridică  împotriva  cunoaşterii  lui  Dumnezeu1126,  şi  fi¬ 
ul  lui  Remalia,  raţiunea  din  semeţia  tăierii  împrejur,  care  sub  pre¬ 
textul  cunoaşterii  şi  prin  arătarea  învăţăturii  despre  cele  înalte  în¬ 
depărtează  de  la  adevărul  din  Biserica  lui  Dumnezeu,  de  aceea, 
aceştia  au  sfătuit  sfat  rău:  Vorbind  cu  cei  din  ludeea,  adică  din  sufle¬ 
tul  mărturisitor  -  căci  ludeea  este  de  altfel  numită  „mărturisirea  lui 
Dumnezeu”1127  -,  pe  care  să  o  întoarcem  către  noi  prin  convingerea 
din  dialectică,  vestindu-le  că  nu  le  vom  da  alt  rege  decât  pe  fiul  lui 
Tabeel,  adică  al  Bunului  Dumnezeu.  Ei  spun  Fiul  lui  Dumnezeu  ce¬ 
lui  Bun,  dar  pe  El  nu-L  numesc  bun,  folosindu-se  de  glasul  Evanghe¬ 
liei  pentru  insultă:  «Pentru  ce  Mă  numeşti  bun?  Nimeni  nu  este  bun, 
decât  unul  Dumnezeu»"28.  Deci,  când  îi  vezi  pe  eterodocşi  promi¬ 
ţând  cunoaştere,  incluzând  înţelepciunea  de  la  neamuri,  luptând 


1123  Pr.  X,  26. 

1124  Is.  VII,  4. 

1125  Is.  VII,  5-7. 

1126  II  Cor.  X,  5. 

1127  Joc  de  cuvinte:  JTTirP  yehuda  înseamnă  laudă,  dar  este  apropiat  de  ÎT  Iah  „Iahve”  şi 
Plin  hoda  „a  face  cunoscut”. 

1128  Lc.  XVIII,  19. 

împotriva  Bisericii  lui  Dumnezeu,  gândeşte-te  că  şi  acum  fiul  lui 
Aram  şi  fiul  lui  Remalia  sfătuiesc  sfat  rău. 

Dar  pentru  sfatul  rău,  după  cum  am  zis,  al  fiului  lui  Aram  şi  al 
fiului  lui  Remalia,  acestea  zice  Domnul:  sfatul  lui  Dumnezeu  a  stat 
şi  rămâne,  dar  al  celor  care  se  luptă  împotriva  adevărului  nu  va  sta, 
ci  va  fi  căzut  şi  răsturnat.  «De  aceea,  spune,  capul  Aramului  este 
Damascul,  şi  capul  Damascului  este  Reţin»1129,  adică  cineva  bleste¬ 
mat  şi  plin  de  sânge  este  capul  celor  semeţiţi,  de  vreme  ce  Damasc 
se  tâlcuieşte  „sângele  sacului  [de  umilinţă]”1130.  Sacul  este  simbolul 
pocăinţei,  dar  mânjit  cu  sânge  nu  este  curat.  De  aceea  poate  fi  luat 
drept  pretinsă  pocăinţă,  nefiind  pocăinţă  adevărată,  pentru  că  nu  se 
află  în  învăţăturile  sănătoase.  Şi  iarăşi,  capul  Damascului,  al  pocăin¬ 
ţei  care  nu  este  curată,  ci  mânjită  în  păcate  de  moarte,  este  numit 
Reţin,  el  însuşi  fiind  simbol  al  învăţăturii  care  nu  este  deloc  sănă¬ 
toasă,  nici  curată. 

197.  «Dar  încă  şaizeci  şi  cinci  de  ani,  spune,  şi  va  înceta  regatul 
lui  Efraim  de  [a  fi]  popor.  Şi  capul  lui  Efraim  este  Somoron  şi  capul 
Samariei  este  fiul  lui  Remalia »“31. 

Regatul  lui  Efraim  este  stăpânirea  eterodocşilor,  pentru  că  din 
asemenea  trib  a  fost  cel  care  l-a  despărţit  pe  Israel  de  Iuda1132.  Capul 
lui  Efraim  este  Somoron1133,  adică  Samaria.  Şi  Samaria  este  ţara 
duşmanilor,  care  dispreţuiesc  cuvântul  sănătos,  pentru  că  samarite- 
nii  au  căzut  de  la  iudaism.  După  cum  capul  Siriei  este  Damascul,  iar 
capul  Damascului  este  Reţin,  la  fel  Samaria  este  capul  lui  Efraim,  iar 
capul  Samariei  este  fiul  lui  Remalia.  Răspândirile  şi  excesele  relelor 
ne  sunt  vestite  prin  Scriptură,  încât  nu  este  posibil  să  învingi  alianţa 
unora  ca  aceştia,  nici  să  ai  vreo  putere  împotriva  celor  pe  care  ei  se 
străduiesc  să  le  sfătuiască. 


1,29  Is.  VII,  8. 

1130  Joc  de  cuvinte.  Damasc,  dammeşeq  în  ebraică  este  un  vechi  nume  topografic. 
Este  însă  pus  în  legătură  cu  Dl  dam  „sânge”  şi  pţ?  saq  „sac  de  umilinţă”. 

1131  Is.  VII,  8-9. 

1132  III  Reg.  XI,  26;  III  Reg.  XII,  20. 

1133  Somoron  reprezintă  forma  din  Septuaginta. 

«Şi  dacă  nu  veţi  crede,  nu  veţi  înţelege»1134.  Trebuie,  într-adevăr, 
să  avem  credinţă  în  Scripturi,  ca  unele  care  conţin  sensul1135  dumne¬ 
zeiesc  şi  astfel  să  pornim  la  înţelegerea  celor  scrise  în  ele.  Căci  tre¬ 
buie  să  depăşim  tipurile  şi  astfel  să  înţelegem  adevărul  celor  arătate 
nouă.  Căci  mai  întâi  trebuie  să  crezi  cu  o  credinţă  simplă  în  Scrip¬ 
turi,  că  sunt  insuflate  de  Dumnezeu  şi  folositoare1136,  apoi  să  urmă¬ 
reşti  detaliat  şi  critic  sensul1137  aflat  în  ele. 

198.  «Şi  Domnul  a  continuat  să  îi  vorbească  lui  Ahaz,  spunând: 
Cere-ţi  un  semn  de  la  Domnul  în  adânc  sau  în  înălţime»1136. 

în  cele  dinainte  Ahaz  a  fost  învăţat  prin  Isaia  cele  ce  trebuie  să 
facă,  să  se  păzească  să  fie  liniştit  şi  să  nu  se  teamă  de  cei  doi  tăciuni 
care  fumegă.  Dar  acum,  pentru  că  a  primit  cu  supuşenie  învăţătura 
prin  profet,  el  însuşi  se  învredniceşte  de  vestirea  dumnezeiască. 
Căci  Domnul  a  continuat  să  îi  vorbească  lui  Ahaz.  învăţăm,  poate, 
că  cel  care  este  instruit  printr-un  slujitor  în  voia  dumnezeiască  în 
cele  din  urmă  înaintând  va  putea  şi  el  însuşi  să  primească  vestirile 
Domnului.  într-adevăr,  sunt  unii  care,  fiind  învăţaţi  mai  întâi  de 
Dumnezeu  şi  nu  prin  oameni,  au  putut  de  la  început  ca  unii  care 
erau  curaţi  să  primească  arătările  Duhului.  Asemenea  erau  Avraam, 
Moise,  Ilie,  Ieremia  şi  cei  asemenea  acelora. 

«Şi  Domnul  a  continuat  să  vorbească»1139.  Continuarea  leagă 
cuvântul  de  cele  precedente.  Şi  urmarea  este  că  după  profeţia  des¬ 
pre  abandonarea  lui  Efraim,  adică  a  Israelului  care  apostaziază, 
atunci  se  profeţeşte  în  ce  fel  va  veni  Emanuel  din  Fecioara  neprihă¬ 
nită.  Ce  este,  deci,  ceea  ce  îi  porunceşte  cuvântul  lui  Ahaz? 

«Cere-ţi  un  semn,  spune,  de  la  Domnul  Dumnezeul  tău  în 
adânc  sau  în  înălţime»1140.  Semnul  este,  deci,  un  lucru  vizibil,  care 
are  în  el  arătarea  a  ceva  ascuns  şi  nevăzut,  după  cum  semnul  lui 
Iona  le  înfăţişează  celor  care  pot  să  primească  sensul  mistic  al  celor 


1,34  Is.  VII,  9. 

1135  vouq. 

1136 II  Tim.  III,  16. 
1,37  vouţ. 

1138  Is.  VII,  10-11. 

1139  Is.  VII,  10. 

U4°  Is.  VII,  11. 

petrecute,  coborârea  în  iad  şi  înălţarea  iarăşi  din  morţi1141.  Trebuie, 
însă,  ca  semnul  să  fie  mereu  prezent  şi  să  fie  văzut  în  vremea  de  fa¬ 
ţă,  dar  lucrul  arătat  prin  el  este  adesea  împărţit  în  trei  [perioade]  de 
timp.  Căci  sunt  unele  semne  prezente  ale  unor  [lucruri]  prezente, 
precum  fumul  care  iese  dintr-o  casă  [este  semn]  al  focului  care  arde 
înăuntru.  Sunt  însă  şi  [semne]  prezente  ale  celor  viitoare,  precum  o 
adunare  văzută  de  nori  [este  semn]  al  ploii  care  va  fi  pe  pământ. 
Sunt  încă  şi  [semne]  ale  celor  trecute,  precum  resturile  de  jăratic 
[sunt  semn]  al  rugului  care  a  ars  acolo. 

Totuşi,  Scriptura  le  numeşte  semne  pe  cele  paradoxale  şi  care 
arată  un  sens  mistic.  Dar  ce  este  mai  paradoxal  sau  mai  dumneze¬ 
iesc  decât  vestea  sau  vederea  naşterii  Dumnezeului  nostru  din  Fe¬ 
cioara?  De  aceea:  Cere-ţi  un  semn  de  la  Domnul  Dumnezeul  tău, 
pentru  că  nimeni  altul  nu  îl  poate  da,  în  adânc  sau  în  înălţime. 
Acum  în  alcătuirea  lumii,  pământul  este  cel  care  a  dobândit  regiu¬ 
nea  de  jos,  iar  cerul  [partea]  mai  presus  de  toate  cele  văzute.  Deci, 
pentru  că  trup  S-a  făcut  Cuvântul,  profeţia  se  referă  prin  «în  adânc» 
la  pământ  şi  la  carnea  (trupul)  luată  din  ea,  iar  prin  «în  înălţime»  [se 
referă  la]  Cuvântul  mai  presus  de  ceruri,  Care  este  dincolo  de  orice 
stăpânire  şi  putere,  Cuvântul  Care  era  la  început  la  Tatăl  şi  Care  era 
Dumnezeu1142.  Sau  poate  adâncul  semnifică  cele  mai  de  jos  ale  iadu¬ 
lui,  iar  înălţimea  regiunea  cea  mai  presus  de  ceruri,  după  cum  ne  în¬ 
făţişează  Apostolul,  zicând:  «Să  nu  zici  în  inima  ta:  Cine  se  va  sui  în 
cer?,  ca  adică  să-l  coboare  pe  Hristos,  sau:  Cine  se  va  coborî  întru 
adânc?,  ca  adică  să  ridice  pe  Hristos  din  morţi»1143.  Pentru  că  « Cel 
caree  S-a  pogorât  este  Acelaşi  cu  Cel  care  S-a  suit»1144,  semnul  în 
adânc  şi  în  înălţime  ar  fi  spus  despre  coborârea  Domnului.  «Şi  Cel  ce 
S-a  suit  este  mai  presus  de  toate  cele  ale  cerului»1143. 

199.  «Şi  Ahaz  a  spus:  Nu  voi  cere,  nici  nu  voi  ispiti  pe  Dom¬ 
nul»1146. 


1141  Mt.  XII,  40. 
1,42  In.  I, 1. 

"4i  Rom.  X,  6-7. 
1,44  Ef.  IV,  10. 

1145  Ef.  IV,  10. 

1146  Is.  VII,  12. 

Darul  lui  Dumnezeu  este  mare  şi  bogat  şi  abundent.  Dar 
Ahaz,  nefiind  încă  învăţat  să  ceară  [lucruri]  mari  şi  mai  presus  de 
ceruri,  refuză  să  caute  semn,  fiindcă  acestea  sunt  mai  mari  decât  fi¬ 
rea  omenească  sau  fiindcă  a  urmat  să  facă  după  porunca  [lui  Dum¬ 
nezeu]  care  zice:  «Să  nu  ispiteşti  pe  Domnul  Dumnezeul  tău»1147. 
Trebuia  ca  asemenea  cuvinte  să  ajungă  la  regele  care  cârmuia 
atunci,  ca  prin  el  cele  profeţite  să  fie  relatate  către  toţi.  Căci  Isaia 
oarecum  nu  era  crezut,  fie  din  invidia  oamenilor  împotriva  lui,  fie 
din  cauza  umilinţei  rămase  în  legătură  cu  viaţa  [sa],  [pentru  că  se 
socotea]  că  nu  a  primit  mesajul  venirii  lui  Emanuel  de  la  Domnul,  ci 
ar  fi  plăsmuit  cuvântul  din  propria  sa  inimă. 

Dar  Ahaz  a  primit  profeţia  despre  cele  viitoare  ca  şi  Laban1148, 
Abimelec1149,  Nabucodonosor1150,  faraon1151,  Caiafa1152,  în  cele  din  ur¬ 
mă,  nu  datorită  vredniciei  vieţii,  cât  datorită  credibilităţii  atribuite 
lui  datorită  demnităţii.  Căci  nu  din  evlavie  a  refuzat  Ahaz  cererea 
semnului.  Dacă  nu  era  vreun  folos,  Dumnezeu  nu  l-ar  fi  impus  de  la 
început.  De  aceea  şi  ceea  ce  este  adăugat  conţine  un  reproş  adresat 
lui  Ahaz,  căci  întorcând  cuvântul  către  David,  spune:  «Ascultaţi  dar, 
casa  lui  David.  Oare  nu  puţin  lucru  vă  este  vouă  să  daţi  oamenilor 
[prilej  de]  luptă?  Şi  cum  daţi  [aceasta]  Domnului?»1153.  Căci  prin  aces¬ 
tea  se  pare  că  [Dumnezeu]  este  dezgustat  de  necredinţa  lui  Ahaz. 
Oarecum  mai  clar  arată  această  înţelegere  o  altă  versiune,  care  spu¬ 
ne:  « Oare  nu  puţin  vă  este  că  supăraţi  bărbaţi,  pentru  că  îl  supăraţi  şi 
pe  Dumnezeu »?  Dar  cum  aduce  omul  lui  Dumnezeu  [prilej  de]  lup¬ 
tă,  dacă  frământarea1154  este  teama  de  nereuşită?  Aceasta  nu  spune 
despre  Dumnezeu  [că  are]  vreo  patimă,  ci  înfăţişează  prin  denumi¬ 
rea  de  „luptă”  starea  potrivnică  a  celor  care  sunt  contra  poruncilor 
Lui. 


1147  Deut.  VI,  16. 

U48  Fac.  XXXI,  24. 

1149  Fac.  XX,  3. 

U5°  Dan.  II,  1. 

1151  Fac.  XL,  1. 

1152  In.  XI,  51. 

1153  Is.  VII,  13. 

1154  Referire  la  termeni  cu  acelaşi  radical:  dywv  „luptă”  şi  dytovia  „frământare”. 

200.  «De  aceea,  Domnul  însuşi  vă  va  da  semn»1155. 

Chiar  dacă  nu  cereţi,  spune  că  [vă]  va  da.  Chiar  dacă  nu  îl  gă¬ 
seşte  vrednic  de  primire,  totuşi,  prin  iconomia  hotărâtă  dinainte  a 
naşterii  Domnului  prin  trup,  însuşi  Domnul  Dumnezeu,  spune,  va 
da  semn.  Căci  trebuia  ca  Ahaz  să  înţeleagă  că  nu  este  admisă  o  altă 
îndreptare  pentru  cele  omeneşti,  decât  numai  cea  prin  venirea  lui 
Dumnezeu  Cuvântul  la  oameni,  şi  [el  trebuia]  să  ceară  un  semn  în 
adânc  sau  în  înălţime.  Dar  pentru  că  se  socotea  pe  sine  nevrednic, 
nefiind  învăţat  cu  cererea  unor  semne  mari  şi  cereşti,  de  aceea  spu¬ 
ne:  « Domnul  însuşi  vă  va  da  semn»,  nu  dă  printr-o  slugă,  slujitor  şi 
dregător,  ci  prin  Sine  însuşi,  ca  din  aceasta  să  se  arate  măreţia 
[semnului]  dat.  Căci  Legea  a  poruncit-o  prin  îngeri,  prin  mâna  unui 
mijlocitor,  Moise1156,  dar  semnul  l-a  dat  El  însuşi  casei  lui  David.  Nu 
a  fost  dat  lui  Ahaz,  ci  întregii  case  a  lui  David,  pentru  că  Domnul  es¬ 
te  după  trup  din  sămânţa  lui  David1157.  De  aceea,  a  răspândit  Evan¬ 
ghelia  despre  venirea  lui  Hristos  întregului  neam  al  lui  David. 

201.  «Iată,  Fecioara  va  lua  în  pântece  şi  va  naşte  Fiu  şi  vei  che¬ 
ma  numele  Lui  Emanuel»U5&. 

Iudeii  se  împotrivesc  versiunii  celor  Şaptezeci,  spunând  că  în 
ebraică  nu  este  „fecioara”,  ci  „tânăra”1159,  putând  fi  numită  o  tânără 
în  floarea  vârstei,  dar  nu  o  femeie  nemăritată.  Pentru  aceştia  răs¬ 
punsul  este  uşor  şi  de  la  sine.  Căci  dacă  semnul  este  arătarea  a  ceva 
uimitor  şi  diferit  de  cunoaşterea  obişnuită  a  oamenilor,  ce  era  mi¬ 
nunat  că  una  dintre  multe  femei,  stând  împreună  cu  un  bărbat,  să 
devină  mama  unui  copil?  Dar  cum  s-ar  mai  putea  numi  Emanuel  cel 
născut  din  dorinţa  trupului?  De  aceea,  dacă  cel  dat  este  un  semn, 
[atunci]  şi  naşterea  [trebuie]  să  fie  paradoxală.  Dacă  felul  naşterii 
copilului  este  obişnuit,  să  nu  i  se  spună  semn,  nici  să  nu  fie  numit 


1155  Is.  VII,  14. 

1156  Gal.  III,  19. 

1157  Rom.  I,  3. 

1158  Is.  VII,  14. 

1159  în  textul  ebraic  este,  într-adevăr,  (alma  „fată”.  Deşi  într-un  context  termenul 
se  referă  la  o  fecioară  (Fac.  XXIV,  43),  totuşi  în  general  înseamnă  la  modul  general  „fa¬ 
tă”.  în  Cânt.  VI,  8  se  referă  chiar  Ia  fete  din  haremul  regal.  Aquila  şi  Symmachus  traduc 
chiar  prin  r)  veăvxq  „fata”,  „tânăra”  (cf.  F.  Field,  Origenis  Hexaplorum,  voi.  II,  p.  443). 

Emanuel.  Iar  dacă  nu  este  fecioară  cea  care  naşte,  cum  să  fie  acesta 
semn?  Şi  dacă  naşterea  nu  este  mai  dumnezeiască  decât  la  mulţi, 
cum  [să  fie  aceasta]  venirea  lui  Emanuel?  Totuşi  [faptul]  că  este 
numită  „tânăra”  şi  referitor  la  fecioare,  este  arătat  din  cele  spuse  ast¬ 
fel  în  Deuteronom:  «Dacă  însă  o  găseşte  în  câmp  pe  copila  logodită  şi 
cu  sila  se  împreunează  cu  ea,  să-l  ucideţi  doar  pe  om,  iar  tinerei  să 
nu-i  faceţi  nimic,  căci  tânăra  nu  are  păcat  de  moarte.  Căci  lucrul 
acesta  este  ca  şi  cum  un  om  s-ar  năpusti  asupra  aproapelui  său  şi  l-ar 
omorî.  A  găsit-o  pe  câmp;  tânăra  a  strigat  şi  nu  a  fost  [nimeni]  care 
să  o  ajute»1160.  într-adevăr,  cea  care  striga  înainte  de  întinare  era  în 
mod  clar  fecioară.  Deci,  se  poate  deopotrivă  spune:  „fecioara  a  stri¬ 
gat”  şi  „tânăra  a  strigat”.  Iar  în  [ Cartea ]  a  treia  a  Regilor, 
sunamiteanca  ce  l-a  încălzit  pe  David,  fiind  fecioară  şi  neavând  legă¬ 
tură  cu  vreun  bărbat,  este  numită  „tânără”.  Căci  «au  găsit-o,  spune, 
pe  Abişag  şi  au  adus-o  la  rege.  Şi  tânăra  era  foarte  frumoasă  şi  îl  slu¬ 
jea  pe  rege  şi  regele  nu  a  cunoscut-0»1161. 

De  aceea,  Emanuel  [S-a  născut]  din  Sfânta  Fecioară,  care  a 
spus:  «Cum  va  fi  aceasta,  de  vreme  ce  eu  nu  ştiu  de  bărbat»n6ll  înge¬ 
rul  [a  răspuns]  către  ea:  «Duhul  Domnului  Se  va  pogorî  peste  tine  şi 
puterea  Celui  Preaînalt  te  va  umbri»1163.  Ea  nu  este  supusă  legii  des¬ 
pre  curăţire.  Căci  s-a  scris  în  Deuteronom:  « Femeia  care  este  însărci¬ 
nată1164  şi  naşte  băiat,  va  fi  necurată  şapte  zile»1165.  Dar  de  vreme  ce 
aceasta  a  devenit  mama  lui  Emanuel  fără  să  fie  însărcinată  [cu  să¬ 
mânţă],  este  curată,  sfântă  şi  neprihănită,  rămânând  încă  fecioară  şi 
după  ce  a  devenit  mamă.  Căci  de  vreme  ce  primul  Adam  a  venit  la 
existenţă  nu  prin  împreunarea  bărbatului  cu  femeia,  ci  a  fost  plăs¬ 
muit  din  pământ1166,  şi  Adam  cel  de  pe  urmă,  Care  restaurează  stri¬ 
căciunea  aceluia1167,  Şi-a  luat  trupul  plăsmuit  în  pântecele  feciorel- 


1160 

1161 

1162 


Deut.  XXII,  25-27. 
IIIReg.  I,  3-4. 


Lc.  I,  34. 

1163  Lc.  I,  35. 

1164  a7iepp<mo0fj  -  lit.  „a  fost  impregnată”,  „însămânţată”. 

1165  Lev.  XII,  2.  Este  a  doua  greşeală  de  atribuire  a  unui  citat.  Sf.  Vasile  îl  atribuie 
Deuteronomului,  dar  aparţine  în  realitate  cărţii  Levitic. 


1166 

1167 


Fac.  II,  7. 

/  Cor.  XV,  47. 

nic,  pentru  a  fi  în  asemănarea  păcatului  prin  trup1168.  Dar  pentru  ca 
naşterea  aceasta  paradoxală  să  nu  fie  în  întregime  de  necrezut  pen¬ 
tru  cei  care  sunt  dispuşi  la  scepticism  faţă  de  iconomia  dumnezeias¬ 
că,  Ziditorul  a  creat  una  dintre  vieţuitoare  care  poate  doar  din  feme¬ 
lă  să  odrăslească,  fără  unirea  cu  masculii.  Căci  unele  ca  acestea  po¬ 
vestesc  despre  vulturi  cei  care  se  ocupă  cu  animalele1169. 

202.  «Unt  şi  miere  va  mânca.  înainte  să  cunoască  sau  să  Ie  pre¬ 
fere  pe  cele  rele,  va  alege  binele»"70. 

în  trup,  Emanuel  Se  foloseşte  de  hrană  de  copil,  unt  şi  miere. 
Şi  totuşi,  aflându-Se  în  starea  de  prunc,  prin  puterea  bunătăţii  care 
sălăşluia  în  El  înainte  de  împlinirea  vârstei,  va  respinge  răutăţile  şi 
va  alege  binele.  Pentru  că  firea  noastră  are  deopotrivă  înclinaţia  că¬ 
tre  amândouă  şi  se  pleacă  uneori  către  rău,  iar  alteori  către  bine,  ca 
la  o  balanţă,  acum  sufletul  coborând  la  patimi,  acum  iarăşi  fiind  tras 
de  raţiune  (cuvânt)  la  [ceva]  mai  bun.  Dar  Domnul  nu  este  aşa,  ci 
obişnuinţa  Lui  către  bine  se  arată  imediat  chiar  de  la  naştere.  Căci 
ce  s-a  scris?  « înainte  să  cunoască  sau  să  le  prefere  pe  cele  rele,  va 
alege  binele»"71.  Mergând  înapoi  la  cele  scrise  în  Facere  despre  cu¬ 
noaşterea  binelui  şi  a  răului1172,  vei  găsi  acolo  că  starea  lui  Adam  îna¬ 
inte  de  păcat  era  asemănătoare  celei  descrise  acum,  pentru  că  era  în 
necunoaşterea  răului  din  experienţă.  De  aceea  şi  Domnul  în  starea 
de  copil  o  imita  pe  cea  a  lui  Adam,  încă  nevinovată  şi  nevătămată, 
iar  respingând  răul,  va  îndrepta  încălcarea  legii  din  neascultare. 

203.  «Dar  va  aduce  Dumnezeu,  spune,  peste  tine  şi  peste  popo¬ 
rul  tău  şi  peste  casa  tatălui  tău  zile  cum  n-au  mai  venit  de  când  a  luat 
Efraim  de  la  Iuda  pe  regele  asirienilor»"73 . 

Se  pare  că  Scriptura  vorbeşte  în  enigmă  despre  zilele  cele  de 
pe  urmă,  după  patima  Domnului,  când  asediul  romanilor  a  venit 


Rom.  VIII,  3. 

1169  Intr-adevăr,  biologia  oferă  exemple  de  partenogeneză  la  unele  specii  de  peşti,  mo- 
luşte  şi  insecte.  Totuşi  exemplul  vulturului  nu  este,  ştiinţific  vorbind,  corect.  Sf.  Vasile 
reia  ideea  în  Omilii  la  Hexaemeron,  VIII,  6  şi  Omilia  despre  pronie  (nr.  XXII). 

1,70  Is.  VII,  15. 

1171  Is.  VII,  16. 

1172  Fac.  II,  17;  Fac.  III,  2  ş.u. 

1173  Is.  VII,  17. 

asupra  Ierusalimului.  Căci  după  venirea  lui  Emanuel,  Domnul  va 
aduce  asupra  lui  Ahaz  şi  a  poporului  său  şi  a  casei  tatălui  său  zile 
cum  n-au  mai  venit  de  când  s-a  separat  [Efraim]  de  Iuda,  fiind  robit 
şi  dus  de  regele  asirienilor.  Efraim  s-a  despărţit  de  Iuda  în  zilele  lui 
Ieroboam,  fiul  lui  Nabat,  care  l-a  dus  în  păcat  pe  Israel,  care  primul 
a  început  apostazia,  spunând:  «Nu  avem  noi  parte  cu  David,  nici 
moştenire  cu  fiul  lui  lesei»1174.  De  aceea,  Efraim  l-a  luat  pe  regele  asi¬ 
rienilor  din  Iuda  [şi  l-a  adus]  asupra  sa,  umblând  şi  nepermiţând  ca 
[acesta]  să  stea  cu  înverşunare  la  asediul  Ierusalimului. 

«Şi  va  fi  în  ziua  aceea,  că  Domnul  va  şuiera  muştelor,  care 
domnesc  peste  părţi  din  râul  Egiptului,  şi  albinei,  care  este  în  ţara  asi¬ 
rienilor.  Şi  vor  veni  şi  se  vor  aşeza  toate  în  văile  ţării  şi  în  grotele 
stâncilor  şi  în  peşteri  şi  în  orice  râpă  şi  în  orice  lemn»1175.  „Poporul 
Meu,  spune,  va  coborî  în  Egipt  să  locuiască  acolo1176.  Şi  au  fost  aduşi 
cu  sila  în  Asiria”U77.  De  aceea,  profeţeşte  că  la  naşterea  lui  Emanuel, 
dacă  cineva  din  popor  este  fie  în  Egipt,  fie  în  Asiria,  vor  ieşi  şi  ajun¬ 
gând  în  ţara  Iudeei  se  vor  odihni  în  ascunzişurile  naturale  şi  neocu¬ 
pate. 

într-adevăr,  spune  că  muştele  domnesc  peste  părţi  din  râul 
Egiptului  şi  albinele  sunt  în  ţara  asirienilor,  arătând  că  puterile  po¬ 
trivnice  sunt  mărunte.  Căci  musca  este  o  vieţuitoare  care  îşi  are 
existenţa  din  excremente,  fiind  un  neam  neplăcut  şi  dezgustător 
pentru  oameni;  şi  viaţa  lor  este  neplăcută,  [dar]  şi  moartea  respingă¬ 
toare.  Pe  atunci  stăpâneau  peste  părţi  din  râul  Egiptului.  Căci  Nilul, 
începând  din  amonte,  de  la  etiopieni,  este  populat  în  Egipt  pe  o  par¬ 
te  mică  a  lui,  la  vărsarea  în  mare.  în  locul  acesta  toate  patrupedele, 
fiarele,  reptilele  şi  zburătoarele,  fiind  zeificate,  sunt  adorate.  Deci  şi 
pe  aceste  muşte,  [adică]  slăbiciunea  puterii  potrivnice,  Domnul  le 
va  distruge  prin  şuierătura  de  la  El,  adică  le  va  distruge  prin  Duhul 
gurii  Lui1178.  «Şi  albinei  din  ţara  asirienilor»1179.  Albina  este  o  vietate 


1174  III  Reg.  XII,  16. 

1175  Is.  VII,  18-19. 

1176  Fac.  XLVI,  6. 

U77  IV Reg.  XV,  29;  IV Reg.  XVII,  6. 
1178 II  Tes.  II,  8. 

1179  Is.  VII,  18. 

mică  şi  slabă,  care  moare  atunci  când  se  răzbună.  Căci  îndată  ce  in¬ 
troduce  acul,  moare  din  cauza  loviturii.  Şi  pe  cel  afectat  îl  vatămă 
puţin,  dar  pe  sine  se  lipseşte  de  viaţă.  Asemenea  este  firea  oameni¬ 
lor  iuţi  şi  care  luptă  cu  Duhul1180,  care  îşi  fac  rău  mai  mult  lor  înşişi 
prin  răutate,  decât  celor  care  se  întâmplă  să  fie  sub  pornirea  lor. 

204.  «Şi  în  ziua  aceea,  Domnul  va  rade  cu  briciul  închiriat  de 
dincolo  de  râul  regelui  asirienilor  capul  şi  perii  picioarelor  şi  barba  o 
va  lua»aS\ 

După  naşterea  lui  Hristos,  fiind  împrăştiată  cu  Duhul  gurii 
Domnului  orice  putere  potrivnică  precum  musca  şi  albina,  fiii  lui  Is¬ 
rael  se  vor  aduna  şi  se  vor  odihni  în  adăposturile  naturale,  văi  şi 
câmpuri  şi  râpe  şi  unele  ca  acestea.  Iar  [în  textul]:  «Domnul  va  rade 
cu  briciul  închiriat  de  dincolo  de  râul  regelui  asirienilor  capul  şi  perii 
picioarelor  şi  barba  o  va  lua»,  Scriptura  pare  să  vorbească  în  enigmă 
prin  briciul  închiriat  despre  o  putere  de  mercenari,  care  urmează  să 
arate  goală  Asiria,  le  va  îndepărta  şi  pe  cele  slăvite  ale  ei,  adică  perii 
capului  ei,  şi  va  distruge  poporul  mult  şi  obişnuit,  pe  care  Scriptura 
îi  redă  în  mod  figurat  (tropic)  prin  „părul  picioarelor”.  Apoi,  totuşi, 
ameninţă  că  vor  fi  îndepărtate  de  briciul  închiriat  chiar  şi  simboluri¬ 
le  cele  mai  cinstite  ale  bărbăţiei,  pe  care  le  numeşte  „barbă”.  Şi  pro¬ 
babil  că  cei  care  sunt  atenţi  la  istorie  vor  găsi  acestea  făcute  de  către 
puterea  romană  faţă  de  asirieniu8î,  şi  acestea  s-au  petrecut  la  naşte¬ 
rea  lui  Emanuel. 

«Şi  va  fi  în  ziua  aceea,  [că]  omul  va  hrăni  o  junincă  a  vitelor  şi 
două  oi  şi  va  face  mult  lapte,  va  mânca  unt  şi  miere  tot  cel  rămas  pe 
pământ»1183.  Când  ar  fi  odihnă  pentru  Israelul  scăpat  de  robie,  iar 
regele  care  uneltea  împotriva  lui  va  fi  necinstit,  fiind  dezgolit  de 
briciul  închiriat,  atunci,  spune,  va  fi  o  asemenea  prosperitate  în  ţară, 
încât  o  junincă  şi  două  oi  vor  procura  lapte  din  belşug  proprietaru- 


1180  7rv£U(jaro|jdxoi.  Poate  că  acesta  este  un  argument  că  scrierea  trebuie  să  aparţină  pe- 
rioadei  din  preajma  Sinodului  II  ecumenic,  deci  un  argument  în  plus  că  ar  aparţine  Sf. 
Vasile  cel  Mare. 

1181  Is.  VII,  20. 

1182  De  fapt,  Imperiul  neo-asirian  a  fost  cucerit  prin  forţele  unite  ale  babilonienilor  şi 
mezilor. 

u83  Is.  VII,  21-22. 

lui,  încât  el  va  avea  abundenţă  de  unt,  [şi]  pentru  că  toţi  locuitorii  se 
vor  hrăni  cu  untul  şi  mierea  pământului.  Dar  poate  că  este  mai  po¬ 
trivit  să  primim  cu  cugete  mai  înalte  învăţăturile  despre  animale. 
Căci  în  loc  să  spună  că  fiecare  îşi  va  hrăni  partea  silitoare  şi  cultiva¬ 
toare  a  sufletului,  a  spus  „junincă”,  un  animal  care  cultivă  şi  lucrea¬ 
ză  împreună  cu  noi.  Şi  în  Ioc  de  obiceiul  blând,  potrivit  şi  generos  o 
denumeşte  în  chip  figurat  (tropic)  „oaie”.  De  aceea,  după  cum  de  la 
animalul  acesta  avem  materia  pentru  acoperământ,  la  fel  se  întâm¬ 
plă  ca  viaţa  celor  sârguitori  să  fie  împodobită  cu  acoperământul  cel 
după  virtute.  Deci,  pentru  că  [omul]  este  hrănit  şi  împodobit  du- 
hovniceşte,  de  aceea  va  hrăni  o  junincă  şi  două  oi. 

Numeşte  „unt”  şi  „miere”  lecţiile  introductive  în  învăţătura 
dumnezeiască.  De  aceea  mai  întâi  hrana  omului  este  socotită  a  fi 
unt  şi  miere.  Dar  când  a  fost  hrănit  suficient  cu  ele,  după  ce  s-a  de¬ 
prins  cu  cele  elementare,  atunci,  depăşindu-le  pe  cele  de  pe  pământ, 
va  avea  parte  de  hrană  mai  tare  şi  mai  mare  potrivită  bărbaţilor, 
dedicându-se  învăţăturilor  duhovniceşti. 

205.  «Şi  va  fi  în  ziua  aceea,  tot  locul,  în  care  sunt  o  mie  de  viţe 
[de  vie]  de  o  mie  de  sicii,  va  deveni  uscat  şi  [cu]  spini.  Cu  săgeţi  şi  cu 
arc  vor  intra  acolo,  că  uscat  şi  [cu]  spini  va  fi  tot  pământul  şi  tot 
muntele  de  arat  va  fi  arat.  Şi  nu  va  veni  acolo  frică.  Căci  va  fi  din 
[pământ]  uscat  şi  [cu]  spini  păşune  oilor  şi  loc  de  călcat  boului»*84. 

în  locurile  greu  de  înţeles  credem  că  se  găseşte  o  relatare  nu 
cu  totul  disonantă.  Uită-te,  totuşi,  dacă  se  poate  să  deducem  o  ase¬ 
menea  cugetare  despre  cele  spuse,  fiindcă,  pe  cât  se  pare,  cele  o  mie 
de  viţe  de  o  mie  de  sicii  erau  cei  din  tăierea  împrejur.  Căci  a  luat  cu 
Sine  o  vie  din  Egipt  şi,  lepădând  neamurile,  a  plantat-01185.  Aceasta 
mai  întâi  a  înflorit,  [dar]  în  cele  din  urmă  a  fost  neîngrijită  pentru  că 
s-a  transformat  în  aguridă1186  şi  i-a  fost  îndepărtat  gardul  şi  s-a  făcut 
spre  pradă  celor  care  treceau11®7.  într-adevăr,  acele  viţe  rodnice  s-au 
făcut  uscate  şi  cu  spini,  când  o  oaste  războinică  a  venit  la  ei  cu  mii 
de  săgeţi  şi  arcuri,  aducând  pustiire. 


1.84  Îs.  VII,  23-25. 

1.85  Ps.  LXXIX,  9. 

1186  Ier.  II,  21. 

1,87  Ps.  LXXIX,  13;  Is.  V,  5. 

Iar  munţii  araţi  sunt  sufletele  care  au  crezut  în  Hristos.  Mai 
întâi  au  fost  pustii  şi  necultivate,  de  aceea  erau  uscaţi  şi  produceau 
spini  înainte  de  venirea  lui  Hristos.  Dar  dacă  [Mântuitorul]  a  venit 
spre  căderea  şi  ridicarea  multora1188  şi  le-a  chemat  pe  cele  care  nu 
sunt  ca  să  le  desfiinţeze  pe  cele  ce  suntu89,  de  aceea  cei  din  tăierea 
împrejur,  pierzând  înflorirea  şi  rodirea,  s-au  schimbat  în  uscăciune, 
pe  când  comunitatea  [celor]  dintre  neamuri,  care  a  fost  numită 
„munte  arat”,  este  arată,  fiind  scăpată  de  orice  laşitate  şi  de  orice  fri¬ 
că  de  la  vrăjmaşi.  Deci  „munte”  este  sufletul  înălţat  prin  învăţătura 
lui  Hristos.  De  aceea,  când  a  venit  Hristos,  Israelul  a  fost  destrămat, 
dar  neamurile  au  fost  sădite1190,  ca  prin  căderea  acelora  să  fie  dăruită 
tuturor  izbăvirea,  iar  oile  şi  boii  păscând  fără  frică  în  aceşti  munţi 
să-şi  dobândească  de  la  sine  un  folos  din  plin.  în  mod  limpede  oile  îi 
reprezintă  pe  cei  mai  buni  ca  moravuri,  iar  boii  sunt  cei  mai  silitori 
pentru  lucrarea  celor  de  trebuinţă. 


1.88  Ic.  II,  34. 

1.89  /  Cor.  I,  28. 
“9°  Rom.  XI,  17. 

206.  «Şi  a  zis  Domnul  către  mine:  Ia-ţi  un  sul  nou  [şi]  mare  şi 
scrie  în  el  cu  condei  de  om:  degrabă  la  jaf  să  faci  pradă,  căci  a  sosit. 
Şi  să-Mi  faci  martori  oameni  credincioşi,  pe  Urie  şi  pe  Zaharia,  fiul  lui 
Berechia.  Şi  m-am  apropiat  de  proorociţi  şi  a  luat  în  pântece  şi  a  năs¬ 
cut  un  fiu.  Şi  mi-a  spus  Domnul:  Cheamă  numele  lui:  degrabă  pradă, 
curând  jefuieşte.  Pentru  că  înainte  să  ştie  pruncul  să  spună  tată  şi 
mamă,  va  lua  puterea  Damascului  şi  prăzile  Samariei  [şi  le  va  duce] 
înaintea  regelui  asirienilor»1191 . 

Se  pare  că  profetul,  poruncindu-i-se  ceva,  a  făcut  altceva.  Căci 
ce  are  comun  «ia-ţi  un  sul  nou  mare»U9Z  cu  ceea  ce  este  adăugat:  «Şi 
m-am  apropiat  de  proorociţi  şi  a  luat  în  pântece »U93?  Ar  spune  cine¬ 
va  că  adaosul  nu  este  răspunsul  Ia  [pasajul]  anterior,  ci  este  redat 
începutul  propriu  [al  altui  pasaj],  celălalt  fiind  încheiat.  Căci  chiar 
dacă  nu  s-a  adăugat  că  a  luat  un  sul  nou  şi  mare,  [profetul]  a  ascul¬ 
tat  însă  şi  a  făcut  ceea  ce  a  fost  poruncit.  De  aceea,  se  consideră  că 
«Şi  m-am  apropiat  de  proorociţă  şi  a  luat  în  pântece»  este  începutul 
unui  alt  [pasaj]. 

Căci  dacă  profetul  ar  fi  contrazis  ceea  ce  a  fost  poruncit,  s-ar  fi 
scris  împotrivirea  [lui],  ca  la  Iezechiel,  căruia  i  s-a  poruncit  să  mă¬ 
nânce  pâinea  coaptă  pe  excremente  omeneşti.  Acolo  a  refuzat,  spu¬ 
nând:  «Nicidecum,  Doamne,  Dumnezeule  al  cerului,  sufletul  meu  nu 
a  fost  întinat  cu  necurăţii,  nici  nu  a  intrat  în  gura  mea  vreo  carne 
spurcată»1194.  De  aceea  i  s-a  permis  să-şi  facă  pâinile  în  bălegar  de  vi¬ 
te1195.  Totuşi,  aici,  pentru  că  nu  există  o  respingere,  tăcerea  arată  clar 
aprobarea,  deşi  nu  se  mărturiseşte  că  a  făcut  ceea  ce  i  s-a  poruncit. 


1191  Is.  VIII,  1-4. 

1192  Is.  VIII,  1. 

1193  Is.  VIII,  3. 

1194  Iez.  IV,  14. 

1195  Iez.  IV,  15. 

Ca  şi  Osea:  «Mergi  dar,  spune,  ia- ţi  o  femeie  desfrânată  şi  copii  de 
desfrânare»1196 .  Apoi  Scriptura  mărturisind  despre  el  că  a  făcut  ceea 
ce  i  s-a  poruncit,  adaugă:  «Şi  a  mers  şi  a  luat-o  pe  Gomer,  fiica  lui 
Diblaim»"7 .  Dar  în  altă  parte  găsim  poruncile  rostite,  dar  lucrarea 
nu  este  mărturisită  că  s-a  petrecut,  fiind  înţeleasă  de  către  noi,  prin 
supunerea  celor  cărora  s-a  poruncit,  ca  la  Iezechiel:  «Şi  tu  culcă-te 
pe  latura  stângă»1198,  şi  iarăşi:  « Culcă-te  pe  latura  dreaptă»1199.  Nu  s-a 
adăugat  că  s-a  culcat  pe  partea  dreaptă  sau  pe  partea  stângă,  ci  s-a 
trecut  sub  tăcere,  dar  de  către  noi  este  înţeleasă  supunerea  profetu¬ 
lui. 

De  aceea  şi  aici  se  poate  răspunde  la  ceea  ce  a  fost  întrebat  de 
către  noi,  că  poruncindu-i-se  ceva  nu  a  făcut  altceva,  ci  terminând 
aceea,  ni  se  relatează  [ca]  de  la  un  alt  început  cele  despre 
proorociţă. 

207.  Poate  că  sulul  nou  şi  mare  este  un  tip  al  Testamentului 
celui  Nou  şi  Mare,  scris  cu  condei  omenesc,  pentru  că  vorbele  Evan¬ 
gheliei  au  fost  scrise  în  limbă  omenească  şi  care  poate  fi  auzită  de 
către  mulţi.  în  ea  a  fost  scris  că  a  făcut  pradă  degrabă  la  jaf,  pentru 
că  învăţătura  Evangheliei  s-a  făcut  repede  şi  mai  iute  decât  orice 
fulger,  ajungând  până  la  marginile  lumii  şi  jefuindu-1  pe  stăpânul 
veacului  acestuia,  strămutându-i  la  ascultarea  de  Hristos  pe  cei  ro¬ 
biţi.  Iar  jaful  este  împărţirea  prăzii,  pe  care  Dumnezeu  a  dat-o  înge¬ 
rilor  care  se  îngrijesc  de  neamul  omenesc,  spre  păzire  şi  izbăvire.  De 
aceea  s-a  scris,  « degrabă  la  jaf  să  facă  pradă»1200.  Căci  Evanghelia  a 
sosit.  Ceea  ce  era  aşteptat  din  vechime  din  cer,  aceasta  venind  ni  se 
binevesteşte  nouă. 

Iar  martori  ai  celor  scrise  în  Evanghelie,  spune,  să  fie  Urie  şi 
Zaharia.  Urie  este  preot,  reprezentând  simbolic  Legea  dată  prin 
Moise,  iar  Zaharia  este  profet.  Evanghelia  este  alcătuită  fiind  mărtu¬ 
risită  de  Lege  şi  de  Profeţi.  Urie  se  tâlcuieşte  „lumina  lui  Dumne- 


1196  Os.  I,  2. 

1197  Os.  I,  4. 

1198  Ie z.  IV,  4. 

1199  Ie z.  IV,  6. 

1200  Is.  VIII,  1. 

zeu”1201,  iar  Zaharia  „pomenirea  lui  Dumnezeu”1202,  iar  [ca]  fiu  al  lui 
Berechia,  „binecuvântarea  lui  Dumnezeu”1203.  Deci,  cine  se  cuvenea 
să  fie  oamenii  credincioşi  [şi]  martori?  Cel  care  este  luminat  de 
Dumnezeu  şi  are  pomenirea  neîncetată  a  lui  Dumnezeu. 

208.  Deci,  ce  este:  «Şi  m-am  apropiat  de  proorociţă»?  Adică 
„M-am  apropiat  de  proorociţă  în  duh  şi  prin  cunoaşterea  dinainte  a 
celor  ce  vor  fi.  Căci  am  înţeles  şi,  ca  să  zic  aşa,  am  venit  aproape  de 
contemplarea  profetică  şi  am  văzut  zămislirea  de  către  ea  de  depar¬ 
te,  uitându-mă  dinainte  prin  harisma  profeţiei,  că  a  născut  Fiu,  des¬ 
pre  care  Domnul  a  spus  că:  Cheamă  numele  lui:  Degrabă  pradă,  cu¬ 
rând  jefuieşte.  L-a  prădat  degrabă  pe  cel  puternic,  care  îşi  păzea 
averile,  pe  cei  vânduţi  prin  păcat1204  şi  ţinuţi  în  lanţurile  morţile.  L-a 
prădat  pe  acela,  l-a  jefuit  cu  propriile  puteri,  dându-i  pe  cei  credin¬ 
cioşi  în  paza  şi  în  grija  sfinţilor  îngeri,  despre  care  şi  El  a  spus:  «în¬ 
gerii  voştri  întotdeauna  văd  faţa  Tatălui  Meu,  Care  este  în  ceruri»1205. 
Căci  Acesta  este  şi  Cel  ce  jefuieşte  curând,  despre  Care  s-a  scris: 
« Suindu-Se  la  înălţime,  a  robit  robime  şi  a  luat  daruri  în  oameni»1206. 

Şi  nimeni  nu  va  contrazice  că  proorociţă,  la  care  a  venit  Isaia 
cu  apropierea  prin  cunoaştere,  este  [Fecioara]  Maria,  amintindu-şi 
de  vorbele  ei,  pe  care  le-a  rostit  profetic.  Căci  ce  a  spus?  « Măreşte 
sufletul  meu  pe  Domnul  şi  s-a  bucurat  duhul  meu  de  Dumnezeu, 
Mântuitorul  meu,  că  a  căutat  spre  smerenia  roabei  Sale.  Căci,  iată,  de 
acum  mă  vor  ferici  toate  neamurile»1207.  Şi  fiind  atent  la  toate  cuvin¬ 
tele  ei,  nu  vei  ezita  să  o  numeşti  proorociţă.  Căci  Duhul  lui  Dumne¬ 
zeu  a  venit  asupra  ei  şi  puterea  Celui  Preaînalt  a  umbrit-o1208. 

Deci,  ceea  ce  i  s-a  poruncit  să  scrie  în  sulul  acesta,  [profetul 
Isaia]  a  văzut  întâmplat  când  s-a  apropiat  de  proorociţă.  Acolo  se 


1201  Uriahu  (forma  scurtă  Uria)  înseamnă  într-adevăr  „lumina  lui  Iahve”,  de  la  “1‘lK  or 
„lumină”. 

1202  Zechariahu  (Zecharia)  provine  de  la  “DT  zeher  „pomenire”,  „amintire”  şi  numele  di¬ 
vin. 

1203  Berachiahu  (Berachia)  vine  de  la  nţnş  beraha  „binecuvântare”. 

1204  Rom.  VII,  14. 

1205  Mt.  XVIII,  10. 

1206  Ef.  IV,  8. 

1207  Lc.  I,  46-48. 

1208  T  T 

spune:  «scrie  cu  condei  de  om,  degrabă  la  jaf,  să  faci  pradă»1209,  iar 
aici,  după  ce  a  spus:  «A  luat  în  pântece  şi  a  născut  fiu»,  a  fost  scris: 
«Şi  mi-a  spus  Domnul:  Cheamă  numele  lui:  Degrabă  pradă,  curând 
jefuieşte»1210.  încât  se  spune  acelaşi  [lucru]  prin  cuvinte  şi  noţiuni  di¬ 
ferite  şi  în:  «Ia-ţi  un  sul »  şi  în:  «M-am  apropiat  de  proorociţă».  Ada¬ 
osul  nu  are  nimic  nepotrivit  cu  ceea  ce  este  anterior. 

Iar  Acesta,  născut  din  proorociţă,  «a  luat  puterea  Damascului 
şi  prăzile  Samariei»1211 .  «Puterea  Damascului »  sunt  cei  care  cred  din¬ 
tre  neamuri,  iar  «prăzile  Samariei»,  cei  care  au  crezut  din  tăierea 
împrejur.  Căci  Damascul  este  metropola  Siriei,  iar  Samaria  este  a  Is¬ 
raelului1212.  Doar  că  poruncile  şi  faptele  de  bărbăţie  ale  celui  Născut 
din  proorociţă  îi  sunt  puse  de  Domnul  în  loc  de  nume,  pentru  că  şi 
numele  Iisus1213  I-a  fost  pus  de  Domnul  pentru  mântuirea  pe  care 
ne-a  dat-o  de  la  Dumnezeu.  «Căci,  spune,  vei  chema  numele  Lui  Ii- 
sus,  căci  Acesta  va  izbăvi  poporul  Său  de  păcatele  lor»1214. 

209.  «Şi  a  continuat  Domnul  să-mi  vorbească  încă:  Pentru  că 
poporul  acesta  nu  vrea  apa  Siloamului,  care  curge  în  linişte,  ci  vrea  să 
îi  aibă  pe  Reţin  şi  pe  fiul  lui  Remalia  rege  peste  voi,  de  aceea,  iată, 
Domnul  va  aduce  peste  voi  apa  râului  cea  tare  şi  multă,  pe  regele  asi- 
rienilor  şi  slava  lui.  Şi  se  va  sui  în  toată  valea  voastră  şi  va  umbla  pes¬ 
te  tot  zidul  vostru  şi  va  lua  din  Iudeea  pe  omul  care  va  putea  să  ridice 
capul  sau  va  putea  să  săvârşească  ceva.  Şi  va  fi  tabăra  lui  ca  să  umple 
latul  ţării  tale»1215. 

Ce  sens  are  ca  Dumnezeul  tuturor  să  ameninţe  poporul  cu 
acestea  pentru  apa  din  Siloam?  Cum  de  nu  vrea  poporul  apa  din 
Siloam,  despre  care  se  relatează  că  nici  nu  aducea  boală,  nici  vreo 
vătămare  nu  producea  celor  care  o  foloseau?  Apoi,  ce  urmare  are 
[faptul]  că  cel  care  nu  doreşte  apa  Siloamului  îi  vrea  pe  Reţin  şi  pe 


1209  Is.  VIII,  1. 

1210  Is.  VIII,  3. 

1211  Is.  VIII,  4. 

1212  Is.  VII,  8-9. 

5213  Iisus,  în  ebraică  tfîCfiîT  Yehoşua  sau  Yeşua  înseamnă  „Iahve  este  mântuitor"  sau 
„Iahve  izbăveşte’'. 

1214  Mt.  1,  21. 

1215  Is.  VIII,  5-8. 

fiul  lui  Remalia?  Ce  are  în  comun  apa  neînsufleţită  cu  regele  care 
stăpâneşte  şi  îi  conduce  pe  supuşi? 

Dar  trebuie  să  auzim  în  mod  figurat  (tropic)  Siloamul,  care  se 
tâlcuieşte  după  învăţătura  Evangheliei  „trimis”1216.  Căci  aşa  este  tâl- 
cuit  în  Evanghelia  după  Ioan:  «Mergi  de  te  scaldă  în  Siloam,  care  este 
„trimis”»1217.  Deci,  cine  este  cel  trimis  şi  care  curge  fără  zgomot,  dacă 
nu  Cel  despre  care  se  spune:  «Domnul  M-a  trimis  şi  Duhul  Lui»1218? 
Şi  iarăşi:  «Nu  Se  va  certa,  nici  nu  va  striga,  nici  nu  va  fi  auzit  glasul 
Lui  în  pieţe»1219.  într-adevăr,  cei  care  nu-L  primesc  pe  Cel  trimis  din 
ceruri,  dispreţuindu-I  blândeţea,  i-au  atras  pentru  ei  pe  fiul  lui 
Remalia,  adică  raţiunea  (cuvântul)  care  conţine  învăţătura  falsă1220, 
dar  care  vesteşte  că  este  produsă  după  dumnezeieştile  Scripturi,  şi 
pe  Reţin,  care  se  tâlcuieşte  „semeţit”,  care  îl  semeţeşte  pe  ascultăto¬ 
rul  [său]  în  afara  credinţei  cea  după  Sfintele  Scripturi  şi  îl  îngâmfă  şi 
îl  îndepărtează  de  la  temelia  după  credinţă.  Căci  Aram  se  tâlcuieşte 
„semeţie”.  Deci,  pe  cei  care  au  dispreţ  faţă  de  cele  pentru  raţiunea 
statornică  şi  nu  acceptă  ceea  ce  este  temeinic,  liniştit  şi  blând,  ci  le 
împletesc  pe  cele  din  afara  credinţei  cu  neînţelegerile  din  Scripturi, 
Scriptura  îi  ameninţă  că  va  aduce  apa  cea  tare  şi  multă,  pe  regele 
asirienilor,  adică  pe  stăpânitorul  veacului  acestuia. 

Că  Scriptura  îl  ia  adesea  pe  vrăjmaş  drept  asirian,  se  arată  în 
următoarele,  din  acelaşi  profet:  «Şi  va  fi,  spune,  când  va  împlini 
Domnul  făcând  toate  în  muntele  Sionului  şi  în  Ierusalim,  va  căuta 
spre  mintea  cea  mare,  conducătorul  asirienilor  şi  spre  înălţimea  sla¬ 
vei  ochilor  lui.  Căci  a  zis:  Cu  tărie  voi  face  şi  cu  înţelepciunea  înţele¬ 
gerii  voi  lua  hotarele  neamurilor  şi  puterea  lor  o  voi  prăda  şi  voi  zgu¬ 
dui  cetăţile  locuite  şi  lumea  întreagă  o  voi  lua  cu  mâna,  ca  pe  un  cuib 
şi  ca  pe  nişte  ouă  lăsate  le  voi  ridica.  Şi  nu  este  cine  să  scape  de  mine 
sau  să-mi  grăiască  împotrivă»1221. 


1216  Siloam,  în  ebraică  ribţ  Şiloah  este  pus  în  legătură  cu  şaluah  „trimis”. 
12,7  In.  IX,  7. 
m8  Îs.  XLVIII,  16. 

1219  Îs.  XLII,  2;  Mt.  XII,  19. 

1220  \|>eu6o5o£ia. 

210.  Deci,  se  pare  că  şi  acum  îl  numeşte  pe  conducătorul  asiri- 
enilor  apă  multă  în  chipul  unui  şuvoi,  care  îi  mătură  cu  putere  şi  fu¬ 
rie  pe  cei  care-1  întâlnesc.  Cei  care  se  învrednicesc  să  treacă  fără  vă¬ 
tămare  prin  ispitirile  lui,  spun:  «Prin  şuvoi  a  trecut  sufletul  nostru, 
apă  nestăvilită»1222.  Şi  Evanghelia  pomeneşte  în  parabolă  aceeaşi 
apă,  comparându-1  pe  cel  care  ascultă  cuvintele  şi  nu  le  face  cu 
omul  care  şi-a  zidit  fără  temelie  casa.  Dar  venind,  spune,  şuvoiul,  nu 
a  rezistat,  ci  a  căzut  casa  şi  a  fost  mare  ruina  casei  aceleia1223.  Aceas¬ 
tă  «apă  multă  se  va  sui,  zice,  în  toată  valea  voastră»1224.  Văile  sunt 
cavităţi  ale  pământului.  Deci,  cum  se  spune  că  apa  nu  coboară,  ci 
urcă?  Pentru  că  orice  smerire  (înjosire)  a  oamenilor  pentru  păcat  es¬ 
te  mai  înaltă  decât  izvoarele  de  început,  ca  să  zicem  aşa,  [adică]  în¬ 
ceputurile  răutăţii.  într-adevăr,  de  câte  ori  sunt  predaţi  puterilor 
potrivnice,  [acestea]  vor  umbla  pe  orice  zid  al  celor  care 
apostaziază,  adică  pe  toate  învăţăturile  sigure  şi  pe  toate  cele  care 
păreau  că  sunt  [locurile]  lor  sigure. 

Din  cauza  apostaziei  de  la  Siloam  şi  înclinării  către  [faptele] 
nimicitoare  ale  regilor,  Scriptura  ameninţă  că  «va  fi  luat  din  ludeea 
orice  om  care  va  putea  să  ridice  capul  sau  va  putea  să  săvârşească  ce¬ 
va»1225,  adică  pe  cel  care  este  semeţ  cu  contemplarea  minţii  şi  care  le 
săvârşeşte  cu  fermitate  pe  cele  care  i  se  par  lui  conforme  cu  virtutea 
practică,  dar  şi-a  întins  tabăra  în  latul  ţării  celor  care  nu  au  primit 
Siloamul.  Căci  pentru  că  se  dedau  la  drumul  lat  şi  larg,  devin  vred¬ 
nici  să  fie  tabăra  puterii  potrivnice,  nefiind  condamnaţi  de  nevoie,  ci 
alegându-şi  chiar  ei  partea  mai  rea.  Căci  «precum  n-au  încercat  să-L 
aibă  pe  Dumnezeu  în  cunoştinţă,  Dumnezeu  i-a  lăsat  la  mintea  lor 
fără  judecată,  să  facă  cele  ce  nu  se  cuvine»1226. 

211.  «Cu  noi  este  Dumnezeu!  înţelegeţi,  neamuri,  şi  vă  plecaţi! 
Auziţi  până  la  marginile  pământului»1227. 


1222 

1223 

1224 

1225 

1226 

1227 


Ps.  CXXIII,  4-5. 
Lc.  VI,  49. 

Is.  VIII,  7. 

Is .  VIII,  8. 

Rom.  I,  28. 

Is.  VIII,  8-9. 

într-adevăr,  «Cu  noi  este  Dumnezeu»1228  se  referă  la  Mântuito¬ 
rul.  Căci  aşa  se  numea  mai  înainte  Cel  născut  din  Fecioara,  în  limba 
ebraică  Emanuel1229,  care  se  traduce:  «Cu  noi  este  Dumnezeu»1230, 
«înţelegeţi,  neamuri,  şi  vă  plecaţi»1231.  Mi  se  pare  că  glasul  se  ridică 
din  marea  bucurie  a  celor  care  recunosc  venirea  lui  Hristos,  care  în¬ 
ţeleg  puterea  Crucii,  care  este  înfricoşătoare  pentru  neamuri.  De 
aceea,  «înţelegeţi,  spune,  neamuri,  şi  vă  plecaţi»,  pentru  ca  supuşi 
printr-o  înfrângere  [a  inimii]  bună  şi  folositoare  vouă,  să  fiţi  robiţi 
în  ascultarea  lui  Hristos  şi,  prin  robia  faţă  de  Hristos,  să  deveniţi  li¬ 
beri  de  legea  păcatului.  Cum  se  supun  neamurile?  Dacă  îl  recunosc 
pe  Dumnezeu.  Căci  întunericul  este  înfrânt  prin  sosirea  luminii  şi 
boala  este  învinsă  prin  venirea  sănătăţii.  Deci  doar  să  cunoaşteţi 
adevărul,  neamuri,  şi  imediat  veţi  fi  supuse  înfrângerii  izbăvitoare 
pentru  voi. 

«Auziţi  până  la  marginile  pământului»1232.  Pe  cine  să  asculte? 
Pe  cei  care  vestesc  Evanghelia.  Căci,  spune:  «în  tot  pământul  a  ieşit 
vestirea  lor  şi  până  la  marginile  lumii  cuvintele  lor»1233.  «Cei  puternici, 
plecaţi-vă»123* ,  lăsaţi  puterea  trupului,  luaţi  slăbiciunea  cărnii  (tru¬ 
pului),  ca  puterea  lui  Dumnezeu  să  se  desăvârşească  în  slăbiciu¬ 
ne1235.  «Căci  de  vă  veţi  întări  iarăşi,  iarăşi  veţi  fi  supuşi»1236.  Dacă  vre¬ 
odată  dorinţa  cărnii  (trupului)  se  ridică  iarăşi  în  tine,  sârguieşte-te 
să  o  înrobeşti,  să  o  dobori  şi  să  o  supui  duhului.  «Şi  orice  sfat  veţi 
sfătui,  îl  va  risipi  Domnul,  şi  cuvântul  pe  care  îl  veţi  grăi  nu  va  rămâ¬ 
ne  între  voi,  căci  cu  noi  este  Dumnezeu»1237.  Pentru  că  nimiceşte  în- 


1218  Is.  VIII,  9  (Septuaginta  v.  8). 

1229  în  ebraică,  SţŞ  ’lîljţ?  Immanuel  înseamnă  „cu  noi”  (Wţpp  ‘immanu)  este  Dumnezeu 
(^ţţ  ’e/).  Pronunţia  corectă  ebraică  este  deci  cu  i  la  început.  în  greacă  însă  a  fost  transli- 
terat  ’EppavouiţA. 

1230  Mt.  I,  23. 

1231  Is.  VIII,  9. 

1232  Is.  VIII,  9. 


1233  Ps.  XVIII,  4  (Septuaginta  v.  5). 

1234  Is.  VIII,  9. 

1235 II  Cor.  XII,  9. 

1236  Is.  VIII,  9. 

1237  Is.  VIII,  10. 

ţelepciunea  celor  înţelepţi  şi  leapădă  priceperea  celor  pricepuţi1238. 
Deci,  îngerul  de  mare  sfat1239  desfiinţează  sfatul  omenesc  şi  Dumne¬ 
zeu  Cuvântul  leapădă  cuvântul  omenesc,  din  care  «nimic,  spune,  nu 
vă  va  rămâne,  căci  cu  noi  este  Dumnezeu».  Este  bine  în  timp  de  per¬ 
secuţie  să  spunem  cu  curaj  neamurilor:  «Căci  de  vă  veţi  întări  iarăşi, 
iarăşi  veţi  fi  supuşi».  Căci  năpustindu-se  în  dăţi  repetate  asupra  Bi¬ 
sericii  lui  Hristos,  [tot]  în  dăţi  repetate  vor  cădea.  După  cum  cei  ca¬ 
re  prin  adaosul  de  materie  combustibilă  ridică  şi  mai  mare  văpaia,  la 
fel  cei  care  se  sârguiesc  mereu  să  distrugă  Biserica  o  aduc  prin  per¬ 
secuţii  la  şi  mai  multă  slavă  şi  putere. 

212.  « Aşa  zice  Domnul:  Nu  s-au  supus  mâinii  celei  tari  şi  cursu¬ 
lui  căii  poporului  acestuia,  spunând:  Să  nu  zică  greu,  căci  tot  ce  zice 
poporul  acesta  este  greu.  Dar  de  frica  lui  să  nu  vă  temeţi,  nici  să  vă 
tulburaţi.  Pe  Domnul  însuşi  sfinţiţi-L  şi  El  să-ţi  fie  teama.  Şi  de  vei  te 
vei  supune  Lui,  îţi  va  fi  spre  sfinţire.  Şi  nu  vă  veţi  apropia  ca  de  piatra 
de  poticnire  şi  nici  ca  de  piatra  de  cădere»1240. 

După  ce  s-a  binevestit  cuvântul  despre  venirea  lui  Emanuel  şi 
ca  la  o  victorie  împotriva  neamurilor  a  ieşit  acel  glas:  «înţelegeţi, 
neamuri,  şi  vă  plecaţi.  Cu  noi  este  Dumnezeu»,  Scriptura  adaugă 
aceasta,  condamnându-le  pe  neamuri:  «Nu  s-au  supus  mâinii  celei 
tari»1241.  Iar  mâna  cea  tare  este  puterea  creatoare  a  celor  care  sunt, 
prin  care  a  fost  aşezată  toată  zidirea  celor  văzute  şi  a  celor  mai  pre¬ 
sus  de  cele  văzute. 

Căci  sunt  două  moduri  în  care  putem  fi  aduşi  la  cunoaşterea 
lui  Dumnezeu  şi  la  grija  de  noi  înşine.  Fie  ridicându-ne  prin  cele  vă¬ 
zute  de  la  noţiunile  fireşti  la  Făcătorul,  fie  prin  învăţătura  dată  nouă 
de  Lege.  Dar  aceştia  se  arată  nesupuşi  mâinii  celei  tari,  adică  nu 
sunt  conduşi  din  cele  create  către  înţelegerea  Celui  care  le-a  fă¬ 
cut1242;  [dar]  şi  cursului,  căii  adică.  Iar  Calea  este  de  fapt  Domnul, 
Care  spune:  «Eu  sunt  calea»1243.  El  însuşi  este  Mâna  lui  Dumnezeu  şi 


1238  Is.  XXIX,  14;  /  Cor.  1, 19. 

1239  Îs.  IX,  6. 

1240  Is.  VIII,  11-14. 

1241  Is.  VIII,  11. 

1242  Rom.  I,  20. 

1243  In.  XIV,  6. 

dreapta.  Căci,  spune,  «dreapta  Ta,  Doamne,  s-a  preaslăvit  întru  tă¬ 
rie»11*4,  şi:  «Eu  cu  mâna  mea  am  întărit  cerul»1145.  De  aceea,  sunt 
condamnaţi  cei  care  nu  cred  în  Domnul.  Sau  numeşte  acum  curs  ca¬ 
lea  vieţii  acesteia,  rânduită  nouă  după  Lege.  Că  învăţătura  se  chea¬ 
mă  cale  este  cunoscut  din  multe  locuri,  Domnul  numindu-i  pe  învă¬ 
ţătorii  Legii  călăuze  oarbe1246.  Şi:  «în  calea  mărturiilor  Tale  m-am 
desfătat»1147,  şi:  «în  calea  Ta  voi  trăi»1148,  şi:  « Fericiţi  cei  fără  de  pri¬ 
hană  în  cale»1149.  Pe  scurt,  Scriptura  este  plină  [de  locuri  în  care]  ur¬ 
cuşul  prin  Lege  al  sufletului  către  desăvârşire  este  numit  „călătorie”. 
Adaugă  şi  cauza  nesupunerii.  Nu  acceptă,  spune,  poruncile  căii,  pe 
care  le  proclamă  Scriptura  şi  nu  li  se  supun,  nepurtând  greutatea  ce¬ 
lor  poruncite. 

213.  Precum  şi  în  Evanghelie  iudeii  neţinând  învăţăturile 
Domnului,  spuneau:  « Greu  este  cuvântul  acesta.  Cine  îl  poate  ascul- 
ta»115° ?  Este  greu  pentru  desfrânat  să  fie  cumpătat,  este  greu  pentru 
beţiv  să  se  abţină,  este  greu  pentru  cel  care  ocărăşte  să  binecuvânte¬ 
ze.  Şi  în  general,  oricărui  grumaz  care  doreşte  să  fie  liber  jugul  Legii 
i  se  pare  greu,  de  aceea,  sunt  mulţi  cei  duşi  la  pierzare  prin  calea  cea 
netedă  şi  largă,  dar  sunt  puţini  cei  [duşi]  în  împărăţie,  [cei  mulţi] 
neputând  purta  greul  şi  chinul  vieţii  după  virtute.  Căci  răutatea 
momeşte  prin  netezimea  plăcerii,  pe  când  virtutea  face  dificilă  prin 
antrenamente  aspre  şi  chinuri  viaţa  celor  exersaţi1251.  «Pentru  cuvin¬ 
tele  buzelor  tale  eu  am  păzit  căi  aspre»1151.  „Căi  aspre”  numeşte  po¬ 
runcile  date  nouă  pentru  desăvârşirea  sufletelor  noastre.  Ce  este 
mai  greu  decât,  primind  o  lovitură  peste  obraz,  să  îl  întorci  şi  pe  ce¬ 
lălalt1253;  fiind  jefuit,  să  nu  ceri  înapoi1254;  târât  în  tribunal,  să-ţi  dez- 


1144  leş.  XV,  6. 

1245  Is.  XLVIII,  13. 

1246  Mt.  XV,  14. 

1247  Ps.  CXVIII,  14. 

1248  Ps.  CXVIII,  37. 

1249  Ps.  1, 1. 

1250  In.  VI,  61. 

1251  Sau  „practică  asceza”. 

1252  Ps.  XVI,  4. 

1253  Mt.  V,  39. 

1254  Lc.  VI,  30. 

braci  şi  haina1255;  fiind  ocărât,  să  binecuvântezi1256;  fiind  defăimat,  să 
rogi;  să  nu  urăşti  pe  nimeni;  să  te  rogi  pentru  cei  care  te  prigo¬ 
nesc1257?  Dar  aceste  [lucruri]  grele  ne  pregătesc  pentru  odihna  din 
sânul  plăcut  al  tatălui  nostru,  Avraam.  Pentru  că  «fericiţi  cei  ce 
plâng,  că  aceia  se  vor  mângâia.  Fericiţi  cei  ce  flămânzesc  şi  însetează 
de  dreptate,  căci  aceia  se  vor  sătura»1258.  Şi  aproape  orice  suferinţă 
de  aici  este  pregătitoare  pentru  bunurile  veşnice.  De  aceea,  «Mer¬ 
gând,  mergeau  şi  plângeau,  aruncând  seminţele  lor»1259.  Căci  necazu¬ 
rile  de  aici  întâmplate  datorită  Legii  lui  Dumnezeu  vor  fi  sămânţă 
pentru  bunurile  viitoare.  « Venind ,  au  venit  cu  bucurie,  ridicându-şi 
snopii»1260.  Deci  neamurile  nu  s-au  supus  cursului  poporului,  spu¬ 
nând:  «Nu  mai  spuneţi  greu.  Căci  tot  ce  zice  poporul  acesta  este 
greu».  De  aceea,  cercetează-i  pe  cei  care  ascultă  de  idoli,  din  ce  cau¬ 
ză  nu  se  apropie  de  învăţătura  propovăduirii.  Fiindcă  cei  mai  oneşti 
recunosc  că  nu  suportă  asprimea  [Evangheliei]. 

214.  Apoi  continuă:  « Dar  de  frica  lui  să  nu  vă  temeţi»1261. 

Dar  aceasta  se  înţelege  în  două  feluri.  Spune  neamurilor:  „Nu 
vă  temeţi  de  teama  de  care  vă  temeţi  acum  în  chip  neînvăţat, 
nedându-vă  exerciţiului  celor  mai  bune”,  ca  şi  cum  ar  spune:  „Nu  te 
teme  de  cumpătare,  nu  te  teme  de  bărbăţie,  nu  te  teme  de  dreapta 
credinţă,  nu  fi  înfricoşat  de  niciuna  dintre  virtuţi”.  Sunt  blânde,  uşor 
accesibile,  aducătoare  de  bucurii,  pregătitoare  de  viaţă.  Sau,  schim¬ 
bând  cuvântul,  se  referă  la  popor:  „Aceia  susţin  acestea  despre  voi, 
neprimind  unirea  cu  voi  prin  parcursul  Legii.  Dar  voi  nu  vă  temeţi 
de  uneltirile  împotriva  voastră  a  neamurilor,  ci  cugetaţi  la  Hristos, 
pe  El  sfinţiţi-L  şi  El  să-ţi  fie  teama”.  Cel  mai  mare  [lucru]  pentru  de¬ 
săvârşire  este  să  vă  temeţi  în  chip  învăţat  şi  să  nu  vă  înfricoşaţi  de 
toate,  îngrozindu-vă  de  cele  care  nu  trebuie.  Căci  Psalmul  condam¬ 
nă  unele  ca  acestea,  spunând:  «S-au  temut  cu  teamă  acolo  unde  nu 


1255  Mt.  V,  40. 

1256  Lc.  VI,  28. 

1257  Mt.  V,  44. 

1258  Mt.  V,  5-6. 

1259  Ps.  C XXV,  6. 

1260  Ps.  C XXV,  6. 

1261  Is.  VIII,  12. 

era  teamă»1262.  Deci,  sfinţeşte- L  pe  Domnul  şi  El  să-ţi  fie  teama.  Aş¬ 
teaptă  venirea  Aceluia,  teme-te  de  judecata  Aceluia.  Este  înfricoşă¬ 
tor  Cel  care  dă  fiecăruia  după  faptele  lui1263.  Este  înfricoşător  Cel  ca¬ 
re  la  glasul  trâmbiţei  va  veni  din  cer  cu  sfinţii  îngeri1264.  Este  înfrico¬ 
şător  Cel  a  cărui  hotărâre  este  pedeapsa  veşnică1265.  Deci,  de  te  vei 
supune  Lui,  nu  te  vei  apropia  de  El  ca  de  piatra  de  poticnire  şi  nici 
ca  de  piatra  de  cădere. 

Scriptura  cheamă  limpede  la  credinţa  în  Domnul  nostru  Iisus. 
Căci  se  spune  despre  aceasta:  «Iată  pun  în  Sion  o  piatră  de  poticnire 
şi  o  piatră  de  sminteală»1266.  Cei  orbi  şi  care  nu  pot  vedea  [obiectele] 
de  lângă  picioare  se  lovesc  de  pietre.  Şi  cei  care  nu  sunt  siguri  pe 
paşi  alunecă  pe  pietre.  într-adevăr,  cel  care  nu  s-a  îngrijit  de  [par¬ 
tea]  văzătoare  a  sufletului,  nici  nu  recunoaşte  venirea  Domnului 
prin  învăţătura  Scripturilor  se  împiedică  de  predica  Evangheliei.  Iar 
cel  care  este  uşor  de  răsturnat  în  credinţă  se  sminteşte  de  Piatra  Ca¬ 
re  este  Hristos1267.  Dar,  se  spune,  tu,  poporule,  de  eşti  supus  şi  spri¬ 
jinit  cu  o  credinţă  deplină  pe  Domnul,  nu  te  vei  întâlni  cu  cuvântul 
Lui  ca  şi  cu  o  piatră  de  poticnire,  nici  nu  te  vei  clătina  pe  el,  ca  pe 
piatră  de  cădere.  Dar  poate  că  nebunia  propovăduirii  este  o  poticni¬ 
re  pentru  elini,  care  caută  înţelepciunea,  şi  o  piatră  de  sminteală 
pentru  iudei,  care  cer  semne.  De  aceea  spune  Pavel  că  propovădui- 
rea  este  iudeilor  sminteală,  iar  neamurilor  nebunie1268.  Dar  celor  ca¬ 
re  se  supun  Domnului  şi  nu  subjugă  argumentelor  logice  simplita¬ 
tea  propovăduirii,  nici  nu  ispitesc  adevărul  prin  semne,  Hristos  Ie 
este  putere  a  lui  Dumnezeu  şi  înţelepciune  a  lui  Dumnezeu. 

215.  « Atunci  se  vor  vădi  cei  ce  pecetluiesc  legea,  ca  să  nu  înveţe. 
Şi  va  zice:  îl  voi  aştepta  pe  Dumnezeu,  Cel  care  Şi-a  întors  faţa  de  la 
casa  lui  lacob  şi  voi  fi  supus  Lui»1269. 


1262  Ps.  XIII,  5. 

1263  Mt.  XVI,  27. 

1264  Mt.  XXIV,  31. 

1265  Mt.  XXV,  46. 

1266  Rom.  IX,  33. 

1267  /  Cor.  X,  4. 

1268  /  Cor.  1, 23. 

1269  Is.  VIII,  16-17.  Biblia  sinodală  are  altă  variantă,  urmând  textului  ebraic,  unde  este 
vorba  de  predarea  către  ucenici  a  profeţiei  pecetluite. 

Cuvântul  este  legat  în  continuarea  celor  precedente.  «Iată,  Fe¬ 
cioara  va  lua  în  pântece  şi  va  naşte  Fiu  şi  vor  numi  numele  Lui  Ema- 
nuel,  care  se  tâlcuieşte:  Cu  noi  este  Dumnezeu»1270.  Şi  apoi,  urmând, 
spune:  «Cu  noi  este  Dumnezeu.  înţelegeţi,  neamuri,  şi  vă  plecaţi». 
Apoi  Scriptura  se  referă  la  cei  care  nu  primesc  ceea  ce  este  vestit 
prin  Emanuel,  ci  resping  greutatea  celor  poruncite  de  El.  «Atunci, 
spune,  se  vor  vădi  cei  ce  pecetluiesc  legea,  ca  să  nu  înveţe»1271.  Căci 
cuvântul  învăţăturii  fiind  însămânţat  în  toţi,  ei  îşi  îndreaptă  inimile 
pentru  primirea  învăţăturilor.  Şi  sunt  ca  un  pământ  roditor  cei  care 
primesc  cuvântul  şi  îl  înrădăcinează  în  adânc  şi  nu  îl  înăbuşă  cu 
spini,  nici  nu-1  lasă  nepăzit,  ca  să  fie  uşor  de  jefuit  de  către  diavol,  ci 
aduc  roadă  treizeci,  şaizeci  şi  o  sută1272.  Dar  sunt  şi  unii  care  îşi  în¬ 
chid  deplin  sufletul  faţă  de  primirea  cuvântului  şi,  ca  să  zicem  aşa, 
se  leagă  şi  sunt  pecetluiţi,  ca  să  nu  intre  cuvântul  adevărului.  Se 
spune,  dar,  că  sunt  pecetluiţi  cei  care  se  aseamănă  formei  vrăjmaşu¬ 
lui  şi  nu  primesc  ca  Hristos  să  Se  formeze  în  ei1273,  cei  care  defor¬ 
mează  chipul  Celui  mai  presus  de  ceruri  şi  se  bucură  doar  de  chipul 
celui  pământesc1274. 

Dar  Legea  este  pecetluită  de  neclaritate  şi  pentru  că  nu  este 
uşor  de  înţeles  celor  care  o  întâlnesc,  [chiar  şi]  prin  antrenamentul 
necesar  de  cercetare  a  Legii.  Cel  care  nu  se  dedică  exerciţiului  [du¬ 
hovnicesc]1275,  nici  nu  doreşte  să-şi  dezlege  lanţul  necunoştinţei  se 
spune  că  pecetluieşte  Legea,  [dar]  acesta  se  va  vădi  în  ziua  revelaţi¬ 
ei.  Căci  «se  vor  vădi  cei  ce  pecetluiesc  legea,  ca  să  nu  înveţe».  Deci, 
cum  pecetluiesc  iudeii  Legea,  despre  care  se  spune:  Luaţi  cheile,  dar 
voi  nu  intraţi,  iar  pe  cei  care  pot  să  intre  îi  opriţi1276?  Pecetluieşte  ca 
să  nu  înveţe  cel  care,  sub  pretextul  păzirii  a  ceea  ce  este  după  literă, 
nu  revelează  tainele  din  adânc.  La  ce  spune,  uită-te  dacă  nu  sunt  pe 
faţă  vorbe  iudaice.  «îl  voi  aştepta  pe  Dumnezeu,  Cel  care  Şi-a  întors 


1270  Is.  VII,  14;  Mt.  I,  23. 

1271  Is.  VIII,  16. 

1272  Mc.  IV,  8. 

1273  Gal.  IV,  19. 

1274  /  Cor.  XV,  49. 

1275  peAitr|. 

1276  Lc.  XI,  52. 

faţa  de  la  casa  lui  Iacob»1277.  Acestea  spun  iudeii:  „Nu  cred  în  Dum¬ 
nezeu,  nu  îl  primesc  pe  Emanuel.  Deşi  acum  sunt  părăsit,  voi  aştep¬ 
ta  cândva  venirea  lui  Dumnezeu,  Care  Şi-a  întors  faţa  de  la  casa  lui 
Iacob”. 

216.  «Iată  eu  şi  pruncii,  pe  care  mi  i-a  dat  Dumnezeu.  Şi  vor  fi 
semne  şi  minuni  în  casa  lui  Iacob  de  la  Domnul  Savaot,  Cel  ce  locu¬ 
ieşte  în  muntele  Sionului»178 . 

După  ce  nesupuşii  sunt  blamaţi,  însuşi  Domnul  vorbeşte  apoi 
din  partea  Sa.  Deci,  aceia,  spune,  nu  se  supun  mâinii  celei  tari  şi 
cursului  căii  poporului  acestuia  şi  pretind  că  îl  aşteaptă  pe  Domnul, 
Care  Şi-a  întors  faţa  de  la  casa  lui  Iacob.  Dar  Eu  pe  cei  care  au  crezut 
în  Mine,  care  tocmai  au  fost  renăscuţi,  dezbrăcându-se  de  omul  cel 
vechi  şi  îmbrăcându-se  în  cel  nou1279,  ca  nişte  copii  nou-născuţi128°, 
blânzi  în  purtare  şi  care  nu  au  experimentat  răutatea,  înţărcaţi  apoi 
de  la  cuvintele  introductive  şi  avansaţi  la  hrana  mai  desăvârşită  a 
tainelor;  pe  aceştia  luându-i  şi  încălzindu-i  la  sânul  îndurării  [Mele], 
îi  aduc  la  Tatăl.  Căci  prin  Mine  este  calea  cunoaşterii  către  El.  Ni¬ 
meni  dintre  cei  care  îşi  amintesc  de  Epistola  către  Evrei  nu  va  nega 
că  din  partea  lui  Hristos  sunt  cuvintele:  «Căci  ducând  pe  mulţi  fii  la 
slavă,  I  se  cădea  Aceluia  pentru  Care  sunt  toate  şi  prin  care  sunt  toa¬ 
te,  să  desăvârşească  prin  pătimire  pe  începătorul  mântuirii  lor.  Pen¬ 
tru  că  şi  cel  ce  sfinţeşte,  spune,  şi  cei  ce  se  sfinţesc,  dintr-Unul  sunt 
toţi.  Din  această  cauză,  nu  se  ruşinează  să-i  numească  pe  ei  fraţi,  zi¬ 
când:  Voi  vesti  fraţilor  Mei  numele  Tău.  Şi  iarăşi:  Iată  eu  şi  pruncii  pe 
care  Mi  i-a  dat  Dumnezeu »u81. 

217.  «Şi  vor  fi,  spune,  semne  şi  minuni  în  casa  lui  Iacob »“82. 

Semne  şi  minuni  puternice  vor  fi  săvârşite  în  casa  lui  Iacob  de 

către  aceşti  copii  renăscuţi  de  către  Hristos.  Copii  erau  Apostolii,  fi¬ 
ind  prunci  în  răutate1283,  care  vorbind  mai  întâi  în  limbi,  deşi  erau 


"  Is.  VIII,  17. 

1278  Is.  VIII,  18. 

1279  Col.  III,  9. 

1280  I  Pt.  II,  2. 

1281  Evr.  II,  10-13;  Ps.  XXI,  24  (Septuaginta  v.  23);  Is.  VIII,  18. 

1282  Is.  VIII,  18. 

1283 1  Cor.  XIV,  20. 

oameni  obişnuiţi  şi  galileeni,  au  făcut  văzută  tuturor  venirea  Duhu¬ 
lui  şi  distribuirea  harismelor  făcută  lor  şi  împărţirea  limbilor12®4. 
Apoi  semnul  cunoscut,  ologul  care  şedea  la  Poarta  Frumoasă  s-a  fă¬ 
cut  zdravăn  pe  picioare  prin  chemarea  numelui  lui  Hristos  de  către 
Petru  şi  Ioan,  paşii  săi  fiindu-i  întăriţi12®5.  Cu  aceasta  s-a  împlinit  şi 
vechea  profeţie,  că:  « Atunci  ologul  va  sări  ca  cerbul»13,66.  Semn  era  şi 
Dorcas  (Tavita),  ridicată  din  morţi12®7.  Semn  erau  şi  porţile  de  fier 
ale  închisorii,  care  s-au  deschis  de  la  sine  pentru  ieşirea  lui  Petru12®8, 
cu  lanţurile  dezlegate  şi  alte  asemenea  care  s-au  petrecut  prin  apos¬ 
toli  pentru  arătarea  dumnezeirii  Celui  Unul-Născut.  Toate  aceste 
semne  şi  minuni  sunt  de  la  Dumnezeu  Savaot,  Care  locuieşte  în 
muntele  Sion.  Este  potrivit  să  înţelegi  Dumnezeu  Savaot  ca  Dumne¬ 
zeul  oştirilor. 

Dar  cine  altcineva  este  Domnul  oştirilor  decât  Cel  numit  arhi¬ 
strategul  puterii  lui  Dumnezeu12®9,  de  la  Care  semnele  au  fost  date 
copiilor?  [Faptul]  că  cei  care  au  crezut  în  Hristos  sunt  copii  este  ară¬ 
tat  din  ceea  ce  a  răspuns  Domnul  către  iudeii  care  I-au  spus:  Nu 
auzi  ce  îţi  spun  aceştia?  -  cei  care  îl  lăudau  şi  ziceau:  Osana  întru 
cei  de  sus  -,  [anume]  că:  «Din  gura  pruncilor  şi  a  celor  ce  sug  Ţi-ai 
pregătit  laudă»1290.  Aici  a  spus  „prunci”  celor  care  tăiau  ramurile 
palmierilor  şi  întindeau  hainele  pe  drum,  celor  care  îl  strigau  şi  îl 
slăveau1291.  Dar  şi  într-alt  loc:  « îţi  mărturisesc  Ţie,  Părinte,  Doamne 
al  cerului  şi  al  pământului,  căci  ai  ascuns  acestea  de  cei  înţelepţi  şi 
pricepuţi  şi  le-ai  descoperit  pruncilor»1292,  numind  „prunci”  pe  cei  în¬ 
văţaţi  în  cuvânt  şi  care  se  învredniciseră  prin  Duhul  de  revelarea 
tainelor. 


1284  Fap.  II,  4  Ş-u. 

1285  Fap.  III,  2  ş.u. 

1286  Is.  XXXV,  5. 

1287  Fap.  IX,  40. 

1288  Fap.  XII,  10. 

1289  Ios.  V,  14. 

1290  Mt  XXI,  15-16. 

1291  Mt.  XXI,  8. 

1292  Mt.  XI,  25. 

Deci,  «iată  eu  şi  pruncii»1293  îi  arată  pe  aleşii  Lui,  pentru  că 
« Dumnezeu  Şi-a  ales  pe  cele  nebune  ale  lumii  ca  să  îi  ruşineze  pe  cei 
înţelepţi»1294.  Oricine  se  dezbracă  de  omul  cel  vechi,  stricat  prin  pof¬ 
tele  amăgirii1295,  şi  se  îmbracă  în  cel  nou,  înnoit  după  chipul  Creato¬ 
rului1296,  este  un  prunc  după  taina  lui  Hristos. 

218.  «Şi  de  vor  zice  către  voi:  întrebaţi  pe  vrăjitorii  ventriloci  şi 
pe  cei  ce  vorbesc  din  pământ,  pe  cei  ce  grăiesc  deşertăciuni,  care  gră¬ 
iesc  din  pântece.  Nu  întreabă  un  popor  pe  Dumnezeul  său?  De  ce  să 
întrebe  pe  cei  morţi  despre  cei  vii?  Căci  a  dat  Legea  spre  ajutor  ca  să 
[nu]  zică,  precum  este  cuvântul  acesta,  pentru  care  nu  mai  sunt  da¬ 
ruri  de  dat.  Şi  va  veni  asupra  voastră  foamete  grea  şi  va  fi  că,  dacă 
veţi  flămânzi,  vă  veţi  mâhni  şi  îi  veţi  vorbi  de  rău  pe  conducător  şi  pe 
cele  părinteşti.  Şi  vor  căuta  la  cer  sus  şi  pe  pământ  jos  vor  privi.  Şi,  ia¬ 
tă,  lipsă  strânsă  şi  întuneric,  nevoie  şi  strâmtorare  şi  întuneric,  ca  să 
nu  vadă.  Şi  nu  va  fi  lipsit  cel  care  este  în  lipsă  până  la  un  timp»1297. 

Cei  care  nu  primesc  cuvântul  Evangheliei,  cei  care  dispreţu¬ 
iesc  propovăduirea  ca  pe  o  nebunie1298  şi  care  se  smintesc  de  Cruce, 
când  îi  sfătuim  să  se  întoarcă  la  cunoaştere,  ne  propun  în  schimb 
îndemnuri  din  propria  rătăcire,  spunând:  „Nu-L  căutaţi  pe  Domnul, 
ci  pe  vrăjitorii  ventriloci,  pe  cei  ce  vorbesc  din  pământ,  pe  cei  ce 
grăiesc  deşertăciuni” ! 

Şi  experienţa  este  martoră  a  acestui  [lucru] .  Căci  cei  care  se  ţin 
strâns  de  idoli  şi  ţin  la  vise,  semne  şi  ghicirea  demonilor  dispreţu¬ 
iesc  ei  înşişi  adevărul  şi  pe  noi  ne  sfătuiesc  să  căutăm  unele  ca  aces¬ 
tea.  De  aceea,  lucrările  rătăcirii  sunt  făcute  de  către  demoni  pentru 
pieirea  celor  ispitiţi.  Acum  îi  învăluie  în  somn  cu  viziuni  care  fie  dau 
sfat  despre  vreo  suferinţă  trupească,  fie  prevestesc  viitorul.  Demonii 
pot  să  vadă  deodată  unele  ca  acestea  despre  suferinţele  trupului, 
pentru  că  văd  mai  clar  proprietăţile  substanţelor  şi  percep  calităţile 
plantelor  şi  pe  cele  potrivite  din  ele  pentru  suferinţe. 


1293  Is.  VIII,  18. 

1294  I  Cor.  I,  27. 

1295  Ef  IV,  22. 

1296  Col.  III,  10. 

1297  Is.  VIII,  19-23. 

1298  I  Cor.  I,  23. 

Cât  despre  cele  viitoare,  [demonii]  adesea  prevestesc  cele  ce 
deja  s-au  petrecut,  dar  ne  sunt  nouă  necunoscute,  [iar  ei]  ni  le  ves¬ 
tesc  drept  viitoare.  Ca  atunci  când  cineva  dintre  noi,  care  auzind  de 
venirea  cuiva,  ar  anunţa-o  drept  viitoare  celui  care  o  aşteaptă,  vâ¬ 
nând  [însă]  slavă  prin  înşelăciune  din  faptul  că  pare  a  fi  profet,  la  fel 
şi  demonii,  făcând  cunoscute  cele  decise,  hotărârile  lui  Dumnezeu, 
dau  adesea  de  ştire  celor  uşor  de  dus  în  înşelare.  La  fel  şi  vrăjitoarea 
ventrilocă  i-a  vestit  lui  Saul  prin  demoni  înfrângerea  viitoare12". 
Căci  erau  demoni  cei  care  s-au  prefăcut  în  chipul  lui  Samuel,  care 
pentru  că  au  auzit  condamnarea  asupra  lui  Saul,  au  relatat  ca  pro¬ 
prie  hotărârea  anunţată  de  Dumnezeu. 

De  aceea,  neamurile  ne  îndeamnă  adesea  la  înşelările  de  la 
demoni,  spunând:  „Cercetaţi-i  pe  vrăjitorii  ventriloci,  pe  cei  care 
vorbesc  din  pământ”!  Nu  îndrăznesc  să  spună  că  vorbele  lor  sunt 
din  ceruri.  După  cum  şi  în  [cartea]  Regilor  aceea  vorbind  cu  Saul  i-a 
zis:  «Văd  dumnezei  ridicându-se  din  pământ»1300.  Astfel  este  concep¬ 
ţia  ventrilocilor:  promit  să  ridice  sufletele  celor  morţi  pentru  arăta¬ 
rea  celor  căutate.  Apoi  [Isaia]  adaugă  propria  părere  pe  care  o  are 
despre  asemenea  concepţii  şi  îi  declară  vorbitori  în  deşert,  spunând: 
« cei  ce  grăiesc  deşertăciuni,  care  grăiesc  din  pântece»1301  sau  de  fapt 
care  vorbesc  din  propria  voinţă.  Căci  nu  vorbeşte  învăţat  din  altă 
parte,  ci  plăsmuind  minciuna  în  inima  lui,  ignorând  voinţa  celor  ca¬ 
re  privesc,  spune  cele  de  folos  lui  spre  înşelarea  celor  necunoscători. 

219.  Sau  poate  vorbesc  din  pântece  cei  «al  căror  dumnezeu  le 
este  pântecele»1302,  care  lucrează  orice  pentru  plăcerea  mâncatului  şi 
băutului.  De  aceea,  n-ar  greşi  cineva  numind  „ventriloci”  şi  vorbitori 
din  pântece  pe  cei  care  îşi  aranjează  învăţătura  pentru  a-şi  umple 
stomacul  şi  se  înconjoară  cu  o  aparenţă  de  cucernicie;  cei  care  nu 
rostesc  cuvintele  din  rânduială,  aceştia  grăiesc  deşertăciuni.  [Aşa 
mi]  se  pare.  Căci  cel  care  nu  face,  şi  învaţă,  este  nedemn  de  crezare 
pentru  folos.  «Nu  întreabă  un  neam  pe  dumnezeul  său»1303,  adică  fie- 


1299  I  Reg.  XXVIII,  19. 

1300  IReg.  XXVIII,  13. 

1301  Is.  VIII,  19. 

1302  Filip.  III,  19. 

1303  Is.  VIII,  19. 

care  neam  aduce  dumnezeului  său  cererea  de  a  învăţa  despre  ceea 
ce  doreşte.  Trebuie  ca  citirea  să  fie  formulată  interogativ1304  pentru 
claritatea  cuvântului:  «Oare  nu  întreabă  un  neam  pe  dumnezeul 
său?»,  pentru  ca  cei  care  sunt  în  afara  cultului  nostru  să-şi  prezinte 
întrebările  urmând  dumnezeilor,  pe  care  îi  consideră  a  fi  dumnezei. 
Căci  considerându-i  pe  cei  morţi  dumnezei,  pe  aceştia  îi  întreabă 
despre  cei  vii.  [Isaia]  îi  numeşte  morţi  fie  pe  idolii  neînsufleţiţi,  [care 
sunt]  pietre  şi  lemne,  bronz  şi  aur,  fie  îi  numeşte  morţi  pe  cei  care 
au  lepădat  prin  apostazie  viaţa  cea  adevărată.  Sau  poate  întreaga 
problemă  a  celor  numiţi  vrăjitori  ventriloci  se  referă  la  morminte  şi 
de  acolo  îşi  au  puterea  de  înşelare.  Apoi,  indignată  din  cauza  ne- 
chibzuinţei  idolatrilor,  Scriptura  spune:  „De  ce  să  întrebe  pe  cei 
morţi  despre  cei  vii?  De  ce  tu,  care  ai  suflet,  te  închini  unei  pietre? 
De  ce  tu,  care  ai  raţiune,  întrebi  un  [obiect]  mut?  Rogi,  oare,  pentru 
copilul  viu  un  [lucru]  care  nu  are  viaţă,  care  este  lipsit  de  viaţă,  fără 
duh?  Dacă  mergi  la  un  oracol  şi  născoceşti  purificări,  [prin  aceasta] 
mergi  la  cei  morţi  care  şi-au  pierdut  viaţa  şi  care  urmează  să-ţi  pro¬ 
ducă  şi  ţie  moartea  din  cauza  neascultării”. 

220.  «Căci  a  dat  Legea  spre  ajutor  ca  să  [nu]  zică,  precum  este 
cuvântul  acesta,  că  pentru  el  nu  mai  sunt  daruri  de  dat»'3°5. 

Nu  te  îngrijora  de  viitor,  ci  orânduieşte-ţi  spre  folos  cele  pre¬ 
zente.  Ce  folos  este  din  faptul  că  primeşti  dinainte  cunoaşterea?  Da¬ 
că  viitorul  va  fi  bun,  va  veni  şi  dacă  nu  este  ştiut  dinainte,  iar  dacă 
este  trist,  care  îţi  este  câştigul  să  te  oboseşti  dinainte  cu  tristeţea?  Ai 
primit  Legea  pentru  ajutor.  O  mare  deschidere  către  bine  îţi  era  să¬ 
dită  şi  din  fire,  dar  pe  aceasta  Dumnezeu  desăvârşind-o  ţi-a  adăugat 
şi  călăuzirea  de  la  Lege.  Vrei  să  ai  încredere  în  cele  viitoare?  Fă  cele 
poruncite  de  Lege  şi  aşteaptă  bucuria  de  cele  bune.  « Cinsteşte  pe  ta¬ 
tăl  tău  şi  pe  mama  ta  ca  să-ţi  fie  bine  şi  să  fii  mult  timp  pe  pământul 
pe  care  Domnul  Dumnezeul  tău  ţi-l  dd»13°6.  îţi  doreşti  cele  bune?  Fă 
cele  poruncite.  Nu  întreba  un  ghicitor  despre  sănătatea  ta,  ci  încre- 
de-te  în  doctor,  care  îţi  propune  cele  pentru  sănătate,  cărora  tu  în- 


1304  In  antichitate  lipseau  semnele  de  punctuaţie  în  manuscrise,  ele  trebuind  deduse. 

1305  Is.  VIII,  20. 

1306  leş.  XX,  12. 

şuţi  eşti  stăpân.  De  ce  să  înveţi  de  Ia  altul?  Niciun  ghicitor  nu  oferă 
nemurire,  niciunul  nu  te  duce  la  cer,  niciunul  nu  te  duce  cu  îndrăz¬ 
neală  la  Judecător,  ci  Legea  şi  păzirea  strictă  a  acesteia,  pe  care  dacă 
o  păzeşti,  nu  te  îngrijorezi  de  viitor,  ci  aştepţi  răsplata. 

«Căci  a  dat  Legea  spre  ajutor  ca  să  [nu]  zică,  precum  este  cu¬ 
vântul  acesta,  că  pentru  el  nu  mai  sunt  daruri  de  dat »13°7.  Această  Le¬ 
ge  nu  este  precum  cuvântul  vreunui  vrăjitor  ventriloc,  pentru  că  nu 
a  fost  inventată  pentru  înşelare  ca  aceea,  ci  este  învăţătoare  a  adevă¬ 
rului.  Aceia  ghicesc  pentru  bani,  deşi  este  ridicol  ca  cei  înşelaţi  să  le 
mai  plătească  şi  bani  ca  preţ  al  minciunii.  Dar  acest  cuvânt,  adică  al 
Legii,  nu  este  aşa,  încât  să  dai  daruri  pentru  el.  Nimeni  nu  plăteşte 
harul  lui  Dumnezeu.  Fiindcă,  spune:  «în  dar  aţi  luat,  în  dar  să 
daţi»308.  Vezi  cum  s-a  mâniat  Petru  pe  Simon,  care  îi  aducea  bani 
pentru  harul  Duhului.  Căci  spune:  « Banii  tăi  să  fie  cu  tine  spre  pier¬ 
zare,  căci  ai  socotit  că  darul  lui  Dumnezeu  se  agoniseşte  cu  bani»13°9. 
De  aceea,  cuvântul  Evangheliei  nu  este  ca  vorbele  vândute  de  vrăji¬ 
torii  ventriloci.  Ce  ar  da  cineva  la  schimb  vrednic  de  acestea?  Ascul- 
tă-1  pe  David  care  era  în  lipsă  şi  zicea:  «Ce  voi  răsplăti  Domnului 
pentru  toate  câte  mi-a  dat  mie»1310?  De  aceea,  nu  sunt  daruri  la  fel  de 
valoroase  pe  care  să  le  dai  pentru  harul  Lui.  Un  singur  dar  este 
vrednic,  păzirea  a  ceea  ce  a  fost  dăruit.  Cel  care  ţi-a  dat  comoara  nu 
cere  preţul  a  ceea  ce  a  fost  dat,  ci  păstrarea  vrednică  a  ceea  ce  este 
dat. 

221.  «Şi  va  veni  asupra  voastră  foamete  grea,  spune,  şi  va  fi  că, 
dacă  veţi  flămânzi,  vă  veţi  mâhni  şi  îi  veţi  vorbi  de  rău  pe  conducător 
şi  pe  cele  părinteşti»1311. 

Cel  care  administrează  toate  pentru  mântuire,  Domnul,  aduce 
uneori  şi  foamete  spre  folosul  celor  care  sunt  instruiţi.  Căci,  spune: 
Te-am  pedepsit  şi  te-am  înfometat1312,  ca  să  îţi  fac  bine.  Acum  nu¬ 
meşte  această  foamete  de  neîmpăcat  şi  de  neconceput  „grea”.  Căci 


1307  Is.  VIII,  20. 

1308  Mt.  X,  8. 

1309  Fap.  VIII,  20. 
13,0  Ps.  CXV,  3. 

1311  Is.  VIII,  21. 

1312  Deut.  VIII,  3. 

[stările]  de  foamete  sunt  diferite.  Unele  sunt  doar  prin  lipsa  grâului, 
altele  prin  lipsa  celorlalte  trebuitoare  hranei.  Aceasta  este  o  foame¬ 
te  grea,  cea  pe  care  Scriptura  o  vesteşte,  încât  prin  nevoie  aduce 
mâhnire,  care  poate  aduce  mântuirea  cea  fără  părere  de  rău.  Iar 
când  se  vor  întrista  după  Dumnezeu1313,  atunci  vor  vorbi  de  rău  pe 
conducător  şi  pe  cele  părinteşti. 

Cine  este  acest  conducător,  blamat  de  cei  care  sunt  întristaţi 
într-un  mod  bun?  în  mod  clar  [este]  conducătorul  lumii  acesteia13'4, 
pe  care  îl  vorbesc  de  rău  din  pocăinţă,  când  ajung  la  simţirea  vătă¬ 
mării  de  Ia  el'3'5.  Dar  le  blamează  şi  pe  cele  părinteşti.  Cele  părinteşti 
ale  celor  care  trăiesc  în  păcat  sunt  treburile  vieţii,  în  care  toţi  iubito¬ 
rii  de  slavă  se  amestecă.  Cele  părinteşti  sunt  pentru  păcătos  faptele 
trupului,  adulterul,  desfrânarea,  necurăţia,  necuviinţa,  idolatria,  pa¬ 
tima,  dorinţa  rea.  Cele  părinteşti  sunt  viclenia  şi  minciuna,  uneltiri¬ 
le,  înşelăciunile  şi  făţărniciile.  Totuşi,  cel  care  se  trezeşte'3'6,  ca  după 
o  beţie,  din  lucrurile  lumii,  îl  va  vorbi  de  rău  pe  conducătorul  lui, 
care  l-a  condus  la  lucrările  pierzaniei.  Dar  va  vorbi  de  rău  şi  pe  cele 
părinteşti,  în  care  vieţuind,  nu  primeau  Legea  dată  nouă  de  Dumne¬ 
zeu  spre  ajutor.  Nu  poţi  fi  sub  împăratul  adevărat,  dacă  nu  vorbeşti 
de  rău  pe  conducător.  De  aceea  Biserica  te-a  învăţat  să  spui:  „Mă  le¬ 
păd  de  tine,  Satană”'3'7.  Aceasta  este  vorbirea  de  rău  a  conducătoru¬ 
lui. 

Dar  ce  este  [vorbirea  de  rău]  a  celor  părinteşti?  „Mă  lepăd  şi 
de  lucrările  tale”.  Acestea  sunt  cele  părinteşti,  lucrările  diavolului. 
Fericit  cel  ce  îl  vorbeşte  de  rău  pe  conducător  în  mod  real.  Pentru  că 
se  apropie  apoi  de  cel  adevărat  şi  se  luminează.  Fericit  cel  care  le 
blamează  pe  cele  pământeşti  de  demult,  căci  îşi  va  găsi  patria,  Ieru¬ 
salimul  cele  de  sus'3*8,  care  este  mamă  a  celor  care  se  aseamănă  feri¬ 
citului  Pavel.  Cele  părinteşti  sunt  şi  obiceiurile  rele  transmise  nouă 

1313 II  Cor.  VII,  10. 

1314  In.  XVI,  11. 

1315  Este  vorba  de  diavol. 

1316  Sau  „dobândeşte  trezvia”. 

1317  Formulă  de  exorcizare  rostită  de  cel  care  se  botează  sau  de  naş  la  slujba  Tainei  Sfân¬ 
tului  Botez. 

1318  Gal  IV,  26. 

de  la  părinţi.  Tatăl  ţi-a  lăsat  averile  [dobândite]  din  lăcomie?  întoar- 
ce-le  celui  nedreptăţit,  nu  avea  pretenţii  ca  fiind  ale  tale  proprii. 
Sunt  moştenirea  păcatului.  înrobind  nedrept,  tatăl  tău  ţi-a  lăsat  un 
rob?  Tu  dă-i  libertatea,  îi  vei  face  şi  aceluia  (tatălui)  chinul  mai  uşor 
şi  ţie  îţi  vei  pregăti  adevărata  libertate.  Apoi  ce  spune? 

222.  «Şi  vor  căuta  la  cer  sus  şi  pe  pământ  jos  vor  privi.  Şi,  iată, 
lipsă  strânsă  şi  întuneric,  nevoie  şi  strâmtorare  şi  întuneric,  ca  să  nu 
vadă.  Şi  nu  va  fi  lipsit  cel  care  este  în  lipsă  până  la  un  timp»1319. 

Vorbeşte  despre  aceştia,  aduşi  la  pocăinţă  prin  strâmtorare, 
pentru  că  vor  privi  la  cer  sus.  Cei  care  mai  înainte  erau  încovoiaţi  şi 
nu  puteau  să  caute  la  cele  înalte  ale  contemplărilor  dumnezeieşti, 
aceştia,  dezlegaţi  ca  de  un  lanţ  de  aplecarea  către  cele  pământeşti, 
îşi  rotesc  privirea  liberă  către  cer,  contemplând  firea  celor  nevăzute 
şi  raţionale1320  şi  observând  bine  locul  unde  va  trebui  să-şi  depună 
comoara.  Apoi  «şi  pe  pământ  jos  vor  privi».  Cei  până  acum  semeţiţi 
şi  care  cugetau  măreţ  despre  sine  îşi  vor  recunoaşte  micimea  firii  lor 
din  înrudirea  cu  pământul. 

Minunează-te  cu  câtă  grijă  se  foloseşte  Scriptura  de  aceşti 
termeni,  închipuind  un  sens  potrivit  cu  fiecare  lucru.  Căci  cerul  şi 
pământul  sunt  scoase  înainte  pentru  contemplaţie.  De  aceea,  despre 
cer  spune:  «vor  căuta1321  la  cer  sus»,  iar  despre  pământ  «vor  privi1322 
jos  pe  pământ».  Apoi,  după  minunea  priceperii  unora  ca  acestea, 
[oamenii]  sunt  uimiţi  şi  strâmtarăţi  şi  întunecaţi  în  cuget,  frica  faţă 
de  cele  înţelese  producându-le  această  mare  tulburare.  Căci,  spune, 
« când  va  sfârşi  [ceva]  omul,  atunci  [de  fapt  abia]  începe  şi  când  se  va 
opri,  atunci  va  fi  descumpănit»1323.  Nimeni  nu  ştie  câte  nu  ştie,  dacă 
nu  gustă  din  cunoaştere.  în  plus,  Stăpânul  cel  bun  le  promite  [lu¬ 
cruri]  mai  bune.  Căci,  spune,  «nu  va  fi  lipsit  cel  care  este  în  lipsă  pâ¬ 
nă  la  un  timp».  Această  neştiinţă  nu  va  cuprinde  pentru  totdeauna 
neamul  oamenilor,  dar  cel  care  acum  caută  adevărul  acesteia,  şi  se 


1319  Is.  VIII,  22-23. 

1320  vor|roq. 

1,21  dvapAeiru  „a  privi  sus”. 

EppAeTtco  „a  privi  in  . 
1323  înţ.  Sir.  XVIII,  6. 

zbate  pentru  găsirea  acesteia,  va  vedea  atunci  faţă  către  faţă1324  şi  va 
primi  desăvârşirea  cunoaşterii,  când  va  veni  timpul  restaurării  tutu¬ 
ror1325.  Căci  aceasta  este  «până  Ia  un  timp »1326. 


1324 1  Cor.  XIII,  12. 

1325  f)  icov  oAcov  dîioKaTdaraaiq.  Totuşi  nu  trebuie  spus  că  prin  aceasta  scrierea  reţine 
doctrina  eretică  a  apocatastazei.  De  altfel  expresia  apare  şi  în  Fap.  III,  21.  Este  vorba  de 
fapt  de  redobândirea  de  către  creaţie  a  curăţiei  ei  de  la  început. 

1326  Is.  VIII,  23. 

CAPITOLUL  IX 


223.  «Bea327  aceasta  întâi,  fa-o  repede,  ţara  lui  Zabulon,  pămân¬ 
tul  lui  Neftali  şi  ceilalţi,  de  lângă  mare  şi  dincolo  de  Iordan,  Galileea 
neamurilor.  Popor  care  umblaţi  în  întuneric,  vedeţi  lumină  mare.  Cei 
ce  locuiţi  în  pământul  şi  în  umbra  morţii,  lumină  va  străluci  peste  voi. 
Mulţimea  poporului  ai  scos-o  întru  veselia  Ta  şi  se  vor  veseli  înaintea 
Ta  ca  cei  ce  se  veselesc  la  seceriş  şi  ca  cei  ce  împart  prăzile.  Fiindcă  se 
va  lua  jugul  cel  pus  peste  ei  şi  toiagul  cel  pus  peste  grumazul  lor,  a  în¬ 
lăturat  toiagul  celor  care  cereau  [taxele],  ca  în  ziua  [de  biruinţă]  asu¬ 
pra  Madianului.  Vor  întoarce  cu  dobândă  orice  haină  şi  îmbrăcămin¬ 
tea  luată  cu  vicleşug  şi  vor  dori  să  fie  arşi  cu  foc.  Căci  Prunc  S-a  năs¬ 
cut  nouă,  un  Fiu,  şi  S-a  dat  nouă,  a  Cărui  stăpânire  este  pe  umărul 
Lui  şi  se  cheamă  numele  Lui  înger  de  mare  sfat.  Voi  aduce  pace  asu¬ 
pra  conducătorilor,  pace  şi  sănătate  Lui.  Mare  este  stăpânirea  Lui  şi 
păcii  Lui  nu  este  hotar,  pe  tronul  lui  David  şi  împărăţia  lui  o  aşază  şi 
[o]  ţine  în  judecată  şi  dreptate  de  acum  şi  până  în  veac.  Râvna  Dom¬ 
nului  Savaot  va  face  acestea»328. 

Urmând  să  binevestească  cele  despre  întruparea1329  Domnului, 
oferind,  ca  să  zicem  aşa,  o  arvună  pentru  bucuria  duhovnicească,  îl 
salută  astfel  pe  cel  Binevestit.  «Bea  aceasta  întâi»1330.  Cel  care  bea  în¬ 
tâi  primeşte  în  el  băutura,  acceptând-o  cu  plăcere.  Mai  ales  atunci 
este  transmisă  plăcerea  din  ea,  când  nefiind  ameţit,  nici  scuipând-o, 
ci  din  uscarea  extremă  [omul]  tânjeşte  după  potolirea  setei  şi  se 
umezeşte  cu  lichidele  băute.  De  aceea  şi  acum,  binevestind  harul  aş¬ 
teptat  poporului  [care  era  ]  ca  însetat,  spune:  « Bea  aceasta  întâi». 
Primeşte  bucuria  în  suflet,  aşază  învăţătura  mântuirii!  Nu  o  consi- 


1327  Alte  versiuni  ale  Septuagintei  au  Tioie  „fa”.  Sf.  Vasile  citeşte  începutul  nie  „bea”. 

1328  Is.  VIII,  23  -  IX,  1-6. 

1329  âvavOptoîtrjau;  „înomenire”. 

1330  Is.  VIII,  23. 

dera  neînsemnată  faţă  de  alta,  nici  nu  socoti  altceva  mai  preţios  de¬ 
cât  aceasta.  Este  înaintea  tuturor.  Nu  se  poate  gândi  de  către  tine 
ceva  înaintea  Creatorului  tău,  nici  prin  fire  ceva  mai  de  cinste  decât 
Cel  mai  întâi  Născut  decât  toată  creaţia1331.  «Bea  întâi»,  învaţă  că  la 
început  era  Cuvântul1332.  Nimic  nu  era  înaintea  începutului,  nimic 
înaintea  Celui  dintru  început.  Să  nu  bei  (accepţi)  mai  întâi  nici  vre¬ 
un  eon,  nici  vreun  interval,  nici  vreun  loc  gol  de  existenţa  Fiului, 
nici  vreo  perioadă,  nici  vreun  timp,  nimic  din  cele  zadarnice  după 
imaginaţie  care  pot  apărea  în  suflet.  « Bea  aceasta  întâi,  fă-o  repe¬ 
de »1333. 


Să  nu  mergi  nici  cu  zăbavă,  nici  cu  lenevire,  nici  fără  râvnă, 
nici  cu  delăsare  în  primirea  lucrării,  ci  cu  temeinicie  şi  cu  sârguinţă. 
Unul  ca  acesta  era  Pavel.  De  îndată  a  băut  (a  acceptat)  credinţa,  nu 
a  amânat  niciun  timp  pentru  propovăduire.  Acela  nu  a  întrebat  trup 
şi  sânge1334,  ci  imediat,  ca  un  alergător,  s-a  grăbit  spre  final,  urmă¬ 
rind  ţinta  pentru  răsplata  chemării  de  sus1335. 

224.  « Pământul  lui  Zabulon»1336 . 

Profetul  se  adresează  acelora  la  care  a  mers  şi  Domnul,  cei  ca¬ 
re  mai  înainte  umblau  în  întunericul  necunoaşterii,  dar  au  văzut 
lumină  mare  în  răsăritul  luminii  adevărate,  care  « luminează  pe  tot 
omul  care  vine  în  lume»1337.  Şi  nimeni  să  nu  creadă  că  cele  de  la  Ma¬ 
tei  sunt  în  dezacord  faţă  de  cuvântul  profetic,  pentru  că  [acesta] 
spune:  « Poporul  care  stătea  în  întuneric»1336,  pe  când  Isaia  se  arată  că 
a  spus:  « Care  umblă  în  întuneric»1339.  Căci  înseamnă  la  fel  şi  „a  um¬ 
bla  în  întuneric”  şi  „a  şedea”,  pentru  că  amândouă  sunt  deopotrivă 
lipsite  de  finalitatea  care  le  revine:  unul  nemişcându-se,  iar  celălalt 
umblând  la  întâmplare.  Cel  care  merge  fără  scop  nu  înaintează  nică¬ 
ieri,  iar  cel  care  este  înlănţuit  de  nelucrare  nu  ajunge  la  ţel. 


1331  Col.  1, 15. 

1332  In.  1, 1. 

1333  Is.  VIII,  23. 

1334  Gal.  1, 16. 

1335  Filip.  III,  14. 

1336  Is.  VIII,  23. 

1337  In.  I,  9. 

1338  Mt.  IV,  16. 

1339  Is.  IX,  1. 

De  aceea,  acest  popor  întunecat  de  necunoaşterea  neamurilor 
a  văzut  lumină,  nu  ca  una  de  la  foc,  nici  ca  una  de  la  stele  sau  lună, 
nici  ca  cea  de  la  soare  sau  fulger,  ci  lumină  mare,  care  străluceşte  şi 
în  cele  raţionale,  şi  în  cele  sensibile,  care  este  cu  Tatăl  şi  îi  luminea¬ 
ză  pe  oameni,  îi  face  strălucitori  pe  îngeri,  le  ajută  tuturor  şi  are  ra¬ 
zele  din  sine  întinse  încă  şi  mai  mult.  Şi  în  ce  ţară  locuia  poporul 
dintre  neamuri?  în  cea  umbrită  de  moarte.  Căci  ca  un  nor  gros  îi 
acoperă,  din  cauza  idolatriei,  până  când  lumina  venind  a  străpuns 
ceaţa  şi  s-a  răspândit  peste  ei  strălucirea  adevărului. 

Apoi  cuvântul  se  mută  chiar  la  Persoana1340  Domnului.  Ce 
spune?  «Mulţimea  poporului  ai  scos-o  întru  veselia  Ta»1341.  Nu  toţi  au 
primit  cuvântul,  dar  cei  mai  mulţi  I-au  urmat  Celui  care  i-a  chemat 
la  bucuria  veşnică  [şi]  se  vor  veseli  înaintea  lui  Dumnezeu,  «ca  cei 
care  se  bucură  la  seceriş».  Căci  ce  seamănă  fiecare,  aceea  şi  sece¬ 
ră1342.  De  aceea,  în  ziua  răsplătirii,  cei  care  au  primit  cuvântul  şi  au 
rodit  după  măsura  celor  aşezate  în  ei  mai  înainte,  cărora  li  s-au  în¬ 
credinţat  răsplătirile  de  către  dreptul  Judecător,  se  vor  veseli  «ca  cei 
care  se  veselesc  la  seceriş  şi  ca  cei  ce  împart  prăzile»'343. 

Cei  care  se  veselesc  la  seceriş,  au  motive  de  bucurie  din  pro¬ 
priile  lor  strădanii,  iar  cei  care  se  îmbogăţesc  din  prăzi,  primesc  de¬ 
odată  un  mijloc  de  bogăţie.  De  aceea  le  menţionează  pe  amândouă, 
şi  bunurile  din  răsplătire,  şi  pe  cele  care  urmează  să  fie  date  prin  har 
de  către  Cel  Mult-Dăruitor.  Căci  jugul  pus  pe  neamuri  a  fost  ridicat, 
[neamurile]  au  scuturat  jugul  greu  al  celui  care  i-a  înjugat  prin  robia 
păcatului  şi  le-a  aplecat  grumazul  cu  toiagul,  astfel  încât  aşezându- 
şi  în  suflet  predicarea  apostolică,  să  nu  se  supună  sub  robia  păcatu¬ 
lui. 

225.  « Căci  a  înlăturat  toiagul  celor  care  cereau  [taxele],  ca  în 
ziua  [de  biruinţă]  asupra  Madianului»'344. 

Un  colector  de  taxe  groaznic  stă  asupra  vieţii  omeneşti,  bă¬ 
tând  cu  toiagul  şi  cerând  [să-i  fie  făcute]  voile:  vrăjmaşul  nostru 


1340  Sf.  Vasile  foloseşte  aici  termenul  Ttpoaumov  pentru  „persoană". 


1341  Is.  IX,  2. 

1342  Gal  VI,  8. 

1343  Is.  IX,  2. 

1344  Îs.  IX,  3. 

comun.  Vrei  să  cunoşti  loviturile  acestui  toiag?  Ascultă-1  pe  cel  ce 
spune:  «împuţitu-s-au  şi  au  putrezit  rănile  mele»1345.  Toiagul  cel  rău 
produce  celui  lovit  răni  urât  mirositoare.  Gândeşte-te  la  cineva  cu¬ 
prins  de  felurite  dorinţe  şi  ţinut  straşnic  în  desfătarea  plăcerilor.  Cât 
se  aseamănă  celui  lovit  cu  toiagul  şi  celui  purtat  spre  păcat!  Dorinţa 
nu  conteneşte  să  producă  celui  nestăpânit  înţepături  şi  dureri,  până 
când  îi  face  sufletului  o  rană  din  cauza  păcatului,  care  degajă  du¬ 
hoare  la  amintirea  celor  de  ruşine.  De  aceea,  [omul]  înlătură  acest 
toiag  când  înlătură  conducerea  şi  stăpânirea  madianiţilor,  a  căror  is¬ 
torie  cred  că  vi-o  amintiţi,  fie  cea  după  Numeri,  fie  cea  după  Judecă¬ 
tori.  Căci  spune  în  Numeri :  «S-au  ridicat  împotriva  Madianului,  după 
cele  ce  a  poruncit  Domnul  lui  Moise  şi  i-au  ucis  pe  toţi  de  parte  băr¬ 
bătească  şi  pe  regii  Madianului  i-au  ucis  deopotrivă  cu  răniţii  lor»1346. 
Iar  în  Judecători:  « Ghedeon  s-a  întors  la  tabăra  lui  Israel  şi  a  zis:  Scu- 
laţi-vă,  căci  Domnul  a  dat  în  mâinile  noastre  tabăra  Madianului»1347. 

Ce  înseamnă  «vor  întoarce  cu  dobândă  orice  haină  şi  îmbrăcă¬ 
mintea  luată  cu  vicleşug »1348?  Cred  că  se  spune  că  cei  care  punând 
jugul  greu  al  păcatului  şi  lovind  cu  toiagul  au  silit  la  păcat,  aceştia 
vor  întoarce  cu  dobândă  haina  şi  îmbrăcămintea  luată  cu  vicleşug. 
Cei  care  i-au  furat  de  haine  pe  oameni  şi  prin  vicleşug  i-au  lăsat  goi 
de  acoperăminte,  [le]  vor  întoarce  cu  dobândă.  Căci  de  câte  ori 
vrăjmaşul  nostru  comun  ne  ia  sub  stăpânirea  sa,  ne  scoate  hainele, 
care  pun  frumuseţe  în  jurul  urâţeniilor  noastre.  Iar  haina  creştinilor, 
care  acoperă  urâţenia  păcatului  nostru,  este  credinţa  în  Hristos. 
«Câţi  în  Hristos  v-aţi  botezat,  în  Hristos  v-aţi  îmbrăcat»1349.  Dar  chi¬ 
ar  înainte  ca  vrăjmaşul  nostru  să  dezbrace  urâţenia  omenească,  a 
dezvelit  gândurile  noastre  cu  care  ne  era  înfrumuseţată  viaţa  şi  ne-a 
arătat  public  goliciunea. 

De  aceea,  pentru  că  a  dezbrăcat  cu  planuri  viclene,  va  întoarce 
cu  dobândă  orice  haină  şi  orice  îmbrăcăminte  luată  cu  vicleşug.  Căci 
nu  numai  că  primim  cele  de  care  am  fost  deposedaţi,  ci  ne  facem 


1345  Ps.  XXXVII,  5  (Septuaginta  v.  6). 

1346  Num.  XXXI,  7-8. 

1347  Jud.  VII,  15. 

1348  Is.  IX,  4. 

1349  Gal.  III,  27. 

mai  buni  prin  adăugarea  cunoştinţei  despre  Hristos.  Fiindcă  spune: 
« m-a  îmbrăcat  cu  haina  mântuirii  şi  cu  veşmântul  veseliei»1350.  De 
aceea,  «orice  haină  luată  cu  vicleşug»,  adică  furată  în  ascuns,  «o  vor 
întoarce  cu  dobândă  şi  vor  dori  să  fie  arşi  cu  foc,  căci  Prunc  S-a  năs¬ 
cut  nouă»1351.  După  venirea  Domnului,  puterile  cele  rele  au  strigat: 
«Ce  este  noi  şi  Ţie,  Fiule  al  lui  Dumnezeu?  Ai  venit  înainte  de  vreme 
să  ne  chinuieşti»'351?  Atunci  vor  prefera  să  fie  arşi  cu  foc  mai  degra¬ 
bă,  decât  să  fie  condamnaţi  de  arătarea  în  trup  a  lui  Hristos. 

226.  « Căci  Prunc  S-a  născut  nouă,  un  Fiu,  şi  S-a  dat  nouă,  a  Că¬ 
rui  stăpânire  s-a  făcut  peste  umărul  Lui  şi  se  cheamă  numele  Lui  în¬ 
ger  de  mare  sfat»1353. 

Am  ascultat  mai  sus  câte  nume  ale  Domnului  am  învăţat  deja. 
«Iată  fecioara  va  lua  în  pântece  şi  va  naşte  un  Fiu  şi  vor  chema  nume¬ 
le  Lui  Emanuel»1354 .  Aici  numele  Lui  se  cheamă  înger  de  mare  sfat. 
Acesta  este  Cel  care  a  făcut  cunoscut  sfatul  mare  cel  de  veacuri  as¬ 
cuns  şi  nearătat  celorlalte  generaţii1355.  Acesta  este  Cel  care  a  vestit 
şi  a  arătat  între  neamuri  bogăţia  Sa  cea  de  nepătruns,  pentru  ca 
neamurile  să  fie  împreună-moştenitoare  şi  un  sigur  trup1356  al  Celui 
a  cărui  stăpânire  este  pe  umărul  Său,  adică  împărăţia  şi  puterea  din 
Cruce.  Căci  pe  Cruce  fiind  înălţat,  pe  toţi  i-a  tras  la  EI1357. 

«  Voi  aduce  pace  peste  conducători,  pace  şi  sănătate  Lui.  Mare 
este  stăpânirea  Lui  şi  păcii  Lui  nu  este  hotar»1358. 

Prin  aceasta  se  înfăţişează  că  cele  spuse  sunt  despre  Persoana 
Tatălui1359.  Pentru  că  a  făcut  pace  prin  sângele  Crucii  Sale,  atât  cu 


1350  Is.  LXI,  10. 

1351  Is.  IX,  4-5. 
mi  Mt.  VIII,  29. 

1353  Is.  IX,  5. 

1354  Is.  VII,  14. 

1355  Col.  I,  26. 

1356  Ef.  III,  6. 

1357  In.  XII,  32. 

1358  Is.  IX,  5-6.  Biblia  sinodală  urmează  aici  Septuagintei.  Textul  ebraic  este  puţin  diferit: 
„sfetnic,  minune,  Dumnezeu  puternic,  părinte  al  veşniciei,  prinţ  al  păcii”.  In  textul 
ebraic  lipseşte  aşadar  referirea  la  „îngerul  de  mare  (sfat)”. 

1359  Cel  care  aduce  „sănătatea”  este  Dumnezeu  Tatăl,  pentru  că  în  limbajul  Noului  Tes¬ 
tament,  Hristos  este  viu  prin  puterea  lui  Dumnezeu  (Tatăl). 

cele  de  pe  pământ,  cât  şi  cu  cele  din  cer1360,  se  spune:  «Voi  aduce  pa¬ 
ce  peste  conducători  şi  sănătate  Lui»361.  Cred  că  prin  aceasta  se  arată 
taina  învierii.  Căci  «a  fost  răstignit  din  slăbiciune,  dar  este  viu  prin 
puterea  lui  Dumnezeu»1362,  de  aceea  se  spune  că  i-a  fost  adusă  sănă¬ 
tatea  în  locul  slăbiciunii  trupului  pe  care  l-a  luat  pentru  noi. 

«Şi  păcii  Lui  nu  este  hotar»1363.  [El]  spune:  « Pace  vă  dau  vouă. 
Nu  cum  dă  lumea  vă  dau  Eu  vouă»1364.  De  aceea  nu  este  hotar  păcii 
Lui,  pentru  că  este  un  dar  mai  presus  de  lume.  Căci  dacă  ar  fi  fost 
din  lume,  s-ar  fi  terminat  împreună  cu  alcătuirea  lumii.  Dar  acum 
cel  care  primeşte  pacea  Lui  şi  [o]  păstrează  va  trăi  până  în  veac  cu 
bunătăţile  păcii.  Pacea  lui  Solomon1365  s-a  limitat  la  anii  scrişi1366,  dar 
pacea  de  la  Domnul  se  va  întinde  pe  tot  veacul,  fiind  nelimitată  şi 
nemărginită.  Când  toate  I  se  vor  supune  Lui1367  şi  vor  cunoaşte  stă¬ 
pânirea  Lui,  când  Dumnezeu  va  fi  toate  în  toate  şi  când  se  vor  linişti 
cei  tulburaţi  de  apostazii,  îl  vor  lăuda  pe  Dumnezeu  în  înţelegere  şi 
pace. 

«Pe  scaunul  lui  David  şi  întru  împărăţia  lui  ca  să  o 
îndrepteze»1368.  Pentru  că  se  spune:  «Nu  va  lipsi  conducător  din  Iuda 
şi  stăpânitor  din  coapsele  lui,  până  ce  vor  veni  cele  păstrate  Lui»1369, 
toţi  anunţând  aproape  unanim  că  Domnul  este  din  sămânţa  lui  Da¬ 
vid  după  trup.  Deci  «va  şedea  pe  tronul  lui  David  şi  în  împărăţia  lui 
ca  să  o  îndrepteze  şi  să  o  ţină  în  judecată  şi  în  dreptate»'370.  Spune: 
« Judecăţile  Tale  sunt  adânc  mare»,  şi:  «Dreptatea  Ta  ca  munţii  lui 


1360  Col.  I,  20. 

1361  Is.  IX,  5. 

1362 II  Cor.  XIII,  4. 

1363  Is.  IX,  6. 

1364  In.  XIV,  27. 

1365  Chiar  numele  Solomon  nb*?!?  şelomo  este  legat  în  limba  ebraică  de  Di1?^  şalom  „pa- 
ce”. 

1366  III  Reg.  IV,  24. 

1367  /  Cor.  XV,  28. 

1368  Is.  IX,  6. 

1369  Fac.  XLIX,  10.  Versiunea  aparţine  aici  Septuagintei.  In  textul  ebraic  în  loc  de  „cele 
păstrate  Lui”,  apare  nV#  şilo,  un  cuvânt  greu  de  interpretat,  care  însă  ar  putea  fi  voca¬ 
lizat  „(ale)  Lui”.  Biblia  sinodală  traduce  „împăciuitorul”,  considerând  că  şilo  derivă 
de  la  verbul  Tlbtf  „a  fi  în  pace”. 

1370  Is.  IX,  6. 

Dumnezeu»1371.  De  aceea,  nici  judecăţile  nu  sunt  înţelese,  nici  drep¬ 
tatea  nu  e  contemplată  după  vrednicia  înălţimii. 

«Şi  râvna  Domnului  Savaot  va  face  aceasta »1372.  Fiind  zelos 
pentru  noi,  cei  pierduţi  prin  neştiinţă,  Şi-a  asumat  iconomia  între 
oameni  pentru  a-i  păstra  în  împărăţia  Lui.  De  aceea,  râvna  Domnu¬ 
lui  Savaot,  Dumnezeul  oştirilor,  Căruia  I  s-a  supus  orice  putere,  va 
face  acestea. 

227.  « Cuvânt  a  trimis  Domnul  peste  Iacob  şi  a  venit  peste  Isra¬ 
el.  Şi  va  cunoaşte  tot  poporul  lui  Efraim  şi  cei  aşezaţi  în  Samaria  cu 
semeţie  şi  inimă  înaltă  zicând:  Cărămizile  au  căzut,  ci  veniţi  să  cio¬ 
plim  pietre  şi  să  tăiem  sicomori  şi  cedri,  şi  să  ne  zidim  nouă  turn»1373. 

Scriptura  pare  că  sugereze  prin  denumirea  de  Iacob  şi  Israel 
înţelesul  a  două  lucruri:  iniţierea  celor  nedesăvârşiţi  şi  desăvârşirea 
la  culme  a  virtuţii.  Aceasta  ne  sugerează  felul  schimbării  de  nume  a 
patriarhului.  La  naştere,  pentru  că  s-a  ţinut  de  călcâiul  fratelui1374,  se 
numeşte  Iacob,  iar  după  luptă,  în  loc  de  răsplată  i  s-a  dat  ca  unui  în¬ 
vingător  denumirea:  «Căci  nu  se  va  mai  chema  numele  tău  Iacob,  ci 
Israel  va  fi  numele  tău»1375.  Acum  a  fost  trimis  cuvânt  către  Iacob  şi  a 
venit  peste  Israel.  Căci  Cuvântul  coboară  întâi  din  milă  pentru  cei 
mai  slabi,  dar  cei  mai  înţelegători  (văzători),  sesizând  folosul  de  la 
Acesta,  L-au  răpit  oarecum,  depăşind  trândăvia  celor  către  care  a 
fost  trimis. 

« Căci  Cuvânt1376  a  trimis  Domnul  în  Iacob».  Ştii  Cuvântul,  Care 
era  la  început  [şi]  Care  era  la  Dumnezeu1377?  Pe  Acesta  L-a  trimis  Ta¬ 
tăl  în  Iacob.  Dar  pe  Acesta  L-a  cunoscut  Israelul  adevărat,  sufletele 
cele  mai  înţelegătoare  (văzătoare).  «Şi  a  cunoscut  tot  poporul  lui 
Efraim,  care  mai  înainte  şedea  în  Samaria,  cu  semeţie  şi  cu  inimă 


1371  Ps.  XXXV,  6  (Septuaginta  v.  7). 

1373  Is.  IX,  6. 

1373  Is.  IX,  7-9. 

1374  Fac.  XXV,  25. 

1375  Fac.  XXXII,  28. 

1376  Septuaginta  are  „moarte”,  iar  textul  masoretic  „cuvânt”.  Probabil  Septuaginta  a  vo¬ 
calizat  "O"!  davar  diferit,  “IŞT  dever  „ciumă”,  „plagă”.  Sf.  Vasile  nu  urmează  aici 
Septuagintei. 

1377  In.  1, 1. 

înaltă »13?8.  Acesta  este  Efraim,  din  care  a  răsărit  apostatul  Ieroboam, 
care  le-a  despărţit  pentru  sine  pe  cele  zece  triburi  şi  a  turnat  junin- 
cile1379  de  aur,  a  convins  poporul  să  se  îndepărteze  de  la  slujirea  lui 
Dumnezeu  şi  să  le  slujească  idolilor  egiptenilor1380.  De  aceea,  cei 
aşezaţi  în  Samaria  cu  semeţie  şi  inimă  înaltă,  fiind  în  cunoştinţa 
adevărului,  au  primit  Cuvântul,  precum  relatează  şi  Faptele,  că 
Apostolii  au  auzit  cum  Samaria  a  primit  cuvântul1381. 

Apoi  profetul  descrie  câtă  le  era  semeţia  şi  trufia.  Căci  dispre- 
ţuind  partea  lui  David  ca  având  un  regat  uşor  de  cucerit,  spuneau  în 
glumă:  «Cărămizile  au  căzut,  dar  veniţi  să  cioplim  pietre»1382.  Nu¬ 
meau  „cărămizi”  zidirea  împărăţiei  fiilor  lui  David,  iar  tărie  a  pietre¬ 
lor,  îmbinate  unele  într-altele,  denumeau  puterea  lor  şi  înţelegerea 
problemelor  vieţii. 

228.  «Şi  să  tăiem,  spune,  sicomori  şi  cedri  şi  să  ne  zidim  nouă 
turn»1383,  în  loc  de  Templul  pe  care  l-a  ridicat  lui  Iuda  Solomon1384. 
Unele  ca  acestea  erau  gândite  şi  de  cei  ce  prin  pregătirea  turnului 
înalt  încercau  să  aibă  la  îndemână  cerul.  Căci  aceia  spuneau:  « Hai¬ 
deţi  să  ne  facem  cărămizi  şi  să  le  ardem  în  /0c»1385,  şi  iarăşi:  « Haideţi 
să  ne  zidim  cetate  şi  turn,  al  cărui  vârf  să  fie  până  la  cer»1386.  Iar  si¬ 
comorul  este  un  arbore  care  face  foarte  multe  roade,  care  [însă]  nu 
aduc  nicio  întrebuinţare,  decât  dacă  cineva,  zgâriindu-le  cu  grijă,  le 
extrage  sucul  care  produce  multă  plăcere  gustului13*7.  De  unde  cre¬ 
dem  că  este  un  simbol  al  adunării  neamurilor,  care  este  numeroasă, 
dar  care  s-a  făcut  netrebnică,  din  cauza  obişnuinţei  din  îndeletnici- 


1378  III  Reg.  XI,  26. 

1379  De  fapt,  viţeii. 

1380  III  Reg.  XIII,  20,  28. 

1381  Fap.  VIII,  14. 

1382  Is.  IX,  9. 

1383  Îs.  IX,  9. 

1384  III  Reg.  VI,  1  ş.u. 

1385  Fac.  XI,  3. 

1386  Fac.  XI,  4. 

1387  Sicomorul  (ficus  sycomorus)  este  un  arbore  înrudit  cu  smochinul,  dar  are  o  alcătui¬ 
re  mai  robustă  (atinge  10-15  m  ‘n  înălţime).  Fructele  sale  nu  sunt  atât  de  dulci  ca  smo¬ 
chinele,  în  antichitate  fiind  folosite  în  special  de  oamenii  săraci.  Pentru  a  face  fructul 
comestibil,  înainte  de  a  se  maturiza  era  incizat  cu  un  cuţit.  Cf.  Michael  Zohary,  Plants 
of  the  Bible,  Cambridge  University  Press,  Cambridge,  1982,  pp.  68-69. 

rile  neamurilor,  pe  care  dacă  cineva  poate  să  o  taie  prin  cuvânt,  o 
transformă  în  folositoare,  fiind  îndulcită  prin  transformare. 

Cedrii  sunt  luaţi  câteodată  drept  chip  al  sufletelor  mari  şi  care 
au  o  înălţime  remarcabilă,  pentru  că  se  ridică  prin  voinţă  şi  au  cetă¬ 
ţenie  în  ceruri,  după  cum  suntem  învăţaţi  în  Psalmi,  David 
folosindu-i  acum  pentru  lauda  Domnului  şi  spunând:  «Pomii  cei  ro¬ 
ditori  şi  toţi  cedrii»13*8,  şi  iarăşi:  «Se  vor  sătura  copacii  câmpului,  ce¬ 
drii  Libanului,  pe  care  i-a  sădit»13*9.  Am  cunoscut  deja  că  firile  tari  şi 
neaplecate,  ridicate  împotriva  cunoaşterii  lui  Dumnezeu1390,  sunt 
numite  cedri.  De  aceea,  « Domnul  loveşte  cedrii  Libanului»1391.  Şi  cei 
înălţaţi  pe  cunoaşterea  falsă  şi  care  îşi  închipuie  că  au  cuprins  taine¬ 
le  lui  Dumnezeu  Celui  mai  presus  [de  ei]  sunt  numiţi  cedri.  Fiindcă 
«i-am  văzut  pe  cei  necredincioşi  semeţiţi  şi  înălţaţi  ca  cedrii  Libanu¬ 
lui»1392,  a  căror  distrugere  este  grabnică.  « Căci  am  trecut  şi,  iată,  nu 
mai  sunt»1393.  De  aceea,  pe  aceşti  cedri  i-au  luat  la  pregătirea  turnu¬ 
lui  cei  care,  înainte  de  venirea  Cuvântului,  şedeau  în  Samaria  cu 
semeţie,  batjocorind  credinţa  în  Dumnezeu  a  lui  Iuda  şi  numind  că¬ 
rămizi  căzute  zidirile  de  învăţături  ale  acelora. 

229.  «Şi  va  lovi  Domnul  pe  cei  ce  se  ridică  asupra  muntelui  Si- 
on1394  şi  îi  va  risipi  pe  vrăjmaşii  lui,  Siria  de  la  răsăritul  soarelui  şi  gre¬ 
cii  de  la  apusul  soarelui1395,  care  îl  mănâncă  pe  Israel  cu  întreaga  gu¬ 
ră»1396. 

Deci  se  anunţă  că  îi  va  lovi  şi  îi  va  răsturna  pe  toţi  care  se  ridi¬ 
că  asupra  muntelui  Sion  şi  va  risipi  unirea  lor  necuviincioasă  împo¬ 
triva  adevărului.  Vrăjmaşii  sunt  sirienii  şi  grecii,  unii  aşezaţi  la  răsă¬ 
ritul  soarelui,  iar  ceilalţi  la  apus.  De  aceea  vor  fi  risipiţi,  pentru  că  îl 
mănâncă  pe  Israel  cu  toată  gura.  Căci  numeşte  acum  „gură”  puterea 


1388  Ps.  CXLVIII,  9. 

1389  Ps.  Cili,  18  (Septuaginta  v.  16). 

1390 II  Cor.  X,  5. 

1391  Ps.  XXVIII,  5. 

1392  Ps.  XXXVI,  35. 

1393  Ps.  XXXVI,  36. 

1394  Textul  masoretic  spune  că  Domnul  va  ridica  vrăjmaşi  din  partea  lui  Reţin,  regele 
Aramului. 

1395  Textul  masoretic  are  Aram  şi  filistenii  în  loc  de  Siria  şi  grecii. 

1396  Is.  IX,  10-11. 

sofistică1397  a  cuvântului,  pe  care  au  folosit-o  în  întregime  ca  uneltire 
împotriva  celor  care  au  crezut  cu  simplitate  în  Dumnezeu. 

«Pentru  toate  acestea  mânia  nu  a  fost  întoarsă,  ci  mâna  este 
încă  înaltă.  Şi  poporul  nu  s-a  întors  până  când  a  fost  lovit  şi  nu  L-au 
căutat  pe  Domnul  puterilor»1398.  Pentru  toate  acestea,  pentru  că 
vrăjmaşii  lui  Dumnezeu,  fiind  biciuiţi,  încă  nu  sunt  străpunşi  [de 
părerea  de  rău] ,  mânia  nu  a  fost  întoarsă,  ci  mâna,  puterea  pedepsi¬ 
toare,  este  ridicată  asupra  celor  care  nu  se  pocăiesc  pentru  răutatea 
şi  nelegiuirea  pe  care  au  facut-o.  Deci,  de  vreme  ce  acest  popor  se 
vindecă  nu  prin  cuvânt,  ci  prin  lovitură,  s-a  scris:  «Şi  poporul  nu  s-a 
întors  până  când  a  fost  lovit».  Loviturile  sunt  necesare  unora  ca 
aceştia.  Nimeni  să  nu  se  îngrijoreze  despre  cauzele  [întâmplărilor] 
mai  dureroase:  de  ce  sunt  secetele,  de  ce  sunt  ploile  mari,  de  ce  sunt 
trăsnetele,  de  ce  grindinele.  Din  cauza  noastră,  care  avem  inima  ne¬ 
pocăită  şi  nu  ne  întoarcem,  până  ce  nu  suntem  loviţi. 

«Şi  va  lua  Domnul  din  Israel  capul  şi  coada,  pe  mare  şi  pe  mic, 
într-o  zi»1399.  După  ce  vine  la  ei  Cuvântul  trimis,  spune  că  va  fi  ames¬ 
tecată  orânduiala  lor  cea  rea  şi  vor  fi  îndepărtaţi  conducătorii  şi  cei 
ce  îi  urmează,  cei  care  se  semeţesc  cu  stăpânire  mare  şi  cei  subor¬ 
donaţi.  Va  fi  necinstită  întâietatea  bătrânilor  şi  a  celor  ce  judecă 
[pricinile]  cu  părtinire.  Iar  cei  care  neavând  nicio  rânduială  în  po¬ 
por,  fiind  hirotoniţi  de  ei  înşişi  şi  luându-şi  în  mod  fals  harisma  pro¬ 
fetică,  pe  care  nu  au  primit-o  de  la  Duhul,  şi  învaţă  cele  nelegiuite  - 
unul  ca  acesta  era,  în  timpul  lui  Ieremia,  Anania1400  şi  în  timpul  lui 
Miheia1401  [erau]  profeţii  falşi,  în  care  s-a  făcut  un  duh  mincinos1402, 
care  să-l  înşele  pe  Ahab,  îndemnându-1  la  război  împotriva  sirienilor 
-  şi  aceştia,  care  sunt  ca  o  ariergardă1403  a  poporului,  vor  fi  luaţi. 


1397  Sofiştii  greci  erau  renumiţi  că  pot  argumenta  orice,  chiar  şi  teze  opuse.  Cuvântul  so- 
fistic  desemnează  aici  speculaţiile  filozofice  sau  teologice,  alcătuite  pentru  susţinerea 
ereziilor  şi  atragerea  oamenilor  simpli. 

1398  Is.  IX,  u-12. 

1399  Is.  IX,  13. 

1400  Ier.  XXVIII,  15. 

1401  Este  vorba  de  Miheia  fiul  lui  Imla,  nu  de  profetul  scriitor. 

1401  III  Reg.  XXII,  22. 

1403  Se  face  un  joc  de  cuvinte  între  oupct  „coadă”  şi  oupayia  „partea  din  spate”,  „ariergar- 

230.  Dar  şi  cei  care  fericesc  acest  popor  şi  îl  fac  să  rătăcească  şi 
îi  culeg  roadele  prin  înşelare.  De  aceea  Domnul  nu  Se  va  bucura  nici 
de  cei  tineri  şi  de  cei  aflaţi  în  floarea  vârstei  dintre  ei  şi  nu  Se  va  mi¬ 
lostivi  nici  dacă  este  vreun  orfan  într-un  asemenea  popor,  nici  dacă 
este  vreo  văduvă. 

Căci  ce  este  slab  şi  neajutorat  este  vrednic  de  milă,  dar  ce  este 
puternic  în  răutate  şi  în  nelegiuire  [este  vrednic]  de  respingere  şi 
ură.  Apoi,  adaugă,  mânia  nu  este  întoarsă,  ci  mâna  Lui  stă  încă  înal¬ 
tă,  din  cauza  celor  care  îi  fac  să  rătăcească  în  popor  şi  a  celor  rătă¬ 
ciţi,  dintre  care  toţi  sunt  nelegiuiţi,  răi  şi  vorbesc  nedreptăţi.  Dar 
ameninţarea  are  şi  o  înfăţişare  binefăcătoare,  căci  «va  arde  ca  focul 
fărădelegea»1404.  Fiindcă  este  rânduit  de  către  Stăpânul  binelui  ca 
materia  pregătită  din  nelegiuire  să  fie  dată  nimicirii  spre  binefacerea 
oamenilor.  «Şi  după  cum,  spune,  iarba  uscată  este  consumată  de  foc 
şi  este  arsă  în  desişurile  pădurii»1405. 

Cât  timp  sufletul  este  îngropat  în  patimile  pământeşti,  patimi¬ 
le  lui  răsărind  ca  iarba  din  dorinţa  trupului  se  răspândesc,  avându-şi 
existenţa  unele  prin  altele  şi  apărând  una  peste  alta.  După  cum  iar¬ 
ba  este  cea  mai  prolifică  dintre  plante  şi  niciodată  creşterea  ei  nu 
încetează,  ci  întotdeauna  sfârşitul  primei  existenţe  se  face  începutul 
celei  următoare,  asemenea  este  şi  firea  păcatelor:  urmează  unul  al¬ 
tuia.  Desffânarea  naşte  desfrânare,  obişnuinţa  în  minciună  se  face 
mama  minciunii,  iar  cel  care  se  îndeletniceşte  cu  hoţiile  îndrăzneşte 
uşor  spre  nedreptate.  Păcatul  de  dinainte  se  face  ocazie  de  păcat.  De 
aceea,  dacă  ne  dezgolim  păcatul  prin  mărturisire,  l-am  făcut  iarbă 
uscată,  vrednică  să  fie  consumată  de  focul  curăţitor. 

Iar  aceasta  « este  arsă  în  desişurile  pădurii».  Observă  câte  se 
spun  despre  păduri  în  prima  [carte]  a  Regilor:  poporul  care  se  războ¬ 
ia  a  intrat  în  pădure  şi  era  slăbit  neavând  ce  să  mănânce1406.  Dar  şi 
Abesalom  războindu-se  a  intrat  în  pădure1407.  Deci,  dacă  păcatul 
nostru  nu  se  face  ca  iarba  uscată,  nu  va  fi  consumat  de  foc,  nici  nu 
va  fi  ars.  Şi  numeşte  « desişuri  ale  pădurii »  pe  cei  făţarnici  şi  pe  cei 


1404  Is.  IX,  17. 

1405  Is.  IX,  17. 

1406  I  Reg.  XIV,  26. 

1407 II  Reg.  XVIII,  6-9. 

întunecaţi  în  cuget,  cei  care  în  ascunsul  inimii  îşi  păstrează  multe 
răutăţi. 

231.  Apoi  adaugă:  «de  iuţimea  mâniei  Domnului  a  ars  tot  pă¬ 
mântul»1406. 

Arată  că  cele  pământeşti  sunt  predate  focului  pedepsitor  spre 
binefacerea  sufletului,  după  cum  arată  şi  Domnul,  spunând:  «Foc 
am  venit  să  arunc  pe  pământ  şi  vroiam  să  văd  dacă  deja  e  aprins»1409. 
«Şi  va  fi  poporul  ca  un  om  ars  de  foc»1410.  Nu  ameninţă  cu  distruge¬ 
rea,  ci  arată  curăţirea,  după  ceea  ce  este  spus  de  către  Apostol:  «Da¬ 
că  lucrul  cuiva  se  va  arde,  va  fi  păgubit;  el  însă  se  va  mântui,  dar  ca 
prin  foc»1411.  Apoi  descrie  răutatea  din  popor  şi  revolta  deja  neînceta¬ 
tă  de  la  ei,  care  înainta  cu  totul  spre  nevindecare.  Căci  spune:  «Nici 
un  om  nu  se  va  milostivi  de  fratele  său»,  ci  pe  cel  care  se  apropie  de 
el  ca  să  găsească  ajutor  îl  «va  apleca  spre  dreapta »,  adică  se  va  purta 
strâmb  (stângaci)  [cu  acela]1412,  fiindcă  «va  flămânzi  şi  va  mânca  din 
cele  strâmbe  (cele  de-a  stânga)»1413.  Cel  care  nu  lucrează  cele  drepte 
şi  vrednice  de  primire,  acela  se  va  sătura  din  cele  strâmbe  (de-a 
stânga)  şi  neîngăduite.  De  aceea,  se  tâlcuieşte  ce  înseamnă  «va 
mânca  din  cele  de-a  stânga ». 

«Şi  nu  se  va  sătura,  spune,  omul,  mâncând  carnea  braţului 
său»1414.  Arată  starea  animalică  a  sufletului,  descriind  devorarea  re¬ 
ciprocă  a  fraţilor,  sărind  cu  cruzime  unul  asupra  celuilalt.  Căci: 
« Manase  va  mânca  din  Efraim  şi  Efraim  din  Manase»'4'5.  Răutatea  îi 
sălbăticeşte  şi  îi  face  să  se  asemene  fiarelor  care  mănâncă  crud, 
nesăturându-se  să  mănânce  din  carnea  braţului  celuilalt,  iar  scopul 
lor  este  distrugerea  completă,  după  ceea  ce  a  fost  spus  de  către 


1408  Is.  IX,  18. 

1409  Lc.  XII,  49. 

1410  Is.  IX,  18. 

1411 1  Cor.  III,  15. 

1412  Joc  de  cuvinte  între  „stângaci”,  „strâmb”  şi  Seţid  „dreapta”.  Este  interesant  că 

dreapta  este  asociată  cu  lucrurile  bune,  pe  când  stânga  cu  cele  negative.  Această  con¬ 
cepţie  se  observă  şi  în  limba  română,  pentru  că  „drept”  înseamnă  şi  „direct”,  „fără  oco¬ 
lişuri”,  „corect”,  iar  „sinistru”,  „sinistrat”  provin  din  denumirea  latină  pentru  „stâng”. 

1413  Is.  IX,  19. 

1414  Is.  IX,  19. 

1415  Is.  IX,  20. 

Apostol,  că  «dacă  vă  muşcaţi  unul  pe  altul  şi  vă  mâncaţi,  vedeţi  să  nu 
vă  nimiciţi  voi  între  voi»Hl6.  Astfel,  purtându-se  duşmănos  unii  faţă 
de  alţii,  totuşi  sunt  uniţi  în  planul  împotriva  aproapelui.  Căci  spune: 
« împreună  îl  vor  asedia  pe  Iuda»,  adică  pe  cei  care  se  mărturisesc  lui 
Dumnezeu  şi  rămân  în  slujirea  Lui.  Căci  „Iuda”  se  tâlcuieşte  „mărtu¬ 
risire”1417.  Pe  lângă  faptul  că  răutatea  este  nearmonioasă  cu  ea  însăşi, 
prin  lupta  împotriva  virtuţii  arată  o  oarecare  armonie.  Asemenea, 
cutezanţa  şi  laşitatea  sunt  opuse  una  alteia,  una  fiind  exagerare,  iar 
cealaltă  lipsă,  dar  deopotrivă  se  luptă  cu  bărbăţia,  care  se  află  la  mij¬ 
loc,  ca  şi  cum  ar  asedia-o  fiecare  din  partea  sa.  De  aceea  se  spune  că 
Efraim  şi  Manase  îşi  mănâncă  unul  altuia  carnea,  dar  împreună  au 
ajuns  să-l  asedieze  pe  Iuda. 


1416  Gal.  V,  15. 

1417  Iuda  ÎTTIÎT  Yehuda  este  pus  în  legătură  cu  rădăcina  HT  la  hifil  (rnîn  „a  lăuda”),  fiind 
explicat  prin  etimologia  populară  ca  însemnând  „(mărturisire)  de  laudă”  (cf.  Fac.  XLIX, 
8). 

CAPITOLUL  X 


232.  «Vai  celor  ce  scriu  răutate.  Căci  când  scriu,  scriu  răutate, 
abătând  judecata  celor  săraci,  răpind  hotărârea  [în  favoarea]  sărma¬ 
nilor  poporului  Meu,  ca  văduva  să  le  fie  spre  pradă  şi  orfanul  spre  jaf. 
Şi  ce  vor  face  în  ziua  cercetării?  Căci  necazul  vostru  va  veni  de  depar¬ 
te  şi  la  cine  veţi  fugi  ca  să  [vă]  ajute?  Şi  unde  veţi  lăsa  slava  voastră, 
ca  să  nu  cădeţi  în  exil?  Şi  sub  cei  ucişi  vor  cădea.  Şi  cu  toate  acestea 
nu  s-a  întors  mânia,  ci  mâna  este  încă  înaltă»HlS. 

Sunt  unii  care,  socotind  nevrednic  să  urmeze  Părinţilor  şi  în¬ 
văţăturilor  predate  de  ei,  doresc  să  înceapă  ei  înşişi  erezii.  De  aceea, 
scornesc  inovaţii  faţă  de  cuvântul  drept,  scriind  răutate  şi  necuviin¬ 
ţă.  La  aceştia  ajung  vai-urile,  la  părinţii  cunoaşterii  mincinoase  şi  la 
scriitorii  de  învăţături  nedumnezeieşti. 

Unii  ca  aceştia  îi  apucă  pe  cei  săraci  în  credinţă  şi  stăpânesc 
asupra  sufletelor  văduvite  de  adevăratul  mire,  Cuvântul  lui  Dumne¬ 
zeu.  Căci  chiar  dacă  văd  pe  cineva  rămas  orfan  faţă  de  Dumnezeu 
din  pricina  păcatului,  şi-l  fac  pe  acesta  pradă,  promiţându-le  [celor 
prinşi]  lipsă  deplină  de  teamă  şi  aşternându-le  înainte  o  viaţă  în  plă¬ 
cere,  doar  dacă  ar  accepta  să  se  alăture  învăţăturilor  lipsite  de 
Dumnezeu. 

Una  ca  aceasta  este  erezia  răsărită  acum  a  anomeilor,  care  îşi 
arogă  iertarea  păcatelor  pentru  cei  desfrânaţi,  adulteri,  sodomiţi, 
neguţători  de  sclavi,  sperjuri  şi  mincinoşi,  doar  dacă  îi  află  pe  aceş¬ 
tia  că  li  se  alătură  în  blasfemia  împotriva  Unului-Născut.  Către  aceş¬ 
tia  Scriptura  spune:  «Ce  vor  face  în  ziua  cercetării »?  Numeşte  „zi” 
arătarea  Domnului  nostru  Iisus  Hristos  din  ceruri,  în  care  va  veni  în 
lume,  răsplătind  fiecăruia  după  faptele  lui,  când,  scriind  răutate,  vor 
primi  necazul  venit  asupra  lor  de  sus.  «La  cine  veţi  fugi  să  [vă]  aju- 


1418 


Is.  X,  1-4. 

te»?  „Căci  aţi  scris  împotriva  lui  Dumnezeu,  Judecătorul  viitor  şi  al 
morţilor.  Scrierile  voastre  vor  fi  acuzarea  voastră”. 

233.  Apoi  spune:  «Unde  veţi  lăsa  slava  voastră»1419? 

Cei  care  vă  faliţi  şi  ţineţi  la  slava  omenească  şi  doriţi  să  condu¬ 
ceţi  erezii  ca  să  dobândiţi  nume  şi  prin  aceasta  grăiţi  nedreptate  că¬ 
tre  înălţime1420,  unde  veţi  lăsa  slava  voastră  în  ziua  judecăţii?  Dar 
unii  ca  aceştia,  spune,  «vor  cădea  sub  cei  ucişi».  Acum  eşti  conducă¬ 
tor  al  celor  înşelaţi  şi  eşti  admirat  de  către  ei,  [tu]  care  porţi  nume 
de  învăţător  şi  profesor,  slăvit  şi  fericit  de  ei.  Dar  atunci  vei  fi  mai  de 
necinste  decât  aceştia,  care  au  fost  ucişi  de  tine.  Căci  primirea  învă¬ 
ţăturii  false  este  ucidere  a  sufletului.  De  aceea,  vei  fi  căzut  sub  aceş¬ 
tia,  şi  greutatea  celor  ucişi  de  tine  se  va  aşeza  asupra  ta. 

Iar  de  vreme  ce  fiecare  dintre  noi  scriem  de-a  lungul  vieţii  un 
manuscris  al  nostru,  imprimând  în  memoria  noastră  impresia  lucru¬ 
rilor,  poate  că  şi  pe  unii  ca  aceştia  îi  blamează  Scriptura,  ca  pe  unii 
care  scriu  răutate.  Căci  inima  celor  drepţi  este  scrisă  nu  cu  cerneală, 
ci  cu  Duhul  lui  Dumnezeu  celui  viu1421,  dar  inima  celor  nedrepţi  [nu 
este  scrisă]  de  Duhul  lui  Dumnezeu  celui  viu,  ci  cu  cerneala  înrudită 
cu  întunericul  şi  vrăjmaşă  a  luminii.  încât  fiecare  scrie  fie  în  favoa¬ 
rea  lui,  făcând  [fapte]  bune,  fie,  făcând  un  manuscris  împotriva  lui, 
adună  răutăţi.  Deci,  este  un  manuscris  împotriva  noastră1422,  scris  de 
mâinile  noastre,  când  facem  rele  şi  este  un  manuscris  în  favoarea 
noastră,  când  facem  [fapte]  bune. 

Dar  sunt  deja  unii  care  corup  scrisori  în  contracte  şi  falsifică 
caracterele  (literele)  scrisorilor  în  [actele]  de  cumpărare  a  ţarinilor, 
în  testamente,  gajuri  şi  în  diverse  tranzacţii,  scriind  atâtea  care  au 
susţinere  prin  dovada  scrisorilor.  Şi  unii  ca  aceştia  scriu  răutate,  în¬ 
torcând  judecata  dreaptă  de  la  săraci  şi  apucând  cele  ale  sărmanilor 
poporului,  ca  să  le  fie  văduva  spre  pradă  şi  orfanul  spre  câştig.  Tot 
astfel  se  întâmplă  cuceritorilor  la  prăzile  din  războaie,  cărora  Scrip¬ 
tura  le  aminteşte:  «Ce  vor  face  în  ziua  cercetării »? 


1419  Is.  X,  3. 

1420  Ps.  LXXII,  8. 
1421 II  Cor.  III,  3. 
1422  Col.  II,  14. 

Numeşte  „zi  a  cercetării”  ziua  judecăţii  şi  a  răsplătirii  fiecăruia 
după  vrednicia  greşelilor,  cu  care  îi  ameninţă  pe  aceştia,  că:  « Neca¬ 
zul  vostru  va  veni  de  departe »H23. 

Să  observăm  de  ce  spune  astfel  «de  departe».  Mântuirea  noas¬ 
tră  nu  este  de  departe,  ci  aproape  de  noi.  Căci  Dumnezeu  spune: 
«Eu  sunt  aproape»1424,  şi:  « Sunt  mai  aproape  de  ei  decât  haina  faţă  de 
pielea  lor»1425,  şi  iarăşi,  spune:  « Porunca  pe  care  o  poruncesc  astăzi 
nu  este  peste  putere,  nici  nu  e  departe  de  tine.  Nu  este  sus  în  cer,  ca  să 
spui:  Cine  se  va  sui  în  cer  şi  ne-o  va  aduce?  Nici  nu  este  dincolo  de 
mare,  ca  să  zici:  Cine  va  străbate  pentru  noi  până  dincolo  de  mare  ca 
să  ne-o  aducă  şi  auzind-o  să  o  împlinim?  Aproape  de  tine  este  cuvân¬ 
tul,  în  gura  ta  şi  în  inima  ta»1426.  Şi  Domnul  nostru  spune:  « împără¬ 
ţia  lui  Dumnezeu  este  înlăuntrul  vostru»1427.  De  aceea,  cele  mai  bune 
[lucruri],  prin  care  este  şi  mântuirea,  sunt  aproape  de  noi  şi  înlăun¬ 
trul  [nostru],  iar  cele  potrivnice  vin  de  departe  de  noi,  fiind  din  afa¬ 
ra  noastră.  Căci  păcatul  nu  există  deja  în  alcătuirea  noastră,  ci  apare 
ulterior.  De  aceea,  se  ameninţă  prin  profet  că  şi  strâmtorarea  care 
este  adusă  din  cauza  greşelilor  va  veni  din  afară. 

234.  « Vai  asirienilor.  Toiagul  mâniei  Mele  şi  urgia  este  în  mâini¬ 
le  lor.  Voi  trimite  urgia  Mea  asupra  neamului  fără  de  lege  şi  poporului 
Meu  îi  voi  porunci  să  facă  prăzi  şi  jefuire  şi  să  calce  cetăţile  şi  să  le  fa¬ 
că  pulbere.  Dar  el  n-a  cugetat  aşa  şi  cu  sufletul  n-a  socotit  aşa,  ci  a 
respins  gândul  (mintea)  său  ca  să  distrugă  nu  puţine  neamuri.  Şi  de  îi 
vor  zice:  Tu  singur  eşti  conducător,  va  spune:  Nu  am  luat  ţara  de  dea¬ 
supra  Babilonului  şi  Câine,  unde  s-a  zidit  turnul.  Şi  am  luat  Arabia  şi 
Damascul  şi  Samaria.  în  felul  în  care  le-am  luat  pe  acestea,  voi  lua 
toate  stăpânirile»1428. 


1423  Is.  X,  3. 

1424  Ier.  XXIII,  23. 


1425  Este  un  citat  din  Apocriful  lui  Iezechiel,  fragm.  e,  1,  V15,  cf.  A.M.  Denis  (ed.),  Frag¬ 
menta  pseudepigraphorum  quae  supersunt  Graece,  Pseudepigrapha  Veteris  Testamenti 
Graece,  3,  Brill,  Leiden,  1970,  pp.  121-128.  Citarea  acestui  text  mai  apare  şi  în  Clement 
Alexandrinul,  Pedagogul,  I,  9,  84,  3  şi  Origen,  Omilia  XVIII  la  Ieremia,  9. 

1426  Deut.  XXX,  11-14. 

1427  Lc.  XVII,  21. 

1428  Is.  X,  5-10. 

Din  cauza  mulţimii  nelegiuirilor  poporului,  sunt  aduşi  asupra 
lor  asirienii,  nu  datorită  dreptăţii  acestora,  ci  din  cauza  nelegiuirii 
covârşitoare  a  poporului1429.  Dar,  deopotrivă  şi  aceştia  pentru  că  s- 
au  trufit  şi  nu  au  socotit  că  au  fost  daţi  ca  bici  pedepsitor  împotriva 
poporului  care  călca  legile  dumnezeieşti,  ci  că  datorită  lor  înşişi  ca 
fiind  înzestraţi  cu  vreo  putere  [s-a  făcut  aceasta],  [de  aceea]  sunt 
blamaţi  de  Scriptură:  „Vai  vouă,  asirienilor,  care  sunteţi  toiagul  mâ¬ 
niei  Mele,  [care]  sunteţi  unealta  pedepsitoare,  nu  faceţi  [aceasta] 
prin  puterea  proprie,  ci  sunteţi  aduşi  prin  lucrarea  Celui  care  vă 
mişcă  asupra  celor  vrednici  să  fie  loviţi”. 

«Şi  urgia,  spune,  este  în  mâinile  /or»1430.  Aici  numeşte  clar  pe¬ 
deapsa  „urgie”,  ca  şi  Psalmistul:  «Nu  în  urgia  Ta  să  mă  pedep¬ 
seşti»1431.  Deci,  pedeapsa  lui  Israel  este  în  mâinile  asirienilor.  « Urgia 
Mea  o  voi  trimite  asupra  neamului  fără  de  lege»1432.  Voi  aduce  pe¬ 
deapsă  poporului  care  nu  ţine  să  trăiască  după  legea  care  i-a  fost  po¬ 
runcită.  «Şi  poporului  Meu  îi  voi  porunci  să  facă  prăzi»1433.  Din  iubi¬ 
rea  [Sa]  de  oameni  Bunul  Dumnezeu  îl  numeşte  încă  al  Său  pe  po¬ 
porul  care  este  fără  de  lege.  Căci  trimite  urgia  pentru  că  au  păcătuit, 
dar  pentru  că  l-a  luat  odată  prin  alegerea  părinţilor,  nu  respinge  lu¬ 
crarea  acestuia.  De  aceea,  spune:  «[îi]  voi  porunci  să  facă  prăzi  şi  je¬ 
fuire  şi  să  calce  cetăţile  şi  să  le  facă  pulbere»,  ca  să  ştim  că  toate  [îm¬ 
prejurările]  triste  pe  care  le  suferim,  le  suportăm  din  porunca  dum¬ 
nezeiască. 

[Dumnezeu]  nu  permite  să  fim  lăsaţi  puterilor  rele  şi  pedepsi¬ 
toare,  ci  însuşi  împarte  măsura  pedepselor,  ţinând  cont  de  puterea 
celor  îngrijiţi.  Prăzile  sunt  cele  care  se  află  în  jurul  celor  morţi,  că¬ 
zuţi  în  război,  fie  arme,  fie  veşminte,  fie  vreo  altă  podoabă,  iar  jefui¬ 
rea  [este]  împărţirea  prăzii,  împărţită  după  vrednicia  învingătorilor. 
De  aceea,  asirienii  sunt  îndemnaţi  să  îl  prade  pe  Israel  şi  să-l  jefuias¬ 
că,  să  calce  cetăţile  lui  şi  să  le  facă  pulbere. 


1429  IV  Reg.  XVIII,  6. 

14,0  Is.  X,  5. 

1431  Ps.  VI,  1  (Septuaginta  v.  2). 

1432  Is.  X,  6. 

1433  Is.  X,  6. 

235.  «Dar  el  n-a  cugetat  aşa  şi  cu  sufletul  n-a  socotit  aşa»1434,  ci 
s-a  fălit  în  cuget,  nu  ca  şi  când  poporul  ar  fi  lăsat  lui  din  cauza  păca¬ 
tului,  ci  semeţit  în  cuget  şi  îndepărtându-şi  din  propria  minte  raţiu¬ 
nea  (cuvântul)  adevărată,  crede  că  este  [suficient  de]  puternic  să 
nimicească  nu  puţine  neamuri1435.  Şi  pentru  că  supuşii  lui,  flatându-1 
şi  linguşindu-1,  îi  spun:  «Tu  singur  eşti  conducător»,  spune  către  ei 
ca  şi  cum  ar  vorbi  ironic:  «Nu  am  luat  ţara  de  deasupra  Babilonului 
şi  Câine»1*36;  zice:  „încă  nu  m-am  făcut  stăpânul  tuturor",  au  scăpat 
de  împărăţia  mea  ţara  de  deasupra  Babilonului  şi  Câine,  «unde  s-a 
zidit  turnul».  Pomeneşte  de  turnul  acela  vechi,  pe  care  l-au  zidit  în 
câmpia  Şenaar,  zicând:  «Veniţi  să  ne  zidim  cetate  şi  turn,  înainte  să 
ne  despărţim  unii  de  alţii,  al  cărui  vârf  să  fie  până  la  cer»1*37.  Numele 
de  Câine  nu  este  obişnuit  în  întrebuinţarea  Scripturii1438.  Conside¬ 
răm  că  se  află  undeva  în  Babilonia,  pentru  că  este  supranumit  Babi- 
lon  după  confuzia  limbilor,  pe  care  le-a  amestecat  Domnul,  rupând 
simfonia  cea  spre  rău.  Căci  spune  Scriptura:  « s-a  chemat  numele  lo¬ 
cului  aceluia  amestec,  iar  în  ebraică  Babei»1*39. 

Dar,  spune,  «am  luatArabia  şi  Damascul  şi  Samaria.  în  felul  în 
care  le-am  luat  pe  acestea,  voi  lua  toate  stăpânirile»1**0.  De  aceea, 
pentru  că  şi-a  asumat  că  poate  să  supună  toate  cetăţile  şi  nu  a  cuge¬ 
tat  că  nu  i-a  cucerit  pe  oameni  prin  puterea  proprie,  ci  le-a  fost  su¬ 
perior  prin  iconomia  lui  Dumnezeu  Cel  care  îi  disciplinează  pe  cei 
care  păcătuiesc,  de  aceea  cuvântul  profetic  îl  arată  vrednic  de  plâns. 


1434  Is.  X,  7. 

1435  IVReg.  XVIII,  24. 

1436  Is.  X,  9. 

1437  Fac.  XI,  4- 

1438  Pe  lângă  Is.  X,  10  şi  Fac.  XI,  4  se  mai  găseşte  şi  în  Am.  VI,  2,  însă  doar  în  textul  ebra- 
ic.  Cetatea  Câine  nu  a  fost  identificată  încă  (posibile  candidate  sunt  Kullan  Koy  sau  Teii 
Ta  yinat).  A  fost  cucerită  de  regele  asirian  Tiglat  Pileser  III  în  738. 

1439  Fac.  XI,  9.  De  fapt,  numele  cetăţii  Babilon  vine  din  akkadiană,  bab  ilăni  „poarta  zei¬ 
lor”,  însă  textul  biblic  oferă  ceea  ce  se  cheamă  o  etimologie  populară,  un  joc  de  cuvinte, 
cu  semnificaţie  teologică:  Babei ,  ebraicul  pentru  Babilon,  este  pus  în  legătură  cu  verbul 
ebraic  bbz  balal  „a  amesteca”.  Amestecul  limbilor  era  sugerat  de  caracterul  cosmopolit 
al  cetăţii  Babilon.  Turnul  Babilon  (sau  Babei)  este  o  referire  teologizată  la  marele  zigu- 
rat  din  Babilon  dedicat  zeului  Marduk,  numit  Esagila. 

1440  Is.  X,  9. 


278 


Sf.  Vasile  cel  Mare 


236.  «Ţipaţi,  [idoli]  ciopliţi  din  Ierusalim  şi  din  Samaria.  Căci 
cum  am  făcut  Samariei  şi  [statuilor]  făcute  de  mână  ale  ei,  aşa  voi  fa¬ 
ce  şi  Ierusalimului  şi  idolilor  lui»1441. 

Cum  vor  ţipa  [idolii]  ciopliţi,  care  sunt  făcuţi  din  lemn  şi  din 
piatră,  sau  din  orice  altă  materie,  când  meşteşugul  i-a  format  în 
imagini  de  oameni  sau  de  animale  cu  patru  picioare  sau  de  păsări 
sau  chiar  târâtoare,  cum  sunt  statuile  egiptenilor?!  Iar  ţipătul  este 
un  glas  de  durere,  care  redă  durerea  inimii  printr-un  sunet  fără 
sens.  Deci,  cum  vor  ţipa  [idolii]  ciopliţi?  Pentru  că  în  lemnele  mode¬ 
late  de  mâini  omeneşti,  sau  pietrele,  sau  chiar  şi  aurul  şi  argintul, 
sau  fildeşul,  sau  altele  asemenea  din  materie  de  cinste  sau  de  necin¬ 
ste  din  care  sunt  [făcuţi]  idolii  adoraţi  de  neamuri,  în  acestea  stau  în 
chip  nevăzut  demoni1442  care  zboară  într-acolo,  desfătându-se  de 
plăcerea  miresmelor  [de  jertfă].  După  cum  căţeii  lacomi  hălăduiesc 
prin  locurile  pieţelor,  unde  se  află  sânge1443,  la  fel  şi  demonii  lacomi, 
prinşi  de  desfătarea  din  sânge  şi  fumul  jertfelor,  se  strâng  în  jurul 
soclurilor  şi  statuilor  care  le  sunt  dedicate. 

Probabil  sunt  hrănite  oarecum  corpurile  lor  de  aer  sau  chiar 
de  foc,  sau  din  ambele  elemente  amestecate1444.  Fiindcă  şi  istoria 
Regilor  arată  că  puterea  demonilor  stă  lângă  statuile  dedicate  lor. 
« Căci  au  luat,  spune,  cei  de  alt  neam1445  chivotul  lui  Dumnezeu  şi  l-au 
introdus  în  cele  avute  de  Dagon.  Şi  s-au  sculat  cei  din  Azot  a  doua  zi, 
şi  iată  Dagon  era  căzut  pe  faţă  la  pământ»1446 .  Desigur,  Dagon  era 
statuia  văzută,  iar  cel  care  a  căzut  pe  faţă  [era]  demonul,  învins  de 
slava  din  jurul  chivotului  lui  Dumnezeu.  Când  acesta  a  căzut  pe  fa¬ 
ţă,  a  tras  jos  cu  sine  şi  [idolul]  făcut  de  mână. 


1441  Is.  X,  10-11. 

1442  Origen  îi  identifică  pe  zeii  păgâni  cu  demonii  ( Exortaţie  la  martiriu  45,  trad.  pr.  C. 
Galeriu,  în:  Origen,  Scrieri  alese.  Partea  a  treia,  E  IBM  BOR,  Bucureşti,  1982,  PSB  8,  p. 
39°)- 

1443  Pe  lângă  „sânge”,  este  folosi  şi  termenul  ixcop  „sângele  zeilor”. 

1444  Sf.  Vasile  consideră  aici  că  demonii  posedă  totuşi  nişte  corpuri,  compuse  din  ele¬ 
mentele  foc  şi  aer.  Anticii  credeau  că  orice  obiect  este  format  din  compunerea  celor  pa¬ 
tru  elemente  de  bază  (foc,  aer,  apă  şi  pământ).  Cf.  Platon,  Timaios  32b-d. 

1445  aAAoqwAoi,  „cei  de  alt  neam”.  Septuaginta  traduce  numele  etnic  „filisteni”  prin  „cei 
de  alt  neam”. 

1446  IReg.V,  2-3. 

De  aceea,  despre  cei  care  mănâncă  cele  jertfite  idolilor  se  spu¬ 
ne  că  sunt  părtaşi  la  masa  demonilor1447.  După  ce  victima  este  oferi¬ 
tă  idolului,  ceva  este  împărţit  şi  demonului  care  stă  lângă,  demonul 
luând  o  oarecare  parte  din  sângele  evaporat  şi  din  grăsimea  fume- 
gândă  şi  din  celelalte  ale  arderilor  de  tot.  Şi  cel  care  bea  din  cupa 
din  care  [s-a  vărsat]  libaţia  bea  din  cupa  demonilor1448.  De  aceea, 
[idolii]  ciopliţi  vor  ţipa,  adică  demonii  [care  au]  acelaşi  nume  cu 
[idolii]  ciopliţi. 

Şi  când  spune  că  Domnul  va  veni  în  Egipt  şi  [idolii]  făcuţi  de 
mână  ai  Egiptului  se  vor  cutremura  şi  inima  lor  va  fi  înfrântă1449,  in¬ 
terpretăm  acelaşi  sens.  Căci  demonii,  care  stau  în  spaţiul  din  jurul 
pământului,  se  vor  cutremura  şi  vor  fugi  şi  vor  fi  izgoniţi  în  locul 
propriu  lor  din  adânc,  la  venirea  Domnului.  De  aceea,  «blestemat 
tot  cel  care  îşi  va  face  [idol]  cioplit  şi  turnat,  lucru  al  mâinilor  meşte¬ 
rului,  şi  il  va  aşeza  în  ascuns»1450,  pentru  că  îşi  adună  o  comoară  rea 
prin  [idolul]  cioplit,  demonul  care  îi  urmează  şi  atrage  [ca]  asociat 
blestemul  prin  demon. 

237.  «Şi  va  fi,  când  va  împlini  Domnul  [şi]  va  face  toate  în  mun¬ 
tele  Sion  şi  în  Ierusalim,  că  va  căuta  spre  mintea  cea  mare  spre  con¬ 
ducătorul  asirienilor  şi  spre  înălţimea  slavei  ochilor  lor»H5\ 

După  ce  porunceşte  [idolilor]  ciopliţi  din  Ierusalim  şi  din  Sa- 
maria  ţipăt  şi  prin  ameninţarea  împotriva  lor,  ca  şi  cum  Ierusalimul 
este  apoi  curăţit  şi  eliberat  de  necurăţia  idolilor  şi  disciplinat  prin 
loviturile  pedepsitoare,  pe  care  le-a  îndurat  prin  [faptul]  că  a  fost  lă¬ 
sat  asirienilor,  apoi  Scriptura1452  ameninţă  că  mută  lovitura  asupra 
conducătorului  asirienilor.  Pentru  că  s-a  semeţit  în  cugetul  lui  şi  nu 
a  înţeles  că  păcatul  acelora  a  fost  cauza  unor  asemenea  rele,  ci  a 
considerat  că  a  putut  prin  propriul  gând  şi  [propria]  putere  [să  se 
ridice]  împotriva  Ierusalimului,  din  cauza  acestei  aroganţe  şi  trufii 


1447  I  Cor.  X,  21. 

1448 1  Cor.  X,  20. 

1449  Is.  XIX,  1. 

1450  Deut.  XXVII,  15. 

1451  Is.  X,  12. 

1452  IV  Reg.  XVIII,  19  ş.u. 

iraţionale  a  ridicării  minţii,  «va  căuta,  spune,  spre  mintea  cea  mare, 
spre  conducătorul  asirienilor  şi  spre  înălţimea  slavei  ochilor  /or»1453. 

Unul  este  mare  după  firea  sa,  altul  după  [propria]  sa  părere  şi 
după  mulţimea  [lucrurilor]  care  nu-i  aparţin  deloc.  Iar  mintea  este 
mare  cu  adevărat  [dacă]  le  contemplă  pe  cele  măreţe,  [dacă]  poate 
să  cerceteze  raţiunile  zidirii1454  şi  din  acestea  să  înţeleagă  frumuse¬ 
ţea  înţelepciunii  Meşterului  tuturor.  Este  mare  cel  care  se  poate  în¬ 
deletnici  cu  iconomia  celor  făcute  de  Dumnezeu  şi  cu  pronia  care 
ajunge  până  la  cele  mai  neînsemnate  [lucruri]  şi  cel  care  vede  de  aici 
judecăţile  Lui  cele  drepte.  Este  mare  mintea  care  prin  îngeri  şi  pu¬ 
teri  şi  toată  slava  de  dincolo  de  ceruri  îl  înţelege  pe  împăratul  slavei 
şi  pe  Domnul  puterilor1455.  Cel  care,  totuşi,  se  fericeşte  pe  sine  şi  se 
semeţeşte  s-ar  numi,  pe  bună  dreptate,  înţelept  închipuit  şi  slab  de 
minte,  mai  degrabă  decât  mare  potrivit  minţii. 

Pe  lângă  aceasta,  pentru  că  este  o  obişnuit  Scripturii  să  urme¬ 
ze  opiniei  celor  mulţi  în  denumire,  a  spus  „minte  mare”,  fără  să 
afirme  măreţia  potrivit  firii,  ci  chemând-o  cu  o  denumire  potrivit 
opiniei  [generale] .  De  aceea,  Domnul,  pedepsind  semeţia  şi  umilind 
trufia  lui,  spune  adresându-se  minţii  celei  mari  a  asirienilor.  Res¬ 
pingând  părerea  nevolnică  despre  mărire,  spune  că  va  aduce  pe¬ 
deapsa  slavei  ochilor  lui.  Căci  unii  definesc  „slava”,  care  este  un  cu¬ 
vânt  cu  multe  sensuri,  după  unul  dintre  înţelesuri  [drept]  „părere 
slabă”1456. 


238.  Dar  se  poate  ca  mintea  cea  mare  şi  pricepută  să  fie  luată 
şi  drept  vicleană.  Precum  « şarpele  era  cel  mai  priceput  dintre  fiarele 
de  pe  pământ»1457  şi  iconomul  cel  nedrept  a  lucrat  cu  pricepere  şi  «fi¬ 
ii  acestui  veac  sunt  mai  pricepuţi  în  neamul  lor  decât  fiii  luminii»1458. 
Iar  Apostolul  ne  tâlcuieşte  sensul  lui  „priceput”  în  [Epistola  întâi] 
către  corinteni,  spunând:  « Dar  mă  tem  ca  nu  cumva  precum  şarpele 


M53  Is.  X,  12. 

1454  Âoyoi  SrjjaioupYiKOi. 

1455  Ps.  XXIII,  8, 10. 

1456  56£a  vine  de  la  verbul  5ok£U)  „a  se  părea”,  deci  înseamnă  şi  „părere”,  care  poate  fi 
neadevărată. 

1457  Fac.  III,  1. 

1458  Lc.  XVI,  8. 

a  amăgit-o  pe  Eva  în  viclenia  lui»14 59 .  Căci  a  arătat  că  istoria  îi  atribu¬ 
ie  o  pricepere  blamabilă  şarpelui,  înlocuind  priceperea  [adevărată] 
cu  viclenia1460.  Astfel  şi  mintea  mare  nu  [este  înfăţişată]  drept  ceva 
lăudabil,  după  cum  rânduiesc  cei  care  cercetează  la  elini  sensurile, 
spunând  că  mintea  este  pricepere  adunată,  ci  [apare]  sub  nume  fals. 
Fie  minunându-se  de  sine  însuşi,  fie  fiind  chemat  aşa  de  lăudători, 
este  numit  acum  [aşa]  de  Scriptură. 

Iar  această  minte  mare,  pentru  că  ştie  că  ochii  înţeleptului  - 
celui  cu  adevărat  înţelept  -  sunt  în  capH6\  îşi  slăveşte  ochii,  ca  una 
care  nu  priveşte  în  jos,  nici  la  cele  pământeşti,  ci  se  ocupă  de  cele 
înalte  şi  îşi  duce  traiul  sus.  Astfel  sunt  înţelepţii  elinilor,  care  îşi  duc 
viaţa  tăvălindu-se  în  patimile  ruşinoase  ale  trupului,  dar  cercetând 
cele  despre  cer  şi  astre,  fenomene  eterice1462  şi  aeriene,  îmbrăcându- 
se  cu  vreo  slavă  oarecare  în  proprii  lor  ochi. 

239.  «Căci  a  zis:  Cu  putere  voi  face  şi  cu  înţelepciunea  priceperii 
voi  lua  hotarele  neamurilor  şi  voi  prăda  puterea  lor.  Şi  voi  cutremura 
cetăţile  locuite  şi  voi  lua  întreaga  lume  în  mână  ca  pe  un  cuib  şi  ca  pe 
nişte  ouă  părăsite  o  voi  ridica.  Şi  nu  va  fi  cine  să  scape  de  mine  şi  cine 
să  grăiască  împotriva  mea»1463. 

Acum  tâlcuieşte  lămurit  de  ce  îl  numeşte  „minte  mare”  şi  de 
ce  ameninţă  că  aduce  pedepse  asupra  înălţimii  slavei  ochilor  lui  şi 
zdrobirea  cuvintelor  lui,  de  care  se  folosea  împotriva  celor  mai  slabi, 
cu  toată  iuţimea  ameninţându-i  cu  tot  felul  de  distrugeri,  spunând 
că  puterea  lui  este  de  neînvins  şi  de  neoprit.  Căci  se  lăuda  că  ar  fi 
domn  al  [tuturor]  după  cum  doreşte  şi  şi-ar  [putea]  împlini  cu  totul 
[cele]  după  voie.  „Fiindcă  am  multă  putere  în  cai  şi  în  pedestraşi  şi 
nimeni  nu  mi  se  ridică  împotrivă,  şi  pentru  că  dispun  de  înţelepciu¬ 
ne  neatinsă  în  cele  strategice  şi  de  pricepere  desăvârşită,  de  aceea, 
spune:  «voi  lua  hotarele  neamurilor  şi  voi  prăda  puterea  lor»1464.  Căci 
silind  toate  neamurile  să  se  plece  sub  jugul  împărăţiei  mele,  voi  face 


1459 II  Cor.  XI,  3. 

1460  Septuaginta  are  cppovipoţ,  pe  când  Aquila  şi  Symmachus  JtavoupYoi;. 

1461  Eccl.  II,  14. 

1464  Eterul  era  spaţiul  de  dincolo  de  aer. 

1463  Is.  X,  13-14. 

1464  Is.  X,  13. 

un  singur  hotar  al  tuturor,  stăpânirea  mea.  Acum  fiecare  este  sepa¬ 
rată  de  cealaltă  prin  graniţele  proprii.  De  aceea,  luându-le  hotarele, 
le  voi  sili  pe  toate  să  fie  sub  sceptrul  împărăţiei  mele”. 

«Şi  voi  prăda  puterea  lor »1465.  Se  numeşte  „pradă”  împărţirea 
pentru  învingători  a  celor  capturate  în  războaie,  când  învingătorii 
îşi  împart  prin  tragere  la  sorţi  fie  persoanele1466  captive,  fie  unul  din¬ 
tre  animale,  fie  altceva  pentru  trai.  Şi  fiecare  este  vrednic  de  o  parte 
din  pradă  după  rangul  atribuit  lui,  astfel  luând  parte  la  [câştigurile] 
din  război.  „Şi,  spune,  voi  cutremura  acum  cetăţile  întemeiate  ne¬ 
clintit,  [le]  voi  tulbura  prin  puterea  mea  şi  voi  lua  întreaga  lume  în 
mână  ca  pe  un  cuib”.  Căci  ce  trudă  este  să  iei  în  mână  puii  fără  pene 
încălziţi  în  cuib  de  păsările  care  îi  hrănesc,  care  nu  pot  să  se  folo¬ 
sească  la  fugă  nici  de  aripi,  nici  de  picioare?  Apoi,  întinzându-şi  dis¬ 
preţul  la  oameni  şi  mărindu-şi  puterea,  spune  că  nu  ia  lumea  ca  pe 
un  cuib,  ci,  ca  pe  nişte  ouă  părăsite.  «Şi  nu  va  fi  cine  să  scape  de  mi¬ 
ne  şi  cine  să  grăiască  împotriva  mea»H&7. 

240.  în  [sensul]  după  literă,  conducătorul  asirienilor  spune 
acestea  semeţindu-se  în  cuget  prin  biruinţa  împotriva  Iudeii  şi 
Samariei  şi  crezând  că  va  cuceri  într-o  campanie  toate  neamurile  şi 
că  nimeni  nu  îi  va  sta  cu  braţul  împotrivă1468,  ci  toate  hotarele  nea¬ 
murilor  vor  fi  desfiinţate  prin  puterea  lui  şi  toată  lumea  va  fi  zgudu¬ 
ită  de  frica  venirii  sale;  iar  cel  care  îi  ajunge  în  mână  este  mai  uşor 
de  prins  decât  puii  de  pasăre,  mai  lesne  de  distrus  prin  puterea  lui 
care  cercetează  toată  lumea  de  sub  soare  decât  atunci  când  cineva 
ar  lua  ouăle,  lipsite  [fiind  acestea]  de  pasărea  care  le  încălzeşte  şi  le 
dă  viaţă. 

Dar,  de  vreme  ce  trufia  [lui]  părea  să  fie  mai  mare  decât  [cea] 
a  oamenilor,  unii  socotesc  că  aceste  cuvinte  se  potrivesc  celui  cu 
adevărat  trufaş,  care  şi-a  înălţat  gâtul  împotriva  Celui  atotputernic, 
celui  nesupus  şi  apostat  şi  care  le-a  atras  în  revoltă  în  propria  sa  rău¬ 
tate  şi  pe  duhurile  rele  care  l-au  urmat.  Căci  acela  crede  despre  sine 
că  este  o  minte  mare  şi-şi  închipuie  că  ar  contempla  [lucruri]  înalte 


1465  Is.  X,  13. 

1466  lit.  „trupurile”. 

1467  Is.  X,  14. 

1468 IV  Reg.  XVIII,  13  ş.u. 

şi  ameninţă  întreaga  lume  că  şi-o  va  face  [supusă]  sub  el,  cel  care 
nici  Domnului  care  îl  întreba  de  unde  vine,  nu  i-a  cerut  iertare,  zi¬ 
când:  «După  ce  am  colindat  prin  cele  de  sub  soare  şi  am  umblat  prin 
cele  de  sub  cer,  am  venit»1469.  Acesta  a  îndrăznit  să-I  arate  [chiar]  şi 
Domnului  întregii  zidiri  împărăţiile  pământului  şi  să  zică:  « Toate 
acestea  sunt  ale  mele.  Deci,  acum,  dacă  Te  pleci  [şi]  Te  închini  mie,  Ţi 
le  voi  da»1470.  De  aceea,  probabil,  Scriptura  îl  numeşte  prin  enigmă 
împărat  al  asirienilor  pe  stăpânul  veacului  acestuia.  Căci  şi  Domnul 
îl  numeşte  stăpânul  acestui  veac,  spunând:  «Acum  stăpânul  acestui 
veac  va  fi  aruncat  afară»1471,  şi  după  puţin:  «Nu  voi  mai  vorbi  multe 
cu  voi,  căci  vine  stăpânul  acestei  lumi  şi  nu  are  nimic  în  Mine»1472. 

Sunt  mulţi  conducători,  unii  etnarhi,  puşi  pentru  păzirea  şi 
păstrarea  fiecărui  popor  de  sub  ei,  după  cum  spune  Moise  în  cânta¬ 
re:  « Când  Cel  Preaînalt  a  împărţit  neamurile,  când  i-a  risipit  pe  fiii  lui 
Adam,  a  pus  hotarele  neamurilor  după  numărul  îngerilor  lui  Dumne¬ 
zeu»1473.  Şi  iarăşi,  Apostolul  spune:  « Propovăduim  înţelepciunea,  dar 
nu  a  acestui  veac,  nici  a  stăpânitorilor  acestui  veac,  ci  propovăduim 
înţelepciunea  lui  Dumnezeu,  pe  care  nimeni  dintre  stăpânitorii  aces¬ 
tui  veac  n-a  cunoscut-0»1474 .  Şi  iarăşi  în  [cartea]  Daniel  sunt  descrişi 
conducătorul  perşilor  şi  conducătorul  grecilor.  Căci  îngerul  îi  spune: 
«Şi  eu  am  venit  la  cuvintele  tale.  Şi  cârmuitorul  împărăţiei  perşilor  s- 
a  pus  să-mi  stea  împotrivă.  Şi,  iată,  Mihail,  unii  dintre  cârmuitorii  de 
frunte,  a  venit  să  mă  ajute;  şi  l-am  lăsat  acolo,  cu  cârmuitorul  împă¬ 
răţiei  perşilor»1475,  şi  după  puţin:  « Iar  eu,  spune,  plec  şi  cârmuitorul 
grecilor  vine»1476.  De  aceea,  poate,  dacă  acestea  sunt  spuse  de  per¬ 
soana  diavolului,  trufia  lui  este  nu  împotriva  oamenilor,  ci  împotri¬ 
va  puterilor  spirituale1477  sau  împotriva  altora. 


1469  Iov  II,  2. 

1470  Mt.  IV,  8. 

1471  In.  XII,  31. 

1472  In.  XIV,  30. 

1473  Deut.  XXXII,  8.  Este  citată  aici  Septuaginta,  textul  ebraic  făcând  referire  la  „fiii  lui 
Dumnezeu”. 

1474  /  Cor.  II,  6-8. 

1475  Dan.  X,  12-13. 

1476  Dan .  X,  20.  Sf.  Vasile  citează  după  Theodotion,  nu  după  Septuaginta. 

1477  Gr.  voryroq. 

241.  «Se  va  slăvi  oare  securea  fără  cel  ce  taie  cu  ea?  Sau  se  va 
făli  ferăstrăul  fără  cel  ce  îl  trage?  La  fel,  cel  ce  ridică  toiagul  sau  lem¬ 
nul»*7*. 

Scriptura  este  critică  faţă  de  semeţia  conducătorului  asirieni- 
lor.  Ce  gândeşti  despre  tine,  când  tai  neamurile  şi  distrugi  stăpâni¬ 
rea  cetăţilor?  Căci  astfel  şi  securea  s-ar  crede  mare,  când  doboară  pe 
[cei  mai]  masivi  dintre  copaci  la  pământ,  şi  ferăstrăul,  când  pătrun¬ 
de  cele  [mai]  tari  şi  trainice  lemne.  Dar  nici  securea  nu  taie  fără 
mâini,  nici  ferăstrăul  nu  poate  să  taie  fără  cel  care  îl  trage  şi  doboară 
lemnele  cu  meşteşug  pentru  vreo  trebuinţă. 

De  aceea,  dacă  este  [cineva]  lăudabil,  [acesta  este]  cel  care  fo¬ 
loseşte  securea  şi  cel  care  trage  cu  dibăcie  ferăstrăul.  Astfel,  nu  lem¬ 
nul  care  a  fost  transformat  în  sceptru  trebuie  să  se  bucure  de  vred¬ 
nicia  de  a  conduce,  ci  cel  care  ia  acestea  în  mână  ca  simbol  al  stăpâ¬ 
nirii  ce  îi  revine. 

„De  aceea  şi  eu  te-am  luat  ca  pedeapsă  a  poporului  care  a  pă¬ 
cătuit,  folosindu-te  de  cruzime  ca  de  o  secure  şi  un  ferăstrău  pentru 
disciplinarea  dreaptă  a  poporului  şi  făcută  spre  folosul  lui”.  După 
cum  la  tribunale  călăii  puşi  să  pedepsească  nu  sunt  stăpâni  ai  răz¬ 
bunării,  nici  nu  fac  ceva  din  propria  putere  sau  autoritate,  ci  pe  cele 
care  le  sunt  atribuite  de  la  legi,  la  fel  şi  [neamul]  asirienilor  nu  este 
un  neam  puternic,  nici  nu  poate  face  ceva  de  la  sine,  ci  după  măsura 
permisă  lui  de  către  Cel  care  Se  îngrijeşte  de  cei  care  au  păcătuit  es¬ 
te  folosit  pentru  lucrarea  pedepsei. 

242.  «Şi  nu  aşa,  ci  va  trimite  Domnul  Savaot  la  cinstea  ta  necin¬ 
ste  şi  la  slava  ta  foc  arzător  se  va  aprinde.  Şi  va  fi  lumina  lui  Israel  foc 
şi  îl  va  sfinţi  în  foc  arzător  şi  îl  va  consuma  pădurea  ca  iarba»1479. 

Aceasta  este  o  răsplată  a  trufiei  iraţionale.  „Pentru  că  te-ai 
numit  minte  mare  fâlindu-te  şi  te-ai  bucurat  de  înălţimea  slavei 
ochilor,  va  trimite  Domnul  la  cinstea  ta  necinste  şi  la  slava  ta  foc. 
Pentru  că  ai  ameninţat  că  vei  lua  hotarele  neamurilor,  vei  zgudui 
cetăţile  locuite  şi  vei  lua  întreaga  lume  ca  pe  un  cuib  şi  ca  pe  nişte 
ouă  părăsite  o  vei  ridica,  fără  să  scape  nimeni  şi  fără  să  se  împotri- 


1478 


Is.  X,  15. 


1479  Is.  X,  16-17. 

vească  cineva,  de  aceea  «foc  arzător  se  va  aprinde  şi  lumina  lui  Israel 
va  fi  foc»1480. 

„Rânduiala  lucrurilor,  spune,  se  va  întoarce  şi  Israelul,  care 
acum  este  umilit  şi  lăsat  [în  voia]  ta  spre  pedeapsă  din  cauza  păca¬ 
tului,  va  fi  în  strălucire.  Şi  strălucirea  aceluia  îţi  va  fi  spre  distruge¬ 
re”.  Căci,  spune,  «lumina  lui  Israel  va  fi  foc».  Şi  pentru  că  sunt  lu¬ 
crări  în  legătură  cu  focul,  luminarea  şi  arderea,  [partea]  cea  dulce  şi 
frumoasă  a  focului  va  rămâne  lui  Israel,  luminându-1  şi  strălucind 
asupra  lui,  iar  [partea]  cea  amară  şi  dureroasă  va  fi  împărţită  celui 
trufaş,  arzându-1  şi  lăsându-1  [pradă]  chinului  nepotolit  din  cauza 
arderii. 

«Şi  îl  va  sfinţi  în  foc  arzător  şi  îl  va  consuma  pădurea  ca  iarba». 
[Scriptura]  arată  firea  focului,  că  este  curăţitoare.  Căci  îl  va  sfinţi,  ca 
printr-un  foc  arzător.  Dar  cum  sfinţeşte  focul?  De  câte  ori  consumă 
pădurea  ca  iarba.  Deci,  dacă  « Dumnezeul  nostru  este  foc  mistui¬ 
tor»1481,  va  mistui,  desigur,  materia1482  şi  patimile  care  vin  din  mate¬ 
rie  sufletului  care  nu  petrece  în  duh,  ci  în  trup.  Trebuie,  dar,  ştiut  că 
cei  care  sunt  exacţi  în  sensuri  deosebesc  „slava”  de  „faimă”  şi  spun 
că  „slava”  este  lauda  de  la  mulţi,  iar  „faima”  lauda  de  la  cei  buni.  La 
fel  [ei]  diferenţiază  şi  „cinstea”,  spunând  că  [una]  este  o  oarecare 
demnitate  care  revine  celui  serios,  fiind  vrednicie  pentru  dar,  [fiind¬ 
că  ei]  consideră  darul  o  răsplată  a  virtuţii,  iar  [alta  este]  cinstea  din 
partea  celor  de  faţă  [ca]  răsplătire  pentru  [lucruri]  care  nu  sunt  de¬ 
loc  acceptabile14®3. 

243.  «în  ziua  aceea  se  vor  stinge  munţii  şi  dealurile  şi  pădurile  şi 
vor  fi  consumate  de  la  suflet  până  la  trup»1484. 

După  ce  Domnul  Savaot  a  trimis  necinste  la  mărirea  conducă¬ 
torului  asirienilor  şi  la  slava  lui  foc  arzător,  şi  după  ce  s-a  făcut  lu¬ 
mina  lui  Israel  foc  pentru  asirian,  încât  cel  nesfinţit  în  strălucirea 
luminii  să  fie  curăţit  prin  arderea  focului,  care  este  făcut  pentru  cu- 


1480  Is.  X,  17. 

1481  Deut.  IV,  24. 

1482  uÂri  înseamnă  atât  „pădure”,  cât  şi  „materie”. 

1483  Altfel  spus,  există  o  cinste  a  celor  serioşi,  care  sunt  demni  să  primească  răsplătiri, 
dar  şi  alta  pentru  lucruri  josnice. 

1484  Is.  X,  18. 

răţire  şi  care  consumă  ca  pe  iarbă  materia  păcatelor  aflată  [acolo], 
atunci  mistuindu-se  materia  care  aprindea  flacăra  pedepsitoare,  se 
vor  sfârşi  arşi,  spune,  munţii  şi  dealurile  şi  pădurile  şi  va  înceta  focul 
incendiului  care  a  consumat  şi  a  mistuit  toate,  începând  de  la  suflet 
şi  ajungând  până  la  trup.  Nimănui  nu-i  este  necunoscută  practica 
Scripturii  ca  pe  cei  care  se  bucură  de  privilegii  şi  care  au  în  pregătire 
foarte  mulţi  [oameni]  să  obişnuiască  să-i  numească  „munţi”  şi  „dea¬ 
luri”  şi  ca  pe  cei  neroditori  şi  crescuţi  fără  rost  unii  lângă  alţii,  ca  şi 
cum  ar  avea  viaţa  automată  şi  nedesăvârşită  şi  nu  sunt  sădiţi  din  ră¬ 
sadul  adevăratului  Cultivator,  să-i  numească  „păduri”. 

Totuşi,  focul  îi  cuprinde  pe  toţi,  începând  de  la  suflet  şi 
oprindu-se  apoi  la  trupuri.  Căci  păcatele  care  se  află  până  [la  nive¬ 
lul]  cugetului,  cum  ar  fi  adulterul  în  propria  inimă,  sunt  în  suflet  o 
materie  vrednică  să  fie  arsă  de  foc,  dar  cele  care  ajung  până  la  fapte, 
păcatele  fiind  păstorite  cu  lucrările  [făcute]  prin  trup  şi  făptuire, 
acestea  cred  că  sunt  păcate  [propriu-zise].  începând  de  la  suflet,  dar 
ajungând  în  inimă,  gândurile  rele  nu  se  mărginesc  la  aceasta,  ci  ies 
şi  aplecându-se,  pătrund  în  trup  şi  se  arată  pe  dinafară.  Dacă  cineva 
se  gândeşte  să  facă  o  ucidere,  dar  nu  o  înfăptuieşte,  uciderea  nu  i-a 
ieşit  din  inimă.  Şi  cine  a  privit  o  femeie  ca  să  o  poftească1485,  dar  nu  a 
stricat  templul  lui  Dumnezeu,  nici  nu  a  făcut  din  mădularele  lui 
Hristos  mădularele  unei  desfrânate1486,  [acela]  îşi  face  inima  sa  ca  un 
hotar  al  păcatului,  căci  gândul  rău  nu  a  ieşit  din  inima  aceluia.  Aşa 
trebuie  spus  şi  despre  hoţie,  despre  idolatrie,  despre  vrăjitorie  şi  ce¬ 
lelalte  feluri  de  păcate,  de  vreme  ce  nu  sunt  păstrate  de  trup,  ci  cur¬ 
gând  ca  dintr-un  vas  crăpat  ajung  afară. 

244.  «Şi  cel  ce  va  fugi  va  fi  ca  cel  ce  fuge  de  flacără  arzătoare.  Şi 
cei  ce  vor  rămâne  din  ei  vor  fi  un  număr  [mic]  şi  un  copil  îi  va 


scrie» 


1487 


După  arderea  cu  foc  făcută  munţilor,  dealurilor  şi  pădurilor, 
[Scriptura]  spune  că  [numărul]  celor  scăpaţi  va  fi  mic1488.  Şi  astfel, 
spune,  mulţimea  lor  se  va  schimba  într-un  număr  mic,  încât  ei  pot  fi 


1485  Mt.  V,  28. 

1486 1  Cor.  VI,  15. 

1487  îs.  X,  19. 

1488  lit.  „uşor  de  calculat”. 

înregistraţi  chiar  şi  de  un  copil,  care  nu  este  deloc  experimentat  nici 
să  numere,  nici  să  scrie.  Poate  că  cel  care  fuge  de  la  incendiere  fuge 
prin  pocăinţă  de  viaţa  cea  rea  şi  prin  întoarcere1489  scapă  de  trupul 
care  îl  pedepseşte.  Căci  oricine,  după  ce  se  observă  în  păcate, 
simţindu-se  că  e  vrednic  de  pocăinţa  cea  prin  toiag  şi  bici,  fugind  de 
păcat  ca  de  materia  pentru  pedeapsă  fuge  ca  de  o  flacără  arzătoare. 
Şi  atunci  cei  rămaşi  vor  fi  un  număr  [mic] ,  nu  numai  pentru  că  sunt 
puţini1490,  după  cum  am  arătat,  ci  şi  pentru  că  sunt  apoi  vrednici  să 
fie  primiţi  în  număr. 

După  cum  am  aflat  în  cartea  Numeri,  copiii  şi  femeile  şi  bătrâ¬ 
nii,  care  au  vârsta  necoaptă  pentru  războaie,  şi  cel  de  neam  ameste¬ 
cat,  ca  şi  străinul  din  Israel  erau  lăsaţi  deoparte  la  recensământ1491, 
dar  erau  număraţi  cei  de  la  douăzeci  de  ani  în  sus,  fiind  capabili  de 
război1492.  Şi  toţi  cei  întâi-născuţi  din  Israel  sunt  număraţi,  de  la  o 
lună  în  sus1493.  La  fel  erau  număraţi  şi  leviţii,  de  la  o  lună  în  sus,  şi 
preoţii  care  slujeau  până  la  cincizeci  de  ani1494. 

Dar  ce  copil  -  nu  bărbat,  nici  bătrân  -  îi  va  scrie  pe  unii  ca 
aceştia?  Nimeni  nu  va  contrazice  că  sunt  întâistătătorii  din  Biserică, 
pentru  că  îşi  duc  viaţa  în  lipsă  de  răutate  şi  pentru  că  le-au  fost  în¬ 
credinţate  de  către  cei  care  au  păcătuit  secretele,  la  care  nimeni  nu  a 
fost  martor,  ci  doar  Cel  care  le  cercetează  pe  cele  ascunse  ale  fiecă¬ 
ruia1495.  Acesta  îi  va  scrie  pe  unii  ca  aceia,  ca  şi  cum  au  fost  şterşi 
prin  păcat,  şi  îi  înscrie  iarăşi  pe  cei  care  au  fugit  de  incendiere  şi  au 
primit  prin  pocăinţă  curăţirea  ca  un  foc  mistuitor  al  materiei  răută¬ 
ţilor  care  se  găseşte  [în  ei] .  Pe  unii  ca  aceştia  îi  scrie. 

Sau  poate,  pentru  că  sunt  scrişi  în  cartea  vieţii  şi  înscrişi  îm¬ 
preună  cu  drepţii  cei  vrednici  să  fie  număraţi  de  dreapta  Celui  Prea- 


1489  Atât  peni  voia,  cât  şi  âniorpoepij  înseamnă  „pocăinţă”,  una  sugerând  schimbarea 
minţii,  cealaltă  întoarcerea  din  direcţia  de  mers.  Şi  în  ebraică  pocăinţa  este  numită  „în¬ 
toarcere”  (nş’lttffl  teşuva). 

1490  lit.  „uşor  de  calculat”. 

1491  Num.  I,  2-3;  XXVI,  2. 

1492  Num.  III,  40. 

1493  Num.  III,  15. 

1494  Num.  IV,  3. 

1495  Referire  la  Taina  Sf.  Spovedanii.  După  cum  se  poate  observa,  Sf.  Vasile  atestă  prac¬ 
tica  mărturisirii  private,  nu  cea  publică,  făcută  în  Biserica  primară. 

înalt,  se  cuvine  să-L  înţelegem  pe  Scribul  celor  mântuiţi,  Cel  care  [îi] 
primeşte  împreună  cu  drepţii  şi  le  pune  în  cartea  cerurilor  numele 
celor  pocăiţi  de  la  faptele  cele  rele.  Căci,  spune,  « Bucuraţi-vâ ,  că 
numele  voastre  sunt  înscrise  în  ceruri»1496.  De  aceea,  ce  copil  poate 
să  scrie  în  ceruri  numele  celor  slăviţi,  dacă  nu  Acela  despre  Care  s-a 
spus:  «Prunc  S-a  născut  nouă,  Fiu  S-a  dat  nouă»1497?  Pruncul  este 
Acela  Căruia  magii  I  s-au  închinat,  Acela  care  S-a  coborât  în  Egipt  şi 
S-a  urcat  iarăşi  în  pământul  lui  Israel1498.  De  aceea,  dintre  multe  în¬ 
ţelesuri  ale  Domnului  nostru  şi  Mântuitorului  Iisus  Hristos  cugetate 
despre  El,  unul  este  [acela  de]  Prunc  Care  îi  va  scrie  pe  cei  ce  vin 
prin  pocăinţă  la  cunoaşterea  lui  Dumnezeu. 

245.  «Şi  va  fi  în  ziua  aceea  că  nu  se  va  mai  adăuga  rămăşiţa  lui 
Israel  şi  cei  mântuiţi  ai  lui  Iacob  nu  vor  mai  nădăjdui  spre  cei  care  îi 
nedreptăţeau,  ci  se  vor  încrede  în  Dumnezeu,  Sfântul  lui  Israel,  întru 
adevăr.  Şi  va  fi  rămăşiţa  lui  Iacob  spre  Dumnezeul  cel  puternic»1499. 

Acestea  fac  referire  în  mod  clar  la  cei  care  au  renunţat  la  lu¬ 
crarea  rea  şi  şi-au  mutat  propria  nădejde  la  Dumnezeul  cel  viu.  Pă- 
cătuind,  ne  ataşăm  de  cei  potrivnici  şi  ne  încredem  în  cei  care  ne 
nedreptăţesc.  O  armată  rea  de  demoni  [ne]  înconjoară,  răsturnând 
sufletele  noastre  prin  momelile  plăcerii.  Ne  ataşăm  de  aceştia,  ca 
nişte  copii  fără  minte  de  neguţătorii  de  sclavi,  care  adeseori 
arătându-le  jucării  de  copii,  îi  înşală  pe  aceştia  şi  îi  duc  departe  de 
ochii  părinţilor,  printr-o  puţină  bucurie  pregătindu-le  robie  amară. 
De  aceea,  aceştia  se  ataşează  de  cei  care  îi  nedreptăţesc.  Şi  noi, 
ataşându-ne  de  momeala  plăcerii,  ne  îndepărtăm  de  Dumnezeu  şi 
ne  aruncăm  în  greaua  tiranie  a  demonului  neînduplecat,  care,  pen¬ 
tru  că  este  condamnat  la  focul  veşnic,  se  bucură  să  aibă  pe  mulţi 
condamnaţi  cu  el. 

De  aceea,  [Scriptura]  spune  despre  cei  care  s-au  pocăit,  că  cei 
rămaşi  şi  mântuiţi  nu  vor  mai  fi  ataşaţi  de  cei  care  îi  nedreptăţesc  şi 
nu  vor  mai  nădăjdui  în  ei,  ci  se  vor  încrede  în  Dumnezeu,  Sfântul  lui 
Israel,  cu  adevărat.  Fericit  este  cel  care  s-a  lepădat  de  orice  nădejde 


1496  Lc.  X,  20. 

’497  Is.  IX,  6. 

1498  Mt.  II,  u  ş.u. 

1499  Îs.  X,  20-21. 

în  cele  ale  acestei  lumi  şi  îl  are  ca  nădejde  a  sa  doar  pe  Dumnezeu. 
Căci  după  cum  «blestemat  este  omul  care  îşi  are  nădejdea  în  om»1500, 
tot  aşa  binecuvântat  este  cel  care  se  sprijină  pe  Domnul.  Totuşi,  să 
nu  treci  rapid  peste  adaos:  «Căci,  spune,  se  vor  încrede  în  Dumne¬ 
zeu,  Sfântul  lui  Israel,  cu  adevărat»501.  Nădejdea  în  Dumnezeu  nu 
permite  nehotărârea,  nici  Domnul  nu  primeşte  să  ofere  ajutor  Lui 
deplin  celui  care  odată  s-a  încrezut  în  avere,  slavă  omenească  şi  pu¬ 
terea  lumii,  şi  altă  dată  şi-L  pune  pe  El  ca  nădejde,  ci  trebuie  [ca 
acela]  să  se  lase  cu  adevărat  în  ajutorul  de  la  Dumnezeu.  «Şi  va  fi, 
spune,  rămăşiţa  lui  Iacob  spre  Dumnezeul  cel  puternic»1502.  Acestea 
fac  referire  în  mod  clar  la  « rămăşiţa  aleasă  prin  har »15°3  numită  de 
Apostol,  după  cum  arată  următoarele. 

246.  «Şi  de  va  fi  poporul  lui  Israel  ca  nisipul  mării,  o  rămăşiţă  se 
va  mântui.  Căci  cuvântul  se  încheie  şi  se  scurtează  în  dreptate,  căci 
Domnul  va  face  un  cuvânt  scurtat  în  toată  lumea »15°4. 

Schimbând  puţine  cuvinte,  Apostolul  se  foloseşte  de  acest  text 
în  Epistola  către  Romani1505.  Dacă  ar  cerceta  cineva  cauza  pentru  ca¬ 
re  Apostolul  pe  unele  le  omite,  iar  pe  altele  le  schimbă,  acela  să  ştie, 
că  fiind  evreu,  nu  s-a  slujit  de  traducerile1506,  de  care  noi  ne-am  folo¬ 
sit,  ci  tâlcuind  textul  cum  i  se  prezintă,  aşa  îl  redă.  Căci  şi  ceilalţi  par 
să  meargă  în  paralel  mai  degrabă  cu  relatarea  apostolică.  într- 
adevăr,  înţelesul  cuvântului  este  acesta.  S-a  spus  [mai]  sus  că  şi  un 
copil  îi  va  scrie  pe  cei  mântuiţi  de  la  păcat.  De  aceea,  spune,  nimeni 
să  nu  se  mire  dacă  numărul  lui  Israel  se  va  limita  la  puţini.  Nu  lua 
seama  la  mulţimea  celor  numiţi  cuvioşi,  pentru  că  mulţi  au  numele 
lui  Hristos,  dar  mărturia  faptelor  confirmă  pentru  puţini  denumirea. 
«Şi  de  va  fi  poporul  lui  Israel  ca  nisipul  mării,  o  rămăşiţă  se  va  mân¬ 
tui»1507. 


1500  Ier.  XVII,  5. 

1501  Is.  X,  20. 

1502  Is.  X,  21. 

1503  Rom.  XI,  5. 

1504  Is.  X,  22-23. 

1505  Rom.  IX,  27-28. 

1506  erSoceu;  „interpretări”,  se  referă  la  diversele  versiuni  de  traducere  în  limba  greacă. 

1507  Is.  X,  22. 

S-a  spus  despre  poporul  de  mai  dinainte,  că  mântuirea  nu  este 
în  mulţime,  ci  în  rămăşiţa  mântuită  aleasă  prin  har.  Dar  care  este 
modul  mântuirii?  Căci  «cuvântul,  spune,  se  încheie  şi  se  scurtează  în 
dreptate»150* .  Cel  care  cuprinde  întregul  document  legislativ  şi  dis¬ 
poziţia  profetică  în  concizia  Evangheliei1509  şi  înfăptuieşte  ceea  ce  i-a 
fost  arătat  de  către  Domnul,  acela  va  fi  mântuit.  Pentru  că  «să  iu¬ 
beşti  pe  Domnul  Dumnezeul  tău»,  şi  «să  iubeşti  pe  aproapele  tău  ca 
pe  tine  însuţi»'5'0,  «în  aceste  două  porunci  sunt  cuprinse  întreaga  Le¬ 
ge  şi  profeţii»'5".  Cel  care  sfârşeşte  cuvântul,  cel  care  [îl]  aduce  în 
faptă  şi  îl  scurtează  ca  şi  cum  ar  rezuma  lărgimea  lui  în  porunci 
foarte  scurte,  acesta  este  rămăşiţa  mântuită.  Fiindcă,  spune,  « toate 
câte  voiţi  să  vă  facă  vouă  oamenii,  şi  voi  faceţi-le  lor  asemenea,  că 
aceasta  este  Legea  şi  Profeţii»'5'2.  Vezi  că  în  acest  înţeles  natural1513 
cuvântul  întreg  este  încheiat  şi  scurtat  în  dreptate.  « Căci  Domnul  va 
face  un  cuvânt  scurtat  în  toată  lumea».  Totuşi,  Apostolul  spune: 
« Domnul  va  face  pe  pământ»'514.  Symmachus  şi  Theodotion  consună 
cu  el:  «în  mijlocul  întregului  pământ». 

Ceea  ce  este  greu  de  respectat  din  Lege:  «Nu  lua,  nu  gusta,  nu 
te  atinge»'5'5,  poruncile  despre  sărbători,  despre  zile,  despre  arderile 
de  tot,  despre  curăţiri,  despre  ispăşire,  toate  sunt  scurtate  într-un 
capitol  scurt  şi  uşor  de  respectat,  încât  nicio  scuză  să  nu  fie  lăsată 
celor  care  nu  vieţuiesc  după  Evanghelie. 


1508  Is.  X,  22. 

1509  Altfel  spus,  Legea  lui  Moise  şi  Profeţii  sunt  rezumaţi  în  Evanghelie. 

1510  Mt.  XXII,  37. 

1511  Mt.  XXII,  40. 

1512  Mt.  VII,  12. 

1513  cpuaiKOţ,  referire  la  înţelesul  literal. 

1514  Rom.  IX,  28. 

1515  Col.  II,  21. 

CAPITOLUL  XI 


247.  «Şi  va  fi  în  ziua  aceea  rădăcina  Iui  lesei  şi  cel  se  ridică  să 
stăpânească  neamurile»1516. 

Scriptura  ni-L  binevesteşte  pe  Hristos  Cel  din  sămânţa  lui  Da- 
vid.  în  ziua  aceea,  adică  în  timpurile  hotărâte  cu  mult  înainte  şi  în 
vremea  dinainte  stabilită,  va  fi  rădăcina  lui  lesei.  în  altă  parte  spune: 
«va  răsări  toiag  din  rădăcina  [ lui  lesei]  şi  va  ieşi  floare  din  rădăcina 
lui  lesei»,  considerând  „toiag”  ca  stăpânire,  iar  „floare”  ca  venirea 
[Lui]  cu  dragoste  şi  bunătate  pentru  toţi.  Şi  pentru  că  a  oferit  harul 
întrupării  pe  scurt,  îşi  reprezintă  venirea  rapidă  şi  oarecum  în  trece¬ 
re.  Dar  aici  spune  că  va  fi  o  rădăcină  a  lui  lesei.  Fii  atent  la  «va  fi». 
Nu  spune  „pare”,  nici  „pare  să  fie”,  ci  după  adevăr:  «va  fi».  Căci  nu 
după  închipuire,  nici  după  o  părere  Şi-a  luat  trupul,  ci  chiar  după 
adevăr1517.  De  aceea,  va  fi  rădăcina  lui  lesei,  adică  aluatul  trupului 
din  lesei  va  fi  după  adevăr  şi  Se  va  ipostazia1518.  Şi  Cel  ce  Se  ridică  es¬ 
te  şi  rădăcină  şi  ridicat.  «Rădăcină  a  lui  lesei»,  pentru  că  trupul  pur¬ 
tător  de  Dumnezeu  a  fost  luat  din  succesiunea  regală. 

«Cel  ce  Se  ridică  să  stăpânească  neamurile»1519.  De  aceea,  nea¬ 
murile  au  nădăjduit  în  El,  după  cum  este  arătat  de  Biserica  lui  Hris¬ 
tos  dintre  neamuri.  Căci  ridicându-Se  din  morţi1520  a  stăpânit  nea¬ 
murile,  părăsind  poporul  ucigaş.  Acelora  le-a  lăsat  moartea,  iar 
neamurilor  le-a  dăruit  învierea.  Pentru  că  unii  au  strigat:  «Să  fie  răs¬ 
tignit»1521,  şi:  «Sângele  Lui  asupra  noastră  şi  asupra  copiilor 


1516  Is.  XI,  10. 

1517  în  Biserica  primară,  ereticii  dochetişti  (de  la  gr.  5okeu>  „a  părea”)  contestau  posibili- 
tatea  ca  divinitatea  să  pătimească  şi  să  intre  în  contact  cu  materia  prin  întrupare.  De 
aceea  spuneau  că  Hristos  Şi-a  asumat  doar  un  trup  aparent. 

1518  Gr.  ucpiatrjpi  de  unde  vine  şi  cuvântul  unoataau;  „ipostas”,  „persoană". 

1519  Is.  XI,  10. 

1520  aviatripi  înseamnă  atât  „a  se  ridica”,  dar  şi  „a  învia"  (cf.  dvciaraatc;  „înviere”). 

1521  Mt.  XXVII,  23. 

noştri»1522,  dar  ceilalţi  L-au  primit  pe  Cel  răstignit  şi  au  fost  răscum¬ 
păraţi  prin  sângele  Lui  de  la  moarte. 

«Şi  va  fi,  spune,  odihna  Lui  cinste»1523.  Această  odihnă  a  lui 
Hristos  este  cinstea  celor  care  îl  cinstesc  drept  Cuvântul  lui  Dum¬ 
nezeu  şi  înţelepciunea  lui  Dumnezeu  şi  puterea1524.  Cel  care  îl  odih¬ 
neşte  pe  Hristos  mărturiseşte  împreună-cinstirea  Lui  cu  Cel  care  L-a 
născut,  comuniunea  de  vrednicie,  existenţa  firii1525  din  veşnicie.  Dar 
cei  care  se  îngrijesc  să  găsească  vorbe  de  necinste  nu  spun  cele  pen¬ 
tru  odihna  lui  Hristos.  Totuşi,  se  poate  ca  odihna  să  fie  înţeleasă  nu 
doar  ca  cea  cu  care  Se  odihneşte  Hristos  de  la  cei  care  îl  slăvesc,  ci  şi 
ca  cea  cu  care  îi  va  odihni  pe  cei  care  îl  iubesc,  după  cum  este  scris: 
«Eu  îi  slăvesc  pe  cei  ce  Mă  iubesc»1526.  Odihna  cu  care  îi  odihneşte 
Domnul  este  cinstea  care  după  dreapta  judecată  a  lui  Dumnezeu  va 
fi  împărţită  după  vrednicia  celor  înfăptuite.  îi  va  cinsti  pe  unii  cu 
cinstiri  mai  mari,  iar  pe  alţii  cu  [unele]  mai  modeste,  de  vreme  ce  o 
stea  diferă  de  [altă]  stea  în  slavă1527.  Şi  pentru  că  sunt  multe  locaşuri 
la  Tatăl1528,  îi  va  odihni  pe  unii  în  stări  mai  sus-puse  şi  mai  înalte,  iar 
pe  alţii  în  [unele]  mai  mici.  Totuşi,  datorită  cinstei  toţi  vor  avea 
odihnă. 

248.  «Şi  va  fi  în  ziua  aceea  că  Domnul  va  continua  să-Şi  arate 
mâna  Sa»1529. 

Mâna  Domnului  s-a  arătat  diferit  la  fiecare  generaţie,  prin  cei 
care  puteau  să  primească  lucrarea  minunilor.  Mai  întâi  minunile  s- 
au  arătat  în  Egipt,  apoi  în  pustiu,  apoi  în  timpurile  lui  Iisus  Navi1530, 
apoi  în  [timpul]  judecătorilor  şi  al  profeţilor  care  înfaptuiau  [lu¬ 
cruri]  mari.  Dar  acum  spune  că  se  arată  mâna  Domnului  la  venirea 
Mântuitorului  nostru,  Care  vindecă  toată  boala  şi  toată  slăbiciunea 


1522  Mt.  XXVII,  25. 

1523  Is.  XI,  10. 

1524 1  Cor.  I,  24. 

1525  Aici  Sf.  Vasile  înţelege  prin  cpucnc;,  de  fapt,  persoana. 

1526 II  Reg.  II,  30. 

1527  I  Cor.  XV,  41. 

1528  In.  XIV,  2. 

1529  Is.  XI,  11. 

1530  Iosua.  Iisus  şi  Iosua  sunt  de  fapt  aceleaşi  nume  (în  greacă  nu  se  face  diferenţa  între 
ele,  ci  numele  ebraic  JBBftrP  Yehoşua  sau  Yeşua  este  redat  ’liţooOq  Iesous,  Iisus). 

din  popor  şi  face  toate  cele  propovăduite  în  Evanghelie.  Căci  Dom¬ 
nul  a  continuat  să  arate  această  putere,  pentru  că  cele  de  dinainte 
nu  au  părut  suficiente  ca  să-l  aducă  pe  poporul  cel  necredincios  la 
cunoaşterea  lui  Dumnezeu. 

«Ca  rămăşiţa  lăsată  a  poporului  să  fie  zeloasă»5*1.  De  aceea,  va 
continua  să- [Şi]  arate  mâna,  ca  să  aducă  la  zel  rămăşiţa  poporului, 
care  spune  că  este  rămasă  în  viaţă  de  la  războaie.  Şi  se  înşiră  mulţi¬ 
mea  celor  care  s-au  războit:  Asiria,  Egiptul,  Babilonia,  Etiopia, 
Elamul,  cei  de  la  răsăritul  soarelui  şi  Arabia.  Istoria  este  plină,  vor¬ 
bind  despre  etiopieni:  «Şi  a  ieşit  asupra  lui  Zerah  etiopianul  cu  oaste 
de  o  mie  de  mii  şi  trei  sute  de  care.  Şi  Asa  i-a  ieşit  în  întâmpinare  şi  a 
strigat  către  Domnul:  Doamne,  Ţie  nu  îţi  este  cu  neputinţă  să  izbă¬ 
veşti  nici  mulţi,  nici  puţini.  întăreşte-ne,  Doamne,  Dumnezeul  nos¬ 
tru,  pentru  că  în  Tine  ne  încredem  şi  în  numele  Tău  am  pornit  asupra 
acestei  mari  mulţimi.  Doamne,  Dumnezeul  nostru,  să  nu  se  întăreas¬ 
că  asupra  Ta  vreun  om!»15*2.  Asirienii  erau  cei  care  i-au  cucerit1533  şi 
egiptenii  cei  care  i-au  înrobit  de  la  început1534  şi  Nabucodonosor  era 
din  Babilonia1535.  Elamiţii  sunt  un  neam  al  părţilor,  care  împreună 
cu  cei  din  Mesopotamia  [şi]  Siria  a  năvălit  adesea  în  Israel1536.  Arabii 
sunt  un  neam  războinic,  tot  timpul  războindu-se  cu  Israel1537.  Deci, 
toţi  aceştia  sunt  cei  care  s-au  războit  cu  sămânţa  nobilă,  unii  fiind 
învinşi,  alţii  învingându-i.  Şi  pentru  că  i-au  învins  şi  s-au  sârguit  în 
multe  cazne,  primesc  o  asemenea  răsplată,  să  vadă  arătarea  conti- 


1531  Is.  XI,  11. 

1532 II  Par.  XIV,  9-11. 

1533  IVReg.  XV,  29;  XVII,  6. 

1534  leş.  1, 14. 

1535  IVReg.  XXIV,  14. 

1536  Fac.  XIV,  x.  Kedarlaomer  era  regele  elamit.  Totuşi,  istoric  vorbind,  elamiţii  nu  erau 
neam  part  şi  nici  nu  au  invadat  Israelul,  fiind  la  o  distanţă  apreciabilă.  De  fapt,  Imperi¬ 
ul  persan  continuă  moştenirea  elamită  şi  a  regatului  Anşan,  iar  perşii,  într-adevăr,  în 
539  îdHr.  preiau  stăpânirea  Imperiului  babilonian,  deci  inclusiv  Israelul. 

1537  în  istoria  biblică,  arabii  nu  au  atacat  regatele  israelite,  ci  chiar  s-au  aliat  în  bătălia 
de  la  Qarqar  din  853  îdHr.  împotriva  asirienilor  cu  regatul  nordic  condus  de  Ahab. 
Conflicte  directe  au  fost  în  perioada  romană,  când  nabateii,  un  popor  arab,  au  intrat  în 
conflict  cu  regii  din  dinastia  lui  Irod. 

nuă  a  mâinii  lui  Dumnezeu.  De  aceea,  după  bravura  şi  chinurile  [în¬ 
durate],  vor  fi  zeloşi. 

249.  «Şi  va  ridica,  spune,  un  semn  între  neamuri  şi  îi  va  aduna 
pe  cei  pierduţi  ai  lui  Israel  şi  pe  cei  risipiţi  ai  lui  Iuda  îi  va  strânge  din 
cele  patru  colţuri  ale  pământului»53*. 

De  aceea  Rădăcina  lui  lesei,  Cel  ridicat  (înviat)  ca  să  stăpâ¬ 
nească  neamurile,  va  ridica  un  semn  între  neamuri  ca  să  fie  adunaţi 
cei  risipiţi  ai  lui  Israel.  Căci  « Fiul  Omului  a  venit  ca  să  caute  şi  să 
mântuiască  pe  cel  pierdut»1539. 

Dar  acesta  este  semnul  pe  care  îl  va  ridica  între  neamuri,  des¬ 
pre  care  se  vorbeşte  în  Evanghelii:  «vor  vedea  semnul  Fiului  Omu¬ 
lui»1540,  despre  care  mărturiseşti  că  este  Crucea  Domnului  nostru  Ii- 
sus  Hristos,  prin  care  lumea  este  răstignită  faţă  de  sfinţi  şi  ei  faţă  de 
lume1541  şi  în  care  [Scriptura]  spune  că  [se  află]  puterea  semnului. 

De  ce  se  împlineşte  iconomia  întrupării  prin  Cruce?  Ca  din  ce¬ 
le  patru  colţuri  ale  pământului  să  se  adune  cei  mântuiţi.  Căci  părţile 
crucii  se  împart  în  patru,  ca  fiecare  să  se  îndrepte  spre  cele  patru 
părţi  ale  lumii.  De  aceea  a  fost  preferată  moartea  prin  cruce,  fie  ca 
toate  părţile  să  fie  rânduite  pentru  mântuire  prin  părţile  crucii,  fie 
pentru  că  înainte  de  crucea  de  lemn  a  fost  răstignită  una  duhovni¬ 
cească1542  împreună  cu  întreaga  lume,  cele  patru  părţi  ale  întregului 
fiind  unite  la  mijloc,  ca  puterea  de  la  mijloc  să  fie  împlinită  în  cele 
patru  părţi. 

De  aceea,  fiind  acest  semn  ridicat,  cei  pierduţi  ai  lui  Israel  se 
vor  aduna  şi  cei  risipiţi  ai  lui  Iuda  se  vor  strânge  din  cele  patru  col¬ 
ţuri  ale  pământului.  Fiind  ridicat  semnul  -  pentru  că  [Hristos]  a 
avut  putere  de  distrugere  a  stăpânirilor  şi  puterilor,  pe  care  le-a  bi¬ 
ruit  pe  lemn,  le-a  dezbrăcat  şi  le-a  aruncat  veşmântul  pe  care  noi  îl 
aveam,  ca  să  zicem  aşa,  ţesut  de  ele  -  a  dezbrăcat  stăpânirile  şi  pu¬ 
terile  şi  le-a  dat  de  ocară  în  văzul  tuturor,  biruindu-le  prin  lemn1543. 


1538  Is.  XI,  12. 

1539  Lc.  XIX,  10. 

1540  Mt.  XXIV,  30. 

1541  Gal.  VI,  14. 

1542  voriTOţ  „raţional”. 

1543  Col.  II,  15. 

De  aceea  Pavel,  fiind  între  cei  pierduţi  ai  lui  Israel  şi  împrăştiaţi  ai 
lui  Iuda,  înţelegând  semnul  ridicat  de  Iisus  pentru  neamuri,  a  aler¬ 
gat  la  cruce  şi  a  spus:  «Iar  mie  să  nu-mi  fie  a  mă  lăuda  decât  în  cru¬ 
cea  Domnului  nostru  Iisus  Hristos»1544.  După  adunarea  celor  pier¬ 
duţi  ai  lui  Israel,  care  au  fost  stăpâniţi  de  Efraim,  şi  a  celor  risipiţi  ai 
lui  Iuda,  care  trăiau  sub  seminţia  lui  David,  urmează  că  nu  mai  este 
zelul  lui  Efraim  împotriva  lui  Iuda,  nici  duşmanii  lui  Iuda  nu  mai  iz¬ 
bândesc.  După  ce  este  ridicat  semnul,  după  ce  sunt  adunaţi  cei 
pierduţi  ai  lui  Israel,  care  se  referă  la  Efraim,  şi  după  ce  sunt  adunaţi 
şi  cei  risipiţi  ai  lui  Iuda,  «se  va  şterge  zelul  (gelozia)  lui  Efraim  şi 
duşmanii  lui  Iuda  vor  pieri»'545. 

250.  Observă  însă  că  se  spune  că  Israel  s-a  pierdut,  iar  Iuda  s-a 
risipit.  Doar  că  în  buna  înţelegere  lui  Hristos,  Cel  care  le  împacă  pe 
cele  de  pe  pământ  şi  pe  cele  din  cer  şi  le  recapitulează  pe  toate  în 
EI1546,  sunt  îndepărtate  patimile,  care  mai  înainte  conduceau  viaţa 
prin  ceartă  şi  dezbinare.  «De  aceea  Efraim  nu  îl  va  pizmui  pe  Iuda  şi 
Iuda  nu  îl  va  necăji  pe  Efraim»1547,  pentru  că  duşmănia  dintre  ei  va 
pieri.  Mai  ales  pizma  (zelul)  pare  să  fie  ocazie  de  duşmănie  pentru 
mulţi.  Iar  pizma  (zelul)  este  spus  de  Scriptură  nu  [ca]  reprezentare  a 
[lucrurilor]  bune,  ci  [ca]  gelozie  pe  bunăstarea  [altora].  De  aceea 
atunci,  fiind  în  armonie,  «vor  zbura  în  corăbiile  celor  de  alt  neam, 
vor  prăda  deopotrivă  marea»1548.  îi  înfăţişează  pe  cei  care  navighează 
cu  repeziciune  [foarte]  frumos  pe  mare,  asemănând  cu  aripa  mişca¬ 
rea  [lor].  Când,  cu  pânza  desfăşurată,  vântul  bate  măsurat  la  pupă, 
[corăbiile]  sunt  purtate  pe  mare. 

«Vor prăda  marea»,  învingând  balaurul  şi  pe  cei  ajunşi  sub  el, 
pe  care  Apostolii  lui  Hristos,  convertindu-i  la  cunoaşterea  adevăru¬ 
lui,  s-ar  putea  spune  cu  dreptate  că  pradă,  făcându-i  ca  o  pradă  pe 
cei  ţinuţi  de  [vrăjmaşul]  care  îl  ia  captiv  pe  om.  Trebuie  înţeles  aici 
prin  mare  un  loc  al  oprimării,  pe  care  în  altă  parte  l-am  învăţat  [ca 


1544  Gal.  VI,  14. 

1545  Is.  XI,  13. 

1546  Col.  I,  20. 

1547  Is.  XI,  13. 

1548  Is.  XI,  14. 

fiind]  valea  plângerii1549.  Poate  că  trupurile  noastre  sunt  numite  «co¬ 
răbii  ale  celor  de  alt  neam»1550,  pentru  că  nu  sunt  înrudite  cu  consti¬ 
tuţia  sufletului.  Căci  trupul  nu  se  supune  legii  lui  Dumnezeu1551,  ci 
voieşte  împotriva  duhului1552.  Dar  se  spune  că  aceştia  pradă  şi 
Idumeea,  adică  stăpânesc  peste  lucrurile  pământeşti,  îşi  pun  mâinile 
pe  Moab.  Moab  se  tâlcuieşte  „din  tată”1553.  Deci,  către  aceştia  a  spus 
Domnul:  «Voi  sunteţi  din  tatăl  vostru,  diavolul  şi  doriţi  să  faceţi  voia 
tatălui  vostru »1554.  [Cei  din  rămăşiţă]  pun  mâinile  pe  aceştia  ca  prin 
lucrarea  lor  bună  să-i  facă  supuşi.  Apoi  «fiii  lui  Amon  se  vor  supune 
întâi».  Amon  se  tâlcuieşte  „poporul  cu  noi”1555.  Probabil  că  întâi  se 
supun  cuvântului  cei  care  au  răutatea  mai  mică,  înainte  de  cei  care 
o  au  mai  multă  şi  revărsată  mai  mult. 

251.  Apoi  adaugă:  «Şi  va  pustii  Domnul  marea  Egiptului»1556. 

După  cum  Iezechiel  spune  că  sunt  râuri  ale  Egiptului  pe  care 
faraonul  pretinde  că  le-a  făcut1557,  la  fel  Isaia  numeşte  marea  Egiptu¬ 
lui  pe  care  bunul  Dumnezeu  o  va  pustii.  Căci  este  binefacere  pustii¬ 
rea  lucrurilor  netrebnice  adusă  la  timp  potrivit.  După  cum  «va  pustii 
Domnul  marea  Egiptului  şi-Şi  va  pune  [mâna]  peste  râul  cu  vânt  pu¬ 
ternic»,  la  fel  «va  lovi  şapte  văi  ale  Egiptului»1558.  Şi  atunci  cineva  [ar 
putea]  să  treacă  încălţat  râul  Egiptului.  înseamnă  puţinătatea  apei 
lăsate  în  râu.  Căci  va  fi  atât  de  puţină  sau  chiar  va  fi  uscat  complet, 
încât  nu  va  mai  rămâne  umezeala  din  cauza  căreia  cineva  să  fie 
obligat  să  treacă  râul  dezlegându-şi  [sandala].  Sau  poate,  însă,  de 
vreme  ce  lui  Moise1559  şi  lui  Iosua1560  li  s-a  spus  să-şi  dezlege  sandala 


1549  Ps.  LXXXIII,  7. 

1550  Comparaţia  sufletului  cu  o  corabie  era  comună  în  filosofia  antică. 

1551  Rom .  VIII,  7. 

1552  Gal.  V,  17. 

1553  Este  de  fapt  un  joc  de  cuvinte.  moav  MoaP  este  pus  în  legătură  cu  3KD  meav 
„din  tată”. 

1554  In.  VIII,  14. 

1555  Iarăşi  un  joc  de  cuvinte.  ]iEÎ?  ammon  etnonimul  este  explicat  prin  ttlpJ?  DŞ?  am  imanu 
„popor  cu  noi”. 

1556  Is.  XI,  15. 

1557  Iez.  XXIX,  3. 

1558  Is.  XI,  15. 

1559  leş.  III,  5. 

1560  Jos.  V,  16. 


Comentariu  la  cartea  profetului  isaia 


297 


din  picior,  pentru  că  pământul  pe  care  stăteau  era  sfânt,  iar  Egiptul 
nu  este  astfel,  ci  este  profan,  li  s-a  poruncit  să  treacă  râul  încălţaţi  şi 
să  nu-şi  scoată  sandalele. 

Este  uscat  fiind  stăpânit  de  Duhul  (vântul)  puternic  de  la 
Dumnezeu.  De  aceea  solul  Egiptului  este  nevrednic  să  primească 
talpa  goală  a  sfinţilor  care  treceau.  De  unde  şi  celor  care  mâncau 
Paştile  li  s-a  poruncit  să  aibă  sandalele  în  picioare1561.  Căci  unde  sunt 
şarpe  muşcător  şi  scorpion,  sandalele  [trebuie]  să  fie  încălţate,  apă¬ 
rând  picioarele  pe  care  le  acoperă.  Dar  când  cineva  ajunge  deja  la 
locul  sfânt,  atunci  să  se  descalţe,  ca  Apostolii  Iui  Hristos,  cărora  li  s- 
a  spus  să  nu-şi  ia  sandalele15®2. 

«Şi  va  fi  lui  Israel  ca  în  ziua  când  a  ieşit  din  pământul  Egiptu¬ 
lui»563.  Fiindcă  şi  atunci  au  trecut  Marea  Roşie  cu  sandalele,  după  ce 
a  certat-o  Cel  puternic  şi  s-a  uscat15®4.  Şi  Iordanul  l-au  trecut  cu  pi¬ 
ciorul,  păzindu-şi  talpa  neudată,  când  toată  umezeala  a  fugit  la  tre¬ 
cerea  lor15®5. 


1561  leş.  XII,  11. 

1562  Lc.  X,  4. 

1563  Is.  XI,  16. 

1564  leş.  XIV,  21. 

1565  los.  III,  17. 

CAPITOLUL  XII 


252.  Atunci  poporul  va  spune:  «Te  voi  binecuvânta,  Doamne, 
că  Te-ai  mâniat  pe  mine  şi  Ţi-ai  întors  mânia  Ta  şi  m-ai  miluit »1566. 

Adeseori  cineva  este  părăsit  şi  lăsat  pentru  că  a  fost  odată  târât 
înspre  răutăţile  egiptene  şi  s-a  bucurat  un  oarecare  timp  de  propria 
necugetare,  ca  să  secere  ce  a  semănat  rău.  Cel  care,  când  nu  este 
complet  părăsit,  ci  are  o  binefacere,  va  spune:  «Te  voi  binecuvânta, 
Doamne,  că  Te-ai  mâniat  pe  mine  şi  Ţi-ai  întors  mânia  Ta  şi  m-ai  mi¬ 
luit».  Este  asemănător  acestuia  [textul]:  «Voi  îndura  mânia  Domnu¬ 
lui,  căci  l-am  greşit,  până  când  El  va  judeca  dreptatea  mea»1567  şi  du¬ 
pă  aceasta  va  aduce  judecata  la  sfârşit.  Căci  «nu  până  în  sfârşit  Se  va 
mânia,  nici  până  în  veac  Se  va  iuţi»1568.  Cel  ce  spune:  «Te  voi  binecu¬ 
vânta,  Doamne,  că  Te-ai  mâniat  pe  mine  şi  m-ai  miluit»,  înţelegând 
binefacerea  lui  Dumnezeu,  se  laudă  cu  ea  şi  spune:  «Iată,  Dumneze¬ 
ul  Meu,  Mântuitorul  meu,  nădăjdui-voi  spre  El  şi  nu  mă  voi  teme, 
pentru  că  slava  mea  şi  lauda  mea  este  Domnul»1569. 

Nu  vor  spune  acestea  cei  care  fac  milostenie  înaintea  oameni¬ 
lor,  nici  cei  care  primesc  slavă  unii  de  la  alţii  şi  nu  caută  slava  doar 
de  la  Dumnezeu1570  şi,  în  general,  cei  care  încalcă  porunca  ce  spune: 
«Nu  fiţi  [iubitori]  de  slavă  deşartă»1571.  Dar  de  vreme  ce  Domnul  fă¬ 
găduieşte:  «Eu  slăvesc  pe  cei  care  Mă  slăvesc»1572,  este  clar  că  cel  care 
îl  slăveşte  bine  este  slăvit  de  El.  Astfel  şi  faţa  lui  Moise  a  fost  slăvi¬ 
tă1573,  pentru  că  a  ştiut  să-L  slăvească  bine  pe  Dumnezeu.  Iar  lauda 


1566  Is.  XII,  1. 

1567  Mih.  VII,  9. 

1568  Ps.  Cil,  9. 

1569  Is.  XII,  2. 

1570  In.  V,  44- 

1571  Gal.  V,  26. 

1572  I  Reg.  II,  30. 

1573  leş .  XXXIV,  29. 

este  în  acord  cu  slava,  încât  cel  care  slăveşte  bine,  şi  laudă  potrivit. 
Şi  nimeni  dintre  cei  care  au  despre  Dumnezeu  concepţii  răsturnate 
să  nu  creadă  că  laudele  cu  psalmodieri  îi  sunt  plăcute1574.  Pentru  că 
ţine  de  aceeaşi  inimă  să  slăvească  cu  izbândă  şi  să  laude  potrivit.  De 
aceea,  pentru  că  a  spus  rămăşiţei  poporului  din  Egipt:  «Te  voi  bine¬ 
cuvânta,  Doamne,  că  Te-ai  mâniat  pe  mine  şi  Ţi-ai  întors  mânia  Ta  şi 
m-ai  miluit»,  aceştia,  străbătând  Egiptul,  vor  spune:  «Nu  mă  voi  te¬ 
me,  pentru  că  slava  mea  şi  lauda  mea  este  Domnul  şi  îmi  va  fi  spre 
mântuire»1575. 

253.  Aminteşte-ţi  şi  de  cântarea  pe  care  poporul  lui  Israel  a 
cântat-o  în  pustiu,  când  Miriam  a  început  şi  a  zis:  «Să  cântăm  Dom¬ 
nului,  căci  cu  slavă  S-a  preaslăvit»1576,  ca  să  reînnoiască  acum  vechea 
laudă  cei  care  spun:  « Slava  mea  şi  lauda  mea  este  Domnul  şi  îmi  va  fi 
spre  mântuire ».  Urmând  după  lauda  Domnului,  va  scoate  apă  cu  ve¬ 
selie  din  izvoarele  Mântuitorului1577  cel  care  I  se  închină  bine.  Dacă 
poporul  idolatru  este  acuzat:  «M-au  părăsit  pe  Mine,  izvorul  apei 
vii»1578,  este  clar  că  cel  care  crede  în  Dumnezeu  şi  îşi  adapă  sufletul 
din  credinţa  în  El  prin  dogmele  mântuitoare,  acela  scoate  apă  cu  ve¬ 
selie  din  izvoarele  Mântuitorului.  Iar  cât  de  mare  este  veselia  care  le 
revine  celor  care  s-au  învrednicit  să-şi  scoată  apă  de  acolo,  să  înţe¬ 
legi  din  imaginea  folosită  de  David:  «însetează  sufletul  meu  de 
Dumnezeul  cel  puternic  şi  viu»1579.  Căci  preaplinul  dorinţei  produce 
o  veselie  imensă  celor  care  ajung  la  cele  râvnite. 

Şi  cel  care  se  îngrijeşte  de  legea  Domnului  ziua  şi  noaptea1580, 
despre  care  se  spune  că  « Gura  dreptului  va  deprinde  înţelepciune »15&, 
care  cercetează  Scripturile  şi  caută  să-L  găsească  pe  Domnul  prin 
dreptate,  care  prin  veselia  din  descoperire  înţelege  sensul  duhovni¬ 
cesc1582  al  Scripturilor,  [unul  ca  acesta]  va  scoate  apă  cu  veselie.  De 


1574  Lauda  adusă  lui  Dumnezeu  trebuie  să  se  întemeieze  şi  pe  o  teologie  corectă. 

1575  Is.  XII,  2. 

1576  leş.  XV,  1. 

1577  Is.  XII,  3. 

1578  Ier.  II,  13. 

1579  Ps.  XLI,  2  (Septuaginta  v.  3). 

1580  Ps.  I,  2. 

1581  Ps.  XXXVI,  30. 

1584  irveupcraKoc;  (5ouÂriua. 

aceea,  când  noi  înşine  ne  umplem  de  băutura  din  izvoarele  Mântui¬ 
torului,  atunci  îi  luăm  şi  pe  alţii,  îndemnându-i  şi  spunând:  «Cântaţi 
Domnului,  strigaţi  numele  Lui»'583.  Strigătul  este  un  sunet  care  are 
forţă  ce  poate  pătrunde  până  la  cei  de  departe.  De  aceea,  [Scritpura 
are]  «strigaţi»  în  loc  de:  „Să  nu  cugetaţi  despre  Dumnezeu  cele  mă¬ 
runte,  ci  cu  cuget  înalt  să  gândiţi  cele  despre  El,  astfel  teologhisiţi, 
ca  şi  celor  care  se  sunt  departe  de  mântuire  cuvântul  vostru  să  poată 
fi  ascultat  prin  claritatea  învăţăturii”. 

Dar  sensul  acesta  îl  arată  şi  următoarele.  Căci,  spune,  « Vestiţi 
între  neamuri  măririle  Lui»1584,  spuneţi  minunile  Lui.  Arătaţi  celor 
necunoscători  rânduiala  lumii,  ca  să  fie  aduşi  prin  dragostea  Celui 
care  le-a  zidit  pe  toate,  Dumnezeu. 

«Cântaţi  numelui  Lui,  că  [lucruri]  înalte  a  făcut»1585.  Istorisiţi 
fie  cele  despre  minunile  din  lume,  că  sunt  înalte  şi  necuprinse,  fie 
cele  despre  puterile  din  ceruri,  că  El  le-a  făcut  pe  cele  înalte  de  aco¬ 
lo,  fie  cele  despre  bunătatea  cu  noi,  că  îi  înalţă  pe  cei  smeriţi  şi 
zdrobiţi  cu  inima.  Căci  Domnul  îi  înalţă  pe  cei  drepţi1586.  De  aceea  a 
făcut  [un  lucru]  înalt,  l-a  preaînălţat  cu  propria  slavă  pe  cel  umilit 
de  păcat. 


1583  Is.  XII,  4- 

1584  Is.  XII,  4. 

1585  Is.  XII,  5. 

1586  Ps.  LXXIV,  10  (Septuaginta  v.  11). 

254.  «Vedenie  împotriva  Babilonului,  pe  care  a  văzut-o  Isaia,  fi¬ 
ul  lui  Amos»1587. 

Această  vedenie  nu  este  sensibilă,  nici  nu  e  contemplată  prin 
ochii  trupeşti,  ci  este  pricepută  cu  mintea,  Dumnezeu  luminând-o  şi 
dăruindu-i  să  îl  vadă.  Ce  este  Babilonul  şi  cele  care  i  se  vor  întâm¬ 
pla?  Este  evident  că  profeţii  nu  vorbeau  în  extaz.  Căci  cei  cuprinşi 
de  duhuri  rele,  tulburaţi  cu  mintea,  nu  văd  [în  mod  real]  închipuiri¬ 
le  induse  lor  de  demoni,  ci  văd  greşit,  după  cum  cei  demonizaţi  văd 
râuri,  munţi  şi  animale  care  nu  sunt  de  faţă,  par  să  li  se  înfăţişeze 
înainte  culori  şi  să  le  apară  vederi  de  oameni,  prieteni  sau  necunos¬ 
cuţi,  a  căror  vedere  nu  este  [însă]  nimic  [real],  ci  [doar]  tulburare  şi 
extaz  al  minţii  răvăşite  care  şi-a  pierdut  propria  funcţie. 

Totuşi,  nu  este  aşa  în  cazul  sfinţilor.  însuşi  Dumnezeu  spune: 
«Am  înmulţit  viziunile»1588.  Dăruind  o  viziune,  Domnul  nu  orbeşte 
mintea,  pe  care  o  pregăteşte,  ci  o  luminează  şi  o  face  mai  transpa¬ 
rentă  prin  venirea  Duhului.  Căci  de  aceea  profeţii  sunt  numiţi  „vă¬ 
zători”1589,  pentru  că  pătrunderea  minţii  le  este  sporită  prin  prezenţa 
Duhului  Care  îi  luminează.  «Cine  l-a  făcut  pe  cel  care  vede  şi  pe 
orb »159°?  „Cel  care  vede”  este  în  mod  clar  profetul,  pentru  că  poate 
prin  vederea  bună  a  cugetului  să  prevadă  viitorul,  iar  „orbul”  este  cel 
orbit  de  răutate,  ca  ochii  profani  să  nu  vadă  arătările  celor  fericiţi. 
De  aceea  Domnul  spune:  «Spre  judecată  am  venit  în  lumea  aceasta, 
ca  cei  care  nu  văd  să  vadă,  iar  cei  care  văd  să  fie  orbi»1591. 

255.  Ce  este  Babilonul,  împotriva  căruia  este  văzută  vedenia? 
După  istorie  pare  că  Babilon  se  cheamă  locul  unde  a  fost  amestecată 


1587  Is.  XIII,  1. 

1588  Os.  XII,  10. 

1589  /  Reg.  IX,  19. 

1590  leş.  IV,  11. 

1591  In.  IX,  39. 

limba  celor  care  ziceau:  «Haideţi  să  ne  zidim  cetate  şi  turn,  al  cărui 
vârf  să  fie  până  la  cer»'592.  Totuşi,  Dumnezeu,  coborând  acolo,  le-a 
amestecat  limbile;  de  aceea,  s-a  chemat  numele  ei  „amestec”1593.  Lo¬ 
cul  Babilonului  este  un  loc  al  amestecului,  nu  numai  al  limbii,  ci  şi 
al  învăţăturilor,  ideilor  şi  al  minţii  care  crede  că  le  vede  pe  acestea. 

Deci,  vedenia  împotriva  Babilonului  aduce  ca  o  consolare  pen¬ 
tru  Israel,  oprimat  de  babilonieni.  Ca  să  nu  fie  descurajaţi,  nici  să 
deznădăjduiască  faţă  de  pronia  lui  Dumnezeu,  ca  şi  cum  [El]  i-ar  fi 
părăsit,  Isaia,  prevestind  în  profeţie  cele  viitoare,  relatează  că  Babi¬ 
lonului  i  se  vor  întâmpla  [evenimente]  triste,  ca  [iudeii]  să  nu  fie 
copleşiţi  de  tristeţea  celor  prezente,  ci  să  fie  uşuraţi  în  aşteptarea  ce¬ 
lor  care  se  apropie.  Căci  nu  mică  mângâiere  aduce  celor  apăsaţi  răz¬ 
bunarea  aşteptată  după  puţin  [timp] .  Iar  numele  tatălui  lui  Isaia  es¬ 
te  adăugat  profeţiei,  nu  ca  să-l  ştim  în  sine  pe  tatăl  care  a  slujit  la 
naşterea  fericitului,  ci  pentru  că  i-a  fost  aceluia  învăţător  pentru 
profeţie,  considerând  ca  el  să  întâlnească  o  educaţie  şi  o  disciplinare 
mai  sfântă,  mai  curată  şi  mai  aleasă  decât  a  altora.  De  aceea  Amos 
este  scris  alături  ca  un  însoţitor  al  profeţiei. 

256.  «Pe  muntele  neted  ridicaţi  semn,  înălţaţi  glas  către  ei, 
chemaţi  cu  mâna.  Deschideţi,  stăpânitori!  Eu  îi  voi  orândui  şi  Eu  îi  voi 
conduce»1594. 

Arată  cum  este  distrus  şi  ruinat  Babilonul  şi  este  făcută  capti¬ 
vă  conducerea  celor  care  produc  „amestecul”.  De  câte  ori  urcă  cine¬ 
va  pe  un  munte  care  nu  e  abrupt,  nici  povârnit,  ci  neted  şi  întins, 
[întâlneşte  un  munte  care]  are  înălţime  prin  înălţarea  şi  ridicarea  de 
la  pământ  spre  cer,  dar  [care]  dă  şi  stabilitate  celor  care  stau  pe  el 
prin  netezimea  [pantei].  Căci  unul  colţuros  şi  rupt  din  toate  părţile 
face  nesigure  poziţiile  celor  care  îl  urcă.  De  aceea,  ca  să  cugetaţi  cele 
înalte  despre  Dumnezeu  şi  să  le  afirmaţi  sigur  (fără  eroare),  [atunci 
tu]  să  mergi  pe  munte  datorită  înălţimii,  dar  să  rămâi  neclintit  dato¬ 
rită  siguranţei. 


1592  Fac.  XI,  4. 

1593  Fac.  XI,  9. 

1594  Is.  XIII,  2-3. 

«Pe  muntele  neted  ridicaţi  semn,  înălţaţi  glas  către  ei,  chemaţi 
cu  mâna»1595.  Cel  care  predică  despre  cruce  cu  glas  mare,  acela  este 
cel  care  ridică  semn  pe  muntele  neted.  Cel  care  poate  să  slăvească 
sensul  (cuvântul)  Patimii,  acela  împlineşte  porunca  profetică,  nu 
petrecând  în  văi  şi  vâlcele,  ci  urcându-se  pe  înălţimea  Cuvântului  şi 
prin  înţelepciunea  însăşi  răsăândind  predica  (kerygma)  celor  vestite 
cu  limpezime  şi  claritate.  Dar  dacă  după  altă  versiune  am  citit:  «pe 
munţii  înnoraţi»,  este  evident  că  înfăţişează  înălţimea  printr-un  alt 
cuvânt.  Căci  „înnorat”  este  numit  [muntele]  care  are  vârful  mereu  în 
nori,  iar  unul  ca  acesta  este  înalt  şi  se  ridică  deasupra  tuturor. 

«înălţaţi  glas,  spune,  către  ei»,  adică  luaţi  înălţimea  glasului 
din  voi  înşivă;  îndemnurile  de  doxologie  către  Dumnezeu  care  se 
află  în  voi,  pe  acestea  luaţi-le  din  cugetările  obişnuite.  Să  nu  vă  ui¬ 
taţi  în  jos,  nici  să  le  cercetaţi  pe  cele  pământeşti.  Căci  aşa  glasul  ce¬ 
lor  care  vorbesc  de  pe  pământ,  al  vorbitorilor  în  deşert,  se  face  umil. 
Cel  care  vorbeşte  cu  tristeţe  umilă  şi  cu  groază  cumplită  nu-şi  înalţă 
vocea.  Şi  cel  stăpânit  de  poftele  trupului  în  timp  ce  vesteşte  cuvân¬ 
tul  îşi  are  vocea  umilă  şi  neputincioasă  să  pătrundă  sus.  De  aceea 
cum  se  înalţă  glasul?  Dacă  eşti  măreţ,  când  te  ridici  împotriva  pati¬ 
milor  şi  când  nu  te  supui  ispitelor  chiar  în  momentele  ispitirii,  ci  îţi 
păstrezi  voinţa  sufletului  înălţată,  atunci  îţi  înalţi  glasul.  Cheamă  cu 
mâna  cel  care  prin  fapte  bune  aduce  mângâiere  celor  oprimaţi  şi 
împlineşte  milostenia  cu  bucurie.  Dacă  vezi  pe  cineva  împovărat  de 
sărăcie,  cheamă-1  pe  sărac  cu  mână  milostivă.  Căci  milostenia  prin 
fapte  poate  să  mângâie  pe  cel  slăbit  cu  sufletul  [mai  mult]  decât  în¬ 
demnul  prin  cuvinte  [ca  acela]  să  suporte  sărăcia  cu  demnitate  şi  fă¬ 
ră  umilinţă. 

257.  «Şi  deschideţi,  spune,  stăpânitori »1596! 

După  chemarea  cu  mâna  urmează  să  deschidă  mâna,  ceea  ce 
este  obişnuit  Scripturii  să  ia  drept  lucrarea  de  milostenie,  când  spu¬ 
ne:  «Deschizând  mâna  Ta,  toate  se  vor  umple  de  bunătate»1597.  De 
aceea,  deschideţi  casele  voastre  şi  deschideţi  străinilor  şi  săracilor 


1595  Is.  XIII,  2. 

1596  Is.  XIII,  2. 

1597  Ps.  CUI,  29  (Septuaginta  v.  28). 

tezaurele  averii.  Nu  ţineţi  la  voi  cele  care  vă  sunt  adăugate  pentru 
mângâierea  celor  împovăraţi.  Aceasta  să  faceţi  mai  întâi,  [voi],  stă- 
pânitorilor,  ca  să  convingeţi  prin  exemplu  şi  poporul. 

Dar  poate  să  se  înţeleagă  deschiderea  Scripturilor  şi  arătarea 
celor  încuiate,  ca  nimeni  să  nu  fie  vinovat  la  judecata  [ce  se  va  face] 
fariseilor  şi  cărturarilor,  care  având  cheile  împărăţiei,  nici  ei  înşişi 
nu  intră,  iar  pe  cei  care  pot  să  intre  îi  opresc1598.  De  aceea  se  adre¬ 
sează  stăpânitorilor  care  au  cheile  cunoştinţei.  Ascultând  de  acest 
cuvânt,  Pavel  a  spus:  «O,  corintenilor,  gura  noastră  s-a  deschis  către 
voi»1599. 

258.  «Eu  îi  voi  orândui  şi  Eu  îi  voi  conduce»1600. 

Noi  trebuie  să  lucrăm  ceea  ce  ne  este  cu  putinţă.  Dar  Cel  care 
îi  conduce  este  Domnul,  Care  îl  aşază  pe  fiecare  în  trupul  Bisericii 
după  vrednicia  proprie. 

« Uriaşi  vor  veni  să  împlinească  mânia  Mea,  bucurându-se  şi 
dispreţuind  deopotrivă»1601.  Scriptura  ameninţă  cu  venirea  unora  răi 
şi  răzvrătiţi  împotriva  lui  Dumnezeu  trimişi  pentru  răzbunarea  îm¬ 
potriva  celor  care  au  păcătuit.  De  aceea,  Cel  care  se  îngrijeşte  de  cei 
ce  se  tem  de  El  îi  duce  pe  înălţimea  tare  a  muntelui  şi  îi  pune  în  si¬ 
guranţă  prin  netezimea  vârfului.  Le  dă  un  semn  [ca]  protecţie, 
sfatuindu-i  ca  prin  fapte  bune  să-i  cheme  cu  mâna  pe  cei  oprimaţi, 
să  deschidă  gura  pentru  învăţătura  celor  care  învaţă,  ca  să  fugă  de 
năvălirea  uriaşilor. 

Căci  uriaşii,  ca  în  multe  [locuri],  sunt  luaţi  drept  [ceva]  răul6°2. 
Poate  că  pe  uriaşii  de  aici  Psalmul  îi  numeşte  mai  clar  îngeri  răi, 
spunând:  « Trimis-a  peste  ei  urgia  mâniei  Sale,  mânie  şi  urgie  şi 
strâmtorare,  trimise  prin  îngerii  cei  răi»l6° 3.  De  aceea,  asemenea  slu¬ 
jitori  sunt  meniţi  celor  care  au  făcut  [fapte]  vrednice  de  pedeapsă, 
de  vreme  ce  din  multa  lor  cruzime  nu  au  faţă  de  cei  pedepsiţi  nicio 
compasiune  şi  nici  nu  pot  să-şi  asume  milele  îndurării,  [ci]  se  bucu- 

1600 

ră  de  oamenii  biciuiţi  şi  îi  batjocoresc,  făcând  propria  plăcere  din 
chinul,  durerea  şi  tristeţea  celor  biciuiţi. 

259.  «Glasul  multor  neamuri  pe  munţi  asemenea  multor  nea¬ 
muri,  glasul  regilor  şi  al  neamurilor  adunate»1604. 

Poate  că  glasul  multor  neamuri  pe  munţi  este  glasul  Bisericii. 
De  aceea,  ea  a  ales  şi  muntele  neted,  ca  să  aibă  loc  liber  pentru  adu¬ 
narea  mulţimii  celor  care  au  urcat  pe  înălţimea  cunoaşterii  lui 
Dumnezeu.  A  văzut  în  muntele  neted  mulţimea  mare  a  celor  adu¬ 
naţi  din  multe  locuri  şi  a  celor  care  scot  un  singur  glas  al  credinţei. 
Şi  Duhul  Sfânt  spune  prin  profet:  « Glasul  multor  neamuri  pe  munţii, 
pe  care  s-a  înălţat  semnul,  asemenea  multor  neamuri».  Iar  glasul  es¬ 
te  unul,  deşi  pare  ca  glasurile  multor  neamuri.  Este  unul,  prin  ar¬ 
monia  credinţei,  dar  pare  ca  multe  glasuri,  pentru  că  a  fost  împărţit 
în  limbi  de  foc  de  către  Duhul  Sfânt  peste  fiecare  dintre  Apostolii 
care  urmau  să  semene  Evanghelia  la  neamurile  lumii1605. 

« Glasul  regilor,  spune,  şi  al  neamurilor  adunate».  Poate  că  tre¬ 
buie  să  înţelegem  prin  „neamuri”  pe  noi  cei  care  venim  de  pretutin¬ 
deni  la  chemare,  iar  prin  „regi”  pe  cei  aleşi  din  Biserică,  pe  care 
Domnul  îi  numeşte  «fiii  împărăţiei»1606.  Sau  poate  că  arată  mulţimea 
uriaşilor,  căci  este  glasul  multor  neamuri  şi  glasul  regilor.  Pentru  că 
bucurându-se  şi  dispreţuind  [aceştia]  aleargă  spre  împlinirea  mâniei 
Domnului,  rânduiţi  spre  slujire,  imită  zgomotul  multor  neamuri  şi 
al  unor  regi  semeţiţi  în  cuget,  neştiind  că  sunt  slujitori  ai  pedepsei, 
temnicieri  ai  păcătoşilor.  Căci  nu  prin  propria  putere,  nici  prin 
demnitatea  care  le-ar  aparţine  aduc  [ei]  acestea  celor  vrednici. 

260.  « Domnul  Savaot  a  poruncit  neamului  războinic,  să  vină 
dintr-un  pământ  îndepărtat;  de  la  marginea  temeliei  cerului  Domnul 
şi  cei  înarmaţi  ai  Lui  [vin]  să  distrugă  întreaga  lume»l6°7. 

« Domnul  Savaot  a  poruncit  neamului  războinic»1608. 

Nu  te  teme  de  cel  care  loveşte,  ci  cheamă-L  pe  Cel  care  porun¬ 
ceşte.  Să  înveţe  idolatri,  cei  care  spun  că  aduc  jertfe  demonilor  răi, 


1604 

1605 

1606 

1607 

1608 


is.  XIII,  4. 
Fap.  II,  3. 
Mt.  XIII,  38. 
is.  XIII,  4-5. 
is.  XIII,  4. 

împăcându-le  răutatea.  Domnul  le-a  poruncit.  Şi  dacă  îi  slujeşti,  şi 
dacă  nu,  celui  ce  i  s-a  poruncit1609  va  face  [aceasta]  şi  nu  depăşeşte 
hotarul.  Nici  nu  reduce  din  amar,  nici  nu  adaugă  de  la  sine,  ci  neîn¬ 
duplecat  se  foloseşte  de  măsura  permisă. 

Deci  «Domnul  Savaot  a  poruncit  neamului  războinic»1610.  De¬ 
monii  cei  răi  au  arme  pregătite  contra  aşezării  armelor  celui  drept. 
Căci  dreptul  are  scutul  credinţei,  dar  scutul  celui  rău  este  scutul  ne¬ 
credinţei;  acesta  [are]  sabia  cuvântului,  acela  sabia  lipsei  de  raţiune 
(de  cuvânt);  acesta  este  apărat  de  armura  dreptăţii,  acela  se  încon¬ 
joară  cu  armura  nedreptăţii;  în  jurul  capului  acestuia  este  prins  coi¬ 
ful  mântuirii,  pe  acela  îl  cuprinde  coiful  nimicirii;  acesta  are  picioa¬ 
rele  pregătite  pentru  Evanghelia  păciil6u,  picioarele  aceluia  aleargă 
pentru  vestirea  relelor.  De  aceea  a  poruncit  Domnul  unui  neam 
războinic,  înarmat  cu  aceste  arme. 

Iar  aceştia  sunt  dintr-un  pământ  îndepărtat,  ca  să  ştii  că  sunt 
străini  de  viaţa  aceasta.  Cei  care  trudesc  cu  noi  cele  pentru  mântui¬ 
re,  tovarăşii  şi  vecinii  noştri,  cei  care  ne  oferă  ajutorul  de  aproape, 
[sunt]  îngerii  de  pace.  Dar  cei  folosiţi  pentru  pedeapsă  sunt  aduşi  de 
departe,  Dumnezeu  cel  iubitor  de  oameni  folosindu-Se  de  cruzimea 
lor  pentru  vindecarea  noastră,  după  cum  medicul  înţelept  se  folo¬ 
seşte  de  veninul  viperei  pentru  însănătoşirea  celor  bolnavi.  Căci 
unora  ca  aceştia  le  este  dat  spre  distrugere  nu  duhul,  ci  trupul,  ca 
duhul  să  fie  mântuit1612.  Fighel  şi  Ermoghen1613  au  fost  daţi  satanei  de 
către  Pavel,  nu  spre  pieire,  ci  ca  să  înveţe  să  nu  hulească1614.  Deci 
cum  vine  acest  neam  războinic  din  pământul  de  departe  şi  de  la 
marginea  cerului?  Din  pământ,  pentru  că  şi-a  luat  locul  din  jurul 
pământului  şi  s-a  amestecat  cu  patimile  pământeşti,  dar  de  la  mar- 


1609  Demonul,  căruia  i  s-a  poruncit  să  aducă  pedepse. 

1610  Is.  XIII,  4. 

,6u  Efi  VI,  15  ş.u. 


l6l2 


/  Cor.  V,  5. 

1613 II  Tim .  1, 15. 

1614  j  Ţjm  ^  2Q  Ţotuşj  ajcj  se  spune  că  au  fost  daţi  satanei  Imeneu  şi  Alexandru,  nu 
Fighel  şi  Ermoghen.  N.  Lipatov  consideră  că  Sf.  Vasile  citând  din  memorie,  confundă 
personajele  (p.  321,  n.  6). 

ginea  cerului,  pentru  că  tocmai  de  acolo  s-a  petrecut  căderea  de  la 
început1615. 

261.  «Strigaţi,  căci  aproape  este  ziua  Domnului  şi  sfărâmare  va 
veni  de  la  Domnul.  De  aceea,  toată  mâna  va  slăbi  şi  tot  sufletul  omu¬ 
lui  se  va  înspăimânta»1616. 

Pentru  că  este  expusă  ameninţarea  ca  Domnul  însuşi  să  vină 
cu  războinicii  Lui  ca  să  distrugă  întreaga  lume,  de  aceea  sunt  po¬ 
runcite  ţipătul  şi  plânsul,  ca  Domnul  să  fie  înduplecat  să-Şi  întoarcă 
urgia  adusă.  Căci  Domnul  iubitor  de  oameni  le  face  pe  amândouă,  şi 
ameninţă  cu  [lucruri]  înfricoşătoare,  [dar]  şi  celor  pocăiţi  nu  le  adu¬ 
ce  [pedepsele]  promise.  Jeliţi  şi  plângeţi  fiecare  propriile  păcate,  ca 
să  nu  înduraţi  cele  anunţate.  Dacă  Dumnezeu  n-ar  fi  voit  pocăinţa 
păcătosului,  de  ce  ar  fi  fost  anunţată  distrugerea  după  trei  zile  în 
Ninive1617?  Dar  pentru  că  Cel  milostiv  le-a  văzut  frângerea  [inimii],  a 
abătut  urgia  şi  a  împrăştiat-o  ca  pe  un  nor. 

De  aceea,  sfărâmare  va  veni  de  la  Domnul  însuşi,  Care  în  mod 
folositor  le  sfărâmă  pe  cele  vrednice  de  distrugere,  după  cum  îl  sfă¬ 
râmă  pe  satan  sub  picioarele  dreptului,  şi  sfărâmă  războaiele.  Căci 
« Domnul  care  zdrobeşte  războaiele,  Domnul  este  numele  Lui»l6lS  şi: 
« Domnul  sfărâmă  cedrii  Libanului»1619,  numindu-i  „cedri  ai  Libanu- 
lui”pe  cei  care  se  laudă,  se  prefac  şi  se  semeţesc  împotriva  adevăru¬ 
lui.  De  aceea,  pentru  că  sfărâmarea  vine  de  la  Domnul,  anticipând 
aceasta  ei  trebuie  să-şi  sfărâme  inima  arogantă,  ca  smerirea  ei  să  fie 
jertfă  Domnului.  Orice  mână,  chiar  şi  cea  mai  activă  şi  cea  mai  des¬ 
toinică,  va  slăbi  faţă  de  Dumnezeu  şi  de  faptele  Lui.  De  aceea  spune: 
«întăriţi-vă,  mâini  slabe  şi  genunchi  slăbănog iţi»l6l° .  Nimeni  să  nu  se 
încreadă  în  putere  pentru  a  se  păzi  de  războinicii  năvălitori,  nimeni 
să  nu  nădăjduiască  în  iuţimea  picioarelor,  ca  să  poată  fugi  de  ziua 
sfărâmării,  care  va  veni  să  nimicească  întreaga  lume. 


1615  Apoc.  XII,  9. 
16,6  Îs.  XIII,  6-7. 
1617  Iona  III,  5. 

16,8  ludit  XVI,  2. 

1619  Ps.  XXVIII,  5. 

1620  Is.  XXXV,  3. 

împăcându-le  răutatea.  Domnul  le-a  poruncit.  Şi  dacă  îi  slujeşti,  şi 
dacă  nu,  celui  ce  i  s-a  poruncit1609  va  face  [aceasta]  şi  nu  depăşeşte 
hotarul.  Nici  nu  reduce  din  amar,  nici  nu  adaugă  de  la  sine,  ci  neîn¬ 
duplecat  se  foloseşte  de  măsura  permisă. 

Deci  «Domnul  Savaot  a  poruncit  neamului  războinic»1610.  De¬ 
monii  cei  răi  au  arme  pregătite  contra  aşezării  armelor  celui  drept. 
Căci  dreptul  are  scutul  credinţei,  dar  scutul  celui  rău  este  scutul  ne¬ 
credinţei;  acesta  [are]  sabia  cuvântului,  acela  sabia  lipsei  de  raţiune 
(de  cuvânt);  acesta  este  apărat  de  armura  dreptăţii,  acela  se  încon¬ 
joară  cu  armura  nedreptăţii;  în  jurul  capului  acestuia  este  prins  coi¬ 
ful  mântuirii,  pe  acela  îl  cuprinde  coiful  nimicirii;  acesta  are  picioa¬ 
rele  pregătite  pentru  Evanghelia  păciil6u,  picioarele  aceluia  aleargă 
pentru  vestirea  relelor.  De  aceea  a  poruncit  Domnul  unui  neam 
războinic,  înarmat  cu  aceste  arme. 

Iar  aceştia  sunt  dintr-un  pământ  îndepărtat,  ca  să  ştii  că  sunt 
străini  de  viaţa  aceasta.  Cei  care  trudesc  cu  noi  cele  pentru  mântui¬ 
re,  tovarăşii  şi  vecinii  noştri,  cei  care  ne  oferă  ajutorul  de  aproape, 
[sunt]  îngerii  de  pace.  Dar  cei  folosiţi  pentru  pedeapsă  sunt  aduşi  de 
departe,  Dumnezeu  cel  iubitor  de  oameni  folosindu-Se  de  cruzimea 
lor  pentru  vindecarea  noastră,  după  cum  medicul  înţelept  se  folo¬ 
seşte  de  veninul  viperei  pentru  însănătoşirea  celor  bolnavi.  Căci 
unora  ca  aceştia  le  este  dat  spre  distrugere  nu  duhul,  ci  trupul,  ca 
duhul  să  fie  mântuit1612.  Fighel  şi  Ermoghen1613  au  fost  daţi  satanei  de 
către  Pavel,  nu  spre  pieire,  ci  ca  să  înveţe  să  nu  hulească1614.  Deci 
cum  vine  acest  neam  războinic  din  pământul  de  departe  şi  de  la 
marginea  cerului?  Din  pământ,  pentru  că  şi-a  luat  locul  din  jurul 
pământului  şi  s-a  amestecat  cu  patimile  pământeşti,  dar  de  la  mar- 


1609  Demonul,  căruia  i  s-a  poruncit  să  aducă  pedepse. 

1610  Is.  XIII,  4. 

1611  Ef.  VI,  15  ş.u. 


1612  /  Cor.  V,  5. 

1613  II  Tim.  1, 15. 

1614  I  Tim.  I,  20.  Totuşi  aici  se  spune  că  au  fost  daţi  satanei  Imeneu  şi  Alexandru,  nu 
Fighel  şi  Ermoghen.  N.  Lipatov  consideră  că  Sf.  Vasile  citând  din  memorie,  confundă 
personajele  (p.  321,  n.  6). 

căra»1627?  De  aceea,  dacă  cineva  nu  a  pus  la  zidirea  vieţii  sale  lemne 
sau  fân  sau  trestie,  să-şi  dorească  ziua  Domnului,  în  care  focul  va 
lămuri  ce  fel  este  lucrul  fiecăruia1628.  Dar  dacă  nimeni  nu  este  curăţit 
de  faptele  neîngăduite,  să  se  teamă  de  ziua  aceea.  Căci,  spune,  «da¬ 
că  lucrul  cuiva,  pe  care  l-a  zidit,  rămâne,  va  lua  plată.  Dacă  lucrul 
cuiva  se  va  arde,  el  va  fi  păgubit.  El,  însă,  se  va  mântui,  dar  aşa  ca 
prin  foc»1629 . 

263.  «Se  vor  tulbura  solii  şi  dureri  îi  vor  cuprinde,  ca  ale  unei 
femei  care  naşte.  Şi  se  vor  plânge  unul  către  celălalt  şi  se  vor  înspăi¬ 
mânta.  Şi  faţa  lor  se  va  schimba  ca  flacăra»1630. 

Cine  sunt  solii  tulburaţi  când  îi  surprinde  ziua  Domnului? 
Sunt,  desigur,  aceia  despre  care  Domnul  vorbeşte  tipic  prin  pildele 
pe  care  le-a  spus  când  era  lângă  Ierusalim  către  cei  care  credeau  că 
împărăţia  Domnului  urmează  să  se  arate.  Căci  spune:  «Un  om  nobil 
a  plecat  într-o  ţară  îndepărtată,  ca  să-şi  ia  împărăţie  şi  să  se  întoar¬ 
că»1631.  Apoi,  spunând  despre  cele  zece  mine,  pe  care  le-a  dat  celor 
zece  slujitori  ca  să  facă  negoţ,  a  adăugat:  « Dar  cetăţenii  lui  îl  urau  şi 
au  trimis  soli  în  urma  lui,  spunând:  Nu  voim  ca  acesta  să  domnească 
peste  noi»1632.  Deci,  omul  nobil  este  Cel  care  nu  are  cu  nimeni  altci¬ 
neva  comuniune  a  neamului,  decât  cu  Dumnezeu  Cel  ce  este  peste 
toţi1633.  După  cum  numim  „nobili”  pe  cei  din  sânge  domnesc,  la  fel 
cu  adevărat  nobil  este  Cel  care  îşi  are  existenţa1634  din  fiinţa1635  Tată¬ 
lui.  Căci  se  poate  spune  şi  despre  Mântuitorul  că  este  om  nobil.  Nu 
doar  după  dumnezeire  este  Domnul  considerat  nobil,  posedând  în 
Sine  prin  fire  ceea  ce  este  curat,  pur  şi  neamestecat,  ci  şi  deplin  du¬ 
pă  omenitate,  fiind  neam  din  sămânţa  lui  David  după  trup. 

Deci,  merge  într-o  ţară  îndepărtată,  nu  atât  de  departe  prin 
loc,  cât  prin  aşezarea  lucrurilor.  însuşi  Dumnezeu  este  şi  aproape  de 


1617  Am.  V,  18-20. 

1628  /  Cor.  III,  12-13. 

1629  /  Cor.  III,  14-15. 

1630  Is.  XIII,  8. 

1631  Lc.  XIX,  12. 

1632  Lc.  XIX,  14. 

1633  Rom.  IX,  5. 

1634  vnapţiq. 

1635  oucna. 

fiecare  dintre  noi,  când  faptele  bune  ne  oferă  o  apropiere  de  El, 
[dar]  este  şi  departe,  când  prin  apropiere  de  pieire  ne  depărtăm  de 
El.  Acest  nobil,  privind  lumea  stăpânită  de  păcat  şi  supusă  tiraniei 
amare  a  duşmanului,  milostivindu-Se  din  cauza  anarhiei,  a  acceptat 
să  domnească  peste  ei.  «Căci  El  trebuie  să  domnească  până  ce  va  pu¬ 
ne  pe  toţi  duşmanii  Săi  sub  picioarele  Sale»1636.  De  aceea,  când  a  venit 
la  locul  acesta  de  pe  pământ,  ţara  care  era  îndepărtată  de  Dumne¬ 
zeu,  ca  să  ia  împărăţia  peste  neamuri,  după  ceea  ce  se  spune  în 
Psalm :  «Cere  de  la  Mine  şi-Ţi  voi  da  neamurile  moştenire»1637,  cei  su¬ 
puşi  stăpânitorului  veacului  acestuia,  nu  numai  oameni,  ci  şi  puteri¬ 
le  adunate  [în  oşti]  sub  El,  nu  i-au  primit  împărăţia.  Când  El  a  dat 
poruncile  şi  lucrarea  lor  şi  îndemnat  să  nu  stea  fără  să  le  lucreze  pe 
acestea,  ci  le-a  certatat  lucrarea,  [ei]  au  trimis  soli  în  urma  Lui, 
refuzându-I  împărăţia. 

264.  Deci,  cine  erau  solii,  dacă  nu  cei  care  au  înfăptuit  moar¬ 
tea  Mântuitorului?  Cei  care  au  considerat  că  prin  cruce  rup  împără¬ 
ţia  Acestuia  peste  lume,  care  îi  spuneau  lui  Pilat:  «Nu  scrie:  Regele 
iudeilor,  ci  că  Acela  a  zis:  Eu  sunt  regele  iudeilor»1638.  Dar  deopotrivă 
răutatea  celor  care  L-au  oprit  i-a  judecat  pe  ei  înşişi,  iar  [aceştia]  nu 
au  împiedicat  iconomia.  Căci  stăpânind  [iarăşi]  împărăţia  şi  împăr¬ 
ţind  robilor  după  vrednicia  fiecăruia  lucrarea  lor,  le-a  poruncit  ca 
aceia  să  fie  chemaţi  ca  să  ştie  cum  au  făcut  negoţ.  Primului,  care  a 
câştigat  zece  mine,  i-a  dat  stăpânire  peste  zece  cetăţi,  iar  celui  de-al 
doilea,  care  a  adăugat  cinci  mine,  i-a  spus:  «Fii  peste  cinci  cetăţi»1639. 
Iar  pe  cel  care  a  legat  [mina]  într-un  ştergar  fără  nici  un  profit,  a  po¬ 
runcit  să-l  înlăture. 

Când  a  rânduit  cele  pentru  iudei,  «căci  vremea  este  ca  să  în¬ 
ceapă  judecata  de  la  casa  lui  Dumnezeu»1640,  atunci  a  poruncit  ca 
duşmanii,  care  I-au  refuzat  împărăţia,  să  fie  aduşi  în  mijloc  şi 
ucişi'641.  Sunt  mulţi,  bunăoară,  care  în  viaţa  aceasta  nu  vor  ca  Hris- 


1636  /  Cor.  XV,  25. 

1637  Ps.  II,  8. 

1638  In.  XIX,  21. 

1639  Lc.  XIX,  15  ş.u. 

1640  I  Pt.  IV,  17. 

1641  Lc.  XIX,  27. 

tos  să  împărăţească  peste  ei.  Căci  cei  care  supuşi  desfrânării,  cei  stă¬ 
pâniţi  de  mânie  şi  cei  înrobiţi  de  lăcomie  nu  vor  ca  Domnul  să  îm¬ 
părăţească  peste  ei,  şi,  pe  cât  [ţine]  de  voia  lor,  îi  refuză  împărăţia. 
Despre  aceştia  spune  Isaia  că:  «Se  vor  tulbura».  Căci  când  văd  la  a 
doua  venire  pe  Domnul,  cei  care  au  trăit  în  păcate  şi  au  dispreţuit 
modul  evanghelic  al  împărăţiei  desigur  «se  vor  tulbura  solii  şi  dureri 
îi  vor  cuprinde,  ca  ale  unei  femei  care  naşte».  înfăţişează  prin  durere 
ascuţimea  suferinţei,  care  le  înţeapă  inima  şi  le-o  răneşte  prin  con¬ 
ştiinţa  păcatelor.  Căci  durerea  ascuţită  este  suferinţa  apărută  în 
timpul  naşterii  în  părţile  vitale  [femeilor]  care  nasc. 

«Şi  faţa  lor  se  va  schimba  ca  flacăra»1642.  Este  propriu  celor  ră¬ 
tăciţi  şi  celor  căzuţi  într-un  pericol  neaşteptat  să  îşi  schimbe  culoa¬ 
rea  feţei,  înroşindu-se  la  înfăţişare  şi  indicând  suferinţa  sufletului 
prin  schimbarea  arătată. 

265.  «Căci,  iată,  ziua  Domnului  vine  cumplită1643,  cu  mânie  şi 
cu  urgie,  ca  sa  facă  lumea  pustie  şi  să  îi  piardă  pe  păcătoşi  din  ea»1644. 

Mai  sus  a  zis:  « Ziua  Domnului  este  aproape »,  dar  aici:  «ziua 
Domnului  vine,  ca  să  facă  lumea  pustie ».  Cel  care  cercetează  cu 
atenţie  cele  redate,  va  afla  că  pasajele  nu  relatează  amândouă  des¬ 
pre  aceeaşi  zi.  Cel  de  dinainte  [vorbeşte]  despre  sfârşitul  propriu  fi¬ 
ecăruia,  pe  care  îl  înfăţişează  aproape,  dar  cel  de  faţă1645  despre  cel 
universal.  Căci  va  face  lumea  aceasta  pustie,  pentru  că  adaugă:  «Şi 
stelele  cerului  şi  Orion  nu  îşi  vor  da  lumina»1646.  Poate  că  aceea  este 
numită  „zi”  în  sens  propriu,  datorită  unităţii  de  stare;  căci  nu  este 
întreruptă  de  noapte,  nici  seara  nu  o  mărgineşte.  Şi  pentru  că  în  ea 
se  arată  cele  ascunse  ale  întunericului,  aceea  este  denumită  în  sens 
propriu  „zi”. 

Iar  noapte  este  viaţa  aceasta,  în  care  faptele  ruşinii  sunt  ascun¬ 
se,  de  unde  şi  spune:  «Noaptea  a  trecut,  ziua  s-a  apropiat»1647.  Ziua 
aceea  este  numită  şi  „cumplită”  (nevindecată),  fiind  cu  mânie  şi  cu 

urgie,  în  care  nu  se  mai  poate  face  ispăşire,  nici  chinurile  aduse  cu 
ea  nu  mai  pot  fi  vindecate.  Deci,  să  nu  ne  păstrăm  pentru  acea  zi 
mărturisirile1648,  ci  să  luăm  în  seamă  iconomia  Scripturii,  care  doreş¬ 
te  să  nască  frica  de  Dumnezeu  şi  să-i  înveţe  pe  cei  care  o  citesc  să 
lucreze  până  este  zi.  «Vine  noaptea,  când  nimeni  nu  poate  să  lucre¬ 
ze»1649.  Cel  care  umblă  în  lumina  poruncilor  lui  Hristos,  [acela]  este 
în  zi.  Cel  care  este  lăsat  întunericului  veşnic  va  fi  în  noapte.  în  acea 
noapte  nu  mai  este  faptă,  nici  mărturisire,  ci  mâinile  şi  picioarele 
sunt  legate  cu  lanţurile  propriilor  păcate.  Căci  « legându-l  de  mâini  şi 
de  picioare,  aruncaţi-l  în  întunericul  cel  mai  din  afară»l65°\  Iar  limba 
nu  va  mai  grăi  nici  mărturisire,  nici  lauda  lui  Dumnezeu,  fiind  ocu¬ 
pată  cu  geamătul  făcut  ei  de  chinuri.  De  aceea,  va  veni  ziua  aceea 
cumplită. 

266.  «Căci  stelele  cerului  şi  Orion  şi  toată  podoaba  cerului  nu 
îşi  vor  da  lumina  şi  se  va  întuneca  soarele  răsărind  şi  luna  nu  îşi  va  da 
lumina  ei.  Şi  voi  porunci  întregii  lumi  răutăţi  şi  celor  necredincioşi 
păcatele  lor»l65\ 

Evident  profetul  descrie  sfârşitul  şi  schimbarea  tuturor.  Atunci 
lumina  solară  vă  păli  şi  luna  va  fi  un  corp  neluminos,  şi  Orion,  cel 
mai  luminos  dintre  stele,  nu  va  mai  da  lumină.  « Stelele  cerului  şi 
Orion  nu  îşi  vor  da  lumina»,  nu  pentru  că  s-au  întunecat  prin  strălu¬ 
cirea  răsăriturilor  soarelui.  Aceasta  se  întâmplă  în  ziua  de  azi  şi  este 
mărturisit  de  toţi  cei  care  scrutează  fenomenele  din  cer,  că  astrele 
care  se  află  în  emisfera  de  deasupra  pământului  nu  se  sting,  ci  sunt 
ascunse  complet  de  razele  solare  printr-o  luminare  mai  puternică, 
după  cum  se  întâmplă  şi  în  nopţile  cu  lună  plină,  când  strălucirea  de 
la  lună  scânteiază  în  jurul  stelelor  şi  nu  permite  ca  razele  lor  să  lu¬ 
cească. 

De  aceea,  nimic  din  aceste  fenomene  conform  naturii  nu  înfă¬ 
ţişează  Scriptura,  ci  întunecarea  completă  a  stelelor  şi  preschimba¬ 
rea  tuturor.  Este  clar  că  Scriptura  numeşte  Orion  constelaţia  celor 
douăzeci  şi  două  de  stele,  pe  care  unii  o  numesc  Plugarul;  pe  acestea 


1648 

1649 

1650 

1651 


Referire  Ia  Tain  Sf.  Spovedeanii. 
In.  IX,  4. 

Mt.  XXII,  13. 

Is.  XIII,  10-11. 


Comentariu  la  cartea  profetului  Isaia 


313 


unii  pricepuţi  în  acestea  le  împart  [în  categorii]  şi  spun  că  patru 
sunt  de  mărimea  a  treia,  nouă  dintre  ele  de  [mărimea]  a  patra  şi  ce¬ 
lelalte  nouă  de  [mărimea]  a  cinceal6s\  Iar  această  adunare  de  stele 
este  situată  în  partea  nordică,  care  este  numită  de  către  Scriptură, 
ca  un  singur  corp,  Orion.  Acestea  se  numesc  astre,  iar  nu  stele,  pen¬ 
tru  că  mulţimea  astrelor  indică  o  constelaţie,  iar  stea  este  numită  fi¬ 
ecare  în  parte. 

Scriptura  aminteşte  şi  de  Ursa  Mare  (Arcturus)1653,  steaua  pe 
care  o  vedem  în  mijlocul  părţilor  lui  Orion,  roşiatică.  De  asemenea, 
şi  Pleiadele  sunt  numite  de  Scriptură1654,  ca  şi  de  către  cei  din  afară, 
care  în  mod  clar  de  la  evrei  s-au  preocupat  de  multe  [lucruri]  ascun¬ 
se.  Şi  în  Pleiade  se  arată  şapte  stele  strânse  şi  înghesuite  unele  într- 
altele,  iar  nu  şase,  cum  cred  unii;  [ele]  sunt  dispuse  în  formă  triun¬ 
ghiulară. 

După  cum  aici  găsim  numele  lui  Orion,  tot  aşa  şi  numele  de 
Ursa  Mare  (Arcturus)  şi  Hesperus  (Raliţa)  şi  Pleiadele  în  Iov,  care 
spune:  «Cel  ce  face  Pleiadele  şi  Hesperus  (Raliţa)  şi  Ursa  Mare  (Arc¬ 
turus)  şi  cămările  de  miazăzi»1655.  «Cel  ce  numără  mulţimile  stelelor 
şi  le  dă  tuturor  numele»1656  şi  are  numărul  tuturor  şi  denumirile.  Pu¬ 
ţine  sunt  numirile  de  care  şi  grecii  se  folosesc  deopotrivă,  iar  celelal¬ 
te  sunt  inventate  de  ei  înşişi;  cu  mii  de  termeni  numesc  stelele,  atât 
pe  cele  fixe,  cât  şi  pe  cele  rătăcitoare.  Le  împart  în  douăsprezece 
părţi  pe  cele  ale  cercului  zodiacal,  prin  care  soarele  îşi  face  cursul, 
iar  pe  cele  fixate  în  partea  nordică  şi  sudică  le  numesc  după  cum 
vor. 

267.  «Şi  voi  pierde,  spune,  nesăbuinţa  celor  fărădelege  şi  nesă¬ 
buinţa  celor  semeţi  o  voi  umili»1657. 


1652  Aceste  informaţii  se  regăsesc  şi  la  Hesychius  din  Alexandria  în  Lexiconul  său  (litera 
Q,  nr.  531)  din  sec.  V-VI  dHr.  -  cf.  M.  Schmidt  (ed.),  Hesychii  Alexandrini  lexicon, 
Hakkert,  Amsterdam,  1965  (reprint).  Această  posibilă  citare  ar  confirma  vechimea  Co¬ 
mentariului  la  Isaia  şi  ar  proba  paternitatea  basiliană. 

Este  lucrarea  bunului  Dumnezeu  să  le  nimicească  pe  cele  jos¬ 
nice,  ca  să  restaureze  creaţia  Sa  curăţită  de  orice  răutate  şi  scăpată 
de  orice  boală,  să  o  readucă  la  cele  după  fire.  Căci  se  spune  în  altă 
parte:  «Voi  pierde  înţelepciunea  celor  înţelepţi  şi  priceperea  celor  pri¬ 
cepuţi  o  voi  nimici»1658,  pentru  că  înţelepciunea  lumii,  înşelându-i  pe 
cei  care  o  primesc  şi  fiind  considerată  adevărată,  produce  necunoaş¬ 
terea  învăţăturilor  pentru  mântuire.  De  aceea,  înţelepciunea  care 
răstoarnă  de  la  adevăr  este  nimicită,  sofismele  şi  demonstraţiile  ei 
fiind  destrămate,  ca  cel  cuprins  mai  înainte  de  ea  să  fie  salvat  de  la 
înşelare  şi  de  la  învăţătura  mincinoasă.  După  cum  boala  este  nimici¬ 
tă  de  medic  şi  întunericul  este  nimicit  de  soare,  la  fel  este  nimicită 
de  către  bunul  Dumnezeu  nesăbuinţa  celor  fără  de  lege  şi  nesăbuin¬ 
ţa  celor  semeţi  este  umilită. 

De  aceea  şi  lacob,  binecuvântându-i  pe  fiii  [săi]  Simeon  şi 
Levi,  spune:  «Blestemată  să  fie  nesăbuinţa  lor,  pentru  că  este  îngâm¬ 
fată,  şi  nebunia  lor,  pentru  că  s-a  întărit»1659.  Distruge  deprinderea 
rea  a  blestemului,  pentru  ca  ceea  ce  a  rămas  în  ei  să  fie  vrednic  de 
binecuvântarea  patriarhului.  Astfel  şi  Noe,  cunoscând  ce  i-a  făcut 
fiul  lui  mai  tânăr,  a  zis:  « Blestemat  [să  fie]  Canaan»1660.  Deşi  Ham 
era  cel  care  l-a  mâhnit,  totuşi  nu  l-a  blestemat  pe  acela,  ci  neamul 
lui  şi  fapta  lui,  pe  care  simbolic  o  numeşte  Canaan,  căci  Canaan  se 
tâlcuieşte  „ca  o  zguduitură’’1661.  Pentru  că  deprinderea  făcută  în  miş¬ 
care  săvârşeşte  patima,  nu  a  blestemat  starea,  ci  fapta  care  este  din 
ea.  Căci  este  greu  să  fie  păstrată  în  firea  umană  curăţia  inimii. 

Este  clar  că  nimicind  nesăbuinţa  celor  semeţi,  nu  distruge 
doar  unul  dintre  rele,  ci  prin  extindere  de  la  un  păcat,  ajunge  să  în¬ 
ţeleagă  nesăbuinţa  referitor  la  toate  felurile  de  răutate.  Cei  fără  de 
lege  se  poartă  nesăbuit  faţă  de  templu,  se  poartă  nesăbuit  faţă  de 
aproapele,  se  poartă  nesăbuit  faţă  de  ceea  ce  este  după  chipul  Zidi¬ 
torului  şi  prin  chipul  Ziditorului  nesăbuinţa  urcă  la  Ziditor.  Căci 
după  cum  cel  care  batjocoreşte  un  chip  împărătesc  este  judecat  ca  şi 

cum  ar  fi  greşit  împotriva  împăratului  însuşi,  tot  aşa  în  mod  evident 
este  tras  la  răspundere  pentru  păcat  cel  care  îl  batjocoreşte  pe  cel 
după  chipul  [Ziditorului].  Dar  înaintea  tuturor  se  poartă  nesăbuit 
faţă  de  sine  desfrânatul  din  cauza  întinării,  adulterul  din  cauza  fap¬ 
tei  de  ruşine,  hoţul  din  cauza  lucrării  josnice,  ruşinoase  şi  ticăloase, 
mincinosul  din  cauza  negării  adevărului,  sperjurul  din  cauza  înstră¬ 
inării  de  Dumnezeu.  Orice  păcat  este  nesăbuinţă  şi  odraslă  a  nesă¬ 
buinţei,  care  îl  cuprinde  mai  întâi  pe  nesăbuit. 

Se  va  smeri  nesăbuinţa  celor  semeţi,  pentru  că  semeţia  este 
sora  fărădelegii.  Căci  cel  nedrept  este  semeţ  faţă  de  dreptate  şi  se 
trufeşte  faţă  de  ea.  Cel  nestăpânit  vorbeşte  împotriva  cumpătării, 
când  îl  dispreţuieşte  pe  cel  ce  se  cercetează  cu  acrivie  în  toate  şi  îşi 
disciplinează  până  şi  mişcarea  ochilor;  iubitorul  de  lux  pe  cel  mode¬ 
rat  în  trai;  cel  smintit  râde  de  cei  bogaţi  în  înţelepciune  şi  care  şi-au 
adunat  asiduu  învăţăturile  de  pretutindeni.  De  aceea,  Domnul, 
împotrivindu-Se  celor  semeţi1662  şi  smerindu-i  pe  păcătoşi  până  la 
pământ1663,  vesteşte  smerirea  nesăbuinţei  celor  semeţi.  Cel  care  îi 
smereşte  pe  cei  semeţi  îi  scapă  de  asemănarea  cu  diavolul,  care  este 
tatăl  trufiei  şi  îi  duce  să  înveţe  de  la  Cel  ce  spune:  «învăţaţi  de  la  Mi¬ 
ne,  că  sunt  blând  şi  smerit  cu  inima»1664. 

268.  «Şi  vor  fi  cei  râmaşi  mai  scumpi  decât  aurul  nelămurit1665 
şi  omul  mai  scump  decât  piatra  din  Sufir»1666. 

După  ce  au  fost  aduse  mari  ispitiri  şi  au  venit  războinici  care 
au  distrus  lumea,  după  ce  a  fost  smerită  toată  semeţia,  atunci  oa¬ 
menii  aflaţi  dintre  mulţi,  care  nu  şi-au  vătămat  cu  nimic  sufletul  din 
părtăşia  cu  cei  fără  de  lege,  ci  care  au  fost  încercaţi  prin  miile  de  is¬ 
pitiri  şi  încercări,  care  şi-au  dat  cu  acrivie  dovada  intenţiei  lor  sunt 
mai  de  cinste  decât  aurul  nelămurit  şi  decât  orice  piatră  preţioasă, 
care  pare  să  se  găsească  în  Sufir.  Se  pare  că  numeşte  Sufir1667  o  ţară 
din  neamul  indian,  în  care  se  află  pietre  preţioase.  Iar  aurul  nelămu- 

rit  este  cel  care  nu  are  în  el  niciun  amestec  cu  o  materie  străină,  ci 
când  se  arată  deodată,  convinge  vederea  ochilor  că  este  încercat  şi 
neamestecat  cu  bronz  sau  cu  vreun  alt  aliaj. 

269.  «Căci  cerul  se  va  tulbura  şi  pământul  se  va  cutremura  din 
temeliile  lui,  de  la  mânia  urgiei  Domnului  Savaot,  în  ziua  în  care  va 
veni  mania  Lui» 

întreaga  zidire  se  mişcă  împreună  cu  Stăpânul  pentru  răzbu¬ 
nare  împotriva  celor  care  au  păcătuit  faţă  de  EI1669.  Căci  după  cum 
cerul  se  miră  şi  se  cutremură  faţă  de  încălcările  legii  neaşteptate  ale 
poporului,  când  l-au  părăsit  pe  Domnul1670,  la  fel,  când  sunt  înde¬ 
plinite  păcatele  celor  apostaţi  şi  vine  timpul  răsplătirii,  se  spune  că 
se  mânie  şi  se  ridică  împreună  cu  urgia  lui  Dumnezeu. 

Mânia  cerului  trebuie  înţeleasă  ca  [fenomenele]  înfricoşătoare 
care  se  abat  din  el  asupra  celor  pedepsiţi,  când  se  face  întunecarea 
stelelor,  soarele  se  va  umbri  şi  luna  nu  va  mai  fi  luminată1671,  când 
trăsnete  vor  răzbate  şi  tunete  cumplite  vor  bubui,  când  aerul  de 
deasupra  capului  va  fi  înnegurat,  încât  de  pretutindeni  va  fi  un  chin 
nepotolit  pentru  cei  lăsaţi  pradă  urgiei.  Căci  zidirea,  slujind  Făcăto¬ 
rului,  se  încordează  pentru  pedeapsa  împotriva  celor  nedrepţi,  dar 
se  domoleşte  pentru  binefacerea  celor  care  au  crezut  în  EI1672.  Iar 
acestea  se  întâmplă  din  cauza  mâniei  urgiei  Domnului.  Este  obişnu¬ 
it  Scripturii  să  numească  „mânia  urgiei”  fumegare  şi  ca  o  aprindere  a 
pedepsirii  petrecute  pentru  răsplătirea  faptelor  rele1673. 

270.  «Pământul  se  va  cutremura  din  temeliile  lui»6™. 

Arată  că  seismul  nu  va  fi  unul  uşor,  nici  obişnuit,  când  zgudui- 
tura  se  produce  la  suprafaţă,  ci  va  răsturna  fundaţia  lui  şi  tulburarea 
îl  va  cuprinde  cu  totul.  Temelia  pământului  nu  este  cunoscută  firii 
omului,  după  cum  învăţăm  în  Iov,  unde  Domnul  spune:  «Unde  erai 
când  Eu  am  întemeiat  pământul?  Vesteşte-Mi,  dacă  ai  pricepere.  Cine 

i-a  pus  măsurile,  dacă  ştii?  Sau  cine  i-a  pus  deasupra  sfoara  [de  mă¬ 
surat ]?  Cine  i-a  fixat  inelele?  Cine  este  cel  care  a  pus  peste  el  piatra 
unghiulară»1675?  Sau  poate,  după  concepţia  celor  din  afară,  Domnul 
a  întemeiat  pământul  în  centrul  sferei  care  înconjoară  lumea,  ca  el 
prin  echilibru  ţinându-se  departe  din  toate  părţile  în  mod  egal  de 
cer,  să  stea  fix  şi  să  fie  susţinut  neclintit.  Iar  dacă  pământul  este  în¬ 
tărit  aşa  de  ferm,  în  mod  evident  că,  [odată]  mişcat  din  temelie,  se 
va  muta  de  pe  locul  pe  care  se  află. 

De  vreme  ce  a  te  mânia  este  propriu  [fiinţelor]  raţionale  şi  în¬ 
sufleţite,  unii  îşi  închipuie  deja  că  şi  cerul  este  însufleţit  şi  se  folo¬ 
sesc  de  termen,  ca  şi  cum  [cerul]  ar  putea  să  se  ridice  împreună  cu 
Stăpânul  în  mânie.  Dar  una  ca  aceasta  este  o  născocire  mitică.  Fi¬ 
indcă  adesea  [Scriptura]  numeşte  cer  în  mod  metonimic  fiinţele  mai 
presus  de  ceruri,  după  cum  este  obiceiul  şi  la  noi  să  spunem:  „în¬ 
treaga  cetate  a  ieşit”  şi  „cetatea  a  cerut  aceasta  de  la  conducător”, 
căci  spunem  „cetate”  în  loc  de  „locuitori”.  De  aceea,  şi  cerul  se  mâ¬ 
nie,  dacă  puterile  cereşti  sunt  în  acord  cu  urgia  dreaptă  a  lui  Dum¬ 
nezeu.  După  cum  se  face  bucurie  în  ceruri  pentru  un  păcătos  care  se 
pocăieştel6?6,  tot  aşa  şi  mânia  şi  tristeţea  pentru  cei  apostaţi  prin  pă¬ 
cat  de  la  Ziditor. 

271.  «Şi  vor  fi  cei  rămaşi  ca  o  căprioară  care  fuge  şi  ca  o  oaie  ca¬ 
re  rătăceşte,  şi  nu  va  fi  cel  ce  [le]  adună  ca  omul  să  se  întoarcă  în  po¬ 
porul  său  şi  să  alerge  în  ţara  sa.  Căci  cine  va  fi  capturat,  va  fi  învins. 
Şi  cei  ce  sunt  adunaţi,  vor  cădea  de  sabie.  Şi  pe  copiii  lor  îi  vor  lovi  în 
faţa  lor,  casele  lor  le  vor  jefui  şi  pe  femeile  lor  le  vor  lua»1677. 

La  atacul  duşmanilor,  unii  care  vin  faţă  în  faţă  cad  în  linia  de 
bătaie,  dar  alţii  scăpând,  fug  precum  o  căprioară.  [Aceasta]  este  un 
animal  sperios  şi  fricos,  care  fuge  mult  prin  iuţimea  picioarelor  şi  nu 
se  opreşte.  «Vor fi  ca  o  căprioară  şi  ca  o  oaie  rătăcitoare »l6y8.  Căci  oi¬ 
le  nu  au  nicio  pricepere  proprie  ca  să  pornească  spre  păşuni  mănoa¬ 
se,  să  se  aşeze  în  locuri  mai  sigure  sau  să-şi  caute  de  băut,  dacă  nu 
este  cineva  păstor  şi  conducător  peste  ele.  De  aceea,  cei  de  atunci 


1675 

1676 

1677 

1678 


Iov  XXXVIII,  4-6. 
Lc.  XV,  10. 

Is.  XIII,  14-16. 

Is.  XIII,  14. 

vor  fi  fugari  ca  şi  căprioarele,  dar  neajutoraţi  ca  şi  oile  rătăcitoare, 
pentru  că  nu  au  conducător.  «Şi  nu  va  fi  cel  ce  [le]  adună»,  ci  cei  fri¬ 
coşi  vor  fi  risipiţi  de  cei  care  îi  urmăresc,  iar  cei  rămaşi  vor  fi  învinşi 
de  vrăjmaşi.  Şi  de  s-ar  aduna  ca  să  stea  laolaltă  şi  să  facă  un  grup  de 
ajutor,  vor  cădea  de  sabie.  Apoi  descrie  suferinţele  jalnice  ale  celor 
înrobiţi.  Pe  copiii  lor  îi  vor  lovi  înaintea  ochilor  părinţilor  şi  casele 
lor  le  vor  jefui  şi  pe  femeile  lor  şi  le  vor  lua  cu  silnicie. 

272.  « Iată  voi  ridica  împotriva  voastră  pe  mezi,  care  nu  ţin 
seama  la  argint,  nici  nu  au  trebuinţă  de  aur.  Săgeţile  tinerilor  le  vor 
sfărâma  şi  de  copiii  voştri  nu  le  va  fi  milă,  nici  pe  copiii  tăi  nu-i  vor 
cruţa  ochii  lor»1679. 

Cu  mult  timp  în  urmă,  după  cum  ne-a  transmis  istoria,  mezii 
au  atacat  stăpânirea  asirienilor  şi  au  ruinat  Babilonul.  Profeţia  lui 
Isaia  este  cu  multe  generaţii  înainte  de  robia  lui  Israel.  Iarăşi,  mulţi 
ani  după  Israel  s-au  arătat  mezii,  pornind  război  cu  asirienii.  De 
aceea,  este  o  consolare  a  celor  luaţi  prizonieri  aşteptarea  răzbunării 
care  îl  va  afecta  după  mult  [timp]  pe  poporul  care  l-a  oprimat  pe  Is¬ 
rael.  « Voi  ridica,  spune,  împotriva  voastră  pe  mezi»,  care  nu  vor  fi 
convinşi  nici  de  argint,  nici  de  aur.  Voi,  babilonienilor,  nu  veţi  putea 
prin  abundenţa  de  bogăţie  să-i  cumpăraţi  ca  să  nu  suferiţi.  Căci  nu 
sunt  atraşi  de  averi,  pentru  că  ei  înşişi  sunt  foarte  bogaţi.  De  aceea, 
în  războaie  nu  sunt  abătuţi  la  jefuirea  morţilor,  nici  nu  se  ocupă  de 
pradă  şi  [li]  se  pare  nedemn  să  ia  de  la  cei  captivi.  Dar  vor  sfărâma 
arcurile  tinerilor  de  la  voi  şi  nu  vor  avea  nicio  milă,  nici  cruţare  pen¬ 
tru  copii. 

Iar  numele  mezilor  tradus  înseamnă  „din  cel  suficient”1680.  De¬ 
sigur,  Cel  care  este  suficient  în  toate  şi  care  poate  să  aducă  cele  du¬ 
pă  vrednicie,  Acela  îi  mişcă  pe  mezi.  Sau  poate  pentru  că  Madai  este 
fondatorul  Mediei1681,  iar  acesta  se  tâlcuieşte  „măsurătoare”1682,  se 
spune  că  mezii  sunt  aduşi  pentru  pedepsirea  după  măsură  a  celor 
care  au  trăit  în  răutate,  pentru  ca  după  măsura  cu  care  fiecare  dintre 


1679  Is.  XIII,  17-18. 

1680  Joc  de  cuvinte  în  limba  ebraică  între  termenul  pentru  mezi  HD  madai  şi  ’IO  middai 
„din  cel  suficient”  (prepoziţia  |D  min  însoţită  de  H  dai  „suficient”). 

1681  Fac.  X,  2. 


1682 


Joc  de  cuvinte  între  *HD  madai  Media  şi  verbul  T1D  madad  „a 

noi  a  măsurat,  fie  realizând  [fapte  bune],  fie  păcătuind,  după  aceasta 
să  fie  primite  fie  cele  de  răsplătire,  fie  cele  de  pedeapsă1683.  Astfel 
sunt  mezii.  Nu  se  vor  milostivi  de  pruncii  babilonienilor,  nici  nu  vor 
accepta  să-i  păstreze  pentru  ei. 

Poate  că  Scriptura  spune  acum  „copii”  la  roadele  şi  la  odraslele 
sufletului  babilonienilor.  Asemenea  cred  că  sunt  şi  copiii  celui  feri¬ 
cit  de  Psalm,  în  care  înţelepciunea  este  femeie,  pe  care  Domnul  cău¬ 
tând-o,  Şi-o  ia  mireasă  şi  soţie,  fiind  îndrăgostit  de  frumuseţea  eil684. 
Cred  că  în  Psalmul  CXXXVJ  se  vorbeşte  despre  copiii  aceştia:  «Fiică 
ticăloasă  a  Babilonului,  fericit  cel  care  îţi  va  răsplăti  plata  ta  pentru 
ce  ne-ai  răsplătit  nouă.  Fericit  cel  care  va  apuca  şi  va  zdrobi  pruncii 
tăi  de  stâncă»1685.  Căci  [Scriptura]  prevede  ziua  răsplătirii,  în  care 
mezii,  cucerindu-i  pe  babilonieni,  nu  se  vor  milostivi,  iar  ochii  lor 
nu-i  vor  cruţa  nici  pe  copiii  acelora. 

Observă  că  Psalmul  nu  îl  fericeşte  pe  cel  care  îl  ucide  oricum 
pe  copilul  babilonian,  ci  vrea  mai  întâi  ca  pruncii  lor  nou-născuţi  să 
fie  nimiciţi,  nelăsându-i  să  ajungă  să  crească,  pentru  ca  să  nu  spo¬ 
rească  mai  mult  în  răutate.  Iar  în  al  doilea  rând  că  nu  în  orice  fel 
sunt  ucişi.  Căci  îl  fericeşte  pe  cel  care  învinge  şi  întrece  cu  înţelep¬ 
ciunea  sa  naşterea  de  prunci  a  minţii  amestecate,  care  se  cheamă 
Babilon  (amestecare),  iar  apoi  îi  izbeşte  de  stâncă.  Iar  Stânca,  şi  în 
acest  [pasaj],  este  Hristos.  Cel  care  loveşte  învăţăturile  rele  de  cu¬ 
vântul  adevărului,  acela  este  cel  care  zdrobeşte  pruncii  babilonieni 
de  piatră.  De  aceea,  dacă  pruncii  Babilonului  sunt  învăţăturile  ete- 
rodocşilor,  care  tulbură  sufletul  celui  care  [le]  primeşte,  copilul  ba¬ 
bilonian  prins  [trebuie]  să  fie  [foarte]  bine  zdrobit  de  stâncă. 

273.  «Şi  va  fi  Babilonul,  care  este  numit  slăvit  de  împăratul 
caldeilor,  în  cefei  a  prăpădit  Dumnezeu  Sodoma  şi  Gomora.  Nu  va  fi 
locuit  timp  de  veacuri,  nici  nu  vor  intra  în  el  multe  generaţii,  nici  ara¬ 
bii  nu  vor  trece  prin  el,  nici  păstorii  nu  se  vor  odihni  în  el.  Şi  se  vor 
odihni  acolo  fiare,  şi  se  vor  umple  casele  de  ecou.  Şi  se  vor  odihni  aco- 


1683  Mc.  IV,  21. 

1684  Ps.  XLIV,  13  (Septuaginta  v.  12). 

1685  Ps.  CXXXVI,  8-9. 


320 


Sf.  Vasile  cel  Mare 


lo  sirene1686  şi  demoni  vor  dănţui  acolo.  Şi  onocentauri  vor  locui  acolo 
şi  arici  se  vor  cuibări  în  casele  lor.  Vine  repede  şi  nu  întârzie  şi  zilele 
ei  nu  zăbovesc»1687. 


Prin  acestea  relatează  umilirea  Babilonului.  Şi  pentru  că  amin¬ 
tirea  slavei  de  dinainte  de  acesta  face  lucrarea  mai  cumplită,  arată 
de  la  ce  stare  ajunge  în  asemenea  schimbare.  «Şi  va  fi,  spune,  Babi- 
lonul,  care  este  numit  slăvit»1688.  Aceasta  a  devenit  ca  propriul  su¬ 
pranume  şi  toţi  îl  numeau  cu  adaosul:  „Babilonul  cel  slăvit”.  împăra¬ 
tul  caldeilor  îl  făcea  renumit,  pentru  că,  prăpădindu-i  pe  mulţi,  a 
mutat  în  el  oastea  celor  cuceriţi  şi  l-a  înconjurat  cu  ziduri  mari,  a 
pregătit  o  forţă  militară  mare  şi  l-a  ridicat  prin  construcţii  străluci¬ 
toare.  Acesta  va  fi  totuşi  prăpădit  «în  ce  fel  a  prăpădit  Dumnezeu  So- 
doma  şi  Gomora  şi  nu  va  fi  locuit  timp  de  veacuri»1689.  Probabil  că  a 
delimitat  prăpădul  ei  şi  pustiirea  într-un  timp  anume,  de  aceea  nu  a 
spus  „şi  va  fi  distrusă  în  veac”,  ci  a  adăugat:  « timp  de  veacuri ».  Şi 
următoarele  arată  că  a  prevestit  pustiirea  ei  totală.  «Nu  vor  intra  în 
el  multe  generaţii»1690,  ca  şi  cum  pustiirea  ar  fi  în  multe  generaţii, 
dar  după  acestea  ar  fi  iarăşi  locuită. 

274.  «Nici  arabii  nu  vor  trece  prin  el,  nici  păstorii  nu  se  vor 
odihni  în  el»l69\ 

Scriptura  prezintă  trista  pustiire,  pentru  că  va  fi  un  asemenea 
pustiu,  încât  nici  păstorilor  nu  li  se  va  găsi  adăpost  în  el,  nici  arabi¬ 
lor,  locuitori  ai  pustiului.  Cei  care  jefuind  şi  prădând  toate  scormo¬ 
nesc  cetăţile  şi  satele,  aceştia  nu  intră  din  cauza  disperării  lui  că  nici 
nu  mai  sunt  locuitori,  şi  nici  nu  se  mai  găseşte  ceva  pentru  trai.  Ci 
spune  că  va  fi  bârlog  al  fiarelor,  iar  casele  se  vor  umple  de  ecou. 


1686  Sirene  sunt  fiinţe  mitologice  locuitoare  ale  mărilor,  jumătate  femei,  jumătate  peşti, 
care  îi  atrăgeau  pe  corăbieri  cu  cântecele  lor.  Este  posibil  ca  de  fapt  Septuaginta  să 
translitereze  aici  cuvântul  ebraic  seirim  „ţapi  lânoşi”,  care,  însă,  în  textul  ebraic  cores¬ 
punde  ca  poziţie  celui  de-al  doilea  termen,  tradus  de  Septuaginta  „demoni”. 

1687  Is.  XIII,  19-22.  Deja  de  la  «Vine  repede...»  începe  capitolul  XIV.  Textul  «Zilele  ei  nu 
zăbovesc»  nu  se  găseşte  în  Septuaginta. 

1688  Is.  XIII,  19. 

1689  Is.  XIII,  19. 

1690  Is.  XIII,  20. 

1691  Is.  XIII,  20. 

Ecoul  înseamnă  pustiirea  extremă.  Căci  ecoul  este  un  sunet 
care  reverberează,  venind  iarăşi  la  cel  care  l-a  emis  din  [lucrurile] 
tari  şi  rezistente.  Acesta  se  întoarce  răsunător  în  pustiuri,  dar  în  ce¬ 
tăţile  sau  satele  locuite,  nu  i  se  permite  să  meargă  până  la  capăt,  fi¬ 
ind  dispersat  fie  de  aerul  despicat  de  obiectele  puse  în  cale,  fie  de 
sunetul  care  se  interpune  pieziş.  Totuşi,  aici  casele  se  vor  umple  de 
ecou.  Ecoul  este  simbol  al  pustiirii. 

«Şi  se  vor  odihni  acolo  sirene  şi  demoni  vor  dânţui  acolo.  Şi 
onocentauri  vor  locui  acolo  şi  arici  se  vor  cuibări  în  casele  lor»1692. 
Cuvântul  din  afară  (păgân)  transmite  că  sirenele  sunt  femei  care 
cântă,  dar  aici  pare  să  fie  numele  unor  demoni.  De  aceea  Aquila 
numeşte  „sirenele”  „struţi”1693.  Este  un  animal  iubitor  de  singurătate, 
care  sălăşluieşte  de  cele  mai  multe  ori  în  nisipurile  cele  mai  nerodi¬ 
toare.  De  aceea  Scriptura  redă  pustiul  extrem  prin  sălăşluirea  struţi¬ 
lor.  Iar  pe  „onocentaurii”,  de  care  vorbesc  cei  Şaptezeci,  Aquila  îi 
numeşte  „păroşi”1694.  Pare  să  înfăţişeze  un  neam  de  demoni  îmblă¬ 
niţi  şi  întunecaţi  la  înfăţişare,  a  căror  faptă  este  [să  umble]  neliniş¬ 
tiţi,  să  nu  stea  deloc  cu  picioarele  şi  nici  să  nu  se  folosească  de  cu¬ 
get. 

«Şi  onocentauri  vor  locui  acolo»1695.  Scriptura  pare  să  înfăţişeze 
şi  alt  fel  de  demoni,  pe  care  ceilalţi1696,  transpunând  însăşi  pronunţia 
ebraică,  îl  numesc  siein.  Dar  acolo,  spune,  şi  aricii  îşi  vor  face  sălaşu- 
rile.  Pasajul  relatează  că  toate  animalele  singuratice  vor  locui  Babi- 
lonul  după  pustiire. 

275.  « Vine  repede  şi  nu  întârzie  şi  zilele  ei  nu  zăbovesc»1697. 


1692  Is.  XIII,  21. 

1693  în  ebraică  termenul  este  njşr  nfaş  benot  ya'ana,  tradus  de  obicei  prin  „struţi"  (lit. 
„fiicele  struţului”).  Aquila  şi  Symmachus  traduc  arpouGoKapnXoi  „struţi”,  iar 
Theodotion  foarte  apropiat  de  textul  ebraic,  ©uyatepec;  crcpou0â)v.  Cf.  F.  Field,  Origenis 
Hexaplorum,  voi.  II,  p.  455. 

1694  Textul  ebraic  are  fyyim  „şacali”.  După  F.  Field,  Origenis  Hexaplorum ,  voi.  II,  p. 
455  de  fapt  Aquila  traduce  pe  „demoni”  cu  rpixuljvtec;. 

1695  Is.  XIII,  22. 

1696  în  loc  de  „onocentauri”,  alţii  (nu  se  precizează  cine  anume)  au  ieiv.  Termenul  de 
aieiv  este  de  fapt  o  transliterare  greşită  şi  mai  apare  la  Eusebiu. 

1697  Is.  XIII,  22. 

Spune  că  prăpădul  Babilonului  este  grabnic  şi  că  nu  este  nicio 
amânare  a  celor  ameninţate.  De  vreme  ce  se  ameninţă  că  Babilonul 
va  fi  distrus  ca  Sodoma,  trebuie  să  ştim  că  sunt  multe  pustiuri  cu 
numele  Sodoma.  Căci  numele  însuşi  se  tâlcuieşte  şi  „orbire”  şi  „pus¬ 
tiire”,  şi  „linişte  adâncă”  şi  „asemănare”,  „chemare”  şi  „temeliile 
lor”1698.  Iar  Gomora  se  traduce  prin  „măsură”  şi  „răzvrătire”16".  Dar 
nu  cred  că  are  nevoie  de  toate  [acestea]  cel  care  vrea  să  interpreteze 
cum  Babilonul  va  fi  distrus  asemenea  Sodomei.  Căci  se  pare  că 
Dumnezeu  distruge,  făcând  bine  celor  distruşi,  după  cum  şi  docto¬ 
rul  [distruge]  orbirea.  Iar  distrugerea  orbirii  este  începutul  vederii. 
Distruge  pustiirea  ca  ridicând  sterilitatea  să  le  dăruiască  odraslele 
faptelor  dreptăţii.  Şi  liniştea  adâncă  o  distruge,  ca  să  pună  în  inimi 
cuvântul  pentru  a-L  slăvi  pe  Dumnezeu. 

De  aceea,  distrugând  şi  Gomora,  pentru  că  Gomora  se  tâlcu¬ 
ieşte  deopotrivă  „măsură”  şi  „răzvrătire”,  nimiceşte  răzvrătirea  şi 
tulburarea  din  ea,  ca  cei  răzvrătiţi  şi  cei  care  sunt  într-o  dispoziţie 
duşmănoasă  păcii  să  se  îmbuneze.  Oricine  acceptă  chestiunile  des¬ 
pre  naştere  şi  acordă  întâietate  necesităţii,  sorţii  şi  destinului1700  şi, 
cât  ţine  de  el,  prin  susţinerea  acestora  îi  îndepărtează  de  credinţa  în 
Dumnezeu  şi  de  la  dreapta  credinţă  pe  oameni,  acela  consideră  slă¬ 
vite  lucrurile  babilonienilor.  Căci  astrologia  este  o  invenţie  a 
caldeilor,  care  spun  că  cele  ce  sunt  depind  de  ele  însele  şi  nu  de 
Dumnezeu  şi  supunând  lucrurile  mişcării  astrelor,  resping  pronia 
care  administrează  [nevoile]  oamenilor,  încât  [după  părerea  lor]  nici 
rugăciunea,  nici  dreapta  credinţă  nu  [mai]  pot  fi  de  niciun  [ajutor], 
şi  chiar  dacă  par  să  fie,  şi  ele  se  supun  raţiunii  sorţii. 


1698  prjn  jocuri  (je  CUvinte,  DHP  sedom,  Sodoma,  este  apropiată  de  următoarele  cuvinte: 
ttniD  suma’ „orb”  (rădăcina  nu  apare  în  Vechiul  Testament),  12?  şod  „pustiire”,  rnţp  sade 
„câmp”,  „pustiu”,  rPIJl  dumiyya  „tăcere”,  n=ID-l  demut  „asemănare”,  ptSŢ  zimmun  „che¬ 
mare”,  „întâlnire”  (rădăcina  apare  în  textul  arameic  al  Vechiului  Testament)  şi  DliD) 
yesodam  „temelia  lor”. 

1699  Probabil  este  un  joc  de  cuvinte  între  !T1bŞf  ‘amora  Gomora  şi  112?  gemar  „sfârşit”, 
„limită”  şi  rădăcina  HDŞ>  „a  stivui”. 

1700  Babilonienii  practicau  intens  astrologia.  Aici  sunt  combătuţi  toţi  cei  care  se  încred 
în  horoscop,  zodii  şi  influenţa  destinului  asupra  vieţii  omeneşti. 

276.  Numeşte  Babilonul  ceva  slăvit  cel  care  slăveşte  bogăţiile 
lumeşti,  măririle,  nobilimea  după  trup  şi  toate  cele  care  sunt  ase¬ 
menea  acestora.  Căci  toate  acestea  sunt  confuze  pentru  gânduri  şi 
sunt  vrednice  să  fie  numite  la  fel  cu  Babilonul.  Domnul  îl  distruge  şi 
îl  face  sălaş  al  demonilor  sălbatici,  fie  dacă  vrei  să-l  înţelegi  ca  ceta¬ 
te,  fie  ca  suflet  amestecat.  Căci  pustiit  de  locuirea  lui  Dumnezeu, 
trebuie  să  devină  sălaş  al  duhurilor  rele.  Aici  păstorul  nu  se  odihneş¬ 
te.  Căci  nu  I  se  potriveşte  bunului  Păstor  să  aşeze  sălaşul,  în  vreme 
ce  turma  încredinţată  este  nimicită.  Ci,  spune,  [îşi  fac  sălaşul]  sire¬ 
ne,  demoni,  onocentauri  şi  arici.  De  aceea,  când  vezi  un  suflet  con¬ 
fuz,  să  ştii  că  acela  s-a  umplut  de  ecou,  pentru  că  în  el  nu  mai  este 
nici  cuvânt  clar,  nici  distinct,  ci  un  zgomot  fără  sens  iscat  de  patimi 
cuprinde  [partea]  conducătoare1701  a  sufletului  aceluia. 

De  aceea,  pare  că  puterile  rele  prin  chemarea  cu  glasul,  pro¬ 
ducând  plăcere  sufletelor,  pe  care  le  încântă  spre  pieire,  îi  vânează 
pe  cei  care  trec  [prin  viaţă].  Este  necunoscut  dacă  prin  glas  [apare] 
plăcerea  sau  dacă  într-alt  fel  provocările  şi  insinuările  spre  păcat  se 
fac  prin  acei  demoni,  doar  că  cei  fermecaţi  de  desfătare  uită  de  ridi¬ 
carea  spre  patria  adevărată.  Iar  dacă  vezi  pe  cineva  care  vatămă  au¬ 
zul  şi  îl  întoarce  de  la  adevăr,  întorcându-1  spre  mituri1702  şi 
neîncrezându-se  în  cuvântul  cel  puternic,  nici  în  mustrare,  nesupor¬ 
tând  nici  critica  severă  care  îl  duce  pe  ascultător  la  acrivie,  dar  fiind 
prieten  cu  cuvântul  vestit  pentru  bucurie  şi  plăcere,  să  ştii  că  unul 
ca  acesta  este  ţinut  de  sirene,  fiind  înşelat  de  vorbirea  meşteşugită  şi 
de  laude. 

Demonii,  care  produc  în  noi  diverse  păcate,  se  spune  că  dan¬ 
sează,  pentru  că  dansul  este  o  mişcare  felurită  a  membrelor.  Şi  pen¬ 
tru  că  dansatorii  preiau  scena  având  în  alte  dăţi  alte  feţe1703,  tot  aşa 
şi  demonii,  folosindu-se  de  noi  ca  de  nişte  măşti,  acum  dansează  ca 
un  furios,  acum  ca  unul  care  doreşte  şi  este  agitat  de  plăcerea  trupu¬ 
lui,  altădată  ca  un  mincinos.  Şi  astfel  ne  facem  primitori  ai  lucrării 
felurite  ale  demonilor,  schimbându-ne  după  dorinţa  acelora  inima 


1701  Raţiunea. 

1702  II  Tim.  IV,  3-4. 

1703  7tpo0O)ita  „măşti”. 

noastră  şi  mădularele  trupului.  Deci,  când  vezi  pe  cineva  acum  cu¬ 
prins  de  râs  nestăpânit,  acum  smerit  de  tristeţe,  sfâşiat  de  urlete, 
plânsete  şi  bocete,  gândeşte  că  în  el  dansează  cineva,  schimbând  al¬ 
te  şi  alte  înfăţişări.  Şi  acum  intră  o  scenă  cu  iubirea  de  arginţi,  acum 
una  cu  slava  deşartă,  altă  dată  una  cu  trufia.  Iar  în  general  dispreţu¬ 
ieşte  neamul  oamenilor  cel  care  dănţuieşte  şi  saltă  în  sufletele  uşoa¬ 
re,  uşor  de  condus  şi  uşor  de  mutat  spre  păcat. 

Numele  de  „onocentauri”  arată  alcătuirea  compusă  şi  stranie  a 
animalului1704,  doar  dacă  nu  este  şi  el  un  fel  de  demon,  care  acum  ne 
face  să  dăm  atenţie  celor  omeneşti,  acum  ne  târăşte  spre  patimile 
animalice.  Iar  „ariciul”  este  un  animal  care  are  în  jur  ţepi  în  loc  de 
peri,  greu  de  prins  şi  viclean.  Toate  acestea  vin  repede  peste  sufletul 
confuz  şi  nu  este  nicio  întârziere  a  zilelor. 


1704  Onocentaur  este  un  termen  compus,  format  din  ovoţ  „măgar”  şi  din  KEvraupoţ 
„centaur”  (numele  vine  de  la  kevteco  „a  împunge”,  „a  chinui”). 

277.  «Şi  va  milui  Domnul  pe  Iacob  şi  va  alege  pe  Israel»1705. 

Cred  că  există  un  motiv  pentru  care  [expresia]  «şi  va  milui »  se 
referă  la  Iacob,  nume  pe  care  l-a  purtat  până  la  lupta  lui  Iacob17°6,  iar 
[expresia]  «va  alege »  la  Israel,  care  a  fost  dat  patriarhului  ca  plată  la 
luptă1707.  Cel  miluit  arată  mai  smerit,  iar  cel  chemat  mai  distins.  De 
aceea  «va  milui  Domnul  pe  Iacob  şi  va  alege  pe  Israel »  este  sinonim 
cu:  «Iacob  fiul  Meu,  îl  voi  sprijini,  Israel,  alesul  Meu,  sufletul  Meu  l-a 
primit»1706.  Căci  Iacob  este  luat  drept  cel  încă  învăţat  [în  lucruri 
elementare]  şi  trupesc,  dar  Israel  cel  mai  puternic  şi  duhovnicesc. 
Dar  în  general  Iacob  şi  Israel  «se  vor  odihni  în  pământul  lor»17°9,  acel 
pământ,  despre  care  s-a  spus:  «Fericiţi  cei  blânzi,  căci  aceia  vor  moş¬ 
teni  pământul»1710,  care  nu  este  parte  din  pământul  ajuns  sub  bles¬ 
tem,  din  care  cel  care  îl  lucrează  mănâncă  toate  zilele  vieţii  lui  în 
necazuri1711.  «Dar  şi  străinul  se  va  lipi  de  Iacob  şi  de  Israel  care  se 
odihneşte  pe  pământul  lui»'712.  Unul  care  lucrează  pământul,  un  pro¬ 
zelit,  acesta  este  străinul.  Probabil  acesta  este  poporul  dintre  nea¬ 
muri,  care  se  lipeşte  de  Iacob,  pe  care  Scriptura  îl  numeşte  „străin”, 
fiind  ca  un  conlocuitor  şi  prozelit. 

Este  o  binefacere  pentru  cei  inferiori  şi  care  nu  sunt  puşi  să  se 
conducă  ei  înşişi,  să  slujească  celor  care  conduc  cu  pricepere.  De 
aceea  i  se  spune  lui  Isav  în  binecuvântări:  «Şi  îi  vei  sluji  fratelui 


1705  Is.  XIV,  1. 

1706  Fac.  XXXII,  28. 

1707  Fac.  XXXII,  28. 

1708  Is.  XLII,  1. 

1709  Is.  XIV,  1. 

1710  Mt.  V,  4. 

1711  Fac.  III,  17. 

1712  Is.  XIV,  1. 

tău»1713.  Aceasta  este  «Şi  se  vor  înmulţi  în  pământul  lui  Dumnezeu  ca 
slujitori  şi  slujitoare»1714.  Li  se  adaugă  slujirea  ca  binefacere. 

«Şi  cei  robiţi  vor  fi  cei  care  îi  robesc  pe  ei»'7'5.  Unii  i-au  dus  în 
mod  tiranic  în  robie,  supunându-i  pe  cei  învinşi  slujirii  diavolului, 
iar  alţii  sunt  duşi  în  robie  prin  iubirea  de  oameni,  fiind  aduşi  de  la 
tirania  diavolului  la  slujirea  lui  Hristos. 

Făgăduinţa  este  pentru  Israel,  eliberare  de  slujire  cea  aspră,  cu 
care  au  slujit  babilonienilor  şi  îndemn  la  compasiune,  ca  să  facă 
plângere  pentru  împăratul  Babilonului  şi  să  nu  se  bucure  de  căderea 
lui,  ci  să-l  plângă,  ca  pe  unul  care  suferă  [pedepse]  vrednice  de  milă 
şi  îndurare. 

278.  «In  felul  în  care  o  haină  mânjită  cu  sânge  nu  este  curată, 
tot  aş  ă  nici  tu  nu  vei  fi  curat.  Pentru  că  ai  distrus  pământul  Meu  şi  pe 
poporul  Meu  l-ai  ucis;  nu  vei  îndura  timp  de  veacuri»1716. 

[Acestea]  sunt  încă  părţi  din  plângerea  pentru  conducătorul 
Babilonului  şi  cele  ale  aceluia.  Căci  de  vreme  ce  Lucifer1717  cel  care  a 
căzut  din  cer  a  spus  în  inima  lui:  «Mă  voi  sui  în  cer  şi  voi  fi  asemenea 
cu  cel  Preaînalt»1718 ,  ca  să  arate  cât  departe  de  asemănarea  cu  Cel 

sfânt  se  ţine  cel  întinat  cu  toată  necurăţia  şi  uciderea,  este  comparat 

•  -  < 

cu  o  haină,  care  prin  natura  ei  era  făcută  spre  podoaba  omului,  dar 
care  prin  mânjirea  cu  sânge  nu  mai  poate  fi  primită  spre  folosul 
omenesc.  Din  aceasta  este  clar  că  cel  rău  nu  are  necurăţia  în  alcătui¬ 
re,  ci  pentru  că  s-a  mânjit  de  sânge,  distrugând  pământul  Domnului 
şi  ucigând  poporul  prin  păcat.  Deja  şi  în  altă  parte  am  văzut  că  firea 
omenească  este  asemănată  cu  o  haină  de  către  acelaşi  profet,  care 
spune  către  cei  învechiţi  în  rele:  « Iată  voi  toţi  v-aţi  învechit  ca  o  hai¬ 
nă  şi  molia  vă  mănâncă»1719. 


1713  Fac.  XXVII,  40. 

174  Is.  XIV,  2. 

17,5  Is.  XIV,  2. 

1716  Is.  XIV,  19-20. 

17.7  'Ecocrcpdpo'q  „aducătorul  zorilor”,  identificat  cu  planeta  Venus,  care  poate  fi  văzută 
dimineaţa.  în  ebraică  este  "TOSTIŞ  Helal  ben  Şahar,  „Cel  strălucitor,  fiu  al  zorilor”. 

17.8  Is.  XIV,  14. 

1719  Is.  L,  9. 

Dar  ameninţarea  este  înfricoşătoare,  ca  nici  după  aceea  să  nu 
fie  curat.  Căci  cel  care  este  mânjit  în  vreun  păcat  respinge  curăţenia 
de  faţă,  dar  nu  este  lipsit  de  curăţirea  viitoare  nădăjduită  din  pocă¬ 
inţă.  Dar  aici  hotărârea  este  definitivă  să  nu  fie  curat  nici  după  ace¬ 
ea,  pentru  că  s-a  mânjit  cu  sângele  poporului  lui  Dumnezeu,  pe  care 
l-a  ucis  prin  neascultare,  târându-1  spre  răutate. 

279.  Probabil  înainte  de  a  fi  omul  creat,  i-a  fost  lăsat  şi  diavo¬ 
lului  loc  de  pocăinţă  şi  dacă  vanitatea,  chiar  dacă  era  o  boală  mai 
veche,  ar  fi  fost  totuşi  îngrijită,  [iar  el]  s-ar  fi  vindecat  prin  pocăinţă, 
se  putea  ca  el  să  fie  repus  la  început.  Dar  de  la  pregătirea  lumii,  să¬ 
direa  raiului  şi  omul  din  el,  porunca  lui  Dumnezeu,  pizma  diavolu¬ 
lui  şi  uciderea  celui  cinstit,  i  s-a  închis  şi  locul  pocăinţei.  Căci  dacă 
Isav  nu  a  găsit  loc  de  pocăinţă,  când  şi-a  vândut  drepturile  de  întâi- 
născut,  ce  loc  de  pocăinţă  s-ar  lăsa  celui  care  îl  ucide  pe  omul  întâi- 
creat  şi  prin  acela  a  introdus  moartea?  Ei  spun  că  pata  făcută  pe  ha¬ 
ină  de  la  sângele  uman  nu  poate  fi  scoasă  în  niciun  chip,  ci  strică¬ 
ciunea  făcută  prin  înmuierea  în  sânge  se  învecheşte  odată  cu  ea.  De 
aceea,  nu  îi  este  posibil  aceluia  ca,  îndepărtând  pata  de  la  sânge,  să 
devină  curat. 

Observă  dar  textul  care  înfăţişează  viu  murdăria  de  la  ucidere. 
Căci  nu  spune:  „cufundat  în  sânge”,  ci  „mânjit”,  ca  să-l  arate  înfăşu¬ 
rat  în  uciderea  celor  nimiciţi.  Acesta  a  distrus  pământul  lui  Dumne¬ 
zeu  şi  a  nimicit  poporul.  De  aceea  Nabucodonosor  a  pustiit  pămân¬ 
tul,  tăind  plantele  roditoare  de  pe  el,  dând  satele  distrugerii  prin  in¬ 
cendiere1720.  El  însuşi  pe  poporul  lui  Israel,  pe  unii  i-a  ucis  cu  sabia, 
iar  pe  alţii  i-a  dus  captivi  în  Babilon.  Dar  deja  este  numit  în  mod 
mistic  împărat  al  Babilonului  stăpânitorul  acestei  lumi.  Cineva  ar 
numi  potrivit  Babilonul  amestecul  (confuzia)  acestei  lumi.  Căci  a 
făcut  rob  pe  poporul  lui  Dumnezeu,  mutându-1  de  la  viaţă  la  moar¬ 
te,  şi  a  pustiit  pământul,  nimicind  trupul  fiecăruia  prin  păcate,  după 
cum  s-a  scris,  că:  «Tot  trupul  şi-a  nimicit  calea  lui»1721. 

280.  « Sămânţă  rea,  găteşte-ţi  fiii  tăi  ca  să  fie  ucişi  pentru  păca¬ 
tele  tatălui  tău,  ca  să  nu  se  scoale  şi  să  umple  pământul  de  cetăţi.  Şi 


1720  lVReg.  XXV,  1  ş.u.;  Ier.  XXXIX,  1  ş.u. 

1721  Fac.  VI,  12. 

Mă  voi  scula  asupra  lor,  zice  Domnul  Savaot,  şi  voi  pierde  numele  lor 
şi  rămăşiţa  şi  sămânţa »1722. 

Nu  numai  el  nu  va  fi  curat,  ci  şi  urmaşii  celui  rău  vor  fi  distruşi 
împreună  cu  el  prin  bunătatea  iubitorului  de  oameni  Dumnezeu, 
Care  permite  distrugerea  copiilor,  nu  atât  din  naştere  trupească  de 
prunci,  cât  din  cea  a  faptelor  împlinite  din  deprinderea  rea.  «Să¬ 
mânţă  rea».  De  vreme  ce  nu  era  tatăl  răutăţii,  ci  a  luat  naştere  de  la 
altul  care  a  început  răutatea  şi  a  făcut  după  răutatea  celui  care  l-a 
semănat,  se  spune  „sămânţă  rea”.  «Găteşte-ţi  fiii  tăi  ca  să  fie  ucişi 
pentru  păcatele  tatălui  tău».  Nu  se  spune  deloc  sămânţă  rea  a  cuiva 
[doar]  la  ce  a  apărut  dintr-o  însămânţare  de  dinainte,  ci  este  denu¬ 
mită  [aşa]  şi  sămânţa  care  începe  producerea  unui  alt  [lucru] . 

După  cum  la  facerea  lumii  cele  care  au  înmugurit  mai  întâi  au 
fost  seminţe  pentru  altele,  dar  ele  nu  au  fost  din  altele,  căci  erau 
mai  vechi  decât  cele  produse  prin  sămânţă,  tot  aşa  probabil  şi  acum 
Scriptura  pe  cel  care  începe  răutăţi  spre  pildă  altora  şi  devine  ca  o 
sămânţă  prin  imitare,  îl  numeşte  „sămânţă  rea”,  nu  ca  şi  cum  ar 
avea  existenţa1723  [rea]  de  la  cei  de  dinainte,  ci  ca  şi  cum  ar  da  înce¬ 
put  celor  născuţi  după  [el] .  Cineva  ar  putea  fi  prin  el  însuşi  „sămân¬ 
ţă  rea”,  aflându-se  ca  întemeietor  al  răutăţii.  Şi,  iarăşi,  cel  învăţat  de 
dascăli  răi,  este  numit  asemenea.  Păcătosul  acela  a  ascultat  «sămân¬ 
ţa  lui  Canaan  şi  nu  a  lui  Iuda »1724  nu  pentru  că  neamul  după  trup 
avea  vreun  bastard  şi  era  de  neam  amestecat  din  Canaan,  ci  se  nu¬ 
meşte  „sămânţa  lui  Canaan”  din  cauza  imitării  lui  Canaan.  Deci,  fie¬ 
care  poate  să  fie  prin  alegerea  sa  fie  sămânţă  sfântă,  fie  dimpotrivă. 
Ascultă-1  pe  Pavel,  care  zice:  «Căci  v-am  născut  prin  Evanghelie  în  Ii- 
sus  Hristos»'725,  şi:  «Şi  celor  câţi  L-au  primit,  Ie-a  dat  putere  ca  să  se 
facă  fii  ai  lui  Dumnezeu»1726,  şi:  «Cine  săvârşeşte  păcatul  se  naşte  din 
diavolul»1727. 


1722  Is.  XIV,  21-22. 

1723  unoataau;.  A  se  observa  că  aici  ipostază  este  folosit  cu  sensul  de  „fire”. 

1724  Ist.  Sus.  56.. 

1725  /  Cor.  IV,  15. 

1726  In.  1, 12. 

1727  lin.  III,  8. 

281.  Ce  doreşte  Scriptura  poruncind  seminţei  rele  să-şi  pregă¬ 
tească  pentru  ucidere  copiii  pentru  păcatele  părintelui?  Am  obser¬ 
vat  în  multe  locuri  că  faptele  fiecăruia  şi  roadele  sufletului  sunt  nu¬ 
mite  „copii”.  Căci,  spune,  «se  va  mântui  prin  naştere  de  copii,  dacă  va 
stărui  cu  înţelepciune  în  credinţă,  în  iubire  şi  în  sfinţenie»1728.  Sufletul 
este  izbăvit  ca  femeia  mirelui  care  nu  este  înşelat  de  câte  ori  face  să 
rodească  prin  cuvânt  copii,  faptele  bune,  dacă  rămâne  în  deprinde¬ 
rea  cea  bună  şi  nu  este  întunecat  de  păcatele  născute  după  aceea.  La 
fel  şi  noi,  ascultăm  prin  legea  duhovnicească  şi  dumnezeiască  de  bi¬ 
necuvântarea  care  zice:  «Binecuvântaţi  să  fie  roadele  pântecelui 
tău»1729,  pe  care  nu  le  considerăm  că  sunt  altceva  decât  roadele  su¬ 
fletului.  «De  frica  Ta,  Doamne,  în  pântece  am  luat  şi  am  ne-am  chi¬ 
nuit  şi  am  născut  duhul  mântuirii,  pe  care  am  făcut-o  pe  pământ»1730. 

De  aceea,  la  distrugerea  faptelor  rele  se  spune  „uciderea  copii¬ 
lor”,  făcută  spre  folosul  părintelui  care  le-a  născut.  Deci,  tropologia 
din  acest  pasaj  are  ascunsă  iubirea  de  oameni,  poruncind  seminţei 
rele,  dacă  se  învoieşte,  să  se  uşureze  de  greutatea  răutăţilor  lor.  Cei 
formaţi  după  cel  rău  şi  deveniţi  fii  ai  răutăţii  sunt  obligaţi  să-şi  ucidă 
toatele  roadele  cu  răutăţi  ale  sufletului  lor.  Căci  dacă  nu  murim  pă¬ 
catului,  cum  să  trăim  dreptăţii1731? 

Căci,  spune,  «ca  să  nu  se  scoale  şi  să  umple  pământul  de  ce¬ 
tăţi».  Răul  este  o  ridicare  a  răutăţii.  De  aceea,  trebuie  să  rămână 
mort  şi  să  se  nu  adune  într-o  alcătuire  şi  să  fie  mulţime.  Căci  aceasta 
este  cetatea.  Se  cuvine  ca  Domnul  Savaot  să  distrugă  numele,  rămă¬ 
şiţa  şi  sămânţa  răutăţii. 

282.  Fericită  este  starea  sufletului  şi  a  stăpânirii  omeneşti  în 
care  numele  răutăţii  nu  este  folosit,  potrivit  Apostolului,  care  zice: 
«Dar  desfrâu  şi  necurăţie  şi  neruşinare  să  nu  se  pomenească  între  voi, 
precum  se  cuvinte  sfinţilor»1732.  în  al  doilea  rând,  nu  mai  este  rămăşi¬ 
ţa.  Căci  mulţi,  fiind  întorşi  de  la  fapte  rele,  reţinând  însă  ca  nişte 
amintiri  ale  vechilor  fapte,  reînnoiesc  prin  ele  adeseori  păcatul  liniş- 


1728  I  Tim.  II,  15. 

1729  Deut.  XXVIII,  4. 

1730  Is.  XXVI,  18. 

1731  I  Pt.  II,  24. 

1732  Ef.  V,  3. 

tit.  Deci,  ca  să  nu  fie  nicio  rămăşiţă,  adică  nici  ultima  sămânţă  a  în¬ 
văţăturii  rele  să  nu  rămână  în  cele  următoare  din  amintirea  celor 
precedente,  «acestea  zice  Domnul:  Voi  face  Babilonia  pustie,  ca  să 
sălăşluiască  arici  şi  va  fi  de  nimic.  Şi  o  voi  face  o  groapă  de  noroi  spre 
pierzare»1™.  Domnul  de  oameni  iubitor  ameninţă  că  va  face  Babilo¬ 
nia  pustiu. 

Pustiirea  locuirii  rele  şi  distrugerea  vieţii  amestecate  este  un 
[lucru]  bun  râvnit  pentru  cei  care  înţeleg.  Ameninţă  cu  o  asemenea 
pustiire  a  Babiloniei,  încât  nu  va  mai  locui  niciun  om  babilonian,  ci 
vor  fi  puşi  în  loc  arici.  Acest  animal  este  înconjurat  cu  ţepi  tari  şi  as¬ 
cuţiţi,  îşi  strânge  capul  şi  picioarele  când  vrea  şi  ia  forma  precisă  a 
unei  sfere,  încât  este  greu  de  prins,  având  capul  şi  picioarele  strânse, 
iar  înfăţişarea  din  toate  părţile  cu  ţepi.  Acesta  este  singurul  animal 
care  se  păzeşte  liniştit  de  uneltitori.  Căci  cel  care  îşi  pune  mâinile  pe 
el  se  zgârie  cumplit,  şi  cu  cât  vrea  să-l  ţină  mai  bine,  cu  atât  se  în¬ 
ţeapă  mai  dureros. 

283.  De  aceea,  probabil,  vorbeşte  în  pilde  despre  moravurile 
celor  care  locuiesc  în  cetate  în  locul  babilonienilor:  fără  comuniune, 
însinguraţi,  bucurându-se  de  vieţuirea  aspră.  Faptul  că  felurile  ani¬ 
malelor  sunt  luate  drept  moravuri  ale  oamenilor,  am  învăţat  din  ve¬ 
denia  lui  Petru,  când  în  vasul  coborât  din  ceruri  erau  tot  felul  de 
animale,  târâtoare  şi  înaripate  şi  patrupede1734.  Căci  Scriptura  vorbea 
în  pilde  de  cei  care  urmau  să  se  întoarcă  la  credinţă  de  la  felurite 
păcate,  aceştia  fiind  asemenea  patrupedelor  prin  animalitate,  sau 
târâtoarelor  prin  venin,  sau  păsărilor  prin  uşurătate  şi  instabilitate. 

Şi  ariciul  este,  probabil,  în  Scriptură  luat  alegoric  referitor  la 
oameni,  după  cum  şerpii  [îi  închipuie]  pe  saduchei  şi  farisei1735,  vul¬ 
pea  pe  Irod1736,  caii  în  rut  pe  cei  iubitori  de  plăcere1737,  oile  pe  cei  mai 
lipsiţi  de  răutate  dintre  oameni1738,  iezii  pe  cei  fără  comuniune  şi 
zgârciţi.  încât  şi  aricii,  fiind  un  animal  care  are  nădejdea  să  nu  se 


1733  Is.  XIV,  23. 

1734  Fap.  X,  11. 

1735  Mt.  III,  7. 

1736  Lc.  XIII,  32. 

1737  Ier.  V,  8. 

1738  Mt.  X,  16. 

vatăme  de  proprii  ţepi,  sunt  comparaţi  corect  cu  bogaţii  veacului 
acestuia,  despre  care  Domnul  spune  că  sufocă  prin  proprii  ţepi  cu¬ 
vântul  şi  îl  fac  neroditor1739.  Iar  Babilonul  va  fi  nimic  şi  ca  o  groapă 
de  noroi.  Cât  despre  [sensul]  sensibil,  Scriptura  arată  că  râul  Effat, 
care  îl  străbate  prin  mijloc,  ne  mai  urmând  trecerea  prin  albie,  băl¬ 
tind  în  el,  îl  distruge  complet  şi  arată  o  groapă,  nu  cu  apă  curată,  ci 
cu  mizerie.  Căci  asemenea  este  sfârşitul  distrugerii  celor  care  îl  mâ¬ 
nie  pe  Domnul. 

284.  « Acestea  zice  Domnul  Savaot.  Precum  am  zis,  aşa  va  fi  şi 
precum  am  voit,  aşa  va  rămâne,  ca  să  pierd  pe  asirieni  din  pământul 
Meu  şi  din  munţii  Mei.  Şi  vor  fi  spre  călcare  şi  voi  ridica  de  la  ei  jugul 
lor  şi  gloria  lor  de  pe  umerii  lor»1740. 

Israelul  după  trup  susţine  că  Scriptura  [lăsată]  prin  profet  este 
despre  pământul  considerat  de  ei  că  este  al  lui  Dumnezeu  şi  despre 
munţii  aceştia  pământeşti  ai  Iudeii  sensibile,  şi  [făgăduinţa]  că  Is¬ 
raelul  va  lua  Asiria  captivă,  punându-le  jugul  robiei.  Dar  noi,  care 
ne-am  ridicat  împreună  cu  Hristos  şi  ne  rugăm  să  le  căutăm  pe  cele 
de  sus1741,  numim  „ţară”  inima  cea  bună,  după  cele  ce  am  învăţat  de 
la  Domnul  însuşi,  Care  spune:  «Iar  ceea  ce  a  fost  semănat  în  pământ 
bun,  este  cel  care  aude  şi-l  înţelege,  care  aduce  rod  şi  face  unul  o  sută, 
altul  şaizeci,  altul  treizeci»1742.  De  aceea,  munte  âl  lui  Dumnezeu,  în 
care  asirienii  vor  fi  spre  călcare,  poate  să  fie  numit  cel  care  a  crescut 
în  fapte  bune  şi  s-a  ridicat  deasupra  altora  în  cuvânt  şi  în  cunoştin¬ 
ţă.  în  acesta  vor  fi  duşmanii  [spre]  călcare. 

Şi  orice  jug  al  asirienilor  va  fi  îndepărtat  de  Dumnezeu.  Căci 
au  gândit  semeţ,  când  s-au  suit  pe  umerii  oamenilor  din  moştenirea 
lui  Dumnezeu  şi  i-a  pus  sub  propriul  lor  jug  pe  cei  rupţi  prin  păcate 
de  la  slujirea  lui  Dumnezeu.  De  aceea,  având  nădejde,  după  cele 
spuse,  că  duşmanii  noştri  vor  fi  nimiciţi  din  pământul  lui  Dumne¬ 
zeu  şi  pe  munţii  Lui  vor  fi  călcaţi  în  picioare  şi  jugul  lor  va  fi  ridicat 
şi  gloria  cu  care  lăudându-se,  ca  unii  care  ne-au  cucerit  şi  ne-au 
asaltat,  va  fi  nimicită,  să  facem  orice  ca  să  scuturăm  stăpânirea  lor 


1739  Mt.  XIII,  22. 

1740  Is.  XIV,  24-25. 

1741  Col.  III,  1. 

1742  Mt.  XIII,  23. 

pentru  totdeauna.  Căci  dacă  am  devenit  munţi  ai  lui  Dumnezeu, 
temeliile  Lui  sunt  în  noi1743,  cuvântul  adevărului  fiind  coborât  în 
inimile  noastre  şi  faptele  bune  fiind  zidite  cu  credinţă.  Dar  trebuie 
să  ne  lepădăm  în  mod  curat  de  păcat,  ca  să  avem  gâtul  liber  de  jugul 
asirienilor  şi  să  putem  fi  înjugaţi  ai  lui  Hristos.  Nu  pot  fi  două  juguri 
puse  pe  grumazul  nostru,  al  lui  Hristos  şi  al  asirianului.  Fiindcă  ce 
părtăşie  are  dreptatea  cu  fărădelegea,  sau  ce  comuniune  are  lumina 
cu  întunericul1744? 

285.  « Acesta  este  sfatul  pe  care  Domnul  l-a  sfătuit  asupra  în¬ 
tregii  lumi  şi  aceasta  este  mâna  cea  înaltă  asupra  tuturor  neamurilor 
lumii.  Căci  cine  le  va  împrăştia  pe  cele  ce  a  sfătuit  Dumnezeu  cel 
Sfânt?  Şi  cine  va  întoarce  mâna  Lui  cea  înaltă »1745. 

Arată  în  mod  clar  că  acestea  sunt  spuse  despre  cei  din  întreaga 
lume  şi  din  toate  neamurile,  nimeni  neputând  să  împrăştie  cele  pe 
care  le-a  sfătuit  Dumnezeu  cel  Sfânt  şi  nimeni  [neputând]  să  întoar¬ 
că  mâna  războinică  a  lui  Dumnezeu  de  la  pământul  şi  de  la  munţii 
Lui.  Dar  observă  deopotrivă  că  expresia,  după  cum  am  înfăţişat  în 
alte  locuri,  nu  semnifică  doar  ceva  rar,  precum:  «Cine  este  înţelept  şi 
pricepe  acestea?»1746,  şi:  «Cine  este  iconomul  credincios  şi  price¬ 
put?»1747.  Acum  « cine  va  împrăştia »  este  deopotrivă  cu  „nimeni”. 
Căci  nu  este  cuvios  să  se  cugete  că  este  cineva  care  poate  să  împrăş¬ 
tie  sfatul  Domnului. 

286.  «în  anul  în  care  a  murit  regele  Ahaz,  s-a  făcut  cuvântul 
acesta:  Nu  vă  veseliţi,  voi  toţi  cei  de  alt  neam,  că  s-a  sfărâmat  jugul 
celui  care  vă  lovea.  Căci  din  sămânţa  şerpilor  vor  ieşi  pui  de  aspidă  şi 
puii  lor  vor  ieşi  şerpi  zburători.  Şi  se  vor  paşte  cei  săraci  de  către  El, 
iar  oamenii  săraci  în  pace  se  vor  odihni.  Dar  va  ucide  cu  foametea 
sămânţa  ta  şi  rămăşiţa  ta  o  va  ucide»1748. 

Dacă  toate  cele  scrise  de  profeţi  sunt  grăite  de  Duhul  Sfânt, 
este  clar  că  înscrierea  timpului  profeţiei  nu  este  inclusă  zadarnic. 


1743  Ps.  LXXXVI,  1. 
1744 II  Cor.  VI,  14. 

1745  Is.  XIV,  26-27. 

1746  Os.  XIV,  10. 

1747  Lc.  XII,  42. 

1748  Is.  XIV,  28-30. 

Care  este  folosul  din  a  învăţa  că  acest  cuvânt  a  fost  către  cei  de  alt 
neam  în  anul  în  care  a  murit  Ahaz,  regele  Iudeii?  Ne  gândim  că  [es¬ 
te]  după  cum  în  [cartea]  Exodului  s-a  scris:  « A  murit  regele  Egiptului 
şi  au  suspinat  fiii  lui  Israel  de  munca  lor  şi  au  ridicat  strigăt  şi  Dom¬ 
nul  a  auzit  suspinele  lor»1749.  Cât  trăia  regele  cel  rău,  nu  puteau  să 
suspine  către  Dumnezeu.  Căci  îi  obliga  la  munci  grele1750, 
nepermiţându-le  să  se  uite  în  sus  la  Dumnezeu.  Iar  când  cel  rău  s-a 
dus,  atunci  trebuie  să  bată  [din  palme]  şi  să  se  bucure  de  căderea 
vrăjmaşului.  Ei  sunt  descrişi  că  în  mod  paradoxal  gem,  Scriptura 
arătând  că,  atâta  vreme  cât  stăpânea  mintea  iubitoare  de  trup,  din 
nepricepere  nu  ştiau  să  jelească  răul  păcatului.  Dar  de  vreme  ce  au 
luat  odihna  de  patimi,  şi-au  început  vindecarea  prin  a  geme,  fiind 
încărcaţi  cu  faptele  materiei  şi  ale  trupului.  De  aceea  şi  iubitorul  de 
oameni  Dumnezeu  i-a  auzit  pe  ei1751. 

Asemănător  acestei  relatări  se  arată  şi  mai  înapoi  în  [cartea 
lui]  Isaia:  «Şi  a  fost  în  anul  când  a  murit  Ozia  regele,  L-am  văzut  pe 
Domnul,  stând  pe  un  tron  înalt  şi  măreţ»1752.  Uzia  este  transmis  de 
istorie  ca  un  rege  rău,  pentru  că:  «s-a  semeţit  inima  lui  a  pierzanie  şi 
a  greşit  faţă  de  Domnul,  Dumnezeul  său  şi  a  intrat  el  însuşi  în  tem¬ 
plul  Domnului  să  tămâieze  pe  altarul  tămâierii  şi  s-a  făcut  lepros»1753. 
Şi  atunci,  când  conducătorul  cel  rău  este  răsturnat  şi  slujba  cea  du¬ 
pă  lege  este  eliberată  de  necurăţii,  tainele  teologiei  i  se  arată  profe¬ 
tului.  Şi  aici  Scriptura  descrie  că  Ahaz,  un  conducător  care  nu  era 
zelos,  a  murit,  ca  să  arate  că  la  încetarea  răului,  se  face  cuvânt  către 
cei  de  alt  neam  de  la  Dumnezeu  cel  Binefăcător. 

Căci  găsim  în  [cartea]  a  patra  a  Regilor 7754 ,  că  acest  Ahaz  nu  a 
făcut  ce  este  drept  în  ochii  Domnului  şi  pe  fiul  lui  l-a  trecut  prin 
foc1755,  după  urâciunile  neamurilor,  a  jertfit  şi  a  tămâiat  pe  înălţimi. 


1749  leş.  II,  23. 

1750  leş.  1, 14. 

1751  leş.  III,  7. 

1752  Is.  VI,  1. 

1753 II  Par.  XXVI,  16  ş.u. 

1754  IVReg.  XVI,  2  ş.u. 

1755  Era  un  ritual  dedicat  zeului  Moloh,  care  imita  jertfirea  chiar  a  celui  întâi-născut.  O 
asemenea  jertfa  avea  o  importanţă  foarte  mare  în  mentalitatea  canaaniţilor:  regele  Me- 

Acesta  a  trimis  regelui  asirian  aur  şi  argint  din  tezaurul  casei  Dom¬ 
nului,  pentru  care  necuviinţa  lui  nu  mică  faţă  de  averile  sfinte  este 
condamnată.  De  aceea,  căzând  stăpânirea  cea  rea,  se  face  cuvântul 
către  cei  de  alt  neam.  Iar  „cei  de  alt  neam”  li  se  spune  filistenilor1756, 
pe  care  greci  îi  numesc  palestinieni. 

287.  Trebuie  ştiut  că  şi  în  viaţa  fiecăruia  dintre  noi,  când  moa¬ 
re  păcatul  care  împărăţeşte  în  trupul  nostru  muritor,  atunci  se  face 
cuvânt  de  la  Domnul  în  noi.  Poate  că  fiecare  păcat  are  o  oarecare 
analogie  cu  fiecare  dintre  regii  condamnaţi  în  Scripturi  şi  în  general 
blamabili,  ale  căror  nume  sunt  arătate  în  multe  locuri  în  întreaga 
Scriptură.  Că  şi  acum,  Ahaz  se  tâlcuieşte  „posesie”1757,  fiind  un  sim¬ 
bol  al  învăţăturii  rele  care  a  primit  înainte  şi  a  deţinut  sufletul  nos¬ 
tru.  Când  aceasta  moare,  sufletul  nostru,  eliberat  de  cea  care  îl  po¬ 
seda,  este  capabil  să  contemple  cuvântul  împotriva  celor  de  alt 
neam. 

De  aceea,  sensul  [textului]  de  faţă  este  acesta.  «Nu  vă  veseliţi, 
voi  toţi  cei  de  alt  neam,  că  s-a  sfărâmat  jugul  celui  care  vă  lovea»  [în¬ 
seamnă]  :  „Nu  socotiţi,  o  filistenilor,  că  murind  Ahaz,  aţi  devenit  li¬ 
beri  de  frica  impusă  vouă  de  Israel,  încât  nu  vă  veseliţi  de  căderea 
regelui.  Chiar  dacă  jugul  este  sfărâmat,  adică  robia  impusă  vouă  de 
cei  care  vă  calcă  [în  picioare]  şi  vă  biciuiesc  prin  stăpânire,  din  să¬ 
mânţa  şerpilor  vor  ieşi  pui  de  aspidă.  [Aceştia]  înseamnă  descen¬ 
denţa  lui  Ahaz,  căci  dacă  acesta  are  amărăciunea  şarpelui  şi  de  ace¬ 
ea  vă  bucuraţi  de  moarte  lui,  se  vor  ridica  asupra  voastră  puii  de  vi¬ 
pere  din  sămânţa  acestui  şarpe  şi  iarăşi  vor  ieşi  şi  puii  acelora”. 

Din  aceasta  Scriptura  înfăţişează  amărăciunea  descendenţei 
celor  care  domnesc  după  aceea.  Căci,  spune,  vor  fi  aspide  zburătoa¬ 
re,  având  şi  veninul  şerpilor  şi  repeziciunea  înaripatelor.  Apoi,  de 
vreme  ce  succesiunea  genealogiei  duce  la  Domnul,  Scriptura  între- 


şa  al  Moabului  l-a  jertfit  pe  fiul  său  întâi-născut  chiar  pe  zidul  cetăţii,  pentru  a  scăpa  de 
asediul  israeliţilor  (IV Reg.  III,  27). 

1756  Septuaginta  traduce  „filisteni”  (ebr.  Peliştim)  prin  aAAocpuAoi  „cei  de  alt 

neam”.  De  Ia  cuvântul  „filistean”  derivă  denumirea  ţării  în  epoca  romană,  Palestina,  ca¬ 
re  s-a  păstrat. 

1757  Ahaz  este  prescurtare  de  numele  Ahazia  /  Ahaziahu  sau  Ahaziel.  Intr-adevăr,  verbul 
ÎOK  ’ ahaz  înseamnă  „a  ţine”,  „a  deţine”,  iar  H?nK  ’ahuzza  „proprietate”. 

rupe  şirul,  schimbându-se  către  o  veste  bună.  Căci,  «se  vor  paşte, 
spune,  cei  săraci  de  către  El».  Cine  este  Cel  care  îi  paşte  pe  săraci, 
dacă  nu  Păstorul  oilor1758?  Dar  le  spune  „săraci”  nu  celor  care  au  lip¬ 
să  de  averi,  ci  celor  smeriţi  în  cuget.  Aceştia  sunt  săracii,  cei  fericiţi 
de  Domnul  însuşi,  căci,  spune:  «cei  săraci  cu  duhul»1759,  «în  pace  se 
vor  odihni,  dar  va  ucide  cu  foametea  sămânţa  ta».  Sămânţa  celor  de 
alt  neam  va  fi  distrusă  prin  foamete  şi  rămăşiţa  lor  va  fi  ucisă. 

288.  Cei  hrăniţi  cu  cuvinte  rele  sunt  lăsaţi  foametei  spre  folo¬ 
sul  sufletelor.  Fiindcă  lipsa  unui  învăţător  care  să  le  dea  merinde  re¬ 
le  devine  ocazie  pentru  vigoarea  sufletelor  şi  pentru  mântuire.  Sen¬ 
sul  cuvântului  se  poate  înţelege  astfel:  „Nimeni  să  nu  veselească 
sfărâmându-şi  jugul  impus  lui,  aşezat  de  cel  care  l-a  lovit”.  Adeseori 
lovirea  din  cuvânt  şi  mustrarea  din  el,  biciuindu-i  şi  pedepsindu-i 
pentru  cele  păcătuite  conştiinţa  celui  căzut,  devin  motiv  pentru  ci¬ 
neva  deja  chemat  la  mântuirea  prin  Hristos  să  sfărâme  jugul  lui 
Hristos.  Căci  cel  care  nu  suportă  chinul  de  la  mustrare  şi  de  la  învi¬ 
nuire,  devenit  nărăvaş,  asemenea  calului  şi  catârului,  şi  eliberându- 
se  de  Dumnezeu,  dar  slujind  păcatului,  este  nevrednic  de  bucuria  în 
Dumnezeu. 

De  aceea,  este  cu  mult  mai  bine  să  te  încrezi  în  cuvântul  de 
învăţătură  decât,  fiind  indignat,  să  sfărâmi  jugul  celui  care  te  loveş¬ 
te.  Totuşi,  cei  care  nu  l-au  sfărâmat,  ci  au  răbdat  cercetarea  de  învă¬ 
ţătură,  cei  care  sunt  numiţi  săraci  datorită  smereniei  inimii,  vor  fi 
păscuţi  de  către  El.  Căci  scopul  bunei  instruiri  este  păşunea  promi¬ 
să,  despre  care  vorbeşte  Mântuitorul:  «şi  va  intra,  va  ieşi  şi  păşune  va 
afla»1760.  Dar  şi  profetul  spune:  «îi  voi  paşte  în  păşune  grasă»1761.  în¬ 
cât  oamenii  săraci  se  vor  odihni  în  pace,  când  nu  neglijează  învăţă¬ 
turile  Domnului,  nici  nu  renunţă  când  sunt  mustraţi  de  El.  Dar  să¬ 
mânţa  celor  de  alt  neam  va  fi  ucisă  prin  foamete,  suferind  lipsa  hra¬ 
nei  din  cauza  jugului  sfărâmat. 

289.  «Ţipaţi,  porţi  ale  cetăţilor.  Să  strige  cetăţile  cele  tulburate, 
toţi  cei  de  alt  neam!  Pentru  că  fum  vine  de  la  miazănoapte  şi  nu  mai 


1758  In.  X,  14. 

1759  Mt.  V,  3. 

1760  In.X,  9. 

1761  Iez.  XXXIV,  14. 

poate  să  existe.  Şi  ce  vor  răspunde  regii  neamurilor?  Căci  Domnul  a 
întemeiat  Sionul  şi  prin  El  vor  fi  mântuiţi  cei  smeriţi  ai  poporului»1762. 

Spune:  «Porţi  ale  cetăţilor,  ţipaţi»l  Ameninţarea  este  încă  pen¬ 
tru  cei  de  alt  neam.  «Să  strige  cetăţile  cele  tulburate »!  Să  se  umple 
de  strigăt,  spune,  de  la  tulburarea  făcută  locuitorilor  de  frică.  Porţile 
să  ţipe,  din  cauza  asediului  adus  [asupra  lor].  Cetăţile  să  strige,  adi¬ 
că  cei  care  locuiesc  în  cetăţi.  Totuşi,  nici  cei  de  alt  neam  care  locu¬ 
iesc  la  ţară  să  nu  se  liniştească!  Căci  fumul  din  miazănoapte  îi  va 
cuprinde  pe  toţi,  cetăţi  şi  sate.  Fumul  vine  de  la  miazănoapte.  [Tex¬ 
tul]  înfăţişează  neputinţa  celor  de  alt  neam,  căci  nu  suportă  atacul 
fumului,  cu  atât  mai  mult  sunt  departe  de  a  rezista  la  focul  aprins 
de  cei  de  alt  neam. 

« Fum  vine  de  la  miazănoapte  şi  nu  mai  poate  să  existe»1763.  Fi¬ 
rea1764  fumului,  spune,  nu  este  în  propria  lui  subzistenţă1765,  nici  nu 
este  ca  fire1766  sau  corp.  Este  un  abur  înţepător,  înălţat  de  la  [materi¬ 
alele]  care  mocnesc  prin  ridicarea  focului.  Dacă  cei  de  alt  neam  sunt 
tulburaţi  de  fum,  a  cărui  fire  este  fără  subzistenţă1767,  ce  vor  spune 
regii  neamurilor,  care  văd  locul  lui  Israel  în  pace?  Ce  altceva,  decât 
că  « Domnul  a  întemeiat  Sionul  şi  prin  El  vor  fi  mântuiţi  cei  smeriţi  ai 
poporului »?  El  însuşi  a  pus  temeliile  neclătinate  ale  Sionului.  Dum¬ 
nezeu  însuşi  este  meşterul  şi  făcătorul  cetăţii  de  sus1?68.  în  ea  se  vor 
mântui  nu  cei  bogaţi  în  averi,  nici  cei  puternici  cu  trupul,  nici  cei  ce 
se  îndeletnicesc  cu  războiul,  ci,  spune,  « cei  smeriţi  ai  poporului », 
pentru  că  Dumnezeu  le-a  ales  pe  cele  slabe  ale  lumii,  ca  preaplinul 
puterii  Lui  să  stea  în  ei1769. 

290.  Totuşi,  ca  să  nu  fim  lipsiţi  complet  de  cercetarea  cea  după 
contemplare1770,  haide  să  încercăm,  dacă  este  posibil,  să  luăm  călău¬ 
zire  de  la  explicarea  numelor  pentru  înţelegerea  celor  spuse.  Nume- 


1762  Is.  XIV,  31-32. 

1763  Is.  XIV,  31. 

1764  cpuoiţ. 

1765  uitoaraciq. 

1766  ouoiwSriţ. 

1767  ăvvnoataioo,. 

1768  Evr.  XI,  10. 

1769  I  Cor.  I,  27. 

1770  Gecopia  „vederea  duhovnicească”. 

le  „filistean”  (phylistiaios )  găsim  că  este  tradus  în  limba  greacă  „cei 
căzuţi  de  beţie”1771.  De  aceea,  vezi  dacă  se  poate,  [interpretând]  ale¬ 
goric,  ca  pe  cei  beţi  şi  adulteri,  care  şi-au  dat  sufletul  lor  pentru  cu¬ 
pe  şi  potire  şi  apoi  umblă  mai  dezbrăcaţi  decât  un  pisălog,  conform 
proverbului1772,  pe  aceştia  îi  numeşte  „cei  căzuţi  de  beţie”,  adică  de 
excesul  de  băutură.  Aceştia  cad  de  beţie  pentru  că  nu  pot  să  se  ridi¬ 
ce  la  înălţimea  împărăţiei  lui  Dumnezeu,  Pavel  spunând  în  mod 
special:  «Beţivii  nu  vor  moşteni  împărăţia  lui  Dumnezeu»1773.  Sunt 
multe  căderi  şi  sunt  diferite  cauzele  pentru  care  cădem  de  la  înălţi¬ 
me  şi  nu  ajungem  la  răsplata  chemării  de  sus1774.  Dar  una,  şi  nu  cea 
mai  mică,  este  dorinţa  şi  silinţa  de  a  bea. 

De  aceea,  porţilor  acestor  beţivi  li  se  porunceşte  să  ţipe,  porţi 
prin  care  [vinul]  neamestecat  intrând,  atrage  cu  sine  o  mulţime  de 
rele.  Scriptura  porunceşte  ca  tocmai  căile  prin  care  păcatul  se  înfăp¬ 
tuieşte  să  se  întoarcă  spre  ţipăt,  ca  prin  gură  să  suspine  cel  care  să¬ 
vârşeşte  păcatul  beţiei  cu  gura.  Iar  cetăţile  acestor  porţi  sunt  chiar 
[organele]  de  simţ  ale  sufletului,  în  care  alcătuirile  gândurilor  rele  şi 
mulţimea  dorinţelor  şi  petrecerile  şi  beţiile  îşi  au  traiul.  Acestea  tul¬ 
burate  şi  agitate  de  închipuirile  făcute  lor  de  vin  nu  au  pacea  care 
covârşeşte  orice  minte1775  ,  ci  se  află  mereu  în  clătinare  şi  agitaţie. 
De  aceea  au  strigat. 


1771  Este  desigur  vorba  de  o  etimologie  populară,  care  dă  o  explicaţie  negativă  străinilor. 
Numele  de  filistean  în  grafia  TiaAcnaTivoc;  (şi  nu  cpuAionaîoc;  cum  spune  Sf.  Vasile)  ar  fi 
derivat,  după  părerea  mea,  prin  această  etimologie  populară  de  la  TraA<xia0ei<;  „bătut”, 
„căzut  (în  luptă)”  (de  la  verbul  TtaAouu)  „a  se  lupta”,  la  pasiv  „a  cădea  în  luptă”;  cf. 
năXaiopa  „cădere  în  luptă)  şi  substantivul  oivoq  „vin”.  Filistenii  erau,  într-adevăr,  re¬ 
numiţi  în  antichitate  pentru  producerea  berii.  Etimologia  reală  a  numelui  filistean  este 
incertă.  Ei  făceau  parte  din  aşa-numitul  grup  al  „oamenilor  mării”,  care  în  sec.  XII  îdHr. 
au  atacat  Egiptul,  fiind  respinşi  şi  apoi  colonizaţi  în  zona  fâşiei  Gaza  de  astăzi,  unde  au 
întemeiat  cetăţi  unite  într-o  federaţie  condusă  de  cinci  dintre  ele  (pentarhie).  în  egip¬ 
teană,  filistenii  apar  ca  prşt  (a  se  citi  convenţional  pereşet ,  adică  peleşet,  pentru  că  egip¬ 
tenii  redau  sunetul  /,  pe  care  nu  îl  aveau,  prin  r). 

1772  Pr.  XXIII,  31  (Septuaginta).  Biblia  sinodală  traduce  versetul  după  textul  ebraic,  care 
este  diferit.  Probabil  că  proverbul  este  de  origine  elenistică,  referindu-se  la  aspectul 
simplu,  drept  al  pisălogului  cu  care  se  pisează  în  piuliţă. 

1773  /  Cor.  VI,  10. 

1774  Filip .  III,  14. 

1775  Filip.  IV,  7. 

Acestora  vântul  de  la  miazănoapte  le  aduce  acum  fum,  despre 
care  Solomon  a  spus:  «Vântul  de  miazănoapte  e  uscat,  dar  cu  numele 
se  cheamă  cel  prielnic»1776,  adică  vântul  uscat.  Cel  care  îşi  înaltă  gâ¬ 
tul  mândru  înaintea  Celui  Atotputernic  şi-şi  întăreşte  inima,  acela  le 
aduce  fum,  prilej  de  lacrimi.  Pe  acesta  unii  îl  numesc  „prielnic”.  Dar 
cine  sunt  [aceştia],  dacă  nu  cei  care  au  judecata  minţii  distrusă  şi  cei 
care  arată  schimbat  părerile  despre  lucruri?  [Cine  sunt]  cei  care 
spun  amarului  dulce  şi  dulcelui  amar,  cei  care  consideră  lumina  în¬ 
tuneric  şi  întunericul  lumină1777?  Aceştia,  înşelaţi  de  cel  care  se 
transformă  în  înger  de  lumină,  spun  prielnic  la  cel  ce  este  strâmb1778 
şi  respins.  Că  „miazănoaptea”  este  luată  drept  puterile  potrivnice  es¬ 
te  clar  din  [textul]:  «Dinspre  faţa  miazănoaptei  vor  arde  relele»779, 
care  se  spune  în  viziunea  cazanului  care  clocoteşte.  Unii  ca  aceştia 
cad  de  la  a  mai  fi.  De  vreme  ce  nu  este  în  ei  Cel  care  este  în  mod  re¬ 
al1780,  de  aceea  se  spune:  «şi  nu  mai  poate  să  existe». 

291.  «Şi  ce  vor  răspunde  regii  neamurilor?  Căci  Domnul  a  înte¬ 
meiat  Sionul  şi  prin  El  vor  fi  mântuiţi  cei  smeriţi  ai  poporului»1781. 

De  aceea,  pentru  că  nimeni  dintre  cei  de  alt  neam  nu  poate  să 
fie  prin  ei  [înşişi],  ci  s-au  făcut  ca  şi  cum  n-ar  fi,  din  cauza  răutăţii 
lor  -  căci,  spune,  «Să  piară  păcătoşii  de  pe  pământ  şi  cei  fără  de  lege, 
ca  să  nu  mai  fie»1782,  nu  ca  şi  cum  ar  fi  mers  la  nimicire,  ci  ca  şi  cum 
ar  fi  separaţi  de  paza  lui  Dumnezeu,  Cel  care  cu  adevărat  este  Cel  ce 
este  -  ce  vor  spune  regii  lor,  văzând  o  asemenea  deosebire  între 
neamuri  şi  Sion?  Sau,  în  mod  clar,  vor  ajunge  la  înţelegerea  că  unii 
umblând  potrivit  neamurilor  sunt  în  clătinare  din  cauza  răutăţii  lor, 
iar  alţii  au  mintea  lor  curăţită.  Aceasta  (mintea)  se  numeşte  „Sion”, 
pentru  că  aici  este  un  turn  de  pază  al  întregii  firi.  Căci  ca  de  pe  un 
vârf  de  munte  se  văd  din  înălţimea  minţii  lumea  şi  buna  rânduială 


1776  Pr.  XXIII,  16  (Septuaginta). 

1777  Is.  V,  20. 


1778  Joc  de  cuvinte  între  ETiiSefjioţ,  „prielnic”,  care  înseamnă  la  bază  „de  dreapta”  şi 
avcaioţ  „strâmb”,  care  înseamnă  iniţial  „de  stânga”.  Se  sugerează  că  aceştia  confundă 
stânga  cu  dreapta. 

1779  Ier.  1, 14. 


1780  6  ovtgjc;  ojv  „Cel  care  este  fiind  (în  mod  real)”. 

1781  Is.  XIV,  32. 

1782  Ps.  CUI,  36  (Septuaginta  v.  35). 

din  ea  şi  prin  acestea  Dumnezeu.  Se  văd  însă  şi  lucrurile  vieţii  şi 
meschinăria  din  ele.  De  aceea,  după  cum  mintea,  scufundată1783  în 
vin  şi  în  celelalte  patimi,  cade  din  cauza  beţiei,  la  fel  şi  cel  curat  îl 
are  întemeietor  pe  Dumnezeu.  «Şi  prin  EI  vor  fi  mântuiţi  cei  smeriţi 
ai  poporului».  Fericiţi  cei  săraci1784  şi  vai  celor  bogaţi,  că  primesc 
mângâierea  lor17®5. 


1783  (kfJaimapevoc;  înseamnă  şi  „botezată”.  Sf.  Vasile  sugerează  că  şi  patimile  îşi  au  pro- 
priul  ritual  de  iniţiere,  care  se  opune  însă  total  tainei  Sf.  Botez.  Patima  botează  în  vin. 

CAPITOLUL  XV 


292.  «Cuvântul  Moabului»'786. 

Adună  laolaltă  cele  despre  Moab,  ca  să  poţi  înţelege  sensul 
profeţiei  împotriva  lor.  Din  Facere,  cele  despre  Lot,  care  l-a  născut 
din  fiica  cea  mare  pe  Moab,  tatăl  moabiţilor17®7.  Din  [cartea]  Numeri, 
cele  după  şarpele  de  aramă,  căci  «s-au  sculat  fiii  lui  Israel  şi  au  tăbă¬ 
rât  în  Obot.  Şi  sculându-se  din  Obot,  au  tăbărât  în  pustiul,  care  este 
în  faţa  Moabului»1768.  [Sunt]  încă  cele  despre  Balac1789,  care  era  fiul 
lui  Sefor,  regele  Moabului.  Vrând  ca  prin  blestem  să-l  distrugă  pe  Is¬ 
rael,  a  trimis  la  Valaam,  fiul  lui  Beor  din  Petor,  ghicitorul1790,  simbol 
al  desffâului  şi  al  idolatriei,  prin  care,  spune,  « S-a  pângărit  poporul 
cu  fiicele  lui  Moab  şi  i-au  chemat  la  jertfele  idolilor  lor»1791. 

Cercetează  şi  cele  despre  Rut1792,  cea  din  sămânţa  moabită  care 
s-a  lipit  de  Israel,  şi  atât  de  mult  a  fost  înnobilată,  încât  l-a  născut 
din  ea  nu  numai  pe  David,  ci  şi  pe  Domnul  nostru1793.  încearcă  din 
toate  părţile  să  găseşti  cuvântul  Moabului,  prin  care  Scriptura  le 
arată  pe  unele  ameninţător,  iar  pe  altele  prin  făgăduinţă.  Dar  toate 
sunt  spuse  cu  ascundere,  ca  vălul  lăsat  pe  citirea  Vechiului  Testa¬ 
ment  să  fie  ridicat  de  la  noi,  dacă  ne  întristăm  cu  adevărat 
întorcându-ne  spre  Domnul. 

293.  «Noaptea  va  pieri  Moabul,  căci  noaptea  va  pieri  zidul 
Moabului»1794. 


1786 

1787 

1788 

1789 

1790 

1791 


Is.  XV,  1. 

Fac.  XIX,  37. 
Num.  XXI,  10-11. 
Num.  XXII,  2. 
Num.  XXII,  5-6. 
Num.  XXV,  1-2. 


1792  Rut  I,  3. 

1793  Mt.  I,  5. 

1794  îs.  XV,  1. 

Pedeapsa  adusă  noaptea  este  mai  amară.  Căci  cel  care  suferă 
ziua  ceva  dintre  cele  neaşteptate,  are  lumina  însăşi  alinare  a  celor 
făcute.  Dar  noaptea  este  un  lucru  trist  prin  sine.  Dacă  se  adaugă  pa¬ 
timi  şi  nenorociri,  [acestea]  fac  [mai]  mare  creşterea  durerilor.  De 
aceea,  închipuieşte-mi  atacul  de  noapte  al  vrăjmaşilor,  asaltul  neaş¬ 
teptat,  robia  femeilor  şi  copiilor,  jefuirea  averilor,  uciderea  celor  ca¬ 
re  [le]  cad  în  mâini,  dărâmarea  zidului,  incendierea  cetăţii.  «Noap¬ 
tea  va  pieri  zidul  Moabului».  Căci  lipsit  de  incinta  zidurilor,  în  mod 
necesar  şi  cei  care  aveau  siguranţa  de  la  acestea  pier  deopotrivă. 

«De  aceea,  spune,  întristaţi-vă  pentru  voi  înşivă.  Căci  va  pieri  şi 
Dibonul,  unde  este  sanctuarul  vostru.  Acolo  vă  veţi  sui  să  plângeţi, 
întristaţi-vă  pentru  voi  înşivă »1795! 

Fericit  cel  care  îşi  are  sufletul  curat  şi  care  nu  are  propriul  mo¬ 
tiv  de  tristeţe.  Dar  pentru  că  iubirea  nu  caută  ceea  ce  este  al  său1796, 
când  un  mădular  suferă,  suferă  împreună  şi  acesta,  se  întristează  şi 
strigă,  potrivit  Apostolului1797,  care  îi  plângea  pe  mulţi  dintre  cei  ca¬ 
re  păcătuiseră  mai  înainte  şi  nu  se  pocăiseră.  Acesta  spune  iarăşi: 
«Căci  are  îmi  este  întristarea  şi  necurmată  durerea  inimii  mele  pentru 
fraţii  mei,  cei  de  un  neam  cu  mine  după  trup»1798.  Dacă  cineva  nu  este 
aşa,  ci  se  tăvăleşte  în  propriile  păcate,  acesta  să  se  tânguiască  pentru 
sine,  fiind  învins  de  către  vrăjmaşul  împotrivă  căruia  este  lupta. 
Tristeţea  acestuia  îl  bucură  pe  cel  care  îl  convinge  pe  el  la  simţire 
prin  cuvinte  de  învăţătură. 

După  cum  medicamentele  care  ard  şi  chinuiesc  curăţă  bubele, 
duhoarea  din  puroi,  rănile  putrezite  şi  face  trupurile  mai  potrivite 
pentru  cicatrizarea  locului,  mi  se  pare  că  un  asemenea  sens  are  [tex¬ 
tul]:  «întristaţi-vă  pentru  voi  înşivă»,  fiind  spus  către  cei  care  se 
mândresc  cu  ceva  înţelepciune.  Unii  ca  aceştia  sunt  întâistătătorii 
ereziilor,  cei  pierduţi  noaptea,  pentru  că  «oricine  face  rele  urăşte 
lumina  şi  nu  vine  la  lumină»1799.  Şi  pentru  că  cei  care  sunt  în  noapte, 
noaptea  [şi]  pier,  [tot]  noaptea  piere  şi  zidul  lor,  adică  fortăreţele  lor 


1795  Is.  XV,  2. 

1796 1  Cor.  XIII,  5. 

1797  Rom.  XII,  15. 

1798  Rom.  IX,  2-3. 

1799  In.  III,  20. 

sofistice,  în  care  aşezându-se  credeau  că  au  de  la  ele  suficientă  sigu¬ 
ranţă.  Căci  dialectica  ţine  ereziile  cunoaşterii  mincinoase,  ca  un  zid, 
care  [odată]  căzut,  sunt  nevoiţi  cei  cuceriţi  să  ţipe.  De  aceea,  « întris - 
taţi-vă  pentru  voi  înşivă»,  de  vreme  ce  au  pierit. 

294.  Dar  este  vrednic  de  distrugere  şi  Dibonul,  unde  a  fost  zi¬ 
dit  templul  vostru.  Să  observăm  [cuvântul]  Dibon,  fiind  atenţi  la 
tâlcuire.  Dibon  se  tâlcuieşte  „curgerea  lor”l8o°.  De  aceea  după  cum 
cuvântul  adevărului  este  solid  şi  statornic,  întemeiat,  iar  nu  mişcă¬ 
tor,  şi  cel  înrădăcinat  în  credinţă  este  comparat  cu  omul,  care  pune 
temelie  pe  stâncă1801.  Şi  mana  se  spune  că  era  ca  [un  grăunte]  de 
gheaţă  a  pământului1802,  cuvântul  dumnezeiesc  sugerând  ceva  strâns 
şi  puternic  prin  fixarel8°3.  La  fel  învăţăturile  potrivnice  şi  avocaţii  lor 
convingători  sunt  schimbătoare  şi  nestatornice,  neputând  să  stea  [în 
picioare].  Nici  tatăl  minciunii  nu  a  stat  în  adevăr1804.  De  aceea,  ne¬ 
statornicia  minciunii  este  numită  „curgere”.  Să  se  întristeze  cei  care 
zidesc  unele  ca  acestea,  cei  care  au  cuvinte  nestatornice  şi  neînte¬ 
meiate  despre  Dumnezeu. 

Acesta  este  jertfelnicul  care  a  fost  condamnat  pentru  pieirea 
Dibonului,  al  cărui  sanctuar  a  fost  zidit.  Suiţi-vă,  deci,  plângând,  nu 
jertfind,  ci  pocăindu-vă  pentru  cele  pentru  care  v-aţi  rugat  vreodată 
în  mod  rău,  pentru  că  rugăciunea  vi  s-a  făcut  păcat.  Cine  slujeşte 
creaturii  în  locul  Creatorului1805  şi  nu  se  închină  Fiului,  şi  nici  prin 
Fiul  Tatălui,  ci  îşi  fixează  propriile  învăţături  şi  îşi  aduce  jertfa  de  la¬ 
udă  pe  jertfelnice  străine,  unul  ca  acesta  să  strige,  fiindcă  tristeţea 
cea  după  Dumnezeu  îi  dă  mântuire  fără  părere  de  rău.  Acestea  sunt 
spuse  nu  doar  celor  care  au  ajuns  în  posesia  unei  păreri  despre 
Dumnezeu  din  învăţăturile  eretice,  dar  sunt  unii  care  acceptând  lu¬ 
cruri  nestatornice,  au  nădejdea  în  unele  ca  acestea,  neascultându-1 


1800 

1801 

1802 

1803 


Aluzie  la  rădăcina  3H  „a  curge”,  plus  sufixul  aramaizant  de  persoana  III  pl.  (]). 

Mt.  VII,  24. 
leş .  XVI,  14. 

Joc  de  cuvinte  între  Ttayioq  „solid”,  Trdyoc;  „gheaţă,  chiciură”  şi  rcfjţiq  „fixare,  strânge- 


1804  In.  VIII,  44. 

1805  Rom.  I,  25. 

pe  cel  ce  spune:  «Bogăţia  de  ar  curge,  nu  vă  lipiţi  inima  de  ea»lSo6. 
Dar  fiind  agitaţi  de  slava  trupului,  care  este  iarbă,  şi  slava  lor  este  ca 
floarea  ierbii1807.  Asemenea  este  şi  frumuseţea  din  trup  (carne)  şi 
sânge,  de  care  se  mândreşte  femeia  răuvoitoare,  comparată  cu  inelul 
din  râtul  unui  porcl8°8.  Şi  în  general  numele  Dibon  se  potriveşte  cu 
toate  cele  căzute,  încât  cineva  ar  spune  corect  că  cei  căzuţi  fie  în 
vieţuire,  fie  în  cuvânt  au  un  jertfelnic  pe  Dibon.  De  aceea,  strigând 
să  se  suie  cei  care  vreodată  s-au  mândrit  cu  aceasta. 

295.  « Pentru  Nebo  din  Moab  ţipaţi.  Pentru  tot  capul  pleşuv, 
pentru  toate  braţele  tăiate.  în  uliţele  lui  încingeţi-vă  cu  sac  şi  băteţi- 
vă  [pieptul]  pe  casele  lui  şi  în  străzile  lui  ţipaţi  toţi  cu  plângere.  Căci 
au  strigat  Heşbon  şi  Eleale,  până  la  Iahaţ  s-a  auzit  glasul  lui  (lor).  De 
aceea  coapsele  Moabului  strigă,  sufletul  lui  va  cunoaşte.  Inima 
Moabului  strigă  în  sine  până  la  Ţoar.  Căci  este  ca  o  junincă  de  trei 
ani,  la  urcarea  Luhitului  plângând  către  tine  se  vor  sui  pe  calea  din 
Horonaim.  Strigă  zdrobire  şi  cutremur.  Apa  de  la  Nimrim  va  fi  pustiu, 
căci  nu  va  fi  iarbă  verde.  Şi  aşa  se  va  mântui?  Căci  voi  aduce  peste  va¬ 
le  arabi  şi  o  vor  cuceri.  Căci  strigătul  a  ajuns  la  hotarul  Moabului,  la 
Eglaim  ţipătul  lui.  Iar  apa  Dibonului  se  va  umple  de  sânge.  Căci  îi  voi 
aduce  peste  Dibon  pe  arabi  şi  voi  pierde  sămânţa  Moabului  şi  a  lui 
Ariei  şi  voi  trimite  rămăşiţa  din  Adama  ca  târâtoarele  pe  pământ»1809 . 

îi  îndeamnă  la  tristeţea  cea  după  Dumnezeu1810  pe  cei  care  au 
căzut  din  cauza  gândurilor  minţii  omeneşti  şi  care  nu  s-au  dedicat 
ajutorului  Duhului,  ca  să  strige  pentru  pământul  învăţătorilor  nesă¬ 
nătoşi.  Căci  mi  se  pare  că  Scriptura  îi  numeşte  Nebo  în  enigmă  pe 
aceştia,  pentru  că  Nebo  se  tâlcuieşte  „şedere”1811.  Căci  sunt  unii  care 
şed  cu  sofisme  viclene  şi  prin  cuvântările  lor  rele  stau,  stricând  obi- 


1806  Ps.  LXI,  10  (Septuaginta  v.  11). 

1807  Is.  XL,  6. 

1808  Pr.  IX,  22. 


1809  Is.  XV,  3-9.  Sf.  Vasile  nu  urmează  întru  totul  textului  Septuagintei.  Interesant  că 
nici  împărţirea  în  capitole  nu  este  urmată:  ultimele  cuvinte:  „ca  târâtoarele  pe  pământ” 
apar  în  Is.  XVI,  1. 

1810  II  Cor.  VII,  10. 

18,1  Joc  de  cuvinte  în  ebraică  între  Î3Ş  nevo  Nebo,  numele  muntelui  din  Transiordania,  şi 
njj  nawe  „aşezare  pastorală”. 


344 


Sf.  Vasile  cel  Mare 


ceiurile  bune1812.  De  aceea,  trebuie  să  se  pocăiască  cei  instruiţi  în  în¬ 
văţăturile  lor  cele  rele  şi  să  strige  din  cauza  învăţăturii,  de  care  s-au 
mândrit. 

Aceasta  este  «pentru  tot  capul  pleşuv »:  să-i  înlăture  pe  învăţă¬ 
tori  şi  să  se  facă  goi  de  podoaba  de  la  ei,  să  dărâme  prin  traiul  bun 
sfaturile  acelea  ale  învăţăturilor  practice  [mincinoase],  şi  să  le  taie, 
ca  să  zicem  aşa,  prin  cuvântul  sănătos,  ca  toate  braţele  să  fie  tăiate, 
adică  sfaturile  practice  să  fie  aduse  la  mustrare  de  cuvântul  sănătos 
prin  separare  (analiză)  şi  cercetare  cu  de-amănuntul  a  învăţăturilor 
rele.  Iar  pentru  că  au  fost  conduşi  prin  pieţe  de  cei  răi,  porunceşte 
ca  aceştia  care  au  ales  viaţa  încercată  să-şi  bată  [pieptul]  în  pieţe, 
pocăindu-se  de  înşelarea  celor  care  i-au  condus  spre  plăcere, 
bătându-şi  [pieptul]  în  piaţă  şi  căutând  [calea]  strâmtă  şi  îngustă, 
pentru  ca  pocăindu-se  să  se  încingă  cu  sac  şi  să-şi  asume  o  înfăţişare 
de  jale,  ca  şi  cum  şi-ar  face  coapsele  să  strige  prin  cele  văzute  ale  lor, 
în  locurile  în  care  au  rătăcit  lăsând  urmele  pocăinţei  lor.  Pe  orice  ca¬ 
să  şi  în  toate  străzile  li  se  porunceşte  să  ţipe  cu  plângere.  Căci  a  nu¬ 
mit  „case”  cele  înalte  şi  goale  ale  învăţăturilor,  iar  „străzi”  ale 
Moabului  cele  [care  erau]  ca  separări  (analize)  ale  sensurilor. 

296.  De  aceea,  dacă  este  cineva  fie  semeţit  pe  înălţimi  împo¬ 
triva  cunoaşterii  lui  Dumnezeu1813,  fie  într-o  separare  (analiză)  dia¬ 
lectică  a  cuvintelor  şi  problemelor,  care  par  să  trateze  în  mod  dis¬ 
tinct  despre  fiecare  dintre  subiecte,  [acela]  să  ţipe  cu  pocăinţă,  ca  să 
se  împlinească  ceea  ce  s-a  scris,  Scriptura  poruncind  să  se  strige  în 
pieţe,  pe  case  şi  în  toate  străzile.  Trebuie  ca  acestea  să  se  întâmple  şi 
pentru  că  Heşbon  a  strigat.  Căci  Heşbon  se  tâlcuieşte  „gând”1814, 
Eleale  „suişul  lui  Dumnezeu”1815,  iar  Iahaţ  „poruncă  ce  a  fost”'8'6. 


18,2 I  Cor.  XV,  33. 

18,3  II  Cor.  X,  5. 

1814  în  ebraică,  într-adevăr,  ]i2!pn  Heşvon  înseamnă  „cugetare”,  „gând”.  Este  un  joc  de 
cuvinte  cu  numele  cetăţii,  care  foarte  probabil  are  o  altă  etimologie. 

1815  Etimologic,  toponimul  £7  a/e  vine  într-adevăr  de  la  el  „Dumnezeu”  şi  ver¬ 

bul  nSy  ‘ala  „a  urca”.  Foarte  probabil  se  referea  Ia  o  înălţime,  un  sanctuar,  dedicat  unei 
divinităţi  locale  identificate  cu  zeu  suprem  canaanit  EL 

1816  Posibil  să  se  sugereze  o  etimologie  populară  bazată  pe  paronimia  între  Yahaţ, 
numele  localităţii  (HALOT  îl  pune  în  legătură  cu  arabul  wahsat  „porţiune  de  pământ”) 
şi  ^5P  ya‘aţ  „a  sfătui”  (de  unde  HSŞ?  ‘eţa  „sfat”).  Este  însă  doar  o  supoziţie. 

Deci,  «a  strigat  Heşbon»,  adică  mărturiseşte  clar  că  învăţăturile 
moabiţilor  sunt  gânduri  omeneşti,  iar  nu  descoperiri  ale  tainelor 
dumnezeieşti.  «Şi  Eleate».  Şi  el  strigă  prin  lucruri,  că  aceia  care  se 
dedau  învăţăturilor  [mincinoase]  se  poartă  neruşinat  împotriva  lui 
Dumnezeu  şi  [I]  se  împotrivesc.  Aceasta  este  „urcarea  lui  Dumne¬ 
zeu”,  ridicarea  semeţiei  pe  înălţimi.  «Şi  Iahaţ».  Chiar  dacă  pare  că 
este  o  poruncă  ce  a  fost,  nu  este  cu  adevărat  o  poruncă,  [ci]  un 
comportament  cu  asprime  faţă  de  viaţă,  pentru  convingerea  şi  pri¬ 
mirea  învăţăturilor  rele  insinuate  de  către  cugetul  rău.  De  aceea, 
mai  înainte  se  spune:  «Toate  braţele  tăiate »,  pentru  ca  dacă  vreun 
învăţător  rău  înşală  cu  credinţele  mincinoase  sufletele  celor  care  îl 
urmează  şi  pentru  că  ţine  la  o  viaţă  mai  aspră,  cei  care  s-au  pocăit 
pentru  că  s-au  dedicat  unui  asemenea  învăţător  îşi  vor  tăia  braţele, 
adică  felul  de  viaţă  practic.  Taie,  ca  să  zicem  aşa,  pletele  acestuia  şi 
le  înstrăinează  de  corpul  lor,  pentru  că  drept  cap  îi  au  [acum]  pe  în- 
tâi-stătătorii  trupului  Bisericilor.  Şi  totuşi,  acum  Iahaţ  strigă,  pentru 
că  asprimea  arătată  în  trai  este  o  momeală  pentru  convingerea  de 
adevăr.  Deci,  aceasta  este  cauza  pentru  care  ţipă  cu  plângere,  căci 
«au  strigat  Heşbon  şi  Eleate  până  la  Iahaţ». 

297.  «De  aceea  coapsa  Moabului  strigă»1817. 

Coapsa  este  luată  în  multe  locuri  drept  procreare.  Căci  « era 
încă  în  coapsele  tatălui  său  -  în  mod  clar  Levi  era  [în  coapsele]  lui 
Avraam  -  când  l-a  întâmpinat  Melchisedec»lSl8 ,  şi:  «să  fie  coapsele 
voastre  încinse»18'9.  Considerăm  că  se  spune  în  enigmă  să  [ne]  limi¬ 
tăm  dorinţele  slujitoare  pentru  procreare1820.  De  aceea  plângerea 
pusă  pe  Moab,  facându-se  cauză  a  vieţii  chibzuite,  strigă  pentru  ţi¬ 
pătul  din  Heşbon,  din  Eleale  şi  din  Iahaţ.  « Sufletul  lui,  spune,  va  cu¬ 
noaşte».  Scriptura  arată  deja  parcursul  celor  care  au  făcut  cele  spuse 
înainte  pentru  pocăinţă. 

« Inima  Moabului  strigă  în  sine  până  la  Ţoar»l8zl. 


Is.  XV,  4. 


1817 

1818  Evr.  VII,  10. 

1819  Ic.  XII,  35. 

182°  <,£  yasjje  consideră  aici  că  dorinţa  trupească  trebuie  folosită  doar  pentru  naşterea 
de  copii. 

1821  Îs.  XV,  5. 

Ţoarul  este  acela  unde  Lot,  plecând  din  Sodoma,  a  putut  să 
ajungă.  îngerii  doreau  să  urce  în  munte  şi  i-au  zis:  « Mântuieşte-ţi 
sufletul  Nu  te  uita  înapoi  şi  nu  sta  prin  ţinuturile  din  preajmă.  Mân- 
tuieşte-te  în  munte,  ca  să  nu  fii  prins  împreună  [cu  ceilalţi].  Iar  el  le-a 
zis:  Te  rog,  Doamne,  să  nu  mă  cuprindă  relele  şi  să  mor.  Iată  cetatea 
aceasta  este  aproape,  ca  să  fug  în  ea.  Oare  nu  e  mică?  Şi  sufletul  meu 
va  trăi»1822.  De  aceea  s-a  chemat  numele  cetăţii  Ţoar,  adică  „mi¬ 
că”1823. 

De  aceea,  inima  Moabului  strigă  în  sine  până  la  Ţoar,  care  se 
află  chiar  în  munţii  Palestinei.  Deci,  indicând  pocăinţa  fermă  şi  pu¬ 
ternică  sau  plângerea  grea  din  cauza  lovirii  celor  care  au  lucrat  cu 
răutate.  Scriptura  ne  arată  distanţa  până  la  care  se  face  auzit  strigă¬ 
tul  Moabului.  Pocăinţa  cere  ca  mai  întâi  cineva  să  strige  în  sine  şi 
să-şi  zdrobească  inima;  apoi,  să  se  facă  şi  un  bun  exemplu  pentru  al¬ 
ţii,  pregătindu-se  să  fie  auzit  şi  făcând  cunoscut  modul  pocăinţei. 

Este  o  junincă  de  trei  ani,  adică  este  desăvârşită  ca  vârstă.  Căci 
juninca  de  trei  ani  are  deja  puterea  să  fete  şi  să-şi  pună  grumazul  la 
jug.  Deci,  ca  să  arate  că  este  propriu  celor  care  se  pot  întoarce  să  fie 
desăvârşiţi  după  vârsta  omului  şi  să  aibă  raţiunea  capabilă  să  se  su¬ 
pună  sub  jugul  adevărului,  a  spus  „junincă  de  trei  ani”.  De  la  cel  care 
nu  este  încă  desăvârşit  între  oameni  după  vârstă,  şi  nici  nu  are  min¬ 
tea  împlinită,  ci  este  încă  necopt  din  cauza  micimii  (tinereţii),  nu  se 
cer  faptele  pocăinţei.  De  aceea  şi  în  Facere,  cerând  Avraam  semn  de 
la  Dumnezeu  şi  spunând:  «Stăpâne  Doamne,  după  ce  voi  cunoaşte  că 
voi  moşteni  pământul?  Dumnezeu  i-a  zis:  Ia-mi  o  junincă  de  trei  ani 
şi  un  berbec  de  trei  ani »l824,  prin  cei  trei  ani  arătând  desăvârşirea 
animalelor  şi  capacitatea  de  a  făta.  Turtureaua  şi  porumbelul  nu 
sunt  limitaţi  la  vârstă1825,  pentru  că  aceste  animale  încep  să  facă  pui 
repede. 

298.  «La  urcarea  Iubitului  plângând  se  vor  sui»1826. 


Fac.  XIX,  17-20. 

1823  Deja  în  textul  masoretic,  numele  Ţoar  este  pus  în  legătură  cu  npţJO  miţ'ar 
„mic",  „mărunt".  Este  însă  vorba  de  o  etimologie  populară. 

1824  Fap.  XV,  8-9. 

1825  Fap.  XV,  9. 

1826  Is.  XV,  5. 

începutul  bucuriei  este  plângerea  cea  bună,  iar  al  ridicării  şi  al 
urcuşului  către  cele  de  sus  este  tristeţea  cea  după  Dumnezeu.  De 
aceea,  şi  Apostolul  se  bucură  de  întristări,  văzând  că  vorbele  lui 
conduc  spre  simţire  şi  lucrează  în  ei  tristeţea  cea  după  Dumne¬ 
zeu1827,  pocăinţa  spre  mântuire,  fără  părere  de  rău.  Cei  care  plâng 
pentru  faptele  rele  şi  gândurile  lor  rele  nu  vor  mai  coborî,  nici  nu 
vor  intra  în  cele  mai  de  jos  ale  pământului,  ci  se  vor  urca  folosindu- 
se  de  tristeţea  cea  către  Dumnezeu  ca  de  o  călăuzire  în  înălţarea  în 
sus. 

«Strigă  zdrobire  şi  cutremur»1828.  Mustrând  şi  ocărând,  Scrip¬ 
tura  zdrobeşte  dorinţa  cea  rea  şi  produce  ca  un  cutremur  gândurilor 
crescute  rău  ca  să  fie  dezrădăcinate,  iar  cuvintele  sănătoase  să  fie 
puse  în  locul  [lor].  De  aceea,  «inima  zdrobită  şi  smerită  Dumnezeu 
nu  o  urgiseşte»1829.  Căci  fiind  fixat  obiceiul  în  a  păcătui  şi  fără  să  fie 
cutremurat,  păcătoşii  nu  pot  nici  plânge,  nici  nu  pot  urca  în  sus. 
Dar  fiind  cutremurată  starea  netrebnică  şi  sufletul  suferind  ca  un 
cutremur  şi  o  agitaţie  din  cauza  învăţăturilor  rele,  strigătul  se  face 
auzit,  spre  folosul  celor  care  îl  aud. 

299.  « Apa  de  la  Nimrim  va  fi  pustiu»1830. 

Apa  credinţei  mincinoase  care  înainte  curgea  din  plin  şi  mult 
spre  vătămarea  celor  care  o  primeau  va  fi  nimicită,  spune,  şi  va  fi 
pustiu.  Dar  dacă  ar  fi  să  se  ştie  puterea  numelui,  s-ar  lua  un  imbold 
pentru  a  atinge  mai  bine  cugetul  minţii  profetice  şi  cele  arătate  de 
nume  s-ar  potrivi  cu  faptele.  Atât  că  apa  aceasta  este  opusă  apei 
odihnei1®31,  cu  care  Domnul  îi  creşte  pe  cei  păstoriţi  de  El,  şi  apei  din 
care  Domnul  dă  celor  care  cred  în  El,  din  care  cel  învrednicit  să  bea 
are  în  el  izvor  de  apă  curgătoare  spre  viaţă  veşnică1®32.  Dar  aşa  de 
mizerabilă  şi  de  vrednică  de  nimic  este  apa  aceasta,  încât  nu  face  să 
crească  nimic,  decât  iarbă,  dar  şi  aceasta  nu  va  mai  fi.  Adică  suflete- 


1827  II  Cor.  VII,  9. 

1828  Îs.  XV,  5. 

1829  Ps.  L,  18  (Septuaginta  v.  19). 

1830  Is.  XV,  6. 

1831  Ps.  XXII,  2. 

1832  In.  IV,  14. 

le  crescute  în  slava  aceasta  vremelnică  şi  repede  stinsă  a  lumii  se  vor 
ofili  repede,  cuvântul  care,  ca  să  zic  aşa,  le  adăpa  fiind  pustiit. 

«Şi  oare  nu  aşa  se  va  mântui »l833?  Scriptura  arată  că  Moabul 
urmând  să  fie  izbăvit  va  fi  mântuit  pe  oarecare  căi  şi  metode,  iar 
prin  pedepse  mai  chinuitoare  va  fi  condus  spre  mântuire.  Căci 
« Moabul  va  fi  nimicit»  şi  «Vd  pieri  noaptea »  şi  altele  câte  s-au  spus, 
fac  referire  la  faptul  că  acestea  se  fac  pentru  a  o  mântui. 

«Căci  voi  aduce  peste  vale  arabi»1*3*.  Cei  dintâi  vor  fi  mântuiţi 
prin  plângere,  iar  ceilalţi,  care  au  o  inimă  nepocăită,  prin  nenoroci¬ 
rea  adusă  de  arabi.  Arabii  sunt  „cei  de  seară”1835.  Sau  poate  că  puteri¬ 
le  asemănătoare  întunericului  sunt  numite  aici  „arabi”,  prin  care 
sunt  trimise  loviturile  pedepsitoare  celor  care  au  inima  nepocăită. 

« Căci  strigătul  a  ajuns  la  hotarul  Moabului,  la  Eglaim  ţipătul 
lui»1*36.  Hotarul  Moabului  se  numeşte  Eglaim.  Oricum,  se  tâlcuieşte 
„care  aparţine  berbecilor”1837,  numit  după  animalul  conducător  şi 
stăpânitor.  Deoarece  acelaşi  poate  fi  şi  limită  a  ţării  şi  început,  hota¬ 
rul  Moabului  îşi  ia  aici  denumirea  de  la  început.  Şi  ţipătul  lui  le-a 
umplut  pe  toate. 

300.  Iarăşi  numeşte  apă  învăţătura,  care  spune  că  este  plină  de 
sânge,  pentru  că  cei  care  tâlcuiesc  s-au  făcut  vinovaţi  de  moarte  faţă 
de  cei  pe  care  îi  învaţă.  Se  foloseşte  atunci  potrivit  pentru  cuvintele 
nimicitoare  şi  care  pierd  sufletele  de  cuvântul  profetic  care  spune: 
« Iar  apa  Dibonului  se  va  umple  de  sânge.  Căci  îi  voi  aduce  peste 
Dibon  pe  arabi  şi  voi  pierde  sămânţa  Moabului»1*38,  care  nu  trece  la 
[fapte]  mai  bune,  ci  rămâne  între  cei  care  nu  intră  în  Biserica  Dom¬ 
nului. 

« Sămânţa  Moabului».  Nu  vor  intra  moabiţii  în  Biserica  Dom¬ 
nului  până  la  a  zecea  generaţie  şi  până  în  veac.  Scriptura  ameninţă 
să  îndepărteze  ceea  ce  numeşte  sămânţa  lui  Ariei.  Ariei  se  tâlcuieşte 


1833  Is.  XV,  7. 

1834  Is.  XV,  7. 

1835  Joc  de  cuvinte  între  31Ş?  ‘arav  „arab”  şi  -11!  erev  „seară”. 

1836  Îs.  XV,  8. 

1837  Denumirea  se  referă  mai  degrabă  la  „viţel”,  nu  la  berbec. 

1838  Is.  XV,  9. 

„leu”1839  la  evrei.  De  aceea,  despre  cei  ucigaşi  şi  Domnul  spune  că 
sunt  de  la  diavolul  în  cele  ce  vorbeşte  cu  iudeii,  văzându-le  planul 
lor  ucigaş  împotriva  Lui.  Căci  «voi  sunteţi  din  tatăl  vostru  diavo¬ 
lul»1840  şi  faceţi  lucrările  tatălui  vostru.  Acela  a  fost  ucigaş  de  oameni 
de  la  început.  De  aceea,  sămânţa  lui  Moab  sunt  cei  apostaţi  de  la  Bi¬ 
serică,  iar  sămânţa  lui  Ariei  sunt  cei  care  respiră  ucidere  împotriva 
fraţilor  şi  prin  cuvinte  nimicitoare  aduc  moarte  sufletelor  acestora. 

După  acestea  spune  «rămăşiţa  din  Adama  -  care  înseamnă 
„pământ  virgin”1841,  din  care  a  fost  făcut  trupul  lui  Adam  -  voi  trimite 
ca  târâtoarele  pe  pământ»'842,  adică  rămăşiţa  oamenilor  care  cugetă 
la  cele  pământeşti,  de  aceea  se  nasc  târâtoare  şi  [şerpi]  veninoşi  din 
răutăţile  lor.  Târâtoare  pentru  că  au  căzut  de  la  înălţimea  pe  care 
stăteau  după  starea  cea  dintâi,  iar  [şerpi]  veninoşi  din  cauza  nimici¬ 
rii  însoţitorilor.  Scriptura  spune  că  pe  aceştia  îi  trimite.  De  aceea, 
după  moabiţii  dintâi,  despre  care  se  spun  cele  bune,  dacă  rămâne 
cineva  pe  pământ,  se  aseamănă  şarpelui,  despre  care  se  spune:  «Vei 
mânca  pământ  toate  zilele  vieţii  tale»1843.  Acesta  este  trimis  ca  târâ¬ 
toare.  Mănâncă  pământ  cel  care  seamănă  în  trup  şi  din  trup  (carne) 
seceră  stricăciunea1®44. 


1839  în  ebraică,  într-adevăr,  rr“!Ş  'arie  înseamnă  „leu”.  Ariei  însă  s-ar  traduce  mai  exact 
„leul  lui  Dumnezeu”. 

1840  In.  VIII,  44- 

1841  Numele  □"]$  Adam  „om”  este  pus  în  legătură  cu  'adama  „pământ  roşiatic”. 

1842  Is.  XV,  9. 

’843  Fac.  III,  14. 

1844  Gal.  VI,  8. 

CAPITOLUL  XVI 


301.  «Oare  nu  este  stâncă  pustie  muntele  fiicei  Sionului?  Căci 
vei  fi  ca  puiul  luat  de  la  o  pasăre  care  a  zburat,  fiică  a  Moabului.  De 
aceea,  Arnonule,  mai  multe  sfătuieşte.  Faceţi-i  acoperământ  pentru 
plângere  tot  [timpul].  în  întunericul  de  miazăzi  vor  fugi;  s-au  tulbu¬ 
rat.  Să  nu  fi  dus.  Vor  locui  lângă  tine  fugarii  din  Moab.  Vă  vor  fi  scă¬ 
pare  de  la  faţa  celui  care  [vă]  urmăreşte,  pentru  că  a  fost  luată  alian¬ 
ţa  ta  şi  conducătorul,  care  călca  pământul,  a  pierit.  Şi  se  va  ridica  un 
tron  cu  milă  şi  va  şedea  pe  el  cu  adevăr  în  cort  David1845,  judecând  şi 
căutând  judecata  şi  grăbind  la  dreptate»1846. 

Cuvântul  este  încă  pentru  Moab.  « Oare  nu  este  stâncă  pustie 
muntele  fiicei  Sionului»1847?  îl  mustră  pentru  dispreţul  Iui,  cu  care  a 
dispreţuit  Sionul,  insinuând  că  muntele  este  o  stâncă  pustie,  pentru 
că  nici  nu  are  o  mărime  remarcabilă,  nici  nu  poate  permite  foloasele 
din  agricultură  încât  nu-i  hrăneşte  pe  locuitori  şi  nici  pe  cei  care  îl 
administrează. 

Cel  care  susţine  acestea  despre  munte  şi  îl  bârfeşte, 
îngâmfându-se  cu  aroganţă  şi  pe  sine  semeţindu-se  cu  obrăznicie  şi 
trufie,  va  fi  asemenea  unui  pui  părăsit  de  pasărea  care  îl  încălzea, 
când  zboară  speriată  din  cuib,  lăsându-1  singur  pe  cel  pe  care  l-a 
crescut.  Una  pleacă  fugind,  dar  celălalt  este  uşor  de  prins  de  cel  care 
îl  vrea.  Căci  vulturul  sau  alta  dintre  păsările  mari  care  pot  să  se  înal¬ 
ţe  cu  mult  de  la  pământ  este  în  afara  vătămării  de  la  cei  care  încear¬ 
că  [să  îl  prindă],  dar  tu  vei  fi  ca  un  pui,  care  are  nevoie  de  ajutor 
străin  pentru  hrană,  care  tocmai  a  ieşit  din  ou,  [care]  nu  [are]  corpul 
acoperit  de  pene  groase,  ci  are  încă  nevoie  de  un  acoperământ  de  la 


1845  Sf.  Vasile  înţelege  că  David  însuşi  va  sta  pe  tron.  O  altă  lectură  a  textului  este  că  ci- 
neva  (viitorul  rege)  va  şedea  pe  tron  în  cortul  lui  David. 

1846  ls.  XVI,  1-5. 

1847  Is.  XVI,  1. 

alţii  ca  să  fie  încălzit  noaptea  şi  să  nu  fie  ars  [de  soare]  ziua.  Deci, 
mama  fiind  surghiunită,  vei  fi  luat  din  cuib,  fiind  [prea]  slab  pentru 
apărare  şi  neputincios  pentru  fugă.  Dar  acelaşi  este  şi  cel  care  te  ia 
din  cuib  şi  cel  care  o  urmăreşte  pe  mama  care  te  acoperea. 

Este  clar  că  sufletele  crescute  de  un  duh  rău  şi  nestatornic, 
când  întâlnesc  pe  cineva  care  le  goneşte  în  chip  nobil  prin  fapte  bu¬ 
ne  şi  prin  chemarea  numelui  lui  Hristos,  fiind  pustiite  printr-o  bună 
pustiire,  sunt  mai  uşor  de  câştigat  pentru  creşterea  în  Hristos,  care 
duce  la  desăvârşire.  Vei  fi,  fiica  Moabului,  pentru  că  ai  fost  mustrată 
pentru  slăbiciunea  ta,  o  rămăşiţă.  Ce  vei  fi,  fiica  Moabului?  Ceea  ce 
eşti,  aceea  vei  fi  arătată.  Ai  uitat  de  naşterea  ta  modestă,  căci  te-ai 
născut  dintr-un  tată  care  a  provenit  dintr-o  căsătorie  luată  prin  furt, 
căci  mama  s-a  folosit  de  noapte  şi  de  vin  pentru  furtul  seminţei  pa¬ 
terne1848. 

302.  «De  aceea,  Arnonule,  mai  multe  sfătuieşte»1849. 

De  vreme  ce  sfaturile  cele  dintâi  nu  te-au  ajutat  cu  nimic, 
Arnonule,  nici  să  filosofezi  multe  despre  învăţăturile  împletite  după 
toată  filosofia,  continuă,  dacă  ţi  se  pare,  cu  [alte]  sfaturi.  Se  pare  că 
Arnonul  este  chemat  în  glumă  şi  ironic  la  sfaturi  fără  sens,  pentru  ca 
săturându-se  de  sfaturile  lui  zadarnice  şi  învăţând  inutilitatea  lor,  să 
ajungă  astfel  la  învăţătura  sănătoasă. 

Arnonul  este  o  localitate  moabită  şi  [plecând]  de  la  unul  Scrip¬ 
tura  ne  arată  întregul  loc  al  Arabiei.  Dar  numele  Arnonului  a  fost 
preferat,  datorită  sensului  tâlcuit  din  el.  Căci  Arnon  se  tâlcuieşte 
„luminarea  lor”l85°.  Pentru  că  mai  ales  cei  care  suferă  de  părerea  ma¬ 
rii  [lor]  înălţări  în  înţelepciune  cred  că  mintea  lor  se  află  în  lumină, 
fiind  însă  în  adevăr  întunecaţi  cu  cugetul  şi  înstrăinaţi  de  Dumne¬ 
zeu,  se  face  cuvântul  către  cei  care  se  cred  în  lumina  cunoştinţei. 


1848  Fac.  XIX,  33-37. 

1849  Is.  XVI,  2-3. 

1850  Toponimicul  iii-]}?  Arnon,  aplicat  unui  râu  din  Iordania,  este  explicat  prin  etimolo- 
gia  populară  ca  provenind  de  la  “1ÎK  ’or  „lumină”  şi  sufixul  pronominal  aramaizant  de 
pesoana  III  pl.  (]),  „a  lor”.  Numele  i-ar  proveni  mai  degrabă  (cf.  HALOT)  de  la  pfc  ’oren 
„laur”,  plantă  care  probabil  creştea  abundent  pe  mal. 

303.  Apoi  îndeamnă:  «Faceţi-i  acoperământ  pentru  plângere  tot 
[ timpul]»1651. 

Nadab  şi  Abiud,  aducând  foc  străin  la  jertfelnic,  au  fost  arşi1®52. 
Şi  cei  care  nu  primesc  lumina  adevărată,  ci  îl  primesc  pe  cel  care  se 
schimbă  în  înger  de  lumină1853,  dacă  îşi  dau  seama  că  sunt  într-o  ilu¬ 
zie  a  cunoaşterii,  fiind  căzuţi  de  la  adevăr,  în  mod  necesar  vor  jeli. 
De  aceea,  Scriptura  transmite  un  îndemn  către  cei  care  poartă  grijă 
de  ei  şi  spune:  «Faceţi-i  acoperământ  pentru  plângere  tot  [tim¬ 
pul]»1854.  Cei  care  produc  tristeţe  celor  care  au  păcătuit,  fie  în  viaţă, 
fie  în  cunoaştere,  ca  unii  să  ajungă  să  plângă  în  mod  fericit,  aceştia 
fac  acoperământ  pentru  plângere.  Eu  însumi  i-am  văzut  pe  unii  cu¬ 
prinşi  de  tristeţe  adâncă,  închizându-se  în  odaie  şi  blocând  orice 
trecere  a  luminii  şi,  ca  să  zic  aşa,  răzbunându-se  pe  ei  înşişi  prin  pe¬ 
trecerea  în  întuneric. 

De  aceea,  pentru  ca  părerea  de  sine  obişnuită  de  înţelepciune 
-  de  vreme  ce  ei  sunt  rătăciţi  în  cuget,  fiind  în  adevăr  întuneric,  dar 
crezând  că  este  lumină  -  să  nu  le  afecteze  simţirile,  spune:  «Faceţi- 
le  acoperământ  pentru  plângere»,  pentru  ca  încuind  înşelarea  de  la 
eterodocşi,  să  facă  loc  luminii  celei  adevărate  să  strălucească  în  ini¬ 
mile  celor  care  au  crezut  în  ea.  Până  să  vină  ziua  Domnului,  în  care 
toate  neamurile  pământului  îşi  vor  bate  [pieptul],  după  cum  este 
spus  în  [cartea  lui]  Zaharia:  «Va  spori  tânguirea  în  Ierusalim  precum 
tânguirea  pentru  o  livadă  de  rodii  tăiată.  Şi  pământul  îşi  va  bate 
[pieptul]  fiecare  seminţie  aparte,  seminţia  casei  lui  David  apare  şi  fe¬ 
meile  lor  aparte,  seminţia  casei  lui  Natan  apare  şi  femeile  lor  aparte, 
toate  seminţiile  aparte,  fiecare  seminţie  aparte  şi  femeile  lor  apar¬ 
te»1855,  voi,  care  învăţaţi  poporul  şi  îi  întoarceţi  pe  cei  ce  au  păcătuit 
în  toată  vremea  vieţii,  faceţi-i  acoperământ  de  plângere,  ca  cei 
oprimaţi  de  răutate  înainte  să  fie  aduşi  prin  cuvântul  vostru  să  plân¬ 
gă  în  mod  fericit. 


1851 

1852 

1853 

1854 

1855 


Is .  XVI,  3. 
Lev.  X,  1. 


Adică  pe  diavol  -  cf.  II  Cor.  XI,  14.. 
Is.  XVI,  3. 

Zah.  XII,  11-14. 

304.  «în  întunericul  de  miazăzi  vor  fugi»1856. 

Se  pare  că  vremea  de  amiază  a  zilei  are  lumina  mai  străluci¬ 
toare  şi  mai  clară.  Adevărul  poate  fi  observat  din  zidirea  lumii  de  că¬ 
tre  care  sunt  devotaţi  cu  pricepere  raţiunilor1857  din  zidire,  cei  care 
trăiesc  în  lume  şi  sunt  luminaţi  în  jur  de  înţelepciunea  lui  Dumne¬ 
zeu,  dar  suferă  de  necunoaşterea  lui  Dumnezeu,  aceştia  sunt  cei  ca¬ 
re  se  găsesc  în  întunericul  de  la  miazăzi,  pentru  că  lucrurile  au  o 
miazăzi,  dar  în  sufletele  celor  care  nu  cunosc  se  află  întunericul.  De 
aceea  unii  ca  aceştia  fug  în  întunericul  de  la  miazăzi,  s-au  tulburat, 
pentru  că  învăţăturile  lor  nu  diferă  cu  nimic  de  vedenia  pe  care  şi-o 
închipuie  cei  care  au  înnebunit. 

Iar  tulburarea  este  interpretarea  întunericului  de  la  miazăzi, 
pentru  că  cei  purtaţi  de  vreo  patimă  a  gândurilor  nici  nu  cred  că 
soarele  străluceşte,  nici  că  în  aer  este  lumină.  De  aceea,  este  clar  o 
tulburare  şi  o  nebunie,  când  lucrurile  atât  de  vizibile  ne  vestesc  pu¬ 
terea  Făcătorului,  să  se  îndrepte  spre  idoli  şi  născociri,  să  le  îndum- 
nezeiască  pe  cele  ce  nu  sunt  şi  adeseori  prin  învăţături  eretice  să  se 
ţină  afară  de  la  adevăr  şi  să  petreacă  în  întuneric  ieşind,  ca  să  zic 
aşa,  din  lumină. 

«Să  nu  fi  dus»'858.  Scriptura  ne  îndeamnă  să  nu  fim  duşi  de 
[puterea  de]  convingere  a  eterodocşilor.  Căci  este  clar  o  nebunie  să 
urmăm  celor  tulburaţi.  Şi  este  cunoscut  că  ei  sunt  tulburaţi.  Sunt 
afară  din  calea  care  duce  la  Dumnezeu.  Nu  te  folosi  de  ei  drept  că¬ 
lăuze,  ca  să  nu  fii  dus  vreodată  de  ei  spre  râpă  şi  groapă.  « Dacă  orb 
pe  orb  ar  călăuzi,  amândoi  ar  cădea  în  groapă»1859. 

305.  «Vor  locui  lângă  tine  fugarii  din  Moab»l86°. 

După  acestea  i  se  spune  fiicei  Sionului  de  către  Dumnezeu  cel 
bun  şi  iubitor  de  oameni  despre  moabiţii  care  se  întorc  şi  vor  locui 
lângă  ea,  care  fugind  de  Dumnezeu  cu  mult  timp  înainte,  se  vor  în¬ 
toarce  la  Stăpânul  lor.  «Vor  locui  lângă  tine  fugarii  din  Moab».  Şi 
aceştia,  spune,  vor  fi  acoperiţi  de  voi,  fără  să  sufere  nimic  de  la  faţa 


1856  Is.  XVI,  3. 

1857  Xoyov. 

1858  Is.  XVI,  3. 

1859  Mt.  XV,  14. 

1860  Is.  XVI,  4. 

celui  care  [îi]  urmăreşte.  Cei  care  erau  cândva  aliaţi,  aceştia  devin 
persecutori,  războindu-se  cu  el,  din  cauza  întoarcerii  la  Dumnezeu 
cel  adevărat.  De  aceea,  pentru  că  a  fost  ca  puiul  luat  de  la  o  pasăre 
care  a  zburat,  a  fost  luat  de  la  stăpânirea  cea  rea  şi  a  fost  eliberat  de 
conducătorul  cel  netrebnic,  care  a  pierit  călcând  totul  prin  semeţie 
şi  tiranie. 

Celui  care  este  luat  [captiv]  profeţia  îi  aduce  cele  bune  care 
vor  fi.  Căci  spune  că  vor  fi  ridicate  tronul  şi  împărăţia  lui  David.  De 
aceea,  pentru  că  toţi  vor  fi  împărăţiţi  de  Hristos,  după  ceea  ce  s-a 
spus:  « Căci  El  trebuie  să  împărăţească  până  ce  va  pune  pe  toţi  vrăj¬ 
maşii  Săi  sub  picioarele  Sale»lS6\  spune  că  tronul  va  fi  ridicat,  când 
cele  împărăţite  vor  cunoaşte  ridicarea,  ceea  ce  se  întâmplă  nu  prin 
vrednicia  celor  care  urmează  să  fie  împărăţiţi,  ci  prin  mila  şi  bunăta¬ 
tea  lui  Dumnezeu.  De  aceea,  spune,  va  şedea  în  adevăr  David,  adică 
Hristos  cel  tare  cu  mâna  şi  cu  puterea.  Şi  va  împărăţi  în  cort,  până 
ce  judecând  va  face  judecată  asupra  tuturor. 

Scaunul,  într-adevăr,  arată  distrugerea  minciunii.  Va  împărăţi 
până  ce  va  face  judecată.  înfăţişează  dreapta  judecată  a  Lui  asupra 
tuturor,  după  care  hotărăşte  despre  fiecare  nu  la  întâmplare,  ci  cer¬ 
cetând  ceea  ce  este  cuvenit  şi  potrivit,  ca  judecata  să-i  aducă  fiecă¬ 
ruia  ceea  ce  îi  este  bun  pentru  scop,  repede  grăbind  şi  presând  drep¬ 
tatea,  dar  nu  fără  grijă,  nici  încet,  ci  lucrând-o  cu  toată  strădania. 

306.  «Am  auzit  nesăbuinţa  Moabului,  nesăbuit  foarte.  Semeţia 
lui  o  voi  înlătura  şi  nesăbuinţa  lui  şi  nebunia.  Nu  aşa  este  profeţia  ta, 
nu  este  aşa.  Va  ţipa  Moabul,  căci  în  Moab  toţi  vor  ţipa.  Pentru  cei  ca¬ 
re  locuiesc  în  Sedec  [să  ai]  cugetare  şi  să  nu  te  ruşinezi.  Câmpiile  din 
Heşbon  vor  plânge»1862. 

Acestea  trebuie  citite  ca  de  la  un  alt  început,  pentru  că  nu  ţin 
de  cele  de  dinainte.  în  multe  locuri  Scriptura  prin  cele  mai  bune  fă¬ 
când  ca  ascultătorul  să  respire  şi  să  vadă  bunătatea  lui  Dumnezeu  şi 
scopul  care  va  fi  prin  ea,  reia  pentru  întoarcerea  noastră  ameninţări¬ 
le  şi  cele  despre  pedepse.  Fiindcă  cei  mai  mulţi  avem  nevoie  de  une¬ 
le  ca  acestea,  pentru  ca,  dispreţuind  bogăţia  bunătăţii  şi  a  îndelungii 


/  Cor.  XV,  25. 

1862  Is.  XVI,  6-8.  Textul  nu  corespunde  cu  Septuaginta. 

răbdări  după  învârtoşarea  noastră  şi  după  inima  nepocăită,  să  nu  ne 
adunăm  urgia  în  ziua  urgiei  şi  a  arătării  şi  a  dreptăţii  lui  Dumne¬ 
zeu1863.  Asemenea  găsim  şi  la  Psalmist:  «Bun  este  Domnul  cu 
toţi»1664.  Spunând  multe  despre  bunătate,  că  îi  sprijină  pe  cei  ce  cad, 
că  dă  hrana  la  vreme1865,  nu  se  opreşte  la  acestea,  ci  adaugă:  « Dom¬ 
nul  îi  păzeşte  pe  toţi  cei  care  îl  iubesc,  dar  pe  toţi  păcătoşii  îi  va  pier¬ 
de»1666.  Totuşi,  aici  cele  spuse  arătând  multă  bunătate  celor  care  s- 
au  întors,  [Scriptura]  se  întoarce  iarăşi  de  la  alt  început  la  cele  ama¬ 


re. 

«Am  auzit  nesăbuinţa  Moabului».  Aceste  sunt  spuse  pentru 
conducătorul  lumii  acesteia,  care  prima  dată  a  instituit  apostazia,  că 
s-a  răzvrătit  împotriva  Ziditorului,  s-a  purtat  înverşunat  faţă  de  oa¬ 
meni  şi  i-a  călcat  cu  nesăbuinţă  şi  semeţie.  Acesta  este  cel  care  i-a 
batjocorit  pe  cei  din  Biserică,  ca  fiind  robiţi  din  cauza  necunoaşterii 
şi  nefiind  cu  nimic  deosebiţi  de  aceştia  (de  cei  robiţi).  Acela  este  cel 
care  lucrează  în  fiecare  jignirea.  Acesta  este  cel  care  îi  convinge  pe 
unii  întâi-stătători  de  erezii  să  vorbească  nelegiuiri  către  înălţi¬ 
me1867,  iar  dacă  vreodată  sunt  de  acord  în  cercetare,  îi  învaţă  să  nu 
încerce  cuvântul,  ci  să-l  dispreţuiască  pe  cel  care  poate  să  respingă 
absurdul  învăţăturilor  lui1868.  De  aceea,  tămăduindu-1  pe  acesta, 
Domnul  spune:  « Nesăbuinţa  lui  o  voi  înlătura».  Ca  înlăturarea  unei 
boli  este  [înlăturarea]  patimii  rele  a  aroganţei.  Dar  şi  « nesăbuinţa 
lui,  spune,  şi  nebunia  lui».  Aceste  patimi  sunt  proprii  Moabului. 
Moabul  este  stăpânul  averilor  rele,  al  nesăbuinţei  care  născoceşte 
[uneltiri]  spre  necinstea  aproapelui,  al  nebuniei  şi  al  mâniei  care 
rămâne  şi  stăruie. 

307.  Apoi  adaugă:  «Nu  este  aşa  profeţia  ta,  nu  este  aşa»1869. 


1863  Rom.  II,  4. 

1864  Ps.  CXLIV,  9. 

1865  Ps.  CXLIV,  14-15. 

1866  Ps.  CXLIV,  20. 

1867  Ps.  LXXII,  8. 

1868  Jocuri  de  cuvinte  bazate  pe  cuvântul  iijîpu;,  „nesăbuinţă”,  „violenţă”,  „răzvrătire”: 

„a  se  răzvrăti",  evu^pi^u)  „a  se  purta  violent",  Ka0u(3p^a)  „a  dispreţui”. 

1869  Is.  XVI,  6-7. 

[Pasajul]  acuză  vechiul  gând  al  Moabului,  când  profeţia  lui 
Valaam  nu  i-a  putut  face  nimic  lui  Israel,  de  vreme  ce  Domnul 
Dumnezeu  i-a  întors  gura  de  la  blestem  la  binecuvântare.  «Nu  este 
aşa,  spune,  profeţia  ta,  nu  este  aşa».  Balac,  fiul  lui  Sefor,  regele 
Moabului,  a  trimis  la  Valaam  ghicitorul,  ale  cărui  oracole  îi  erau  în 
mână,  şi  a  zis:  «Blestemă-mi  poporul  acesta»1*70.  Oracolele  [însă]  nu 
au  ieşit  aşa,  căci  Valaam  a  răspuns:  «De  ce  să-l  osândesc  eu  pe  cel  pe 
care  Domnul  nu-l  osândeşte?  Şi  de  ce  să-l  blestem  pe  ce  pe  care  nu-l 
blestemă  Dumnezeu»1*71?  Apoi  prooroceşte  ţipăt  pentru  Moab.  Căci, 
spune:  «va  ţipa  Moabul,  căci  în  Moab  toţi  vor  ţipa».  De  aceea,  pentru 
că  ţipătul  este  un  sunet  de  durere  scos  de  cele  mai  multe  ori  de  că¬ 
tre  femei  cuprinse  de  cea  mai  grea  plângere,  din  faptul  că  spune:  «va 
ţipa  Moabul»  arată  că  şi  durerea  lovirii,  dar  şi  slăbiciunea  celor  care 
suferă. 

308.  «Pentru  cei  care  locuiesc  în  Sedec  [să  ai]  cugetare». 

Alţii  explică  această  spusă  care  nu  este  clară.  Căci  Symmachus 
spune:  «Vorbiţi  celor  care  se  bucură  pe  zidul  de  cioburi»1*72.  Sunt  unii 
care  se  semeţesc  cu  dialectica  şi  îşi  înconjoară  învăţăturile  ca  de  un 
zid  nezdruncinat  cu  ajutorul  ei.  Totuşi,  aceştia,  deşi  se  bucură,  se 
găsesc  pe  un  zid  de  cioburi.  Şi  ca  să  fie  arătat  ce  este  zidul  de  cio¬ 
buri,  a  adăugat:  «Vorbiţi».  Ce  este  mai  uşor  de  luat  decât  un  ciob? 
Cei  care  se  trufesc  cu  mituri  ieftine  şi  care  nu  sunt  vrednice  de  nici- 
un  cuvânt,  aceştia  se  bucură  vorbind  pe  zidul  de  cioburi.  Aceasta  es¬ 
te  «Pentru  cei  care  locuiesc  în  Sedec  [să  ai]  cugetare ». 

De  aceea  este  bună  sârguinţa,  să  cugeţi  la  legea  Domnului  ziua 
şi  noaptea,  dar  a  moabiţilor  este  rea,  căci  sârguinţa  [lor]  va  fi  pentru 
cei  ce  locuiesc  în  Sedec.  Cei  care  cugetă  la  cuvinte  vrednice  de  ruşi¬ 
ne  nu  vor  fi  ruşinaţi.  De  aceea,  «câmpiile  din  Heşbon  vor  plânge». 
Răzbunarea  pentru  că  nu  s-au  ruşinat  este  nerodirea  câmpiilor 
Heşbonului.  [Sedec]  este  numele  unei  cetăţi  moabite,  care  are  spa- 


1870  Num.  XXIII,  7. 

1871  Num.  XXIII,  8. 

1872  F.  Field,  Origenis  Hexaplorum,  voi.  II,  p.  460. 

ţiu  liber  în  suburbiile  care  o  înconjoară1®73.  Acestea,  din  cauza  cuge¬ 
tării  rele  a  locuitorilor,  vor  fi  neroditoare  şi  fără  fructe,  neproducând 
niciun  folos  locuitorilor.  Iar  dacă  trebuie  să  luăm  un  îndemn  din  în¬ 
ţelesul  termenului,  Heşbon  se  tâlcuieşte  „gând”.  De  aceea,  mulţimi¬ 
le  gândurilor  zadarnice,  care  sunt  numite  „câmpii”,  vor  plânge,  pen¬ 
tru  că  răutatea  învăţăturilor  necuvioase,  ca  să  zic  aşa,  nu  poate  duce 
la  nimic. 

309.  «Viţa  din  Sibma,  cei  ce  înghiţiţi  neamurile,  călcaţi  viile  lui 
până  în  Iazer.  Nu  vă  adunaţi.  Rătăciţi  în  pustiu.  Cei  trimişi  vor  fi  pă¬ 
răsiţi,  căci  au  trecut  marea.  Şi  de  aceea  voi  plânge,  ca  plângerea  pen¬ 
tru  Iazer,  via  din  Sibma.  Heşbon  şi  Eleale  au  doborât  copacii  tăi,  căci 
voi  călca  secerişul  tău  şi  culesul  tău  şi  toate  vor  cădea.  Şi  se  vor  lua 
bucuria  şi  veselia  din  vii,  şi  în  viile  tale  nu  se  vor  bucura  şi  nu  vor  căl¬ 
ca  vinul  în  teascuri,  căci  a  încetat»18™. 

Mai  înainte  s-a  spus:  «Câmpiile  din  Heşbon  vor  plânge».  Acum 
se  adaugă  şi  «viţa  din  Sibma  va  plânge».  Se  spune  că  este  o  viţă  a  fie¬ 
cărui  neam,  precum  este  o  viţă  specială  a  Sodomei  şi  Gomorei.  De 
aceea,  s-a  scris  că:  «Din  via  Sodomei  este  via  lor  şi  mlădiţa  lor  din  cea 
a  Gomorei»1875.  Tot  aşa  este  şi  o  viţă  a  egiptenilor,  pe  care  o  loveşte 
Domnul,  după  cum  se  spune:  «A  nimicit  cu  grindină  via  lor  şi  duzii 
lor  cu  chiciură»1876.  Este  şi  o  viţă  pe  care  a  sădit-o  Domnul:  « Voi  cân¬ 
ta  iubitului  Meu  cântarea  iubitului  Meu  pentru  via  Mea.  Vie  a  avut 
iubitul  Meu  pe  un  deal  (corn),  în  loc  mănos  (gras)»1877. 

Iarăşi,  vie  este  numită  şi  împărăţia  lui  Dumnezeu,  după  cum  a 
înfăţişat  Domnul  prin  pilda1®78  lucrătorilor,  care  au  luat  via,  dar  nu 
au  produs  roade.  Căci,  spune:  «Se  va  lua  de  la  voi  împărăţia  cerurilor 
şi  se  va  da  neamului  care  va  face  roadele  ei»1879.  Ca  şi  cum  ar  fi  spus: 
Cuvintele  dumnezeieşti  vor  fi  luate  de  la  voi,  Legea  şi  Profeţii,  pen- 


1873  Cetatea  numită  Sedec  (ZeSek)  apare  doar  în  versiunea  greacă  a  textului  biblic  de  ca- 
re  dispune  Sf.  Vasile.  Ea  nu  apare  nici  în  ebraică,  nici  în  Septuaginta.  Numele  ei  suge¬ 
rează  prin  joc  de  cuvinte  termenul  îTlţ?  sade  „câmp”. 

1874  Is.  XVI,  8-10. 

1875  Deut.  XXXII,  32. 

'8?6  Ps.  LXXVII,  52  (Septuaginta:  v.  47). 

1877  Is.  V,  1. 

1878  Mt.  XXI,  33  ş.u. 

1879  Mt.  XXI,  43. 

tru  că  nu  vă  purtaţi  după  sfatul  lor.  Şi  înţelesurile  vor  fi  date  unui 
neam,  care  prin  purtare  face  fructele  lui.  Ca  şi  aici,  viţa  este  cuvân¬ 
tul  adevărului,  după  cum  viţa  Egiptului  este  cuvântul  minciunii  în¬ 
cetăţenite  la  egipteni,  fiindu-le  dată  de  către  stăpânitorul  lumii 
acestui  întuneric  spre  cultivare. 

Via  sădită  în  Sodoma  este  lucrată  prin  obiceiul  rău  al  vieţii  de 
cei  angajaţi  acolo  de  diavolul.  De  aceea,  cei  care  au  învăţat  [cuvinte¬ 
le]  aceluia  şi  au  respins  învăţăturile  Domnului  s-au  dezrădăcinat  de 
la  viţa  adevărată  a  lui  Dumnezeu,  Care  spune:  «Eu  sunt  viţa  cea  ade¬ 
vărată»1880.  Au  adus  din  Sodoma  şi  Gomora  o  mlădiţă,  pentru  care  şi 
cultivă  struguri  de  fiere  şi  ciorchini  amari;  şi  mânie  de  şerpi  este  vi¬ 
nul  lor  şi  mânie  de  aspide  de  nevindecat1881. 

310.  Şi  de  aceea  viţa  menţionată  din  Sibma,  pentru  că  Sibma  se 
tâlcuieşte  „întoarcere”1882,  este  probabil  vreun  cuvânt  aranjat,  care 
pretinde  că  are  o  oarecare  evlavie  şi  retragere  de  la  chemările  cele 
rele,  dar  prin  această  aparenţă  îi  duce  pe  mulţi  la  propria  strâmbăta- 
te.  Ai  găsi  multe  [asemenea]  cuvinte  (discursuri)  ale  eterodocşilor 
pentru  întoarcere  şi  pentru  îndemn  la  o  viaţă  rânduită.  Dacă  soco¬ 
tim  că  ele  nu  întorc  cu  adevărat,  ci  sunt  puse  cu  viclenie,  arătate 
pentru  credinţa  în  Dumnezeu  a  celor  mulţi,  [atunci]  spunem  la  rân¬ 
dul  nostru  potrivit  că  ţarina  unora  ca  aceştia  este  viţa  din  Sibma, 
adică  nu  despre  credinţa  în  Dumnezeu,  nici  despre  învăţătura  teo¬ 
logiei  sănătoase,  ci  [sunt  doar]  unele  sfaturi  despre  nobleţe,  despre 
nobleţe  şi  dărnicie.  Aceasta  este  viţa  din  Sibma,  cultivată  de 
moabiţi,  care,  făcând  multe  roade,  se  spune  că  înghite  neamurile. 

întâi-stătătorii  învăţăturilor  străine,  prin  dialectică,  în  care 
sunt  antrenaţi,  şi  prin  toată  puterea  din  cuvinte,  cucerindu-i  pe  cei 
nefilosofi  şi  pe  mulţi  dintre  oameni,  îi  înghit,  ca  să  zic  aşa,  pe  cei 
prinşi.  De  aceea,  către  aceştia  este  cuvântul:  «Voi,  care  înghiţiţi 
neamurile ».  Nesocotind  asemenea  cuvinte,  călcaţi-i  în  picioare!  Fi¬ 
indcă  nu  veţi  putea,  ca  ocupându-vă  cu  ele,  să  vă  adunaţi  şi  să  vă 


1880  In.  XV,  1. 

1881  Deut.  XXXII,  32. 

lgo2 

uniţi  cu  Iazer,  care  se  tâlcuieşte  „puternic”1883.  De  aceea,  nu  puteţi 
primi  puterea  de  la  Duhul,  apărută  în  cei  care  merg  în  mod  drept, 
decât  dacă  veţi  călca  viile  din  Sibma.  Uitaţi  de  pustiul  vostru  şi  nu 
mai  locuiţi  în  el,  ci  rătăcind  de  la  el  şi  părăsindu-1,  locuiţi  în  ţinuturi 
mai  bune. 

311.  «Cei  trimişi  vor  fi  părăsiţi»1884. 

Sunt  unii  apostoli  mincinoşi,  lucrători  vicleni,  prefăcuţi  ca 
Apostoli  ai  lui  Hristos;  aceştia  sunt  părăsiţi  de  Dumnezeu.  Să  nu  vă 
înşele  ca  având  putere  în  lucruri,  căci  sunt  neajutoraţi  şi  părăsiţi. 
Aceştia  au  trecut  ei  înşişi  marea.  Trebuie  observat  de  ce  se  vorbeşte 
despre  aceasta  în  pilde.  Ei  sunt  părăsiţi  pe  merit  pentru  aceasta, 
pentru  că  au  făcut  ceea  ce  este  blamat,  trecând  marea.  Mi  e  pare  că 
marea  este  luată  drept  ispitele  amare,  care  se  întâmplă  celor  încer¬ 
caţi.  Căci  asemenea  este  şi:  «Am  ajuns  până  la  străfundurile  mă¬ 
rii»1885.  Atletul  nu  fuge  nicidecum  de  împrejurări,  nici  nu  trece  ma¬ 
rea,  ci  stă  în  acelaşi  loc  cu  ele  şi  suportă  orice  încercare.  Dar  cei  care 
au  legături  cu  neamurile,  ca  să  nu  fie  persecutaţi,  să  nu  se  lupte  şi  să 
sufere  în  dorinţele  trupului,  dedaţi  plăcerilor,  aceştia  au  trecut  ma¬ 
rea. 

După  aceasta  se  spune:  «Şi  de  aceea  voi  plânge,  ca  plângerea 
pentru  Iazer,  via  din  Sibma»1886.  Poate  că  plângerea  lui  Iazer  este 
plângerea  puterii,  cu  care  jelesc  cei  puternici  în  chip  fericit,  suspi¬ 
nând  pentru  locuirea  vremelnică  în  viaţă  şi,  fiind  îngreunaţi  de  ea, 
dorind  în  suflet  să  fie  lăsaţi  în  curţile  Domnului1887.  Sau  poate,  după 
cum  vigoarea  stinsă  de  boală  este  plânsă,  pentru  că  nu  mai  este  la 
îndemână  celui  care  o  avea,  la  fel  va  fi  şi  plângerea  viţei  din  Sibma, 
fiind  ofilită  şi  urmând  să  fie  dată  focului. 

312.  După  aceasta  se  spune  către  Moab:  « Heşbon  şi  Eleale  au 
doborât  copacii  tăi»1888. 


1883  Toponimicul  ”IÎŞŢ  Yazer  este  pus  în  legătură  cu  “ITS?  ‘ozer  „puternic”. 

Deci,  Heşbson  şi  Eleale  au  doborât  copacii  Moabului.  Haide, 
atât  cât  se  poate,  să  înfăţişăm  ce  este  arătat  de  acestea.  Heşbon  se 
tâlcuieşte  „gânduri”,  iar  Eleale  „suişul  lui  Dumnezeu”.  De  aceea,  viţa 
străină  şi  copacii  pe  care  T atăl  ceresc  nu  le-a  sădit1889  sunt  doborâte 
şi  sădirea  eterodocşilor  este  răsturnată  de  gândurile  drepte  şi  de  ur¬ 
cuşul  care  ne  ridică  la  Dumnezeu  prin  faptele  bune.  De  aceea  << feri¬ 
cit  bărbatul  care  are  ajutor  de  la  Tine.  Suişurile  Tale  sunt  în  inima 
lui»1890.  Cel  care  are  în  inima  lui  suişurile  lui  Dumnezeu  şi  îşi  poartă 
de  grija  gândurilor  sale  va  fi  în  stare  să  răstoarne  învăţăturile  etero¬ 
docşilor,  sădite  rău  şi  roditoare  spre  pieire. 

Apoi  spune:  «voi  călca  secerişul  tău  şi  culesul  tău  şi  toate  vor 
cădea».  Căci  de  vreme  ce  grâul  pe  care  îl  seceră  şi  vinul  pe  care  îl 
strânge  sunt  opuse  pâinii,  care  întăreşte  inima  omului,  şi  vinului, 
care  veseleşte  inima  omului1®91,  bunul  Dumnezeu  le  calcă  în  [picioa¬ 
re],  neîngăduind  să  devină  mâncare  şi  băutură  celor  aduşi  fără  jude¬ 
cată  din  cauza  necunoaşterii  vătămării  de  la  ei.  «De  aceea,  voi  călca 
secerişul  tău  şi  culesul  tău  şi  toate  vor  cădea».  Acesta  ne  poate  zidi  şi 
în  [sensul]  trupesc  (literal),  căci  mulţi  având  în  mâini  strângerea 
roadelor,  cele  aşteptate  se  [pot]  prăpădi  printr-o  nenorocire  subită  - 
de  la  grindină  sau  de  la  vreo  altă  plagă  -  din  cauza  nemulţumirii  şi 
lăcomiei  oamenilor,  Dumnezeu  neîngăduind  să  le  vină  spre  veselie. 

313.  «Şi  se  vor  lua  bucuria  şi  veselia  din  vii,  şi  în  viile  tale  nu  se 
vor  bucura  şi  nu  vor  călca  vinul  în  teascuri,  căci  a  încetat»1892. 

Deci,  au  fost  luate  bucuria  şi  veselia  din  vii.  împărăţia  lui 
Dumnezeu  a  fost  luată  de  la  Israel  şi  a  fost  dată  neamurilor,  care  au 
făcut  roadele  lui1®93.  Dar  textul  poate  fi  înţeles  şi  după  [sensul]  tru¬ 
pesc,  că  toată  veselia  s-a  luat  de  la  cei  lipsiţi  dintr-o  dată  de  nădejdi¬ 
le  pentru  strângerea  celor  cultivate.  Sau,  de  vreme  ce  am  spus  că  vi¬ 
ţa  este  cuvântul  mincinos,  poate  fi  înţeles  că  a  fost  luată  bucuria  fă¬ 
cută  celor  înşelaţi  de  orice  cunoaştere  mincinoasă,  ca  de  la  via  care 
produce  o  închipuire  de  bucurie,  şi  nu  [o  bucurie]  adevărată,  ca  să 

nu  mai  fie  înşelaţi.  Căci  cei  care  s-au  minunat  de  acestea  mai  întâi 
nu  se  vor  mai  bucura  de  cele  respinse,  nici  nu  vor  mai  cultiva  stru¬ 
gurele  moabit  cei  care  au  învăţat  vătămarea  făcută  de  acesta  celor 
care  beau.  Dar  poate  şi  teascurile  sunt  sufletele  care  acceptă  învăţă¬ 
tura  netrebnică. 

314.  «De  aceea,  pântecele  meu  va  suna  pentru  Moab  ca  o  alăută 
şi  cele  dinlăuntrul  meu  sunt  ca  un  zid  pe  care  l-ai  înnoit.  Şi  va  fi  că  [îi] 
vei  ruşina  pentru  Mine,  pentru  că  Moabul  s-a  trudit  la  jertfelnice  şi  va 
intra  la  cele  făcute  de  mâna  sa,  ca  să  se  roage  şi  nu  poate  să-l  scoată. 
Acesta  este  cuvântul,  pe  care  l-a  grăit  Domnul  pentru  Moab,  când  l-a 
grăit»1894. 

De  aceea,  pântecele  profetului  va  suna  ca  o  alăută  pentru 
Moab,  adică  în  chip  armonios  şi  melodios  va  produce  un  sunet  rit¬ 
mat,  datorită  cunoştinţei  Celui  care  cântă  la  ea  cu  artă.  Numeşte 
„pântece”  ceea  ce  Psalmistul  în  altă  parte  a  numit  „lăuntru”.  Căci  zi¬ 
ce:  « Binecuvântează  suflete  al  meu  pe  Domnul  şi  toate  cele  dinlăun¬ 
tru}  meu  numele  Lui  cel  sfânt»1895.  Cine  porunceşte  lăuntrului  său  să 
binecuvânteze  pe  Domnul,  dacă  nu  [Cel  care  porunceşte]  prin  firea 
gândurilor  care  ies  dinlăuntru?  Grupul  lor  este  dublu:  unele  sunt 
netrebnice  -  ucideri,  adultere,  hoţii,  mărturii  mincinoase  şi  ochiul 
rău,  iar  altele  sunt  de  cinste  şi  mântuitoare  -  iubire  de  oameni, 
cumpătare,  comuniune  şi  grăire  de  bine,  mărturiile  după  [voia  lui] 
Dumnezeu,  ochiul  curat  şi  cele  asemenea  acestora. 

De  aceea,  cel  căruia  toate  cele  dinlăuntru  i  se  îndreptă  spre 
pregătirea  de  a  binecuvânta  numele  cel  sfânt  al  lui  Dumnezeu,  acela 
primeşte  în  chip  bun  dispoziţia  interioară  de  mulţumire  [adusă]  lui 
Dumnezeu.  Şi  Isaia  a  avut  cele  dinlăuntrul  său  ca  un  zid,  pe  care  l-a 
înnoit  Dumnezeu.  Căci  aşa  a  fost  pregătit  din  harul  cuvântului  către 
el  care  i-a  înnoit  omul  lăuntric.  Gândurile  lui  erau  ca  un  zid  ne¬ 
zdruncinat,  ca  să  nu  dea  nicio  [portiţă  de]  intrare  gândurilor  rele, 
nici  vrăjmaşilor  adunaţi  împrejur  spre  ocară.  Este  bine  ca  socotind 
acestea,  să  ne  străduim  să  spunem  asemenea  profetului:  « pântecele 

meu  va  suna  ca  o  alăută  şi  cele  dinlăuntrul  meu  sunt  ca  un  zid  pe  ca¬ 
re  l-ai  înnoit»1896. 

«Şi  va  fi  că  [îi]  vei  ruşina  pentru  Mine,  pentru  că  Moabul  s-a 
trudit  la  jertfelnice»1897.  Cuvântul  este  pentru  acelaşi.  Deci,  ce  vrea  să 
spună  ceea  ce  pare  îndrăzneţ:  «Va  fi  că  [îi]  vei  ruşina».  De  aceea, 
spune:  „Mi-ai  dat  dinăuntru  gânduri  statornice,  ca  pe  cei  care  acum 
nu  s-au  întors  la  Tine  să-i  ruşinez  spre  Tine  prin  mustrările  adresate 
lor,  prin  puterea  gândurilor  date  mie”.  Deci,  a  omis  „pe  ei”,  pentru 
ca  sensul  celor  spuse  să  fie  redat  în  mod  sănătos:  «Şi  va  fi  că  îi  vei 
ruşina  pe  ei  pentru  Mine».  După  cum  cei  care  stau  faţă  în  faţă  la  răz¬ 
boi,  cât  par  să  fie  egali,  nu  se  întorc,  nici  nu  se  înclină,  dar  când  cea¬ 
laltă  parte  se  impune  înaintea  lor,  întorcându-se  fug,  la  fel  şi  sufletul 
instigat  de  neruşinare  stă,  fără  să  se  întoarcă,  dar  când  este  mustrat 
de  cuvântul  care  îl  ocărăşte,  se  întoarce  spre  ruşine.  Şi  pentru  că  în¬ 
toarcerea  se  face  în  cele  ascunse  ale  omului,  se  numeşte  „ruşina- 
re”1898.  «De  aceea,  pântecele  meu  va  suna  şi  cele  dinlăuntrul  meu  sunt 
ca  un  zid  pe  care  l-a  înnoit  Dumnezeu»,  [spune]  profetul,  ca  cei  care 
înainte  nu  erau  întorşi  la  ruşinea  de  folos  să  se  schimbe  şi  să  se  ru¬ 
şineze,  ca  să  se  teamă  de  Dumnezeu. 

315.  «Pentru  că  Moabul  s-a  trudit  la  jertfelnice  şi  va  intra  la  cele 
făcute  de  mâna  sa,  ca  să  se  roage  şi  nu  poate  să-l  scoată»18". 

Isaia  prooroceşte  aici  nimicirea  până  la  sfârşit  a  întregii  idola¬ 
trii  prin  arătarea  Cuvântului,  că  zadarnice  sunt  toate  chinurile  pen¬ 
tru  pregătirea  templelor  şi  inutile  nădejdile  spre  cele  făcute  de  mâ¬ 
nă.  Căci,  spune,  se  vor  ruga  şi  nu  vor  putea  să-L  scoată.  Aceasta  s-a 
împlinit  acum  la  venirea  lui  Hristos.  Căci  templele  renumite  stau  pe 
post  de  ridicături,  iar  vicleşugurile  de  la  demoni  nu  mai  sunt,  pute¬ 
rea  vrăjmaşă  fiind  pusă  pe  fugă  de  taina  Crucii,  care  a  fost  propovă¬ 
duită  la  toată  lumea. 

« Acesta  este  cuvântul  pe  care  l-a  grăit  Domnul  pentru  Moab, 
când  l-a  grăit»1900.  Una  ca  aceasta  este  epilog  la  întregul  cuvânt  ves- 

tit  împotriva  Moabului.  «Acesta  este  cuvântul  pe  care  l-a  grăit  Dom¬ 
nul».  La  început  a  fost  aşezat  textul  care  are  astfel:  «Cuvântul  împo¬ 
triva  Moabului»1901.  Se  rezumă  pentru  întreaga  parte  a  pericopei: 
« Acesta  este  cuvântul  pe  care  l-a  grăit  Domnul  pentru  Moab,  când  l-a 
grăit».  Ce  este  « când  a  grăit»?  Arată  raritatea  glasului  lui  Dumnezeu 
care  a  fost  către  moabiţi.  Cu  Israel  [Dumnezeu]  a  vorbit  permanent, 
dar  cu  neamurile  cel  mai  mult  a  tăcut,  ca  faţă  de  unii  străini  de  moş¬ 
tenirea  Sa.  Dar  nu  ascunde  cuvântul  de  tot,  ci  şi  acestora  le  dă  să 
guste  din  iubirea  Sa  de  oameni,  pentru  ca  prin  experienţa  în  puţine 
[şi  acestea]  să  pornească  spre  dorirea  celor  desăvârşite.  De  aceea, 
pentru  că  vorbeşte  rareori  moabiţilor,  de  aceea  se  spune:  « Acesta  es¬ 
te  cuvântul  pe  care  l-a  grăit  Domnul  pentru  Moab,  când  l-a  grăit»1902. 

316.  «Şi  acum  spun:  în  trei  ani,  anii  unui  [lucrător]  plătit,  va  fi 
necinstită  slava  Moabului  cu  toată  avuţia  cea  multă  şi  va  rămâne 
foarte  mic  şi  necinstit»1903. 

Prin  acestea  mi  se  pare  că  hotărăşte  vremea  pedepsei  în  Moab, 
pe  care  o  numeşte  „trei  ani  ai  unui  [lucrător]  plătit”.  De  aceea,  pen¬ 
tru  că  întreaga  fire  a  timpului  se  divide  în  trei  părţi,  vrând  să  înfăţi¬ 
şeze  împlinirea  timpului,  a  spus  „trei  ani”.  «în  trei  ani,  anii  unui  [lu¬ 
crător]  plătit,  va  fi  necinstită  slava  Moabului»1903.  Cel  plătit  este 
blamat  şi  în  Evanghelie  de  către  Mântuitorul,  Care  spune:  «Iar  cel 
plătit  şi  care  nu  este  păstor,  nefiind  oile  lui,  vede  lupul  venind  şi  fuge, 
căci  este  plătit  şi  nu  îi  pasă  de  0/»1905.  Cel  ce  locuieşte  [vremelnic]  şi 
cel  plătit  al  unui  preot  nu  vor  mânca  cele  sfinte,  după  Lege19°6. 

De  aceea,  Moabul  s-a  angajat  [cu  plată]  şi  a  devenit  [lucrător] 
plătit.  Căci  nu  L-a  iubit  pe  Dumnezeu,  ci  pentru  închipuirea  plăţilor 
şi  nădejdea  propriului  folos,  iar  nu  din  dispoziţia  de  a  face,  a  făcut 
ce  a  făcut.  Deci,  în  trei  ani,  anii  unui  [lucrător]  plătit,  va  fi  necinstit. 
După  cum  păstorul  plătit  nu  este  păstor,  la  fel  nici  cel  ce  face  milos- 


1901  Citatul  aici  nu  este  foarte  exact  faţă  de  textul  folosit  la  Is.  XV,  1,  unde  lipseşte  „îm¬ 
potrivă”  (cf.  « cuvântul  Moabului»). 

tenie  ca  să  fie  slăvit  de  oameni  îşi  primeşte  răsplata1907  şi  nu  este  mi¬ 
lostiv,  nici  darnic.  Şi  cel  cumpătat  pentru  favoarea  omenească  nu 
este  cumpătat,  neurmărind  virtutea,  ci  fiind  vânat  de  slava  ei.  De 
aceea,  cei  care  fac  [bine]  de  faţadă  sunt  necinstiţi  la  Dumnezeu. 

Şi  Moabul  în  trei  ani  va  fi  necinstit,  adică  în  întreaga  măsură  a 
timpului,  cu  necinstea  celui  plătit,  pentru  că  fapta  de  virtute  nu  îi 
este  din  dispoziţie,  ci  prefăcută.  Va  fi  necinstit  «cu  toată  avuţia  cea 
multă».  Căci  pe  cât  îl  înconjura  aici  renumele,  pe  atât  după  ce  sunt 
descoperite  cele  ascunse  ale  noastre  i  se  va  da  plata  ruşinii.  Şi  cel  ca¬ 
re  adună  cu  mâinile  multă  deşertăciune  are  mai  multă  materie  de 
necinste  adusă  asupra  lui.  Şi  cel  care  îşi  lucrează  comori  cu  limbă 
mincinoasă  le  urmăreşte  pe  cele  zadarnice  şi  va  merge  în  cursele 
morţii.  «Şi  va  rămâne  foarte  mic  şi  necinstit»1908.  Pedeapsa  de  aici  es¬ 
te  binefacere  a  celor  care  s-au  adunat  pentru  răutate. 

